
- Ai grijă, spuse Gavriel. 

Pe toţi zeii, vorbea la fel ca Aedion pe tonul acela. 

- Fie ce-o fi! continuă Aelin. Voi doi ştiţi ce înfruntăm cu 
Erawan; ştiţi ce a vrut Maeve de la mine în Doranelle. Ce a plecat 
Lorcan să facă. Afişându-şi din nou calmul de războinici, nici mă- 
car nu zvâcniră când ea întrebă: Maeve v-a ordonat să-i luaţi şi 
cheile lui Lorcan? Și inelul? Sau o să-i luaţi numai viața? 

- Dacă-ţi spunem că ne-a ordonat să luăm totul, rosti tărăgă- 
nat Fenrys, sprijinindu-şi mâinile la spate, pe pat, ai să ne omori, 
Moştenitoare a Focului? 

- Asta o să depindă de cât de utili o să vă dovediţi ca aliaţi, spuse 
simplu Aelin. 

Greutatea care-i atârna între sâni, pe sub bluză, hurui ca şi când 
i-ar fi răspuns. 

- Rolfe are arme, spuse încet Gavriel. Sau o să primească. 

Aelin ridică o sprânceană. 

- Şi-o să mă coste dacă aud aşa ceva? 

Gavriel nu era destul de prost să întrebe de Aedion. Războinicul 
spuse doar atât: 

- Se numesc lănci de foc. Alchimiştii de pe continentul sudic 
le-au creat pentru propriile războaie teritoriale. Nu ştim mai multe, 
dar dispozitivul poate fi controlat de un singur om - cu efecte 
devastatoare. 

Şi cu posesorii magiei care-şi recăpătaseră darurile atât de re- 
cent sau care, în mare parte, erau morţi din cauza Adarlanului... 

Nu avea să fie singură. Nu avea să fie singura mânuitoare a focu- 
lui pe câmpul de luptă. 

Dar numai dacă flota lui Rolfe ar fi devenit a ei. Dacă ar fi făcut 
ceea ce ea îl ghida cu mare atenţie să facă. Să ceară ajutor de pe con- 
tinentul sudic ar fi putut dura câteva luni pe care nu le avea. Dar, 
dacă Rolfe comandase deja proviziile... Aelin dădu iar din cap spre 
Rowan, iar ei se desprinseră de zid. 

- Asta e tot? întrebă Fenrys. O să ne spui ce plănuieşti să faci cu 
informaţiile astea sau suntem doar slugile tale? 

- Nu aveţi încredere în mine, iar eu nu am în voi, spuse Aelin. 
Este mai uşor aşa. Ea deschise fereastra cu cotul. Dar mulțumesc 
pentru informații. 

Fenrys ridică suficient de mult din sprânceană, încât să o facă să 
se întrebe dacă Maeve rostise cuvintele în apropierea lui. Şi îşi dori 
sincer să o fi topit pe mătușa ei în ziua aceea, în Doranelle. 

Ea şi Rowan săriră şi se cățărară pe acoperișurile din Golful Cra- 
niului, ţiglele vechi fiind încă alunecoase din cauza ploii de peste zi. 

Când Trandafirul Oceanului licări ca o bijuterie spălăcită o stradă 
mai în față, Aelin se opri în umbre, lângă un coș şi şopti: 

- Nu trebuie să facem nicio greşeală. 

Rowan puse o mână pe umărul ei. 

- Ştiu. Vom face să merite. 

Ei îi ardeau ochii. 

- Jucăm un joc împotriva a doi monarhi care conduc şi urzesc 
planuri de mai mult timp decât există multe dintre regate. Și, chiar 
şi pentru ea, şansele de a-i păcăli şi de a-i manipula... Când văd 

cum Maeve îi controlează... Ea aproape ne-a despărțit primăvara 
trecută. A fost atât de aproape! 

Rowan îşi trecu degetul mare peste buzele ei. 

- Chiar dacă Maeve m-ar fi ţinut în robie, m-aş fi luptat cu ea. În 
fiecare zi, în fiecare oră, cu fiecare respirație. 

EI o sărută uşor și-i spuse pe buze: 

- M-aş fi luptat tot restul vieții mele ca să găsesc o cale de a mă 
întoarce din nou la tine. Am ştiut asta din clipa în care ai ieşit din 
întunericul Valgilor şi mi-ai zâmbit printre flăcările tale. 

Ea îşi înghiți nodul din gât şi ridică o sprânceană. 

- Frai dispus să o faci înainte de toate lucrurile astea? Pe atunci 
nu aveai prea multe beneficii. 

Amuzamentul şi ceva mai profund dansară în ochii lui. 

- Ce am simţit pentru tine în Doranelle simt şi acum. Doar că 
nu am crezut că voi avea vreodată șansa să acționez. 

Amândoi ştiau de ce ea avea nevoie să audă asta. Cuvintele lui 
Darrow şi ale lui Rolfe dansau în mintea ei, un cor nesfârşit de 
amenințări amare. Dar Aelin îi zâmbi superior. 

- Atunci, acţionează, Prinţe! 

Rowan râse încet şi nu mai spuse nimic în timp ce o sărută, li- 
pind-o cu spatele de coşul dărăpănat. EI își strecură lent limba în 
gura ei. 

O, zeilor! Asta o scotea din minţi - focul dintre ei. 

Cu el, ar fi putut transforma întreaga lume în scrum. Își apar- 
țineau unul celuilalt şi se găsiseră peste secole de vărsare de sânge şi 
pierderi, peste oceane, regate şi război. 

Rowan se retrase, respirând sacadat şi-i şopti pe buze: 

- Chiar şi atunci când eşti în alt regat, Aelin, tot îţi simt focul în 
sânge şi în gură. 

Ea gemu uşor, arcuindu-se spre el în timp ce mâna lui îi atinse 
spatele, fără să-i pese dacă îi zărea cineva de pe străzile de dedesubt. 

- Ai spus că n-ai să mă ai lipită de un copac pentru prima dată, 
şopti ea, trecându-şi mâinile peste braţele lui, peste mușchii 
sculptați ai pieptului său lat. Ce spui de un coş? 

Rowan râse din nou şi îi mușcă buza de jos. 

- Aminteşte-mi din nou de ce mi-a fost dor de tine. 

Aelin chicoti, dar sunetul fu repede înecat atunci când Rowan o 
sărută încă o dată mai profund, în lumina lunii. 

Aedion stătuse treaz jumătate de noapte, gândindu-se la avan- 
tajele tuturor locurilor posibile în care să-şi întâlnească tatăl. Pe 
plajă, i se părea că i-ar fi cerut să poarte o conversaţie privată, pe 
care nu era sigur că și-o dorea; sediul lui Rolfe i se părea prea pu- 
blic, iar curtea hanului prea formală... Se agitase și se întorsese în 
patul lui, aproape adormit când îi auzi pe Aelin şi Rowan întor- 
cându-se mult după miezul nopţii. În mod deloc surprinzător, se 
furişaseră afară fără să spună cuiva. Dar măcar fusese cu prinţul 
Fae. ; 

Lysandra, care dormea buştean, nu se, agitase când paşii lor 
scârțâiseră pe holul de afară. Intrase pe uşă doar cu câteva ore mai 
devreme, iar Dorian deja dormea în patul lui, înainte ca ea să-și 
reia trupul obișnuit şi să se legene pe picioare. 

Aedion abia îi observase goliciunea - nu când ea se clătinase, iar 
el se aruncase să o prindă înainte să cadă pe covor. 

Ea clipise zăpăcită, uitându-se către el, devenind lividă. Aşadar, 
el o lăsase pe marginea patului și o învelise cu pătura. 

- Ai văzut destule femei goale, spuse ea, fără să se deranjeze să o 
țină. Este prea cald pentru lână. 

Aşa că pătura îi alunecă de pe spate când se aplecă înainte, 
sprijinindu-şi antebraţele pe genunchi și inspirând profund. 

- Pe toţi zeii, mă ameţeşte atât de mult! 

Aedion îi atinse spatele gol cu o mână și o mângâie uşor. Atin- 
gerea o făcu să înțepenească, dar el descrise cercuri largi şi ușoare 
pe pielea-i moale precum catifeaua. După o clipă, ea scoase un 
sunet care ar fi putut fi un tors. 

Liniştea pluti suficient de mult, încât Aedion își dădu seama că 
ea adormise cumva. Şi nu era un somn obişnuit, ci somnul în care 
cădeau uneori Aelin și Rowan ca să își lase magia să-şi revină. Era 
atât de profund, încât niciun antrenament nu putea să-l deranjeze 
şi niciun instinct nu putea să-l întrerupă. Corpul îşi luase ce-i tre- 
buia, cu orice preţ, şi asumându-și orice vulnerabilitate. 

Luând-o uşor în braţe înainte să cadă în față, Aedion o ridică 
pe un umăr şi o duse spre capul patului. Dădu la o parte cearşafurile 
curate din bumbac cu o mână, iar apoi o lăsă jos, părul din nou 
lung acoperindu-i sânii fermi. Erau mult mai mici decât cei pe 
care îi văzuse prima dată. Lui nu-i păsa de mărimea lor - erau fru- 
moşi oricum. 

Ea nu se mai trezise, iar el se retrăsese în patul lui. Adormise 
doar după transformarea luminii într-un gri apos, înainte de răsă- 
rit, apoi se trezise chiar după răsărit şi reununţase să mai doarmă. 
Se îndoia că avea să se mai odihnească înainte de întâlnire. 

Aşa că Aedion se spălă şi se îmbrăcă, gândindu-se dacă ar fi fost 
o prostie să se pieptene pentru tatăl lui. 

Lysandra era trează când el se întoarse în cameră şi, din fericire, 
era din nou roșie în obraji, iar regele încă dormea în patul lui. 

Dar creatura metamorfică îl măsură din priviri pe Aedion şi spuse: 

- Cu asta te îmbraci? 

Lysandra îl făcu să se schimbe de hainele murdare de pe drum, 
dădu buzna în camera lui Aelin şi a lui Rowan înfășurată doar într-un 
cearşaf şi luă ce avea nevoie din dulapul prinţului Fae. 

Probabil că Aelin se auzi de dincolo de golf când strigă „leşi 
afară“, iar Lysandra zâmbi cu o şiretenie de felină când se întoarse, 
aruncându-i jacheta verde şi pantalonii. 

Când el ieşi din baie, și ea era îmbrăcată - nu ştia de unde luase 
hainele simple: pantaloni negri strâmțţi, cizme înalte până la ge- 
nunchi și o cămaşă albă, băgată în pantaloni. Ea îşi lăsase părul mă- 
tăsos pe jumătate ridicat şi jumătate pe spate, iar acum îl răsuci pe 
un umăr. Lysandra îl studie cu un zâmbet aprobator. 

~ Mult mai bine! Semeni mai mult cu un prinţ şi mai puţin cu 
un... vagabond. 

Aedion făcu o plecăciune în bătaie de joc. 

Dorian se agită, o briză rece fluturând înăuntru, ca și când şi 
magia lui s-ar fi trezit, miji ochii la amândoi, apoi la ceasul de pe 
prichici. El îşi trase perna peste ochi şi se întoarse la somn. 

- Ce gest regesc! îi spuse Aedion îndreptându-se spre uşă şi alese 
să nu audă ce mormăi Dorian prin pernă. 

EI şi Lysandra luară în linişte micul dejun în sala de mese - deşi 
el mâncase pe jumătate forțat. Fie din respect, fie pentru că era atât 
de ocupată să se îndoape cu tot ce era pe masă, creatura metamor- 
fică nu-i adresă nicio întrebare. 

Pe toți zeii, femelele din regatul lui mâncau mai mult decât el! 
Presupunea că magia le consuma rezervele de energie atât de re- 
pede, încât era un miracol că nu îl atacau constant. 

Tot în linişte se îndreptară şi spre taverna lui Rolfe, santinelele 
din față dându-se la o parte fără să pună vreo întrebare. El întinse 
mâna spre mâner, când Lysandra spuse în cele din urmă: 

- Eşti sigur? 

El dădu aprobator din cap. Şi asta fu tot. 

Aedion deschise ușa, găsindu-i pe cei din grup exact unde pre- 
supusese că ar fi fost la acea oră: la bar, luând micul dejun. Cei doi 
masculi se opriră când ei intrară. 

Iar Aedion își îndreptă privirea direct spre bărbatul blond - spre 
unul din cei doi, dar... nu era nicio îndoială care din ei era... al lui. 

Gavriel îşi lăsă furculița pe farfuria aproape goală. 

El purta haine ca ale lui Rowan şi, ca prințul Fae, era bine înar- 
mat, chiar şi la micul dejun. 

Aelin era total opusul lui, dar Gavriel era o reflexie întunecată. 
Trăsăturile pronunţate şi ascuţite, gura rigidă — de la el le moşte- 
nise. Părul blond tuns era diferit şi mai deschis decât cel ca mierea 
şi lung până la umeri al lui Aedion. Şi pielea lui Aedion era aurie ca 
a celor din familia Ashryver - nu foarte bronzată. 

Încet, Gavriel se ridică. Aedion se întrebă dacă moştenise şi 
graţia, calmul de prădător, chipul inexpresiv şi încordat — sau dacă 
amândoi primiseră aceeaşi instruire. 

Leul încarnat. 

Îşi dorise să-l întâlnească aşa, cam ca într-o ambuscadă, ca tatăl 
său să nu aibă timp să pregătească discursuri frumoase. Voia să 
vadă ce ar fi făcut tatăl său când l-ar fi confruntat, ce fel de mascul 
era, cum reacţiona la orice... 

Celălalt războinic, Fenrys, se uita între ei, cu furculița încă ridi- 
cată spre gura deschisă. 

Aedion se forță să meargă, cu genunchii surprinzător de siguri, 
chiar dacă i se părea că trupul îi aparţine altcuiva. Lysandra rămase 
lângă el, puternică şi cu ochi strălucitori. Cu fiecare pas pe care îl 
făcu, tatăl lui îl studie fără să afişeze vreo expresie, până când... 

- Semeni... şopti Gavriel, aşezându-se pe scaun. Semeni atât de 
mult cu ea! 

Aedion ştia că Gavriel nu se referea la Aelin. Până și Fenrys se 
uită acum la Leu, la suferinţa care se unduia în ochii roşiatici. 

Însă Aedion nu prea își aducea aminte de mama lui. Abia dacă-şi 
amintea chipul ei distrus, pe moarte. 

Aşa că spuse: 

- Ea a murit ca regina ta să nu pună ghearele pe mine. 

Fl nu era sigur că tatăl său respira. Lysandra se apropie, ca o 
piatră neclintită în marea agitată a furiei lui. 

Aedion îşi ţintui tatăl cu privirea, neştiind de unde veneau cu- 
vintele şi furia, dar, iată-le zvâcnindu-i de pe buze ca nişte bice. 

- Ar fi putut să o vindece în complexele Fae, dar ea nu s-ar fi 
apropiat de ele, nu le-ar fi lăsat să vină de frica lui Maeve - el îi scuipă 
numele - ştiind că eu exist. De frică să nu devin robul ei, ca tine. 

Chipul bronzat al tatălui se albise. Lui Aedion nu-i păsa de ce îşi 
imaginase Gavriel până acum. Lupul mârâi la Leu: 

- Avea douăzeci şi trei de ani. Nu s-a căsătorit niciodată, iar ai ei 
au evitat-o. A refuzat să spună cuiva cine este tatăl meu şi le-a ac- 
ceptat disprețul şi umilința fără să se văicărească. A făcut-o pentru 
că mă iubea pe mine, nu pe tine. 

Şi, brusc, îşi dori să îi fi cerut lui Aelin să vină, ca să îi spună să 
îl transforme în cenuşă pe acest războinic ca pe comandantul din 
Ilium, deoarece, uitându-se la fața aceea - la fața lui... îl ura. Îl ura 
pentru cei douăzeci şi trei de ani pe care îi avusese mama lui, care 
murise mai tânără decât era el acum, singură și tristă. 

- Dacă ticăloasa ta regină o să încerce să mă ia, am să-i tai gâtul, 
mârâi Aedion. Dacă o să-mi rănească familia mai mult decât a fă- 
cut-o, am să ţi-l tai şi pe al tău. 

- Aedion, spuse răgușşit tatăl său. 

Sunetul numelui dat de mama sa pe buzele lui... 

- Nu vreau nimic de la tine. Asta dacă nu cumva ai de gând să 
ne ajuţi, caz în care nu am să mă opun... ajutorului. Dar, în afară 
de asta, nu vreau nimic de la tine. 

- Îmi pare rău, spuse tatăl său cu ochii de leu atât de îndureraţi, 
încât Aedion se întrebă dacă tocmai lovise un mascul deja doborât. 

- Nu faţă de mine trebuie să-ţi ceri scuze, spuse el, întorcân- 
du-se spre uşă. 

Scaunul tatălui său scârțâi pe podea. 

- Aedion! 

Aedion continuă să meargă, iar Lysandra veni lângă el. 

- Te rog! spuse tatăl său când Aedion apucă mânerul uşii. 

- Du-te naibii! spuse Aedion şi plecă. 

El nu se întoarse la Trandafirul Oceanului. Și nu suporta să fie în 
preajma oamenilor, a sunetelor şi mirosurilor lor. Așa că se îndreptă 

spre munții imenşi de deasupra golfului, pierzându-se în jungla de 
frunze, umbre şi sol umed. Lysandra rămase cu un pas în urma lui, 
la fel de tăcută. 

Se opri abia după ce găsi un afloriment care ieşea dintr-o parte a 
muntelui care dădea spre golf, spre oraş şi spre apele curate de din- 
colo. Acolo se aşeză și respiră. 

Lysandra luă loc lângă el, pe piatra plată, încrucişându-și pi- 
cioarele sub ea. 

- Nu mă aşteptam să spun nimic din toate acele lucruri, spuse el. 

Ea se uita spre turnul de veghe din apropiere, de la baza mun- 
telui. El văzu cum ea supraveghea cu atenţie nivelul inferior, unde 
Distrugătorul-de-nave era înfăşurat în jurul unei roți imense, scara 
exterioară în spirală a turnului, tocmai până la nivelurile superioare, 
unde o catapultă şi un harpon mare montat pe o turelă - sau era o 
arbaletă gigantică? — erau fixate, scaunul arcaşului şi săgeata fiind 
îndreptate spre un inamic invizibil din golful de dedesubt. Cu di- 
mensiunea armei şi mașinăria care fusese aranjată să o lanseze în 
golf, el nu avea nicio îndoială că putea străpunge o carenă şi să 
nimicească o navă. Sau să străpungă trei oameni. 

Lysandra spuse simplu: 

- Ai vorbit din inimă. Poate că e bine că te-a auzit. 

- Avem nevoie ca ei să lucreze cu noi. E posibil să-l fi transfor- 
mat într-un duşman. 

Ea îşi aranjă părul peste un umăr. 

- Crede-mă, Aedion, nu l-ai transformat! Dacă i-ai fi spus să se 
târască pe cărbuni încinși, ar fi făcut-o. 

- O să-şi seama destul de curând cine sunt eu mai exact şi poate 
că nu o să mai fie atât de disperat. 

- Cine, mai exact, crezi că eşti? Ea se încruntă la el. Curva 
Adarlanului? Asta crezi tu despre tine? Generalul care şi-a ţinut 
unit regatul, care şi-a salvat oamenii când au fost uitaţi până şi de 
propria lor regină -— ăsta e bărbatul pe care îl cunosc. Ea mârâi 
încet, şi nu la el. Şi, dacă o să înceapă să arate cu degetul, am să-i 

aduc aminte că a servit-o pe cățeaua din Doranelle secole la rând, 
fără nicio problemă. 

Aedion pufni. 

- Aş plăti bani buni ca să te văd înfruntându-l pe el. Şi pe Fenrys. 

Ea îl înghionti cu cotul. 

- E de ajuns să-mi spui, generale, şi am să mă transform în coș- 
marul lor. 

- Şi ce creatură e asta? 

Ea îi zâmbi cu subînţeles. 

- Ceva la care lucrez. 

- Nu trebuie să ştiu, nu? 

Ea îşi dezgoli dinţii. 

- Nu, chiar nu trebuie. 

EI râse, surprins că putea să facă asta. 

- Este un ticălos frumos, trebuie să recunosc asta. 

- Cred că lui Maeve îi place să adune bărbaţi simpatici. 

Aedion pufni zgomotos. 

- De ce nu? Are de-a face cu ei o veșnicie. Măcar să-i facă plă- 
cere să se uite la ei. 

Ea râse din nou, iar sunetul îi luă lui Aedion o greutate de pe umeri. 


I 


Cu Goldryn şi Damaris pentru prima dată asupra ei, Aelin intră 
în Dragonul de Mare după două ore şi tânji după vremurile în care 
putea să doarmă fără să simtă groaza sau stringența unui lucru. 

Tânji după vremurile în care ar fi putut avea timp să se culce cu 
afurisitul ei de iubit şi, în schimb, să nu aleagă să doarmă câteva ore. 

Voise asta. Seara trecută, ei se întorseseră la han, iar ea făcuse 
baie mai repede ca niciodată. Ba chiar ieşise goală din baie şi îl 
găsise pe prinţul ei Fae adormit pe patul alb şi strălucitor, încă îm- 
brăcat, părând că-şi dorise doar să închidă ochii cât timp s-ar fi 
spălat ea. 

Iar extenuarea lui... Îl lăsase pe Rowan să se odihnească. Se 
ghemuise lângă el pe pătură, încă goală, şi adormise înainte să-şi 
pună capul pe pieptul lui. Ştia că avea să fie o vreme când nu ar mai 
fi putut dormi în atâta siguranţă, atât de profund. 

Cu cinci minute înainte ca Lysandra să dea buzna, Rowan se 
trezise şi începuse să o trezească și pe ea. Încet, cu mângâieri chi- 
nuitoare pe trunchiul şi coapsele ei, cu mici săruturi și mușcături 
pe gura, urechea şi gâtul ei. 

Dar, după ce Lysandra intrase valvârtej în cameră ca să fure hai- 
ne pentru Aedion, după ce le explicase unde se ducea Aedion... tim- 
pul de aşteptare se prelungise. O făcuse să-şi amintească ce trebuia 
să rezolve azi. Cu un bărbat momentan tentat să o ucidă şi cu o 
flotă împrăștiată şi speriată. 

Gavriel și Fenrys stăteau acum cu Rolfe la masa din spatele baru- 
lui, fără Aedion, ambii cu ochii cam mari de uimire când ea intră. 

Poate că privirea aceea ar fi făcut-o să se simtă mândră, dacă 
Rowan nu ar fi mers chiar în spatele ei, pregătit deja să le taie gâturile. 

Rolfe se ridică în picioare. 

- Ce cauţi aici? 

- Căpitane, eu aş avea mare grijă cum i-aş vorbi azi, spuse Fenrys 
cu mai multă precauţie şi considerație decât îi arătase în seara pre- 
cedentă. Privirea îi era ațintită asupra lui Rowan, care chiar se uita la 
Rolfe, ca şi când ar fi fost cina. Alege-ţi atent cuvintele! 

Rolfe îi aruncă o privire lui Rowan, îi văzu fața și păru să 
înţeleagă. 

Poate că acea precauţie avea să-l tenteze mai mult astăzi pe Rolfe 
să fie de acord cu cererea ei. Dacă ea făcea ceea ce trebuia. Dacă 
făcea tot ceea ce trebuia. 

Aelin schiță un zâmbet lui Rolfe şi se rezemă de masa goală 
de lângă a lor, literele aurii şi ciobite de pe şipci formând numele 
Tăietoarea-Ceţii. Rowan ocupă un loc alături de ea, atingându-şi 
genunchiul de al ei. Ca şi cum până şi o distanţă de câţiva zeci de 
centimetri era de nesuportat. 

Dar ea îi zâmbi un pic mai mult lui Rolfe. 

- Am venit să văd dacă te-ai răzgândit. În legătură cu alianța. 

Rolfe bătu cu degetele tatuate pe masă, chiar peste nişte litere 
aurite care alcătuiau cuvântul Treierătoarea. Iar lângă nume... o 
hartă a continentului fusese întinsă între Rolfe şi războinicii Fae. 

Nu harta de care avea cu adevărat nevoie să știe că funcționa, 
ci... Ceea ce văzu o făcu pe Aelin să înțepenească. 

- Ce este aia? spuse ea, observând statuetele argintii campate în 
mijlocul continentului, o linie impenetrabilă dinspre trecătoarea 
Ferian până la gura râului Avery. Şi statuetele suplimentare din gol- 
ful din Oro. Și din Melisande şi Fenharrow şi în apropiere de 
graniţa nordică a regatului Eyllwe. 

Gavriel, care arăta de parcă cineva l-ar fi lovit în cap - pe toți zeii, 
cum decursese întâlnirea cu Aedion? — spuse înainte ca Rowan să 
îi rupă gâtul lui Rolfe din cauza oricărui răspuns pe care îl clocise: 

- Căpitanul Rolfe a primit veşti în dimineaţa asta. A vrut să îl 
sfătuim. 

- Ce este asta? spuse ea, arătând cu degetul aproape de linia 
principală de statuete întinse în mijlocul continentului. 

- Este cel mai recent raport despre locul armatelor Morathului, 
spuse tărăgănat Rolfe. Şi-au ocupat poziţiile. Acum e imposibil să 
trimitem ajutor în Nord. Şi sunt pregătite să atace Eyllwe. 

- Eyllwe nu are armată, spuse Aelin şi simţi cum sângele i se 
scurse din obraji. După primăvara trecută, nu mai are cine să lupte — 
în afară de bandele de rebeli. 

- Ai un număr exact? îl întrebă Rowan pe Rolfe. 

- Nu, spuse căpitanul. Ştirea mi s-a transmis doar ca un avertis- 
ment — ca să nu trimit nicio încărcătură în apropiere de Avery. Am 
vrut să le aflu părerea - făcu semn cu bărbia spre cei doi războinici — 
în legătură cu ceea ce trebuie să fac. Deşi presupun că ar fi trebuit să 
vă invit şi pe voi, de vreme ce ei par că vor să vă spună ce fac. 

Niciunul din ei nu catadicsi să răspundă. Aelin studie linia - 
linia de armate. 

- Cât de repede se mișcă? întrebă Rowan. 

- Au trecut aproape trei săptămâni de când legiunile au plecat 
din Morath, spuse Gavriel. Se mişcă mai repede ca orice armată pe 
care am văzut-o vreodată. 

Sincronizarea evenimentului... 

Nu. Nu - nu, nu putea fi din cauza a ceea ce se întâmplase în 
Ilium, din cauză că ea îl chinuise pe el... 

- Este o exterminare, spuse deschis Rolfe. 

Ea închise ochii, înghițind cu greu. Nici măcar căpitanul nu 
îndrăzni să vorbească. 

Rowan îi atinse mijlocul cu o mână, consolând-o în tăcere. Ştia — 
înţelegea şi el. 

Ea deschise ochii, linia aceea arzându-i vederea şi inima şi spuse: 

- Este un mesaj. Pentru mine. 

Îşi desfăcu pumnul și se uită la cicatricea de acolo. 

- Totuşi de ce să atace regatul Eyllwe? întrebă Fenrys. Şi de ce 
iau poziţie, dar nu îl devastează? 

Nu reuşi să spună cu voce tare că ea atrăsese lucrul acesta asupra 
regatului Eyllwe pentru că-și bătuse joc de Erawan, deoarece el ştia 
la cine ţinuse Celaena Sardothien, şi voia să îi distrugă spiritul şi 
inima, arătându-i de ce erau în stare armatele lui. Ce ar fi făcut, 
când ar fi avut el chef. Nu Terrasenului... ci regatului prietenului pe 
care ea îl iubise atât de mult. 

Regatul pe care jurase să-l protejeze, să-l salveze. 

- Avem legături personale în Eyllwe, spuse Rowan. Ştie că rega- 
tul contează pentru ea. 

Fenrys continuă să se uite la ea, studiind-o. Dar Gavriel spuse 
pe un ton egal: 

- Erawan deţine acum tot ce e la sud de Avery. Mai puţin arhipe- 
lagul acesta. Şi, chiar şi aici, are un avanpost în Fundac. 

Aelin se holbă la hartă, la spaţiul care acum părea atât de mic 
spre nord. 

În vest, Pustiurile se întindeau mult dincolo de munții care se- 
parau continentul. Iar privirea ei se îndreptă spre un mic nume 
de-a lungul coastei vestice. 

Briarcliff. 

Numele răsună prin ea, făcând-o să se trezească, şi îşi dădu sea- 
ma că ei discutaseră şi se gândiseră la cum o asemenea armată ar fi 
putut să traverseze terenul atât de repede. 

Ea îşi masă tâmpla, holbându-se la punctul de pe hartă. 

Gândindu-se la datoria de viaţă care i se cuvenea. 

Privirea îi cobori spre sud. Spre Deşertul Roşu. Unde multe da- 
torii de viaţă aşteptau să le revendice. 

Aelin își dădu seama că ei o întrebaseră ceva, dar nu se obosi să 
desluşească întrebarea când îi spuse încet lui Rolfe: 

- Ai să-mi dai flota ta. Ai să o înarmezi cu lăncile de foc pe care 
ştiu că le-ai comandat şi pe cele în plus ai să le trimiţi flotei myce- 
niene, când o să sosească. 

Linişte. 

Rolfe râse şi se aşeză din nou. 

- Pe naiba! 

EI îşi flutură mâna tatuată peste hartă şi apele se agitară şi se 
schimbară într-un tipar care o făcu să se întrebe dacă numai Rolfe 
putea să-l descifreze. Ea avea nevoie ca el să-l poată citi, ca să gă- 
sească Lacătul. 

- Asta îţi arată doar cât de depăşită numeric eşti. El se gândi la 
cuvintele ei. Flota myceniană este doar un mit. Un basm. 

Aelin se uită la mânerul sabiei lui Rolfe, la han şi la nava anco- 
rată în apropiere. 

- Tu eşti urmaşul poporului mycenian, spuse Aelin. Iar eu am 
venit să cer şi datoria pe care o ai faţă de neamul meu. 

Rolfe nu se mişcă şi nu clipi. 

- Sau toate referinţele la dragonii de mare sunt vreun fetiş per- 
sonal? întrebă Aelin. 

- Mycenienii au dispărut, spuse categoric Rolfe. 

- Nu cred. Cred că se ascund aici, în Insulele Moarte, de foarte 
mult timp. Și, cumva, ai reuşit să fii din nou la putere. 

Cei trei masculi Fae se priveau reciproc. 

Aelin îi spuse lui Rolfe: 

- Am eliberat Iliumul de Adarlan. Am recucerit oraşul - cămi- 
nul tău antic — pentru tine. Pentru mycenieni. Este al tău, dacă 
îndrăzneşti să revendici moştenirea poporului tău. 

Lui Rolfe mâna îi tremură uşor. El strânse pumnul, ascunzându-l 
sub masă. 

Atunci, ea îi permise unui licăr al magiei să iasă la suprafaţă, îi 
permise auriului din ochii ei să strălucească precum o flacără puter- 
nică. Gavriel şi Fenrys se îndreptară când puterea ei umplu camera 
şi oraşul. Cheia Wyrd dintre sânii ei începu să zvâcnească, să susure. 

Ştia că faţa ei nu afişa nicio trăsătură umană, de muritoare. 

Ştia asta pentru că pielea de un maro-auriu a lui Rolfe căpătase 
o nuanţă bolnăvicioasă. 

Ea închise ochii şi expiră. 

Fuiorul de putere pe care îl adunase se undui într-o linie invi- 
zibilă. Lumea tremură în urma lui şi forța ei făcu un clopot din oraș 
să sune de două ori. Chiar şi apele din golf tremurară când trecu pe 
lângă ele şi se duse în larg, spre arhipelag. 

Când Aelin deschise ochii, mortalitatea se întorsese. 

- Ce naiba a fost asta? întrebă în cele din urmă Rolfe. 

Fenrys şi Gavriel deveniră foarte interesaţi de harta din fața lor. 

- Doamna mea trebuie să se elibereze în fiecare zi de nişte fă- 
râme din puterea ei, ca să nu o mistuie, spuse calm Rowan. 

Fără să vrea, în ciuda a ceea ce făcuse, ea decise că voia ca Rowan 
să îi spună doamna mea măcar o dată pe zi. 

Rowan continuă, insistând ca Rolfe să-i spună mai multe des- 
pre armata în mişcare. Lordul Pirat, pe care Lysandra îl identifi- 
case în urmă cu câteva săptămâni ca fiind mycenian mulțumită 
spionajului lui Arobynn şi a partenerilor lui de afaceri, nu prea 
părea în stare vorbească, tocmai din cauza ofertei pe care ea i-o 
făcuse. Dar Aelin aşteptă. 

Aedion și Lysandra sosiră după ceva timp - iar verişorul ei 
doar îi aruncă în trecere o privire lui Gavriel când el se aplecă dea- 
supra hărții și începu să gândească precum un general, cerând tot 
soiul de detalii. 

Însă Gavriel se holbă în linişte la fiul său, urmărind cum veri- 
şorul ei îşi îndreptă privirea spre hartă, ascultând sunetele vocii lui 
ca şi când ar fi fost un cântec pe care încerca să-l memoreze. 

Lysandra merse spre fereastră, supraveghind golful. 

Ca şi când ar fi putut să vadă unduirea pe care Aelin o trimisese 
în lume. 

Între timp, creatura metamorfică îi spusese lui Aedion adevă- 
ratul motiv pentru care se duseseră în Ilium. Nu doar ca să-l vadă pe 

Brannon, nu doar ca să-i salveze poporul... ci pentru asta. Ea și crea- 
tura metamorfică născociseră planul în timpul gărzilor lungi de 
noapte de pe drum, gândindu-se la toate capcanele şi beneficiile. 

Dorian intră după zece minute, privirea lui îndreptându-se direct 
spre Aelin. Şi el îi simţise puterea. 

Regele îl salută politicos pe Rolfe, apoi rămase tăcut cât fu pus la 
curent cu poziţionarea armatelor lui Erawan. Apoi se aşeză pe un 
scaun lângă ea în timp ce ceilalți masculi continuară să discute des- 
pre rutele de aprovizionare şi arme, Rowan explicându-le tot. 

Dorian îi aruncă o privire de nepătruns şi își sprijini o gleznă 
pe genunchi. 

Ceasul bătu ora unsprezece, iar Aelin se ridică în picioare în 
mijlocul discursului lui Fenrys despre diversele armuri și posibi- 
litatea ca Rolfe să investească în minereuri, ca să facă față cererii. 

Liniştea se lăsă din nou. 

- Mulţumesc pentru ospitalitate, îi spuse Aelin lui Rolfe, apoi se 
întoarse şi făcu un pas, înainte să întrebe: asta e tot? 

Se uită peste umăr, iar Rowan veni lângă ea. Aelin lăsă o mică 
flacără să iasă la suprafață. 

- Da. Dacă nu ai să-mi dai o flotă, dacă nu ai să-i unești pe 
mycenienii rămași şi dacă nu ai să te întorci în Terrasen, atunci am 
să găsesc pe altcineva care să facă toate astea. 

- Nu există altcineva. 

Ea își îndreptă din nou privirea spre harta de pe masă. 

- Cândva, ai spus că am să plătesc pentru aroganța mea. Şi am 
făcut-o. De multe ori. Dar Sam şi cu mine ţi-am atacat tot orașul şi 
flota şi le-am distrus. Pentru două sute de vieți pe care le-ai consi- 
derat mai puţin umane. Așadar, poate că m-am subestimat. Poate 
că, până la urmă, nu am nevoie de tine. 

Ea se întoarse din nou, iar Rolfe spuse disprețuitor: 

- Sam tot mai tânjea după tine când a murit sau până la urmă ai 
încetat să-l tratezi ca pe un gunoi? 

Un icnet, o lovitură şi nişte pahare zornăind se auziră. Ea îşi în- 
toarse încet privirea ca să-l vadă pe Rowan cu mâinile în jurul gâtu- 
lui lui Rolfe şi cu dinţii aproape să-i smulgă urechea, căpitanul fiind 
lipit de hartă şi de statuetele împrăștiate peste tot. 

Fenrys schiță un zâmbet. 

- Ți-am spus să-ţi alegi cu grijă cuvintele, Rolfe! 

Aedion păru să-şi dea silința să îşi ignore tatăl când îi spuse 
căpitanului: 

- Îmi pare bine că te-am cunoscut. 

Apoi se îndreptă spre locul în care Aelin, Dorian şi Lysandra 
aşteptau lângă ușă. 

Rowan se aplecă, şoptindu-i la ureche lui Rolfe ceva care îl făcu să 
albească, apoi îl împinse un pic mai tare în masă înainte să meargă 
spre Aelin. 

Rolfe îşi puse mâinile pe masă, cu siguranță dorindu-și să le 
arunce nişte cuvinte de ocară, dar înțepeni. Ca şi când un impuls 
i-ar fi străbătut corpul. 

El îşi întoarse palmele şi le împreună. 

Privirea i se ridică — dar nu spre ea. Spre ferestre. 

Spre clopotele care începuseră să sune în cele două turnuri de 
pază care flancau gura golfului. 

Sunetul frenetic al clopotelor făcu străzile de dincolo de ei să 
încremenească, să tacă. 

Însemnătatea fiecărei bătăi era clară. 

Rolfe păli. 

Aelin urmări cum negrul — mai închis decât cerneala care fusese 
tatuată acolo - se întinse pe degetele lui, spre palme. Un negru pe 
care numai Valgii îl puteau aduce. 

O, acum nu mai exista nicio îndoială că harta funcţiona. 

Ea le spuse însoţitorilor ei: 

- Plecăm. Acum. 

Rolfe dădea buzna deja spre ea - spre uşă. Nu spuse nimic atunci 
când o deschise şi merse cu paşi mari pe chei, unde secundul şi 
timonierul-şef alergau spre el. 

Aelin închise uşa în urma lui Rolfe şi se uită cu atenţie la prie- 
tenii ei. Şi la cei doi Fae. 

Fenrys fu cel care vorbi primul, ridicându-se în picioare şi ur- 
mărind pe fereastră cum se agitau Rolfe şi oamenii lui. 

- Aminteşte-mi să nu te supăr niciodată. 

- Dacă forța aceea o să ajungă în oraș, oamenii aceştia... spuse 
încet Dorian. 

- Nu o să ajungă, spuse Aelin întâlnindu-i privirea lui Rowan. 
Ochii verzi ca pinul îi ţintuiră pe ei. 

„Arată-le de ce ai depus jurământul de sânge“, îi spuse ea în tăcere. 

El schiță un zâmbet şiret. Rowan se întoarse spre ei. 

- Să mergem! 

- Să mergem, spuse Fenrys deodată, arătând spre fereastră. Încotro? 

- Este o barcă ancorată pe partea cealaltă a insulei, spuse Aedion. 
EI îşi înclină capul spre Lysandra. Ai crede că ar fi observat o barcă 
trasă de un rechin seara trecută, dar... 

Uşa se deschise cu zgomot, iar silueta înaltă a lui Rolfe se ivi. 

- Tu! 

Aelin îşi puse o mână pe piept. 

- Eu? 

- Tu ai trimis magia acolo; tu i-ai chemat. 

Ea izbucni în râs, îndepărtându-se de masă. 

- Dacă mi-aş însuşi vreodată un astfel de talent, cred că l-aş fo- 
losi să-mi chem aliaţii. Sau pe mycenieni, de vreme ce tu susții cu 
atâta îndârjire că nu există. Ea se uită peste umărul lui — cerul era 
încă senin. Noroc! îi ură ea, ocolindu-l. 

- Ce? întrebă Dorian fără să gândească. 

Aelin îl măsură din priviri pe regele Adarlanului. 

- Asta nu e lupta noastră. Iar eu n-am de gând să sacrific soarta 
regatului meu pentru o luptă cu valgii. Dacă ai minte, nici tu nu ai 
s-o faci. 

Chipul lui Rolfe se schimonosi de furie - chiar dacă frica, pro- 
fundă şi adevărată, strălucea în ochii lui. Ea făcu un pas spre stră- 
zile haotice, dar se opri, întorcându-se spre Lordul Pirat. 

- Presupun că şi cei doi au să mă însoțească. De vreme ce acum 
sunt aliaţii mei. 

În tăcere, Fenrys și Gavriel se apropiară, iar ea ar fi putut ofta 
uşurată că ei făceau asta fără întrebări, că Gavriel era dispus să facă 
orice ar fi fost necesar ca să rămână aproape de fiul său. 

Rolfe spuse printre dinţi: 

- Crezi că, dacă nu-mi mai oferi ajutor, o să mă obligi să te 
ajut? Dar, dincolo de golf, între insulele distante, se aduna un nor 
întunecat. 

- Am vorbit serios, Rolfe. Mă descurc şi fără tine, cu sau fără 
flotă. Cu sau fără mycenieni. Și, acum, insula asta îmi pune în peri- 
col cauza. Ea înclină capul spre mare. Am să mă rog Malei pentru 
tine. Atinse mânerul lui Goldryn. Un mic sfat, de la un infractor de 
profesie pentru altul: taie-le capetele! Este singurul mod de a-i ucide. 
Doar dacă nu vrei să-i arzi de vii, dar pariez că majoritatea ar sări 
peste bord şi ar înota spre mal înainte ca săgețile tale în flăcări să 
facă prea multe pagube. 

— Şi cum rămâne cu idealismul tău - cum rămâne cu acea copilă 
care mi-a furat două sute de sclavi? I-ai lăsa pe oamenii de pe insula 
asta să piară? 

- Da, spuse ea simplu. Rolfe, ţi-am spus că am învăţat câteva 
lucruri în Endovier. 

Rolfe înjură. 

- Crezi că Sam ar fi de acord? 

- Sam este mort, spuse ea, pentru că oameni ca tine şi ca Arobynn 
au putere. Dar domnia lui Arobynn a luat acum sfârșit. Ea zâmbi la 

orizontul care se întuneca. Se pare că şi a ta s-ar putea termina des- 
tul de curând. 

- Ticăloaso... 

Rowan mârâi, apropiindu-se înainte ca Rolfe să se ferească. 

Se auziră nişte paşi grăbiţi, iar apoi timonierul-şef al lui Rolfe 
apăru în tocul uşii. El gâfâi când îşi sprijini o mână de prag, apu- 
când cu cealaltă mânerul sabiei sale în formă de dragon de mare. 

- Suntem într-un mare rahat. 

Aelin se opri. Rolfe se încordă. 

- Cât de mare? întrebă căpitanul. 

El îşi şterse transpiraţia de pe frunte. 

- Opt vase de război pline cu soldaţi - cu cel puţin o sută fie- 
care, cu mai mulți decât am putut să văd la nivelurile inferioare. 
Sunt flancate de doi balauri de mare. Toate se mișcă atât de repede, 
de parcă le-ar împinge vânturile de furtună. 

Aelin îi aruncă o privire lui Rowan. 

- Cât de repede putem ajunge la barcă? 

Palid la față, Rolfe se uita la cele câteva nave din portul său. La 
Distrugătorul-de-nave din golf care, momentan, zăcea sub supra- 
faţa liniştită. Fenrys, care sesiză privirea căpitanului, observă: 

- Balaurii de mare au să rupă lanţul. Evacuează-ţi oamenii de pe 
insulă! Foloseşte toate bărcile şi scoate-i de aici! 

Rolfe se întoarse încet spre Aelin, ochii lui verzi ca marea clo- 
cotind de ură şi de resemnare. 

- Asta-i vreo încercare de a-mi deconspira cacealmaua? 

Aelin se juca absent cu capătul cozii ei împletite. 

- Nu. Este o sincronizare convenabilă, dar nu. 

Rolfe se uită cu atenţie la toţi - la puterea care ar fi putut să-i 
distrugă insula, dacă ei ar fi ales să o facă. În cele din urmă, 
vorbi răguşit: 

- Vreau să fiu amiral. Vreau tot arhipelagul ăsta. Vreau orașul 
Ilium. Și, după terminarea războiului, vreau ca titlul de Lord să-mi 

preceadă numele, cum a fost în cazul numelor strămoșilor mei, cu 
mult timp în urmă. Cum rămâne cu plata mea? 

Aelin îl studie şi ea, întreaga cameră fiind cufundată în tăcere, în 
comparaţie cu haosul de afară. 

- Pentru fiecare navă din Morath pe care o devastezi, poţi să 
păstrezi comorile şi aurul de la bord. Dar armele şi muniţia au 
să ajungă pe front. Am să-ţi dau pământ, dar niciun titlu regal în 
afară de Lord al Iliumului şi Rege al Arhipelagului. Dacă vei avea 
urmaşi, am să-i accept ca moştenitori ai tăi — aşa cum aş face pen- 
tru orice copil pe care l-ar putea avea Dorian. 

Dorian dădu serios din cap. 

- Tu şi moştenitorii tăi o să fiți recunoscuţi de Adarlan, tot așa 
cum şi pămânul acesta o să fie recunoscut ca fiind al tău. 

- Trimite-i pe ticăloşii ăia pe fundul mării şi flota mea îţi apar- 
ţine, spuse Rolfe. Totuşi nu pot să-ţi garantez că mycenienii au să-şi 
facă apariţia. Suntem împrăștiați prea departe şi de prea mult timp. 
Aici trăiesc puţini, iar ei nu au să se agite fără o motivaţie... cores- 
punzătoare. El privi spre bar, ca şi când s-ar fi aşteptat să vadă pe 
cineva în spatele lui. 

Dar Aelin ridică o mână, schițând un zâmbet. 

- Lasă asta în seama mea. 

Pielea tatuată întâlni carnea cicatrizată când Rolfe dădu mâna 
cu ea. Destul de puternic încât să rupă oase, dar şi ea îl strânse la 
fel. Trimise o mică flacără care îi arse degetele. 

Fl şuieră, retrăgându-şi mâna, iar Aelin zâmbi. 

- Bine ai venit în armata Maiestăţii Sale, corsar Rolfe! Ea gesti- 
culă spre uşa deschisă. Mergem? 


OI 


Aedion era nebună, își dădu seama Dorian. Genială şi vicleană, 
dar nebună. 

Şi poate cea mai mare şi mai lipsită de remuşcări mincinoasă pe 
care o întâlnise vreodată. 

El îi simţise chemările strecurându-se în lume. Simţise focul bå- 
zâindu-i pe piele. Era imposibil să nu ştie cui îi aparținea. Și era 
imposibil să nu-şi fi dat seama că focul se îndreptase chiar spre 
Fundac, unde forţele de acolo ar fi ştiut că exista o persoană în viață 
cu genul acela de flacără la dispoziţia ei, şi că i-ar fi urmărit magia 
până aici. 

El nu ştia ce declanşase asta, de ce alesese ea momentul acesta, 
dar... 

Dar Rowan o informase pe Aelin cum îl bântuiau Valgii pe Rolfe. 
Cum el puseseca oraşul să fie păzit zi şi noapte, îngrozit de întoarcerea 
lor. Aşadar, Aelin folosise informaţia în avantajul ei. Mycenienii — pe 
toți zeii! Erau doar o poveste de spus la culcare, una cu poveţe. Dar 
iată-i ascunşi cu grijă, până ce Aelin îi scosese la lumină. 

Şi când Lordul Pirat şi Regina Terrasenului dădură mâna, iar ea 
îi zâmbi lui Rolfe, Dorian îşi dădu seama că... poate că şi el ar fi 
putut să se descurce cu mai multă viclenie şi nebunie. 

Zâmbetele şi bunele maniere nu aveau să câștige războiul. 

Avea să fie câştigat de o femeie dispusă să rişte o întreagă insulă 
plină de oameni ca să obțină ce avea nevoie ca să-i salveze pe toți. 
De o femeie ai cărei prieteni erau la fel de dispuşi să îi facă jocul şi 
să îşi sfâşie sufletele, dacă asta ar fi însemnat să-i salveze pe cei mai 
mulți. Ei ştiau cât de mult cântăreau vieţile celor care ar fi intrat în 
panică în jurul lor, dacă ar fi greşit. Şi Aelin poate mai mult decât 
oricine altcineva. 

Aelin şi Rolfe ieşiră pe uşa deschisă a tavernei, în stradă. În 
urma lor, Fenrys fluiera încet. 

- Zeii să te ajute, Rowan, femeia asta este... 

Dorian nu aşteptă să audă tot ce voia să spună şi îi urmă pe pirat 
şi pe regină în stradă, însoţit de Aedion şi de Lysandra. Fenrys păs- 
tră distanța față de ceilalţi, dar Gavriel rămase aproape, cu privirea 
încă aţintită asupra fiului său. Pe toți zeii, Leul şi Lupul semănau 
atât de mult; mergeau la fel. 

Rolfe le strigă oamenilor săi, care-l așteptau aliniaţi în faţa lui: 

- Toate navele care pot să transporte oameni pleacă acum! El 
dădu ordine, trimițându-şi oamenii spre diversele nave de mult pă- 
răsite ca să le folosească, inclusiv pe a lui, în timp ce Aelin rămase 
acolo, cu mâinile în şolduri, uitându-se cu atenţie la toți. 

- Care este cea mai rapidă navă a ta? îl întrebă ea pe căpitan. 

El i-o arătă pe a lui. 

Ea îl ţintui cu privirea, iar Dorian aşteptă planul extraordinar şi 
nesăbuit. Dar Aelin vorbi fără să se uite la vreunul dintre ei: 

- Rowan, Lysandra, Fenrys şi Gavriel, voi sunteţi cu mine. Aedion, 
tu ai să te duci spre turnul de veghe dinspre nord şi ai să mânuieşti 
harponul montat. Dacă se apropie vreo navă de lanţ, îi găureşti ca- 
rena nenorocită. 

Dorian înţepeni când ea i se adresă în cele din urmă, citindu-i 
deja ordinele în privire. El deschise gura ca să obiecteze, dar Aelin 
îi spuse simplu: 

- Bătălia asta nu este pentru un rege. 

~ Şi este pentru o regină? 

Nu afișă nici urmă de amuzament, ci doar un calm de gheață 
când îi înmână sabia pe care el nu-şi dăduse seama că ea o purtase 
pe lângă corp. Damaris. 

Goldryn încă-i era prinsă pe spate, rubinul strălucind ca un tă- 
ciune aprins când ea spuse: 

- Unul din noi trebuie să trăiască, Dorian. Du-te în turnul de 
veghe din sud - stai la bază și pregăteşte-ți magia! Să dobori orice 
forţă care încearcă să treacă peste lanţ. 

Nu cu sabia, ci cu magia. El şi-o prinse pe Damaris la centură, 
greutatea sabiei fiindu-i străină. 

- Şi tu ce ai să faci? întrebă el. Ca şi când i-ar fi răspuns, puterea lui 
i se zvârcoli în stomac, precum o viperă care se încovoia ca să atace. 

Aelin se uită la Rowan, la mâna lui tatuată. 

- Rolfe, ia-ţi toate lanţurile care ţi-au mai rămas din comerţul 
cu sclavi! O să avem nevoie de ele. 

Pentru ea - pentru Rowan. Ca să le constrângă magia, dacă le-ar 
fi scăpat de sub control. 

Pentru că Aelin... Aelin urma să conducă nava aceea chiar în 
inima flotei inamice şi să îi scufunde pe toți. 


CAPITOLUL 34 


Ea era o mincinoasă, o criminală şi o hoaţă, iar Aelin se temea 
că, după încheierea războiului, avea să i se spună mult mai urât. 
Dar când întunericul nefiresc se adună la orizont, se întrebă dacă 
nu cumva se încumetase la un lucru pe care ea şi toți prietenii ei cu 
colți nu ar fi putut să-l ducă la capăt. 

Nu îşi permise să se lase cuprinsă de frică. 

Nu făcu decât să lase focul negru să unduiască prin ea. 

Asigurarea acestei alianțe era doar o parte din plan. Cealaltă 
parte, cea mai mare... era mesajul. Nu pentru Morath. 

Ci pentru lume. 

Pentru posibilii aliați care supravegheau continentul şi care se 
întrebau dacă, într-adevăr, era o cauză pierdută. 

Astăzi, mesajul ei avea să tune peste ținuturi. 

Faptul că distrugea castelele inamice şi-i ucidea pe regi nu o 
făcea o prințesă rebelă. 

Ea era o forță a naturii. Era o calamitate şi comandanta război- 
nicilor nemuritori şi legendari. Şi dacă acei aliaţi nu aveau să i se 
alăture... voia ca ei să se gândească la ziua de astăzi şi la ce ar fi făcut 
ea, şi să se întrebe dacă, într-o zi, ar fi putut da de ea pe țărmurile şi 
în porturile lor. 

Nu veniseră în urmă cu zece ani. Ea voia ca ei să ştie că nu uitase. 

Rolfe termină de dat ordine oamenilor săi şi se grăbi la bordul 
Dragonului de Mare, Aedion şi Dorian năpustindu-se spre cai ca 

să-i ducă spre turnurile de veghe. Aelin se întoarse spre Lysandra, 
care îi supraveghea calm pe toți. 

- Ştii ce trebuie să faci pentru mine? întrebă Aelin încet. 

Ochii verzi ca mușchiul ai Lysandrei străluciră când dădu apro- 
bator din cap. 

Aelin nu își permise să o îmbrăţişeze. Nu își permise nici măcar 
să-i atingă mâna prietenei ei. Nu când Rolfe le urmărea. Nu când 
cetăţenii oraşului le priveau, cu mycenienii pierduţi printre ei. Aşa- 
dar, Aelin spuse doar atât: 

- Spor la vânătoare! 

Fenrys scoase un sunet gâtuit, ca şi când şi-ar fi dat seama ce îi 
ceruse, de fapt, creaturii metamorfice. Lângă el, Gavriel era încă prea 
ocupat ca să se holbeze după Aedion, care nici măcar nu-i aruncase o 
privire tatălui său înainte de a-şi prinde scutul şi sabia pe spate, de a 
încăleca pe o iapă jalnică și de a galopa spre turnul de veghe. 

Aelin îi spuse lui Rowan, vântul dansând deja în părul argintiu 
al prințului ei războinic: 

- Plecăm acum! 

Aşadar, plecară. 

Pe străzi, oamenii intrau în panică în timp ce forțele întunecate 
se conturau la orizont: nave imense cu pânze negre, care se îndrep- 
tau spre golf, ca şi când chiar ar fi fost purtate de un vânt nefiresc. 

Dar Aelin, însoțită de Lysandra, se îndreptă către Dragonul de 
Mare, Rowan şi cei doi tovarăși ai lui ajungându-le din urmă. 

Oamenii se opriră şi se uitară cu gurile căscate, când ei urcară 
pe pasarelă, își fixară şi îşi rearanjară armele: cuțite şi săbii, securea 
lui Rowan, care străluci când și-o agăţă într-o parte, un arc şi o tol- 
bă plină cu săgeți cu pene negre, pe care Aelin presupunea că 
Fenrys ar fi putut să le lanseze cu o precizie mortală, şi mai multe 
săbii. Plimbându-se pe puntea Dragonului de Mare, care se clătina 
uşor şi al cărei lemn era meticulos lustruit, Aelin era de părere că, 
împreună, formau un arsenal mobil. 

Imediat ce Gavriel urcă la bord, pasarela fu ridicată de oamenii 
lui Rolfe. Ceilalți, aşezaţi câte doi pe băncile care flancau puntea, 
ridicară vâslele. Rowan le făcu lui Gavriel şi lui Fenrys semn din 
bărbie, iar cei doi se alăturară oamenilor fără o vorbă, grupul lui 
intrând în rând, cuprinși de ritmuri mai vechi decât unele regate. 

Rolfe ieşi pe o ușă care conducea, fără îndoială, spre camerele 
lui, urmat de doi oameni care cărau lanţuri imense. 

Aelin merse spre ei. 

- Ancoraţi-le de catargul principal şi asiguraţi-vă că este loc su- 
ficient să ajungă... aici! 

Ea le arătă locul în care stătea acum, în mijlocul punţii. Suficient 
spaţiu față de toată lumea, suficient spaţiu ca să poată lucra cu Rowan. 

Rolfe le ordonă oamenilor să vâslească, aruncând o privire spre 
Fenrys şi Gavriel — care mânuiau câte o vâslă şi care-şi dezgoliră 
dinţii când făcură un efort considerabil. 

Încet, nava începu să se mişte, împreună cu celelalte din jurul lor. 

Dar, mai întâi, trebuiau să iasă din golf şi să treacă de limita 
Distrugătorului-de-Nave. 

Oamenii lui Rolfe înfăşurară lanţurile în jurul catargului, lăsân- 
du-le suficient de lungi ca să ajungă la Aelin. 

Fierul avea să-i fie un loc de prindere, o ancoră ca să-i amin- 
tească cine şi ce era. Fierul urma să o ţină în frâu când imensitatea 
magiei ei, a lui Rowan, ar fi amenințat să o măture. 

Dragonul de Mare se deplasă încet prin port, strigătele şi icni- 
turile oamenilor lui Rolfe în timp ce vâsleau înecând vuietul ora- 
şului din spatele lor. 

Ea aruncă o privire spre ambele turnuri de veghe, ca să vadă 
sosirea lui Dorian şi, apoi, părul auriu al lui Aedion, care urca gră- 
bit pe scara melc spre imensul harpon montat în vârf. Inima i se 
poticni pentru o clipă când își aminti cum îl văzuse pe Sam aler- 
gând pe aceleași scări — nu ca să apere turnul, ci ca să-l distrugă. 

Ea alungă amintirea de gheaţă şi se întoarse spre Lysandra, care 
stătea lângă balustrada punţii, urmărindu-şi verișorul. 

- Acum! 

Până şi Rolfe încetă să mai dea ordine când auzi cuvântul. 

Lysandra se aşeză grațios pe balustrada lată din lemn, își ba- 
lansă picioarele peste bord... şi căzu în apă. 

Oamenii lui Rolfe se grăbiră spre balustradă. Cei din bărcile 
care îi flancau făcură la fel, zărind femeia care plonjase în apa de un 
albastru intens. 

Dar nu ieși o femeie. 

Dedesubt, în adâncuri, Aelin zări o strălucire, o transformare şi 
o întindere. Oamenii începură să înjure. 

Iar Lysandra continuă să crească sub apă, pe fundul nisipos 
din port. 

Oamenii vâsliră mai repede, însă viteza navei nici nu se com- 
para cu a creaturii care ieşi din valuri. 

Un bot lat şi verde ca jadul, cu dinți albi sfâşietori, fornăi puter- 
nic, apoi se arcui din nou sub apă, dezvăluind pentru o clipă capul 
mare şi ochii şireți când dispăru. 

Unii bărbaţi țipară. Rolfe puse o mână pe timonă. Secundul lui, 
cu sabia cu mâner în formă de dragon de mare proaspăt lustruită 
pe lângă corp, căzu în genunchi. 

Lysandra plonjă şi îi lăsă să vadă corpul lung și puternic care ieși 
la suprafață puţin câte puţin când plonjă în adâncuri, solzii verzi 
strălucindu-i ca bijuteriile în soarele orbitor al amiezii. Să vadă le- 
genda din profeţiile lor: mycenienii s-ar fi întors doar o dată cu 
dragonii mării. 

Şi, astfel, Aelin se asigurase că unul apărea chiar în portul lor 
afurisit. 

- Pe toți zeii! mormăi Fenrys din locul în care vâslea. 

Într-adevăr, cam asta fu singura reacție pe care reuși Aelin să o 
provoace atunci când dragonul de mare plonjă în adâncuri, apoi 
înotă înainte. 

Pentru că acelea erau înotătoare puternice - aripi pe care 
Lysandra le întindea sub apă, strângându-și micile brațe anterioare 
şi picioare, coada mare şi ţepoasă servindu-i drept cârmă. 

Unii dintre oamenii lui Rolfe murmurară: 

- Un dragon - un dragon care să ne protejeze nava... Legendele 
înaintaşilor noştri... 

Într-adevăr, Rolfe era palid la faţă când se holbă spre locul în 
care Lysandra dispăruse în apă, ţinând în continuare cârma, ca 
şi când l-ar fi împiedicat să cadă. 

Doi balauri de mare... împotriva unui dragon de mare. 

Pentru că niciun foc din lume nu ar fi avut efect în adâncuri. Şi, 
ca ei să aibă o şansă să nimicească navele acelea, nu puteau inter- 
veni de sub apă. 

- Haide Lysandra, şopti Aelin şi se rugă lui Temis, Zeița 
Sălbăticiunilor, să o ajute pe creatura metamorfică să fie rapidă şi 
să nu şovăie sub valuri. 


Aedion îşi aruncă scutul de pe spate şi se aşeză pe scaunul din 
faţa imensului harpon din fier care, probabil, era cu o mână mai 
înalt ca el, şi al cărui vârf era mai mare decât capul său. Erau doar 
trei sulițe. Trebuia să le utilizeze cu înţelepciune. 

Dincolo de golf, abia putea zări pe rege luând poziţie de-a lun- 
gul meterezei celui mai jos nivel al turnului. În golf, nava lui Rolfe 
se tot apropia de lanţul coborât al Distrugătorului de Nave. 

Aedion apăsă pe una dintre cele trei pedale care îi permitea să 
rotească lansatorul montat, apucând mânerele de pe ambele părţi, 
care poziţionau sulița la locul ei. Atent şi cu precizie, el ţinti harpo- 
nul spre cea mai îndepărtată margine a golfului, unde două braţe 
ale insulei se aplecau una spre cealaltă, ca să formeze un culoar în- 
gust în port. 

Valurile se spărgeau chiar dincolo de ele, de un recif bun pentru 
distrugerea navelor şi, fără îndoială, locul în care Rolfe avea să-și 
poziționeze nava, pentru a păcăli flota din Morath să intre în el. 


Imperiul furtunilor 333 


- Ce naiba e aia? şopti una dintre santinelele care înarma tunul, 
întorcându-se spre apele golfului. 

O umbră mare şi lungă aluneca pe sub apă în fața Dragonului de 
Mare, mai repede decât nava, mai repede decât un delfin. Corpul 
ca de şarpe se ridică din apă, purtat de aripi care, la fel de bine, ar fi 
putut fi nişte înotătoare. 

Lui Aedion i se opri inima. 

- Este un dragon de mare, reuşi el să spună. 

Ei bine, măcar acum ştia la ce formă secretă lucrase Lysandra. 

Şi de ce Aelin insistase să intre în templul lui Brannon. Nu 
doar ca să-l vadă pe rege, nu doar să recucerească oraşul pentru 
mycenieni şi Terrasen, ci... pentru ca Lysandra să se uite cu atenţie 
la sculpturile detaliate și de dimensiuni reale ale dragonilor de 
mare. Ca să dea viață unui mit. 

Ele două... O, diavolițe pricepute și intrigante! Chiar era o re- 
gină a legendelor. 

- Cum... cum... Santinela se întoarse spre ceilalți, care mur- 
murau între ei. O să ne apere? 

Lysandra se apropie de Distrugătorul de Nave, coborât încă 
sub apă, răsucindu-se şi arcuindu-se, atingând rocile ca şi când ar 
fi vrut să-şi simtă noua formă. Să o simtă în puținul timp pe care 
îl mai aveau. 

- Da, şopti Aedion când groaza îi umplu venele. Da, o să ne apere. 


P 


Apa era caldă, liniştită şi eternă. 

Şi ea era o umbră solzoasă care făcea peştii colorați ca pietrele 
prețioase să țâșnească în casele lor de coral; era o ameninţare plu- 
titoare prin apă, care făcea păsările albe ce pluteau la suprafață să se 
împrăştie luându-și zborul când o simțeau trecând pe dedesubt. 

Razele soarelui se răspândeau în fascicule prin apă, iar Lysandra, 
în mica parte umană rămasă din ea, părea că plutea printr-un 
templu de lumini şi umbre. 

Dar acolo - departe, purtate de ecourile sunetelor și ale vibra- 
țiilor — le simțea. 

Până şi prădătorii mai mari din apele acestea fugeau, îndrep- 
tându-se spre largul mării, dincolo de insule. Nici măcar promi- 
siunea apei împroşcate cu sânge nu le putea ține în calea celor două 
forțe care urmau să se ciocnească. 

În față, zalele puternice ale Distrugătorului de Nave se lăsau în 
adâncuri, precum colierul colosal al unei zeițe care se apleca să 
bea marea. 

Ea citise despre dragonii de mare — de mult uitaţi şi dispăruţi — 
aflați la dispoziţia lui Aelin. Prietena ei ştiuse că întărirea armatei 
lui Rolfe cu mycenieni nu le-ar fi fost prea mult de ajutor, dar, dacă 
ar fi apelat, în schimb, la puterea mitului... ar fi putut să-i adune pe 
oameni. Şi, cu un cămin pe care, în sfârşit, putea să li-l ofere printre 
insule şi în Terrasen... 

Lysandra studiase sculpturile dragonilor de mare din templu, 
de îndată ce Aelin arsese mizeria de pe ele. Magia ei umpluse 
golurile care nu se vedeau din sculpturi. Ca nările care adulmecau 
toate mirosurile din apă, urechile care identificau diversele rân- 
duri de sunete. 

Lysandra înotă spre recif, tocmai dincolo de marginile depărtate 
ale insulei. Trebuia să-și retragă aripile, dar aici... era locul con- 
fruntării. Aici trebuia să-şi dezlănţuie toate instinctele sălbatice, 
renunțând la partea din ea care simţea şi căreia îi păsa. 

Aceste bestii, oricum ar fi fost create, erau doar atât: bestii. 
Animale. 

În luptă, nu aveau să se ghideze după coduri şi morală, ci să lup- 
te până la moarte şi pentru supraviețuire, fără milă sau compasiune. 

Ea trebuia să lupte la fel. Mai făcuse asta - devenise feroce nu 
doar în ziua în care se dărâmase castelul de cleştar, ci şi în noaptea 
în care fusese capturată, iar oamenii aceia încercaseră să o ia pe 
Evangeline. Situaţia de față nu era cu mult diferită. 

Lysandra își înfipse ghearele curbate şi ascuţite în marginea re- 
cifului ca să rămână pe loc în valuri şi privi apa liniştită, care se în- 
tindea înainte, la nesfârşit. 

Astfel, îşi începu straja mortală. 


CAPITOLUL. 35 


Cocoţată pe balustrada Dragonului de Mare, apucând scara din 
sfoară ce cobora de pe catarg, Aelin savură răcoarea picăturilor 
de apă care îi stropiră fața când nava înaintă prin valuri. Imediat ce 
nava se îndepărtă de celelalte, Rowan lăsase vântul să-i umfle pân- 
zele, îndreptând cu viteză Dragonul de Mare spre lanţul imens. 

Îi fu greu să nu privească înapoi când trecură peste lanţul scu- 
fundat... şi când Distrugătorul de Nave începu să se ridice din apă, 
izolându-i în afara golfului - unde celelalte nave ale lui Rolfe aveau 
să aştepte în siguranță în spatele lanţului - ca să păzească orașul 
care îi urmărea acum în tăcere. 

Dacă totul mergea bine, urmau să aibă nevoie doar de nava 
aceasta, îi spusese ea lui Rolfe. 

Şi, dacă nu, atunci navele lui oricum nu ar fi contat. 

Apucând strâns funia, Aelin se aplecă în afară, albastrul vibrant 
şi albul de dedesubt trecând repede şi nedesluşit. „Nu prea repede, îi 
spusese ea lui Rowan. Nu îţi risipi forţa - nu prea ai dormit aseară.“ 

Fl tocmai se aplecase să o muşte uşor de ureche înainte să se 
aşeze pe banca lui Gavriel, ca să se concentreze. 

Era încă acolo, puterea lui permițându-le oamenilor să nu mai 
vâslească şi să se pregătească pentru ce venea spre ei. Aelin se uită 
din nou înainte — spre pânzele negre care se umflau la orizont. 

Cheia Wyrd de la gât îi răspunse vibrând. 

O simţea... magia ei putea să le adulmece în vânt stricăciunea. 
Nici urmă de Lysandra, dar ea era acolo. 

Lumina soarelui era orbitoare pe valuri, când magia lui Rowan 
încetini, aducându-i la o viteză constantă spre cele două piscuri ale 
insulei, înclinate spre același punct. 

Era timpul! 

Aelin cobori de pe balustradă, cizmele scoțând un zgomot surd 
pe lemnul ud al punţii. Atât de mulți ochi se întoarseră spre ea, spre 
lanţurile întinse pe puntea principală! 

Rolfe se îndreptă în direcţia ei, coborând de pe puntea pupei, de 
unde condusese nava. 

Ea ridică un lanţ greu din fier, întrebându-se pe cine ţinuse îna- 
inte. Rowan se ridică în picioare cu o mișcare graţioasă şi constantă 
şi ajunse lângă ea în acelaşi timp cu Rolfe. 

- Ce urmează acum? voi să afle căpitanul. 

Aelin făcu semn din bărbie spre navele care erau suficient de 
aproape încât să vadă siluetele înghesuite pe diversele punți. Foarte 
multe siluete. 

- O să-i atragem cât de mult posibil. Când ai să le vezi albul 
ochilor, să ne strigi! 

- Iar apoi, ai să arunci ancora peste tribord, adăugă Rowan. Ca 
să ne rotim. 

- De ce? întrebă Rolfe când Rowan o ajută să-şi prindă cătuşele 
în jurul încheieturilor. 

Ea se opuse fierului, magia ei zvârcolindu-se. Rowan o prinse de 
bărbie cu degetul mare și cu cel arătător, făcând-o să se uite în ochii 
lui când îi spuse lui Rolfe: 

- Pentru că nu vrem să ne stea catargele în cale când o să des- 
chidem focul. Par să fie destul de importante pentru o navă. 

Rolfe mormăi și plecă. 

Rowan îi cuprinse maxilarul, mângâindu-i obrazul cu dege- 
tul mare. 

- Ne eliberăm puterea, încet şi constant. 

- Ştiu. 

Ridicând din sprâncene, el îşi înclină capul şi schiță un zâmbet 
cu gura-i păcătoasă. 

- Au trecut câteva zile de când te-ai afundat în puterea ta, nu-i aşa? 

Ea dădu din cap. Se concentrase atât de mult şi făcuse un efort 
atât de mare să rămână în prezent, activă şi conştientă în timp ce 
se tot scufunda, extrăgând cât de multă putere posibil, fără să 
atragă atenţia. 

- Nu am vrut să risc în situaţia asta. Nu dacă salvarea lui Dorian 
te-a epuizat. 

- Mi-am revenit, să ştii. Deci mica manifestare din dimineaţa 
asta... 

- A fost un mod de a mai elimina excesul de putere, spuse ea 
crispată. Şi de a-l face pe Rolfe să se scape pe el. 

Fl chicoti şi îi eliberă faţa ca să îi dea cealaltă cătuşă. Ea uri atin- 
gerea veche şi hidoasă pe pielea sa, şi pe a lui, când i-o prinse în 
jurul încheieturii lui tatuate. 

- Grăbiţi-vă! spuse Rolfe din locul în care se întorsese la cârmă. 

Într-adevăr, navele se apropiau de ei. Nici urmă de balauri de 
mare — cu toate că nici creatura metamorfă nu se vedea. 

Rowan luă cuțitul de vânătoare, oţelul strălucind în soarele arză- 
tor. Era mijlocul amiezii. 

Întocmai motivul pentru care ea intrase în biroul lui Rolfe cu 
aproape două ore mai devreme. 

Practic, ea sunase clopotul de cină pentru armata din Fundac. 
Pariase că ei nu aveau să aştepte până la căderea nopții, dar păreau 
să se teamă de furia stăpânului lor, dacă ar fi scăpat-o din plasă, mai 
mult decât se temeau de lumină. Sau erau prea proşti ca să-şi dea 
seama că moștenitoarea Malei avea să fie în cea mai bună formă. 

- Vrei să faci tu onorurile sau ar trebui să le fac eu? spuse Rowan. 

Fenrys şi Gavriel se ridicaseră în picioare, cu săbiile scoase în 
timp ce supravegheau de la o distanţă sigură. Aelin întinse mâna 

liberă, cu palma plină de cicatrice, şi luă cuțitul de la el. O tăietură 
rapidă îi făcu pielea să usture, sângele cald încălzindu-i pielea lipi- 
cioasă din cauza apei de mare. 

Rowan luă cuțitul o clipă mai târziu, iar mirosul sângelui îi 
izbi nările şi îi ascuţi simţurile la maximum. Dar ea întinse palma 
însângerată. 

Magia ei se roti în lume, pârâindu-i în vene şi în urechi. Ea se 
abținu să lovească pământul cu piciorul, să-şi rotească umerii. 

- Încet şi constant, repetă Rowan, ca şi când ar fi simţit că pu- 
terea ei era acum activă. Cu braţul încătușat, îi cuprinse talia ca să o 
țină lângă el. Am să fiu cu tine la fiecare pas. 

Ea îşi înălță capul ca să îi studieze chipul, liniile dure şi tatuajul 
unduitor. Fl se aplecă să o sărute pe gură. Iar când buzele lui le în- 
tâlniră pe ale ei, îşi uniră palmele însângerate. 

Magia zvâcni prin ea, veche şi vicleană, iar Aelin se arcui spre el, 
genunchii cedându-i când puterea lui cataclismică o străbătu. 

Ea ştia că toată lumea de pe punte vedea doar doi iubiți 
îmbrăţişaţi. 

Dar Aelin se adânci tot mai mult în puterea sa şi îl simți făcând 
același lucru; simţi cum fiecare picătură de gheaţă, vântul și fulge- 
rul se izbiră în ea. Iar când ajunse la Aelin, esența puterii lui cedă în 
fața puterii ei, se topi şi se transformă în tăciuni şi foc. Se trans- 
formă în miezul topit al pământului, conturând lumea şi dând naş- 
tere unor noi ţinuturi. 

Ea cobori tot mai mult. 

Aelin simţi vag nava care se clătina sub ei, uşoara mușcătură a 
fierului când îi respinse magia; simţi cum prezenţa lui Fenrys şi cea 
a lui Gavriel pâlpâiau în jurul lor ca niște lumânări. 

Trecuseră câteva luni de când se retrăsese atât de adânc în abisul 
puterii ei. 

Când se antrenase cu Rowan în Wendlyn, îşi impusese o limită. 
Iar apoi, în ziua în care-i întâlnise pe Valgi, o depăşise - descoperise 

un nou nivel ascuns dedesubt, de care se folosise când învăluise 
oraşul Doranelle cu puterea ei; îi luase o zi întreagă să coboare atât 
de mult, ca să extragă ce avea nevoie. 

Aelin începuse coborârea în urmă cu trei zile. 

Se aşteptase să se oprească după prima zi. Să atingă limita pe 
care o mai simţise. 

Nu o făcuse. 

Iar acum... acum, cu puterea lui Rowan, care se alătura pu- 
terii sale... 

Rowan încă o ţinea strâns lipită de el cu braţul, iar ea simți vag şi 
ca prin beznă cum haina lui o zgârie uşor pe faţă; simți duritatea 
armelor prinse dedesubt şi mirosul său care o învăluia, calmând-o. 

Ea era o piatră aruncată în marea puterii ei — a puterii lor, care 
tot cobora. 

Acolo - acolo era limita. Limita presărată cu cenuşă, puţul unui 
vulcan adormit. 

Doar faptul că-şi simţea picioarele pe puntea de lemn o împie- 
dica să se afunde în cenuşa aceea, să afle ce dormita dedesubt. 

Magia îi şopti să înceapă să sape prin cenuşă şi nămol. Dar 
Rowan o strânse mai mult de mijloc. 

- Uşor, îi şopti el la ureche. Uşor. 

Puterea lui curse şi mai mult în ea, vântul şi gheaţa agitându-se cu 
puterea ei, răsucindu-se într-un vârtej. 

- Sunt aproape acum, îi avertiză Rolfe din apropiere - din 
altă lume. 

- 'Ținteşte spre mijlocul flotei! îi ordonă Rowan. Aruncă navele 
de pe margine pe recif! 

Unde s-ar fi scufundat, lăsându-i pe supraviețuitori să fie ucişi 
cu săgeți trase de Fenrys şi de oamenii lui Rolfe. Rowan trebuia să 
fie atent şi mai apoi să urmărească armata care se apropia. 

Ea îi simţea — simţea perişorii magici ridicându-se ca răspuns la 
întunericul care se aduna dincolo de orizontul conştiinţei sale. 

- Sunt aproape în raza de acţiune, strigă Rolfe. 

Ea începu să se ridice, trăgând după sine abisul de flăcări şi tăciuni. 
- Încet, şopti Rowan. 

Aelin se înălță din nou, tot mai sus, spre mare şi lumina soarelui. 
„Aici, păru acea rază de soare să îi facă semn. La mine.“ 

Magia ei se avântă spre ea, spre voce. 

- Acum! strigă Rolfe. 

Şi, ca o un animal feroce eliberat din lesă, magia ei izbucni. 


Se descurcase bine cât Rowan îi cedase puterea lui. 

Ea se oprise şi se ridicase de câteva ori, dar... îşi controlase 
coborârea. 

Chiar dacă puterea ei crescuse mai mult decât înainte. Era uşor 
să uite că încă evolua - că puterea avea să se maturizeze odată cu ea. 

Şi când Rolfe strigase „Acum!“ Rowan îşi dădu seama că uitase, 
spre paguba lui. 

Un stâlp de foc ce nu ardea izbucni din Aelin, ridicându-se spre 
cer şi colorând lumea în roşu, portocaliu şi auriu. 

Forţa acestuia o smulse din braţele lui, iar Rowan o apucă de 
mână cu putere, refuzând să o lase să întrerupă contactul. Oamenii 
din jurul lor se retraseră clătinându-se, căzând în fund când se ui- 
tară în sus, cu gurile căscate de groază şi mirare. 

Mai sus, coloana de flăcări se rotea, un vârtej al morţii, vieţii 
şi renaşterii. 

- Pe toţi zeii! şopti Fenrys în spatele lui. 

Magia lui Aelin încă se revărsa în lume. Încă ardea mai fierbinte 
şi mai frenetic. 

Ea scrâşni din dinți şi îşi lăsă capul pe spate în timp ce gâfâi, cu 
ochii închişi. 

- Aelin! o avertiză Rowan. 

Stâlpul de foc începu să se extindă, acum albastru şi turcoaz. 
Era o flacără care ar fi putut topi oasele şi crăpa pământul. 

Prea mult. Îi dăduse prea multă putere, iar ea coborâse prea 
adânc într-a ei... 

Prin flăcările care îi învăluiau, Rowan zări flota inamicilor înne- 
buniţi, care acum se puneau în mişcare ca să fugă, să iasă din raza 
de acţiune. 

Manifestarea continuă a lui Aelin nu era pentru ei. 

Pentru că nu era nicio scăpare, nu cu puterea pe care o adu- 
nase ea. 

Manifestarea era pentru ceilalţi, pentru orașul care îi urmărea. 

Pentru ca lumea să ştie că nu era doar o prinţesă care se amuza 
cu tăciuni frumoşi. 

- Aelin, spuse din nou Rowan, încercând să tragă de legătura 
dintre ei. 

Dar nu se întâmplă nimic. 

Văzu numai gura deschisă a unei bestii antice şi nemuritoare. 
O bestie care deschisese un ochi, o bestie care vorbea în limbile a o 
mie de lumi. 

Gheaţa îi inundă venele. Ea purta piatra Wyrd. 

- Aelin! 

Dar, atunci, Rowan simţi cum pragul puterii ei crăpă ca şi când 
bestia din cheia Wyrd ar fi lovit cu piciorul, iar cenuşa şi roca antică 
se sfărâmară sub ea. 

Şi dezvăluiră, dedesubt, un miez lichid, de magie topită. 

Ca şi când ar fi fost inima înflăcărată a Malei. 

Aelin plonjă în puterea aceea. Se scăldă în ea. 

Rowan încercă să se mişte, încercă să-i strige să înceteze... 

Dar Rolfe, cu ochii mari de groază şi uimire, îi strigă: 

- Deschide focul! 

Ea îl auzi. Şi, la fel de violent cum străpunsese cerul, stâlpul de 
foc plonjă şi intră din nou în ea, răsucindu-se şi învăluind-o pe di- 
năuntru, fuzionând într-un miez de putere atât de fierbinte, încât 
sfârâi în el, arzându-i sufletul... 

Flăcările licăriră în afară în aceeași secundă în care ea întinse 
mâinile-i arzânde spre Rowan şi-i smulse ultimele fărâme de putere. 

La fel cum îşi smulse mâna dintr-a lui. La fel cum puterea și 
piatra Wyrd dintre sânii ei se contopiră. 

Rowan căzu în genunchi şi în capul lui se auzi un pocnet, ca 
şi când l-ar fi străbătut un tunet. 

Când Aelin deschise ochii, el îşi dădu seama că nu era tunetul, 
ci sunetul unei uși care se deschidea cu zgomot. 

Chipul ei deveni inexpresiv. Rece ca spaţiul dintre stele. Iar 
ochii ei... 

Turcoazul ardea strălucitor... în jurul unui miez argintiu. Nu se 
vedea nici urmă de auriu. 

- Asta nu e Aelin, şopti Fenrys. 

Un zâmbet slab îi înflori pe buzele pline, născut din cruzime și 
aroganță, iar ea se uită cu atenție la lanţul din fier din jurul înche- 
ieturii sale. 

Fierul se topi, minereul topit sfârâind prin puntea de lemn şi 
în întunericul de dedesubt. Creatura care se holba prin ochii lui 
Aelin își îndoi degetele în pumni. Lumina se scurse printre dege- 
tele-i strânse. 

O lumină rece şi albă. Fuioarele pâlpâiră - cu o flacără 
argintie... 

- Pleacă! îl avertiză Gavriel. Pleacă și nu te uita! 

Gavriel era într-adevăr în genunchi, cu capul plecat şi privirea 
întoarsă. Fenrys îi urmă exemplul. 

Pentru că el ştia că se uita la flota întunecată, ce îi umpluse cor- 
pul iubitei sale... O parte primitivă şi intrinsecă a lui ştia. 

- Deanna, şopti Rowan. 

Ea își îndreptă privirea întrebătoare spre el şi confirmându-i, îi 
spuse cu o voce profundă și goală, tânără și bătrână: 

- Orice lacăt are o cheie. Spune-i Viitoarei Regine să îl recu- 
pereze curând, pentru că toţi aliaţii din lume nu au să conteze dacă 
nu o să folosească Lacătul, dacă nu o să îl unească din nou cu acele 

chei. Spune-i flăcărilor şi fierului ei, împreunate, unite în argint, să 
afle ce trebuie găsit. Trebuie să facă doar un pas. Apoi se uită din 
nou în altă parte. 

Iar Rowan îşi dădu seama ce era puterea din mâna ei. Îşi dădu 
seama că flacăra pe care urma să o dezlănţuie avea să fie rece, dar 
ardea; îşi dădu seama că era răceala stelelor, răceala luminii furate. 

Nu un foc mistuitor, ci focul lunii. 


Într-o clipă, ea era acolo. Iar apoi dispăru. 

Pe urmă, fu dată deoparte, închisă într-o cutie fără cheie; pu- 
terea, corpul şi numele nu îi aparțineau. 

Iar ea o simţi pe Cealaltă acolo; simţi cum o umplea, râzând 
uşor în timp ce se minuna de căldura soarelui de pe faţa ei, de briza 
umedă marină care-i acoperea buzele cu sare, de durerea mâinii 
acum vindecate. 

Atât de mult timp - trecuse atât de mult timp de când Cealaltă 
simţise asemenea lucruri, de când le simţise pe deplin şi nu ca pe 
ceva parţial şi diluat. 

Şi flăcările acelea - flăcările ei şi magia iubitului ei... acum îi 
aparţineau Celeilalte. 

Unei zeițe care intrase prin poarta temporară care-i atârna 
între sâni şi pusese stăpânire pe trupul ei, ca şi când ar fi fost doar 
o mască. 

Nu putea să vorbească deoarece ea nu avea voce, sine, nimic... 

Iar ea nu putu decât să se uite ca printr-o fereastră în timp ce o 
simţea pe zeiţă - care, probabil, nu o protejase, ci o vânase toată 
viaţa ei pentru momentul acesta, pentru ocazia aceasta - uitân- 
du-se cu atenţie la flota întunecată din faţă. 

Era atât de uşor să o distrugă. 

Dar alte vieţi licăreau - în spate. Mai multe vieţi pe care putea să 
le nimicească şi ale căror strigăte de moarte să le audă cu propriile 

urechi, pe care să le vadă cu ochii ei încetând să mai existe într-un 
fel în care zeița nu reuşise niciodată... 

Ea urmări cum propria-i mână, încununată cu o flacără albă 
care zvâcnea, începu să se mişte din locul în care şi-o întinsese către 
flota întunecată. 

Spre oraşul lipsit de apărare din mijlocul golfului. 

Timpul încetini şi se dilată când corpul ei se întoarse spre 
oraş, când braţul i se ridică, cu pumnul îndreptat spre centrul lui. 
Pe docuri erau oameni, urmaşii unui clan pierdut; unii fugeau de 
manifestarea focului pe care ea îl dezlănțuise în urmă cu câteva 
clipe. Degetele începură să i se desfacă. 

„Nu!“ 

Cuvântul era un strigăt, o rugăminte, iar argintiul şi verdele îi 
licăriră în faţa ochilor. 

Un nume. Un nume răsună prin ea când el se aruncă în calea 
pumnului și a focului lunii, nu doar ca să-i salveze pe nevinovaţii 
din oraș, ci să-i cruţe sufletul de agonia de a-i fi distrus pe toți... 

Rowan. Şi când chipul lui deveni clar, iar tatuajul ieși în evi- 
denţă în lumina soarelui, când pumnul plin de o putere inimagi- 
nabilă se deschise acum spre inima lui... 

În lume nu exista nicio forță care ar fi putut să o controleze. 

Şi Aelin Galathynius își aduse aminte numele ei când dis- 
trusese cușca în care o închisese zeița, când o apucă pe zeiţă de 
gât şi o aruncă afară prin gaura deschisă prin care se infiltrase şi 
o închisese... 

Aelin reveni în corpul şi puterea ei. 

Focul rece, focul furat din stele... 

Lui Rowan încă i se mişca părul atunci când se opri brusc în fața 
pumnului ei care se deschidea. 

Timpul acceleră din nou, total, repede şi intransigent. Aelin 
avu răgaz doar cât să se arunce într-o parte, să-şi încline departe 

de el pumnul acum deschis, să-l îndrepte oriunde, numai nu 


spre Rowan... 

Nava de sub ea, mijlocul şi flancul stâng al flotei întunecate de 
dincolo de aceasta şi marginea exterioară a insulei din spate explo- 
dară într-o furtună de foc şi gheaţă. 


CAPITOLUL 36 


Sub valuri era atâta liniște, în ciuda sunetelor înăbușite ale stri- 
gătelor, ale ciocnirilor şi ale morţii care răsunau spre ea. 

Aelin cobori, aşa cum se adâncise în puterea ei, greutatea cheii 
Wyrd din jurul gâtului fiind ca o piatră de moară... 

Deanna. Fa nu ştia cum, nu ştia de ce... 

„Regina căreia i s-a promis.“ 

Plămânii i se strânseră şi o usturară. 

Şoc. Poate că ăsta era şocul. 

Se afundă în continuare, încercând să simtă calea înapoi în cor- 
pul şi în mintea ei. 

Apa sărată îi făcea ochii să o usture. 

O mână puternică şi mare o apucă de guler şi o smuci, ridi- 
când-o cu mişcări constante. 

Ce făcuse ea, ce făcuse ea, ce făcuse ea... 

Lumina şi aerul se împrăștiară în jurul ei, iar mâna care o ţinea 
de guler îi cuprinse pieptul, lipind-o de corpul dur al unui mascul, 
ţinându-i capul deasupra valurilor furioase. 

- Te-am prins, spuse o voce care nu era a lui Rowan. 

Alţii. Fuseseră şi alții pe navă, iar ea îi ucisese pe toți... 

- Maiestate, spuse masculul, o întrebare şi un ordin tăcut. 

Fenrys. Acela era numele lui. 

Ea clipi, iar numele, titlul şi puterea ei distrusă i se agitară din 
nou în corp — marea, lupta şi ameninţarea Morathului roind. 


348 SARAH J. MAAS 


Mai târziu. Avea să se ocupe mai târziu de zeița afurisită care se 
gândise să o folosească pe ea ca pe o preoteasă din templu. Mai 
târziu, urma să se gândească la cum să treacă prin toate lumile ca să 
o găsească pe Deanna şi să o facă să plătească. 

- "Ţine-te bine! spuse Fenrys în haosul care se auzea acum: 
tipetele oamenilor, scârţâitul lucrurilor care se rupeau, pârâitul flă- 
cărilor. Nu-mi da drumul! 

Înainte să-şi aducă aminte cum să vorbească, ei dispărură în... 
neant. În întunericul solid şi fără substanţă când acesta o strânse 
puternic. 

Apoi ei fură din nou în apă, ridicându-se printre valuri, când ea 
se reorientă şi bolborosi după aer. El îi mișcase, cumva - redusese 
distanțele, judecând după rămășițele complet diferite care pluteau 
în jurul lor. 

Fenrys o ţinu lipită de el, respirând sacadat. Ca şi când magia 
pe care o avea ca să facă două mari salturi l-ar fi epuizat. El in- 
spiră adânc. 

Apoi dispărură din nou, în spaţiul întunecat, gol şi totuşi 
înghesuit. Numai câteva clipe trecură înainte ca apa şi cerul să 
apară din nou. 

Fenrys mormăi şi o strânse mai tare cu braţul, în timp ce înotă 
cu cealaltă spre mal, dând rămăşiţele la o parte. Respirația îi era 
acum umedă şi răgușită. Oricare ar fi fost magia, se consumase. 

Dar Rowan - unde era Rowan? 

Ea scoase un sunet care ar fi putut fi numele lui sau un suspin. 

- El este pe recif — este în regulă, gâfâi Fenrys. 

Ea nu îl crezu. Izbindu-se de braţul războinicului Fae până ce el 
o eliberă, alunecă în apa rece şi se întoarse spre locul în care se în- 
dreptase Fenrys. Când îl văzu pe Rowan stând în apă până la ge- 
nunchi pe recif, scoase un alt sunet slab. El îşi ţinea deja braţul 
întins, chiar dacă îi separau încă treizeci de metri. 

Era în regulă. Nevătămat. Viu. Și Gavriel, la fel de ud, stătea 
lângă el, cu fața la... 

O, pe toți zeii! 

Sângele păta apa. Erau cadavre peste tot. Iar flota Morathului... 

O mare parte dispăruse. De-a lungul arhipelagului, nu erau 
decât aşchii de lemn negru şi bucăţi de pânză şi funii care ardeau. 
Dar mai erau trei nave. 

Trei nave ce se îndreptau spre epava care era Dragonul de Mare 
şi care lua apă, ivindu-se ca norii de furtună... 

- Trebuie să înoţi, mormăi Fenrys de lângă ea, cu părul blond şi 
ud lipit de cap. Chiar acum. Cât de repede poți. 

Ea întoarse capul spre el, clipind ca să înlăture apa sărată care-i 
ardea ochii. 

- Înoată acum! izbucni Fenrys, dezgolindu-şi caninii, iar ea 
nu-şi permise să se gândească la ce umbla sub ei, când el o apucă 
din nou de guler şi o aruncă, pur şi simplu, în faţa lui. 

Aelin nu aşteptă. Se concentră la mâna întinsă a lui Rowan în 
timp ce înotă, chipul său fiind atât de calm - ca al unui comandant 
pe câmpul de luptă. Magia i se epuizase; magia ei era un pustiu, iar 
a lui... Ea îi furase puterea... 

Avea să se gândească mai târziu la asta. Aelin împinse şi se feri 
de bucăţile mai mari de resturi, trecând pe lângă... 

Pe lângă oameni. Oamenii lui Rolfe. Morți în apă. Era şi căpita- 
nul undeva printre ei? 

Cel mai probabil, îşi ucisese singurul aliat uman din războiul 
acesta — şi singura ei cale directă spre Lacăt. Iar dacă ştirea despre 
cel din urmă s-ar fi răspândit... 

- Mai repede! strigă Fenrys. 

Rowan îşi băgă sabia în teacă şi se lăsă pe vine... 

Apoi înotă spre ea, repede şi lin, trecând printre şi pe sub valuri, 
apa părând să se despartă în fața lui. Ea voia să strige că putea reuşi 
singură, dar... 

El ajunse la ea, fără să spună nimic înainte să se strecoare în 
spatele ei, păzind-o împreună cu Fenrys. 

Dar ce ar fi putut să facă în apă fără magie, împotriva botului 
deschis al unui balaur de mare? 

Ea ignoră groaznica strânsoare din piept şi se grăbi spre recif, 
Gavriel aşteptând-o acum în locul în care fusese Rowan. Dedesubt, 
reciful de coral se întinse în sfârşit, iar Aelin aproape suspină, muş- 
chii tremurându-i când Gavriel se lăsă pe vine ca ea să poată ajunge 
la mâna lui întinsă. 

Leul o scoase cu uşurinţă din apă. Genunchii îi cedară când ciz- 
mele îi atinseră vârfurile coralului, dar Gavriel o ţinu în continuare, 
lăsând-o subtil să se rezeme de el. Rowan şi Fenrys ieşiră din apă o 
clipă mai târziu, iar prinţul ajunse imediat acolo, îi luă fața în mâini, 
îi dădu la o parte părul ud şi se uită cu atenţie la ochii ei. 

- Sunt bine, spuse ea răgușit, din cauza magiei, a zeiţei sau a 
apei sărate pe care o înghiţise. Sunt eu. 

Lui Rowan, care se întoarse cu fața spre cele trei nave care ve- 
neau acum spre ei, vorbele sale îi fură de ajuns. 

În partea cealaltă, Fenrys se aplecase cu mâinile pe genunchi, 
gâfâind. El îşi ridică privirea spre ochii ei, cu părul ud, dar îi spuse 
lui Rowan: 

- Sunt epuizat - ori va trebui să aşteptăm să-mi revin, ori să 
înotăm spre țărm. 

Aelin interpretă mişcarea bruscă din cap a lui Rowan ca pe o 
înţelegere a stării lui Fenrys şi o mulțumire, iar ea privi în spatele 
lor. Reciful părea o prelungire a țărmului stâncos şi negru din spate, 
dar, în lipsa refluxului, avea să le fie greu să înoate. Trebuiau să riște 
să înfrunte ce era sub apă... 

Sub apă. Cu Lysandra. 

Nu se zărea nici urmă de balaur sau de dragon. 

Aelin nu ştia dacă era un lucru bun sau rău. 


I 


Aelin şi masculii Fae ajunseră la recif, iar acum stăteau în apă 
până la genunchi, în vârful lui. 

Orice s-ar fi întâmplat... decursese foarte rău. Atât de rău, încât 
Lysandra ar fi putut să jure că prezenţa sălbatică şi feroce care nu o 
uitase vreodată, se ascunsese în umbra ei lungă cât timp lumea de 
deasupra explodase. 

Ea se rostogolise de pe coral, curentul desfăcându-se şi rotindu-se. 
Lemnele, funiile şi pânzele căzuseră pe suprafaţa apei, unele scu- 
fundându-se în adâncuri. Apoi, corpurile, braţele și picioarele. 

Însă căpitanul şi secundul său se ţineau de resturile plutitoare 
care îi încurcau, încercând să-i tragă spre fundul nisipos al apei. 

Alungându-şi şocul, Lysandra înotă spre ei. 

Rolfe şi omul său înghețară când ea se apropie, întinzând mâi- 
nile spre arme, pe sub apă. Dar Lysandra rupse resturile care cu 
siguranţă îi înecau, apoi rămase nemişcată — ca să-i lase să se prindă 
de ea. Nu avea mult timp la dispoziţie... 

Rolfe şi secundul lui se prinseră de picioarele ei, ţinându-se ca 
moluştele când ea îi propulsă prin apă - dincolo de ruinele arse. 
Într-un minut, îi lăsă pe malul stâncos, iar ea ieşi doar cât să inspire 
înainte să se scufunde. 

Mai erau mulți oameni care se zbăteau în apă. Ea se îndreptă 
spre ei, ferindu-se de resturi, până când... 

Sângele mânji curentul. Și nu erau picăturile care pătau apa de 
când explodase nava. 

Erau nori mari şi agitaţi de sânge. Ca şi când nişte maxilare 
imense ar fi prins şi strâns un trup. 

Lysandra se aruncă în față, coada puternică lovind înainte şi 
înapoi, şi îşi undui corpul, grăbindu-se spre cele trei nave care ve- 
neau spre supraviețuitori. Ea trebuia să acţioneze acum, cât balaurii 
se îndopau. 

Mirosul urât al navei negre ajunse la ea chiar și pe sub valuri. Ca 
şi când lemnul negru ar fi fost înmuiat în sânge putred. 

Iar când se apropie de carena bombată a celei mai apropiate 
nave, două siluete mari se formară în apă. 

Lysandra se simți fixată cu privirea în clipa în care lovi carena 
cu coada. 

O dată. De două ori. 

Lemnul crăpă. Strigăte înăbuşite ajunseră la ea, de deasupra. 

Se retrase, se învârti şi lovi cu coada în carenă a treia oară. 

Lemnul se rupse şi-i smulse solzii, dar răul fusese făcut. Tot mai 
multă apă trecu pe lângă ea, rupând lemnul în timp ce gaura se tot 
mărea. Ea se retrase din curentul apei - scufundându-se când cei 
doi balauri care se înfruptau frenetic din oameni se opriră. 

Lysandra se grăbi spre următoarea navă. Trebuia să scufunde 
navele şi, după aceea, aliaţii lor ar fi putut să doboare rând pe rând 
soldaţii care se zbăteau, în vreme ce înotau spre țărm. 

Cei de pe a doua navă fură mai înţelepţi. 

Sulițele şi săgețile şuierară prin apă, îndreptându-se către ea. 
Lysandra se scufundă spre fundul nisipos al apei, apoi țâşni în 
sus, ţintind spre carena vulnerabilă a navei, corpul pregătindu-se 
de impactul care se repetă înainte să ajungă la navă. 

Mai repede decât putea să simtă, ocolind nava, balaurul de mare 
se izbi în ea. 

Ghearele sfâşiară şi tăiară, iar ea se întoarse instinctiv şi lovi cu 
coada atât de puternic, încât balaurul se rostogoli prin apă. 

Lysandra se retrase, văzându-l bine când acesta o fixă cu privirea. 

O, pe toţi zeii! 

Era aproape de două ori mai mare, de un albastru-închis, cu 
burta-i albă împestrițată cu un albastru mai deschis. Corpul se- 
măna cu al unui şarpe, iar aripile erau aproape ca nişte înotătoare 
pe lângă corp. Nu fusese creat ca să fie rapid sau ca să înoate prin 
ocean, ci... pentru ghearele lungi şi încovoiate, pentru botul acum 
deschis, care adulmeca sângele şi sarea şi mirosul ei, dezvăluindu-şi 
dinţii la fel de înguşti şi de ascuțiți ca ai unui țipar. 

Dinţii erau ca nişte cârlige. Ca să prindă şi să sfâşie. 

În spatele balaurului, celălalt i se alătură. 

Oamenii pleoscăiau şi strigau deasupra ei. Dacă nu distrugea 
navele inamice... 

Lysandra își strânse aripile. Îşi dori să fi luat o gură mai mare de 
aer, să-şi fi umplut de tot plămânii. Dând din coadă în curent, lăsă 
sângele care încă i se prelingea din locul în care lemnul navei îi 
străpunsese pielea să curgă spre ei. 

Ştiu când ajunse la balauri. 

Momentul în care ei îşi dădură seama că ea nu era doar un ani- 
mal obişnuit. 

Iar apoi, Lysandra se scufundă. 

Repede şi lin, plonjă în adâncuri. Dacă ei fuseseră creați doar 
pentru a ucide, atunci ea avea să-şi folosească viteza. 

Lysandra trecu repede în spatele lor, pe sub umbrele lor negre, 
înainte ca ei să poată măcar să se întoarcă. Spre largul oceanului. 

„Haideţi, haideţi, haideţi... 

Ca nişte câini care urmăreau un iepure-de-câmp, ei se grăbiră. 

Chiar spre nord, era un banc de nisip flancat de recife. 

Ea se îndreptă spre el, înotând din răsputeri. 

Unul din balauri era mai rapid decât celălalt; destul de rapid, 
încât botul care mușca făcu apa din urma ei să se unduiască... 

Apa deveni mai limpede, mai luminoasă. Lysandra se îndreptă 
direct spre reciful care se înălța din adâncuri, un stâlp nemişcat 
de viaţă şi activitate. Ea ocoli bancul de nisip... 

Celălalt balaur îi apăru în față, iar al doilea era încă aproape de 
coada ei. 

Erau nişte creaturi inteligente. 

Dar Lysandra se aruncă într-o parte — în apele puţin adânci din 
jurul bancului de nisip şi se lăsă răsturnată de inerție, de nenumă- 
rate ori, tot mai aproape de fâşia îngustă de nisip. Îşi înfipse adânc 
ghearele şi se opri, nisipul împroşcând-o şi acoperind-o şi, cu 
coada, îşi scoase din apă trupul mult mai greu... 

Balaurul care se gândise să o ia prin surprindere ocolind prin 
partea cealaltă se aruncă din apă, pe bancul de nisip. 

Ea lovi, repede ca o viperă. 

Cu maxilarele, îi apucă grumazul expus şi îl muşcă. 

Acesta o împunse cu capul şi dădu din coadă, dar ea îl lovi pe 
şira spinării cu coada şi i-o frânse, aşa cum îi rupse şi gâtul. 

Sângele negru care avea gust de carne râncedă îi inundă gâtul. 

Lăsând balaurul mort, ea se uită cu atenţie la marea de turcoaz, 
la resturile plutitoare, la cele două nave rămase şi la port... 

Unde era al doilea balaur? Unde naiba era? 

Era destul de inteligent încât să ştie când îl aştepta moartea şi 
când să caute o pradă mai uşoară, realiză ea. 

Deoarece înotătoarea dorsală cu ţepi care se scufunda acum se în- 
drepta către... 

Către locul în care Aelin, Rowan, Gavriel şi Fenrys stăteau pe 
recif, cu săbiile scoase. Înconjuraţi de apă din toate părţile. 

Lysandra plonjă în valurile care o curăţară de nisip şi sânge. Încă 
unul — doar un singur balaur, şi apoi ar fi putut distruge navele... 

Balaurul rămas ajunse la aflorimentul de corali; prinzând viteză 
ca şi când ar fi vrut să sară din apă şi să o înghită cu totul pe regină. 

Nu ajunse la şase metri de suprafaţă. 

Lysandra se aruncă în el, ambii lovind coralul atât de puternic, 
încât acesta tremură sub ei. Însă Lysandra îşi înfipsese ghearele în 
spinarea lui şi-l ţinea cu botul de ceafă, tremurând, cedând pe de- 
plin cântecului supraviețuirii, trupului său care-i striga să ucidă, să 
ucidă, să ucidă... 

Ei se rostogoliră în larg; balaurul încă lupta, însă ea nu-l mai 
ținea atât de puternic de gât... 

Nu. O navă de război se ivi la suprafaţa apei, iar Lysandra se 
scufundă în adâncuri, adunându-şi puterea pentru ultima dată 
când îşi întinse aripile şi înotă în sus... 

Îl izbi pe balaur de carena navei care, acum, era deasupra lor. 
Bestia urlă furioasă. Ea îl izbi în mod repetat. Carena pocni. La fel 
şi corpul balaurului. 

Ea urmări cum bestia se blegi. Urmări apa intrând în carena des- 
picată a navei şi ascultă cum soldaţii de la bord începură să strige. 

Îşi scoase ghearele din bestie şi o lăsă să alunece spre fundul apei. 

Încă o navă. Doar una... 

Era atât de obosită. Era foarte probabil să nu se poată trans- 
forma decât după câteva ore. 

Lysandra ieşi la suprafață, inspiră şi se pregăti. 

Strigătele lui Aelin ajunseră la ea înainte de a se putea scufunda 
din nou. 

Nu erau ţipete de durere... ci un avertisment. Un cuvânt spus de 
nenumărate ori. Un cuvânt pentru ea. 

„Înoată!“ 

Lysandra îşi înălță capul spre locul în care regina stătea pe recif. 
Dar Aelin îi arăta ceva în spate. Nu nava rămasă... ci largul mării. 

Unde trei siluete imense despicau valurile, îndreptându-se spre ea. 

Regina lui Aedion era pe recif, Rowan lângă ea, iar tatăl lui și 
Fenrys îi flancau. Rolfe şi majoritatea oamenilor lui ajunseseră în 
partea opusă a gurii înguste a golfului - pe reciful de acolo. 

Şi, prin canalul dintre ei... 

O navă de război. 

Un dragon de mare. 

Şi trei balauri de mare. 

Balauri de mare adulți. Primii doi... nu se maturizaseră complet. 

- O, rahat! începu să spună santinela de lângă Aedion, din tur- 
nul de veghe. O, rahat, o, rahat! 

Erau balaurii de mare care, după afirmaţiile lui Rolfe, ar fi urmă- 
rit până la capătul pământului pe oricine le-ar fi ucis puii. Puteai să 
scapi doar dacă erai în mijlocul continentului - dar, chiar și așa, 
canalele nu ar fi fost niciodată sigure. 

Iar Lysandra tocmai ucisese doi. 

Părea că ei nu veniseră singuri. Şi, după ovaţiile soldaţilor Valg 
de pe nava rămasă... fusese o capcană. Puii fuseseră momeala. 

Ei fuseseră doar un pic mai mari decât Lysandra. Adulții - mas- 
culii — erau de trei ori mai mari decât ea. 

Mai lungi decât nava de război care staționa acolo și de pe care 
arcaşii trăgeau spre oamenii care încercau să înoate spre țărm, în 
canalul care se transformase într-o capcană a morţii pentru dra- 
gonul verde de mare. 

Pentru dragonul verde de mare care stătea acum între cele trei 
creaturi monstruoase şi regina lui, eşuată pe rocile acelea fără ni- 
ciun licăr de magie rămas în vene. Regina lui, care-i strigase de ne- 
numărate ori Lysandrei să înoate, să se transforme, să fugă. 

Însă Aedion o văzuse pe Lysandra ucigându-i pe cei doi pui. 

Cu fiecare secundă, ea întârziase. Şi, deoarece o văzuse schimbân- 
du-şi des forma în ultimele luni, știa că acum nu putea să se trans- 
forme destul de repede; că, probabil, era prea slăbită ca să o facă. 

Era prinsă în forma ei, aşa cum şi tovarășii lui erau blocaţi pe 
recif. Iar dacă Lysandra ar fi încercat să urce pe uscat... El ştia că 
masculii aveau să ajungă la ea înainte să-şi ridice corpul din apele 
puţin adânci. 

Cei trei masculi se apropiau din ce în ce mai repede în timp ce 
Lysandra rămăsese la gura golfului, fără să cedeze. 

Lui Aedion i se opri inima. 

- Este moartă, spuse printre dinţi una dintre santinele. O, pe 
toți zeii, este moartă... 

- Taci naibii din gură, mârâi Aedion, scrutând golful şi strecu- 
rându-se în locul rece şi calculat care îi permitea să ia decizii în 
lupte, să cântărească riscurile şi costurile. 

Pe de altă parte, lui Dorian îi veni o idee înaintea lui. 

De cealaltă parte a golfului, cu mâna ridicată şi pâlpâind ca o 
stea, Dorian îi făcuse semn de nenumărate ori Lysandrei cu puterea 
lui. „Vino la mine, vino la mine“, părea să strige regele. 

Cei trei masculi se scufundară sub valuri. 

Lysandra se întoarse, plonjând în adâncuri... 

Dar nu spre Dorian. 

Aelin încetă să mai strige. lar magia lui Dorian se stinse. 

Aedion nu putu decât să urmărească atunci când umbra crea- 
turii metamorfice pluti spre cei trei masculi, confruntându-i. 

Cei trei balauri îşi întinseră aripile atât de mari, încât lui Aedion 
i se uscă gâtul. 

Şi, pentru prima dată, îşi uri verişoara. 

O ura pe Aelin pentru că îi ceruse asta Lysandrei, ca să îi apere 
şi să se asigure că mycenienii aveau să lupte pentru Terrasen. Îi ura 
pe oamenii care o răniseră atât de mult pe Lysandra, încât era dis- 
pusă să renunţe la viaţă. Se ura pentru că era blocat în turnul inutil, 
cu o mașină de război capabilă să tragă numai câte o suliță. 

Lysandra se îndreptă spre balaurul din mijloc şi, când fură sepa- 
raţi doar de o sută de metri, coti spre dreapta. 

Ei rupseră formaţia, unul scufundându-se, unul rămânând la 
suprafaţă şi celălalt în urmă. Voiau să o încolțească. Să o conducă 
într-un loc în care să o înconjoare din toate părțile, iar apoi să o 
sfâşie. Avea să fie o treabă murdară şi violentă. 

Dar Lysandra ţâşni prin canal. Se îndreptă... 

Se îndreptă chiar spre ultima navă de război rămasă. 

Asupra ei se abătură mai multe săgeți. 

Sângele țâşni când unele îşi atinseră ţinta printre solzii ei verzi. 

Lysandra continuă să înoate, sângele ei înnebunindu-l pe mas- 
culul aflat cel mai aproape de ea şi de suprafaţă, forțându-l să se 
miște mai repede ca să o apuce, să o muşte... 

Lysandra se apropie de navă, încasând săgeată după săgeată, şi 
sări din apă. 

Se izbi în soldaţi, în lemn și în catarg, rostogolindu-se, zvârco- 
lindu-se şi ridicându-se, cele două catarge rupându-se sub coada ei. 

Ea lovi cealaltă parte şi se scufundă, sângele roşu strălucind 
peste tot, tocmai în clipa în care balaurul din spatele ei sări pe navă 
într-un arc larg, care îi tăie răsuflarea lui Aedion. Dar cu cioturile 
zimţate ale catargelor, care se înălțau ca nişte sulițe... 

Masculul ateriză pe ele cu un trosnet pe care Aedion îl auzi din 
partea cealaltă a golfului. 

EI se ridică, dar lemnul îi străpungea acum spatele. 

Şi, sub greutatea lui imensă... nava începu să crape şi să se scufunde. 

Lysandra nu pierdu timpul şi se îndepărtă, iar Aedion abia putea 
respira când ea ţâşni din nou de-a lungul golfului, cei doi masculi fi- 
ind atât de îngrozitor de aproape, încât dârele din urma lor se uneau. 

Unul se scufundă, adâncurile înghițindu-l. Dar al doilea era 
încă în spatele ei... 

Lysandra îl conduse pe acela direct în raza de acţiune a lui Dorian. 

Se apropie de țărm și de turnul înalt cât de mult posibil, adu- 
cându-l pe cel de-al doilea mascul cu ea. Regele îşi întinse am- 
bele mâini. 

Masculul trecu furios mai departe - doar ca să se oprească 
atunci când gheaţa se întinse peste apă. Gheaţă solidă, aşa cum nu 
mai fusese vreodată pe acolo. 

Santinelele de lângă Aedion tăcură. Masculul urlă, încercând să 
se elibereze — dar gheaţa regelui se tot îngroşa, prinzându-l pe ba- 
laur. Când bestia încetă să se miște, solzi de gheaţă îl acopereau din 
bot până în coadă. 

Dorian scoase un strigăt de luptă. 

Şi Aedion trebui să recunoască faptul că, la urma urmelor, re- 
gele nu era atât de inutil, când catapulta din spatele lui Dorian se 
eliberă, iar o piatră de mărimea unei căruţe fu aruncată în golf. 

Chiar peste balaurul înghețat. 

Piatra topi gheaţa şi carnea. Iar balaurul se sparse într-o mie 
de bucăţi. 

Rolfe şi o parte din oamenii lui ovaţionau - oamenii ovaţionau 
de pe docurile din oraş. 

Dar mai era un mascul rămas în port. Iar Lysandra... 

Nu ştia unde era masculul. 

Corpul lung şi verde se agită în apă, scufundându-se în valuri, 
aproape frenetic. 

Aedion scrută golful, mişcându-se în scaunul tunarului în acest 
timp, căutând să vadă umbra neagră şi imensă... 

- ÎN STÂNGA TA! strigă Gavriel din partea cealaltă a golfului, 
magia amplificându-i fără îndoială vocea. 

Lysandra se întoarse şi, iată, masculul ieșea cu viteză din adâncuri, 
ca şi când ar fi fost un rechin care îşi ataca prada. 

Lysandra se mişcă. Era înconjurată de un câmp de resturi pluti- 
toare, navele inamicilor care se scufundau erau ca nişte insule ale 
morții şi mai era şi lanțul... Dacă ar fi putut să ajungă la el şi să se 
ridice... Nu, era prea greoaie, prea lentă. 

Ea trecu din nou cu viteză pe lângă turnul lui Dorian, dar mas- 
culul nu voia să se apropie pentru că ştia că moartea îl aştepta acolo. 
Fl rămase în afara razei de acțiune, jucându-se cu ea când se aruncă 
din nou în câmpul de resturi dintre navele inamice. Spre largul mării. 

Aelin şi ceilalți urmăriră neajutorați de pe recif cum cei doi 
monştri trecură repede, masculul aruncând bucăţi de carenă şi ca- 
targe în aer, spre creatura metamorfică. 

Una o lovi pe Lysandra într-o parte, şi ea se scufundă. 

Aedion sări de pe scaunul lui, strigând. Dar, iat-o, sângera în timp 
ce continua să înoate şi să-l conducă pe mascul prin mijlocul restu- 
rilor; apoi se întoarse brusc. Masculul urmări sângele care încețoşa 
apa, ţâşnind printre resturile de care ea se ferea cu agilitate. 

Ea îl făcuse să fie însetat de sânge. 

Iar Lysandra, afurisita, îl conducea spre rămăşiţele navelor ina- 
mice, unde soldaţii Valg încercau să se salveze. Masculul ţâşni prin- 
tre soldaţi şi lemne, ca şi când ar fi fost nişte perdele de borangic. 

Sărind prin apă, ocolind resturile, reciful şi cadavrele, cu lumina 
soarelui licărindu-i pe solzii verzi şi sângele rubiniu, Lysandra îl 
conduse pe mascul într-un dans al morţii, mai lent cu fiecare miş- 
care, de vreme ce sângera tot mai mult. 

Iar apoi ea schimbă direcţia, îndreptându-se spre golf - spre lanţ. 

Şi către nord - către el. 

Aedion studie săgeata mare din fața lui. 

Trei sute de metri de apă liberă o separa de furia săgeţii lui. 

- ÎNOATĂ! strigă Aedion, chiar dacă ea nu-l putea auzi. 
ÎNOATĂ, LYSANDRA! 

Liniştea se lăsă peste tot în Golful Craniului când dragonul de 
jad înotă din răsputeri. 

Masculul se apropie de ea, scufundându-se. 


Imperiul furtunilor 361 


Lysandra trecu pe sub zalele lanțului, iar umbra masculului se 
întinse pe sub ea. 

Atât de mică! Fra atât de mică în comparație cu el, încât o mug- 
cătură ar fi fost suficientă. 

Aedion se trânti din nou pe scaunul tunarului, apucând mâne- 
rele şi întorcând maşinăria, în timp ce ea continuă să înoate în 
direcţia lui. 

O singură ocazie. Atât ar fi avut. O singură ocazie afurisită. 

Lysandra se grăbi înainte, iar Aedion ştia că ea era conştientă de 
moartea care se ivea. Ştia că ea forța inima dragonului de mare 
aproape la maximum. Ştia că masculul ajunsese la fundul apei, iar 
acum se ridica tot mai mult spre burta ei vulnerabilă. 

Doar câţiva metri în plus, doar câteva clipe în plus. 

Transpiraţia alunecă pe fruntea lui Aedion, iar inima îi bătu atât 
de tare, încât nu-i auzi decât bubuitul. El întoarse sulița ușor, ajus- 
tând ţinta. 

Masculul urcă furios din adâncuri, cu botul deschis, gata să o 
sfâşie în două dintr-o singură lovitură. 

Lysandra ajunse în raza de acţiune şi sări — sări din apă, cu solzii 
strălucitori și însângerată. Masculul sări odată cu ea, apa curgân- 
du-i din maxilarul deschis când ei se înălțară cu boltă. 

Aedion trase, lovind maneta cu palmele. 

Corpul lung al Lysandrei se arcui spre fălcile acelea când mas- 
culul se ridică din apă, expunându-și grumazul alb... 

Când sulița imensă a lui Aedion îl străpunse. 

Sângele țâșni din gura dechisă, iar creatura făcu ochii mari când 
se mișcă înapoi. 

Lysandra căzu în apă şi aruncă un fuior de apă înalt, care le 
blocă vederea amândurora când se prăbușiră în mare. 

Când acesta scăzu, se văzură doar umbrele lor şi o baltă tot mai 
mare de sânge negru. 

- Tu... tu... se bâlbâi santinela. 

- Mai încarcă una, îi ordonă el, ridicându-se de pe scaun ca să 
se uite cu atenție la apa învolburată. 

Unde era ea, unde era ea... 

Aelin era cocoțată pe umerii lui Rowan, scrutând golful. 

Şi, apoi, un cap verde ieşi din apă, sângele negru ţâşnind ca spuma 
valurilor când ea aruncă în valuri capul tăiat al masculului. 

Ovaţii frenetice izbucniră din toate colțurile golfului. 

Dar Aedion se ridicase deja şi alerga, aproape sărind treptele 
care duceau spre plaja către care înota acum Lysandra, sângele ei 
înlocuindu-l pe cel negru care murdărea apa. 

Atât de lentă, fiecare mișcare a ei era atât de dureros de lentă! El 
o pierdu când cobori dincolo de copaci, gâfâind. 

Rădăcinile şi pietrele îl încurcau, dar picioarele lui rapide de 
Fae zburară peste lut până ce acesta se transformă în nisip, până 
ce lumina intră printre copaci şi, iat-o, întinsă pe plajă, sângerând 
de peste tot. 

Dincolo de ei, în golf, Distrugătorul de Nave era coborât, iar 
flota lui Rolfe ieşea să-i ia pe soldaţii supraviețuitori şi să-i salveze 
pe cei care mai erau pe acolo. 

El observă vag cum Aelin şi ceilalți se aruncară în mare, înotând 
din răsputeri spre uscat. 

Aedion căzu în genunchi, crispându-se când nisipul o împroşcă. 
Capul acoperit de solzi era aproape la fel de mare ca el, dar ochii 
ei... ochii aceia verzi, la fel de verzi ca solzii... 

Erau plini de durere. Şi de extenuare. 

Întinse o mână spre ea, dar Lysandra își dezgoli dinţii - scoțând 
un uşor mârâit. 

El îşi ridică mâinile, retrăgându-se. 

Nu femeia era cea care se uita la el, ci bestia care devenise. Ca şi 
când s-ar fi lăsat atât de mult pradă instinctelor, încât fusese sin- 
gurul mod de supravieţuire. 

Sângele care curgea din rănile şi tăieturile de peste tot uda ni- 
sipul alb. 

Rowan şi Aelin - unul din ei ar fi putut să ajute. Dacă ar fi putut 
invoca vreo putere, după ce făcuse regina. Lysandra închise ochii, 
respirând superficial. 

- Deschide naibii ochii! mârâi Aedion. 

Mârâi şi ea, dar deschise un ochi. 

- Ai ajuns până aici. Nu muri pe plaja asta afurisită. 

Afişă o urmă de supărare feminină, mijind un ochi. Fl trebuia să 
o recupereze pe femeie. Trebuia să o lase să preia controlul. Altfel, 
bestia nu avea să le permită să se apropie suficient ca să o ajute. 

- Poţi să-mi mulțumeşti după ce ai să-ți revii. 

Ochiul în care mânia licărea îl privi din nou cu precauţie. Însă 
ea era tot un animal. 

Aedion spuse tărăgănat, în ciuda credinţei care începea să îi nă- 
ruie calmul arogant, pe care-l afişa ca pe o mască: 

- Santinelele inutile din turnul de veghe sunt acum pe jumă- 
tate îndrăgostite de tine, minţi el. Unul a spus că vrea să te ceară 
în căsătorie. 

Se auzi un mârâit uşor. El cedă un pas, dar continuă să se uite 
în ochii ei când rânji. 

- Dar ştii ce le-am spus? Le-am spus că nu au nicio şansă. Aedion 
vorbi mai încet, uitându-se în ochii ei îndureraţi şi extenuați. Pentru 
că eu mă voi căsători cu tine, îi promise el. Într-o zi. Mă voi căsători 
cu tine. Voi fi generos şi te voi lăsa să alegi data, chiar dacă va fi peste 
zece ani. Sau douăzeci. Dar, într-o zi, vei fi soția mea. 

Clipi din ochi cu o expresie care putea fi doar indignare şi exas- 
perare feminină. 

EI ridică din umeri. 

- Prințesa Lysandra Ashryve. Sună bine, nu-i aşa? 

Iar apoi dragonul fornăi. Amuzat. Extenuat, dar... amuzat. 

Ea deschise fălcile ca şi când ar fi încercat să vorbească, dar își 
dădu seama că nu o putea face în acest corp. Sângele îi curgea prin- 
tre dinţii ei imenşi, iar ea tremura de durere. 

Tufele se rupseră şi pocniră şi iată-i pe Aelin şi Rowan, pe tatăl 
său şi pe Fenrys. Toţi uzi, acoperiţi cu nisip şi cenușii ca moartea. 

Regina lui se clătină suspinând spre Lysandra, aruncându-se pe 
nisip înainte ca Aedion să-i poată striga vreun avertisment. 

Dar Lysandra doar tresări când regina puse o mână pe ea şi 
spuse de nenumărate ori „îmi pare rău, îmi pare rău“. 

Fenrys şi Gavriel, care poate îi salvase viaţa strigându-i unde se 
afla masculul, zăboviră la marginea pădurii, în timp ce Rowan 
se apropie, studiindu-i rănile. 

Fenrys îi zări privirea lui Aedion; zări furia care-i avertiza pe 
amândoi să nu se apropie de creatura metamorfică şi spuse: 

- Ai tras al naibii de bine, băiete! 

Tatăl lui confirmă printr-un gest tăcut din cap. 

Aedion îi ignoră pe amândoi. Indiferent ce puț cu magie ar fi 
secat verişoara lui și Rowan, se reumplea deja. Rănile creaturii me- 
tamorfice se închiseră, una câte una. Încet - dureros de încet, dar... 
sângerarea încetă. 

- A pierdut mult sânge, observă Rowan ca pentru sine. Prea mult. 

- Nu am văzut niciodată așa ceva, şopti Fenrys. Niciunul dintre 
ei nu mai văzuse. 

Aelin tremura, cu o mână pe prietena ei — şi atât de palidă şi de 
trasă la față, încât cuvintele dure pe care el le păstrase pentru ea 
erau inutile. Regina lui ştia preţul. Îi luase atât de mult timp să aibă 
încredere în oricare dintre ei ca să acţioneze. Dacă Aedion ar fi 
tipat acum la ea, chiar dacă încă-și dorea să o facă... Aelin ar fi putut 
să nu mai delege pe nimeni. Deoarece, dacă Lysandra nu ar fi fost 
în apă când lucrurile decurseseră atât de rău... 

- Ce s-a întâmplat? şopti el, surprinzându-i privirea lui Aelin. 
Ce naiba s-a întâmplat acolo? 

- Am pierdut controlul, spuse ea răguşit. 

Ca şi când nu s-ar fi putut abține, mâna îi alunecă spre piept. 
Unde, prin bluza albă, el zări Amuleta din Orynth. 

În clipa aceea, își dădu seama. Ştiu exact ce purta Aelin. Ce i-ar 
fi atras interesul lui Rolfe pe harta lui - destul de asemănătoare cu 
esenţa Valgilor, ca să îl facă să vină alergând. 

Ştiu de ce fusese atât de important, atât de vital, să rişte totul ca 
să o ia de la Arobynn Hamel. Știu că azi folosise o cheie Wyrd şi 
că aproape îi ucisese pe toți... 

El tremura acum, furia preluând controlul. Dar Rowan mârâi 
la el, pe un ton jos şi urât: 

- Las-o pe mai târziu! 

Deoarece Fenrys şi Gavriel se încordaseră urmărind totul. 

Aedion mârâi la rândul lui. Rowan îi aruncă o privire rece şi 
calmă care-i spuse că, dacă ar fi încercat măcar să facă o aluzie la 
obiectul pe care îl purta regina lor, i-ar fi smuls limba. La propriu. 

Aedion îşi reprimă furia. 

- Nu putem să o cărăm, iar ea este prea slăbită ca să se 
transforme. 

- Atunci, o să aşteptăm aici până o să poată, spuse Aelin. Dar 
privirea i se îndreptă spre golf, unde Rolfe era luat acum la bordul 
navelor de salvare. Şi la oraşul de dincolo, care încă ovaţiona. 

Era o victorie - dar semăna destul de mult cu o înfrângere. 
Mycenienii rămaşi fuseseră salvaţi de unul dintre dragonii lor de 
mare pierduţi. Aelin şi Lysandra transformaseră profeția antică 
într-o realitate. 

- Rămân eu, spuse Aedion. Tu ocupă-te de Rolfe. 

Tatăl său spuse din spate: 

- Pot să aduc nişte provizii din turnul de veghe. 

- Bine, zise el. 

Aelin gemu, ridicându-se în picioare, dar îl privi de sus înainte 
să ia mâna întinsă a lui Rowan. 

- Îmi pare rău, spuse ea încet. 

Aedion ştia că era sinceră. Tot nu se deranjă să răspundă. 

Lysandra gemu, iar reverberaţiile îi trecură prin genunchi direct 
în burtă, iar Aedion se întoarse din nou spre creatura metamorfică. 

OI 


Leul zăbovi în tufe, nevăzut şi neauzit în timp ce Lupul veghea 
dragonul întins încă pe plajă. 

Lupul rămase acolo ore în șir. Cât fluxul curăță portul de sânge. 
În timp ce navele Lordului Pirat aruncară cadavrele inamicilor 
rămași în marea agitată. În vreme ce tânăra regină se întoarse în 
oraşul din mijlocul golfului, ca să se ocupe de urmări. 

Odată ce soarele începu să apună, dragonul se roti şi, încet, si- 
lueta ei începu să pâlpâie şi să se micşoreze; solzii fură înlocuiți de 
pielea netedă, chipul uman perfect luă locul botului și membrele 
noduroase se alungiră în picioare aurii. Nisipul îi acoperea corpul 
gol, iar ea încercă şi nu reuși să se ridice. Atunci, Lupul se mișcă, 
aruncându-şi mantia în jurul ei şi luând-o în braţe. 

Creatura metamorfică nu obiectă şi închise din nou ochii îna- 
inte ca Lupul să înceapă să meargă cu pași mari pe plajă, spre copaci, 
cu capul ei sprijinit de pieptul lui. 

Leul nu se arătă și se abținu să îşi ofere ajutorul. Îşi înghiți cu- 
vintele pe care trebuia să i le spună Lupului, care doborâse un 
balaur de mare cu o singură săgeată. Avea douăzeci şi patru de ani 
şi deja era un mit care se şoptea la focurile de tabără. 

Fără îndoială, evenimentele zilei aveau să fie povestite în jurul 
focului în tărâmuri pe care nici măcar Leul nu le cutreierase în 
toate secolele lui. 

Leul îl urmări pe Lup dispărând în pădure, îndreptându-se spre 
oraşul din capătul drumului nisipos, cu creatura metamorfică in- 
conştientă în braţe. 

Iar Leul se întrebă dacă şi el avea să fie menţionat în poveştile 
acelea şoptite - dacă fiul său avea să permită vreodată lumii să afle 
cine îi fusese tată. Sau dacă i-ar fi păsat. 


d 


CAPITOLUL, 38 


De îndată ce portul fu din nou în siguranță, întâlnirea cu Rolfe 
fu rapidă şi sinceră. 

Iar Aelin ştia că, dacă nu avea să plece naibii din oraşul ăsta 
pentru o oră sau două, urma iar să explodeze. 

„Orice cheie are un lacăt“, îi spusese Deanna, un mic memento 
al ordinului lui Brannon, folosindu-se de vocea ei. Şi îi dăduse titlul 
acela... titlul care îi atinsese atât de profund o coardă a groazei şi a 
înţelegerii, încât ea încă încerca să-şi dea seama ce însemna. Regina 
căreia i s-a promis. 

Aelin se grăbi alergând spre o bucată de plajă din partea înde- 
părtată a insulei, simțind nevoia să îşi pună sângele în mişcare, 
să-şi liniştească gândurile. În spatele ei, paşii lui Rowan erau liniștiți 
ca moartea. 

Numai ei doi fuseseră la întâlnirea cu Rolfe. Însângerat şi ud 
leoarcă, Lordul Pirat le dăduse întâlnire în camera principală a ha- 
nului său, numele fiind acum un memento permanent al navei pe 
care ea o distrusese. 

- Ce naiba s-a întâmplat? întrebase el. 

Iar ea, atât de obosită, atât de supărată şi plină de dezgust şi de 
disperare, abia reuşise să-şi adune mândria. 

- Când eşti binecuvântat de Mala, afli că, uneori, poţi să-ţi pierzi 
controlul. 

- Să-ţi pierzi controlul? Nu ştiu ce ați vorbit acolo voi, proştilor, 
dar, de unde am stat eu, mi s-a părut că ţi-ai pierdut minţile și că 
voiai să-mi incinerezi orașul! 

Rowan, rezemându-se de marginea unei mese din apropiere, 
îi explică: 

- Magia este o ființă vie. Când eşti atât de adâncit în ea, este 
nevoie de mai mult efort să-ţi aduci aminte de tine şi de scopul tău. 
Faptul că regina mea a făcut asta înainte să fie prea târziu este o rea- 
lizare în sine. 

Rolfe nu fu impresionat. 

- Mie mi-ai părut o fetiţă care avea o putere prea mare pentru a 
o controla și doar faptul că prinţul ţi-a sărit în față te-a făcut să 
hotărăști să nu-mi ucizi poporul nevinovat. 

Aelin închise ochii pentru o clipă, imaginea lui Rowan sărind în 
fața pumnului de foc al lunii, licărindu-i în faţă. Când deschise 
ochii, lăsă certitudinea să se estompeze în ceva îngheţat și dur. 

- Mie mi se pare, spuse ea, că Lordul Pirat din Golful Craniului 
și urmașii mycenieni de mult dispăruţi tocmai s-au aliat cu o tânără 
regină atât de puternică, încât poate să distrugă orașe, dacă vrea. Mi 
se pare că te-ai făcut de neatins cu alianţa asta și că orice prost care 
caută să te rănească şi să te uzurpe, o să aibă de-a face cu mine. 
Deci îţi sugerez să salvezi ce mai poți din preţioasa ta navă, să-ţi 
jeleşti zecile de oameni pentru a căror moarte îmi asum total răs- 
punderea şi pe ale căror familii am să le recompensez corespun- 
zător şi să taci naibii din gură. 

Ea se întoarse spre ușă, simțind extenuarea și furia în oase. 

- Vrei să ştii ce m-a costat harta asta? îi răspunse Rolfe. 

Ea se opri, Rowan uitându-se între ei, cu o expresie de necitit. 

Aelin zâmbi peste umăr. 

- Sufletul tău? 

Rolfe râse răgușit. 

- Da - într-un fel. Când aveam şaisprezece ani, eram aproape 
un sclav pe una dintre navele acelea împuțţite, descendența mea 

myceniană fiind numai un drum spre înfrângere. El întinse o mână 
tatuată peste literele care alcătuiau cuvântul „Ireierătoarea“. Fiecare 
monedă pe care am câştigat-o s-a întors aici — la mama şi la sora 
mea. Şi, într-o zi, nava pe care mă aflam a fost surprinsă de furtună. 
Căpitanul, care era un ticălos, a refuzat să găsească un port sigur, 
iar nava a fost distrusă. Cei mai mulți membri ai echipajului s-au 
înecat. Am plutit în derivă o zi, am eşuat pe o insulă de la marginea 
arhipelagului şi m-am trezit cu un bărbat care se holba la mine. 
L-am întrebat dacă sunt mort, iar el a râs şi m-a întrebat ce îmi 
doresc. Deliram atât de mult, încât i-am spus că vreau să fiu căpi- 
tan — că vreau să fiu Lordul Pirat din Golful Craniului şi să-i fac pe 
proştii aroganţi, precum căpitanul care mi-a ucis prietenii, să se 
plece în fața mea. Mi s-a părut că visez când mi-a explicat că ar tre- 
bui să plătesc, dacă ar fi să-mi ofere iscusinţa de a o face. Că mi-ar 
lua cel mai de preţ lucru. I-am spus că am să-l plătesc — indiferent 
cu ce. În orice caz, nu aveam bunuri, nici bogății și nici oameni. 
Câteva monede de cupru nu ar fi însemnat mare lucru. El a zâmbit 
înainte să dispară în ceața mării. M-am trezit cu tatuajul pe mâini. 

Aelin aşteptă. 

Rolfe ridică din umeri. 

- M-am întors aici şi am găsit nave binevoitoare cu ajutorul 
hărţii tatuate de străin. Un dar din partea zeilor - sau aşa mi s-a 
părut mie. Însă abia când am văzut pânzele negre pe ferestrele coli- 
bei mele am început să mă îngrijorez. Şi doar când am aflat că 
mama şi sora mea şi-au folosit puţinii bani pentru a închiria o lun- 
tre ca să mă caute - şi că luntrea s-a întors în port, dar fără ele — 
mi-am dat seama de preţul plătit, cerut de mare; cerut de el. Şi asta 
m-a făcut destul de hain, încât să mă dezlănţui asupra oraşului 
acesta, asupra acestui arhipelag. Ochii verzi ai lui Rolfe erau la fel 
de nemiloşi ca ai Zeului Mării, care îi făcuse darul şi care îl osândise. 
Acesta a fost prețul puterii mele. Care va fi al tău, Aelin Galathynius? 

Ea nu îi răspunse înainte să dea buzna afară. Deşi vocea Deannei 
îi răsunase în minte. 

„Regina căreia i s-a promis.“ 

Acum, stând pe plaja goală şi supraveghind largul strălucitor al 
mării, în timp ce ultimele raze ale soarelui dispăreau, Rowan spuse 
lângă ea: 

- Ai folosit de bunăvoie cheia? 

Nici urmă de judecată sau de condamnare. Doar curiozitate 
şi îngrijorare. 

Aelin spuse răgușit: 

- Nu. Nu ştiu ce s-a întâmplat. Eu eram cu voi... şi apoi a 
venit ea. 

Îşi masă pieptul, evitând să atingă lanţul de aur. Gâtul i se strânse 
când studie punctul de pe pieptul lui, chiar între pectorali, spre care 
îşi îndreptase pumnul. 

- Cum ai putut? şopti ea, străbătută de un fior. Cum ai putut să 
te bagi așa în fața mea? 

Rowan se apropie, dar nu mai mult de un pas. Valurile învolbu- 
rate şi strigătele pescăruşilor care se îndreptau noaptea spre cuib 
umplură spaţiul dintre ei. 

- Dacă ai fi distrus orașul, asta te-ar fi distrus pe tine şi orice 
speranţă de a încheia o alianță. 

Mâinile şi apoi braţele, pieptul şi genunchii începură să-i tre- 
mure. Flăcările şi cenuşa i se răsuciră pe limbă. 

- Dacă te-aş fi ucis, şopti ea, dar se înecă cu vorbele, incapabilă 
să-şi termine gândul, ideea în sine. Gâtul o arse şi închise ochii, flă- 
cările calde unduindu-se în jurul ei. Credeam că mi-am aflat limita 
puterii, recunoscu ea, magia deja revărsându-se atât de curând, prea 
curând după ce se epuizase. Credeam că ce am găsit în Wendlyn era 
limita. Nu am ştiut că este doar o... anticameră. 

Aelin îşi ridică mâinile, deschizând ochii ca să-şi vadă degetele 
înconjurate de flăcări. Întunericul se întinse peste lume. Prin vălul 
auriu, albastru şi roșu, se uită la prințul ei. Îşi ridică neajutorată, 
între ei, mâinile arzând. 

- Ea m-a răpit - ea m-a luat. Şi i-am simțit conştiinţa. Era ca un 
păianjen care aştepta în plasă de zeci de ani şi care ştia că, într-o zi, 
am să fiu destul de puternică şi de proastă, încât să-mi folosesc îm- 
preună magia şi cheia. La fel de bine aş fi putut să sun clopoțelul 
pentru cină. 

Focul ei arse mai fierbinte, mai strălucitor, iar ea îl lăsă să crească, 
să se înalțe şi să pâlpâie. 

El zâmbi strâmb, cu amărăciune. 

- Se pare că vrea ca găsirea Lacătului să fie o prioritate pentru 
noi, dacă mesajul ţi-a fost transmis de două ori. 

Avea dreptate. 

- Nu este suficient să ne luptăm cu Erawan şi cu Maeve, să 
facem voia lui Brannon şi a Elenei? Acum trebuie să mai înfrunt şi 
zeii care îmi respiră în ceafă? 

- Poate că a fost un avertisment — poate că Deanna a vrut să-ţi 
arate cum un zeu nu prea prietenos te-ar putea folosi, dacă nu 
eşti atentă. 

- S-a bucurat de fiecare secundă. A vrut să vadă ce ar putea să 
facă puterea mea, ce ar putea să facă ea cu trupul meu, cu cheia. 

Flăcările ei arseră mai fierbinte, sfâşiindu-i hainele până când 
se transformară în cenuşă, până ce rămase goală, îmbrăcată doar 
cu propriul foc. 

- Şi felul în care mi-a spus - Regina căreia i s-a promis. Când? 
Cui? Ce să fac? Nu am mai auzit expresia asta în viața mea, nici 
măcar înainte de căderea Terrasenului. 

- O să ne dăm noi seama. 

Şi asta fu tot. 

- Cum poţi să fii atât de... liniștit în privinţa asta? Tăciunii 
țâşniră din ea ca un roi de licurici. 

Rowan îşi încordă maxilarul. 

- Crede-mă, Aelin, nu mă linişteşte deloc ideea că eşti o pradă 
pentru ticăloşii ăştia nemuritori şi că pot să mi te ia astfel de lângă 

mine. Dacă aş putea, aş vâna-o pe Deanna şi m-aş răzbuna pentru 
ce ţi-a făcut. 

- Ea este Zeița Vânătorii. E posibil să fii dezavantajat. Flăcările 
ei se domoliră un pic. 

El schiță un zâmbet. 

- Ea este o nemuritoare arogantă. Trebuie să dea greş cumva. 
Și, în plus... Ridică din umeri. O am pe sora ei de partea mea. El îşi 
înclină capul, studiindu-i focul, chipul. Poate că ăsta-i motivul pen- 
tru care Mala mi-a apărut în dimineaţa aia şi mi-a dat binecuvân- 
tarea ei. 

- Pentru că eşti singurul destul de arogant şi de nebun ca să 
vânezi o zeiță? 

Rowan îşi scoase cizmele, aruncându-le pe nisipul uscat din 
spatele lui. 

- Deoarece sunt singurul destul de arogant şi nebun ca să îi cer 
Malei, Aducătoarea-Focului, să mă lase să rămân cu femeia pe care 
o iubesc. 

Cuvintele îi făcură flăcările să se transforme într-un auriu pur, 
dar ea spuse: 

- Poate că, pur şi simplu, eşti destul de arogant și de nebun încât 
să mă iubeşti. 

Masca inexpresivă se crăpă. 

- Aelin, noua profunzime a puterii tale nu schimbă nimic. Ceea 
ce a făcut Deanna nu schimbă nimic. Eşti încă tânără; puterea ta 
este încă în creştere. Şi, dacă noul izvor de putere ne oferă chiar şi 
cel mai mic avantaj împotriva lui Erawan, atunci mulțumeşte-i în- 
tunericului nenorocit pentru asta. În schimb, noi doi o să învăţăm 
împreună să-ţi gestionăm puterea. Nu ai să înfrunți singură situa- 
ţia; nu tu decizi că nu poți fi iubită pentru că ai puteri care pot salva 
și distruge. Dacă ai să începi să urăști puterea aceea... El scutură din 
cap. Nu cred că o să câştigăm războiul, dacă ai să o iei pe calea asta. 

Aelin intră în valuri şi se lăsă în genunchi, aburul ridicându-se 
în jurul ei în fuioare imense. 

- Uneori, recunoscu ea în șuieratul apei, îmi doresc să lupte alt- 
cineva în acest război. 

Rowan intră în valul clocotitor, magia lui protejându-l de căl- 
dura ei. 

— A, spuse el, îngenunchind lângă ea și continuând să se uite 
peste marea întunecată, dar cine altcineva ar putea să îi intre pe sub 
piele lui Erawan? Să nu subestimezi niciodată puterea acelei mân- 
drii nesuferite. 

Ea chicoti, începând să simtă atingerea răcoroasă a apei pe 
corpul gol. 

- Din câte îmi amintesc, prințe, acea mândrie nesuferită ţi-a 
cucerit inima capricioasă şi nemuritoare. 

Rowan se aplecă în vălul subţire de flăcări care se topea acum în 
aerul dulce al nopții şi îi mușcă buza inferioară. O mușcătură 
bruscă şi răutăcioasă. 

- Iat-o pe Inima mea de Foc! 

Aelin îl lăsă să o întoarcă în valuri și-n nisip cu fața la el, îi per- 
mise să își treacă buzele de-a lungul maxilarului, a rotunjimii po- 
metului şi a vârfului urechii sale Fae. 

— Astea, spuse el muşcându-i lobul urechii, mă tentează de 
câteva luni. Cu limba, îi contură vârful delicat, iar ea îşi arcui spa- 
tele. Mâinile puternice îi strânseră şi mai bine şoldurile. Uneori, 
când dormeai lângă mine în Mistward, trebuia să mă străduiesc din 
răsputeri să nu mă aplec şi să le muşc. Să te muşc peste tot. 

- Hmm, spuse ea şi îşi lăsă capul pe spate ca să îi facă loc 
spre gât. 

Rowan se supuse cererii ei tăcute, sărutând-o apăsat și ciupind-o, 
mârâind uşor, pe gât. 

- Nu am mai făcut-o niciodată pe plajă, spuse mieros, cu buzele 
aproape de pielea ei, sorbind încet locul dintre gât şi umăr. Şi iată — 
suntem departe de toți... ceilalți. 

O mână îi alunecă de pe şoldul ei ca să-i mângâie cicatricele de 
pe spate, iar cealaltă ca să-i cuprindă spatele, lipind-o de tot de el. 

Aelin îşi întinse palmele pe pieptul lui, trăgându-i bluza albă 
peste cap. Valurile calde îi loveau, dar Rowan o ţinea bine - ne- 
mişcată, neclintită. 

- Ar putea să ne caute cineva, îşi aminti Aelin. 

Rowan îi râse uşor pe gât. 

- Ceva îmi spune, zise el, respiraţia alunecându-i pe pielea ei, că 
s-ar putea să nu te deranjeze dacă am fi descoperiţi. Dacă cineva ar 
vedea cât de profund am de gând să te venerez. 

Ea simți cuvintele legănându-se acolo, se simţi pe sine legănân- 
du-se pe marginea falezei şi înghiţi. Însă Rowan o prinsese de fiecare 
dată când ea căzuse — prima dată, când se aruncase în abisul disperării 
şi al suferinţei; a doua oară, când castelul se dărâmase, iar ea plonjase 
spre pământ. Şi de data asta, a treia oară... Ea nu se temea. 

Aelin îi întâlni privirea lui Rowan şi spuse clar, deschis şi fără 
urmă de îndoială: 

- Te iubesc. Sunt îndrăgostită de tine, Rowan. Sunt de ceva timp. 
Şi ştiu că lucrurile pe care poți să mi le oferi sunt limitate şi că s-ar 
putea să ai nevoie de timp... 

EI îi strivi buzele cu ale lui şi-i şopti în suflet cuvinte mai 
prețioase decât rubinele, smaraldele şi safirele: 

- Te iubesc. Pot să-ți ofer orice şi nici nu am nevoie de timp. 
Chiar şi când lumea asta o să fie doar un fir de praf uitat între stele, 
eu tot am să te iubesc. 

Aelin nu ştia când începuse să plângă, când corpul începuse să-i 
tremure de forța plânsului. Ea nu spusese niciodată asemenea cu- 
vinte - nimănui. Niciodată nu își permisese să fie atât de vulne- 
rabilă, niciodată nu simţise acest lucru arzător şi nesfârşit, atât de 
mistuitor, încât ar fi putut să moară din cauza intensității lui. 

Rowan se retrase, ştergându-i lacrimile cu degetele mari, una 
după alta. El spuse încet, abia auzindu-se peste valurile care se spăr- 
geau în jurul lor: 

- Inimă de Foc. 

Cu un smiorcăit, își împiedică lacrimile să curgă. 

- Condorule! 

EI râse, iar ea îl lăsă să o întindă pe nisip cu o blândeţe aproape 
de adoraţie. Pieptul sculptat i se ridică uşor când îi măsură din pri- 
viri corpul gol. 

- Eşti... atât de frumoasă! 

Ea ştia că nu se referea doar la piele, rotunjimi şi oase. 

Dar Aelin continuă să zâmbească, murmurând. 

- Ştiu, spuse ea şi îşi ridică mâinile deasupra capului, lăsând 
Amuleta din Orynth pe o parte înaltă şi sigură a plajei. Degetele îi 
intrară în nisipul moale când, încet, își arcui spatele. 

Rowan îi urmări fiecare mişcare, fiecare tresărire a mușchilor şi 
a pielii. Când privirea îi zăbovi asupra sânilor pe care apa mării 
lucea, lăcomia i se citi pe chip. 

Apoi privirea îi alunecă mai jos. Mai jos. Şi, când zăbovi în partea 
superioară a coapselor ei, cu ochii strălucindu-i, Aelin îl întrebă: 

- Ai de gând să rămâi gură-cască toată seara? 

Rowan deschise uşor gura şi respiră sacadat, corpul său arătân- 
du-i ei exact unde avea să se ajungă. 

Un vânt-fantomă şuieră printre palmele lui, şoptind peste nisip. 
Magia ei o furnică atunci când mai mult simți decât văzu scutul lui 
Rowan cuprinzându-i. Ea îşi trimise puterea peste scutul în care 
lovi şi bătu cu scântei de foc. 

Caninii lui Rowan licăriră. 

- Nimic nu o să treacă de scut. Și nimic nu o să mă rănească. 

Ea simți cum i se relaxă pieptul. 

- Este atât de diferit? Cu cineva ca mine? 

- Nu ştiu, recunoscu Rowan şi îi privi din nou trupul ca şi când, 
prin pielea ei, ar fi putut să-i vadă inima aprinsă. Nu am fost nicio- 
dată cu... cineva egal mie. Nu mi-am permis să fiu atât de dezlănţuit. 

Pentru că orice fărâmă din puterea ei ricoșa din Rowan. Ea se 
sprijini pe coate, ridicându-şi gura spre noua cicatrice de pe umă- 
rul lui, rana fiind mică şi zimțată - lată cât un vârf de săgeată - şi o 
sărută o dată, de două ori. 

Rowan era atât de încordat deasupra ei, încât ea credea că 
mușchii aveau să-i explodeze. Însă mâinile lui îi alunecară blând 
pe spate, mângâindu-i uşor cicatricele şi tatuajele făcute de el, 
care le acopereau. 

Valurile o gâdilau şi mângâiau, iar el îşi dori să stea deasupra ei, 
dar ea îi atinse pieptul cu palma şi îl opri, zâmbindu-i pe buze. 

- Dacă suntem egali, atunci nu înțeleg de ce încă eşti pe jumă- 
tate îmbrăcat. 

Ea nu îi dădu şansa să-i explice când îşi trecu limba peste contu- 
rul buzelor lui şi-i desfăcu uzata cataramă a centurii cu degetele. 
Nu era sigură că el respira. 

Şi, doar ca să vadă ce ar fi făcut, îl pipăi prin pantaloni. 

Rowan înjură. 

Ea râse uşor, îi sărută din nou cea mai proaspătă cicatrice şi, 
încet și indolent, își cobori un deget, privindu-l în ochi cu fiecare 
centimetru pe care îl atingea. 

Şi când Aelin îl atinse din nou cu palma, îi spuse: 

- Eşti al meu. 

Rowan începu să respire din nou, sacadat şi frenetic, în timp ce 
valurile se spărgeau în jurul lor. Ea îi descheie primul nasture de la 
pantaloni. 

- Sunt al tău, mârâi el. 

Un alt nasture fu desfăcut. 

- Şi mă iubeşti, spuse ea. 

Nu era o întrebare. 

- La nesfârşit, şopti el. 

Ea descheie cel de-al treilea şi ultimul nasture, iar el îi dădu dru- 
mul ca să-și arunce pantalonii pe nisipul din apropiere, cu tot cu 
lenjeria intimă. Gura i se uscă în timp ce îl privi cu atenţie. 

Rowan fusese născut şi antrenat pentru luptă, fiecare centime- 
tru al trupului său fiind al unui războinic pursânge. 

Era cel mai frumos lucru pe care îl văzuse ea vreodată. Al ei... 
era al ei şi... 

- Tu eşti a mea, şopti Rowan, iar ea simți afirmaţia în oase 
şi-n suflet. 

- Sunt a ta, îi răspunse Aelin. 

- Şi mă iubeşti. 

În spatele ferocităţii, o speranţă şi o bucurie tăcută i se citeau 
în privire. 

- La nesfârşit. Prea mult timp fusese singur şi rătăcit. Acum, nu 
mai era. 

Rowan o sărută din nou. Încet. Blând. Își strecură o mână pe 
abdomenul ei, în vreme ce se aplecă peste ea, lipindu-şi şoldurile de 
ale ei. Atingerea o făcu să suspine uşor; mai suspină încă o dată 
atunci când monturile lui o atinseră sub sânul greu, care o durea. 
Apoi se aplecă să-l sărute şi pe celălalt. 

Îi atinse sfârcurile cu dinţii, iar ea închise ochii şi gemu. 

O, zeilor! O, pe toți zeii! Rowan ştia ce făcea; chiar ştia ce făcea. 

EI își plimbă buzele pe sfârcurile ei, iar ea își lăsă capul pe spate, 
înfigându-şi degetele în umerii lui, îndemnându-l să cuprindă mai 
mult, mai apăsat. 

Rowan își mârâi aprobarea, cu limba încă pe sânul ei, mân- 
gâind-o lent dinspre coaste către talie şi coapse şi, apoi, din nou, 
spre sâni. Arcuirea ei fu o cerere nerostită... 

O atingere-fantomă, ca şi când vântul nordic s-ar fi întrupat, 
trecu peste sânii ei goi. 

Aelin izbucni în flăcări. 

Roşul, auriul şi albastrul care izbucniră în jurul lor, luminând 
palmele care se înălțau peste marginea plajei ale cărei valuri se 
spărgeau în spatele lor, îl făcură pe Rowan să râdă misterios. Poate 
că ea ar fi intrat în panică şi s-ar fi îngrozit, dacă el nu şi-ar fi întins 
buzele către ale ei, dacă mâinile-fantomă de vânt rece nu ar fi con- 
tinuat să îi mângâie sânii, dacă propria lui mână nu ar fi continuat 
să o mângâie, tot mai aproape de locul în care avea nevoie de el. 

- Eşti minunată, îi şopti el pe buze şi-şi strecură limba în gura ei. 


378 SARAH J. MAAS 


Când îi simți duritatea împingându-se în ea, îşi ridică şoldurile, 
simțind nevoia să se frece de el, să facă orice ca să-şi domolească 
dorinţa crescândă dintre picioare. Rowan gemu, iar ea se întrebă 
dacă în lume mai exista vreun mascul atât de despuiat şi de aplecat 
peste o femeie în flăcări, care să se fi uitat la flăcările acelea fără pic 
de frică. 

Ea îşi strecură mâna între ei şi, când îl strânse, se minună de 
oţelul înfăşurat în catifea, iar Rowan gemu din nou, împingându-se 
în mâna ei. Nu-l mai sărută şi-i fixă ochii verzi cu privirea în timp 
ce îşi mișcă mâna de-a lungul lui. El îşi cobori capul - nu ca să o 
sărute, ci să vadă unde îl mângâia. 

Un vânt şuierător, plin de gheaţă și de zăpadă, suflă în jurul lor. 
Și fu rândul ei să râdă. Dar Rowan o apucă de încheietură şi îi înde- 
părtă mâna. Ea deschise gura ca să protesteze, dorindu-și să-l 
atingă mai mult, să-l guste mai mult. 

- Lasă-mă, mârâi Rowan pe pielea udă dintre sânii ei. Lasă-mă 
să te ating! 

Vocea îi tremură suficient, încât Aelin să-i ridice bărbia cu de- 
getul mare şi cu cel arătător. 

Un licăr de frică şi uşurare străluci sub lăcomia lucioasă. Ca şi 
când ar fi atins-o atât cât să-şi aducă aminte că ea reuşise astăzi şi că 
era în siguranță, dar şi ca să o facă să se simtă bine. Ea se ridică, 
atingându-şi uşor buzele de ale lui. 

- Fii cât poţi de rău, prinţe! 

Rowan îi zâmbi periculos când se retrase ca să-şi plimbe mâna 
lată de la gâtul ei şi până la încheietura coapselor sale. Atingerea 
posesivă o făcu să se cutremure şi începu să respire sacadat când el 
îi apucă coapsele şi îi desfăcu picioarele, expunând-o pe deplin în 
faţa lui. 

Un alt val se sparse şi se despărţi în jurul lor, iar ea simţi apa ca 
pe o mie de săruturi de-a lungul pielii. Rowan îi sărută buricul şi 
apoi şoldul. 

Aelin nu-şi putea lua ochii de la părul lui argintiu, care strălucea 
de la apa sărată şi în lumina lunii, de la mâinile care o ţineau când 
el îşi plecă uşor capul între picioarele ei. 

Şi, când Rowan o gustă pe plajă, când râse pe pielea-i udă în 
timp ce ea îi strigă răguşșit numele, ţipetele răsunând printre pal- 
mieri, nisip şi apă, Aelin renunță să mai gândească. 

Aelin se mişcă, unduindu-și şoldurile, implorându-l să continue. 
Aşadar, Rowan o făcu, strecurându-şi un deget înăuntru când îi 
alintă cu limba locul acela şi, o, pe toţi zeii, ea avea să izbucnească 
într-un foc stelar... 

- Aelin, spuse el, rostindu-i numele ca pe o rugăminte. 

- Te rog! gemu ea. Te rog! 

Cuvântul îl înnebuni. Rowan se ridică din nou deasupra ei, iar 
ea scoase un sunet care ar fi putut fi un scâncet sau numele lui. 

Rowan îşi sprijini o mână în nisipul de lângă capul ei, o apucă 
de păr şi, cu cealaltă mână, se ghidă în ea. La prima împingere, ea 
îşi uită numele. Şi, când o pătrunse cu mişcări uşoare de unduire, 
umplând-o centimetru cu centimetru, ea uită că era regină şi că 
avea un trup al ei şi un regat şi o lume de care să aibă grijă. 

După ce Rowan se adânci în ea, tremurând din cauza reţinerii 
când o lăsă să se obișnuiască, ea îşi ridică mâinile în flăcări spre fața 
lui, vântul şi gheaţa rostogolindu-se şi vuind în jurul lor, dansând 
pe valuri cu panglici de foc. În ochii lor nu se citea niciun cuvânt. 

Cuvintele din orice limbă și din orice lume erau insuficiente. 

El se aplecă, revendicându-i gura, când începu să se miște, şi o 
pătrunse pe deplin. 

Lacrimile, ale ei sau, poate, ale lui, se transformară în aburi 
printre flăcările lui Aelin. 

Ea îşi trecu mâinile pe spatele lui musculos, peste cicatricele din 
lupte şi orori de mult trecute. Și, când mişcările lui deveniră mai 
profunde, ea îşi înfipse degetele, zgâriindu-l cu unghiile pe spate, re- 
vendicându-l şi însemnându-l. Rowan se retrase când văzu sângele, 
iar ea se arcui, expunându-şi gâtul. Pentru el - doar pentru el. 

Magia lui Rowan se dezlănțui, cu toate că-i atingea gâtul cu 
atenție, în ciuda faptului că-şi plimba caninii pe pielea ei. Şi, la atin- 
gerea dinților mortali, moartea care plutea în apropiere, şi la mâi- 
nile care aveau s-o iubească şi să fie întotdeauna blânde cu ea... 

Orgasmul explodă prin ea ca un foc sălbatic. Şi, chiar dacă nu îşi 
aducea aminte cum o chema, îşi aduse aminte de numele lui Rowan 
când îl strigă, în timp ce el continua să se miște, storcând fiecare 
gram de plăcere din ea, focul care ardea transformând în sticlă ni- 
sipul din jurul lor. 

La vederea nisipului, propriul orgasm îi străbătu trupul, iar el îi 
gemu numele și, astfel, ea și-l aminti în cele din urmă, fulgerul ală- 
turându-se vântului și gheții, deasupra apei. 

Aelin îl ţinu în acest timp, trimițându-şi opalul de foc al magiei, 
ca să se împreuneze cu puterea lui. Cât timp el se revărsă în ea, ful- 
gerul şi flacările dansară pe mare, fără oprire. 

Fulgerul continuă să lovească, liniştit şi minunat, chiar şi după 
ce el se opri. Sunetele lumii se revărsară din nou, respiraţia fiindu-i 
la fel de răguşită ca şuieratul valurilor care se spărgeau în timp ce o 
sărută lent spre tâmplă, nas şi gură. Aelin îşi mută privirea de la 
frumuseţea magiei lor, de la frumuseţea lor, şi constată că fața lui 
era cea mai frumoasă dintre toate. 

Tremura - la fel şi Rowan, care nu se retrăsese din ea. El îşi băgă 
faţa în locul dintre gâtul şi umărul ei, respirația lui sacadată încăl- 
zindu-i pielea. 

- Eu niciodată, încercă el să spună răguşit. N-am ştiut că 
poate fi... 

Ea îşi trecu degetele pe spatele lui cu cicatrice, de nenumărate ori. 

- Ştiu, şopti ea. Ştiu. 

Deja ştia că îşi dorea mai mult, deja calcula cât timp trebuia să-l 
aştepte. 

- Odată, mi-ai spus că nu muşti femelele altor masculi. 

Rowan se încordă un pic, dar ea continuă sfioasă: 

- Deci asta înseamnă... că ţi-ai mușca propria femelă? 

Înțelegerea licări în ochii verzi când își ridică fruntea de pe gâtul 
ei ca să studieze locul în care caninii îi străpunseseră pielea. 

- A fost prima dată când mi-am pierdut cu adevărat controlul în 
preajma ta, ştii. Am vrut să te arunc de pe o stâncă şi te-am mușcat 
înainte să-mi dau seama ce fac. Cred că trupul meu și magia mea 
au ştiut. Iar tu aveai un gust... Rowan respiră sacadat. Atât de bun. 
Te-am urât pentru asta. Mă gândeam mereu la tine. Mă trezeam 
noaptea cu gustul acela pe limbă - mă trezeam cu gândul la gura ta 
spurcată şi frumoasă. El îşi trecu degetul mare peste buzele ei. Nu 
vrei să ştii la ce lucruri depravate m-a făcut gura ta să mă gândesc. 

- Hmm, şi reciproca e valabilă, dar nu mi-ai răspuns la între- 
bare, spuse Aelin când îşi înfipse degetele de la picioare în nisipul 
ud şi în apa caldă. 

- Da, spuse apăsat Rowan. Unor masculi le place să o facă. De 
plăcere, ca să-și marcheze teritoriul... 

- Femelele îi muşcă pe masculi? 

El începu din nou să se întărească în ea, când întrebarea pluti 
în aer. O, pe toţi zeii — iubiții Fae. Ce norocoase ar fi fost toate să 
aibă unul! 

- Vrei să mă muşti? o întrebă Rowan răgușit. 

Aelin îi privi gâtul, corpul minunat şi chipul pe care, cândva, îl 
urâse cu atâta înverşunare. Şi se întrebă dacă era posibil să iubeşti 
pe cineva atât de mult, încât să mori din cauza asta. Dacă era posi- 
bil să iubeşti pe cineva atât de mult încât timpul, distanţa şi moar- 
tea să nu reprezinte niciun pericol. 

- Doar de gât? 

Rowan făcu ochii mari, iar faptul că se împinse în ea îi oferi 
răspunsul. 

Se mişcară împreună, unduindu-se ca marea din faţa lor, iar 
când Rowan îi strigă din nou numele în întunericul împestriţat de 
stele, Aelin speră că zeii auziră şi îşi dădu seama că zilele lor erau 
acum numărate. 


ge 

Rowan nu ştia dacă trebuia să fie amuzat, încântat sau un pic 
îngrozit că fusese binecuvântat cu o regină şi o iubită căreia îi păsa 
atât de puţin de decenţa publică. Făcuse dragoste cu ea de trei ori 
pe plajă - de două ori pe nisip, apoi a treia oară în apa caldă. Și 
totuşi, sângele îi era încă fierbinte. Și îşi dorea să o mai facă. 

Înotaseră în apele puţin adânci ca să se spele de nisipul lipit de ei, 
dar Aelin îi cuprinsese talia cu picioarele, îl sărutase pe gât, apoi îi 
linsese urechea, iar el i-o muşcase pe a ei şi o pătrunsese încă o dată. 
Ştia de ce el avea nevoie de contact fizic, de ce avea nevoie să o guste, 
pentru ca mai apoi să o aibă. Şi ea avea nevoie de aceleași lucruri. 

El încă avea nevoie de asta. După prima dată, fusese lăsat să îşi 
revină, ca să-şi recupereze mințile, după ce împreunarea îl... dez- 
lănţuise. Îl distrusese şi îl recrease. Magia lui fusese un cântec, iar 
ea fusese... 

Nu mai avusese pe cineva ca ea. Îi oferise tot ce-i oferise el. Și 
când ea îl mușcase în timpul celei de-a doua împreunări, pe nisip... 
Magia lui spulberase şase dintre palmierii din apropiere când avu- 
sese un orgasm atât de puternic, încât crezuse că trupul avea să i 
se împrăștie. 

După ce terminaseră, ea voise să se întoarcă în Golful Craniului 
îmbrăcată doar în flăcări, dar el îi dăduse cămaşa şi cureaua lui, 
care nu o acopereau suficient - mai ales picioarele-i frumoase -, 
măcar așa nu ar mai fi iscat o revoltă. 

Era sumar îmbrăcată. Şi, în clipa în care ar fi intrat în raza de 
acţiune a oricărei ființe, poseda un simţ supranatural al mirosului și 
ar fi fost evident ce făcuseră pe plajă. 

El o marcase - mai intens decât mirosul pe care îl avusese ea 
înainte. O marcase profund, iar aşa ceva nu mai putea fi anulat, 
spălat. Se revendicaseră reciproc, iar Rowan ştia că ea era con- 
ştientă de ce însemna asta -— la fel ca și el... Ştia că fusese alegerea 
ei. O decizie finală în ceea ce-l privea pe cel cu care avea să-și îm- 
partă patul regal. 

Avea să încerce să se ridice la înălțimea onoarei — să găsească un 
mod de a dovedi că el o merita, că ea nu pariase pe cine nu trebuia. 
Cumva, avea să o câştige. Chiar dacă, în afară de inima şi de magia 
lui, nu prea avea ce să-i ofere. 

Dar o cunoştea pe regina lui. Și ştia că, în ciuda a ceea ce făcu- 
seră, Aelin îl ţinuse pe plajă şi ca să-i evite pe ceilalți. Ca să le evite 
întrebările şi cererile. Dar el făcu un pas în Trandafirul Oceanului, 
văzu lumina din camera lui Aedion și ştiu că prietenii lor nu aveau 
să renunţe atât de uşor. 

Într-adevăr, Aelin se încrunta spre lumină - deși îngrijorarea 
dispăru rapid când își aminti de creatura care fusese atât de mult 
inconștientă. În picioarele goale, nu făcu niciun zgomot pe scări şi 
pe hol când se grăbi spre camera ei, fără să se deranjeze să bată îna- 
inte de a deschide uşa. 

Rowan expiră brusc, încercând să-și adune magia ca să răcească 
focul care încă îi încălzea sângele şi să-şi calmeze instinctele care-i 
urlau nu să o aibă, ci să elimine orice altă ameninţare. 

Pentru orice mascul Fae, momentul în care îşi făcea o iubită era 
periculos. Mai rău, când asta însemna ceva mai mult. 

Dorian şi Aedion stăteau în cele două fotolii din fața şemineului 
întunecat, cu braţele încrucişate. 

Şi verișorul ei păli probabil de groază când o mirosi pe Aelin — 
semnele amândurora fiind şi vizibile, şi invizibile. 

Lysandra stătea în pat, trasă la față, dar miji ochii spre regină. 
Creatura metamorfică fu cea care o întrebă mieros: 

- Ţi-a plăcut? 

Aedion nu îndrăzni să se mişte şi, din privire, îl avertiză pe 
Dorian să-i urmeze exemplul. Rowan îşi domoli furia când îi văzu 
pe ceilalţi masculi lângă regina lui, amintindu-şi că erau prietenii 
lui, dar... 

Furia sălbatică se poticni când o simţi pe Aelin înfiorându-se 
uşurată, acum că o găsise pe creatura metamorfică aproape vinde- 
cată şi lucidă. Însă regina lui nu făcu decât să ridice din umeri. 

- Nu e ăsta singurul lucru la care sunt buni masculii Fae? 

Rowan ridică din sprâncene, chicotind când se gândi dacă să-i 
amintească cum îl implorase tot timpul, cum rostise cuvinte ca te 
rog şi o, pe toți zeii, iar apoi alte câteva rugăminţi. Avea să-i facă 
plăcere să o audă rostind din nou vorbele cărora nu le dădea glas 
prea des. 

Aelin îi aruncă o privire încruntată, provocându-l să o spună. Şi, 
în ciuda faptului că tocmai fusese a lui, în ciuda faptului că încă îi 
simţea gustul, Rowan ştia că, data viitoare, ea nu avea să mai pri- 
mească restul lucrurilor pe care şi le dorea. 

Aelin roşi ca şi când i-ar fi citit gândurile, dar luă amuleta de la 
gât, o lăsă pe masa joasă dintre Aedion şi Dorian şi spuse: 

- Am aflat că asta este a treia cheie Wyrd din Wendlyn. 

Linişte. 

Apoi, ca şi când nu le-ar fi distrus orice sentiment de siguranţă 
pe care-l mai aveau, Aelin scoase Ochiul distrus al Elenei din sac, îl 
aruncă o dată în aer şi făcu semn din bărbie spre Regele Adarlanului. 

- Cred că este timpul să-ţi cunoşti strămoşii. 


Dorian ascultă povestea lui Aelin. 


Despre cheia Wyrd pe care o purtase în secret, despre ce se în- 
tâmplase în acea zi în golf, despre cum îl păcălise pe Lorcan şi cum 

spera că asta avea să-l conducă, în cele din urmă, pe războinic din 
nou la ei — cu celelalte două chei în mâini. Şi cum, cu puţin noroc, 
urmau să găsească Lacătul pe care ea trebuia să îl recupereze din 
Mlaştinile Stâncoase - singurul lucru capabil să unească din nou 
cheile Wyrd în poarta din care fuseseră făcute şi să pună capăt 
amenințării lui Erawan pentru totdeauna - aşa cum i se ordonase 
de două ori. 

Niciun număr de aliați nu ar fi contat, dacă nu ar fi putut să-l 
împiedice pe Erawan să folosească acele chei ca să dezlănţuie hoar- 
dele de Valgi din propriul regat, asupra ținutului Erilea. Faptul că 
avea cele două chei deja adusese prea mult întuneric. Dacă ar fi 
obținut-o pe a treia, dacă ar fi reușit să stăpânească Poarta Wyrd şi 
să o deschidă spre orice lume dorea și ar fi folosit-o ca să invoce 
orice armată cuceritoare... Ei trebuiau să găsească Lacătul, ca să 
anuleze cheile. 

Când regina termină, Aedion se înfuria în tăcere, Lysandra se 
încrunta, iar Aelin stingea acum lumânările din cameră, fluturân- 
du-şi uşor mâna. Două volume vechi, scoase din desagile pline ale 
lui Aedion, stăteau deschise pe masă. El cunoştea cărțile - nu ştia 
că ea le luase din Rifthold. Ochiul Elenei, amuleta din metal răsu- 
cit, era pe unul din ele când Aelin verifică însemnele de pe o pagină 
pătată de vreme. 

Întunericul se lăsă când ea își folosi propriul sânge ca să scri- 
jelească însemnele pe podeaua din lemn. 

- Se pare că o să datorăm mai mulţi bani pentru câte am distrus 
în orașul ăsta, mormăi Lysandra. 

Aelin pufni. 

- O să mutăm covorul ca să o acoperim. Ea termina de făcut un 
semn - un semn Wyrd, îşi dădu seama Dorian cu un fior şi se re- 
trase, luând în pumn Ochiul. 

- Şi acum? întrebă Aedion. 

- Acum o să ne ţinem gurile, spuse dulce Aelin. 

Lumina lunii acoperi podeaua, devorată de liniile întunecate pe 
care ea le incrustase. Aelin se îndreptă spre locul în care Rowan 
stătea fără cămaşă la marginea patului, din cauză că regina o purta 
acum, şi luă un loc lângă el, punându-și o mână pe genunchiul lui. 

Lysandra fu prima care observă. 

Ea se ridică în pat, ochii verzi strălucindu-i ca ai unui animal 
când lumina lunii de pe semnele sângerii păru să sclipească. Aelin 
şi Rowan se ridicară în picioare. Dorian se holbă la semne, la lu- 
mina lunii, la raza care strălucea prin ușile deschise ale balconului. 

Ca şi când însăși lumina ar fi fost o ușă, raza se transformă în- 
tr-o siluetă umană. 

Aceasta pâlpâi, conturul fiind abia vizibil. Ca o născocire 
dintr-un vis. 

Lui Dorian i se ridică părul de pe braţe, iar el avu înțelepciunea 
să alunece de pe scaun şi să se lase într-un genunchi atunci când își 
plecă fruntea. 

Fu singurul care făcu gestul. Singurul, își dădu el seama, care 
vorbise cu partenerul Elenei, Gavin. Cu mult timp în urmă - într-o 
altă viață. Încercă să nu se gândească la ce însemna acum faptul că 
purta sabia lui Gavin, Damaris. Aelin nu i-o ceruse înapoi - nu 
părea înclinată să o facă. 

Vocea înăbușită a unei femei, care parcă ar fi strigat din depăr- 
tare, pâlpâi în interiorul și în exteriorul imaginii. 

- Prea departe, spuse încet o voce tânără. 

Aelin înaintă și închise cărțile vechi de vrăji înainte de a le sti- 
vui zgomotos. 

- Ei bine, Rifthold nu este chiar disponibil, iar mormântul tău 
este distrus, așa că ai ghinion. 

Dorian îşi înălță capul când privi între silueta pâlpâitoare din 
raze de lună și tânăra regină din carne și sânge. 

Trupul nedesăvârșit al Elenei dispăru şi apoi reapăru, ca și când 
vântul ar fi deranjat-o. 

- Nu - rezist... 

- Atunci nu am să te rețin mult. Vocea lui Aelin era tăioasă ca o 
lamă. Fără jocuri. Fără jumătăți de adevăr. De ce a venit astăzi 
Deanna? Înţeleg: este important ca Lacătul să fie găsit. Dar ce este? Şi 
spune-mi la ce s-a referit când mi-a spus „Regina căreia i s-a promis“ 

Ca şi când cuvintele ar fi lovit-o pe regina moartă ca un fulger, 
înaintașa lui își făcu fizic apariţia. 

Era splendidă: chipul îi era tânăr şi serios, iar părul lung, alb-ar- 
gintiu - ca al lui Manon - iar ochii... De un albastru uimitor. Ea îl 
fixă cu privirea, rochia galbenă pe care o purta fluturând pe o 
briză-fantomă. 

- Ridică-te, tinere rege! 

Aelin pufni. 

- Putem să nu ne jucăm de-a spiritul antic şi sfânt? 

Însă Elena se uită cu atenţie la Rowan şi la Aedion. Gâtul zvelt şi 
alb i se mișcă. 

Şi Aelin, pe toți zeii, pocni din degete spre regină - o dată, de 
două ori - atrăgându-i din nou atenţia asupra ei. 

- Bună, Elena, spuse ea tărăgănat, mă bucur să te văd. A trecut 
ceva timp. Vrei să-mi răspunzi la nişte întrebări? 

Iritarea licări în ochii reginei moarte. Dar Elena își ţinu bărbia 
ridicată şi umerii drepți. 

- Nu am mult timp. Îmi este prea greu să menţin legătura, atât 
de departe de Rifthold. 

- Ce surpriză! 

Cele două regine se priviră. 

Elena începu prima: 

- Deanna este o zeiță. Nu are reguli și coduri morale, așa ca noi. 
Pentru ea, timpul nu există așa cum există pentru noi. Ţi-ai lăsat 
magia să atingă cheia, cheia a deschis o uşă, iar Deanna s-a întâm- 
plat să te urmărească atunci. Că ţi-a vorbit este un dar în sine. 
Faptul că ai reușit să o alungi înainte să fie pregătită... Nu o să uite 
prea curând insulta, Maiestate. 

- Poate să-și aștepte rândul, spuse Aelin. 

Elena scutură din cap. 

- Sunt... atât de multe lucruri pe care nu am apucat să ți le spun. 

- Cum ar fi că tu şi Gavin nu l-aţi ucis pe Erawan, că aţi minţit 
în privinţa asta şi că ne-aţi lăsat pe noi să ne ocupăm de el? 

Dorian riscă să arunce o privire spre Aedion, dar chipul de ge- 
neral îi era dur și calculat — ațintit asupra reginei moarte care acum 
se afla în cameră cu ei. Lysandra - Lysandra dispăruse. 

Nu de tot, ci în forma ei de leopard-fantomă, furişându-se prin- 
tre umbre. Rowan își sprijinea nonșalant mâna pe sabie, deşi magia 
lui Dorian străbătu camera şi îşi dădu seama că arma trebuia să fie 
distragerea fizică în faţa loviturii magice pe care i-ar fi dat-o Elenei, 
dacă ar fi îndrăznit să se uite ciudat la Aelin. Într-adevăr, un scut 
dur din aer le despărțea pe cele două regine şi sigila și camera. 

Elena scutură din cap, iar părul argintiu pluti. 

- Trebuia să recuperezi cheile Wyrd înainte ca Erawan să ajungă 
atât de departe. 

- Ei bine, n-am făcut-o! izbucni Aelin. Iartă-mă dacă nu mi-ai 
dat nişte instrucțiuni prea clare! 

- Nu am timp să-ţi explic, dar să ştii că a fost singura şansă, 
spuse Elena. Ca să ne salvez, să salvez Erilea, a fost unica şansă de 
care am putut să profit. Şi, cu toate replicile lor, regina îi arătă 
palmele lui Aelin. Deanna și tatăl meu au spus adevărul. Credeam... 
credeam că este stricat, dar dacă ei ţi-au spus să găseşti Lacătul... Ea 
îşi muşcă buza. 

- Brannon mi-a spus să merg în Mlaştinile Stâncoase din Eyllwe 
ca să găsesc Lacătul, zise Aelin. Unde, mai exact, în mlaștini? 

- Cândva, în mijlocul mlaștinilor, a existat un oraș imens, şopti 
Elena. Acum, este pe jumătate înecat pe câmpie. Într-un templu din 
centru, am lăsat rămăşiţele Lacătului. Eu nu am... Tatăl meu a plătit 
un preț înfiorător pentru Lacăt. L-a costat... trupul mamei mele, viaţa 
ei muritoare. Un Lacăt pentru cheile Wyrd - ca să sigileze poarta și 
să unească cheile pentru totdeauna. Nu am înţeles pentru ce a fost 
făcut; tatăl meu nu mi-a spus nimic până când nu a fost prea târziu. 

Nu ştiam decât că Lacătul putea fi folosit doar o singură dată şi că 
putea să sigileze orice voiam noi. Așadar, l-am furat. L-am folosit 
pentru mine, pentru poporul meu. De atunci, plătesc pentru asta. 

- L-ai folosit ca să-l închizi pe Erawan în cavou, spuse încet Aelin. 

Expresia rugătoare dispăru de pe chipul Elenei. 

- În ziua aceea, prietenii mei au murit în valea din Munţii Negri 
pentru ca eu să pot avea şansa de a-l opri. Le-am auzit ţipetele chiar 
dacă eram în mijlocul taberei lui Erawan. Nu mă voi scuza că am 
încercat să opresc măcelul pentru ca supraviețuitorii să poată avea 
un viitor. Pentru ca tu să poți avea un viitor. 

- Deci ai folosit Lacătul şi apoi l-ai ascuns printre dărâmături? 

- L-am lăsat pe câmp, în oraşul sfânt - în amintirea vieților 
pierdute. Dar un cataclism imens a scuturat pământul după câteva 
zeci de ani... iar orașul s-a scufundat, apa din mlaștină s-a revărsat, 
iar Lacătul a fost uitat. Nu l-a mai recuperat nimeni. Puterea lui a 
fost deja folosită. Era doar o bucată de metal şi sticlă. 

- lar acum nu este? 

- Dacă tatăl meu şi Deanna ţi-au spus despre el, înseamnă că are 
un rol important în oprirea lui Erawan. 

- Iartă-mă dacă nu am încredere în cuvântul unei zeițe care a 
încercat să mă folosească drept paiață ca să distrugă orașul. 

- Metodele ei sunt indirecte, dar probabil că nu a vrut să-ți facă 
rău... 

- Pe naiba! 

Elena pâlpâi din nou. 

- Du-te în Mlaştinile Stâncoase şi găseşte Lacătul! 

- I-am spus lui Brannon şi am să-ţi spun şi ţie: avem lucruri mai 
importante de făcut... 

- Mama mea a murit ca să făurească Lacătul! izbucni Elena, 
ochii arzându-i strălucitor. A renunțat la corpul ei muritor ca să 
poată făuri Lacătul pentru tatăl meu. Eu am fost cea care nu l-a fo- 
losit aşa cum trebuia. 

Aelin clipi, iar Dorian se întrebă dacă ar fi trebuit să-şi facă griji 
cu adevărat când ea rămase fără cuvinte. 

- Cine a fost mama ta? şopti Aelin. 

Dorian se gândi la toate lecţiile de istorie despre casa lui regală, 
dar nu reuşi să își amintească. 

Elena scoase un sunet care ar fi putut să fie un suspin, imaginea 
ei estompându-se în pânze de păianjen şi raze de lună. 

- Cea care l-a iubit cel mai mult pe tatăl meu. Cea care l-a bine- 
cuvântat cu nişte daruri atât de puternice, iar apoi s-a întrupat în- 
tr-o muritoare şi i-a oferit darul inimii ei. 

Lui Aelin i se înmuiară braţele pe lângă corp. 

- Rahat! zise brusc Aedion. 

Elena râse fără să se amuze când îi spuse lui Aelin: 

- De ce crezi că arzi atât de strălucitor? Nu doar sângele lui 
Brannon îţi curge prin vene. Ci şi al Malei. 

- Mala, Aducătoarea-Focului, era mama ta, șşopti Aelin. 

Elena deja dispăruse. 

- Sincer, este o minune că nu v-aţi ucis una pe cealaltă, spuse 
Aedion. 

Dorian nu se deranjă să-l corecteze spunându-i că, tehnic vor- 
bind, era imposibil, având în vedere că una din ele era deja moartă. 
Mai degrabă, se gândi la tot ce spusese şi ceruse regina. Rowan, tă- 
cut, părea să facă acelaşi lucru. Lysandra adulmecă semnele de sân- 
ge ca şi când ar fi vrut să verifice dacă rămășițele anticei regine mai 
erau prin preajmă. 

Aelin se uită pe uşile deschise ale balconului cu ochii mijiţi şi cu 
buzele strânse. Îşi desfăcu pumnul şi studie Ochiul Elenei, pe care-l 
mai ţinea încă în palmă. 

Ceasul bătu ora unu dimineaţă. Încet, Aelin se întoarse spre ei. 
Spre el. 

- Sângele Malei ne curge prin vene, spuse ea răguşit, strângând 
Ochiul înainte să îl bage în buzunarul de la cămașă. 

EI clipi, dându-și seama că, într-adevăr, așa era. Că poate amân- 
două fuseseră considerabil înzestrate din cauza asta. Dorian i se 
adresă lui Rowan, doar pentru că el ar fi putut auzi sau vedea ceva 
în toate călătoriile lui: 

- Chiar e posibil ca un zeu să devină muritor? 

Rowan, care o urmărise pe Aelin cu o oarecare prudenţă, se în- 
toarse spre el. 

- Nu am auzit niciodată de așa ceva. Dar... Fiinţele Fae au renun- 
tat la nemurire ca să-şi lege vieţile de cele ale partenerilor lor 
muritori. 

Lui Dorian i se părea că Aelin se uita în mod voit atent la un 
punct de pe cămaşa ei. 

- Cu siguranță Mala a găsit un mod să facă asta. 

- Nu este doar posibil, murmură Aelin. A făcut-o. Acel... puț de 
putere pe care l-am descoperit azi... Era chiar de la Mala. Poate că 
Elena este în multe feluri, dar nu o mincinoasă. 

Lysandra reveni la forma ei umană, clătinându-se suficient, 
încât se aşeză pe pat înainte ca Aedion să se miște, ca să o ajute să-şi 
mențină echilibrul. 

- Deci ce facem acum? întrebă ea, cu o voce slabă. Flota lui 
Erawan se ascunde în Golful din Oro; Maeve navighează spre Eyllwe. 
Dar niciunul nu ştie că noi avem cheia asta Wyrd - sau că Lacătul 
există... şi se află chiar între armatele lor. 

Pentru o clipă, Dorian se simţi un prost inutil, în timp ce ei toţi, 
inclusiv el, se uitară la Aelin. Era Regele Adarlanului, îşi aminti el. 
Era egalul ei. Chiar dacă pământurile și oamenii îi fuseseră furaţi, 
iar capitala prădată. 

Aelin se frecă la ochi cu degetul mare și cel arătător, expirând 
prelung. 

- Chiar o urăsc pe flecara aia bătrână. 

Ea îşi ridică privirea, studiindu-i pe toți şi spuse simplu: 

- Dimineaţă, o să navigăm spre Mlaştinile Stâncoase ca să gă- 
sim Lacătul. 

- Rolfe şi mycenienii? întrebă Aedion. 

- El o să-şi ia jumătate din flotă ca să-i găsească pe ceilalți myce- 
nieni, oriunde s-ar ascunde. Apoi au să navigheze toţi spre nord, 
către Terrasen. 

- Riftholdul este la mijlocul drumului, patrulat de balauri, re- 
plică Aedion. Şi reuşita planului depinde de credința noastră că 
Rolfe o să se ţină de cuvânt. 

- Rolfe ştie cum să se ferească, spuse Rowan. Singura soluţie 
este să avem încredere în el. Și şi-a respectat promisiunea făcută lui 
Aelin în ceea ce-i priveşte pe sclavi, de acum doi ani şi jumătate. 

Nu exista nicio îndoială în privința motivului pentru care Aelin 
îl făcuse să şi-o respecte. 

— Şi cealaltă jumătate a flotei lui Rolfe? insistă Aedion. 

- Câteva nave au să rămână să păzească arhipelagul, spuse 
Aelin. Şi altele au să ne însoțească în Eyllwe. 

- Nu poți să lupţi împotriva flotei lui Maeve cu o parte din cea a 
lui Rolfe, spuse Aedion, încrucișându-și braţele. Dorian își înghiţi 
propriul argument, lăsându-l pe general să termine de vorbit. Ca să 
nu mai vorbim de forțele din Morath. 

- Nu am de gând să mă duc acolo ca să mă lupt, fu tot ce 
spuse Aelin. 

Şi nimic mai mult. 

Apoi ei se împrăştiară, Aelin şi Rowan plecând în camera lor. 

Dorian rămase treaz, chiar şi când însoțitorii lui începură să res- 
pire profund şi lent. Se gândi la fiecare cuvânt rostit de Elena, se 
gândi la apariția de demult a lui Gavin, care îl trezise ca să o 
oprească pe Aelin să deschidă portalul acela. Poate că Gavin o fă- 
cuse nu ca să o cruţe pe Aelin, ci ca să-i împiedice pe zeii care aştep- 
tau cu ochi reci să o prindă, aşa cum o făcuse azi Deanna. 

EI îşi alungă temerile, hotărând să se gândească la asta într-un 
moment în care ar fi fost mai puţin înclinat să tragă concluzii gre- 
şite. Dar, în mintea lui, firele formau o structură în nuanţe de roşu, 
verde, auriu şi albastru, care străluceau şi zvâcneau, şoptindu-şi se- 
cretele în limbi nevorbite în lumea asta. 


La o oră după răsărit, ei plecară din Golful Craniului cu cea 
mai rapidă navă de care se putea lipsi Rolfe. Rolfe nu se deranjă 
să-şi ia rămas-bun, ocupându-se deja de pregătirea flotei înainte 
de a părăsi portul scânteietor şi de a naviga în arhipelagul luxuri- 
ant de dincolo de el. Totuşi îi oferi lui Aelin un dar de despărţire: 
coordonatele vagi ale Lacătului. Harta lui le găsise — sau, mai de- 
grabă, găsise indicii despre acestea. Probabil că era protejat, îi 
avertizase căpitanul, dacă tatuajul său nu reuşise să-l localizeze cu 
precizie. Dar era mai bine decât nimic, presupusese Dorian. La fel 
mormăise şi Aelin. 

În aer, Rowan dădu târcoale în forma sa de uliu, uitându-se în 
față şi în spate. Fenrys şi Gavriel erau la vâsle, ajutându-i să iasă din 
port - la fel şi Aedion, aflat la o distanță confortabilă de tatăl său. 

Dorian stătea la cârma de lângă căpitanul posac şi scund - o fe- 
meie mai în vârstă, care nu se arăta deloc interesată să discute cu el, 
fie că era rege ori ba. Lysandra înota în valurile de dedesubt într-o 
formă sau alta, păzindu-i de amenințările din adâncuri. 

Însă Aelin stătea singură la provă, cu părul blond desfăcut şi 
plutindu-i în spate, atât de nemișcată, încât ar fi putut fi geamăna 
figurinei aflate la zeci de centimetri dedesubt. Soarele care răsărea o 
îmbrăca într-o strălucire aurie, focul lunar care ameninţase să-i 
distrugă pe toți fiind de nevăzut. 

Dar, chiar dacă regina sclipea în fața umbrelor lumii... o urmă 
de răceală îi atinse inima lui Dorian. 

Iar el se întrebă dacă nu cumva Aelin privea arhipelagul, marea 
şi cerul, ca şi când nu avea să le mai vadă niciodată. 


După trei zile, aproape ieşiseră din arhipelag. Dorian era din 
nou la cârmă, Aelin la provă, iar ceilalți, fie erau plecaţi în recu- 
noaştere, fie se odihneau. 

Magia sa îl simţi înaintea lui Dorian. O conştientizare, un aver- 
tisment şi o trezire. 

El scrută orizontul. Războinicii Fae tăcură primii. 

La început, păru un nor - un mic nor, aruncat de vânt la orizont. 
Apoi o pasăre mare. 

Când marinarii începură să se grăbească spre arme, mintea lui 
Dorian îi dădu, în sfârşit, un nume bestiei care se îndrepta spre ei, 
cu aripi late şi lucioase. Balaur. 

Era numai unul. Şi un singur călăreț. Un călăreț care nu se mişca 
şi al cărui păr alb şi desfăcut flutura într-o parte. Aşa cum se în- 
clina şi călărețul. 

Balaurul zbură mai jos, atingând uşor apa. Lysandra fu imediat 
pregătită, aşteptând ordinul reginei de a lua forma în care avea să 
se lupte cu el... 

- Nu. 

Dorian rosti cuvântul fără să se gândească, apoi îl spuse de ne- 
numărate ori, în timp ce balaurul şi călărețul se apropiau din ce în 
ce mai mult de navă. 

Vrăjitoarea era inconștientă, iar corpul i se apleca într-o parte 
pentru că nu era trează, pentru că era pătată peste tot de sânge 
albastru. 

- Nu trageţi; nu trageţi... 

Dorian strigă ordinul când se grăbi spre locul în care Fenrys îşi 
încordase arcul, vârful negru al săgeții fiind ţintit spre gâtul expus 
al vrăjitoarei. Cuvintele îi fură înghiţite de strigătele marinarilor şi 

ale căpitanului lor. Magia lui Dorian se extinse când o scoase pe 
Damaris din teacă... 
- Nu trageţi! se auzi în vacarm vocea lui Aelin. 

Toţi se opriră. Balaurul zbură mai aproape, apoi se înclină, oco- 
lind barca. 

Sângele albastru prinsese coajă pe coastele pline de cicatrice ale 
bestiei. Atât de mult sânge! Vrăjitoarea abia stătea în şa. Chipul 
bronzat îi era palid, iar buzele îi erau mai albe decât osul de balenă. 

Balaurul descrise un cerc complet, deplasându-se mai jos de data 
asta, pregătindu-se să aterizeze cât mai aproape de barcă. Nu ca să 
atace... ci pentru ajutor. 

Pentru o clipă, balaurul se ridică lin peste valurile de culoarea 
cobaltului. Apoi vrăjitoarea se înclină atât de mult, încât corpul 
păru să-i rămână fără oase. Ca şi cum, în clipa aceea, în care ajuto- 
rul era la doar câţiva metri distanță, norocul care o ţinuse călare o 
părăsi în cele din urmă. 

Liniştea se lăsă pe navă când Manon Cioc-negru se rostogoli 
din şa, căzu prin vânt şi stropi de spumă şi atinse suprafața apei. 

În cea mai mare parte a dimineţii înnorate și înăbuşitoare, 
fumul o înţepase pe Elide în ochi. 

Erau doar fermierii care dădeau foc câmpurilor rămase neculti- 
vate, afirmase Molly, astfel încât cenușa să poată fertiliza pământul 
pentru recolta din anul următor. Mai mult ca sigur, ei erau la o 
distanţă de câţiva kilometri, dar vântul nordic şi înviorător avea să 
poarte fumul şi cenușa departe. Era calea care conducea acasă, 
spre Terrasen. 

Dar ei nu se îndreptau spre Terrasen. Ei se îndreptau către est, 
direct către coastă. 

Curând, ea trebuia să cotească spre nord. Ei trecuseră printr-un 
oraş — doar unul singur, iar cetățenii acestuia se săturaseră deja de 
carnavaluri ambulante şi de artişti. Chiar dacă mai era până la lă- 
sarea nopţii, Elide ştia deja că, foarte probabil, ei ar fi câştigat bani 
doar cât să-şi acopere cheltuielile de şedere. 

Până acum, ea atrăsese în total patru clienţi în micul său cort, ma- 
joritatea tineri care voiau să afle ce fete din sat îi plăceau, abia obser- 
vând că Elide - sub machiajul gros ca o cremă — nu era mai în vârstă 
decât ei. Ei fugiseră când prietenii lor trecuseră în grabă, şoptind 
prin clapele pictate cu stele ale cortului că un spadasin cu braţe mari, 
aproape cât trei trunchiuri de copac, dădea un spectacol pe cinste. 

Elide se încruntase la tinerii pierde-vară care dispărură - unul fără 
să plătească - şi la Lorcan, pentru că îi zădărnicise reprezentanța. 

Ea aşteptă cele două minute înainte să iasă din cort, pălăria 
imensă şi ridicolă pe care i-o îndesase Molly pe cap oprindu-se 
între clape. Din vârf, atârnau mărgeluțe şi amulete, iar Elide şi le 
dădu din faţa ochilor, aproape împiedicându-se de veșmintele asor- 
tate, roşii ca sângele, când se duse să vadă ce era cu toată agitația. 

Dacă mușchii lui Lorcan îi impresionaseră pe tinerii din oraş, 
atunci pe tinere le dădeau peste cap. 

Şi pe femeile mai în vârstă, își dădu seama Elide, fără să se de- 
ranjeze să-şi facă loc prin mulţimea înghesuită din faţa scenei im- 
provizate, pe care Lorcan jongla şi arunca săbii şi cuțite. 

Lorcan nu era un artist talentat. Nu, chiar era destul de obraznic, 
încât să pară plictisit acolo sus, aproape morocănos. 

Însă trupul fără cămaşă şi uns cu ulei compensa lipsa farme- 
cului. Şi, pe toți zeii... 

Lorcan îi făcea pe tinerii care îi vizitaseră cortul să pară... copii. 

El balansa și-și arunca armele ca şi cum ar fi fost un nimic, iar 
ea avea sentimentul că războinicul nu făcea decât să-şi execute unul 
dintre exerciţiile zilnice de întreținere. Dar mulțimea încă se mira 
la fiecare răsucire, și aruncare, și prindere, iar monedele încă 
zăngăneau în castronelul de la marginea scenei. 

Înconjurat de torţe, părul negru al lui Lorcan părea să înghită 
lumina, ochii negri fiindu-i inexpresivi. Elide se întrebă dacă mas- 
culul se gândea să-i ucidă pe toţi cei care salivau după el ca nişte 
câini în jurul unui os. Nu-l putea condamna. 

O picătură de transpiraţie îi curse pe pieptul lucrat, prin părul 
ud şi negru. Elide urmări, uşor încremenită, cum stropul de trans- 
piraţie îi alunecă încet pe adânciturile musculoase ale abdome- 
nului. Mai jos. 

Nu era cu nimic mai bună decât femeile care îi făceau ochi dulci, 
îşi spuse și fu pe cale să se întoarcă în cortul ei, când Molly comentă 
chiar de lângă ea: 

- Soțul tău ar putea doar să stea acolo şi să-ți cârpească ciorapii, 
şi femeile şi-ar goli buzunarele ca să aibă şansa să se holbeze la el. 

- Efectul ăsta l-a avut peste tot pe unde am umblat cu fostul 
nostru carnaval, minţi Elide. 

Molly ţâţâi. 

- Eşti norocoasă că încă se uită la tine aşa cum o face, şopti ea 
când Lorcan îşi aruncă în aer sabia, iar oamenii suspinară. 

Elide se întrebă dacă Lorcan s-ar fi uitat măcar la ea, în cazul în 
care i-ar fi spus cum o chema, cine era şi ce purta asupra ei. El dor- 
mea pe podeaua cortului în fiecare seară — nu că ea s-ar fi deranjat 
vreodată să-i ofere salteaua. De obicei, intra după ce ea adormea şi 
pleca înainte să se trezească. Ce anume făcea, nu ştia — poate că se 
antrena, de vreme ce corpul lui arăta... aşa. 

Lorcan aruncă trei cuțite în aer şi se plecă în fața mulțimii, fără 
urmă de modestie sau âmuzament. Oamenii suspinară din nou 
când cuţitele se îndreptară spre spatele lui expus. 

Dar, cu o mişcare uşoară şi grațioasă, Lorcan se răsuci, prinzând 
fiecare cuţit, unul după celălalt. 

Mulțimea ovaţionă, iar Lorcan se uită liniştit la castronelul 
cu monede. Mai multe din cupru - şi câteva din argint - curseră, ca 
o rafală de ploaie. 

Molly râse încet. 

- Dorinţa şi frica pot să deschidă orice pungă. Brusc, îi aruncă o 
privire. Nu ar trebui să fii în cortul tău? 

Elide nu se deranjă să răspundă când plecă şi ar fi putut jura că 
îl simţi pe Lorcan uitându-se la pălăria ei şi la mărgelele care se le- 
gănau, la veşmintele lungi şi voluminoase. Ea continuă să meargă şi 
mai suportă alți câţiva tineri — şi câteva tinere — care îi puseră între- 
bări despre vieţile lor amoroase înainte de a se trezi din nou sin- 
gură în cortul stupid, unde numai sferele de cristal se legănau, cu 
mici lumânări înăuntru, luminând în întuneric. 

Aştepta ca Molly să-i strige, în sfârşit, că se terminase carnavalul 
când Lorcan intră în cort, aplecându-şi umerii şi ştergându-şi fața 
cu o bucată de material care, în mod sigur, nu era cămașa lui. 

- Îți dai seama că Molly o să te implore să rămâi, spuse Elide. 

El se aşeză pe scaunul pliant din fața mesei rotunde. 

- Asta e prezicerea ta de profesionistă? 

Ea dădu la o parte un şirag de mărgele care i se legănau în ochi. 

- Ţi-ai vândut şi cămașa? 

Lorcan rânji feroce. 

- Am primit zece monede de cupru pentru ea de la nevasta 
unui fermier. 

Elide se încruntă. 

- Ce dezgustător! 

- Banii sunt bani. Presupun că nu trebuie să-ţi faci griji în pri- 
vinţa asta, cu tot aurul pe care l-ai ascuns. 

Elide se uită în ochii lui, fără să se deranjeze să pară plăcută. 

- Ai o stare rară de bine. 

- Aşa se întâmplă când două femei şi un bărbat îţi oferă un loc 
în paturile lor. 

- Atunci, ce cauţi aici? întrebă mai răstit decât intenţionase. 

El se uită cu atenţie la globurile care atârnau, la covorul ţesut, la 
fața neagră de masă, iar apoi la mâinile ei, mici, cu cicatrice şi bătă- 
turi, care apucau strâns marginea mesei. 

- Nu ţi-aş da planurile peste cap dacă m-aş strecura în noapte 
cu altcineva? Lumea s-ar aştepta să mă alungi - să fii cu inima 
frântă şi furioasă, cât ai mai rămâne aici. 

- Ai putea la fel de bine să te relaxezi, spuse ea. Oricum ai să 
pleci în curând. 

- Şi tu, îi aminti el. 

Elide bătu uşor cu un deget pe fața de masă, materialul aspru 
zgâriindu-i pielea. 

- Ce este? întrebă el. Ca şi când nu i-ar fi făcut plăcere să fie 
politicos. 

- Nimic. 

Nu era nimic, totuşi. Ea ştia de ce amânase întoarcerea spre nord, 
plecarea inevitabilă din grupul acesta şi drumul final de una singură. 

Abia era băgată în seamă într-un carnaval izolat. Ce naiba avea 
să facă într-un regat cu oameni atât de puternici - mai ales că nu 

putea să citească? Dacă Aelin putea distruge regi şi salva oraşe, ce 
naiba avea să facă ea ca să-şi dovedească valoarea? Să le spele hai- 
nele? Să le spele vasele? 

- Marion, spuse el tăios. 

Ea își ridică privirea, surprinsă să-l mai vadă acolo. Ochii negri 
ai lui Lorcan erau de necitit în lumina slabă. 

- În seara asta au fost destui tineri care nu s-au putut abține să 
nu se holbeze la tine. De ce să nu te distrezi cu ei? 

- De ce? izbucni ea. 

Gândul de a fi atinsă de vreun străin, de a fi pipăită pe întuneric 
de vreun bărbat fără chip şi nume... 

Lorcan rămase nemișcat. El continuă pe un ton calm: 

- Când ai fost în Morath, cineva... 

- Nu. Ea ştia la ce se referea. Nu - nu s-a ajuns atât de departe. 
Dar amintirea bărbaţilor care o atinseseră şi se hliziseră la goliciu- 
nea ei... Ea o alungă. Nu am fost niciodată cu un bărbat. N-am avut 
şansa şi nici nu m-a interesat. 

EI îşi înclină capul, părul negru şi mătăsos alunecându-i peste faţă. 

- Preferi femeile? 

Ea clipi la el. 

- Nu, nu cred. Nu ştiu ce prefer. Repet, eu niciodată... nu am 
avut ocazia să simt... asta. 

Ea nu cunoştea dorinţa, pofta trupească. Şi nu ştia cum sau de 
ce ajunseseră ei să vorbească despre asta. 

- De ce? 

Şi cu toată concentrarea lui Lorcan aţintită asupra ei, cu felul în 
care se uită la buzele vopsite cu roşu, Elide își dori să-i spună despre 
turn, despre Vernon şi despre părinţii ei. Despre motivul pentru 
care, dacă ar fi fost să dorească pe cineva vreodată, lucrul acesta ar 
fi fost rezultatul unei încrederi atât de mari în cineva, încât ororile 
să dispară; al cunoaşterii faptului că acea persoană ar fi luptat din 
răsputeri să o elibereze și să nu o mai închidă niciodată, să o 
rănească sau să o părăsească. 

Elide deschise gura. Apoi se auziră ţipetele. 

Lorcan nu ştia ce naiba căuta în cortul ridicol de mic al lui 
Marion. Trebuia să se spele, să îndepărteze transpiraţia și uleiul şi 
senzaţia de a fi privit cu jind de atâtea perechi de ochi. 

Dar, după ce-și terminase jalnicul spectacol, o zărise pe Marion 
în mulțime. Nu o văzuse mai devreme în seara aceea, înainte de a-şi 
pune pălăria şi de a îmbrăca acele veşminte, dar... poate din cauza 
machiajului ochilor intens creionaţi, datorită și felului în care buzele 
vopsite în roşu îi făceau gura să semene cu un fruct proaspăt... o 
observase. 

Observase şi felul în care o reperaseră bărbaţii. Unii se uitaseră 
de-a dreptul cu gura căscată, afişându-şi trupeşte mirarea şi poftele, 
în timp ce Marion zăbovea distrată la marginea mulţimii şi, în 
schimb, îl privea pe Lorcan. 

Era frumoasă. După câteva săptămâni în care mâncase și fusese 
în siguranţă, tânăra sfrijită şi îngrozită se transformase, cumva, din 
drăguță în frumoasă. El îşi terminase numărul mai devreme decât 
intenționase și până să îşi ridice din nou privirea, Marion dispăruse. 

Ca un câine nenorocit, el îi detectase mirosul prin mulțime și o 
urmărise până în cort. 

În umbrele şi luminile strălucitoare dinăuntru, cu pălăria, măr- 
gelele şi veşmintele de un roşu-închis... era întruchiparea oracolu- 
lui. Calmă, rafinată şi... pe deplin interzisă. 

Iar el se concentrase atât de intens să se înjure pentru că se hol- 
base la gura plină şi păcătoasă, în timp ce ea recunoscuse că era 
încă neatinsă, încât nu detectase nimic nelalocul său înainte să 
înceapă ţipetele. 

Nu, fusese prea ocupat să se gândească la ce sunete ar fi putut 
ieşi de pe buzele pline, dacă ar fi învăţat-o încet şi cu blândeţe arta 
dragostei. 

Atacul, presupuse Lorcan, era felul lui Hellas de a-i spune să îşi 
ţină scula în pantaloni şi să nu se mai gândească la prostii. 

- Intră sub căruţă şi rămâi acolo, izbucni el înainte de a ieşi 
din cort. 

Nu aşteptă să vadă dacă îl ascultă. Marion era isteață — știa că ar fi 
avut şanse mai bune de supravieţuire dacă îl asculta și se adăpostea. 

Lorcan îşi făcu simţit talentul prin mulțimea panicată a carna- 
valului — un val de energie întunecată care se unduia - apoi se grăbi 
să-i spună ceea ce simţea. Puterea lui era intensă şi ucigătoare. 

De o parte a câmpului se vedea periferia oraşului, iar de cealaltă, 
o pădure în care domnea o noapte nesfârşită... și aripi. 

Înălţându-se, siluetele vânjoase plonjară din cer - magia lui 
detectă patru ilkeni care aterizară cu ghearele scoase, dezgo- 
lindu-și dinții sfâşietori. Aripile pieloase, după câte se părea, îi 
însemnau ca fiind un pic diferiți față de cei care le dăduseră de 
urmă în Oakwald. Erau o variaţie sau forma cizelată a unui vânător 
deja nemilos. 

Oamenii fugiră ţipând spre oraş, spre adăpostul câmpurilor în- 
tunecate de dincolo. 

Focurile de la distanţă nu fuseseră aprinse de fermieri ca să-și 
ardă câmpurile nefolosite. Fuseseră aprinse ca să acopere cerul, ca 
să ascundă mirosul bestiilor. De el. Sau de oricare alt războinic 
înzestrat cu puteri. 

Marion. Ei o vânau pe Marion. 

Carnavalul era în haos, iar caii nechezau și se ridicau în două 
picioare. Lorcan fugi spre locul în care cei patru ilkeni aterizaseră 
în mijocul câmpului, chiar acolo unde dăduse spectacol în urmă cu 
câteva minute, la timp ca să-l vadă pe unul aterizând pe un tânăr 
care fugea şi doborându-l pe spate. 

Tânărul încă striga la zeii care nu aveau să-i răspundă în timp ce 
ilkenul se aplecă, îşi scoase o gheară lungă şi îi sfârtecă burta cu o 
mișcare lină. El încă țipa când ilkenul își cobori fața mutilată și 
se înfruptă. 

- Ce drăcia dracului sunt bestiile astea? 

Era Ombriel, care ținea sabia lungă și groasă într-un fel care îi 
spunea lui că ştia cum să o mânuiască. Nik veni repede în spatele ei, 
cu două săbii nefinisate şi aproape ruginite în mâinile cărnoase. 

- Soldați din Morath, fu tot ce spuse Lorcan. 

Nik se uita la sabia şi securea pe care le scosese Lorcan, iar el nu 
se gândi să pretindă că nu ştia cum să le folosească şi că era un sim- 
plu bărbat din sălbăticie, când spuse cu o precizie rece: 

- Sunt capabili, în mod natural, să treacă prin orice magie şi 
mor numai dacă sunt decapitați. 

- Sunt înalți de aproape trei metri, spuse Ombriel cu fața palidă. 

Lorcan îi lăsă cu evaluările şi fricile lor, intrând în cercul de lu- 
mină din mijlocul câmpului, când cei patru ilkeni terminară să se 
joace cu tânărul. Omul era încă viu, şoptind rugămințţi de ajutor. 

Lorcan îşi dezlănțui puterea şi ar fi putut jura că tânărului i 
se citea recunoştinţa în ochi, când moartea îl întâmpină. 

Ilkenii își ridicară privirea ca la un semn, şuierând încet. Sângele 
le curse de pe dinți. 

Lorcan se concentră, pregătindu-se să-i distragă și să-i zăpă- 
cească, dacă într-adevăr rezistau magiei. Poate că Marion ar fi avut 
timp să fugă. Ilkenul care-i spintecase burta tânărului îi spuse, râsul 
dansându-i pe limba gri: 

- Tu eşti şeful? 

- Da, zise Lorcan simplu. 

Asta îi spuse suficient. Ei nu ştiau cine era el şi ce rol juca în 
evadarea lui Marion. 

Cei patru ilkeni zâmbiră. 

- Căutăm o fată. A ucis pe unul dintre noi — şi pe alți câțiva. 

Pe ea o învinuiau pentru moartea ilkenilor, din urmă cu câteva 
săptămâni? Sau era o scuză ca să-și vadă de-ale lor? 

- Am urmărit-o spre trecătoarea Achantus... Ar putea să se 
ascundă aici, printre oamenii tăi. Acesta rânji superior. 

Lorcan îi făcu pe Nik şi Ombriel să tacă din gură. Dacă ar fi 
început să-i dea de gol, securea din mâinile lui s-ar fi mişcat. 

- Caută în alt carnaval. Suntem în echipa asta de câteva luni. 

- Ea este mică, mai zise creatura, ochii aceia prea umani licărind. 
Oloagă de un picior. 

- Nu ştim pe nimeni care să fie aşa. 

Ei ar fi vânat-o până la capătul pământului. 

- Atunci, aliniază-ţi oamenii ca să îi putem... inspecta. 

Să-i facă să meargă. Să-i analizeze. Să caute o tânără cu păr ne- 
gru, care şchiopăta și care cine ştie ce alte semne făcute de unchiul 
ei mai avea. 

- I-ați speriat pe toţi. S-ar putea să dureze câteva zile până când 
au să se întoarcă. Şi, repet, spuse Lorcan, ridicând securea un pic 
mai Sus, în caravana mea nu e nimeni care să se potrivească unei 
asemenea descrieri. 

În spatele lui, Nik și Ombriel tăceau, groaza lor duhnind în 
nările lui. Lorcan o forță pe Marion să rămână ascunsă. 

Ilkenul zâmbi - era cel mai hidos zâmbet pe care îl văzuse 
Lorcan în toate secolele lui. 

- Avem aur. Într-adevăr, ilkenul de lângă el avea o pungă plină 
legată la şold. Numele ei este Elide Lochan. Unchiul ei este Lordul 
Perranthului. O să te răsplătească din plin dacă i-o vei da. 

Cuvintele îl loviră pe Lorcan ca nişte pietre. Marion - Elide... 
minţise. Reușise să-l împiedice până şi să-i adulmece minciunile, 
rostise destule adevăruri şi se folosise de propria-i frică pentru a-şi 
ascunde mirosul... 

- Nu cunoaștem pe nimeni cu numele ăsta, spuse din nou Lorcan. 

- Păcat, spuse santinela. Pentru că, dacă s-ar fi aflat în compania 
voastră, am fi luat-o și am fi plecat. Dar acum... Ilkenul le zâmbi 
celor trei tovarăşi, iar aripile lor negre foşniră. Acum, se pare că am 
zburat foarte mult pentru nimic. Și suntem foarte flămânzi. 

Elide se strecurase într-un compartiment ascuns din podeaua 
celei mai mari căruţe şi se rugase să nu o descopere nimeni. Sau să 
înceapă să ardă lucruri. Respirația ei rapidă era singurul sunet. 
Aerul devenea sufocant şi fierbinte, picioarele îi tremurau şi avea 
crampe din cauză că stătea ghemuită, dar ea încă aştepta, ascunsă. 

Lorcan fugise afară - pur şi simplu, fugise în agitaţie. Ea pără- 
sise cortul la timp ca să-i vadă pe cei patru ilkeni - înaripați — co- 
borând în tabără. Nu zăbovise destul de mult ca să vadă ce se 
întâmplase după aceea. 

Nu-şi dădea seama dacă trecuseră minute sau ore. 

Ea le adusese pe creaturi în caravană, la oamenii aceştia... 

Țipetele deveniră mai stridente, apoi se estompară. După aceea, 
nu se mai auzi nimic. 

Poate că Lorcan era mort. Poate că toată lumea era moartă. 

Cu urechile ciulite, încercă să respire mai domol ca să asculte 
sunetele vieţii, ale acţiunii de dincolo de ascunzătoarea ei mică şi 
fierbinte. Fără îndoială, era un loc rezervat pentru contrabandă, 
şi nu pentru un om. 

Nu putea să se mai ascundă mult timp. Dacă ilkenii aveau să-i 
ucidă pe toţi, urmau să caute supraviețuitori şi, foarte probabil, ar 
fi adulmecat-o. 

Trebuia să scape cu fuga; să evadeze, să observe ce putea şi să 
fugă spre câmpurile întunecate şi să se roage ca acolo să nu mai 


Imperiul furtunilor 409 


aştepte şi alţii. Picioarele şi gambele îi amorţiseră cu câteva minute 
înainte, iar acum o furnicau neîncetat. Era foarte posibil nici să nu 
poată să meargă, iar piciorul ei stupid şi inutil... 

Ea ascultă din nou, rugându-se lui Anneit să le îndrepte ilke- 
nilor atenţia în altă parte. 

Doar liniştea o întâmpină. Nu se mai auzeau ţipete. 

Acum. Ar fi trebuit să plece acum, cât mai era întuneric. 

Elide nu-i mai permise fricii nici o secundă să-i otrăvească 
sângele. Ea supravieţuise Morathului, supraviețuise singură câteva 
săptămâni. Avea să reuşească; trebuia să reuşească şi nu ar fi deran- 
jat-o deloc să fie spălătoarea de vase a reginei, dacă asta ar fi însem- 
nat că putea trăi... 

Elide se îndreptă, simțind că o dureau umerii când ridică încet 
trapa, micul covor alunecând înapoi. Ea scrută interiorul căruţei — 
băncile goale de pe ambele părţi — şi apoi se uită cu atenţie la noap- 
tea care îi făcea semn din depărtare. Lumina intra din tabăra din 
spatele ei, dar, în faţă... era o mare de întuneric. Câmpul era, poate, 
la zece metri distanță. 

Lemnul care scârțâi o făcu pe Elide să tresară când împinse 
trapa suficient, încât să se strecoare, pe burtă. Dar haina i se agăţă, 
făcând-o să se oprească. Elide scrâşni din dinţi, trăgând orbeşte, dar 
se prinsese în spaţiul înghesuit. Anneith să o salveze... 

- Spune-mi, se auzi vocea tărăgănată a unui bărbat în spatele ei, 
din apropierea băncii vizitiului. Ce ai fi făcut dacă aş fi fost un sol- 
dat ilken? 

Uşurarea îi înmuie oasele, iar Elide se abținu să suspine. Se în- 
toarse ca să-l vadă pe Lorcan plin de sânge negru, stând pe banca 
din spatele locului vizitiului, cu picioarele întinse în faţă. Lângă el, 
toporul şi sabia erau şi ele pătate de sânge negru, iar Lorcan mes- 
teca în dorul lelii un pai de grâu, în timp ce se uita la peretele din 
pânză al căruţei. 

- Primul lucru pe care eu l-aş fi făcut în locul tău, spuse gândi- 
tor Lorcan, fără să se uite deocamdată la ea, ar fi fost să-mi scot 

rochia. Dacă ai fi alergat, ai fi căzut pe burtă - iar roșul e la fel de 
strident ca un sunet de alarmă. 

Ea trase din nou de rochie, iar materialul se rupse în sfârşit. 
Încruntându-se, atinse uşor locul din care se eliberase şi găsi un 
panou şubrezit din lemn. 

- Al doilea lucru pe care l-aş fi făcut, continuă Lorcan, fără să se 
deranjeze să-şi şteargă stropii de sânge de pe faţă, ar fi fost să-ţi 
spun naibii adevărul. Să ştii că bestiilor ilken le place să vorbească, 
dacă le motivezi cum trebuie... Și mi-au spus nişte lucruri foarte 
interesante. În cele din urmă, ochii negri se îndreptară spre ea, 
extrem de răutăcioşi. Dar nu mi-ai spus adevărul, nu-i așa, Elide? 


Elide căscă ochii şi se albi la față pe sub machiaj. Pe undeva, își 
pierduse pălăria, iar părul negru îi alunecă liber din nişte agrafe 
când se ridică din compartimentul ascuns. Lorcan urmări fiecare 
moment, evaluând și cântărind lucrurile, întrebându-se ce să facă, 
mai exact, cu ea. 

Era o mincinoasă. O mincinoasă vicleană. 

Elide Lochan, legitima Lady a Perranthului, ieşi trântind trapa 
şi încruntându-se la el, de unde era în genunchi pe podea. Lorcan 
se încruntă şi el. 

- De ce ar fi trebuit să am încredere în tine, spuse ea cu o răceală 
impresionantă, când m-ai urmărit zile în şir prin pădure? De ce ar 
fi trebuit să-ți spun ceva despre mine, când tu ai fi fost dispus să mă 
vinzi celui care ţi-ar fi oferit cei mai mulţi bani? 

Pe Lorcan îl durea tot trupul; capul îi zvâcnea din cauza măcelu- 
lui căruia abia reușise să îi supraviețuiască. Ilkenii muriseră, dar nu 
prea uşor. Iar cel pe care îl lăsase în viaţă, cel pe care Nik și Ombriel 
îl imploraseră să-l ucidă şi să termine treaba, îi spusese, de fapt, 
foarte puţine lucruri. 

Dar Lorcan hotărâse că soția lui nu trebuia să ştie asta. Hotă- 
râse că era timpul să vadă ce ar fi putut să-i dezvăluie, dacă i-ar fi 
spus câteva minciuni. 

Elide se uită la armele lui, la sângele urât mirositor care îl aco- 
perea ca uleiul. 

- I-ai ucis pe toţi? 

El îşi scoase paiul de grâu din gură. 

- Crezi că aş fi fost aici, dacă nu aș fi făcut-o? 

Elide Lochan nu era o simplă femeie care încerca să se întoarcă 
în patria ei şi să-şi servească regina. Era o lady de viţă nobilă, care 
şi-ar fi dorit întoarcerea căţelei scuipătoare de foc din Nord, ca să-i 
ofere ajutorul, oricare ar fi fost acela. Ea şi Aelin s-ar fi potrivit de 
minune, decise el: mincinoasa cu chip dulce și prinţesa nesuferită 
şi îngâmfată. 

Elide se trânti pe bancă, masându-şi picioarele şi gambele. 

- Îmi risc viața pentru tine, spuse el prea încet, şi totuși, decizi să 
nu-mi spui că unchiul tău nu este doar un comandant din Morath, 
ci şi mâna dreaptă a lui Erawan şi că tu eşti bunul lui de preţ. 

- i-am spus destule lucruri adevărate. Nu contează cine sunt. 
Şi nu sunt bunul nimănui. 

Furia îi smuci lesa pe care fusese atent să o ţină din scurt înainte 
de a-i urmări mirosul până la căruță. Afară, ceilalți se grăbeau să își 
facă bagajele, gata să fugă în noapte înainte ca sătenii să dea vina pe 
ei pentru dezastru. 

- Ba contează cine eşti! Cu regina ta pe drum, unchiul tău ştie 
că ea ar plăti scump ca să te recupereze. Nu ești doar un bun de 
prăsilă — eşti o unealtă de negociere. Ai putea să fii la fel de bine cea 
care să o îngenuncheze cățeaua aia. 

Furia licări pe chipul ei cu trăsături fine. 

- Şi tu ai destule secrete, Lorcan! Ea îi rosti numele ca pe o înju- 
rătură. Iar eu încă nu am reușit să hotărăsc dacă mi se pare insultă- 
tor sau amuzant faptul că tu crezi că sunt prea proastă ca să observ. 
Că ai crezut că sunt o fată zăpăcită de frică, prea recunoscătoare 

pentru prezența unui războinic, atât de puternic încât să mă întreb 
măcar ce căutai acolo sau ce voiai sau ce ai de câştigat din toate astea. 
Ți-am arătat exact ce ai vrut să vezi: o tânără rătăcită care avea ne- 
voie de ajutor, poate o mincinoasă pricepută, dar care, în cele din 
urmă, nu merita să o bagi în seamă. Iar tu, cu aroganţa ta de nemu- 
ritor, nu te-ai gândit prea mult. De ce ai fi făcut-o, când oamenii 
sunt atât de inutili? De ce te-ai fi deranjat, când plănuiai să mă 
abandonezi în clipa în care obțineai ce voiai? 

Lorcan clipi, sprijinindu-şi picioarele pe podea. Ea nu se retrase 
niciun centimetru. 

El nu-şi amintea ultima dată când îi vorbise astfel cineva. 

- Ai grijă ce spui! 

Elide îi zâmbi cu ură. 

- Sau ce? Ai să mă vinzi Morathului? Ai să mă foloseşti ca să 
intri acolo? 

- Nu m-am gândit la asta, dar mulțumesc pentru idee. 

Grumazul îi tresări — singurul semn că se temea, dar ea spuse 
clar şi fără ezitare: 

- Dacă ai să încerci să mă duci în Morath, am să mă sinucid 
înainte să mă treci peste podul Fortăreţei. 

Amenințarea și promisiunea îl făcură să îşi țină mânia sub con- 
trol, furia absolută că... într-adevăr, ea se prefăcuse că-i întâmpină 
aşteptările, aroganţa şi prejudecățile. El spuse precaut: 

- Ce au cu tine, de-i face să te vâneze neîncetat? Ei nu o fac pen- 
tru sângele tău nobil, pentru magia ta sau ca să te folosească în 
procesul de înmulţire. Obiectul pe care îl porţi cu tine — ce este? 

Poate că era o seară a adevărului, poate că moartea plutea sufici- 
ent de aproape, încât să o facă să fie un pic nesăbuită, dar Elide spuse: 

- Este un dar pentru Celaena Sardothien. De la o prizonieră în 
Morath, care a aşteptat mult timp să o răsplătească pentru un bine 
din trecut. Nu ştiu mai multe. 

Un dar pentru asasină - nu pentru regină. Poate că nu era nimic 
important, dar... 

- Lasă-mă să-l văd! 

- Nu. 

Ei se fixară din nou unul pe celălalt cu privirea. Iar Lorcan ştia 
că, dacă ar fi vrut, ar fi putut să-l ia şi să dispară, după ce ar fi ador- 
mit ea. Să vadă ce ar fi putut să o facă să îl protejeze atât de mult. 

Dar el ştia... o mică şi stupidă parte din Lorcan ştia că, dacă ar fi 
furat de la femeia căreia deja i se furaseră prea multe... Nu ştia dacă 
ar mai fi putut să îndrepte situaţia. De-a lungul secolelor, el făcuse 
nişte lucruri atât de rele şi de josnice, fără să se gândească de două 
ori. Le savurase din plin cruzimea. 

Dar aşa... aici era o limită. Cumva... cumva aici era o nenorocită 
de limită. 

Cu orice dar ar fi avut, ea păru să-i înțeleagă decizia. Umerii îi 
căzură, iar ea se holbă în gol la peretele de pânză, când sunetele şi 
îndemnurile celor din grupul lor de a se grăbi să-şi facă bagajele 
şi de a lăsa în urmă lucrurile de care se puteau lipsi se auziră 
mai aproape. 

- Marion o chema pe mama mea, spuse Elide încet. A murit 
apărând-o pe Aelin Galathynius de asasinul ei. Mama a tras de 
timp pentru ca Aelin să fugă - să scape pentru ca, într-o zi, să poată 
să se întoarcă şi să ne salveze pe toți. Unchiul meu, Vernon, a ur- 
mărit zâmbind cum tatăl meu, Lordul Perranthului, a fost executat 
în faţa castelului. Apoi i-a luat tatei titlul, pământurile şi casa. Și, în 
următorii zece ani, unchiul meu m-a închis în cel mai înalt turn 
din castelul Perranth, doar cu doica mea. Când mi-am rupt picio- 
rul şi glezna, nu a avut suficient de multă încredere în vindecă- 
toare ca să le lase să mă trateze. A păstrat gratiile de la ferestrele 
turnului ca să mă împiedice să mă sinucid şi mi-a încătuşat glez- 
nele ca să mă împiedice să fug. Am plecat pentru prima dată în zece 
ani când m-a băgat într-un furgon-închisoare şi m-a târât în 
Morath. Acolo, m-a obligat să lucrez ca servitoare - pentru umilința 
şi groaza cu care se delecta. Am plănuit şi visat să evadez în fiecare 
zi. Şi, când a sosit clipa... Am profitat de ocazie. Nu ştiam despre 

ilkeni; am auzit doar zvonuri despre creaturile decăzute care erau 
create în munții de dincolo de fortăreață. Nu am ce pământuri, 
bani sau armată să-i ofer lui Aelin Galathynius. Dar am să o găsesc 
şi am să o ajut cum am să pot. Măcar ca să împiedic o fată, doar una 
singură, să îndure ce am suferit eu. 

El se gândi la adevărul cuvintelor ei. Lăsă vorbele să-i pună la 
punct viziunea despre ea. Planurile... lui. 

- Am peste cinci sute de ani, spuse Lorcan. Prin jurământul de 
sânge, sunt legat de regina Maeve a creaturilor Fae şi locţiitorul ei. 
Am făcut lucruri măreţe şi îngrozitoare în numele ei și am să mai 
fac până când am să mor. M-am născut bastard pe străzile din 
Doranelle şi am umblat liber cu ceilalți copii abandonaţi, până ce 
mi-am dat seama că talentele mele sunt diferite. Şi Maeve a obser- 
vat. Pot ucide mai repede - pot simţi când moartea se apropie. Cred 
că magia mea este moartea, oferită mie de însuşi Hellas. Umblu pe 
tărâmurile astea în numele reginei mele, deşi am venit fără permi- 
siunea ei. Ar putea foarte bine să mă vâneze şi să mă ucidă pentru 
asta. Dacă santinelele ei au să vină să mă caute, este în interesul tău 
să te prefaci că nu mă cunoşti. 

Mai erau multe de spus, dar... şi Elide mai avea secrete. Ei îşi 
spuseseră destule pentru moment. 

Nici măcar o urmă de frică nu-i pătă mirosul. 

- Ai familie? fu tot ce rosti Elide. 

- Nu. 

- Ai prieteni? 

- Nu. 

Războinicii din grupul său nu contau. Nenorocitului de 
Whitethorn nu păruse să îi pese când el îi abandonase ca să o ser- 
vească pe Aelin Galathynius; Fenrys recunoscuse că ura legătura; 
Vaughan nu prea era prin preajmă; cumpătarea permanentă a lui 
Gavriel îl scotea din minţi; şi, mai tot timpul, Connall era prea ocu- 
pat să se împerecheze cu Maeve ca un animal. 

Elide îşi înclină capul, iar părul îi alunecă pe faţă. El ridică mâna 
ca să i-l dea pe spate şi să se uite atent în ochii ei negri. Dar mâinile 
îi erau acoperite cu sânge murdar. Şi avea sentimentul că Elide 
Lochan nu accepta să fie atinsă fără ca ea să-şi fi dorit acelaşi lucru. 

- Atunci, şopti ea, noi doi semănăm măcar în privinţa asta. 

Nu aveau nici familie, nici prieteni. Situaţia nu păruse chiar atât 
de jalnică înainte ca ea să spună asta, înainte să se vadă, brusc, prin 
ochii ei. 

Elide se ridică în picioare şi dădu din umeri când Molly strigă 
din apropriere: 

- Ar trebui să te speli; iar arăţi ca un războinic. 

El nu era sigur dacă ea îi făcuse un compliment. 

- Din nefericire, Nik şi Ombriel şi-au dat seama că noi nu sun- 
tem ceea ce părem. 

Neliniştea licări în ochii ei. 

- Dacă am pleca... 

- Nu. Au să ne păstreze secretul. 

Chiar dacă doar pentru că îl văzuseră pe Lorcan omorându-i pe 
ilkeni şi ştiau exact ce ar fi putut să le facă dacă ar fi respirat măcar 
ciudat spre ei. 

- Putem să mai rămânem o vreme - până ce scăpăm de asta. 

Elide dădu din cap, şchiopătând vizibil când se îndreptă spre 
partea din spate a căruţei. Ea se așeză pe margine înainte de a co- 
borî, simţindu-şi glezna prea slăbită şi prea dureroasă ca să sară. 
Totuşi se mişcă în linişte şi cu demnitate, şuierând ușor când atinse 
pământul cu piciorul. 

Lorcan o urmări şchiopătând în noapte fără să arunce o privire 
spre el. 

Şi se întrebă ce naiba făcea el. 

Moartea mirosea a sare, a sânge, a lemn și a putreziciune. 

Şi durea. 

Întunericul să o învăluie, durea ca naiba! Cei Antici minţiseră 
că vindeca toate bolile, dacă durerea care-i traversa stomacul era 
vreun semn. Ca să nu mai vorbim de durerea puternică de cap, de 
uscăciunea gurii, de usturimea celeilalte tăieturi de pe braţul ei. 

Poate că Întunericul era altă lume, alt tărâm. Poate că plecase 
spre tărâmul iadului de care oamenii se temeau atât de mult. 

Ea ura Moartea. 

Şi Moartea putea să se ducă naibii... 


Manon Cioc-negru deschise ochii prea grei şi care o usturau 
prea tare și se uită mijit la lumina pâlpâitoare a lămpii care se legăna 
pe panourile din lemn ale camerei în care stătea întinsă. 

Nu era un dormitor adevărat, își dădu ea seama după mirosul 
urât al sării și după legănatul şi scârțâitul lumii din jurul ei. Era o 
cabină — pe o navă. 

Una mică şi întunecoasă, în care abia încăpea patul și cu un 
hublou prea mic pentru a putea măcar să se strecoare prin el... 

Ea se ridică rapid. Abraxos. Unde era Abraxos... 

- Relaxează-te! se auzi vocea tărăgănată şi prea cunoscută a 
unei femei, din spaţiul umbrit de lângă piciorul patului. 

Durerea erupse în burta lui Manon, un răspuns întârziat la miş- 
carea ei bruscă, iar ea se uită printre bandajele albe care îi zgâriau 
degetele şi la tânăra regină care stătea pe scaunul de lângă ușă. Se 
uită între femeie şi lanțurile pe care le avea acum la încheieturile 
mâinilor și la picioare - ancorate în pereţii în care găurile păreau a 
fi fost date recent. 

- Se pare că îmi eşti din nou datoare cu viața, Cioc-negru, spuse 
Aelin Galathynius, cu un umor rece în ochii ei turcoaz. Elide. Dacă 
Elide ajunsese aici... 

- Apropo, doica ta agitată, balaurul, e în regulă. Nu ştiu cum ai 
ajuns să călăreşti un balaur atât de simpatic, dar stă întins mulțumit 
la soare, pe puntea din faţă. Nu pot să spun că îi fericeşte pe mari- 
nari — mai ales că trebuie să curețe după el. 

„Găseşte un loc sigur“, îi spusese ea lui Abraxos. O găsise cumva 
pe regină? Ştiuse cumva că locul acesta era singurul unde ar fi putut 
avea o şansă la supraviețuire? 

Aelin își lăsă picioarele pe podea, cizmele scoțând un zgomot 
surd. Faţă de ultima dată când Manon o văzuse pe femeie, ea afişa 
un soi de nerăbdare sinceră. Ca şi când hazul războinicei care râsese 
în lupta lor din vârful templului lui Temis s-ar fi ciobit un pic, iar ea 
ar fi devenit mai crudă şi mai vicleană. 

Burta lui Manon zvâcni cu o durere care o făcu să își muşte buza 
ca să nu şuiere. 

- Cine te-a rănit așa nu glumea, spuse regina. Ai probleme acasă? 

Asta nu era treaba reginei sau a altcuiva. 

- Lasă-mă să mă vindec şi apoi am să plec, spuse răgușit Manon, 
cu limba uscată şi grea. 

- O, nu, zise mieros Aelin. Nu pleci nicăieri. Balaurul tău poate 
să facă ce doreşte, dar, în mod oficial, tu eşti acum a noastră. 

Manon începu să ameţească, dar se forță să spună: 

- A voastră? 

Ea schiță un zâmbet cu subînțeles. Apoi regina se ridică grațios. 
Părul îi era mai lung, fața mai subțire, iar ochii turcoaz duri şi bân- 
tuiți. Regina spuse simplu: 

- Uite regulile, Cioc-negru. Dacă încerci să evadezi, mori. Dacă 
răneşti pe careva, mori. Dacă ne bagi pe vreunul dintre noi în 
necaz... Cred că înţelegi unde vreau să ajung. Dacă întreci limita, 
am să termin ce am început în ziua aia din pădure, cu sau fără da- 
torie de viaţă. De data asta, nu am nevoie de sabie ca să o fac. 

În timp ce vorbi, flăcări aurii părură să-i pâlpâie în ochi. În ciuda 
durerii, Manon își dădu seama, uimită, că regina chiar ar fi putut să 
o ucidă înainte ca ea să se apropie suficient, încât să o omoare. 

Aelin se întoarse spre uşă, punând pe mâner mâna acoperită 
de cicatrice. 

- Am găsit așchii de fier în burta ta înainte să te vindec. Îţi su- 
gerez să nu-l minţi pe cel care o să poată să te suporte suficient de 
mult timp, încât să afle toată povestea. Ea făcu semn din bărbie spre 
podeaua pe care se aflau un ulcior și un pahar. Apa este lângă pat. 
Dacă poţi să ajungi la ea. 

Apoi plecă. 

Manon ascultă cum sunetul paşilor ei hotărâți se stinse. În afară 
de valurile care loveau nava, de scârțâitul lemnului și de pescăruşi, 
nu se auzeau alte voci sau sunete. Aşadar, trebuiau să fie încă 
aproape de coastă, navigând spre... Asta trebuia să afle. 

După ce s-ar fi vindecat, ar fi scăpat de cătuşe şi s-ar fi urcat 
pe Abraxos. 

Dar unde să se ducă? La cine? 

Nu era niciun cuib care să o primească, niciun Clan care să o 
ascundă de bunica ei. lar Cele Treisprezece... Unde erau acum? 
Fuseseră vânate? 

Pe Manon o ardea stomacul, dar ea se întinse după apă. Durerea 
o lovi destul de puternic, încât renunță după o clipă. 

Ei auziseră, fără îndoială, ce era ea. Cele Treisprezece auziseră. 

Nu doar o Crochan pe jumătate, ci ultima Regină Crochan. 


Imperiul furtunilor 419 


Iar sora ei... sora ei vitregă... 

Manon fixă cu privirea tavanul umbrit din lemn. 

Pe mâini, simţea sângele vrăjitoarei Crochan. Și mantia ei... 
mantia roşie era întinsă pe marginea patului. Mantia surorii ei. Pe 
care bunica o obligase să o poarte, ştiind cui îi aparținuse, ştiind cui 
îi tăiase Manon gâtul. 

Nu mai era moștenitoarea Cioc-negru, cu sau fără sângele Crochan. 

Disperarea se cuibări ca o pisică în jurul durerii din burta lui 
Manon. Ea devenise un nimeni şi un nimic. 

Ea nu îşi aminti când adormise. 


Vrăjitoarea dormi trei zile după ce Aelin raportă că ea se trezise. 
Dorian intra în cabina înghesuită împreună cu Rowan și regina 
de fiecare dată când o mai vindecau câte puţin, observând cum 
lucra magia lor, dar neîndrăznind să o încerce pe Cioc-negru, cât 
era inconștientă. 

Chiar şi inconștientă, respiraţiile şi zvâcnirile lui Manon erau 
un memento al faptului că era un prădător înnăscut şi că faţa-i 
incredibil de frumoasă era ca o mască ce putea să-i ademenească 
pe cei imprundenţi spre moarte. 

Cumva, părea convenabil, având în vedere că, probabil, ei se 
îndreptau spre propria condamnare. 

După ce fuseseră escoraţi de cele două nave ale lui Rolfe pe 
coasta regatului Eyllwe, evitaseră țărmul. O furtună puternică îi 
obligase să ancoreze printre micile insule din largul apelor din 
Leriba, iar ei supravieţuiseră doar mulțumită vânturilor lui Rowan, 
care îi protejaseră. Cei mai mulți dintre ei își petrecuseră timpul 
vomând într-o găleată. Inclusiv Rowan. 

Acum se apropiau de Banjali și, cu fiecare leghe cu care se apro- 
piau de minunatul oraş, Dorian încercase și eşuase să nu se gân- 
dească la prietenul său mort. Încercase, dar nu reuşise să nu se mai 

gândească la faptul că, dacă lucrurile nu ar fi mers atât de rău, 
Nehemia ar fi fost cu ei, chiar pe nava aceasta. Încercase și nu reu- 
şise să nu se gândească dacă nu cumva atingerea ei - semnul Wyrd 
pe care i-l desenase cândva pe piept - îi trezise... puterea. Dacă nu 
fusese şi un blestem, nu doar o binecuvântare. 

El nu avusese curajul să o întrebe pe Aelin ce simţea, deși o sur- 
prinsese deseori fixând cu privirea coasta - chiar dacă ei nu o 
vedeau, chiar dacă nu s-ar fi apropiat. 

Dacă magia lui Rowan i-ar fi ajutat, într-o săptămână - sau mai 
puţin - ar fi ajuns la marginea estică a Mlaştinilor Stâncoase. Şi, 
odată aflați în raza de acţiune... ar fi trebuit să se ghideze cu încre- 
dere după indicaţiile vagi ale lui Rolfe. 

Şi să evite flota lui Melisande - flota lui Erawan acum, presu- 
puse el - care aștepta chiar după peninsula din golful din Oro. 

Dar, pentru moment... Dorian era de strajă în camera lui Manon 
şi niciunul nu-şi asumase vreun risc în ceea ce o privea pe moşteni- 
toarea Cioc-negru. 

El își drese vocea când ea își mişcă pleoapele, genele-i negre 
ridicându-se, şi apoi deschise ochii. 

Ochii aurii şi somnoroşi îi întâlniră pe ai lui. 

- Bună, vrăjitoareo, spuse el. 

Ea strânse ușor din buzele-i pline şi senzuale, dar el nu-şi dă- 
dea seama dacă făcuse gestul ca să nu se strâmbe sau ca să zâm- 
bească. Dar ea se ridică, părul alb ca luna îi alunecă în faţă, iar 
lanţurile zăngăniră. 

- Bună, prințule, spuse ea. 

Pe toţi zeii, era răguşită! 

EI se uită la ulciorul cu apă. 

- Vrei să bei? 

Trebuia să fie însetată. Reuşi cu greu să îi toarne câteva picături 
pe gât, nedorind să riște să o înece sau să-i elibereze dinţii de fier, 
de oriunde i-ar fi ţinut. 

Manon se uită cu atenţie la ulcior şi apoi la el. 


Imperiul furtunilor 421 


- Sunt şi prizoniera ta? 

- Datoria de viaţă este plătită, spuse el simplu. Nu însemni 
nimic pentru mine. 

- Ce s-a întâmplat? spuse ea răguşit. 

Era un ordin - şi unul pe care el îi permise să-l dea. 

Însă își umplu paharul, încercând să nu pară că măsura cât de 
departe ar fi ajuns ea în lanţurile acelea când i-l înmână. Unghiile 
de fier nu se văzură când apucă paharul cu degetele subțiri. Se 
crispă uşor și se mai crispă un pic atunci când îl ridică la buzele 
încă palide şi bău. 

Ea goli paharul. Dorian îl umplu din nou în tăcere. O dată. De 
două ori. De trei ori. 

După ce îi astâmpără setea, în sfârşit, el spuse: 

- Balaurul tău a zburat direct spre noi. Tu te-ai rostogolit din șa 
în apă, la doar cincizeci de metri de nava noastră. Cum ne-a găsit, 
nu ştim. Te-am scos din apă - Rowan ţi-a pansat temporar abdo- 
menul pe punte, înainte să putem să te aducem aici. Este un mira- 
col că nu ai murit la cât sânge ai pierdut. Ca să nu mai vorbesc de 
infecție. Te-am ţinut aici o săptămână, iar Aelin şi Rowan s-au ocu- 
pat de tine - a trebuit să te taie din nou în unele locuri, ca să 
îndepărteze carnea distrusă. De atunci, ai tot leșinat şi ţi-ai revenit. 

Dorian nu avea chef să-i spună că el fusese cel care sărise în apă. 
EI pur şi simplu... acționase, aşa cum o făcuse și Manon când îl sal- 
vase în turnul său. Nu îi datora mai mult. Lysandra, în forma ei de 
dragon de mare, îi ajunsese din urmă câteva clipe mai târziu, iar el o 
ţinuse în brațe pe Manon cea udă leoarcă atunci când urcase pe 
spatele creaturii metamorfice. Vrăjitoarea fusese atât de palidă, iar 
rana de pe abdomenul ei... aproape că-l făcuse să vomite ce mâncase 
la micul dejun. Ea semăna cu un pește care fusese eviscerat neglijent. 

Spintecată - confirmase Aelin după o oră, ridicând o mică bu- 
cată de metal — de cineva cu unghii foarte ascuţite din fier. 

Niciunul dintre ei nu menţionase că ar fi putut fi o pedeapsă - 
pentru că îl salvase. 

Manon evalua camera cu ochi care se limpezeau repede. 

- Unde suntem? 

- Pe mare. 

Aelin îi ordonase să nu îi spună nimic despre planurile şi locul 
în care se aflau. 

- Ţi-e foame? o întrebă el, gândindu-se la ce anume ar fi mâncat. 

Într-adevăr, ochii aurii se îndreptară spre gâtul lui. 

- Serios? El ridică o sprânceană. 

Ei i se umflară un pic nările. 

- Doar de distracţie. 

- Nu eşti... măcar parțial om? 

- Nu în felurile care ar conta. 

Corect — deoarece celelalte părți... de Fae, Valg... Sângele Valg le 
crease pe vrăjitoare. Însuşi prințul care îl infestase avea acelaşi sânge 
ca ea. Văzând ochii aurii care-l priveau acum, ţipându-i să plece, 
imaginile şi cuvintele despre prinţul acela se strecurară din străfun- 
durile memoriei lui... Erau ochii regilor Valg. El întrebă precaut: 

- Deci te consideri mai mult Valg decât om? 

- Valgii sunt duşmanii mei - Erawan e duşmanul meu. 

- Şi asta ne face aliaţi? 

Ea nu îi confirmă nimic. 

- Se află printre voi o tânără pe nume Elide? 

- Nu. Cine naiba mai e şi aia? N-am întâlnit pe nimeni cu nu- 
mele ăsta. 

Manon închise ochii pentru o clipă. Gâtul ei subţire se mişcă. 

- Ai veşti despre Cele Treisprezece ale mele? 

- Tu şi balaurul sunteți primii pe care i-am văzut de câteva 
săptămâni. 

Întrebarea ei şi faptul că încremenise îl făcură să se mire. 

- Nu ştii dacă sunt în viaţă. 

Şi cu bucăţile de fier din burta ei... 

Vocea lui Manon fu monotonă şi rece ca moartea. 

- Spune-i lui Aelin Galathynius să nu se deranjeze să se folo- 
sească de mine ca să negocieze. Matroana Cioc-negru nu o să mă 
recunoască nici ca moștenitoare, nici ca vrăjitoare, şi nu o să faceți 
decât să vă dezvăluiţi localizarea exactă. 

Magia lui pâlpâi. 

- Ce s-a mai întâmplat în Rifthold? 

Manon se aşeză din nou, înclinându-şi capul în direcţia opusă 
lui. Spuma de pe hubloul deschis i se prinse în părul alb şi-l făcu să 
strălucească în cabina slab luminată. 

- Totul are un preţ. 

Și cuvintele acelea, şi faptul că vrăjitoarea îşi întorsese fața, pă- 
rând să aştepte moartea, îl făcură să spună: 

- Ți-am zis cândva să mă cauţi - se pare că erai nerăbdătoare 
să-mi vezi chipul frumos. 

Ei îi înțepeniră umerii. 

- Mi-e foame. 

El zâmbi lent. 

Ca şi când i-ar fi auzit zâmbetul, Manon îi aruncă o privire urâtă. 

- Mâncare. 

Însă trupul încă-i era prea fragil. Orice s-ar fi întâmplat, orice ar 
fi îndurat ea... Dorian îşi întinse un braţ de-a lungul spătarului sca- 
unului său. 

- Vine în câteva minute. Nu mi-ar plăcea să pieri. Ar fi păcat să 
pierd cea mai frumoasă femeie din lume în floarea vieţii ei nemu- 
ritoare şi rele. 

- Nu sunt femeie, fu tot ce spuse ea. 

Dar enervarea licări în ochii de culoarea aurului topit. 

El ridică indolent din umeri, poate doar din cauza faptului că 
era, într-adevăr, în lanţuri; poate pentru că, în ciuda morţii pe care 
o emana ea şi care i se părea încântătoare, nu se temea deloc. 

- Vrăjitoare, femeie... câtă vreme părţile care contează sunt acolo, 
ce mai contează? 

Fa se ridică în șezut, afișându-și neîncrederea și indignarea exte- 
nuată pe fața perfectă. În tăcere, îşi dezgoli dinții. 

În schimb, Dorian îi zâmbi leneş. 

- Îţi vine sau nu să crezi, la bordul navei sunt neobişnuit de mulți 
oameni atrăgători, bărbaţi și femei. Ai să te integrezi de minune. Şi 
presupun că ai să te integrezi şi printre nemuritorii irascibili. 

Ea aruncă o privire spre ușă cu câteva clipe înainte ca el să audă 
pașii care se apropiau. Tăcură amândoi până ce mânerul se în- 
toarse, dezvăluind chipul încruntat al lui Aedion. 

- Trează şi gata să sfâşie gâturi, se pare, spuse generalul în loc 
de salut. 

Dorian se ridică, luându-i tava cu ceea ce părea a fi tocană de 
peşte. După cum se uita Aedion la Manon, el se întrebă dacă tre- 
buia să verifice peştele, să nu fie otrăvit. Se încruntă și ea la război- 
nicul cu părul auriu. 

- Dacă ar fi fost după mine, v-aş fi doborât pe tine şi pe balaurul 
tău nenorocit, spuse Aedion. Fii recunoscătoare că regina mea 
crede că îi eşti mai de folos în viaţă! 

Apoi el plecă. 

Dorian lăsă tava lângă Manon şi o urmări adulmecând-o. Ea 
mușcă încet şi precaut - ca și când ar fi lăsat mâncarea să-i alunece 
în burta care se vindeca și simțind cum se aşeza acolo. Ca şi când 
chiar ar fi verificat dacă era otrăvită. Cât aşteptă, Manon întrebă: 

- Nu tu dai ordine pe nava asta? 

EI făcu un efort să nu se enerveze. 

- Ştii care-i situaţia mea. Acum sunt la mila prietenilor mei. 

- Şi Regina Terrasenului este prietena ta? 

- N-aş vrea ca nimeni altcineva să-mi păzească spatele. Cu excep- 
ţia lui Chaol, dar... 

Era inutil să se gândească la el, să îi simtă lipsa. 

În cele din urmă, Manon mai luă o înghiţitură din tocana ei de 
peşte. Apoi alta. Şi alta. 

Iar el îşi dădu seama că ea evita să-i vorbească. Suficient cât să 
o întrebe: 

- Bunica ta ţi-a făcut asta, nu-i aşa? 

Lingura ei se opri în bolul de lemn ciobit. Încet, se întoarse cu 
fața la el. Era un chip inexpresiv, făurit din coşmarurile și fanteziile 
de la miezul nopții. 

- Îmi pare rău, recunoscu el, dacă prețul pentru că m-ai salvat 
atunci în Rifthold a fost... ăsta. 

- Află dacă Cele Treisprezece ale mele sunt în viață, prințule. Fă 
asta şi sunt la dispoziţia ta. 

- Unde le-ai văzut ultima dată? 

Ea nu spuse nimic şi mai înghiți o lingură de mâncare. 

- Au fost prezente când bunica ta ţi-a făcut asta? insistă el. 

Umerii i se lăsară un pic, iar ea luă încă o lingură din lichidul 
tulbure, dar nu sorbi. 

- Viaţa Locţiitoarei mele a fost prețul pentru ce s-a întâmplat în 
Rifthold. Am refuzat să-l plătesc. Aşa că am tras de timp, ca să 
poată Cele Treisprezece ale mele să fugă. În clipa în care am lovit-o 
cu sabia pe bunica, mi-am pierdut titlul şi legiunea. Le-am pierdut 
pe Cele Treisprezece când am fugit. Nu ştiu dacă mai sunt în viață 
sau dacă au fost vânate. Ea își îndreptă privirea spre ochii lui, stră- 
lucitoare nu doar din cauza tocanei aburinde. Găsește-le pentru 
mine! Află dacă sunt în viață sau dacă s-au întors în Întuneric. 

- Suntem în mijlocul oceanului. Nu o să primim niciun fel de 
veşti pentru o vreme. 

Ea se întoarse la mâncat. 

- Ele sunt tot ce mi-a mai rămas. 

- Atunci, presupun că amândoi suntem moştenitori fără coroane. 

Ea pufni fără să se amuze. Părul alb i se mişcă în briza mării. 

Dorian se ridică şi merse spre uşă. 

- Am să fac ce-am să pot. 

- Şi... Elide. 

Din nou, acel nume. 

— Cine este ea? 

Dar Manon se întoarse la tocană. 

- Spune-i lui Aelin Galathynius că Elide Lochan este în viață şi 
că o caută. 


Conversaţia cu regele o epuiză. Imediat ce mâncarea îi ajunse 
în stomac și mai bău niște apă, Manon se întinse în pat şi dormi. 

Şi dormi. 

Şi dormi. 

Uşa se deschise cu zgomot, la un moment dat, iar ea îşi aminti 
vag cum Regina Terrasenului și, apoi, prințul ei general, o între- 
baseră ceva. Despre Elide, probabil. 

Dar Manon zăcuse acolo, pe jumătate adormită, nedorind să 
gândească sau să vorbească. Ea se întrebă dacă ar fi încetat să res- 
pire, dacă trupul ei nu ar fi făcut asta de unul singur. 

Înainte de a-l implora, practic, pe Dorian Havilliard să le gă- 
sească pentru ea, nu-și dăduse seama cât de imposibil le-ar fi fost 
Celor Treisprezece să supravieţuiască. Până ce nu se trezise destul 
de disperată să îşi ofere serviciile în schimbul unor veşti despre ele. 

Dacă ei ar fi vrut-o măcar să servească după toate cele întâm- 
plate. O descendentă Cioc-negru şi o Crochan. 

Şi părinţii săi... ucişi de bunica ei. Ei promiseseră lumii un copil 
al păcii. Iar ea îi permisese bunicii să o transforme într-un copil al 
războiului. 

Gândurile se învârteau, consumându-i puterea, acoperind culo- 
rile şi sunetele. Ea se trezea şi îşi făcea nevoile când era necesar, 
mânca atunci când îi era lăsată mâncare, dar se lăsa învăluită de 
somnul greu și inutil. 

Uneori, Manon visa că era în camera aceea din Omega, cu sân- 
gele surorii ei vitrege pe mâini și în gură. Câteodată, stătea lângă 
bunica ei, o vrăjitoare matură și nu copilul care fusese atunci, și o 

ajuta pe Matroană să sfâşie un bărbat frumos cu barbă, care le im- 
plora să-i lase fiica în viață. Uneori, zbura peste tărâmuri înverzite, 
cântecul unui vânt vestic chemând-o acasă. 

Deseori, visa că o pisică mare şi albă, murdară ca zăpada veche pe 
granit, stătea în cabină cu ea, mișcându-și într-o parte și în alta coada 
lungă atunci când observa că ea era atentă. Câteodată, era un lup alb 
care îşi arăta dinţii. Sau un leu de munte auriu, cu ochi blânzi. 

Manon își dorea ca animalele să-i cuprindă şi să-i strivească 
gâtul în fălci, dar nu o făceau niciodată. 

Aşa că Manon Cioc-negru dormi. Şi visă. 

Trei zile mai târziu, Lorcan încă se întrebă ce naiba făcea. Ei lă- 
saseră oraşul de câmpie mult în urma lor, dar groaza acelei nopți 
încă atârna peste caravana carnavalului ca o pătură groasă cu fie- 
care kilometru pe care căruțele îl parcurgeau în grabă. 

Ceilalţi nu aflaseră cum, mai exact, supraviețuiseră ilkenilor - 
nu-și dăduseră seama că ilkenii erau aproape imposibil de ucis şi că 
niciun muritor de rând nu ar fi putut ucide unul, ca să nu mai vor- 
bim de patru. Nik şi Ombriel se fereau de el şi de Elide şi simplul 
fapt că le surprindea privirile circumspecte şi examinatoare la focul 
de tabără când cinau în fiecare seară, îi arăta că ei încă încercau 
să-şi dea seama cine şi ce era el. 

Şi Elide se ferea de el. Din cauză că fugiseră atât de repede, ei nu 
avuseseră șansa să-şi monteze corturile obișnuite, dar, în seara asta, 
între zidurile sigure ale unui orășel din câmpie, trebuiau să împartă 
o cameră la un han ieftin, pentru care Molly plătise cu ciudă. 

Îi era greu să nu o urmărească pe Elide cum se uita la oraș, apoi 
la han - să nu îi sesizeze privirea atentă, uşoara surprindere şi con- 
fuzie care îi traversau uneori chipul. 

El folosea un fuior din magia lui ca să îi echilibreze piciorul. 
Elide nu comenta niciodată în privinţa asta. Și, uneori, magia lui 
întunecată şi decăzută atingea orice căra ea - darul de la o femeie 
muribundă pentru o asasină impulsivă - și se retrăgea. 

Din seara aceea, Lorcan nu mai insistase să-l vadă, deşi petrecuse 
mult timp gândindu-se la ce ar fi putut ieşi din Morath. Colierele şi 
inelele erau, probabil, doar începutul. 

Whitethorn şi regina ticăloasă habar nu aveau despre ilkeni — și, 
probabil nu avea habar despre majoritatea ororilor povestite de Elide. 
El se întrebă ce le-ar fi făcut un zid de foc sălbatic creaturilor - se 
întrebă dacă ilkenii se antrenau cumva împotriva arsenalului lui 
Aelin Galathynius. Dacă Erawan ar fi fost isteţ, s-ar fi gândit la ceva. 

Când ceilalți intrară cu greu în hanul dărăpănat în căutare de 
mâncare şi odihnă, Elide o informă pe Molly că pleca la plimbare 
de-a lungul râului și ieşi pe străzile pietruite. Şi, chiar dacă îi chio- 
răia stomacul, Lorcan o urmă, pretinzând în continuare că era soțul 
doritor să-şi păzească frumoasa soție într-un oraş care văzuse şi 
vremuri mai bune decât acelea. Fără îndoială, datorită faptului că 
Adarlanul construia neîncetat drumuri pe continent şi că oraşul 
fusese lăsat la mare distanţă de orice arteră care traversa tărâmul. 

Furtuna pe care el o mirosise formându-se la orizont se mişca 
greoi spre oraşul construit din piatră, lumina transformându-se din 
auriu în argintiu. În câteva minute, umiditatea ridicată fu alungată 
de un vânt rece bine-venit. Lorcan o lăsă pe Elide să meargă pe 
toate cele trei străzi înainte să o ajungă din urmă şi să-i spună: 

- O să plouă. 

Ea îi aruncă o privire inexpresivă. 

- Ştiu ce înseamnă tunetele. 

Orașul împrejmuit cu ziduri fusese construit pe ambele maluri 
ale unui râu pe jumătate uitat, cele două porți mari de apă din fie- 
care capăt fiind ridicate ca să ceară taxe pentru intrarea în oraș și să 
urmărească bunurile care soseau. El simți mirosul de apă stătută, 
peşte şi lemn putred înainte să vadă apa noroioasă şi calmă, iar 
Elide se opri exact la marginea docurilor. 

- Ce cauţi? întrebă el în cele din urmă, cu un ochi la cerul care 
se întuneca. 

Muncitorii de la docuri, marinarii şi negustorii se uitau și ei la 
nori, în timp ce se agitau. Unii zăboveau ca să lege barjele lungi cu 
fund plat şi să fixeze prăjinile netede pe care le foloseau ca să navi- 
gheze pe râu. Poate în urmă cu trei sute de ani, el văzuse un regat 
care se baza pe barje ca să transporte bunurile dintr-un capăt în 
celălalt. Numele îi scăpa, pierdut în catacombele memoriei lui. 
Lorcan se întrebă dacă mai exista, ascuns între două lanțuri mun- 
toase, de cealaltă parte a lumii. 

Ochii strălucitori ai lui Elide urmăriră un grup de bărbaţi bine 
îmbrăcaţi, care se îndreptau spre ceea ce părea a fi o tavernă. 

- Când e furtună, trebuie să cauţi adăpost, şopti ea. Să fii la adă- 
post înseamnă să fii blocat înăuntru, unde nu poți să faci altceva 
decât să bârfeşti. Bârfele înseamnă noutăţi despre restul ținutului 
de la comercianţi și marinari. În privirea pe care i-o aruncă lui 
Lorcan dansa un umor sec. Asta înseamnă tunetele. 

Lorcan clipi în timp ce ea îi urmă pe bărbaţii care intraseră în 
taverna de lângă docuri. Primele picături mari ale furtunii căzură 
pe pietrele acoperite de muşchi, de pe chei. 

Lorcan o urmă pe Elide în tavernă, o parte din el recunoscând că, 
în toți cei cinci sute de ani în care supraviețuise, omorâse şi servise, 
nu întâlnise pe cineva atât de... neimpresionat de el. Până şi nenoro- 
cita de Aelin simţea oarecum ameninţarea pe care o prezenta el. Poate 
faptul că locuise cu monștrii o făcuse să nu se mai teamă de ei. Se 
întrebă cum de Elide nu se transformase într-unul, între timp. 

Din instinct şi din obişnuința antrenamentului, Lorcan se uită la 
cârciumă, dar nu găsi nimic care să-i atragă atenţia. Duhoarea 
locului — de corpuri nespălate, urină, mucegai și lână udă - ame- 
nința să-l sufoce. Dar, în câteva momente, Elide ocupase o masă 
lângă un grup format din oamenii de la docuri şi comandase două 
halbe cu bere şi specialitatea casei pentru masa de prânz, oricare ar 
fi fost aceea. 

Lorcan se aşeză pe scaunul vechi de lângă al ei, întrebându-se 
dacă drăcia aia avea să se prăbușească sub el când scârţâi. Tunetul 

bubui deasupra şi toți ochii se îndreptară spre ferestrele dinspre 
chei. Ploaia torențială făcea barjele să se ridice şi să se clatine. 

Mâncarea le fu pusă în faţă, bolurile zăngănind şi aruncând to- 
cana maro şi vâscoasă peste marginile ciobite. Elide nici măcar nu 
se uită la ea şi nu se atinse de berile care fură lăsate cu acelaşi dezin- 
teres pentru bacşiș, în timp ce studie camera. 

- Bea! îi ordonă Elide. 

Lorcan se gândi să-i spună să nu-i dea ordine, dar... îi plăcea să 
o vadă pe mica ființă cu oase subțiri în acțiune. Îi plăcea să o vadă 
măsurând cu privirea o cameră plină de străini şi alegându-şi pra- 
da. Pentru că ea era la vânătoare - după cea mai bună şi sigură 
sursă de informaţii. După persoana care nu ar fi raportat garnizoa- 
nei din orașul aflat încă sub controlul Adarlanului că o tânără bru- 
netă punea întrebări despre armata inamică. 

Aşadar, Lorcan bău şi o urmări cum îi măsura cu privirea pe 
ceilalți. Câte gânduri calculate se ascundeau în spatele chipului 
palid, ce de minciuni se pregăteau să zboare de pe buzele roşii! O 
parte din el se întrebă dacă reginei lui i s-ar fi părut frumoasă - 
dacă Maeve ar fi observat faptul că poate însăşi Anneith o învățase 
pe fată să privească, să asculte şi să mintă. 

O parte din el se îngrozi când se gândi la Elide în mâinile lui 
Maeve. La ce ar fi devenit. La ce i-ar fi cerut să facă Maeve, ca spion 
sau curtean. Poate era un lucru bun că Elide era muritoare, că 
speranța de viață era prea scurtă pentru ca Maeve să se deranjeze să 
o transforme în cea mai malițioasă santinelă posibil. 

Era atât de ocupat să se gândească la asta, încât aproape nu ob- 
servă când Elide se rezemă nonșalant de spătar şi-i întrerupse pe 
negustorii şi căpitanii de la masa din spatele ei. 

- Cum adică Riftholdul nu mai există? 

Lorcan deveni atent. Dar ei aflaseră ştirea în urmă cu câteva 
săptămâni. 

Căpitanul cel mai aproape de ei — o femeie nu cu mult trecută 
de treizeci de ani — îi măsură din priviri pe Elide şi pe Lorcan şi 
apoi spuse: 

- Ei bine, nu a dispărut, dar... acum vrăjitoarele îl controlează 
în numele ducelui Perrington. Dorian Havilliard a fost alungat. 

Elide, mincinoasa şireată, păru complet şocată. 

- Am fost în sălbăticie câteva săptămâni. Dorian Havilliard 
este mort? 

Ea şopti cuvintele ca și când ar fi fost îngrozită... şi ar fi evitat să 
fie auzită. 

O altă persoană de la masă — un bărbat cu barbă şi mai în vâr- 
stă — spuse: 

- Nu i-au găsit cadavrul, dar dacă ducele declară că nu mai este 
rege, presupun că este în viață. Nu are rost să vorbeşti împotriva 
unui mort. 

Tunetul bubui, aproape acoperindu-i şoaptele când ea întrebă: 

- Oare... s-ar duce în Nord? La... ea? 

Ei ştiau la cine se referea Elide. Jar Lorcan ştia exact de ce venise 
ea aici. 

Ea intenţiona să plece. A doua zi, oricând ar fi plecat și carna- 
valul. Probabil avea să plătească una dintre bărci ca să o ducă spre 
nord, iar el... avea să se îndrepte spre sud. Spre Morath. 

Tovarăşii schimbară niște priviri, cântărind înfățișarea tinerei, 
iar apoi pe cea a lui Lorcan. El încercă să zâmbească, să pară calm și 
neamenințător. Niciunul dintre ei nu făcu la fel, deşi Lorcan trebuie 
să fi făcut ceva corect, pentru că bărbatul cu barbă spuse: 

- Ea nu este în Nord. 

Fu rândul lui Elide să rămână nemişcată. 

Bărbatul cu barbă continuă: 

- Se zvoneşte că ea a omorât soldaţi în Ilium. Apoi, că a făcut 
haos în Golful Craniului săptămâna trecută. Acum navighează în- 
tr-o altă direcție — unii spun că spre Wendlyn, unii că spre Eyllwe, 
alţii spun că fuge spre cealaltă parte a lumii. Dar nu este în Nord. Se 

pare că nu va fi, pentru o vreme. Nu este înțelept să-ți laşi casa fără 
apărare, dacă mă întrebi pe mine. Dar este foarte tânără; nu are de 
unde să ştie multe despre războaie. 

Lorcan se îndoia de asta şi se îndoia că ticăloasa nu făcea o 
mişcare fără sprijinul lui Whitethorn sau al fiului lui Gavriel. Dar 
Elide expiră cu un tremur. 

- De ce ar părăsi Terrasenul? 

- Cine ştie? Femeia se întoarse la mâncarea și la compania ei. Se 
pare că regina are obiceiul să apară pe neaşteptate, să dezlănțuie 
haosul şi să dispară din nou. S-au pariat bani buni pe locul în care 
o să-şi facă apariţia. Eu spun că în Banjali, în Eyllwe - Vross de aici 
spune că în Varese, în Wendlyn. 

- De ce în Eyllwe? insistă Elide. 

- Nu ştiu, dar cred că ar fi chiar proastă să-și deconspire planu- 
rile. Femeia îi aruncă lui Elide o privire tăioasă ca și când i-ar fi 
spus să nu mai vorbească despre asta. 

Elide se întoarse la mâncarea şi la berea ei, ploaia și tunetul aco- 
perind pălăvrăgeala din cameră. 

Lorcan o privi cum bău toată berea din halbă în liniște. Şi, când 
păru mai puțin suspectă, se ridică şi plecă. 

Elide intră în alte două taverne din oraş şi făcu aceleaşi lucruri. 
Cu fiecare povestire, ştirile erau un pic diferite, dar părerea gene- 
rală era că Aelin se îndrepta spre sud sau spre est şi că nimeni nu 
ştia la ce să se aştepte. 

Elide ieşi din a treia tavernă, urmată de Lorcan. Nu-şi vorbiseră 
de când ea intrase în primul han. El fusese prea distras gândindu-se 
cum ar fi fost să călătorească brusc din nou, de unul singur. Să o 
părăsească... şi să nu o mai vadă niciodată. 

Iar acum, uitându-se la ploaie şi ascultând tunetele, Elide spuse: 

- Trebuia să mă duc în Nord. 

Lorcan se trezi că nu voia să confirme sau să obiecteze. Ca un 
prost fără rost, se trezi... ezitând să o îndrepte spre calea inițială. 

Ea îşi cobori capul, apa şi lumina alunecându-i pe pomeţii înalți. 

~ Încotro am să mă îndrept acum? Cum am să o găsesc? 

- Ce ai aflat din zvonuri? îndrăzni el să o întrebe. 

Lorcan analizase toate informaţiile, dar voia să-i vadă mintea 
isteaţă la lucru. 

Şi o mică parte din el voia să vadă şi ce avea să hotărască în pri- 
vinţa despărțirii lor. 

- Banjali — în Eyllwe. Cred că se duce în Banjali, spuse încet Elide. 

Lorcan încercă să nu pară prea uşurat. Ajunsese la aceeaşi con- 
cluzie, chiar dacă numai pentru că asta ar fi făcut Whitethorn - iar 
el îl antrenase pe prinţ câteva decenii. 

Ea îşi frecă faţa. 

- Cât... cât de departe este? 

- Departe. 

Ea cobori mâinile, trăsăturile-i fiind rigide şi palide. 

- Cum ajung acolo? Cum... 

Ea îşi masă pieptul. 

- Pot să-ţi fac rost de o hartă, se trezi el spunând, doar ca să 
vadă dacă ea i-ar fi cerut să rămână. 

Ea înghiţi în sec şi scutură din cap, unduindu-şi părul negru. 

- Nu mi-ar fi de niciun folos. 

- Hărțile sunt mereu folositoare. 

- Nu şi dacă nu ştii să citeşti. 

Lorcan clipi, întrebându-se dacă auzise bine. Dar culoarea îi 
pătă obrajii albi şi, într-adevăr, ruşinea şi disperarea îi încețoşau 
ochii negri. 

- Dar tu... 

În ultimele săptămâni, ea nu avusese ocazia să dezvăluie lucrul 
acesta, îşi dădu el seama. 

- Am învăţat literele, dar când s-a întâmplat ce s-a întâmplat, 
spuse ea, şi am fost dusă în trun... Doica mea era analfabetă. Aşa că 
mai mult nu am învăţat şi am uitat şi ce ştiam. 

EI se întrebă dacă ar fi observat vreodată, în cazul în care ea nu 
i-ar fi spus. 

- Pare că ai reuşit să supraviețuieşti destul de impresionant 
fără asta. 

El vorbise fără să se gândească, dar i se păruse o concluzie potri- 
vită. Ea zâmbi. 

- Presupun că da, spuse ea gânditoare. 

Magia lui Lorcan detectă garnizoana înainte ca el să o audă sau 
să-i simtă mirosul. 

Magia se undui de-a lungul săbiile lor - arme primitive, pe ju- 
mătate ruginite - iar apoi se scăldă în frica tot mai mare, în entuzi- 
asm, poate chiar şi într-o urmă de sete de sânge. 

Nu era bine. Nu când se îndrepta spre ei. 

Lorcan se apropie de Elide. 

- Se pare că prietenii noștri de la carnaval au vrut să câştige ușor 
o monedă de argint. 

Disperarea neajutorată de pe faţa ei se concentră într-o vigilență 
sporită. 

- Vin gărzile? 

Lorcan dădu aprobator din cap, paşii auzindu-se acum destul 
de aproape încât el să numere cât de mulți se apropiau din gar- 
nizoana din mijlocul orașului, ca să-i prindă, fără îndoială, între 
săbiile lor şi râu. Dacă ar fi fost să pună un pariu, ar fi pariat că cele 
două poduri care traversau râul - la zece străzi distanţă de ei — 
erau deja pline de gărzi. 

- Ai de ales, spuse el. Fie rezolv problema asta aici şi ne în- 
toarcem la han ca să aflăm dacă Nik şi Ombriel au vrut să scape 
de noi... 

Elide strânse din buze, iar el îi află opțiunea înainte să i-o prezinte: 

- Fie ne urcăm într-una dintre barje şi plecăm naibii chiar acum. 

- A doua, şopti ea. 

- Bun, fu singurul lui răspuns când o apucă de mână şi o trase 
înainte. În ciuda puterii lui care-i sprijinea piciorul, ea era prea 
lentă... 

- Fă-o odată! izbuncni ea. 

Aşadar, Lorcan o aruncă pe umăr, scoțându-și securea cu cea- 
laltă mână, şi alergă spre apă. 


Elide se împinse și se lovi de umărul lat al lui Lorcan, ridicân- 
du-şi capul destul cât să privească strada din spatele lor. Nici urmă 
de gărzi, dar... vocea slabă care-i şoptea deseori la ureche o implora 
acum să plece. Să scape. 

- Porţile de la intrarea în oraş, șopti ea în timp ce muşchii și 
oasele o loviră în burtă. Au să fie şi acolo. 

- Lasă-i în seama mea! 

Elide încercă să nu-şi imagineze ce însemna asta, dar apoi ajun- 
seră la docuri, iar Lorcan alergă spre o barjă, cobori repede treptele 
cheiului şi păşi pe puntea lungă din lemn. Barja era mai mică decât 
celelalte, singura cameră din mijloc fiind vopsită în verde. Era 
goală - în afară de câteva cutii cu marfă la provă. 

Lorcan puse toporul la loc, iar Elide îl apucă de umăr, înfigân- 
du-şi degetele în muşchi atunci când el o aruncă peste buza înaltă a 
barjei şi pe scândurile din lemn. Ea se clătină un pas când picioa- 
rele i se obișnuiră cu mișcarea râului, dar... 

Lorcan se întorcea deja spre bărbatul slab ca o trestie care venea 
repede spre ei, cu cuțitul scos. 

- Aia e barca mea, se plânse acesta. 

El îşi dădu seama, mai exact, cu cine avea să se lupte când co- 
bori scara mică din lemn, pe doc, și se uită la conformaţia lui 
Lorcan, la securea și sabia din mâinile late ale războinicului, expre- 
sia morţii fiindu-i cu siguranţă întipărită pe chip. 

Lorcan spuse simplu: 

- Acum este barca noastră. 

Bărbatul privi între ei. 

- Nu... nu ai să treci de poduri sau de zidurile orașului... 

Câteva momente. Ei aveau doar câteva momente la dispoziție 
înainte să vină gărzile... 

- Urcă, acum! îi zise Lorcan bărbatului. 

Bărbatul începu să se retragă. 

Elide îşi sprijini o mână de marginea lată şi înaltă a bărcii şi 
spuse cu calm: 

- O să te ucidă înainte să cobori scara. Scoate-ne din oraş şi îţi 
jur că ai să fii eliberat de îndată ce scăpăm! 

— Ai să-mi tai gâtul atunci la fel de bine cum ai face-o acum, 
spuse bărbatul, înghițind în sec. 

Într-adevăr, Lorcan ţinea securea aşa cum ştia ea că o ţinea îna- 
inte să o arunce. 

- Te rog să te mai gândeşti, spuse Elide. 

Încheietura mâinii lui Lorcan zvâcni uşor. Ar fi făcut-o — l-ar fi 
ucis pe acest bărbat nevinovat, doar ca să scape... 

Bărbatul cobori cuțitul şi-l băgă în teaca de la şold. 

- Să mă lăsaţi unde râul coteşte dincolo de oraş. 

Asta fu tot ce avea Elide nevoie să audă când bărbatul se grăbi 
spre ei, dezlegă funiile şi sări cu uşurinţa cuiva care făcuse asta de o 
mie de ori, în barcă. EI și Lorcan apucară prăjinile ca să se împingă 
spre râu şi, de îndată ce se îndepărtară, Lorcan spuse printre dinţi: 

- Dacă ne trădezi, ai să mori înainte ca gărzile să apuce să urce 
la bord. 

Bărbatul dădu din cap, virând acum spre ieşirea estică a ora- 
şului, în timp ce Lorcan o târî pe Elide în cabina formată dintr-o 
singură cameră. 

Înăuntru, toate ferestrele erau destul de curate încât să sugereze 
că bărbatul era mândru de barca lui. Lorcan aproape o împinse sub 
o masă din mijloc, fața de masă brodată protejând-o de orice, mai 
puţin de sunete: de paşii silențioşi ai lui Lorcan, deși ea îl simţi as- 
cunzându-se ca să supravegheze mersul lucrurilor din cabină; ră- 
păitul ploii de pe acoperişul plat; sunetul prăjinii, când se lovea 
ocazional de marginea bărcii. 

Curând, din cauza faptului că stătea nemișcată şi tăcută, trupul 
începu să o doară. 

Aşa avea să-i fie viața în viitorul apropiat? Vânată şi urmărită 
prin lume? 

Şi... cum ar fi găsit-o pe Aelin? Ar fi putut să se întoarcă în 
Terrasen, dar nu ştia cine conducea din Orynth. Dacă Aelin nu își 
recuperase tronul... Poate că un mesaj nerostit îi transmitea că peri- 
colul era acolo. Că în Terrasen nu era totul în regulă. 

Dar ca să se ducă în Eyllwe doar pe baza unor speculaţii... Dintre 
toate zvonurile pe care le ascultase Elide în ultimele două ore, argu- 
mentele căpitanului fuseseră cele mai înțelepte. 

Lumea păru că încremenește cu o încordare fără glas, cu un val 
de frică. 

Însă bărbatul se auzi strigând din nou şi metalul scârțâi — era o 
poartă. Porţile orașului. 

Ea rămase sub masă, numărându-și respiraţiile, gândindu-se 
la tot ce auzise. Se îndoia că oamenii de la carnaval aveau să le 
simtă lipsa. 

Şi şi-ar fi pariat toţi banii din cizmă că Nik şi Ombriel fuseseră 
cei care trimiseseră gărzile după ei, decizând că ea și Lorcan erau o 
amenințare prea mare — mai ales că ilkenii o vânau. Ea se întrebă 
dacă Molly ştiuse de la bun început, chiar de la prima întâlnire, că 
ei erau mincinoşi şi dacă îi lăsase pe Nik şi pe Ombriel să îi trădeze 
când recompensa era prea bună ca să fie refuzată, iar prețul loia- 
lității prea mare. 

Elide oftă pe nas. Se auzi un pleoscăit, dar barca se mişcă înainte. 

Măcar luase bucățica de piatră cu ea, deşi hainele aveau să-i lip- 
sească, aşa ponosite cum erau. Hainele astea din piele deveneau su- 
focante în căldura înăbușitoare şi, dacă s-ar fi dus în Eyllwe, ar fi 
fost o corvoadă... 

Se auziră paşii lui Lorcan. 

- leşi afară! 

Crispându-se când glezna o duru, ea se târî de sub masă și privi 
împrejur. 

- Nu sunt probleme? 

El scutură din cap. Ploaia şi apa din râu îl împroşcaseră. Ea se 
uită după el, spre locul din care bărbatul cârmise barca. Nu era ni- 
meni acolo - sau în spatele bărcii. 

- A înotat înapoi spre țărm la cotitura râului, îi explică Lorcan. 

Elide expiră. 

- Ar putea foarte bine să alerge spre oraş şi să le spună. Nu ar 
dura mult să ne ajungă din urmă. 

- Ne vom ocupa de asta, spuse Lorcan, întorcându-se. 

Prea repede. Îi evitase atât de repede privirea... 

Ea studie apa, petele de pe mânecile cămăşii lui. Ca şi când... 
s-ar fi spălat repede şi neglijent pe mâini. 

Se uită la securea de la şoldul lui, când el ieși din cabină. 

- L-ai ucis, nu-i aşa? Asta fusese pleoscăitul. Un cadavru arun- 
cat peste bord. 

Lorcan se opri şi se uită peste umărul său lat. Nimic uman nu i 
se citea în ochii. 

- Dacă vrei să supraviețuieşti, trebuie să fii dispus să faci ce 
este necesar. 

- Poate că avea o familie care depindea de el. 

Ea nu văzuse nicio verighetă, dar asta nu însemna nimic. 

- Nik şi Ombriel nu s-au gândit la noi când ne-au denunțat 
celor din garnizoană. 

Lorcan se duse pe punte, iar ea se năpusti după el. Copaci 
luxurianţi flancau râul, ca un scut viu în jurul lor. 

Iar acolo — acolo pe scânduri, era o pată strălucitoare şi închisă 
la culoare. Stomacul i se ridică. 

- Plănuiai să mă minți! spuse ea mânioasă. Dar cum mi-ai fi 
explicat aia? 

El ridică din umeri. Lorcan luă prăjina şi se mişcă grațios spre 
marginea bărcii, de unde îi îndepărtă de un banc de nisip de care 
se apropiau. 

Îl ucisese pe bărbatul acela... 

- I-am jurat că o să fie eliberat. 

- Tu i-ai jurat, nu eu! 

Ea îşi strânse degetele în pumni, iar acel obiect — acea piatră — 
înfăşurată într-o bucată de pânză, în jacheta ei, începu să se agite. 

Lorcan încremeni, ţinând strâns prăjina în mâini. 

- Ce este aia? spuse el prea încet. 

Ea rămase pe loc. N-avea de gând să dea înapoi din calea lui, 
să-i permită să o intimideze, să o domine, să ucidă oameni ca ei să 
poată să scape... 

- Ce. Este. Aia. 

Ea refuză să vorbească, să atingă măcar umflătura din buzunar. 
Aceasta zvâcnea şi bâzâia, o bestie care își deschidea ochiul, dar 
Elide nu îndrăzni să întindă mâna, să recunoască prezența ciudată 
şi nepământeană. 

Ochii lui Lorcan se măriră puțin, apoi el lăsă jos prăjina, tra- 
versă puntea şi intră în cabină. Ea zăbovi lângă margine, neştiind 
dacă să-l urmeze sau să sară în apă şi să înoate spre țărm, dar... 

Zgomotul surd al metalului pe metal se auzi, ca şi când ceva ar fi 
fost deschis, iar apoi... 

Strigătul lui Lorcan scutură barca, râul, copacii. Păsările cu pi- 
cioare lungi ale râului îşi luară zborul. 

Apoi Lorcan deschise uşa atât de violent, încât aproape o scoase 
din balamale şi aruncă în râu ceea ce păreau a fi cioburile unei 
amulete sparte. Sau încercă să o facă. Lorcan aruncă obiectul atât 
de puternic, încât sări dincolo de râu şi se izbi de un copac, scobind 
o bucată de lemn. 

El se întoarse, iar mânia lui Elide se domoli un pic în faţa furiei 
care îi contorsiona trăsăturile. Lorcan se îndreptă spre ea, apucând 
prăjina ca şi când s-ar fi abținut să nu o gâtuie şi o întrebă: 

- Ce porți asupra ta? 

Iar întrebarea, violența, pretenţia lui de a şti şi aroganţa o făcură 
şi pe ea să vadă roșu în fața ochilor. Aşadar, Elide spuse încet şi 
cu venin: 

- De ce nu îmi tai gâtul, ca să afli singur? 

Nările lui Lorcan se umflară. 

- Dacă ai o problemă cu faptul că am ucis pe cineva care abia aş- 
tepta să ne trădeze când ar fi avut şansa, atunci o să-ţi iubești regina. 

De ceva vreme, el lăsase să se înţeleagă că o cunoştea; că o 
cunoştea suficient de bine încât să o facă în feluri oribile, dar... 

- La ce te referi? 

Pe toți zeii, Lorcan părea că-şi pierduse cumpătul când spuse: 

- Celaena Sardothien este o asasină de nouăsprezece ani - care 
se autodeclară cea mai bună din lume. El pufni. A ucis, s-a simțit 
bine şi a reuşit cumpărând ce a avut nevoie şi nu și-a cerut nicio- 
dată scuze pentru asta, ba chiar s-a mândrit. Iar apoi primăvara 
trecută, una dintre santinelele mele, prințul Rowan Whitethorn, a 
primit misiunea de a se ocupa de ea, când a eşuat pe țărmurile din 
Wendlyn. În schimb, s-a dovedit că s-a îndrăgostit de ea. S-a dove- 
dit că, orice ar fi făcut în Munţii Cambrian, a împiedicat-o să nu-și 
mai spună Celaena și să înceapă să-și folosească din nou numele 
adevărat. El zâmbi brutal. Aelin Galathynius. 

Elide abia își simţea corpul. 

- Ce? fu singurul cuvânt pe care reuși să-l rostească. 

- Regina ta care scuipă foc? Este o asasină nenorocită. Instruită 
să fie o ucigaşă din clipa în care mama ta a murit apărând-o. 
Instruită să nu fie cu nimic mai bună decât bărbatul care ţi-a măce- 
lărit mama şi familia regală. 

Elide scutură din cap, mâinile tremurându-i. 

- Ce? repetă ea. 

Lorcan râse fără să se amuze. 

- Cât ai stat închisă în turn vreme de zece ani, ea s-a răsfăţat cu 
bogăţiile din Rifthold, alintată și menajată de stăpânul ei - Regele 
Asasinilor - pe care l-a ucis cu sânge-rece în primăvara trecută. 
Deci află că salvatoarea ta de mult pierdută nu este cu mult mai 
bună decât mine. Află că l-ar fi ucis pe bărbatul acela tot aşa cum 
am făcut-o eu şi că, la fel ca şi mine, nu prea ţi-ar tolera smiorcăielile. 

Aelin... o asasină. Aelin - aceeaşi persoană căreia trebuia să-i 
dea piatra... 

- Ştiai, spuse ea. În tot timpul cât am fost împreună, ai ştiut că 
eu caut aceeaşi persoană. 

- 'Ți-am spus că, dacă o găseşti pe una, o găseşti şi pe cealaltă. 

- Ai ştiut şi nu mi-ai spus. De ce? 

- Tu nu mi-ai spus secretele tale. Nu văd de ce ţi le-aş spune 
pe ale mele. 

Ea închise ochii, încercând să ignore pata întunecată de pe 
lemn - încercând să aline usturimea cuvintelor lui şi să sigileze 
gaura care se deschisese sub picioarele ei. Ce fusese în amuleta 
aceea? De ce strigase el şi... 

- Mica ta regină, rosti Lorcan batjocoritor, este o criminală, o 
hoaţă şi o mincinoasă. Deci, dacă ai de gând să-mi spui că sunt aşa, 
atunci fii pregătită să-i spui şi ei. 

Pielea o strângea prea mult, iar oasele îi erau prea fragile ca să 
suporte mânia care prelua controlul. Ea căută cuvintele potrivite 
ca să-l rănească, aidoma unui pumn de pietre pe care să i le poată 
arunca în cap lui Lorcan. 

Elide spuse printre dinți: 

- M-am înşelat. Am spus că noi doi suntem la fel — că nu avem 
familie şi prieteni. Dar eu nu am pentru că pământul şi circum- 
stanțele mă separă de ei. Tu nu ai deoarece nimeni nu suportă să 
stea în preajma ta. 

Ea încercă - şi reuşi, dacă furia care dansa în ochii lui era vreun 
semn - să se uite la el de sus, chiar dacă era mai înalt ca ea. 

- Și ştii care este cea mai mare minciună pe care le-o spui 
tuturor, Lorcan? Că preferi să fie aşa. Dar ce aud eu, când te 
plângi de regina mea ticăloasă? Nu aud decât cuvintele cuiva 
care este foarte invidios, singuratic şi jalnic. Nu aud decât cu- 
vintele cuiva care a văzut cum Aelin şi prințul Rowan s-au în- 
drăgostit şi care i-a urât din cauza fericirii lor - pentru că tu eşti 
atât de nefericit. 

Ea nu se putu opri de îndată ce începu să vorbească. 

- Aşa că n-ai decât să spui că Aelin e o criminală, o hoaţă şi o 
mincinoasă. N-ai decât să spui că e o regină ticăloasă, care scuipă 
foc. Dar, iartă-mă, dacă am să-mi permit să judec eu lucrurile 
acestea când am să o întâlnesc. Și am să o întâlnesc. Ea îi arătă râul 
noroios şi gri care curgea în jurul lor. Mă duc în Eyllwe. Du-mă la 
țărm şi-am să mă despart de tine la fel de uşor cum te-ai despărțit 
tu de bărbatul acela. 

Lorcan o măsură din priviri, dezgolindu-şi dinţii suficient, încât 
să-şi arate caninii uşor alungiţi. Dar ei nu-i păsa de descendența lui 
Fae, de vârsta lui sau de abilitatea de a ucide. 

După o clipă, el se întoarse să împingă prăjina de fundul râului — 
nu ca să îi ducă la țărm, ci să îi ghideze de-a lungul râului. 

- Nu ai auzit ce am spus? Du-mă la țărm! 

- Nu. 

Furia îi copleşi rațiunea, ignorând avertismentele lui Anneith 
când se năpusti către el. 

- Nu? 

EI lăsă prăjina să se târască în apă şi se întoarse cu fața la ea. Nu 
afişa nicio emoție - nici măcar mânie. 

- Râul şi-a schimbat direcţia spre sud în urmă cu trei kilometri. 
După harta din cabină, putem să ne îndreptăm direct spre sud şi 
apoi să găsim cea mai rapidă cale spre Banjali. 

Ea îşi şterse stropii de ploaie de pe fruntea udă când Lorcan 
îşi apropie faţa destul de mult încât să respire acelaşi aer. 

— Se pare că şi eu am acum treabă cu Aelin Galathynius. Feli- 
citări, Lady! Te-ai ales cu un ghid spre Eyllwe. 

O lumină rece şi ucigaşă se zărea în ochii lui, iar ea se întrebă ce 
naiba îl făcuse să strige. 

Dar el îşi cobori privirea spre buzele ei, strânse de mânie. Și, o 
parte din ea, care nu avea nicio legătură cu frica, rămase nemișcată 
la atenţia acordată, chiar dacă alte părţi i se înmuiară un pic. 

În cele din urmă, ochii lui Lorcan îi întâlniră pe ai ei, iar el mai 
mult îi mormăi: 

- În ceea ce îi priveşte pe ceilalți, eşti încă soția mea. 

Elide nu obiectă - nici măcar când se întoarse în cabină, ajutată 
să meargă de magia lui nesuferită, şi trânti uşa atât de tare, încât 
sticla zăngăni. 


Norii de furtună se împrăştiară ca să dezvăluie o noapte înste- 
lată şi o lună suficient de strălucitoare pentru ca Lorcan să navi- 
gheze pe râul calm şi îngust. 

El cârmi ore în şir, gândindu-se la cum anume să o ucidă pe 
Aelin Galathynius fără ca Elide sau Whitethorn să intervină, iar 
apoi la cum avea să-i taie cadavrul şi să-l dea la ciori. 

Ea îl minţise. Ea și Whitethorn îl păcăliseră în ziua în care prin- 
tul îi înmânase cheia Wyrd. 

În amuletă nu fusese decât unul dintre inelele acelea - un inel 
complet inutil din piatră Wyrd, înfăşurat într-o bucată de perga- 
ment, cu o mâzgălitură feminină: 


În speranța că ai să descoperi nişte termeni mai creativi cu care 
să mi te adresezi, în afară de „cățea“, când ai să găseşti asta. 

Cu toată dragostea, 

A.A.G. 


Avea să o omoare. Lent. Creativ. El fusese forțat să jure cu 
sânge că inelul Malei chiar oferea imunitate împotriva Valgilor 
când era purtat — nu se gândise să întrebe dacă şi cheia lor Wyrd 
era adevărată. 

Iar Elide - ceea ce purta Elide, ceea ce îl făcuse să-şi dea seama... 
Avea să se gândească mai târziu la ce urma să-i facă lui Lady de 
Perranth. 

Singura lui consolare era că furase din nou inelul Malei, dar 
mica ticăloasă încă avea cheia. Şi, dacă Elide trebuia oricum să se 
ducă la Aelin... O, ar fi găsit-o pe Aelin pentru Elide. 


Şi ar fi făcut-o pe Regina Terrasenului să se târască în fața lui 
înainte s-o omoare. 


CAPITOLUL 44 


Lumea începea şi se termina în flăcări. 

O mare de foc în care nu puteai să respiri, să auzi altceva în afară 
de pământul topit care se revărsa. Adevărata inimă de foc — unealta 
creaţiei şi a distrugerii. Iar ea se scălda în asta. 

Greutatea o sufoca în timp ce se agita, căutând o suprafaţă sau 
un fund de care să se împingă. Nu exista aşa ceva. 

Ca şi când i-ar fi inundat gâtul, clocotindu-i în sânge şi topind-o, 
ea începu să ţipe fără zgomot, implorând-o să înceteze... 

„Aelin.“ 

Numele, strigat în miezul de foc din inima lumii era un far, o 
chemare. Ea se născuse aşteptând vocea aceea, o căutase orbeşte 
toată viaţa, ar fi urmat-o până la capătul lumii... 

„AELIN.“ 

Aelin căzu din pat, cu flăcări în gură, în gât şi în ochi. Flăcări 
adevărate. 

Nuanţele de auriu și albastru se împleteau printre rândurile cloco- 
titoare de roşu. Flăcări adevărate, erupte din ea, care arseseră cear- 
şafurile, cruțându-i camera şi restul patului, nava din mijlocul mării 
scăpând de la incinerare datorită unui zid indestructibil de aer. 

Mâinile înfăşurate în gheaţă îi strânseră umerii şi, prin flăcări, 
chipul încruntat al lui Rowan apăru, ordonându-i să respire... 

Ea inspiră. Mai multe flăcări se grăbiră să-i intre pe gât. 

Nu exista niciun fir, nicio lesă care să-i controleze magia. O, zei- 
lor... o, zeilor, ea nu putea nici măcar să simtă în apropiere o ame- 
ninţare arzătoare. Nu era decât flacăra aceasta... 

Rowan îi cuprinse fața cu mâinile, aburul unduindu-se unde 
gheaţa şi vântul lui îi întâlniră focul. 

- Tu ești stăpâna lui; tu îl controlezi. Frica ta îi dă dreptul să 
preia controlul. 

Corpul i se arcui din nou pe saltea, complet gol. Probabil că-și 
arsese hainele - cămaşa preferată a lui Rowan. Flăcările ei arseră 
mai intens. 

Cu putere, el o smulse şi o obligă să-i întâlnească privirea 
când spuse: 

- Te văd. Te văd toată. Şi nu îmi este frică. 

„Nu o să-mi fie frică.“ 

O linie în strălucirea arzătoare. 

„Numele meu este Aelin Ashryver Galathynius... 

Și nu o să îmi fie frică.“ 

La fel de sigur, ca şi când ar fi apucat-o în mână, lesa apăru. 

Întunericul intră, binecuvântat şi calm, acolo unde flacăra se 
dezlănţuise. 

Ea înghiţi o dată, de două ori. 

- Rowan! 

Cu o strălucire aproape animalică în privire, el o studie cu aten- 
ție din cap până-n picioare. 

Inima îi bătea cu putere, bubuind - panicată. 

- Rowan, repetă ea. 

El tot nu se mișcă, nu încetă să o fixeze cu privirea, în căutarea 
semnelor suferinței. Panica lui o făcu să simtă ceva în piept. 

Aelin îl apucă de umăr, înfigându-și unghiile în violenţa nestă- 
pânită din trupul lui, ca şi cum el ar fi scăpat de lesele care-l înfrâ- 
nau, în anticiparea luptei de a o ţine pe ea şi nu pe vreo zeiță sau 
ceva mai rău în acest corp. 

- Calmează-te! Acum. 

Fl nu se linişti. Dându-și ochii peste cap, ea îi trase mâinile de 
pe fața sa, ca să se aplece şi să arunce cearşafurile de pe ei. 

- Sunt bine, spuse ea, pronunţând fiecare cuvânt. Tu ai avut grijă 
de asta. Acum, dă-mi niște apă. Mi-e sete. 

Un ordin simplu şi uşor. Să o servească, așa cum el îi explicase 
că le plăcea masculilor Fae să fie necesari; ca să le fie satisfăcută 
acea parte din ei care voia să facă tărăboi şi să dea în mintea co- 
piilor. Să îl facă să fie civilizat şi raţional din nou. 

Pe chipul dur al lui Rowan se citea o furie feroce, dar dedesubtul 
acestei măşti se ascundea o spaimă mocnindă. 

Aşadar, Aelin se aplecă şi îl muşcă de maxilar, asigurându-se că 
îl zgârie cu caninii şi îi spuse, lipindu-se de el: 

- Dacă nu începi să te porţi ca un prinţ, poţi să dormi pe podea. 

Rowan se retrase, fața lui sălbatică neaparţinând în întregime 
lumii acesteia, dar încet, ca şi când ar fi înțeles cuvintele, iar trăsă- 
turile i se îmblânziră. Încă părea nervos, dar nu într-atât încât să 
ucidă, ameninţare invizibilă împotriva ei, când se aplecă şi-i muşcă 
la rândul lui ușor maxilarul, spunându-i la ureche: 

- Am să te fac să regreți că m-ai ameninţat, prinţesă! 

O, zeilor! Ea îşi strânse degetele de la picioare, dar îi zâmbi 
prostește când el se ridică în picioare, toți mușchii corpului său un- 
duindu-se la fiecare mișcare, și îl urmări îndreptându-se grațios ca 
o felină spre lavoar şi cana de apă de deasupra. 

Ticălosul avu tupeul să o măsoare din priviri când ridică ulcio- 
rul. Iar apoi îi zâmbi satisfăcut, ca un mascul, când umplu un pahar 
chiar până la buză, oprindu-se cu precizia unui expert. 

Ea se gândi dacă să trimită o flacără care să-i ardă fundul gol 
când lăsă jos ulciorul cu mare grijă şi calm. După aceea, se întoarse 
spre pat, privind-o la fiecare pas şi lăsă apa pe măsuţa de alături. 

Aelin se ridică pe genunchii surprinzător de stabili, ca să stea cu 
faţa la el. 

Doar scârţâitul navei şi şuieratul valurilor care se spărgeau de ea 
umplură camera. 

- Ce a fost asta? întrebă ea încet. 

El închise ochii. 

- Am fost... eu, care mi-am pierdut controlul. 

- De ce? 

EI se uită la hublou şi la marea poleită de razele lunii de dincolo 
de el. Nu-i stătea deloc în fire să-i evite privirea. 

- De ce? insistă ea. 

În cele din urmă, Rowan o privi. 

- Nu ştiam dacă te-a luat din nou. Nu conta că, acum, cheia 
Wyrd era lângă pat, şi nu la gâtul ei. Chiar şi când mi-am dat seama 
că nu erai decât sclava magiei, eu tot... Magia te-a luat. A trecut 
mult timp de când nu am fost sigur... de când nu am ştiut cum să te 
aduc înapoi. El îşi dezgoli dinţii şi expiră sacadat, direcționându-şi 
acum furia în interior. Înainte să-mi spui că sunt un Fae ticălos şi 
teritorial, permite-mi să mă scuz şi să-ți explic faptul că este 
foarte greu... 

- Rowan. 

EI se linişti. Traversă mica distanță dintre ei, fiecare pas fiind 
răspunsul vreunei întrebări pe care o adresase ea din clipa în care 
sufletul ei luase ființă. 

- Nu eşti om. Nu mă aştept să fii. 

El păru să se retragă, dar ea îi atinse pieptul gol, în dreptul ini- 
mii care încă-i bubuia sub palmă. 

Ea spuse încet, simțind inima sub mâna ei: 

- Nu-mi pasă că eşti Fae sau om, dacă eşti Valg sau un nenorocit 
de vârcolac. Eşti ceea ce eşti. Şi eu îmi doresc... am nevoie, Rowan, 
de cineva care nu îşi cere scuze pentru cine este. Tu nu ai făcut-o 
niciodată. Ea se aplecă în față, ca să-i sărute pielea goală, acolo 
unde o atinsese cu mâna. Te rog să nu începi să o faci acum. Da, 
uneori mă enervezi cu prostiile tale de Fae posesiv, dar... ţi-am auzit 
vocea. M-a trezit. M-a scos din acel... loc. 

EI îşi înclină capul până ce fruntea i se sprijini de a ei. 

- Îmi doresc să fi avut mai multe să-ți ofer - în războiul acesta şi 
după el. 

Ea îi cuprinse talia goală cu braţele. 

- Îmi oferi mai multe decât am sperat vreodată. 

EI păru să obiecteze, dar ea spuse: 

- Şi, de când Darrow şi Rolfe m-au informat că ar trebui să mă 
căsătoresc din interes, de dragul războiului, mi-am dat seama că ar 
trebui să procedez taman invers. 

El pufni. 

- Tipic. Dar dacă Terrasenul are nevoie... 

- lată cum văd eu lucrurile, spuse ea, retrăgându-se ca să-i stu- 
dieze chipul aspru. Nu avem timp. Iar căsătoria cu un rege străin, 
cu contractele şi distanțele, plus lunile de care are nevoie să adune 
şi să trimită o armată... nu avem atât de mult timp la dispoziție. Nu 
avem decât momentul prezent. Şi nu-mi trebuie un soț care să în- 
cerce să se ia la întrecere cu mine sau pe care să fiu nevoită să-l 
izolez undeva pentru siguranța lui sau care să se ascundă într-un 
colț când am să mă trezesc înconjurată de flăcări. Ea îi sărută din 
nou pieptul tatuat, chiar în locul în care inima bătea cu putere. 
Asta, Rowan - asta e tot ce-mi trebuie. Și nimic mai mult. 

Reverberaţiile respirației lui profunde şi sacadate îi răsunară în 
obraz, iar el îi mângâie părul cu o mână, pe spatele gol, și mai jos. 

- Un regat care poate schimba lumea. 

Ea îi sărută colțul gurii. 

- Vom găsi o cale — împreună. Erau cuvintele pe care i le spusese 
el cândva, cuvintele care începuseră să-i vindece inima distrusă. Și 
pe a lui. Te-am rănit... rosti ea răgușit. 

~- Nu. Fl îşi trecu degetul mare peste pometul ei. Nu, nu m-ai 
rănit şi nu mi-ai făcut nimic altceva. 

Ceva se prăbuşi în pieptul ei, iar Rowan o cuprinse în braţe când 
ea îşi băgă faţa în gâtul lui. Cu mâinile-i bătătorite, îi mângâie spa- 
tele, toate cicatricele şi tatuajele pe care i le făcuse el. 

- Dacă o să supraviețuim războiului, şopti ea, după o vreme, 
sprijinindu-şi capul pe pieptul lui gol, noi doi va trebui să învăţăm 
cum să ne relaxăm. Să dormim toată noaptea. 

- Dacă supravieţuim războiului, prinţesă, spuse el, trecându-şi 
un deget pe spatele ei, am să fac bucuros tot ce ai să-mi ceri. Chiar 
şi să învăţ cum să mă relaxez. 

- Şi dacă nu o să avem niciun moment de pace nici după ce o să 
obținem Lacătul şi cheile şi o să-l trimitem pe Erawan înapoi în 
ţinutul lui de iad? 

Amuzamentul dispăru, înlocuit de ceva mai intens când dege- 
tele lui se opriră pe spatele ei. 

- Chiar dacă o să primim ameninţări de război o dată la două 
zile, chiar dacă o să fim nevoiţi să găzduim emisari capricioşi, să 
vizităm regate îngrozitoare şi să ne purtăm frumos, am să le fac 
bucuros pe toate, dacă ai să-mi fii alături. 

Ei îi tremurară buzele. 

- Hei, tu! Când ai învăţat să ţii discursuri atât de frumoase? 

- Am avut nevoie de scuza potrivită ca să învăţ, spuse el, săru- 
tându-i obrazul. 

Corpul i se încordă şi i se înmuie în toate locurile în care ar fi 
trebuit când el îşi mișcă buzele mai jos, sărutând-o ușor pe maxilar, 
pe ureche și pe gât. Ea îşi înfipse degetele în spatele lui, dezgolindu-şi 
gâtul, când caninii lui o zgâriară un pic. 

- Te iubesc, îi şopti Rowan pe piele şi-şi trecu limba peste locul 
unde o zgâriase cu caninii. Aș intra în inima aprinsă a iadului ca să 
te găsesc. 

Aproape o făcuse în urmă cu doar câteva minute, voi ea să spună. 
Dar Aelin îşi arcui încă puţin spatele, gemându-şi uşor dorința. 
Asta — el... Avea să piară vreodată dorinţa? Nevoia nu doar de a-l 
auzi, ci de a o pătrunde atât de adânc, încât să simtă că sufletele lor 
se împleteau, că magia lor dansa... Firul care o scosese din miezul 
aprins de nebunie şi distrugere. 

- Te rog, şopti ea şi-şi înfipse unghiile în partea de jos a spatelui 
său, ca să se facă înțeleasă. 

Geamătul slab al lui Rowan fu singurul său răspuns când o ri- 
dică. Ea îi cuprinse talia cu picioarele, lăsându-l să o ducă nu spre 

pat, ci spre perete, iar senzația lemnului rece pe spatele ei, în com- 
parație cu duritatea lui, care o împingea din față... 

Aelin gâfâi printre dinţii care-i scrâşniră când el își trecu din 
nou limba peste locul acela de pe gâtul ei. 

- Te rog. 

Ea îi simţi zâmbetul pe piele, când Rowan o pătrunse adânc şi 
puternic şi o mușcă de gât. 

Era o revendicare teribilă şi adevărată, de care înțelegea că el avea 
disperată nevoie. De care avea ea nevoie, iar cu dinţii şi corpul lui în 
ea... Urma să ia foc, să se nimicească din cauza nevoii copleşitoare... 

Rowan începu să-şi miște lent coapsele, cu caninii încă înfipţi în 
gâtul ei. În timp ce limba îi alunecă de-a lungul celor două puncte 
de plăcere şi uşoară durere şi-i gustă însăși esența ca şi când ar fi 
fost vin. 

El râse pe un ton jos şi răutăcios când orgasmul o făcu să îl 
muşte de umăr ca să nu ţipe prea tare şi să trezească fiinţele care 
dormeau pe fundul mării. 

Când în cele din urmă Rowan își îndepărtă buzele de gâtul ei, 
magia lui vindecând micile găuri pe care i le făcuse, o apucă mai 
strâns de coapse, ţintuind-o de perete în timp ce se mișcă mai pro- 
fund şi mai puternic. 

Aelin îşi trecu degetele prin părul lui, când îl sărută pasional și 
îşi gustă sângele de pe limba lui. 

Ea îi şopti pe buze: 

— Am să găsesc mereu o cale să mă întorc la tine. 

De data asta, când Aelin întrecu limita, Rowan plonjă odată cu ea. 


Manon Cioc-negru se trezi. 

Niciun sunet, niciun miros şi niciun indiciu nu trădaseră moti- 
vul pentru care se trezise, dar instinctele de prădător simţiseră ceva 
în neregulă şi îi stricaseră somnul. 

Ea clipi când se ridică, rănile durând-o mai puţin acum și con- 
stată că avea mintea limpede. 

Camera era aproape întunecată, cu excepția luminii lunii care 
pătrundea prin hublou ca să-i lumineze cabina înghesuită. Cât timp 
o furase somnul şi melancolia îngrozitoare? 

Ea ascultă atent scârțâitul navei. Un mormăit uşor se auzi de 
deasupra - Abraxos. Era încă în viață. Încă dormea - cunoştea 
mormăitul hârâit şi moleşit. 

Ea testă cătuşele de la încheieturi, ridicându-le ca să privească 
încuietoarea. Lanţurile groase și ancorate bine de zid erau un soi de 
invenţie inteligentă. Şi gleznele erau în aceeaşi situație. 

Nu-şi amintea ultima dată când fusese în lanțuri. Cum de îndu- 
rase Elide asta timp de zece ani? 

Poate că avea să o găsească pe fată imediat ce ar fi ieşit de aici. 
Oricum se îndoia că regele Havilliard ştia ceva de Cele Treisprezece. 
Urma să se furişeze pe spatele lui Abraxos, să zboare spre coastă şi 
să o găsească pe Elide înainte de a da de urma sabatului ei. Iar 
apoi... nu ştia ce ar mai fi făcut. Dar era mai bine decât să zacă aici 
ca un vierme la soare, lăsând disperarea care o controlase zilele sau 
săptămânile astea să o distrugă. 

Dar, ca şi când l-ar fi chemat, uşa se deschise. 

Dorian stătea acolo, cu o lumânare în... 

Nu era o lumânare. Flacăra care îi înconjura degetele îi făcu 
ochii de safir să strălucească intens când o găsi trează. 

- Tu ai fost cea care a trimis valul de putere? 

- Nu. Deşi nu îi era greu să presupună cine fusese, aşadar. 
Vrăjitoarele nu posedă o astfel de magie. 

El îşi înclină capul, flăcările pătându-i cu auriu părul 
negru-albăstrui. 

- Dar tu trăieşti de multă vreme. 

Ea dădu aprobator din cap, iar el îi înțelese gestul ca pe o invitaţie 
să se aşeze pe scaunul său obișnuit. 

- Puţina magie pe care o avem se numeşte Cedare, spuse ea şi 
simţi un fior pe şira spinării. De obicei, nu putem să o invocăm sau 
să o folosim, dar, pentru o clipă din viaţa ei, o vrăjitoare poate să 
invoce o putere extraordinară pe care să o dezlănțuie asupra inami- 
cilor. Preţul pe care îl plăteşte e faptul că explozia o incinerează, iar 
corpul îi este cedat Întunericului. În războaiele vrăjitoarelor, au ape- 
lat la Cedări în toate bătăliile şi încăierările dintre ambele tabere. 

- Este sinucidere - să te arunci în aer... şi să iei inamicii cu tine. 

- Este, şi nu este frumos. Când vrăjitoarea Dinţi-de-fier îşi ce- 
dează viaţa Întunericului, puterea acestuia o umple și se dezlăn- 
țuie din ea într-un val negru. E o manifestare a ceea ce este în 
sufletele noastre. 

- Ai văzut cum se face? 

- O singură dată, mi-a arătat o vrăjitoare tânără şi speriată care 
ştia că nu o să aibă parte de glorie în alt mod. Numai că a distrus 
jumătate din armata vrăjitoarelor Dinţi-de-fier şi pe cea a vrăjitoa- 
relor Crochan. 

Gândul îi rămase la cuvânt. Crochan. Poporul ei... 

Nu poporul ei. Ea era o nenorocită de Cioc-negru... 

- Vrăjitoarele Dinţi-de-fier o vor folosi împotriva noastră? 

- Dacă vă confruntaţi cu sabaturi de rang inferior, da. Sabaturile 
mai vechi sunt prea arogante și pricepute ca să aleagă Cedarea, în 
loc să câştige prin luptă. Dar sabaturile mai tinere şi mai slabe se 
sperie sau vor să-şi câştige vitejia prin sacrificiu. 

- Este o crimă. 

- Este război. Iar războiul înseamnă crimă, indiferent din care 
tabără faci parte. 

Furia licări pe chipul lui, iar ea îl întrebă: 

- Ai ucis vreodată un om? 

El deschise gura ca să nege, dar lumina din mâna lui se stinse. 

O făcuse. Când purtase colierul, presupuse ea. Valgul din el o 
făcuse. De multe ori. Şi nu frumos. 

- Când ai să-i înfrunţi din nou, aminteşte-ţi ce te-au obligat să 
faci, spuse Manon. 

- Mă îndoiesc de faptul că am să uit vreodată, vrăjitoareo! 

El se ridică în picioare şi se îndreptă spre uşă. 

- Lanţurile astea îmi sfâşie pielea, zise Manon. Cu siguranță 
înţelegi creaturile înlănțuite. Dorian se opri. Ea își ridică mâinile, 
arătându-i lanțurile. Promit că nu am să fac niciun rău. 

- Nu este decizia mea. Acum că vorbeşti din nou, poate ai să o 
îmbunezi pe Aelin spunându-i ce insistă să afle de la tine. 

Manon habar nu avea ce o întrebase regina. 

- Cu cât stau mai mult aici, prințişorule, cu atât este mai pro- 
babil să fac ceva stupid când mă eliberezi. Măcar lasă-mă să simt 
vântul în față. 

- Ai o fereastră. Du-te şi stai în faţa ei! 

O parte din ea se îndreptă la asprimea şi răutatea din tonul 
acela, la mişcarea umerilor laţi. 

- Dacă aş fi dormit, ai mai fi zăbovit ca să te uiţi la mine o 
vreme? întrebă ea mieros. 

Amuzamentul de gheaţă îi licări în ochi. 

- Ai fi obiectat? 

Şi poate că era nesăbuită şi sălbatică şi încă puţin ameţită din 
cauză că pierduse sânge, dar spuse: 

- Dacă plănuieşti să te strecori aici la miezul nopții, ar trebui să 
ai cel puţin decenţa să te asiguri că mă aleg cu ceva din asta. 

Lui îi zvâcniră buzele, deşi zâmbetul era rece şi senzual într-un 
fel care o făcea să se întrebe cum ar fi fost să se joace cu un rege bi- 
necuvântat cu magie brută. Dacă ar fi făcut-o să implore pentru 
prima dată în lunga ei viaţă. El părea în stare de asta - poate dispus 
să lase un strop de cruzime să pătrundă în dormitor. Ea își simți 
sângele bâzâind. 

- Pe cât de tentant ar fi să te văd goală şi înlănțuită... El râse 
încet. Nu cred că ţi-ar plăcea să pierzi controlul. 

- Şi tu cu câte femei ai fost ca să-ți dai atât de repede seama ce-şi 
doreşte o vrăjitoare? 

Zâmbetul deveni indolent. 

- Un domn nu spune niciodată. 

- Cu câte? 

El avea doar douăzeci de ani - deşi era un prinț, rege acum. Era 
foarte probabil ca femeile să-i fi făcut ochi dulci de când i se îngro- 
şase vocea. 

- Tu cu câți bărbați ai fost? îi răspunse el. 

Ea rânji superior. 

- Cu destui încât să ştiu cum să mă ocup de nevoile prinților 
muritori. Cât să ştiu ce te-ar face să implori. 

Nu conta că ea se gândea la cu totul altceva. 

El traversă încăperea, dincolo de lanţurile ei şi-i invadă spaţiul 
personal. Se aplecă peste ea şi aproape că-i atinse nasul cu al lui, 
fără ca amuzamentul să i se citească pe chip sau pe buzele-i fru- 
moase şi crude când spuse: 

- Nu cred că te descurci cu genul de lucruri de care am eu ne- 
voie, vrăjitoareo! Şi nu am să mai implor pentru nimic în viața mea. 

Iar apoi plecă. Manon se uită după el, un şuierat de furie scă- 
pându-i printre buze. La ocazia de a-l prinde, de a-l ţine ostatic și 
de a-şi cere libertatea; la aroganţa presupunerii lui; la căldura care 
i se adunase în inima-i care acum zvâcnea destul de insistent, încât 
să îşi strângă picioarele. 

Nu fusese niciodată refuzată. Bărbaţii se sfărâmaseră în bucăţi, 
uneori la propriu, ca să intre în patul ei. Iar ea... Nu ştia ce ar fi făcut 
dacă el i-ar fi acceptat oferta, dacă ar fi decis să afle ce putea face 
regele, mai exact, cu buzele lui frumoase şi trupul sculptat. O dis- 
tracție — şi o scuză să se deteste şi mai mult, presupuse ea. 

Încă mai clocotea uitându-se la uşă când aceasta se deschise 
din nou. 

Dorian se rezemă de lemnul vechi, iar ea nu își dădu seama dacă 
ochii lui străluceau din cauza poftei trupeşti, a urii sau a ambelor 
sentimente. Dorian trase zăvorul, fără să se uite la el. 

Inima începu să-i bată, iar ea îşi îndreptă toată concentrarea ne- 
muritoare asupra respirației lui constante și lente, asupra chipului 
său inexpresiv. 

- Nu am să-mi răcesc gura de pomană spunându-ți cât de stu- 
pid ar fi să încerci să mă iei ostatic, spuse el cu o voce dură. 

- Eu nu am să mi-o răcesc pe a mea spunându-ţi să accepţi doar 
ce îți ofer şi nimic mai mult. 

Ea îşi ciuli urechile, dar până şi inima lui nenorocită bătea con- 
stant. Nici urmă de frică. 

- Trebuie să te aud spunând „da“, zise el şi își îndreptă privirea 
spre lanţuri. 

Ea avu nevoie de o clipă ca să înțeleagă, dar râse încet. 

- Ce atent eşti, prințule! Dar, da. Fac asta pentru că vreau. Poate 
să fie micul nostru secret. 

Oricum nu mai era o persoană importantă acum. Să se culce cu 
inamicul era un nimic în comparaţie cu sângele Crochan care îi 
curgea prin vene. 

Ea începu să-şi descheie cămaşa albă pe care zeii ştiau cât o pur- 
tase, dar el mormăi: 

-O fac eu. 

Pe naiba! Ea atinse cel de-al doilea nasture. 

Nişte mâini invizibile o apucară de încheieturi destul de strâns, 
încât ea lăsă cămașa. 

Dorian se îndreptă spre ea. 

- Am spus că o fac eu. 

Manon îl studie din cap până-n picioare, când se înălță peste ea 
și simţi un fior de plăcere. 

- Îţi sugerez să mă asculți. 

Numai aroganţa pur masculină din acea afirmaţie... 

- Curtezi moartea dacă... 

Dorian îşi plecă gura spre a ei. 

Atingerea fu uşoară ca o pană, ca o şoaptă. Atentă, calculată și 
atât de neașteptată, încât Manon se arcui un pic spre el. 

El îi sărută colțul gurii cu aceeaşi blândețe de mătase. Apoi celă- 
lalt colţ. Ea nu se mișcă, nici măcar nu respiră — ca şi când tot tru- 
pul ei aştepta să vadă ce urma să facă. 

Dar Dorian se retrase, studiindu-i ochii cu o detaşare rece, şi 
făcu un pas înapoi când văzu ceea ce văzu. 

Degetele invizibile de pe încheieturile ei dispărură. Uşa se des- 
cuie. lar Dorian îi zâmbi din nou încrezător şi îi spuse peste umăr: 

- Poate în altă seară, vrăjitoareo! 

Manon aproape ţipă când el ieși pe uşă şi nu se mai întoarse. 


CAPITOLUL 45 


Vrăjitoarea era lucidă, dar supărată. 

Aedion avusese plăcerea să-i servească micul dejun și încercase 
să nu observe mirosul excitaţiei feminine care mai plutea în cabină 
sau că acesta era împletit cu mirosul lui Dorian. 

Regele avea dreptul să meargă mai departe, îşi aminti Aedion 
câteva ore mai târziu, când scrută orizontul după-amiezii de la câr- 
ma navei. În orele liniștite când era de serviciu, se gândea deseori la 
faptul că o mustrase pe Lysandra în privința mâniei lui şi a cruzimii 
față de rege. Şi poate - doar poate - că Lysandra avea dreptate. Şi 
poate că era un miracol faptul că Dorian era în stare să se arate 
interesat de o femeie după ce o văzuse pe Sorscha decapitată. Dar... 
cu vrăjitoarea? Cu ființa aia voia să se încurce el? 

Când Lysandra i se alătură după treizeci de minute, încă udă 
pentru că patrulase prin apele din faţă, îi adresase întrebarea asta. 
Drumul era liber. 

Lysandra îşi trecu degetele prin părul negru şi ud, încruntându-se. 

- Am avut clienţi care şi-au pierdut soțiile sau iubitele şi care îşi 
doreau ceva care să-i distragă. Își doreau pe cineva care să nu le 
semene iubitelor, poate ca să simtă cu totul altceva. Întâmplările 
prin care a trecut el ar schimba pe oricine. La fel de bine ar putea 
acum să se trezească atras de lucruri periculoase. 

- Era deja înclinat spre aşa ceva, şopti Aedion şi aruncă o privire 
spre locul în care Aelin şi Rowan se antrenau pe puntea principală, 

transpirația strălucind auriu când lumina după-amiezii se trans- 
formă în amurg. 

Dorian se cocoță pe treptele din apropierea punţii pupei, cu 
Damaris sprijinită pe genunchi, pe jumătate treaz în căldură. O 
parte din Aedion zâmbi ştiind că Rowan avea să-l ia cu siguranță la 
bătaie din cauza asta. 

- Aelin era periculoasă, dar încă umană, observă Lysandra. 
Manon... nu este. Probabil că așa îi place lui. Și, dacă aș fi în locul 
tău, nu m-aş băga. 

- Nu am de gând să mă bag în mijlocul dezastrului, nu-ţi face 
griji. Cu toate că, dacă aş fi în locul lui, nu aş lăsa dinţii ăia de fier să 
se apropie de părțile mele preferate. 

Aedion zâmbi când Lysandra îşi lăsă capul pe spate şi râse. 
El adăugă: 

- În plus, faptul că am văzut cum Aelin și vrăjitoarea s-au certat 
dimineaţă în privinţa lui Elide a fost suficient să-mi amintească să 
nu mă bag şi să mă bucur de spectacol. 

Micuța Elide Lochan - vie şi undeva pe-acolo, în căutarea lor. 
Pe toţi zeii! Expresia de pe chipul lui Aelin când Manon îi povestise 
în detaliu tot ce încercase Vernon să-i facă fetei... 

Pentru asta, urma să aibă loc o răfuială în Perranth. Aedion 
însuşi avea să-l spânzure pe lord de intestine, de viu. Iar apoi, să îl 
răsplătească pe Vernon pentru cei zece ani de groază înduraţi de 
Elide. Pentru piciorul distrus şi pentru lanţuri. Pentru turn. 

Închisă într-un turn - într-un oraș pe care el îl vizitase de atâtea 
ori în ultimii zece ani, încât pierduse numărul. Poate că, din turn, 
ea urmărise cum legiunea Bane venise şi plecase din oraş. Gân- 
dindu-se, probabil, că el o uitase sau că nu îi păsa de ea. 

Iar acum, ea era undeva acolo. Singură. 

Cu un picior permanent distrus, fără să fi fost instruită şi fără 
arme. Dacă avea noroc, poate că mai întâi ar fi dat peste legiunea 
Bane. Comandanții lui i-ar fi recunoscut numele și ar fi protejat-o. 
Asta dacă ar fi îndrăznit să şi-l dezvăluie. 

Fusese nevoit să se abțină din răsputeri să nu o sugrume pe 
Manon pentru că abandonase fata în mijlocul pădurii Oakwald, 
pentru că nu o dusese în zbor, direct în Terrasen. 

Aelin totuși nu se deranjase să se abțină. 

Îi dăduse două lovituri, ambele atât de rapide, încât nici măcar 
Aripa Conducătoare nu le văzuse. 

O lovise pe Manon cu dosul palmei peste față. Pentru că o pără- 
sise pe Elide. 

Şi, după aceea, un inel de foc îi cuprinsese gâtul lui Manon, izbin- 
d-o de lemn, când Aelin o făcuse să jure că informaţiile erau corecte. 

Sec, Rowan îi amintise lui Aelin că Manon era responsabilă şi de 
evadarea și salvarea lui Elide. Aelin spusese doar că, dacă nu ar fi 
fost așa, focul i-ar fi intrat deja pe gât. 

Şi asta fusese tot. 

Aelin era încă supărată, după fervoarea cu care se antrena cu 
Rowan pe punte. 

Vrăjitoarea, după mârâiturile și mirosul din cabina ei, era 
încă supărată. 

Aedion era mai mult decât pregătit să ajungă în Mlaştinile 
Stâncoase - chiar dacă, probabil, ceea ce îi aștepta acolo nu era atât 
de plăcut. 

Încă trei zile îi mai despărțeau de coasta estică. Iar apoi... apoi 
aveau să vadă cât valora alianţa lui Rolfe, dacă bărbatul putea fi de 
încredere. 

- Nu-l poţi evita la nesfârşit, ştii, spuse Lysandra, atrăgându-i 
atenţia asupra celuilalt motiv pentru care el trebuia să coboare de 
pe navă. 

Tatăl său stătea în apropiere de locul în care Abraxos se ghe- 
muise la provă, păzind şi observând balaurul. Învăţând cum să-i 
ucidă - unde să lovească. 

Nu conta că balaurul era doar cu un pic mai solid decât un câine 
de vânătoare de talie mare, şi destul de docil, încât ei nu se deranja- 
seră să-l pună în lanţuri. Oricum nu aveau niciunul suficient de mare 

şi era foarte probabil ca bestia să refuze să părăsească nava înaintea 
lui Manon. Abraxos se mişca doar ca să vâneze peşte sau prăzi mai 
mari, Lysandra escortându-l pe sub valuri, în forma ei de dragon de 
mare. Iar când bestia se întindea pe punte... Leul îi ținea companie. 

Aedion nu prea vorbise cu Gavriel de când plecaseră din 
Golful Craniului. 

- Nu îl evit, spuse Aedion. Doar că nu mă interesează să discut 
cu el. 

Lysandra îşi aruncă părul peste un umăr, încruntându-se la 
petele ude de pe bluza ei albă. 

- Mie mi-ar plăcea să-l aud povestind cum a cunoscut-o pe 
mama ta. Este de treabă — pentru cineva din grupul lui Maeve. Mai 
bun decât Fenrys. 

Într-adevăr, Fenrys îl făcea pe Aedion să vrea să distrugă lu- 
cruri. Chipul acela amuzat, lăudăroşenia, aroganţa... Totul era o 
altă oglindă, își dădu el seama. Dar una care o urmărea pe Aelin 
peste tot, ca un câine. Sau ca un lup, presupuse el. 

Aedion nu se confruntrase cu masculul în ringul de antrena- 
ment, dar îl urmărise atent pe Fenrys luptându-se cu Rowan şi cu 
Gavriel, care îl antrenaseră. Fenrys lupta aşa cum el s-ar fi aşteptat 
să o facă un războinic pe care doi ucigași îl antrenaseră secole la 
rând. Dar nu mai zărise magia care îi permitea lui Fenrys să sară 
dintr-un loc în altul, ca şi când ar fi intrat pe o uşă invizibilă. 

Ca şi când gândurile lui l-ar fi invocat pe războinicul nemuritor, 
Fenrys ieşi din umbrele de sub punte și le rânji superior tuturor 
înainte de a-şi ocupa poziţia de santinelă, în apropierea catargului 
din față. Toţi aveau un program de strajă şi de patrulare, Lysandra 
şi Rowan fiind de obicei însărcinaţi să zboare la înălțime ca să stu- 
dieze terenul din față sau din spate sau ca să comunice cu cele 
două nave de escortă. Aedion nu îndrăznise să-i spună creaturii 
metamorfice că, deseori, număra minutele până la întoarcerea ei, 
că mereu simţea cum pieptul i se strângea insuportabil până când 

nu repera, întorcându-se spre ei, ființa înaripată sau cu înotătoare 
în care se transformase ea. 

Ca şi verişoara lui, era sigură că creatura metamorfică nu i-ar fi 
apreciat agitația. 

Lysandra îi observa atent pe Aelin şi pe Rowan, cu săbiile ca ar- 
gintul viu, când se întâlneau, lovitură după lovitură. 

- Te descurci bine cu lecţiile, îi spuse Aedion creaturii 
metamorfice. 

Ochii verzi ai Lysandrei se încruntară. Pe rând, toți o învățaseră 
cum să mânuiască diverse arme şi cum să se lupte corp la corp. 
Lysandra ştia câte ceva din timpul petrecut cu Arobynn - o învățase 
ca să asigure supraviețuirea investiţiei lui, îi spusese el. 

Dar ea voia să ştie mai multe. Cum să ucidă oamenii într-o 
mulțime de moduri. Asta nu ar fi trebuit să-l încânte atât de mult 
pe cât o făcea. Nu când ea ignorase râzând declaraţia pe care 
Aedion i-o făcuse pe plajă în ziua aceea din Golful Craniului. Ea 
nu mai deschisese subiectul. Nici el nu fusese atât de prost, încât să 
o facă. 

Fără să se poată abține, Aedion se luă după Lysandra când ea se 
îndreptă spre spaţiul în care regina și prințul se antrenau, Dorian 
dându-se la o parte pe trepte ca să-i facă loc, în tăcere. Aedion ob- 
servă gestul şi respectul regelui și îşi alungă sentimentele contra- 
dictorii când zăbovi deasupra lor şi îşi concentră atenţia asupra 
verişoarei lui şi a lui Rowan. 

Însă ei ajunseră într-un impas - ceea ce fu suficient pentru ca 
Rowan să renunţe şi să își bage sabia în teacă. Apoi îi dădu lui Aelin 
peste nas când păru supărată că nu câștigase. Aedion râse în barbă 
şi aruncă o privire în direcţia creaturii metamorfice când regina şi 
prințul se îndreptară spre ulciorul cu apă şi paharele sprijinite de 
balustrada scării şi se serviră. 

El tocmai voia să-i ofere Lysandrei o rundă finală în ring înainte 
ca soarele să apună când Dorian își sprijini braţele pe genunchi şi îi 
spuse lui Aelin printre zăbrelele scării: 

- Nu cred că o să facă nimic dacă o lăsăm afară. 

Aelin își sorbi elegant apa, gâfâind încă. 

- Ai ajuns la concluzia asta înainte, în timpul sau după vizita 
de la miezul nopţii? 

O, zeilor! Avea să fie genul acela de conversaţie! 

Dorian schiță un zâmbet. 

- Tu îi preferi pe războinicii nemuritori. Eu de ce n-aş putea să 
o fac? 

Clinchetul slab al paharului ei pe măsuţă îl făcu pe Aedion să se 
pregătească - să înceapă să recalculeze configuraţia diverselor 
punți. Fenrys încă îi supraveghea de la catargul provei, Lysandra 
rămânând lângă Dorian. El presupunea că, stând deasupra lui 
Dorian pe scări şi cu Aelin alături, avea să fie chiar în mijloc. 

Exact unde jurase să nu fie. 

Rowan, din partea cealaltă a lui Aelin, îl întrebă pe Dorian: 

- Maiestate, ce te face să crezi că vrăjitoarea trebuie să fie liberă? 

Aelin îi aruncă o privire de foc. Bun - să se descurce prințul cu 
furia ei. Chiar şi după câteva zile după revendicarea care-i făcuse pe 
toți să pretindă că nu observaseră cele două înțepături de pe gâtul 
lui Rowan sau zgârieturile delicate de pe umerii lui, prinţul Fae tot 
mai aducea cu un mascul care abia supravieţuise unei furtuni și 
care se bucurase de fiecare secundă sălbatică a ei. 

Ca să nu mai spunem de cele două răni de pe gâtul lui Aelin din 
dimineaţa asta. El aproape o implorase să găsească o eşarfă. 

- Ce-ar fi să-l închidem pe unul dintre voi într-o cameră - arătă 
Dorian cu bărbia spre războinicii Fae din cealaltă parte a punţii şi 
spre Lysandra, din dreapta lui — și să vedem cât de bine o să vă fie 
după ceva timp. 

- Tot trupul ei e menit să ademenească bărbaţii, spuse Aelin. 
Să-i facă să creadă că este inofensivă. 

- Crede-mă, Manon Cioc-negru nu este deloc inofensivă. 

- Ea şi cele din neamul ei sunt nişte ucigaşe, continuă Aelin. 
Sunt crescute fără conştiinţă. Indiferent de ce i-a făcut bunica ei, 

aşa o să fie mereu. Nu am să pun în pericol vieţile oamenilor de pe 
nava asta ca să poţi dormi mai bine la noapte. Ochii îi străluciră cu 
o expresie nespus de tăioasă. 

Ei se mişcară cu toții, iar Aedion tocmai voia să îi ceară Lysandrei 
să se antreneze, conversaţia fiind încheiată, când Dorian spuse un 
pic prea încet: 

- Sunt rege, să ştii. 

Ochii turcoaz şi aurii se îndreptară spre Dorian. Aedion aproape 
văzu cuvintele pe care Aelin se străduia să le formuleze în minte, 
caracterul ei implorând-o să refuze provocarea. Cu câteva propoziţii 
alese, ar fi putut să-i facă spiritul fileuri, ca pe un pește, sfâşiind și 
mai mult ce mai rămăsese din omul violat de prințul Valg. Şi, fă- 
când asta, să piardă un aliat puternic de care ar fi avut nevoie nu 
doar în acest război, ci și după aceea, dacă ar fi supravieţuit. Şi, 
atunci, acei ochi se îmblânziră un pic. Şi-ar fi pierdut şi prietenul. 

Aelin îşi masă cicatricele de la încheieturi, care ieşeau în evi- 
denţă în lumina aurie a soarelui care apunea. Cele la care Aedion 
nu se putea uita. După o clipă, ea îi spuse lui Dorian: 

- Mişcări controlate. Dacă părăseşte camera, rămâne sub pază — 
supravegheată tot timpul de Fae şi de unul dintre noi. Cu cătuşe la 
mâini, nu şi la picioare. Fără lanţuri în cameră, dar cu un gardian în 
faţa uşii. 

Aedion prinse degetul mare cu care Rowan îi atinse una dintre 
cicatricele de pe încheieturile mâinilor ei. 

- Bine, fu tot ce zise Dorian. 

Aedion se gândi dacă să-i spună regelui că un compromis din 
partea lui Aelin trebuia sărbătorit. 

Vocea lui Aelin se transformă în acel tors letal. 

- După ce ai terminat de flirtat cu ea în ziua aia din Oakwald, a 
încercat să mă ucidă împreună cu sabatul ei. 

- Tu ai provocat-o, replică Dorian. lar eu mă aflu aici astăzi 
datorită riscurilor pe care şi le-a asumat când a venit în Rifthold, 
de două ori. 

Aelin își şterse transpirația de pe frunte. 

- Are motivele ei, iar eu mă îndoiesc de faptul că a făcut-o pentru 
că, în suta de ani de omoruri, a decis că fața ta drăguță ar îmbuna-o. 

- Tu l-ai transformat pe Rowan după trei secole în care a fost 
legat de un jurământ de sânge. 

Tatăl lui Aedion spuse calm când părăsi stinghia de lângă 
Abraxos, de la provă, ca să se apropie de ei: 

- Maiestate, ţi-aş sugera să alegi un alt argument. 

Într-adevăr, toate instinctele lui Aedion se treziră la furia în- 
ghețată care-i contura acum toți muşchii prinţului. 

Şi Dorian observă asta şi spuse, poate un pic vinovat: 

- Nu am vrut să te ofensez, Rowan. 

Gavriel îşi înclină capul, părul auriu alunecându-i peste umărul 
lat, şi spuse schițând un zâmbet: 

- Nu te îngrijora, Maiestate! Fenrys i-a făcut lui Whitethorn 
destule probleme cât pentru încă trei secole. 

Umorul şi zâmbetul uşor îl făcură pe Aedion să clipească. 

Dar Aelin îl scuti de efortul de a decide dacă să zâmbească la 
rândul său, spunându-i lui Dorian: 

- Ei bine? Hai să vedem dacă Aripii Conducătoare i-ar plăcea 
să se plimbe pe punte înainte de cină. 

Dorian avea dreptate să pară precaut, decise Aedion. Însă Aelin 
se îndrepta deja spre capătul opus al punţii, iar Fenrys îşi părăsi 
postul de lângă catargul provei, privirea tăioasă şi amară alunecând 
peste ei când trecură unul pe lângă celălalt. 

Dar Fenrys avea să se conformeze, fără îndoială. Nici într-o mie 
de ani nu ar fi dezlănțuit vrăjitoarea fără ca toți să fie acolo. Până şi 
cei din grupul Fae păreau să înțeleagă asta. 

Aşadar, Aedion merse după regina lui în lumina slabă a navei, 
noaptea pogorându-se deasupra lor şi se rugă ca Aelin şi Manon să 
nu fie pe cale să spulbere nava. 

Să se culce cu o vrăjitoare! Aelin scrâşni din dinţi când se în- 
dreptă spre camera lui Manon. 

Dorian fusese cândva celebru în materie de femei, dar asta... 
Aelin pufni, dorindu-și să fi fost Chaol prezent, chiar dacă numai 
ca să-i vadă figura. 

Chiar dacă, într-un fel, o uşura să ştie că Faliq şi Chaol erau în 
Sud. Poate ca să adune o armată ca să traverseze Marea Îngustă şi să 
mărșăluiască spre nord. Dacă ar fi avut noroc. 

Dacă. Aelin ura cuvântul acela. Dar... prietenia ei cu Dorian era 
destul de fragilă. Parţial, îi acceptase cererea dintr-o oarecare urmă 
de bunătate, dar, în mare parte, deoarece ştia că Manon avea să le 
spună mai multe despre Morath. Şi despre Erawan. Mult mai 
multe lucruri. 

Şi se îndoia că vrăjitoarea urma să o facă prea curând - mai ales 
că, în dimineaţa asta, Aelin îşi pierduse puțin cumpătul. Şi poate 
faptul că se folosea de interesul lui Dorian ca de un pretext să o 
îmbuneze pe vrăjitoare o făcea o persoană îngrozitoare şi vicleană, 
dar... era război. 

Aelin îşi relaxă mâna când se apropie de camera vrăjitoarei, lumi- 
nile pătrunzând în valuri care erau mai brutale decât în miezul zilei. 

Rowan îi vindecase vânătaia cu care se alesese pe monturi când 
o lovise pe vrăjitoare, iar ea îi mulțumise încuind uşa camerei lor şi 
îngenunchind în faţa lui. Încă îi simțea degetele strânse-n pumn în 
părul ei, încă îi auzea geamătul... 

Rowan, acum la un pas lângă ea, întoarse capul în direcţia ei. 

„La ce naiba te gândeşti?“ 

Dar pupilele i se dilataseră destul încât să fie perfect conștientă 
că el ştia exact la ce se gândise ea, în drum spre cabina vrăjitoarei. 
Faptul că Fenrys rămăsese cu mult în urmă pe hol îi spuse destule 
despre mirosul ei schimbat. 

„La lucruri obişnuite, îi replică ea lui Rowan, zâmbind prosteşte. 
La ucis, la croşetat, la cum să te fac să scoţi din nou sunetele acelea... 

Rowan afişă o expresie îndurerată, care o făcu să zâmbească. 
Mai ales că gâtul i se mişcă atunci când înghiţi - cu greu. „Runda a 
doua, păru el să spună. După ce ne ocupăm de asta, o să urmeze 
runda a doua. De data asta, eu am să văd ce sunete scoţi.“ 

Aelin aproape intră în tocul uşii deschise de la cabina lui Manon. 
Râsul domol al lui Rowan o făcu să se concentreze, să nu mai zâm- 
bească precum o idioată îndrăgostită... 

Manon stătea în şezut în pat, uitându-se când la Rowan, când la 
Dorian şi la ea. 

Fenrys se strecură în spatele lor, îndreptându-şi atenţia direct 
spre vrăjitoare. Fără îndoială, era uimit de frumuseţea, graţia, per- 
fecţiunea ei, bla-bla-bla. 

- Cine este el? întrebă Manon cu o voce joasă şi egală. 

Dorian ridică o sprânceană, urmărindu-i privirea. 

- L-ai mai întâlnit. El este Fenrys - războinic jurat Reginei Maeve. 

Faptul că Manon miji ochii îi trezi un instinct. Nările vrăjitoarei 
se umflară când îl adulmecă pe masculul al cărui miros abia se 
simţea în cabina înghesuită... 

- Nu, nu este, spuse Manon. 

Vrăjitoarea își arătă unghiile de fier cu o secundă înainte ca Fenrys 
să atace. 

Încă avea instinctul de a apuca un cuţit înainte ca Aelin să-și 
folosească magia. 

Iar când Fenrys sări spre Manon mârâind, puterea lui Rowan fu 
cea care îl izbi prin cameră. 

Înainte ca masculul să fi alunecat pe podea, Aelin ridică un zid 
de flăcări între ei. 

- Ce naiba! spuse ea. 

În genunchi, Fenrys se ţinu de gât, din cauză că Rowan îl lăsase 
fără aer. 

Cabina era prea mică pentru ca ei toți să încapă fără să se apro- 
pie prea mult. Lui Dorian gheaţa încă-i dansa în vârfurile degetelor 
când își făcu loc lângă Manon, care era tot înlănțuită de pat. 

- Ce ai vrut să spui cu asta? i se adresă Aelin vrăjitoarei, fără 
să-şi ia privirea de la el. 

Rowan mormăi încet în spatele ei. 

Iar Aelin urmări cu un amestec de groază şi satisfacție cum in- 
spiraţia adâncă îi făcu pieptul lui Fenrys să se umfle atunci când se 
ridică în picioare şi studie zidul de foc. 

Ca şi când magia lui Rowan s-ar fi consumat. 

Și, când pielea lui Fenrys păru să strălucească şi să se topească, 
în timp ce o creatură la fel de albă ca zăpada proaspătă ieşi din ilu- 
zia care se destrăma, Aelin îi aruncă subtil lui Aedion o privire 
peste umăr. 

Verişorul ei se mişcă imediat, cheile pentru lanțurile lui Manon 
apărând din buzunarul lui. 

Dar Manon nu se mișcă în timp ce creatura luă formă, cu toate 
membrele subțiri, cu aripile strânse, cu fața hidos deformată care 
adulmeca... 

Lanţurile lui Manon se desfăcură. 

- Ce eşti? îi spuse Aelin creaturii din spatele zidului de foc. 

Manon răspunse în locul ei. 

- Copoiul lui Erawan. 

Creatura zâmbi, dezvăluindu-și dinţii ca niște cioturi putrede 
şi negre. 

- La dispoziţia voastră, spuse aceasta. Spuse ea, își dădu seama 
Aelin când observă sânii mici şi stafidiţi de pe pieptul îngust. Deci 
nu ți-au ieşit maţele pe afară, îi spuse mieros lui Manon. 

- Unde este Fenrys? întrebă Aelin. 

Copoiul nu încetă să zâmbească. 

- Patrulează pe navă, la un alt nivel, presupun. Fără să ştie, aşa 
cum nici voi nu aţi ştiut, că unul dintre ai voştri nu este cine 
pretinde, în vreme ce eu... 

- Uf, altă vorbăreaţă, spuse Aelin, dându-și coada împletită peste 
un umăr. Lasă-mă să ghicesc: ai ucis un marinar, i-ai luat locul, ai 
aflat ce trebuie despre cum să o iei pe Manon de pe navă și despre 
patrulele noastre şi... ce? Plănuiai să o răpeşti în noapte? Aelin se 
încruntă la corpul subțire al creaturii. Arăţi de parcă abia poți să 
ridici o furculiță - şi nu ai făcut-o de câteva luni. 

Copoiul clipi la ea - apoi şuieră. 

Manon râse încet. 

- Sincer? spuse Aelin. Ai fi putut să te strecori aici și să te scuteşti 
de o mie de etape stupide... 

- Metamorfică, spuse creatura printre dinţi, destul de flămândă 
încât Aelin se bâlbâi. 

Ochii ei imenși se îndreptaseră direct spre Lysandra, care mârâia 
încet în colț, în forma ei de leopard-fantomă. 

- Metamorfică, şuieră din nou chestia, dorinţa strâmbându-i 
trăsăturile. 

Iar Aelin avu sentimentul că ştia ce fusese creatura la început: era 
ceea ce prinsese şi mutilase Erawan în munții din jurul Morathului. 

- După cum spuneam, tărăgănă Aelin cât de bine putu, chiar 
ţi-ai făcut-o cu mâna ta... 

- Am venit pentru moștenitoarea Cioc-negru, spuse gâfâind 
Copoiul. Dar uitaţi-vă la voi: un cufăr care valorează greutatea lui 
în aur. 

Ochii i se întunecară, ca şi când nu ar mai fi fost acolo, ca şi când 
creatura ar fi plutit în altă cameră... 

„Rahat.“ 

Aelin atacă cu flacăra ei. 

Copoiul ţipă... 

Iar flacăra lui Aelin se împrăştie în abur. 

Rowan ajunse imediat acolo, împingând-o înapoi, cu sabia 
scoasă. Magia ei... 

- Ar fi trebuit să mi-o daţi pe vrăjitoare, râse Copoiul şi smulse 
hubloul din partea laterală a navei. Acum, el ştie cu cine călătoriţi, 
ce navă cârmuliți... 

Creatura sări spre gaura pe care o făcuse, spuma mării pătrun- 
zând înăuntru. 

O săgeată cu vârf negru se izbi în genunchiul ei; apoi, o alta. 

Copoiul căzu la doi centimetri de libertate. 

Mârâind când el intră în cameră, Fenrys trase alta, țintuindu-i 
umărul în scândurile din lemn. 

Se pare că el nu aprecia să fie imitat. Îi aruncă lui Rowan o pri- 
vire furioasă, care-i spuse asta. Şi prin care întrebă cum de ei toți 
nu-şi dăduseră seama de diferenţă. 

Însă Copoiul se eliberă şi sângele negru ţâşni prin cameră, um- 
plând-o cu mirosul său urât. Aelin înclină un pumnal, gata să-l 
arunce; Manon era pe cale să sară; securea lui Rowan era ridicată... 

Copoiul aruncă o curea din piele neagră în mijlocul camerei. 

Manon se opri. 

- Locțiitoarea ta a țipat când Erawan a distrus-o, spuse Copoiul. 
Maiestatea Sa Întunecată îți trimite asta ca să-ți aduci aminte de ea. 

Aelin nu îndrăzni să-și ia privirea de la creatură, dar ar fi putut 
să jure că Manon se clătină. 

- Un dar de la Regele Valgilor... pentru ultima Regină Crochan 
în viaţă, îi spuse Copoiul vrăjitoarei. 


TI 


Manon continuă să se holbeze la cureaua din piele împletită - 
cea pe care Asterin o purtase în fiecare zi, chiar și atunci când lupta 
nu o cerea — fără să-i pese ce le declarase Copoiul celorlalți. Nu-i 
păsa că era moștenitoarea Clanului Vrăjitoarelor Cioc-negru sau al 
celor Crochan. Nu-i păsa că... 

Manon nu-și termină gândul în vuietul care-i reduse mintea 
la tăcere. 

Vuietul care îi ieşi pe gură când se aruncă asupra Copoiului. 

Săgeţile din bestie o zgâriară pe Manon când trânti corpul 
scheletic și înrourat la podea. Ghearele şi dinţii loviră fără milă 
spre faţa ei, dar Manon îi cuprinse gâtul cu mâinile, iar fierul sfâşie 
pielea udă. 

Apoi ghearele fură înfipte în lemn de mâinile-fantomă, când 
Dorian se apropie, cu fața atât de neînduplecată. Copoiul se zbătu, 
încercând să-şi elibereze ghearele... 

Creatura ţipă când mâinile invizibile îi apăsară oasele. 

Apoi trecură prin ele. 

Manon se uită uimită la mâinile tăiate cu o clipă înainte ca ființa 
să ţipe atât de tare, încât îi țiuiră urechile. Însă Dorian spuse: 

- Termină odată! 

Manon ridică cealaltă mână, dorindu-și să sfâşie Copoiul, nu oţelul. 

Ceilalți urmăreau din spatele lor, cu armele pregătite. 

Dar Copoiul spuse gâfâind: 

- Nu vrei să ştii ce a spus Locţiitoarea ta înainte de a muri? Ce 
a cerșit? 

Manon ezită. 

- Ce semn oribil - necurat avea pe abdomen. Tu i-ai făcut asta, 
Cioc-negru? 

Nu. Nu, nu, nu... 

- Un copil; a spus că a născut un copil de vrăjitoare mort. 

Manon îngheţă cu totul. 

Şi nu-i păsa în mod deosebit când Copoiul se aruncă la gâtul ei, 
cu dinţii dezgoliți. 

Nici flacăra, nici vântul nu îi frânseră gâtul Copoiului. 

Ci mâinile invizibile. 

Scârțâitul răsună prin cameră, iar Manon se întoarse spre 
Dorian Havilliard. Ochii lui de safir erau extrem de nemiloşi. 
Manon mârâi. 

- Cum îndrăznești să o ucizi în locul meu... 

Oamenii de pe punte începură să ţipe, iar Abraxos urlă. 

„Abraxos.“ 

Manon se întoarse şi fugi prin zidul de războinici, înclinându-se 
pe hol şi urcând scările... 

Ungbhiile ei de fier rupseră bucăţi din lemnul alunecos când, cu 
o durere de stomac, se ridică. Aerul umed şi cald al nopţii o lovi; 
apoi mirosul mării; apoi... 

Erau şase. 

Pielea lor nu era albă ca a Copoiului, ci, mai degrabă, de un negru 
împestrițat - creată pentru umbre şi furişat. Toţi erau înaripaţi și 
aveau corpuri şi fețe umanoide... 

- Ilkeni, spuse unul dintre ei când spintecă un bărbat cu o sin- 
gură lovitură a ghearelor. Suntem ilkeni și am venit la festin. 

Într-adevăr, piraţii erau morţi pe punte, iar sângele avea un iz 
de cupru care îi acoperi simțurile când se grăbi spre locul din care 
se auzise urletul lui Abraxos. 

Dar el era în aer, bătând din aripi la înălțime şi dând din coadă. 

Cu creatura metamorfică în formă de balaur lângă el. 

Atacau trei siluete mai mici, mult mai agile decât ei... 

Flăcările izbucniră în noapte, împreună cu vântul și gheaţa. 

Un ilken se topi. Cel de-al doilea rămase fără aripi. Iar al trei- 
lea... al treilea îngheță bocnă şi se sparse pe punte. 

Alți opt ilkeni aterizară, iar unul sfâşie gâtul unui marinar care 
tipa pe puntea provei... 

Dinţii de fier ai lui Manon coborâră. Flăcările izbucniră din 
nou, îndreptându-se către groaza care se apropia. 

Doar ca ei să înainteze prin ele. 

Pe navă se stârni o încăierare când aripile şi ghearele sfâşiară 
pielea delicată umană, când războinicii nemuritori se dezlănțuiră 
asupra ilkenilor care aterizaseră pe punte. 


Aedion se repezi după Aelin în clipa în care balaurul ţipă. 

El ajunse pe puntea principală înainte de atacul chestiilor, înainte 
ca flăcările lui Aelin să erupă de pe puntea din față, iar el îşi dădu 
seama că verişoara lui putea să-şi poarte singură de grijă pentru că, la 
naiba, regele Valg fusese ocupat. Creaturile spuseseră că erau ilkeni. 

Acum, în fața lui, pe puntea de la pupă, unde alergase să-i cruţe 
pe căpitan şi pe ofițerul secund de eviscerare, erau doi. Ambele bes- 
tii măsurau aproape trei metri şi erau născute din coşmaruri, dar, 
în ochii lor... aceia erau ochi umani. Iar mirosurile lor... ca de carne 
putredă, dar... umană. Parţial. 

Ilkenii stăteau între el şi scările care duceau spre puntea 
principală. 

- Ce pradă ne-a adus vânătoarea asta! spuse unul. 

Aedion nu îndrăzni să nu fie atent la ei, deşi o auzise vag pe 
Aelin ordonându-i lui Rowan să se ducă şi să ajute celelalte nave. 
Vag, auzise un lup şi un leu mârâind, şi simţise sărutul rece al gheții 
izbind lumea. 

Aedion îşi apucă sabia şi o roti o dată, de două ori. Îi vânduse 
Lordul Pirat Morathului? Felul în care Copoiul se uitase la 
Lysandra... 

În sânge, furia i se transformă într-un cântec. 

Ei îl măsurară din priviri, iar Aedion îşi roti din nou sabia. Doi 
împotriva unuia singur - ar fi putut să aibă o şansă. 

Şi, atunci, un al treilea ilken sări din umbrele din spatele lui. 


Aelin ucise unul cu sabia Goldryn, decapitându-l. 

Ceilalți doi... Nu fuseseră prea mulțumiți de asta, dacă țipetele 
lor neîncetate din clipele următoare erau vreun semn. 

Răgetul unui leu spintecă noaptea, iar Aelin se rugă ca Gavriel 
să fie cu Aedion undeva... 

Cei doi din fața ei, care-i blocau calea spre punțţile inferioare, 
încetară să mai şuiere suficient de mult timp, încât să o întrebe: 

- Unde-ţi sunt acum flăcările? 

Aelin deschise gura. Dar, apoi, Fenrys sări dintr-un petic de în- 
tuneric, ca şi când ar fi ieşit pur şi simplu pe o uşă, şi se izbi în cel 
care era mai aproape. Părea că avea de încheiat niște socoteli. 

Fenrys îl apucă pe ilken de gât cu maxilarele, iar celălalt se în- 
vârti, cu ghearele scoase. 

Ea nu fu destul de rapidă ca să pună capăt luptei când două rân- 
duri de gheare tăiară haina albă prin scutul pe care-l avea asupra 
lui, iar strigătul de durere al lui Fenrys se auzi peste apă. 

Două săbii de foc intrară prin gâturile celor doi ilkeni. 

Capetele se rostogoliră pe puntea udă de sânge. 

Fenrys se clătină înapoi, făcând un pas, înainte să se prăbuşească 
pe punte. Aelin se grăbi spre el, înjurând. 

Sânge, os şi mâzgă verzuie — otravă. Ca din cozile balaurilor. 

Ca şi când ar fi stins o mie de lumânări, ea îşi dădu la o parte 
flăcările şi aduse acea apă vindecătoare. Fenrys se transformă din 
nou într-un mascul, cu dinţii încleștați, înjurând încet şi urât, cu o 
mână pe coastele sfâşiate. 

- Nu te mișca, îi spuse ea. 

Îl trimisese imediat pe Rowan spre celelalte nave, iar el încer- 
case să o contrazică, dar... o ascultase. Ea nu ştia unde era Aripa 
Conducătoare - Regina Crochan. Pe toți zeii! 

Aelin îşi pregăti magia, încercând să-şi domolească pulsul mărit... 

- Ceilalți, spuse gâfâind Aedion, îndepărtându-se de ei şchio- 
pătând şi acoperit cu sânge negru, sunt bine. 

Ea aproape suspină de ușurare - până când observă cum îi stră- 
luceau ochii verișorului și că... Gavriel, însângerat şi şchiopătând 
mai rău decât Aedion, era cu un pas în spatele fiului său. Ce naiba 
se întâmplase? 

Fenrys mormăi, iar ea se concentră la rănile lui, la otrava care i 
se scurgea în sânge. Ea deschise gura să-i spună lui Fenrys să îşi 
coboare mâna când aripile bătură. 

Nu cele care îi plăceau ei. 

Aedion fu imediat în fața lor, cu sabia scoasă, strâmbându-se de 
durere - dar unul dintre ilkeni ridică mâna cu gheare. 

- Haideţi să negociem! 

Verișorul ei se opri. Dar Gavriel se mișcă imperceptibil mai 
aproape de ilken, când acesta îl adulmecă pe Fenrys și zâmbi. 

- Nu te deranja, îi spuse creatura lui Aelin, râzând încet. Nu 
mai are mult de trăit. 

Aedion mârâi, apucând cuţitele de luptă. Aelin își adună focul. 
Numai cel mai fierbinte foc al ei ar fi putut să-i ucidă - orice altceva 
i-ar fi lăsat nevătămaţi. Mai târziu, avea să se gândească la impli- 
caţiile acestui lucru pe termen lung. 

- Am fost trimis să vă transmit un mesaj, spuse ilkenul, zâm- 
bind peste un umăr, spre orizont. Mulţumesc pentru că în Golful 
Craniului mi-aţi confirmat că aveţi cu voi ceea ce caută Maiestatea 
Sa Întunecată. 

Aelin simţi că leșină. 

Cheia. Erawan ştia că ea avea cheia Wyrd. 

Rowan reveni pe nava lor, magia lui aproape aruncându-l prin aer. 

Celelalte două nave nu fuseseră tulburate - ba oamenii chiar 
avuseseră tupeul să întrebe de ce naiba se ţipa. 

Rowan nu se deranjase să le explice mai multe în afară de faptul 
că era un atac inamic şi să arunce ancora până ce s-ar fi terminat, 
înainte de a pleca. Fl se întorsese la măcel. 

Se întoarse cu inima bătându-i atât de tare, încât crezu că avea 
să vomite de ușurare când plonjă ca să aterizeze şi o văzu pe Aelin 
îngenunchind pe punte. Până ce îl văzu pe Fenrys sângerând sub 
mâinile ei. 

Până ce ultimul ilken ateriză în faţa lor. 

Furia lui se transformă într-o suliță mortală, magia lui adunân- 
du-se când plonjă prin aer, îndreptându-se spre punte. El descope- 
rise că exploziile concentrate puteau trece prin scutul care fusese 
introdus în ei. 

Avea să-i rupă capul creaturii. 

Ilkenul râse când Rowan ateriză și se transformă, uitându-se 
peste umărul subţire. 

- Morathul abia aşteaptă să vă întâmpine, rânji superior crea- 
tura şi se înălță în aer, înainte ca Rowan să poată să îl atace. 

Însă Aelin nu se mișca. Gavriel şi Aedion, însângeraţi şi şchio- 
pătând, abia se mișcau. Pieptul lui Fenrys era plin de sânge ameste- 
cat cu o mâzgă verzuie - otravă... 

Puterea străluci în mâinile lui Aelin când îngenunche deasupra 
lui Fenrys, concentrându-se asupra stropului de apă pe care i-l dă- 
duse, o picătură de apă într-o mare de foc... 

Rowan deschise gura ca să-şi ofere ajutorul, când Lysandra gâfâi 
din umbre: 

— Se ocupă cineva de creatura aia sau o fac eu? 

Într-adevăr, ilkenul bătea din aripi spre coasta îndepărtată, doar 
un punct negru pe cerul întunecat, grăbindu-se să zboare, fără în- 
doială, direct spre Morath ca să dea raportul. 

Rowan înşfăcă arcul şi tolba cu săgețile cu vârf negru pe care le 
scăpase Fenrys. 

Niciunul dintre ei nu-l opri când merse spre balustradă, sângele 
pleoscăindu-i sub cizme. 

Doar valurile, scâncetele răniților şi scârțâitul arcului puternic 
în timp ce puse o săgeată şi încordă arcul erau singurele sunete. Tot 
mai departe. Forțându-şi braţele, ţinti spre acel punct negru, care se 
îndepărta dând din aripi. 

- Pun pariu pe o monedă de aur că ratează, spuse răguşit Fenrys. 

- Păstrează-ţi puterea ca să te vindeci! izbucni Aelin. 

- Să fie două, spuse Aedion în spatele lui. Eu spun că nimereşte. 

- Puteţi să vă duceţi toți naibii, mârâi Aelin. 

Dar, apoi, adăugă: 

- Să fie cinci. Pe zece că îl doboară din prima! 

- S-a făcut, mormăi Fenrys, cu o voce plină de durere. 

Rowan scrâşni din dinţi. 

- Amintiţi-mi de ce mă deranjez cu vreunul dintre voi. 

Apoi trase. 

Săgeata fu aproape invizibilă când zbură în noapte. 

Şi, cu vederea lui Fae, Rowan văzu clar când săgeata îşi atinse ţinta. 

Chiar în capul creaturii. 

Aelin râse încet când aceasta căzu în apă, pleoscăitul auzindu-se 
Chiar de la distanţă. 

Rowan se întoarse şi se încruntă la ea. Lumina îi pâlpâi în vârfu- 
rile degetelor când le ţinu deasupra pieptului distrus al lui Fenrys. 
Dar el se încruntă la mascul, apoi la Aedion şi spuse: 

- Plătiţi, ticăloşilor! 

Aedion chicoti, dar Rowan zări umbra din ochii lui Aelin când 
ea se-ntoarse spre fosta santinelă. Înțelese de ce nu făcuse tărăboi, 
Chiar dacă Fenrys fu rănit în fața ei. Pentru că, dacă Erawan îi loca- 
liza... ei trebuiau să se miște. Repede! 

Şi să se roage ca indicaţiile lui Rolfe în legătură cu Lacătul să fi 
fost corecte. 


Aedion se săturase de surprize. 

Se săturase să îşi simtă inima oprindu-i-se în piept. 

Ca atunci când Gavriel sărise să-i salveze pielea de ilkeni, Leul 
sfâşiindu-i cu o ferocitate care îl făcuse pe Aedion să rămână acolo 
ca un începător la primul său antrenament cu sabia. 

Ticălosul idiot se rănise între timp, căpătând o lovitură pe braţ şi 
pe coaste, care îl făcuse pe mascul să urle de durere. Din fericire, 
veninul care acoperea ghearele fusese folosit asupra altor oameni. 

Dar mirosul sângelui tatălui său îl făcu pe Aedion să acţioneze — 
acel miros mortal, de cupru. Gavriel doar clipise la el când Aedion 
ignorase durerea care îi zvâcnea în picior, „mulțumită“ unei lovi- 
turi primite cu câteva clipe înainte, chiar deasupra genunchiului, 
iar ei luptaseră spate în spate, până ce acele creaturi fură numai 
grămezi de oase şi carne care zvâcneau. 

El nu-i spusese niciun cuvânt masculului înainte de a-şi pune 
sabia în teacă şi scutul pe spate şi de a pleca în căutarea lui Aelin. 

Ea era încă în genunchi deasupra lui Fenrys, oferindu-i lui 
Rowan doar o uşoară atingere pe coapsă, când el trecu repede pe 
lângă ei, ca să-i ajute pe ceilalți răniți. O atingere pe coapsă - pentru 

a nimeri o țintă pe care Aedion era destul de sigur că cei mai mulți 
din legiunea Bane ar fi considerat-o imposibilă. 

Aedion lăsă jos găleata cu apă pe care Aelin îi ceruse să o aducă 
pentru Fenrys, încercând să nu tresară când ea şterse otrava verde 
care se prelingea. La câţiva paşi distanţă, tatăl său îngrijea un pirat 
care plângea, dar nu avea mai mult de o tăietură pe coapsă. 

Fenrys şuieră, iar Aelin gemu şi ea de durere. Aedion se apropie. 

- Ce? 

Aelin scutură o dată din cap, refuzându-l. Dar el urmări cum ea 
se uită în ochii lui Fenrys — cum se uită într-un fel care îi spunea lui 
Aedion că, orice ar fi urmat să facă, avea să-l doară. El văzuse 
aceeaşi privire împărtășită de vindecătoare și soldat de sute de ori 
pe câmpurile de luptă şi în corturile vindecătoarelor, după aceea. 

- De ce, spuse gâfâind Fenrys, nu i-ai — gâfâi din nou - topit pur 
şi simplu? 

- Pentru că am vrut să obţin nişte informaţii de la ei înainte să 
ataci tu, ticălos Fae autoritar. 

Ea scrâşni din nou din dinţi, iar Aedion puse o mână pe spatele 
ei. Otrava se atinse, fără îndoială, de magia lui Aelin, când ea încer- 
case să o spele, iar atingerea o făcuse să se mai aplece un pic. 

- Pot să mă vindec singur, spuse Fenrys, observând efortul. 
Du-te la ceilalți! 

- O, te rog! izbucni ea. Chiar eşti nesuferit. Chestia aia avea 
otravă pe gheare... 

- Ceilalţi... 

- Spune-mi cum funcționează magia ta - cum poți sări aşa 
între locuri. 

Era un mod isteţ şi uşor de a-l face să se gândească la altceva. 

Aedion scrută puntea, asigurându-se că nu era nevoie de el, iar 
apoi şterse sângele şi otrava care curgeau din pieptul lui Fenrys. 
Probabil că durea ca naiba. Zvâcnitul constant din piciorul lui nu 
era nimic în comparaţie cu asta. 

- Nimeni nu ştie de unde vine - ce este, spuse Fenrys între respi- 
rațiile sacadate, îndoindu-şi degetele şi întinzându-le pe lângă corp. 
Dar mă lasă să mă strecor printre faldurile lumii. Doar pe distanțe 
scurte și doar de câteva ori până ce mă epuizez, dar... așa ceva e util 
pe un câmp de luptă. El gâfâi printre dinţii încleştaţi, când marginile 
exterioare ale rănii începură să se apropie una spre cealaltă. În afară 
de asta, nu am nimic special. Viteză, putere, vindecare rapidă... ceva 
mai mult decât pentru un Fae obișnuit, dar aceleaşi daruri. Mă pot 
proteja pe mine şi pe alţii, dar nu pot invoca un element. 

Mâna lui Aelin flutură ușor deasupra rănii. 

- Atunci, din ce e făcut scutul tău? 

Fenrys încercă, dar nu reuși să ridice din umeri. Gavriel mor- 
măi din locul în care se ocupa încă de piratul plângăcios: 

- Din aroganță. 

Aelin pufni, dar nu îndrăzni să-şi mute privirea de la rana lui 
Fenrys, când spuse: 

- Ai simțul umorului, Gavriel! 

Leul din Doranelle îi zâmbi strâmb peste umăr. Era un zâmbet 
rareori văzut şi reținut, ca al lui Aedion. Odată, Aelin îi spusese 
Unchiul Pisicuţă, înainte ca Aedion să mârâie destul de urât, încât 
să o facă să se gândească bine înainte de a mai folosi termenul. 
Gavriel, spre meritul său, abia o făcu pe Aelin să ofteze afectată, ca 
atunci când numai ea sau Fenrys erau prin preajmă. 

- Acel simţ al umorului apare doar o dată la un secol, spuse ră- 
guşit Fenrys, deci ai face bine să speri că ai să te Stabileşti ori, altfel, 
asta o să fie ultima dată când ai să-l vezi. 

Aelin chicoti, dar se opri repede. Aedion simți ceva rece şi uleios 
în stomac. 

- Îmi pare rău, spuse Fenrys, cuvintele în sine sau durerea 
făcându-l să se crispeze. 

Aelin întrebă înainte ca Aedion să se mai gândească la vorbele lui: 

- De unde vii? Ştiu că Lorcan este un bastard din mahalale. 

- Lorcan a fost un bastard în palatul lui Maeve, nu-ți face griji, 
rânji superior Fenrys, tenul lui bronzat albindu-se. Lui Aelin buzele 
îi tresăriră într-un zâmbet. Connall şi cu mine eram fiii nobililor 
care locuiau în partea sud-estică a pământurilor lui Maeve... 

El şuieră. 

- Părinţii tăi? 

Aedion insistă, când Aelin păru să-şi caute cuvintele. El o vă- 
zuse vindecând mici tăieturi şi tămăduindu-i lent rănile lui Manon 
în decurs de câteva zile, dar... 

- Mama noastră a fost o războinică, spuse Fenrys, chinuindu-se 
la fiecare cuvânt. Ea ne-a instruit astfel. Şi tatăl nostru a fost, dar, 
deseori, era plecat la tăzboi. Mama a primit sarcina de a ne păzi 
casa şi pământurile. Şi de a-i raporta lui Maeve. 

Amândoi respirară sacadat şi greoi. Aedion se mişcă astfel încât 
Aelin să se poată apleca de tot peste el, încleştându-şi maxilarul din 
cauza greutăţii care-i apăsa pe genunchiul deja umflat. 

- Când Con şi cu mine aveam treizeci de ani, ne chinuiam să 
mergem cu ea în Doranelle - să vedem oraşul, să o întâlnim pe re- 
gină şi să facem... ce le place să facă tinerilor masculi cu bani în 
buzunare şi tinereţea de partea lor. Doar că Maeve ne-a privit o 
dată şi... El avu nevoie de mai mult timp să-şi tragă suflarea de data 
asta. De atunci, nu a mers bine. 

Aedion ştia restul; la fel şi Aelin. 

Ultima rămășiță din mâzga verde curse din pieptul lui Fenrys, 
iar Aelin şopti: 

- Ea ştie că urăști jurământul, nu-i așa? 

- Maeve ştie, spuse Fenrys. Şi nu mă îndoiesc de faptul că m-a 
trimis aici în speranţa că libertatea temporară o să mă tortureze. 

Lui Aelin îi tremurau mâinile, iar trupul i se cutremura peste al 
lui. Aedion își strecură un braţ în jurul taliei ei. 

- Îmi pare rău că eşti legat de ea, fu tot ce reuși să spună Aelin. 

Rănile de pe pieptul lui Fenrys începură să se prindă. Rowan 
veni spre ea, de parcă ar fi simţit că își pierdea puterile. 

Chipul lui Fenrys era încă gri şi încordat, când îşi ridică privirea 
spre Rowan şi îi spuse lui Aelin: 

- Asta trebuie să facem - să protejăm, să servim, să prețuim. 
Maeve oferă... doar o bătaie de joc. El îşi studie rănile care i se vin- 
decau pe piept, ameliorându-se atât de lent. Dar asta este chemarea 
sângelui unui mascul Fae, asta îl ghidează. E ceea ce căutăm cu 
toții, chiar când spunem că nu o facem. 

Tatăl lui Aedion rămăsese nemișcat deasupra piratului rănit. 

Aedion, surprinzându-se, îi spuse lui Gavriel peste umăr: 

- Şi tu consideri că Maeve îndeplineşte condiţiile astea - sau eşti 
ca Fenrys? 

Tatăl său clipi, singurul gest de care era capabil după şocul suferit, 
iar apoi își îndreptă spatele, marinarul rănit din faţa lui vindecân- 
du-se în somn. Aedion suportă privirea ochilor roşiatici, încercând 
să ignore sâmburele de speranţă care licărea în ochii Leului. 

- Şi eu provin dintr-o familie nobilă. Sunt cel mai mic dintre cei 
trei frați. N-aş fi ajuns să moştenesc sau să preiau conducerea. Am 
ales, aşadar, cariera militară, lucru care a atras atenţia lui Maeve şi 
mi-a făcut oferta. Nu există o onoare mai mare. 

- Ăsta nu e un răspuns, spuse încet Aedion. 

Tatăl său îşi roti umerii, agitându-se. 

- Mi-a displăcut doar o dată. O singură dată mi-am dorit să plec. 

El nu continuă. Şi Aedion ştia care erau cuvintele nerostite. 

Aelin îşi dădu o şuviță de păr de pe faţă. 

- Chiar atât de mult ai iubit-o? 

Aedion încercă să nu lase să se vadă recunoştinţa pe care i-o 
ceruse ea. 

Lui Gavriel i se albiră monturile când își strânse pumnii. 

- Ea a fost o stea strălucitoare în secole de întuneric. Aş fi urmat 
steaua aceea până la capătul pământului, dacă m-ar fi lăsat. Dar nu 
a făcut-o, iar eu i-am respectat dorinţa de a păstra distanţa. De a nu 
o mai căuta vreodată. Am plecat pe un alt continent şi nu m-am 
mai uitat înapoi. 

Scârțâitul navei şi gemetele răniților erau singurele sunete care 
se mai auzeau. Aedion își stăpâni impulsul de a se ridica și de a 
pleca. Ar fi părut un copil - nu un general care avansase prin sânge 
până la genunchi, pe câmpul de luptă. 

Aelin repetă, deoarece Aedion nu reuși să spună cuvintele: 

- Ai fi încercat să rupi jurământul de sânge faţă de ea? Pentru ei? 

- Onoarea este codul meu, spuse Gavriel. Dar dacă Maeve ar fi 
încercat să îl rănească pe unul din voi, Aedion, aş fi făcut tot ce 
mi-ar fi stat în putere ca să te scap. 

Cuvintele îl loviră pe Aedion, apoi îi străbătură corpul. El nu se 
gândi la asta, la adevărul pe care îl simţise în fiecare cuvânt. La cum 
suna numele lui pe buzele tatălui său. 

Tatăl său verifică dacă piratul rănit mai suferea şi din cauza altor 
vătămări, apoi trecu la un altul. Ochii roşșiatici se îndreptară spre 
genunchiul lui Aedion, umflat sub pantaloni. 

- Trebuie să-ţi îngrijeşti genunchiul sau, peste câteva ore, o să 
fie prea ţeapăn ca să-l mai foloseşti. 

Aedion simţi cum Aelin își îndreptă privirea spre el, să vadă 
dacă era rănit, dar masculul se uită în ochii tatălui său și spuse: 

- Ştiu cum să-mi tratez rănile. Vindecătoarele de pe câmpul de 
luptă şi legiunea Bane îl învățaseră suficiente lucruri de-a lungul 
anilor. Vezi-ţi de ale tale! 

Într-adevăr, masculul avea sânge închegat pe cămașă. Era noro- 
cos - atât de norocos că veninul fusese deja şters de pe ghearele 
acelea. Gavriel clipi şi se uită în jos, colierul de tatuaje mișcân- 
du-i-se când înghiţi, după care continuă fără să spună nimic. 

Aelin îl împinse în cele din urmă pe Aedion, încercând şi ne- 
reușind să se ridice în picioare. Aedion se întinse spre ea când îşi 
pierdu concentrarea din ochii acum înceţoșaţi, dar Rowan era deja 
acolo, luând-o uşor în braţe, înainte să cadă pe punte. Prea repede 
- probabil că își epuizase rezervele prea repede și fără să fi mâncat. 

Rowan se uită în ochii lui, cu părul lui Aelin atârnând, când își 
rezemă capul de pieptul său. Efortul - efortul îi făcu stomacul lui 

Aedion să se întoarcă pe dos. Morathul ştia cu ce se înfrunta. Cu 
cine se înfrunta. Erawan îşi făurise corespunzător comandanții. 
Rowan dădu din cap ca şi când ar fi confirmat gândurile lui Aedion, 
dar spuse numai atât: 

- Ridică genunchiul! 

Fenrys picase într-un somn uşor înainte ca Rowan să o ducă pe 
Aelin sub punte. 

Aşadar, Aedion rămase singur pentru restul nopții: primul de 
strajă, apoi rezemat de catargul punţii pupei câteva ore, cu genun- 
chiul într-adevăr ridicat, nedorindu-şi să coboare în interiorul în- 
ghesuit şi slab luminat. 

Somnul începea în cele din urmă să-l prindă, când lemnul scâr- 
țâi la câțiva paşi în urmă, iar el ştiu că ea procedase așa doar pentru 
că nu voia să îl sperie. 

Leopardul-fantomă se aşeză lângă el, dând din coadă, şi îi în- 
tâlni privirea cu o clipă înainte de a-şi lăsa capul pe coapsa lui. 

În linişte, ei priviră stelele care licăreau peste apele calme, 
Lysandra băgându-şi capul în şoldul lui. 

Lumina stelelor îi păta blana cu argintiu, iar Aedion schiță 
un zâmbet. 


CAPITOLUL 48 


Ei lucrară toată noaptea, coborând ancora suficient timp cât 
echipajul să astupe gaura din camera lui Manon. Avea să țină 
pentru moment, îi spuse căpitanul lui Dorian, dar zeii să-i ajute 
dacă ar mai fi intrat într-o furtună înainte de a ajunge la mlaștini. 

Ei îngrijiră răniții ore întregi, iar când Dorian lipi carnea, fu re- 
cunoscător pentru stropul de magie vindecătoare învățată de la 
Rowan. Închipuindu-şi că era un puzzle sau o bucată de pânză 
ruptă, reuşi să nu-și vomite cina frugală. Dar otrava... o lăsă în 
seama lui Rowan, a lui Aelin şi a lui Gavriel. 

Înainte ca dimineaţa să se transforme într-un gri respingător, 
fețele le erau pământii şi aveau pungi mari sub ochi. Fenrys, cel 
puţin, şchiopăta prin preajmă, iar Aedion o lăsase pe Aelin să-i în- 
grijească genunchiul, doar cât să îl facă să meargă din nou, însă... 
Trăiseră şi zile mai bune. 

Lui Dorian i se clătinară un pic picioarele când studie puntea 
îmbibată de sânge. Cineva aruncase trupurile creaturilor peste bord, 
împreună cu o mare parte din sângele închegat, totuşi... În cazul în 
care Copoiul spusese adevărul, ei nu-şi permiteau luxul de a intra 
într-un port, ca să repare restul stricăciunilor de pe navă. 

Se auzi un mormăit puternic, iar Dorian se uită pe punte, 
spre provă. 

Vrăjitoarea era încă acolo. Încă îi îngrijea rănile lui Abraxos, așa 
cum făcuse toată noaptea. Una dintre creaturi îl muşcase de câteva 

ori — din fericire, fără otravă în dinţi, dar... pierduse ceva sânge. 
Manon nu lăsase pe nimeni în preajma lui. 

Aelin încercase o dată, iar când Manon mârâise la ea, Aelin 
înjurase într-atât, încât să-i facă pe toți ceilalți să se oprească, spu- 
nând că merita dacă bestia murea. Manon ameninţase să-i scoată 
şira spinării, Aelin făcuse un gest vulgar, iar Lysandra fusese forțată 
să supravegheze spaţiul dintre ele timp de o oră, cocoțată pe tache- 
lajul catargului principal în forma leopardului-fantomă, dând din 
coadă în briză. 

Dar acum... părul alb al lui Manon era moale, vântul cald al di- 
mineţii mişcându-i uşor şuviţele, când se rezemă de coastele lui 
Abraxos. 

Dorian ştia că risca. În urmă cu o seară, fusese pregătit să o dez- 
brace încet, să folosească lanțurile acelea. Iar când îi văzuse ochii 
aurii devorându-l la fel de intens cum își dorea el să devoreze alte 
părți din ea... 

Ca și când i-ar fi simţit privirea, Manon se uită la el. 

Chiar și din partea cealaltă a punţii, în fiecare centimetru dintre 
ei, se simțea tensiunea. 

Bineînţeles, Aedion şi Fenrys observară imediat, oprindu-se în 
locul în care spălau sângele de pe punte, iar cel din urmă pufni. 
Amândoi se vindecaseră suficient încât să meargă, dar niciunul din 
ei nu se mișcă să intervină atunci când Manon se îndreptă spre el. 
Dacă până acum nu plecase sau nu atacase, probabil că ei hotărâ- 
seră că nu trebuia să se mai deranjeze să o facă acum. 

Manon ocupă un loc lângă balustradă şi se uită la apa nesfârşită, 
fuioarele de nori roz pătând orizontul. Sângele negru îi păta cămaşa 
şi palmele. 

- Ție trebuie să-ţi mulțumesc pentru această libertate? 

Fl își sprijini braţele pe balustrada de lemn. 

- Poate. 

Ochii aurii se îndreptară spre el. 

- Magia... ce este? 

- Nu ştiu, spuse Dorian studiindu-şi mâinile. Mi s-a părut o pre- 
lungire a mea. Ca şi când am putut să comand nişte mâini adevărate. 

Pentru o clipă, se gândi la cum le simţise când o ţintuise de 
încheieturile mâinilor — cum reacţionase corpul ei, relaxat şi încor- 
dat acolo unde îi plăcea lui de obicei să fie, în timp ce gura lui abia 
o atinsese pe a ei. Ochii aurii i se măriră, ca și când şi ea și-ar fi 
amintit, iar Dorian se trezi spunând: 

— Nu te-aş răni. 

- Totuşi ţi-a făcut plăcere să omori Copoiul. 

El nu se deranjă să-şi alunge răceala din privire. 

- Da. 

Manon se apropie suficient încât să-şi treacă un deget peste 
banda palidă de pe gâtul lui, iar el uită că erau urmăriţi de o navă 
plină de oameni. 

— Ai fi putut să o faci să sufere — în schimb, ai omorât-o rapid. 
De ce? 

~ Pentru că există o limită, chiar şi cu inamicii noştri. 

- Atunci, ai răspunsul. 

- Nu am pus nicio întrebare. 

Manon pufni. 

- Toată seara ai avut expresia asta în privire — te-ai întrebat dacă 
te transformi într-un monstru, ca noi ceilalți. Când ai să mai ucizi 
data viitoare, să-ţi aduci aminte de limita aceea. 

- Tu ce limită ai, vrăjitoareo? 

Ea îi întâlni privirea, ca şi când ar fi vrut ca el să vadă câte făcuse 
într-un secol. 

- Nu sunt muritoare. Nu joc după regulile voastre. Am ucis şi 
am vânat oameni pentru distracţie. Nu mă confunda cu o femeie 
umană, prințișorule! 

- Nu mă interesează femeile umane, spuse el mieros. Sunt 
prea fragile. 

În clipa în care spuse asta, cuvintele loviră o rană dureroasă și 
profundă din el. 

- Ilkenul, spuse el, trecând de acea durere. Ştiai despre ei? 

- Presupun că fac parte din ce se află în munţi, orice ar fi acolo. 

O voce răguşită de femeie izbucni: 

- Cum adică, orice ar fi în munţi? 

Dorian aproape tresări. Părea că Aelin învățase ceva de la prie- 
tena ei, leopardul-fantomă. Până şi Manon clipi la apariţia reginei 
ude de sânge, care era acum în spatele lor. 

Manon se uită la Aedion şi Fenrys când ei auziră întrebarea și se 
apropiară, urmaţi de Gavriel. Cămașa lui Fenrys atârna încă în 
fâşii. Cel puţin Rowan stătea acum de strajă de pe tachelaj, iar 
Lysandra plecase în zbor, în căutarea pericolelor. 

- Nu i-am văzut niciodată pe ilkeni, zise vrăjitoare. Doar am 
auzit de ei — le-am auzit ţipetele când mureau şi, după aceea, urle- 
tele, când erau refăcuţi. N-am ştiut că asta sunt. Sau că Erawan i-ar 
trimite atât de departe de cuib. Umbrele mele le-au zărit doar o dată. 
Descrierea lor se potriveşte cu făpturile care ne-au atacat aseară. 

- Ilkenii sunt mai mult cercetași sau războinici? întrebă Aelin. 

Aerul proaspăt părea să o fi influenţat pe Manon să le divulge 
informaţii, deoarece ea se rezemă de balustradă, cu fața la grupul 
de ucigași din jurul lor. 

- Nu ştim. Au profitat de acoperişul de nori. Umbrele mele pot 
afla orice nu se doreşte să se afle şi, totuşi, nu au putut să le vâneze 
sau să le urmărească pe chestiile astea. 

Aelin se încordă uşor, încruntându-se la apa care curgea dincolo 
de ei. Ea nu spuse nimic, ca şi când cuvintele ar fi dispărut şi exte- 
nuarea - ceva mai profund decât atât — s-ar fi instalat. 

- leşi din starea asta! spuse Manon. 

Aedion mârâi în semn de avertisment. 

Aelin își ridică încet privirea spre vrăjitoare, iar Dorian se 
pregăti. 

- Deci ai făcut presupuneri incorecte, spuse Manon. Te-au ur- 
mărit. Nu te lăsa distrasă de înfrângeri minore. Așa este în război. 
Oraşele au să dispară, oamenii au să fie uciși. Şi, dacă aş fi în locul 

tău, m-aş concentra mai mult la motivul pentru care au trimis atât 
de puțini ilkeni. 

- Dacă ai fi în locul meu, şopti Aelin pe un ton care îi stimulă 
magia lui Dorian, gheaţa răcorindu-i vârfurile degetelor. Mâna lui 
Aedion alunecă spre sabie. Dacă ai fi în locul meu! 

Ea râse încet şi amar. Dorian nu mai auzise acel sunet din... din 
dormitorul ud de sânge din castelul de cleştar care nu mai exista. 

- Ei bine, nu eşti în locul meu, Cioc-negru, deci am încredere că 
ai să-ţi păstrezi gândurile pentru tine, în privința asta. 

- Nu sunt o vrăjitoare Cioc-negru, spuse Manon. 

Cu toții o fixară cu privirea. Însă vrăjitoarea nu făcu decât să se 
uite la regină. 

Aelin spuse fluturând o mână cu cicatrice: 

- Corect. Acea chestiune. Atunci, să auzim povestea! 

Dorian se întrebă dacă avea să se ajungă la lovituri, dar Manon 
aşteptă câteva clipe, privi din nou spre orizont şi spuse: 

- Când bunica mea mi-a luat titlul de moştenitoare şi Aripă 
Conducătoare, m-a şi renegat. Mi-a spus că tatăl meu a fost un 
prinţ Crochan și că ea mi-a ucis părinţii pentru că au conspirat să 
pună capăt neînţelegerii dintre oamenii noştri şi să rupă blestemul 
de pe pământurile noastre. 

Dorian aruncă o privire spre Aedion. Chipul Lupului Nordului 
era încordat, iar ochii de Ashryver îi străluceau, gândindu-se la 
toate posibilităţile insinuate de Manon. 

Manon spuse un pic amorţită, ca şi când ar fi fost prima dată 
când vorbea cu sine: 

- Eu sunt ultima Regină Crochan - ultima descendentă directă 
a lui Rhiannon Crochan. 

Aelin îşi trecu zgomotos limba peste un dinte, cu sprâncenele 
ridicate. 

- Şi, continuă Manon, fie că bunica mea recunoaşte sau nu, sunt 
moștenitoarea Clanului Cioc-negru. În suta de ani în care vrăjitoa- 
rele mele au luptat alături de mine, au ucis vrăjitoare Crochan în cea 

mai mare parte a timpului, visând la o patrie în care le-am promis că 
au să se întoarcă. Şi, acum, sunt alungată, iar Cele 'Treisprezece ale 
mele sunt împrăştiate şi pierdute. Şi sunt moştenitoarea coroanei 
inamicului nostru. Deci, Maiestate, nu eşti singura cu planuri care 
nu merg. Așa că adună-te şi gândeşte-te la ce să faci în continuare! 

Două regine - erau două regine printre ei, îşi dădu seama Dorian. 

Aelin închise ochii şi râse aspru. Aedion se încordă din nou, ca 
şi când râsetul acela ar fi putut cu uşurinţă să aducă violenţa sau 
pacea, dar Manon rămase locului. Înfruntând furtuna. 

Când Aelin deschise ochii, cu un zâmbet uşor, dar tăios, îi spuse 
Reginei- Vrăjitoare: 

- Ştiu eu că ţi-am salvat cu un motiv viaţa patetică. 

Manon îi răspunse cu un zâmbet înfricoşător. 

Masculii părură să expire forţat, inclusiv Dorian. 

Fenrys își trase cu dinţii buza de jos, scrutând cerul. 

- Ce nu înţeleg este de ce să aștepte atât de mult să facă asta? 
Dacă Erawan vă vrea morţi - dădu din cap spre Dorian şi Aelin - 
de ce să vă lase să vă maturizaţi, să deveniți puternici? 

Dorian încercă să nu tremure când se gândi la cât de nepregă- 
tiți fuseseră. 

- Deoarece eu am scăpat de Erawan, spuse Aelin. 

Dorian încercă să nu-şi amintească acea noapte din urmă cu 
zece ani, dar amintirea îl încolţi, la fel ca pe Aelin şi pe Aedion. 

- A crezut că sunt moartă. Și Dorian... Tatăl său l-a protejat. Cât 
de bine a putut. 

Dorian alungă şi amintirea aceea, mai ales când Manon își în- 
clină întrebătoare capul. 

- Maeve ştia că eşti în viață, spuse Fenrys. Există şanse ca şi 
Erawan să fi ştiut. 

- Poate că ea i-a spus lui Erawan, zise Aedion. 

Fenrys întoarse capul spre general. 

- Ea n-a avut niciodată de-a face cu Erawan sau cu Adarlanul. 

- Din câte ştii tu, spuse gânditor Aedion. Asta dacă nu vorbeşte 
în dormitor. 

Ochii lui Fenrys se întunecară. 

- Maeve nu împarte puterea. Adarlanul i s-a părut şi încă i se 
pare un inconvenient. 

- Oricine poate fi cumpărat pentru un preț, replică Aedion. 

- Necunoscut este prețul loialității lui Maeve, izbucni Fenrys. 
Nu poate fi cumpărat. 

Aelin rămase complet nemișcată la cuvintele războinicului. 

Ea clipi în direcţia lui, iar sprâncenele i se apropiară când şopti 
cuvintele spuse de el. 

- Ce este? întrebă Aedion. 

- Necunoscut este prețul meu, murmură Aelin. 

Aedion deschise gura, fără îndoială ca să o întrebe ce îi captase 
interesul, dar Aelin se încruntă la Manon. 

- Cele din neamul tău pot să vadă viitorul? Ca un oracol? 

- Unele, recunoscu Manon. Vrăjitoarele Sânge-albastru pretind 
că pot. 

- Alte Clanuri pot? 

- Se spune că, pentru Antici, trecutul, prezentul și viitorul se 
contopesc. 

Aelin scutură din cap şi merse spre ușa care dădea în holul ca- 
binelor înghesuite. Rowan plonjă de pe tachelaj și picioarele îi lo- 
viră scândurile chiar în clipa în care se transformă. El nici măcar nu 
se uită la ei când o urmă pe hol şi închise ușa în urma lor. 

- Ce-a fost asta? întrebă Fenrys. 

- O vrăjitoare Antică, spuse gânditor Dorian, apoi îi şopti lui 
Manon, Baba Picioare-galbene. 

Toţi se întoarseră spre el. Dar Manon îşi trecu degetele peste 
claviculă - unde colierul cicatricelor lui Aelin căpătate de la 
Picioarele-galbene încă îi cuprindea gâtul cu un alb desăvârşit. 

- Iarna asta, ea a fost la castelul tău, îi spuse Manon. A lucrat ca 
ghicitoare. 

- Şi a spus ceva despre asta? 

Aedion îşi încrucișă braţele. Aflase de vizită, îşi aminti Dorian. 
Aedion supraveghease dintotdeauna vrăjitoarele și toți jucătorii 
importanți din ţinut - spusese el cândva. 

Manon îl măsură din priviri pe general. 

- Picioare-galbene era o ghicitoare - un oracol puternic. Pariez 
că a ştiut cine este regina din clipa în care a văzut-o. Şi că a văzut 
lucruri pe care plănuia să le vândă cui i-ar fi oferit mai mult. 

Dorian încercă să nu tresară din cauza acelei amintiri. Aelin o 
măcelărise pe Picioare-galbene când ea ameninţase să vândă se- 
cretele lui. Aelin nu spusese nimic niciodată despre o ameninţare 
împotriva speciei ei. 

Manon continuă: 

- Picioare-galbene nu i-ar fi spus în mod direct, ci numai indi- 
rect. Ca fata să o ia razna când şi-ar fi dat seama. 

Ea aruncă o privire tăioasă spre uşa pe care dispăruse Aelin. 

Niciunul dintre ei nu mai spuse nimic, nici când mâncară mai 
târziu terci rece, la micul dejun. 

Părea că bucătarul nu supraviețuise nopții. 


Rowan bătu la ușa băii lor private. Ea o încuiase. Intrase în 
camera lor şi apoi în baie şi îl încuiase afară. 

Şi, acum, vomita. 

- Aelin, spuse el încet. 

Ea respiră sacadat, râgâi şi vomită mai mult. 

- Aelin, mârâi el, gândindu-se cât timp avea să mai treacă până 
ce ar fi fost acceptabil, din punct de vedere social, să spargă ușa. 

„Poartă-te ca un prinţ“, se răstise ea la el cu o seară în urmă. 

- Nu mă simt bine, fu răspunsul ei înăbușit. Vocea îi era slabă şi 
monotonă, aşa cum nu o mai auzise de ceva timp. 

- Atunci, lasă-mă să intru ca să pot să am grijă de tine, spuse el 
pe cât de calm și de raţional putu. 

Ea îl închisese pe dinafară - îl închisese pe dinafară. 

- Nu vreau să mă vezi aşa. 

- Te-am văzut când te-ai umezit. Mă descurc şi dacă te văd cum 
vomiţi, ceea ce, oricum, s-a mai întâmplat. 

Zece secunde. Zece secunde în plus îi păreau suficiente înainte 
să strivească mânerul şi să sfărâme încuietoarea. 

- Lasă-mă un minut! 

- Ce a spus Fenrys de te-a stârnit? 

El auzise totul de la postul lui de pe catarg. 

Era liniște totală. Ca şi când și-ar fi adunat groaza neprefăcută 
în ea, împingând-o în jos, într-un loc în care nu avea să o mai vadă, 
să o simtă sau să o recunoască. Sau să-i spună lui despre asta. 

- Aelin. 

Încuietoarea se răsuci. 

Chipul îi era cenușiu, iar ochii roşii. Cu o voce spartă spuse: 

- Vreau să discut cu Lysandra. 

Rowan se uită la găleata pe care o umpluse pe jumătate şi apoi la 
buzele ei palide. La transpiraţia de pe frunte. 

Lui i se opri inima în piept când se gândi că... că era posibil să 
nu mintă. 

Şi la ce i-ar fi cauzat starea de rău. Încercă să o adulmece, dar 
mirosul de vomă era prea copleşitor, iar spaţiul prea mic şi plin de 
sare. El făcu un pas înapoi, clătinându-se şi curmându-şi gândurile. 
Fără să mai spună ceva, plecă din camera lor. 

Era amorțit când o căută pe creatura care se întorsese şi care, în 
forma ei umană, îşi devora micul dejun rece și umed. Cu o privire 
îngrijorată, Lysandra îi ascultă ordinul în tăcere. 

Rowan se transformă şi se înălță atât de sus, încât nava nu mai 
fu decât un punct plutitor, dedesubt. Norii îi răcoriră penele, iar 
vântul şuieră peste panica pură care îi bubuia în inimă. 

El plănuia să se piardă pe cerul dimineţii cât se uita după pe- 
ricole, ca să se adune înainte de a se întoarce la ea şi de a începe să-i 
pună întrebări pentru răspunsurile cărora nu ar fi fost pregătit. 

Dar coasta apăru şi numai magia lui îl împiedică să se rostogo- 
lească din cer când văzu ce dezvăluiau primele raze ale soarelui. 

Râuri late şi scânteietoare şi pâraie şerpuitoare care curgeau 
prin smaraldul unduitor şi auriul luncilor şi prin păpurişul de-a 
lungul acestora, flancate pe ambele părţi de auriul închis al bancu- 
rilor de nisip. 

Şi acolo unde micile sate de pescari urmăriseră marea... foc, zeci 
de astfel de sate în flăcări. 

Pe nava de sub el, marinarii începură să strige, chemându-se 
unii pe ceilalți când, în cele din urmă, coasta apăru la orizont, iar 
fumul deveni vizibil. 

Eyllwe. 

Eyllwe era în flăcări. 

Elide nu vorbi cu Lorcan trei zile. 

Nu i-ar mai fi vorbit încă trei zile, poate trei luni blestemate, 
dacă nu ar fi fost nevoiţi să spargă liniştea urâtă. 

Îi venise ciclul. Şi, datorită dietei constante şi sănătoase din ulti- 
mele luni, picuratul inconsistent se transformase în potopul cu care 
se trezise în dimineaţa asta. 

Din patul îngust din cabină, se grăbise în mica latrină de la bord, 
scotocise prin toate sertarele și cutiile, dar... în mod clar, o femeie 
nu-şi petrecuse niciodată timpul pe barca infernală. Se văzu ne- 
voită să rupă fața de masă brodată în fâşii şi, înainte să se curețe, 
Lorcan, care se trezise, era deja la cârma bărcii. 

- Am nevoie de provizii, spuse ea plictisită. 

- Încă miroşi a sânge. 

- Presimt că am să mai miros a sânge şi în următoarele zile 
câteva zile şi o să fie mai rău înainte să fie mai bine, deci îmi trebuie 
provizii. Acum. 

Fl se întoarse din locul lui obişnuit din apropierea provei, adul- 
mecând o dată. Ei îi ardea fața și avea crampe. 

- Am să opresc în următorul oraş. 

- Când anume? 

Harta era inutilă pentru ea. 

- Până la căderea nopţii. 

Ei navigaseră prin toate oraşele şi avanposturile de-a lungul râu- 
lui, supraviețuind cu peştele prins de Lorcan. Neputinţa ei o ener- 
vase atât de mult, încât, după prima zi, începuse să-i imite mişcările 
şi, aşa, prinsese un păstrăv gras. Ea îl puse să-l omoare şi să-l curețe şi 
să-l gătească, dar... măcar îl prinsese. 

- Bine, spuse Elide. 

- Bine, zise şi Lorcan. 

Ea se îndreptă spre cabină ca să găsească un alt material pe care 
să-l folosească, dar Lorcan spuse: 

- Nu prea ai sângerat ultima oară. 

Ultimul lucru pe care voia să-l facă era să poarte conversaţia asta. 

- Poate corpul meu s-a simţit în sfârşit destul de în siguranţă 
ca să fie normal. 

Pentru că, în ciuda faptului că-l omorâse pe bărbatul acela, că 
mințise şi apoi îi spusese în față adevărul despre Aelin... Lorcan ar 
fi înfruntat orice ameninţare, fără să se gândească de două ori. 
Poate pentru propria-i supravieţuire, dar îi promisese să o prote- 
jeze. Reuşi să doarmă toată noaptea deoarece el rămase întins pe 
podeaua dintre ea şi ușă. 

- Deci... atunci, nu este nimic în neregulă. 

Nu se deranjă să se uite la ea când o spuse. 

Însă Elide îşi înclină capul, studiindu-i muşchii tari ai spatelui. 
Chiar dacă refuza să-i vorbească, îl urmărise şi găsise scuze să se 
uite cum se antrena în fiecare zi, de obicei fără cămaşă. 

- Nu, nu este nimic în neregulă, spuse ea. 

Cel puţin, aşa spera. 

Finnula, doica ei, țâțâise mereu şi-i spusese că ciclurile ei erau 
sporadice - prea slabe şi neregulate pentru ca acesta să vină exact o 
lună mai târziu... Nu avea chef să se gândească la asta. 

- Bun, spuse Lorcan. Ne-ar fi întârziat dacă ar fi fost altfel. 

Ea dădu ochii peste cap în spatele lui, deloc surprinsă de răs- 
puns, şi intră şchiopătând în cabină. 

Oricum trebuia să oprească, îşi spuse Lorcan când o văzu pe 
Elide negociind cu o hangiță din oraş pentru proviziile de care 
avea nevoie. 

Ea îşi înfășurase părul negru cu o basma roşie găsită, probabil, 
pe mica barcă jalnică, şi chiar vorbi pe nas cu femeia, înfățișarea ei 
nefiind nici pe departe cea a femeii graţioase şi tăcute pe care o 
ignorase trei zile. 

Ceea ce fusese în regulă. În cele trei zile își puse la cale planurile 
pentru Aelin Galathynius; se gândise cum avea să-i întoarcă favoa- 
rea pe care i-o făcuse. 

Hanul părea destul de sigur, aşadar Lorcan o lăsă pe Elide să 
negocieze - se dovedi că avea nevoie şi de haine noi - şi hoinări pe 
străzile dărăpănate ale oraşului de lângă râu, în căutare de provizii. 

Străzile forfoteau cu negustorii de pe râu şi pescarii care acostau 
pe timpul nopţii. Apelând la intimidare, Lorcan reuşi să cumpere o 
ladă de mere, carne de vânat uscată și nişte ovăz la jumătate din 
preţul obişnuit. Doar ca să-l facă să plece, comerciantul de pe che- 
iul surpat îi dădu şi câteva pere - pentru minunata doamnă, spu- 
sese el. 

Lorcan, cu braţele pline de marfă, aproape ajunse la barjă, când 
cuvintele îi răsunară în cap, dizarmonic. 

El nu o dusese pe Elide dincolo de partea aceea a cheiului. Nu-l 
spionase pe bărbat când acostase sau când ei plecaseră. În ciuda 
zvonurilor, acesta era un oraş de lângă râu: străinii veneau și plecau 
mereu, şi plăteau ca să-şi păstreze anonimatul. 

EI se grăbi înapoi spre barjă. Ceaţa se unduise dinspre râu, aco- 
perind oraşul şi malul opus. Până să arunce lada şi marfa în barcă, 
fără să se deranjeze să le lege, străzile se goliseră. 

Magia lui se agită. El scrută ceața, petele de auriu unde lumână- 
rile străluceau la ferestre. „Nu este bine, nu este bine, nu este bine“, 
îi şopti magia. 

Unde era ea? 

„Grăbeşte-te“, o îndemnă el, numărând străzile pe care merse- 
seră spre han. Ea ar fi trebuit să se întoarcă până acum. 

Ceaţa înaintă. Nişte chițăituri i se auziră pe lângă cizme. 

Lorcan mârâi la strada pietruită când şoarecii trecură pe lângă 
el, spre apă și se aruncară în râu, cățărându-se unul pe celălalt. 

Ceva nu venea - ceva era aici. 


Hangiţa insistă să probeze hainele înainte să le cumpere. Ea le puse 
grămadă în braţe lui Elide şi-i arătă o cameră din spatele hanului. 

Bărbaţii se holbară la ea - prea nerăbdători - când trecu pe 
holul îngust. Era ceva tipic pentru Lorcan să o lase, în vreme ce el 
căuta ce îi trebuia. Elide intră în cameră, găsind-o întunecată şi 
rece. Se întoarse, căutând o lumânare şi un cremene. 

Uşa se închise, prinzând-o înăuntru. 

Elide se întinse spre mâner când acea mică voce îi şopti: „Fugi, 
fugi, fugi!“ 

Ea se izbi de ceva musculos, osos şi pielos. 

Mirosea a carne stricată şi a sânge stătut. 

Lumânarea care se aprinse în partea cealaltă a camerei dezvălui 
o masă din lemn şi un şemineu gol, ferestre închise și... 

Pe Vernon, care-i zâmbea ca o pisică din celălalt capăt al mesei. 

Mâini puternice cu gheare o prinseră de umeri, unghiile in- 
trându-i prin hainele de piele. Ilkenul o ţinu ferm când unchiul ei 
spuse tărăgănat: 

- Ce aventură ai avut, Elide! 

- Cum m-ai găsit? şopti Elide, mirosul urât al ilkenului aproape 
făcând-o să vomite. 

Unchiul ei se ridică în picioare cu o mişcare fluidă, lentă, îndrep- 
tându-şi tunica verde. 

- Pui întrebări ca să câştigi timp? Inteligentă mişcare, dar 
previzibilă. 

El făcu semn din bărbie spre creatură. Aceasta scoase un sunet 
gutural, ca un păcănit. 

Uşa se deschise în spatele lui, dezvăluind alți doi ilkeni care 
aglomerau holul cu aripile şi feţele lor hidoase. O, zeilor! O, zeilor! 

„Gândeşte, gândeşte, gândeşte.“ 

- Din câte am auzit ultima dată, însoțitorul tău punea proviziile 
în barcă şi o dezlega. Probabil că ar fi trebuit să-l plăteşti mai mult. 

- Fl este soțul meu, spuse ea printre dinţi. Nu ai dreptul să mă 
iei de lângă el — nimeni nu are. 

Pentru că, odată măritată, Vernon nu ar mai fi fost tutorele ei. 

Vernon râse încet. 

- Lorcan Salvaterre, locţiitorul lui Maeve, este soţul tău? Serios, 
Elide. El flutură leneş o mână spre ilken. Plecăm! 

Trebuia să lupte acum - acum, înainte să aibă şansa să o miște, 
să o ia. 

Dar unde să fugă? Hangiţa o vânduse, cineva le trădase locația 
pe acest râu... 

Ilkenul trase de ea. Ea îşi înfipse călcâiele în şipcile de lemn, 
oricât de inutil ar fi fost gestul. 

Creatura râse încet şi îşi apropie gura de urechea ei. 

- Sângele tău miroase a curat. 

Ea se retrase, dar ilkenul o apucă de mână, limba lui gri gâdi- 
lând-o pe gât. Zbătându-se, tot nu reuşi să facă nimic, în timp ce 
acesta îi întoarse spre hol şi spre cei doi ilkeni care așteptau acolo. 
Spre uşa din spate, la mai puţin de trei metri distanță, deja deschisă 
către noaptea de dincolo de ea. 

- Vezi de ce te-am protejat în Morath, Elide? spuse Vernon, 
ajungându-i din urmă. 

Ea lovi cu picioarele în podeaua de lemn, de nenumărate ori, 
chinuindu-se să ajungă la perete, la orice i-ar fi oferit un punct de 
sprijin de care să se împingă şi să se opună... 

„Nu. 

Nu. 

Nu.“ 

Lorcan plecase - obținuse tot ce avea nevoie de la ea şi plecase. 
Ea îl încetinise, îi adusese pe cap inamici după inamici. 

- Şi ce vei face când te vei întoarce în Morath, acum că Manon 
Cioc-negru este moartă? 

Lui Elide i se crăpă pieptul când auzi acele cuvinte. „Manon... 

- Spintecată de propria bunică și aruncată din Breaslă pentru 
neascultare. Bineînţeles, te voi proteja de rudele tale, dar... Erawan 
va fi interesat să afle ce ai făcut. Ce ai... luat de la Kaltain. 

Piatra din buzunarul de la piept al jachetei. 

Aceasta zvâcni și bâzâi, trezindu-se când ea se agită. 

Din hanul acum liniștit, nimeni de la capătul opus al holului nu 
se deranjă să vină de după colț ca să-i investigheze strigătele fără 
cuvinte. Alți ilkeni apărură chiar în fața ușii deschise, din spate. 

Patru. Iar Lorcan plecase... 

Piatra de la pieptul ei începu să clocotească. 

Dar o voce tânără şi bătrână, înțeleaptă și drăguță, îi şopti: „Nu 
o atinge. Nu o folosi. Nu-i da atenție“. 

Fusese în Kaltain - o înnebunise. O transformase în acea... 
carapace. 

O carapace care să fie umplută de altceva. 

Ajunse în fața uşii deschise. 

„Gândeşte, gândeşte, gândeşte.“ 

Ea nu reuşi să respire suficient încât să gândească, duhoarea 
ilkenului sugerându-i ororile pe care avea să le îndure după întoar- 
cerea în Morath... 

Nu, nu avea de gând să meargă, să o ia, să o distrugă şi să o 
folosească... 

O şansă. Ar fi avut o singură şansă. 

„Nu, şopti vocea din mintea ei. Nu...“ 

Însă unchiul ei avea un cuțit la şold când merse înainte şi ieşi 
pe uşă. Era singurul lucru de care ar fi avut nevoie. Ea îl văzuse de 
suficiente ori pe Lorcan făcând-o la vânătoare. 

Vernon se opri în curtea din spate, în care-l aştepta o cutie mare 
şi dreptunghiulară din fier. 

Cu o mică fereastră. 

Şi mânere pe două dintre margini. 

Ea ştiu ce rol aveau ilkenii când ceilalți trei încercuiră cutia. 

Urmau să o împingă înăuntru, să închidă uşa şi să o ducă în 
zbor, înapoi spre Morath. 

Cutia era un pic mai mare decât un coşciug vertical. 

Uşa era deja deschisă. 

Ilkenii trebuiau să o elibereze ca să o arunce înăuntru. Pentru o 
secundă, i-ar fi dat drumul, iar ea ar fi trebuit să profite de situaţie. 

Vernon zăbovea lângă cutie. Ea nu îndrăzni să se uite la cuțit. 

Un suspin îi scăpă din gât. Avea să moară aici - în curtea mur- 
dară, înconjurată de creaturile îngrozitoare, fără să mai vadă vreo- 
dată soarele, să râdă sau să asculte muzică... 

Ilkenul se agită în jurul cutiei, foşnind din aripi. 

Cinci paşi. Patru. Trei. 

„Nu, nu, nu“, o imploră vocea înţeleaptă. 

Nu avea să fie dusă înapoi în Morath. Nu avea să-i lase să o 
atingă şi să o pervertească... 

Ilkenul o împinse în față, ghiontul violent fiind menit să o arunce 
clătinându-se în cutie. 

Elide se învârti, lovindu-se, în schimb, cu fața de margine; nasul 
îi trosni, dar se întoarse spre unchiul ei. O duru când îşi lăsă greu- 
tatea pe gleznă ca să se întindă spre cuțitul de la şoldul lui. 

Vernon nu avu timp să-şi dea seama ce intenţiona ea atunci 
când scoase cuțitul din teaca de la şold; când roti cuțitul printre 
degete și cuprinse mânerul cu cealaltă. 

Când își adună umerii și expiră prelung, înfigând cuțitul. 


Lorcan lovi mortal. 

Ascuns în ceaţă, cei patru ilkeni nu-l putură depista când bărba- 
tul de care era sigur că era unchiul lui Elide îl pusese pe acel ilken să 
o împingă spre cutia-temniţă. 

În el îşi înfipsese Lorcan barda. 

Elide suspina. De groază şi disperare. 

Fiecare sunet îi asmuţea furia în ceva atât de mortal, încât 
Lorcan abia mai vedea. 

Apoi ilkenul o aruncă în acea cutie de fier. 

Iar Elide dovedi că nu blufase când spusese că nu avea să se mai 
întoarcă niciodată în Morath. 

El auzi cum nasul i se sparse când ea se lovi de marginea cutiei; 
îl auzi pe unchiul ei strigând surprins când ricoșă și se întinse 
spre el... 


Şi îi apucă pumnalul. Nu ca să-l ucidă. 

Pentru prima dată în cinci secole, Lorcan cunoscu adevărata 
frică atunci când Flide întoarse cuțitul spre ea, cu lama înclinată ca 
să-i intre în inimă. 

El îşi aruncă barda. 

Când vârful pumnalului îi străpunse pielea de deasupra coaste- 
lor, mânerul din lemn al securii lui o lovi în încheietura mâinii. 

Elide căzu țipând, iar pumnalul sări departe... 

Lorcan se mişca deja când ei se întoarseră spre locul în care se 
cocoțase pe acoperiş. El sări pe cel mai apropiat, spre armele pe 
care le lăsase acolo cu câteva minute înainte, ştiind că aveau să iasă 
pe această uşă... 

Următorul cuţit al lui trecu prin aripa unui ilken. Apoi un altul 
îl dobori înainte ca ei să-l localizeze. Dar Lorcan fugea deja spre cel 
de-al treilea acoperiş de lângă curte. Spre sabia pe care o lăsase 
acolo şi pe care o aruncă direct în fața celui mai apropiat. 

Împreună cu Vernon, încă doi strigau acum să bage fata în 
cutie... 

Elide alerga din răsputeri către aleea îngustă care ieşea din curte, 
nu spre strada lată. Aleea era prea mică pentru un ilken, mai ales cu 
toate resturile şi gunoaiele aruncate acolo. Deşteaptă fată! 

Lorcan sări şi se rostogoli pe următorul acoperiș, spre cele două 
pumnale rămase... 

El le aruncă, dar ilkenul îi reperase ţinta și-i învățase stilul de 
aruncare. 

Ei nu îl aflaseră pe cel al lui Elide. 

Ea nu plecase pe alee doar ca să se salveze. Se dusese după bardă. 

Şi Lorcan urmări cum femeia se strecură în spatele ilkenului 
distras şi îi tăie aripile. 

Cu încheietura rănită. Cu nasul din care îi curgea sânge pe față. 

Ilkenul ţipă, zbătându-se ca să o apuce, chiar dacă se prăbuşi 
în genunchi. 

Unde voia ea. 

Toporul se legăna din nou înainte ca şuieratul creaturii să nu se 
mai audă. 

Sunetul fu întrerupt o secundă mai târziu, când capul i se rosto- 
goli pe pietre. 

Lorcan sări de pe acoperiș, îndreptându-se spre singurul ilken 
rămas, care clocotea de furie la ea... 

Dar acesta se învârti şi alergă spre locul în care Vernon se ghe- 
muia lângă uşă, cu fața palidă. 

Suspinând, cu sângele-i stropind pietrele, Elide se întoarse şi ea 
spre unchiul ei, cu toporul deja ridicat. 

Însă ilkenul ajunse la unchiul ei, îl înşfăcă în braţele puternice şi 
îşi luară amândoi zborul. 

Elide aruncă oricum toporul și rată la milimetru aripa ilkenului. 

Toporul se izbi de drumul pietruit, ciobind o piatră, chiar lângă 
ilkenul cu aripile sfâşiate — care acum se târâia spre ieşirea din curte. 

Lorcan urmări cum Elide luă toporul şi se duse după bestia dis- 
trusă, care şuiera. 

Aceasta lovi cu ghearele spre ea, dar Elide se feri cu uşurinţă 
de lovitură. 

Creatura ţipă când ea călcă pe aripa-i distrusă, oprindu-i târâşul 
spre libertate. 

Când aceasta tăcu, ea îi spuse cu o voce înceată şi nemiloasă pe 
care el nu o mai auzise, clar, în ciuda sângelui care îi înfunda o nară: 

- Vreau ca Erawan să ştie că, data viitoare când o să vă mai tri- 
mită după mine ca pe o haită de câini, am să-i întorc favoarea. 
Vreau ca Erawan să ştie că, data viitoare când am să-l văd, am să-i 
scrijelesc numele lui Manon pe inima lui nenorocită. 

Lacrimile îi curseră pe față, tăcute şi nesfârşite ca furia care îi 
sculpta acum trăsăturile unei creaturi de o frumuseţe şi de o pu- 
tere teribilă. 

- Dar se pare că în seara asta ai ghinion, îi spuse Elide ilkenului, 
ridicând din nou toporul peste un umăr. Ilkenul păru că scânceşte 

când ea zâmbi macabru. Pentru că este nevoie doar de unul ca să 
transmită mesajul. Iar tovarășii tăi au plecat deja. 

Toporul căzu. 

Carnea, oasele şi sângele se revărsară pe pietre. 

Ea rămase acolo, holbându-se la cadavru, la sângele urât miro- 
sitor care-i curgea din gât. 

Lorcan, poate un pic amorțit, se apropie şi-i luă toporul din 
mâini. Cum de reuşise să-l folosească dacă încheietura o durea... 

Mişcarea o făcu să şuiere şi să scâncească. De parcă forţa care-i 
cursese prin sânge ar fi dispărut, lăsând în urmă doar durerea. 

În tăcerea deplină, ea îşi apucă încheietura mâinii, când el dădu 
târcoale ilkenilor morţi şi le tăie capetele. Unul după celălalt, recu- 
perându-şi din mers armele. 

Oamenii din han se agitau, întrebându-se ce se auzea - dacă 
erau în siguranță să iasă ca să vadă ce se întâmplase cu fata pe care 
o trădaseră de bunăvoie. 

Pentru o clipă, Lorcan se gândi dacă să o ucidă pe hangiţă. 

- Au murit destui, spuse Elide. 

Lacrimile îi curseră pe obrajii stropiți cu sânge negru, stropi 
care semănau cu nişte pistrui. Sângele roşu şi pur îi curse din nas pe 
buze şi bărbie, închegându-se deja. 

Aşadar, el îşi puse toporul în teacă şi o luă în braţe, iar ea nu 
se opuse. 

El o purtă prin oraşul învăluit de ceaţă, spre locul în care era le- 
gată barca lor. Privitorii se adunaseră deja, fără îndoială ca să le 
adune proviziile, după plecarea ilkenilor. Un mârâit de-al lui Lorcan 
îi făcu să fugă în ceaţă. 

Când urcă în barcă, aceasta se legănă sub el. 

- El mi-a spus că ai plecat, zise Elide. 

Lorcan încă nu o lăsă jos, ţinând-o în aer, cu un braţ, cât dez- 
legă funiile. 

- Şi tu l-ai crezut. 

Ea îşi şterse sângele de pe faţă, apoi se crispă din cauza înche- 
ieturii rănite şi a nasului spart. El trebuia să se ocupe de asta. Chiar 
şi aşa, era posibil să rămână pentru totdeauna un pic strâmb. 
Lorcan se îndoia că ei i-ar fi păsat. 

Ştia că, probabil, o să vadă nasul strâmb ca pe un semn că lup- 
tase şi supravieţuise. 

În cele din urmă, Lorcan o lăsă jos, pe lada de mere - unde o 
putea vedea. Ea rămase tăcută când el luă prăjina şi împinse barca 
dinspre doc, din orașul îngrozitor, bucuros de adăpostul ceţii, când 
plutiră în aval. Probabil că și-ar mai fi permis două zile pe râu, îna- 
inte să fie nevoiţi să urce pe uscat ca să scape de inamicii care îi 
urmăreau. Bine că acum se aflau suficient de aproape de Eyllwe, 
încât să ajungă pe jos în câteva zile. 

Când nu mai fu nimic în afară de ceaţă și râul care lovea barca, 
Lorcan vorbi din nou. 

- Nu ai fi oprit pumnalul. 

Nu-i răspunse, iar liniștea deveni apăsătoare. El se întoarse în 
locul în care Elide stătea cocoțată pe ladă. 

Lacrimile îi curseră pe față când fixă apa cu privirea. 

El nu ştia cum să o consoleze, cum să o aline - nu așa cum avea 
ea nevoie. 

Lăsă jos prăjina şi se aşeză lângă ea pe ladă, lemnul scârțâind. 

- Cine este Manon? 

El auzise o mare parte din lucrurile spuse de Vernon printre 
dinți în camera privată în care se lua masa, când întinsese capcana 
în curte, dar unele detalii îi scăpaseră. 

- Aripa Conducătoare a Legiunii Dinţi-de-fier, spuse Elide, cu 
vocea tremurândă, cuvintele fiindu-i înăbuşite de sângele care i se 
închega în nări. 

Lorcan spuse la întâmplare: 

- Ea a fost cea care te-a scos. În acea zi — ea era motivul pentru 
care purtai haine de vrăjitoare din piele, şi pentru care ai ajuns să 
rătăceşti în Oakwald. 

Elide dădu aprobator din cap. 

- Şi Kaltain - cine era? 

Persoana care îi dăduse obiectul pe care îl purta. 

- Amanta lui Erawan - sclava lui. Era de o vârstă cu mine. El i-a 
pus piatra în braţ şi a transformat-o într-o fantomă vie. Ea a tras de 
timp pentru ca Manon şi cu mine să fugim; făcând asta, Kaltain și 
o mare parte din Morath au fost nimicite de flăcări. 

Elide băgă mâna în jachetă, respirând greoi printre lacrimile 
care-i curgeau încă pe chip. Lorcan nu mai respiră când scoase o 
bucată de material negru. 

Mirosul era feminin, străin -— distrus, trist şi rece. Dar acesta 
ascundea un alt miros - unul pe care îl cunoştea şi pe care-l ura... 

- Kaltain a spus să-i dau asta Celaenei — nu lui Aelin, zise Elide, 
suspinând. Deoarece Celaena... i-a dat o mantie călduroasă în tem- 
nița rece. Ei nu au lăsat-o pe Kaltain să-şi ia mantia când au adus-o 
în Morath, dar ea a reușit să păstreze bucata asta. Ca să-şi amin- 
tească să o răsplătească pe Celaena pentru bunătatea arătată. Dar... 
Ce fel de cadou este ăsta? Ce este asta? 

Ea desfăcu materialul, dezvăluind o piatră de un argintiu închis. 

Fiecare picătură de sânge din corpul lui se răci şi se încălzi, se 
agită şi se linişti. 

Ea suspina încet. 

- Ce este răsplata asta? Oasele îmi spun să nu o ating. Mie... O 
voce mi-a spus ca nici măcar să nu mă gândesc la asta... 

Era în neregulă. Obiectul din mâinile ei frumoase şi murdare 
era în neregulă. Nu își avea locul aici, nu ar fi trebuit să fie aici... 

Zeul care îl ocrotise toată viaţa se îndepărtase. 

Până şi moartea se temea de piatra asta. 

- Strânge-o! spuse el tăios. Chiar acum! 

Cu mâna tremurând, ea se supuse. Doar după ce o ascunse în 
jacheta ei, el spuse: 

- Hai să te speli mai întâi. Să-ţi vindec nasul şi încheietura mâi- 
nii. Între timp, am să-ţi spun ce ştiu. 


Imperiul furtunilor 509 


Ea dădu din cap, privind spre râu. 

Lorcan întinse mâna, apucând-o de bărbie și forțând-o să se uite 
la el. Ochii negri şi lipsiţi de speranţă îi întâlniră pe ai lui. El îi şterse 
o lacrimă răzleaţă cu degetul mare. 

- Ți-am promis că te voi proteja. Nu îmi voi încălca promisiu- 
nea, Elide. 

Ea voi să se retragă, dar el o apucă un pic mai tare, obligând-o 
să-l privească. 

- Am să te găsesc mereu, îi jură el. 

Ea înghiţi. 

- Promit, şopti Lorcan. 


Elide se gândi la tot ce îi spusese Lorcan cât îi curăță faţa, îi in- 
spectă nasul și încheietura mâinii pe care i-o legă cu o cârpă moale 
şi, repede, dar nu cu duritate, îi îndreptă nasul. 

Chei Wyrd. Porţi Wyrd. 

Aelin avea o cheie Wyrd. Le căuta pe celelalte două. 

Curând, avea să mai fie doar una, de îndată ce Elide i-ar fi dat 
cheia pe care o purta. 

Două chei - împotriva uneia singure. Poate că aveau să câştige 
războiul acesta. 

Chiar dacă Elide nu ştia cum ar fi putut Aelin să le folosească 
fără să se distrugă. Dar... era treaba lui Aelin să se gândească la asta. 
Poate că Erawan avea armatele, dar, dacă Aelin avea două chei... 

Încercă să nu se gândească la Manon. Vernon minţise în legă- 
tură cu plecarea lui Lorcan - ca să îi distrugă buna dispoziţie, să o 
facă să vină de bunăvoie. Poate că nici Manon nu era moartă. 

Fără dovezi, nu voia să creadă. Nu înainte ca toată lumea să-i 
tipe că Aripa Conducătoare nu mai era. 

Lorcan se întorsese la provă înainte ca ea să se schimbe cu una 
dintre bluzele lui, cât se uscau hainele ei de piele. Încheietura mâinii 

îi zvâcnea, durerea fiind slabă şi insistentă şi nici fața nu-i era mai 
bine, iar Lorcan îi spusese că, probabil, avea să se aleagă cu un ochi 
vânăt, dar... mintea îi era limpede. 

Ea veni lângă el, privindu-l cum împingea prăjina în fundul 
mâlos al râului. 

- Am ucis creaturile alea. 

- Te-ai descurcat bine, spuse el. 

- Nu regret. 

Ochii negri şi profunzi se îndreptară spre ea. 

- Bun. 

Ea nu ştia de ce o spuse, de ce simțise nevoia să o facă, de parcă 
ar fi însemnat ceva pentru el, dar Elide se ridică pe vârfuri, îl sărută 
pe obrazul păros şi zise: 

- Şi eu am să te găsesc mereu, Lorcan. 

Îl simţi fixând-o cu privirea, chiar şi după câteva minute, când 
se urcă în pat. 

Când se trezi, fâşii curate de pânză pentru ciclul ei o aşteptau 
lângă pat. 

El își tăiase cămaşa spălată şi uscată peste noapte, pentru ca ea 
să o poată folosi. 


CAPITOLUL 5I 


Coasta regatului Eyllwe ardea. 

Timp de trei zile, navigară pe lângă sate. Unele încă ardeau, iar 
altele erau doar cenușă. Și, în fiecare dintre ele, Aelin şi Rowan se 
chinuiseră să stingă flăcările. 

Rowan, în forma lui de uliu, putea zbura, dar... asta o ucidea. O 
ucidea că nu-şi puteau permite să se oprească suficient de mult 
încât să meargă pe țărm. Aşadar, ea o făcu de pe navă; se adânci în 
puterea ei, întinzând-o cât de mult posibil ca să traverseze marea, 
cerul şi nisipul, să stingă incendiile unul câte unul. 

Până la sfârşitul celei de-a treia zile, ea era moleșită şi atât de 
însetată, încât nicio cantitate de apă nu putea să o potolească, bu- 
zele fiindu-i crăpate şi exfoliate. 

Rowan se dusese pe țărm de trei ori până acum, ca să întrebe 
cine o făcuse. 

De fiecare dată, răspunsul era acelaşi: întunericul trecuse peste 
ei în timpul nopții, o beznă care acoperea stelele, iar, apoi, satele 
ardeau sub săgețile aprinse şi nereperate înainte să-şi atingă ținta. 

Dar unde era acel întuneric, unde erau armatele lui Erawan... 
Nu era nici urmă de ele. 

Şi nici de Maeve. 

Rowan şi Lysandra zburaseră la înălțime şi în depărtare, în cău- 
tarea unei armate, dar... nimic. 

Fantomele, declarau acum unii săteni, îi atacaseră. Fantomele 
morţilor lor neîngropaţi, care se întorceau acasă din tărâmuri 
îndepărtate. 

Până ce începură să răspândească alt zvon. 

Că Aelin Galathynius incendia Eyllwe, sat după sat. Din răzbu- 
nare că ei nu-i ajutaseră regatul în urmă cu zece ani. 

Nu conta că ea stingea incendiile. Ei nu îl crezură pe Rowan 
când încercă să le explice cine le stingea incendiile de pe o navă 
din larg. 

EI îi spuse să nu asculte, să nu se gândească la asta. Aşadar, 
ea încercă. 

Şi într-una dintre acele ocazii se întâmplase ca Rowan să-și 
treacă degetul mare peste cicatricea de pe palma ei, aplecându-se ca 
să o sărute pe gât. Îi șoptise ceva, iar ea ştiu că el simţise un răspuns 
pentru întrebarea care îl făcuse să fugă de pe navă în dimineața 
aceea. Nu, nu îi purta copilul în pântece. 

Ei discutaseră despre asta doar o dată — cu o săptămână în urmă. 
Când ea se dăduse de pe el, gâfâind şi acoperită de transpiraţie, iar 
Rowan o întrebase dacă lua un tonic, iar Aelin îi spusese, simplu, „nu“. 

EI înțepenise. 

După aceea, îi explicase că, dacă moştenea măcar o parte din 
sângele Fae al lui Mab, la fel de bine ar fi putut să moştenească şi 
chinul ființelor Fae de a procrea. Și, chiar dacă sincronizarea era 
îngrozitoare... dacă aceasta era singura ei şansă de a oferi 
Terrasenului un moştenitor, un viitor... nu avea să o rateze. Ochii 
lui verzi deveniseră distanți, dar dăduse aprobator din cap, săru- 
tând-o pe umăr. Şi asta fusese tot. 

Ea nu își adunase curajul să-l întrebe dacă voia să fie tatăl co- 
piilor ei. Dacă voia să aibă un copil, având în vedere ce i se întâm- 
plase Lyriei. 

Şi, în scurtul moment dinainte de a zbura din nou spre țărm ca să 
mai stingă nişte incendii, ea nu avusese nici curajul să-i explice de 
ce vomitase în acea dimineaţă. 


Imperiul furtunilor 513 


Ultimele trei zile fuseseră confuze. Din clipa în care Fenrys ros- 
tise cuvintele „Necunoscut este prețul meu“, totul fusese o ceață de 
fum, flăcări, valuri şi soare. 

Dar când soarele apuse în a treia zi, Aelin alungă din nou gân- 
durile acelea când nava de escortă începu să semnalizeze în față, 
echipajul lucrând frenetic să arunce ancora. 

Transpiraţia îi acoperea fruntea, iar limba îi era uscată. Dar uită 
de sete şi de extenuare când văzu ceea ce oamenii lui Rolfe zăriseră 
în urmă cu câteva clipe. 

Un teren vast, îmbibat cu apă sub un cer înnorat, se întindea spre 
continent cât vedeai cu ochii. lerburi verzi şi albe acopereau dea- 
lurile şi depresiunile, mici insule de viaţă printre apele gri ca niște 
oglinzi. Printre ele, din apa negricioasă şi din movilele de pământ, 
ruinele ieşeau ca membrele unui cadavru îngropat superficial... Rui- 
nele imense ale unui oraş, cândva minunat, înecat pe câmpie. 

Mlaştinile Stâncoase. 


Manon îi lăsă pe oameni şi pe Fae să îi întâlnească pe căpitanii 
celorlalte două nave. 

Ea auzi ştirea destul de curând: ceea ce căutau ei zăcea cam la o 
zi şi jumătate distanță de mers pe țărm. Nu ştiau unde anume sau 
de cât timp ar fi avut nevoie să găsească locul exact. Până la întoar- 
cerea lor, navele aveau să rămână ancorate aici. 

Şi părea că Manon urma să li se alăture în călătoria pe țărm. Ca 
şi când regina ar fi bănuit că, dacă ea ar fi rămas în urmă, mica lor 
flotă nu ar mai fi fost intactă la întoarcere. 

Isteaţă femeie. 

Dar asta era cealaltă problemă. Cea care acum o înfrunta Manon 
şi care părea deja neliniştită şi ofensată. 

Abraxos lovi uşor cu coada, țepii din fier zgâriind puntea impe- 
cabilă a navei. Ca şi când ar fi auzit ordinul reginei, din urmă cu un 
minut: „Balaurul trebuie să plece“. 

În întinderea deschisă şi plată a mlaştinii, ar fi ieşit prea mult în 
evidență. 

Manon puse o mână pe botul lui cu cicatrice, întâlnindu-i ochii 
negri şi profunzi. 

- Trebuie să te ascunzi undeva. 

EI fornăi cald şi trist în palma ei. 

- Nu te smiorcăi! spuse Manon, chiar dacă ceva se răsuci şi se 
agită în burta ei. Nu te arăta, fii atent și întoarce-te peste patru zile! 
Ea își permise să se aplece, sprijinindu-şi fruntea de botul lui. 
Mârâitul lui îi vui în oase. Noi doi suntem o pereche. Câteva zile nu 
înseamnă nimic, prietene. 

EI îi împinse capul cu al lui. 

Manon înghiţi cu greu. 

- Mi-ai salvat viaţa. De multe ori. Nu ţi-am mulţumit niciodată 
pentru asta. 

Abraxos scânci încet. 

- Noi doi, promise ea. De acum și până când Întunericul o să ne 
revendice. 

Ea se forță să se retragă. Se forță să îi mângâie încă o dată botul. 
Apoi făcu un pas înapoi. Şi încă unul. 

- Pleacă! 

El nu se mișcă. Ea își dezgoli dinţii din fier. 

- Pleacă! 

Abraxos îi aruncă o privire plină de reproş, dar corpul i se în- 
cordă, ridicându-și aripile. 

Iar Manon decise că niciodată nu urâse mai mult pe cineva 
decât îi ura pe Regina Terrasenului și pe prietenii ei. Pentru că îl 
obligau să plece. Pentru că îi despărțeau, când atât de multe peri- 
cole nu reușiseră să îi separe. 

Dar Abraxos era în aer, pânzele scârțâind în vântul făcut de ari- 
pile lui, iar Manon îl urmări până când fu un punct la orizont, până 
ce şalupele fură pregătite să-i ducă spre iarba înaltă și apa stătută și 
gri a mlaştinii de dincolo. 

Regina şi ai ei se pregătiră, înarmându-se aşa cum unii oamenii 
se găteau cu bijuterii, punându-și întrebări şi răspunzându-şi unul 
altuia. Ce mult semănau cu Cele Treisprezece ale ei — atât de mult, 
încât ea trebui să se întoarcă, să se ascundă în umbrele arborelui 
trinchet şi să încerce să respire regulat. 

Mâinile îi tremurau. Asterin nu era moartă. Cele Treisprezece 
nu erau moarte. 

Ea îşi alungase gândurile acestea. Dar acum, când balaurul care 
mirosea a flori dispărea la orizont... 

Ultima bucată din Aripa Conducătoare dispăruse odată cu el. 

Un vânt înăbuşitor o ademenea spre țărm... spre mlaștină. 
Târând cu el şi mantia ei roşie. 

Manon îşi trecu un deget peste mantia roșie pe care se forțase să 
o îmbrace în dimineaţa asta. 

Rhiannon. 

Nu auzise niciun zvon cum că familia regală Crochan părăsise 
ultimul câmp de bătălie, în urmă cu cinci sute de ani. Se întrebă 
dacă vreuna dintre vrăjitoarele Crochan, în afară de sora ei vitregă, 
ştia că pruncul lui Lothian Cioc-negru şi al prințului Crochan 
supravieţuise. 

Manon desfăcu broşa care îi prindea mantia pe umeri. Ea cân- 
tări încheietoarea groasă din material roşu în mâini. 

Mişcându-şi rapid unghiile de câteva ori, ajunse să ţină o fâşie 
lungă şi subțire din mantie. Cu alte câteva mişcări, şi-o legă la capă- 
tul cozii împletite, roșul contrastând cu părul ei alb ca luna. 

Manon ieşi din umbrele din spatele arborelui trinchet şi se uită 
peste marginea navei. 

Nimeni nu comentă când aruncă mantia surorii vitrege în mare. 

Vântul o purtă câţiva metri peste valuri, înainte să fluture şi să 
cadă ca o frunză moartă pe valuri. O baltă de sânge - asta părea de 
la distanță, când valurile o purtară departe, în largul oceanului. 

Ea îi găsi pe Regele Adarlanului şi pe Regina Terrasenului aştep- 
tând lângă balustrada punţii principale, însoțitorii lor urcând în 
şalupele care aşteptau ridicându-se pe valuri. 

Întâlni ochii de safir şi, apoi, pe cei turcoaz cu auriu. 

Ea ştia că ei o văzuseră. Poate că nu înțelegeau ce însemna man- 
tia, dar... gestul îl înțelegeau. 

Manon îşi retrase dinţii din fier şi unghiile când se apropie de ei. 

Aelin Galathynius spuse încet: 

- Mereu le vezi chipurile. 

Numai când vâsliră spre mal, iar spuma valurilor îi udă, îşi dădu 
seama Manon că regina nu se referise la Cele Treisprezece. Iar 
Manon se întrebă dacă şi Aelin urmărise mantia plutind în larg şi 
dacă i se păruse că semăna cu sângele vărsat. 

Ei nu ajunseră în Leriba. Sau în Banjali. Nu erau nici măcar pe 
aproape. 

Lorcan simți pe umăr apăsarea care îl ghidase şi îi croise viața - 
acea mână invizibilă şi insistentă a umbrei şi a morţii. Așa că se în- 
dreptară spre sud şi apoi către vest, navigând repede pe rețeaua de 
râuri care treceau prin Eyllwe. 

Elide nu protestă și nici nu se îndoi când el îi explică faptul că, 
dacă Hellas îi înghiontea, regina pe care o căutau ei era, probabil, în 
direcția aceea. Orice i-ar fi condus. Acolo nu erau oraşe - doar 
câmpii nesfârşite care înconjurau cea mai sudică extremitate a 
Oakwaldului şi apoi mlaștinile. Peninsula abandonată era plină de 
ruinele din mlaștini. 

Dar, dacă acolo i se spusese să meargă... Atingerea zeului întu- 
necat pe umăr nu îl îndrumase niciodată greşit. Așadar, urma să 
vadă ce găsea. 

El nu îşi permise să se gândească prea mult la faptul că Elide 
purta o cheie Wyrd. Că ea încerca să i-o aducă inamicului său. 
Poate că invocările puterii lui i-ar fi condus pe amândoi - la ea. 

Iar apoi, ar fi avut două chei, dacă acționa cum trebuia. 

Dacă era mai inteligent, mai rapid şi mai nemilos decât ceilalți. 

După aceea, urma cea mai periculoasă parte din toate: cu două 
chei, să călătorească în inima Morathului, ca să o caute pe a treia. 
Viteza avea să-i fie cel mai bun aliat şi singura şansă de supraviețuire. 

Şi, probabil, pe Flide sau pe ceilalți nu i-ar mai fi văzut 
niciodată. 

În cele din urmă, ei îşi abandonaseră barja în acea dimineață, 
înghesuind în saci proviziile care încăpeau înainte de a pleca prin 
iarba unduitoare. După câteva ore, urcuşul unui deal abrupt din 
mijlocul câmpului o făcu pe Elide să respire sacadat. Trecuseră deja 
două zile de când el simţea mirosul de apă sărată - trebuiau să fie 
aproape de marginea mlaștinilor. Elide înghiţi cu greu, iar el îi dădu 
bidonul când urcară pe vârful dealului. 

Dar Elide se opri, braţele căzându-i pe lângă corp, iar ceea ce se 
întindea în fața lor îl făcu pe Lorcan să îngheţe. 

- Ce este locul ăsta? şopti Elide, ca şi când s-ar fi temut că pă- 
mântul însuși ar fi auzit. 

Cât vedeai cu ochii, departe, la orizont, pământul se surpase 
zece metri — de la marginea piscului, nu a dealului pe care stăteau, 
iar crăpătura era imensă, ca şi când un zeu furios ar fi călcat apăsat 
şi şi-ar fi lăsat urma. 

Apa sălcie şi argintie o acoperea în mare parte, nemişcată ca o 
oglindă, întreruptă doar de insule ierboase, movile de pământ şi 
ruine superbe. 

- Locul ăsta e malefic, şopti Elide. Nu ar trebui să fim aici. 

Într-adevăr, lui i se ridicase părul de pe braţe, şi toate instinctele 
i se treziră când scrută mlaştina, ruinele, mărăcinii şi frunzişul des, 
care înăbuşiseră o parte din insule. 

Până şi zeul morții renunțase să-l mai înghiontească şi se ascun- 
sese în spatele umărului lui Lorcan. 

- Ce simţi? 

Buzele ei erau palide. 

- Linişte. Viaţă, dar o linişte, ca şi cum... 

- Ca şi cum ce? insistă el. 

Ea rosti tremurat cuvintele. 

- Ca şi cum toţi oamenii care au locuit aici, cu mult timp în 
urmă, sunt încă prinşi înăuntru... încă sunt... dedesubt. Ea îi arătă o 

ruină — probabil acoperișul boltit şi spart al unei săli de bal ataşate 
de turn. Un palat. Nu cred că locul ăsta este pentru cei vii, Lorcan. 
Bestiile din apele astea... Nu cred că tolerează intruşii. Nici morți. 

- Piatra sau zeița care te protejează îţi spune asemenea lucruri? 

- Inima mea îmi şopteşte un avertisment. Anneith tace. Nu cred 
că vrea să fie prin preajmă. Nu cred că ne va urma. 

- A venit în Morath, dar nu aici? 

- Ce este în mlaștinile astea? întrebă ea în schimb. De ce se în- 
dreaptă Aelin spre ele? 

Asta părea să fie întrebarea. Pentru că, dacă şi-ar fi continuat 
drumul, cu siguranţă regina şi Whitethorn ar fi simţit — şi numai o 
răsplată sau o amenințare imensă i-ar fi adus aici. 

- Nu ştiu, recunoscu el. Nu sunt orașe sau avanposturi nicăieri 
în apropiere. 

Totuşi aici îi condusese zeul întunecat -— şi acesta era locul spre 
care mâna tremurândă îl tot împingea să se aventureze. 

Pe insulele prea mici, ca să fie la adăpost de creaturile care să- 
lăşluiau sub apa sticloasă, nu era nimic în afară de ruine şi un 
frunziş dens. 

Însă Lorcan se supuse zeului care-l înghiontea în umăr şi o con- 
duse înainte pe Lady de Perranth. 


- Cine a locuit aici? întrebă Elide, holbându-se la chipul ros de 
vreme al statuii care ieşea din zidul de piatră aproape năruit. 

Zidul se clătina pe marginea exterioară a micii insule pe care se 
aflau, iar femeia sculptată acolo, acum acoperită de muşchi, fusese 
frumoasă cândva, fără îndoială, precum și bucata rămasă care mai 
sprijinea grinzile şi acoperişul care, de atunci, putreziseră. Dar 
vălul ei sculptat părea acum unul al morții. Elide tremură. 

- Locul ăsta a fost uitat şi distrus cu multe secole înainte să mă 
nasc, spuse Lorcan. 

- Aparținea de Eyllwe? 

- Făcea parte dintr-un regat care acum nu mai este; era al unui 
popor pierdut, care s-a rătăcit şi s-a unit cu cele de pe alte tărâmuri. 

- Cred că erau foarte talentaţi, dacă au construit nişte clădiri 
atât de frumoase. 

Lorcan aprobă mormăind. Trecuseră două zile de când înaintau 
lent prin mlaștină - nici urmă de Aelin. Dormiseră la adăpostul 
ruinelor, deşi niciunul din ei nu se odihnise cu adevărat. Elide vi- 
sase oameni cu feţe palide şi ochi lăptoşi pe care nu îi întâlnise nici- 
odată, care strigau rugăminți în timp ce apa le intra pe gât şi pe nas. 
Chiar şi trează, îi vedea şi le auzea strigătele în vânt. 

Era doar briza printre pietre, mormăi Lorcan în prima zi. 

Dar, după privirea lui, ea îşi dădu seama că și el auzise morţii. 

Auzise bubuitul cataclismului care prăbuşise terenul chiar sub 
ei, auzise şuvoiul de apă care îi devoră pe toți înainte să poată fugi. 
Animalele ciudate din mare, din mlaștină şi din râu se apropiaseră 
în anii următori, făcând din ruine un teren de vânătoare şi mân- 
cându-se între ele când nu mai rămânea niciun cadavru îmbibat cu 
apă. Se schimbau şi se adaptau - devenind mai grase şi mai inteli- 
gente decât strămoşii lor. 

Din cauza acelor animale dura atât de mult să traverseze mlaş- 
tina. Lorcan trebuia să se uite atent la apa prea liniştită dintre insu- 
lele de siguranță. Uneori, era sigur să mergi prin apa sărată, adâncă 
până la piept. Alteori, nu. 

Câteodată, nici măcar pe uscat nu erai în siguranță. De două ori 
deja, ea zărise o coadă lungă şi solzoasă - placată ca o armură — 
alunecând în spatele unui zid de piatră sau al unui stâlp rupt. De 
trei ori, văzuse ochii mari şi aurii, cu pupile verticale, urmărind 
dintre trestii. 

Lorcan o arunca peste un umăr și alerga ori de câte ori îşi dă- 
deau seama că nu erau singuri. 

Apoi mai erau şi şerpii — cărora le plăcea să atârne de copacii ca 
nişte fantome şi care îşi trăgeau seva din insule. Şi musculițele 

care-i muşcau neîncetat şi care nici nu se comparau cu norii de 
țânțari care, uneori, îi vânau ore întregi. Sau până când Lorcan tri- 
mitea un val din puterea lui întunecată spre ei, iar insectele cădeau 
toate la pământ, ca o ploaie neagră. 

Dar, de fiecare dată când el ucidea... ea simţea pământul cutre- 
murându-se. Nu de frica lui... ci ca şi cum s-ar fi trezit şi ar fi ascul- 
tat, întrebându-se cine îndrăznea să îl traverseze. 

În cea de-a patra noapte, Elide era atât de obosită şi atât de 
încordată, încât îi veni să scâncească atunci când se ghemuiră într-un 
sanctuar rar: un hol dărâmat, cu o parte din mezanin intactă. Era 
deschis spre cer, iar plantele agățătoare sufocau trei ziduri, dar scara 
din piatră rezistase — şi se înălța suficient de mult, încât nimic din 
ce-ar fi putut să iasă târâindu-se din apă nu ar fi reușit să îi atace. 
Lorcan înconjurase baza și partea de sus a scărilor cu vrejuri de 
plante agăţătoare şi crengi — ca să-i alerteze dacă vreun animal ar fi 
şerpuit pe trepte. 

Nu îndrăzniră să facă un foc, dar era destul de cald, încât ei să 
nu-i lipsească unul. Stând întinsă lângă Lorcan, al cărui trup era un 
zid solid între ea şi pietrele din stânga ei, Elide urmări stelele pâl- 
pâitoare, auzind constant bâzâitul moleşit al insectelor. Ceva urlă 
la distanţă. 

Insectele se opriră. Mlaştina păru să-și îndrepte atenţia spre ur- 
letul profund şi feroce. 

Încet, viaţa se reluă din nou - deşi mai încet. Lorcan şopti: 

- Dormi, Elide. 

Ea înghiţi în sec, cu frica în sânge. 

- Ce-a fost aia? 

- Un animal care fie a urlat ca să-şi găsească o pereche, fie ca 
să-şi marcheze teritoriul. 

Ea nu voia să ştie cât de mari erau bestiile. Ochii şi cozile zărite 
îi erau de ajuns. 

- Povesteşte-mi despre ea, şopti Elide. Despre regina ta. 

- Am mari îndoieli că asta o să te ajute să dormi mai bine. 

Ea se întoarse pe partea cealaltă, găsindu-l întins pe spate şi pri- 
vind cerul. 

- Chiar o să te omoare pentru ce ai făcut? 

El dădu aprobator din cap. 

- Totuşi ai riscat — de dragul ei. Ea îşi rezemă capul de un pumn. 
O iubeşti? 

Ochii aceia, mai negri decât spaţiul dintre stele, se îndreptară 
spre ea. 

- M-am îndrăgostit de Maeve de când am văzut-o prima dată. 

-~ Eşti... eşti amantul ei? 

Ea nu îndrăznise să-l întrebe - nu-şi dorise cu adevărat să afle. 

~ Nu. M-am oferit o dată şi a râs de obrăznicia mea. Gura lui se 
încordă. Aşa că m-am făcut nepreţuit în alte moduri. 

Răgetul de la distanţă linişti lumea pentru câteva clipe. Era mai 
aproape sau cumva îşi imaginase ea asta? Când aruncă din nou o 
privire spre el, Lorcan se uita la gura ei. 

- Poate se foloseşte de dragostea ta în avantajul ei, spuse ea. 
Poate că este în interesul ei să te țină după ea. Poate că o să se răz- 
gândească atunci când ai să-i arăţi că vrei să... pleci. 

- I-am jurat cu sânge. Nu am să plec niciodată. 

Pieptul ei o duru când îl auzi. 

- Atunci poate să stea liniştită, ştiind că ai să tânjeşti după ea 
o eternitate. 

Rosti cuvintele mai tăios decât intenţionase şi dădu să se uite la 
stele, dar Lorcan o apucă de bărbie, mai repede decât putu să simtă. 
El o privi în ochi, studiindu-i. 

- Nu face greşeala de a mă crede un prost romantic. Nu sper la 
nimic din partea ei. 

- Atunci, asta nu seamănă deloc a dragoste. 

- Şi ce ştii tu despre dragoste? 

El era atât de aproape - se apropiase fără ca ea să-şi fi dat seama. 

- Cred că dragostea ar trebui să te facă fericit, spuse Elide, adu- 
cându-şi aminte de părinţii ei — de cât de des zâmbiseră şi râseseră, 

de cum se priviseră unul pe celălalt. Ar trebui să te transforme în 
cea mai bună versiune a ta. 

- Insinuezi că nu sunt aşa? 

- Cred că nici măcar nu ştii ce este fericirea. 

EI afişă o expresie serioasă — gânditoare. 

- Nu mă deranjează... să fiu în preajma ta. 

- Ăsta e un compliment? 

Un zâmbet îi traversă chipul ca de granit, iar ea voi... să îl atingă. 
Să-i atingă zâmbetul şi gura. Cu degetele, cu propriile buze. Îl făcea 
mai tânăr, mai... frumos. 

Aşadar, îşi întinse degetele tremurânde şi îi atinse buzele. 

Lorcan îngheță, încă pe jumătate deasupra ei, cu o privire atentă 
şi serioasă. 

Dar ea îi contură buzele și i se păru că pielea fină şi caldă se 
deosebea atât de mult de cuvintele dure pe care le rostea. 

Ea ajunse la colțul buzelor, iar el îşi întoarse fața în mâna ei, 
sprijinindu-şi obrazul aspru pe palma fetei. Ochii i se îngreunară 
când ea îşi trecu degetul mare peste pometul lui. 

- Eu te-aş ascunde, şopti Elide. În Perranth. Dacă tu... dacă faci 
ce trebuie să faci şi dacă ai nevoie de-un loc în care să te duci... Ai 
avea un loc acolo, alături de mine. 

EI deschise ochii, dar în lumina care strălucea în ei, nu era nimic 
dur, nimic rece. 

- Aş fi un mascul dezonorat - ţi-ar strica imaginea. 

- Dacă o să creadă asta cineva, nu o să aibă loc în Perranth. 

Lui i se mişcă gâtul. 

- Elide, tu trebuie să... 

Însă ea se ridică uşor, buzele ei luând locul degetelor. 

Sărutul fu uşor, tăcut şi rapid, abia o atingere a buzelor ei de 
ale lui. 

I se păru că Lorcan tremură când ea se retrase. Când căldura îi 
îmbujoră obrajii. Dar ea se forță să vorbească, surprinsă să-şi audă 
vocea egală: 

- Nu trebuie să-mi răspunzi acum. Şi nici altă dată. Dacă ai apă- 
rea în pragul uşii mele după zece ani, chiar și atunci oferta ar mai fi 
valabilă. E un loc pentru tine, în Perranth - dacă vreodată ai să ţi-l 
doreşti sau ai să ai nevoie de el. 

Ceva asemănător agoniei se undui în ochii lui, cea mai umană 
expresie pe care o văzuse afişând-o. 

Dar el se aplecă înainte şi, în ciuda mlaştinii, în ciuda lucrurilor 
care se petreceau în lume, pentru prima dată în zece ani, Elide se 
trezi că nu îi fu deloc frică în timp ce Lorcan îi mângâie buzele cu 
ale lui. Nu îi fu frică de nimic atunci când el o făcu din nou, săru- 
tându-i un colț al gurii şi apoi pe celălalt. 

Mâinile lui fură la fel de blânde şi de răbdătoare ca săruturile 
când el îi îndepărtă părul de pe frunte şi își îndreptă palmele spre 
şoldurile şi coapsele ei. Ea își ridică mâinile spre fața lui și îşi trecu 
degetele prin părul său mătăsos când se arcui spre el, tânjind să-i 
simtă greutatea trupului. 

Lorcan îi contură buzele cu limba, iar Elide se minună de cât de 
natural i se părea să se deschidă pentru el, de cum contactul îi făcea 
corpul să vibreze, duritatea lui împingându-se în moliciunea ei. 
Lorcan gemu când îi atinse prima dată limba cu a lui şi îşi frecă 
şoldurile de ale ei, în așa fel încât ea se aprinse şi îşi undui trupul 
spre al lui, în semn de răspuns şi de nevoie. 

La cererea ei, o sărută mai pasional, coborându-și o mână ca 
să-i apuce coapsa, desfăcându-i picioarele un pic mai mult, ca să se 
poată așeza de-a binelea între ele. Şi, când el se alinie cu ea... Îşi 
dădu seama că gemea când se frecă de el din nou, când Lorcan 
îşi dezlipi buzele de ale ei şi îi sărută maxilarul, gâtul şi urechea. Ea 
tremură, dar nu de frică, ci de dorință, când Lorcan îi şopti numele 
de nenumărate ori pe piele. 

El parcă-i rostea numele ca pe o rugăciune. Îi cuprinse fața cu 
mâinile şi văzu că ochii-i străluceau şi că respira la fel de sacadat 
ca ea. 

Elide îndrăzni să-şi miște degetele de pe obrazul lui, pe gât, 
chiar sub gulerul bluzei. Pielea lui era ca mătasea încălzită. Atinge- 
rea îl făcu să tremure, iar el îşi înclină capul, încât părul negru i se 
revărsă pe fruntea ei, şi își împinse şoldurile în ale ei doar cât să o 
facă să suspine. Mai mult, îşi dădu ea seama - voia mai mult. 

Privirea lui o întâlni pe a ei într-o întrebare tăcută, iar ea îşi opri 
mâinile pe pieptul său, în locul în care inima-i bătea puternic. 

Îşi înălță fruntea ca să-l sărute şi, când buzele li se întâlniră, ea 
îi şopti răspunsul... 

Lorcan își ridică repede capul. Brusc, se ridică în picioare şi se 
întoarse către nord-est. 

Acolo, întunericul începuse să se întindă peste stele, stingân- 
du-le una câte una. 

Orice fărâmă de căldură, de dorinţă, se stinse în ea. 

- E o furtună? 

- Trebuie să fugim, spuse Lorcan. 

Dar era miezul nopţii — soarele nu avea să răsară decât după cel 
puţin şase ore. Ca să traverseze acum mlaştina... Întunericul care se 
aduna înghiţea din ce în ce mai multe stele. 

- Ce este aia? Se întindea şi mai mult, cu fiecare clipă. Departe, 
până şi animalele mlaştinii încetară să urle. 

- Ilkeni, şopti Lorcan. Aia e o armată de ilkeni. 

Elide ştia că nu veneau după ea. 

După două zile în labirintul nesfârşit al Mlaştinilor Stâncoase — 
două, nu o zi şi jumătate, cum sugerase ticălosul de Rolfe - Aelin 
era înclinată să incinereze tot locul. Din cauza umidității, nu era 
niciodată uscată, transpira mereu şi era lipicioasă. Și, mai rău: 
erau insecte. 

Ea ţinu la distanță micii demoni cu un scut din flacări invizibile, 
dezvăluit doar de şuierat, atunci când se izbeau de el. Poate că s-ar 
fi simţit prost, dacă nu ar fi încercat să o mănânce de vie din prima 
zi aici. Dacă nu şi-ar fi scărpinat zecile de mușcături roşii până la 
sângerare - iar Rowan ar fi intervenit să le vindece. 

După atacul Copoiului, puterile ei de vindecare erau vlăguite. 
Aşadar, Rowan şi Gavriel o făcură pe vindecătorii pentru toţi, 
având grijă de muşcăturile care provocau mâncărimi, de urmele lä- 
sate de plantele înțepătoare şi de zgârieturile din cauza bucăților 
zimţate şi scufundate ale ruinelor care îi tăiau, dacă nu erau atenţi 
când mergeau prin apa sălcie. 

Numai Manon părea imună la epuizarea provocată de mlaştini, 
considerând plăcută frumusețea feroce și în descompunere a aces- 
tora. Ea îi aminti lui Aelin de una dintre bestiile îngrozitoare ale râu- 
lui care domneau pe aici — cu acei ochi aurii şi dinți ascuțiți şi 
strălucitori... Aelin încercă să nu se gândească prea mult la asta. 
Încercă să-și imagineze că pleca de aici şi că ajungea pe pământ uscat. 

Dar, în mijlocul întinderii moarte şi vaste, se afla Lacătul Malei. 

Rowan cerceta înainte în forma-i de uliu, în vreme ce soarele se 
îndrepta încet spre orizont, şi Lysandra cuprindea cu privirea apele 
dintre micile dealuri, când creatura dezgustătoare și solzoasă din 
mlaştină cu limbă bifurcată la care se strâmbase Aelin şuieră indig- 
nată, înainte ca Lysandra să sară în apă. 

Aelin se strâmbă din nou când înaintă târşâindu-şi picioarele 
prin apă spre unul dintre micile dealuri, acoperit cu mărăcini şi 
încununat de doi stâlpi căzuţi, un labirint conceput să zgârie, să 
smulgă şi să sfâşie. 

Aşa că trimise o explozie de foc peste deal, transformându-l în 
cenuşă, care i se lipi de cizmele ude când traversă mâlul gri. 

Fenrys chicoti lângă ea când coborâră dealul. 

- Ei bine, e şi ăsta un mod de a trece mai departe. 

EI întinse o mână ca să o conducă prin apă şi o parte din ea se 
opuse ideii de a fi escortată, dar... la naiba, decât să fi căzut într-un 
puț cu apă. Ştia mult prea bine ce se ascundea adânc sub ele. Nu o 
interesa să înoate printre rămăşiţele putrezite ale oamenilor. 

Fenrys o apucă strâns de mână când merseră prin apa adâncă 
până la piept. Mai întâi, o împinse pe mal şi apoi urcă şi el. Fără 
îndoială că, la fel ca şi Gavriel, ar fi putut sări printre insule, în 
formă de lup. Ea nu înţelegea motivul pentru care se deranjau să 
rămână în forma lor Fae. 

Aelin își folosi magia ca să se usuce pe cât de bine posibil şi, apoi, 
folosi un fuior ca să usuce şi hainele lui Fenrys și ale lui Gavriel. 

Era un mod obișnuit şi inofensiv de a-şi consuma puterea. 
Chiar dacă faptul că o folosise timp de trei zile pe coasta incendiată 
a regatului Eyllwe o epuizase fizic. Mental. Încă simţea că ar fi 
putut să doarmă cu săptămânile. Dar magia șoptea neîncetat. 
Chiar dacă ea era obosită... puterea cerea mai mult. Măcar uscatul 
hainelor lor între pantele din apa mlaştinii linişti, pentru moment, 
drăcia blestemată. 

Lysandra îşi scoase capul hidos printre mărăcini, iar Aelin ţipă, 
retrăgându-se un pas. Creatura metamorfică rânji, dezgolindu-şi 

doi colți foarte ascuțiți. Fenrys râse, studiind creatura care șerpui la 
câțiva paşi în față. 

- Deci poți să-ţi schimbi pielea şi oasele, dar nu poţi să scapi 
de semn? 

Lysandra se opri la câțiva centimetri de apă şi, pe insula din față, 
Aedion păru să se încordeze, în ciuda faptului că merse în conti- 
nuare. Bun. Măcar nu ar fi fost singura care ar fi rupt gâtul cuiva, 
dacă ar fi râs de Lysandra. Dar prietena ei se transformă, strălucind 
şi extinzându-se, până ce forma ei deveni umanoidă — Fae. 

Până ce Fenrys se uita la el însuși, deşi la o versiune mai mică, 
potrivită pentru hainele femeii. Gavriel, care venea de pe malul din 
spatele lor, se opri când o văzu. 

Cu o voce aproape la fel de tărăgănată ca a lui Fenrys, Lysandra 
spuse: 

- Presupun că asta o să mă dea mereu de gol. 

Ea întinse încheietura mâinii și trase în sus mâneca jachetei ca 
să-și dezvăluie pielea măslinie, pătată de semnul acela. 

Se tot studie în timp ce ei continuară să meargă prin apă şi să 
se caţăre şi, în cele din urmă, remarcă: 

- Chiar auzi mai bine. 

Lysandra își trecu limba peste caninii uşor alungiţi. Fenrys se 
crispă un pic. 

- Ce rol au ăștia? întrebă ea. 

Gavriel se apropie şi o înghionti, făcând împreună câţiva 
paşi înainte. 

- Fenrys este ultimul pe care ar trebui să-l întrebi. Asta dacă vrei 
răspunsul așteptat. 

Lysandra chicoti și îi zâmbi Leului când urcară dealul. Era ciu- 
dat să îl vadă zâmbind pe chipul lui Fenrys. Acesta întâlni privirea 
lui Aelin şi se strâmbă din nou, considerând, fără îndoială, situaţia 
la fel de descurajantă. Ea chicoti. 

Aripile bătură în faţă, iar Aelin îşi permise să se minuneze o 
clipă când Rowan zbură repede spre ei. Rapid, puternic - hotărât. 

Gavriel rămase câţiva paşi în urmă când Lysandra încremeni 
lângă Aedion în vârful dealului şi se transformă. Ea se clătină un 
pic, iar Aelin fandă - doar ca Aedion să i-o ia înainte, apucând-o 
uşor pe Lysandra de cot, când Rowan ateriză şi se transformă. Toţi 
aveau nevoie de o pauză lungă şi binemeritată. 

- Drept înainte - până mâine după-amiază, o să fim acolo, spuse 
prinţul ei Fae. 

La următoarea întâlnire cu Rolfe, avea să-l întrebe cum, mai 
exact, calculase distanţele pe harta lui infernală. 

Dar chipul lui Rowan se albise pe sub tatuaje. După o clipă, 
el adăugă: 

- Îl simt - magia mea îl simte. 

- Spune-mi că nu este la şase metri adâncime sub apă. 

El scutură rapid din cap. 

- Nu am vrut să risc să mă apropii prea mult. Dar îmi aminteşte 
de templul Devoratorul de Păcate. 

- Atunci, chiar ne aflăm într-un loc cu adevărat minunat, re- 
laxant şi primitor, spuse ea. 

Aedion râse în barbă, privind orizontul. Dorian şi Manon ur- 
caseră pe malul de dedesubt, uzi, iar vrăjitoarea studia cu atenţie 
marea de insule din faţă. Vrăjitoarea nu spuse dacă observase ceva. 

Rowan cercetă insula pe care stăteau: înaltă, protejată de un zid 
năruit de pietre dintr-o parte şi de mărăcini din cealaltă. 

- O să rămânem aici în seara asta. Este destul de sigură. 

Aelin aproape oftă de ușurare. Lysandra le murmură o mulțu- 
mire zeilor. 

În câteva minute, cu ajutorul magiei şi al forţei fizice, ei curățară 
o zonă suficient de mare ca să găsească locuri printre blocurile 
imense de piatră, iar Aedion se apucă de gătit: o masă cam tristă cu 
pâine tare şi cu vietăţile din mlaştină vânate de Gavriel şi Rowan, pe 
care le considerase suficient de sigure pentru a fi mâncate. Aelin nu 
se uită la verişorul ei, preferând să nu ştie ce naiba urma să mănânce. 

Şi ceilalți părură înclinați să îşi îndrepte atenția în altă parte și, 
chiar dacă Aedion reuşise să folosească mirodeniile insuficiente cu 
un surprinzător talent, o parte din carne era, totuși... tare. Şi lipi- 
cioasă. La un moment dat, Lysandra se abţinu politicos să vomite. 

Noaptea se lăsă aducând cu ea o mare de stele. Aelin nu-şi amin- 
tea ultima dată când fusese atât de departe de civilizaţie - poate 
traversând un ocean spre sau dinspre Wendlyn. 

Aedion, așezat lângă ea, dădu mai departe burduful prea uşor cu 
vin. Ea bău, recunoscătoare pentru gustul acru care spălă gustul de 
carne rămas. 

- Să nu-mi spui niciodată ce a fost, îi şopti Aelin, urmărind cum 
ceilalți terminară de mâncat în liniște. Lysandra își exprimă acor- 
dul, mormăind. 

Aedion rânji un pic răutăcios, studiindu-i şi el pe ceilalți. La o 
distanţă de câţiva paşi, pe jumătate în umbră, Manon supraveghea 
totul. Aedion se uită prelung la Dorian, iar Aelin se pregăti, însă 
zâmbetul verişorului ei se mai îmblânzi. 

- Tot ca o domnişoară delicată mănâncă. 

Dorian ridică repede capul, dar Aelin se abținu să râdă când își 
aminti de asta. Cu zece ani în urmă, mâncaseră împreună, iar ea îi 
spusese prințului Havilliard ce părere avea despre manierele lui la 
masă. Dorian clipi când, fără îndoială, îşi aminti momentul, ceilalți 
privindu-se reciproc. 

Regele făcu o plecăciune adâncă. 

- Am s-o iau ca pe un compliment. Într-adevăr, mâinile îi erau 
în mare parte curate, iar hainele acum uscate, imaculate. 

Mâinile ei... Aelin băgă mâna în buzunar după o batistă care era 
la fel de murdară ca şi ea, dar... era mai bine decât să se şteargă de 
pantaloni. Scoase Ochiul Elenei de unde-l ţinea de obicei înfășurat, 
punându-l pe genunchi când se şterse pe degete de mirodenii şi de 
grăsime, şi apoi îi oferi bucata de mătase Lysandrei. Aelin își trecu 
nonșalant degetele peste metalul îndoit al Ochiului când creatura 

metamorfică se şterse pe mâini, piatra albastră din mijloc licărind 
cu o flacără de culoarea cobaltului. 

- Din câte îmi aduc aminte, continuă Dorian schițând un zâm- 
bet, voi doi... 

Atacul se petrecu atât de repede, încât Aelin nu îl simţi şi nici 
nu-l văzu înainte să se termine. 

Acum, Manon stătea la marginea focului, mlaştinile fiind o în- 
tindere întunecată în spatele ei. 

În clipa următoare, solzii şi dinți albi şi strălucitori se întinseră 
să o muşte, țâșnind din tufele de pe mal. Iar apoi liniștea se lăsă 
când bestia imensă a mlaştinii îngheță pe loc. 

Oprită de mâini invizibile - de mâini puternice. 

Cu sabia pe jumătate scoasă, Manon respiră sacadat când se uită 
la botul roz-albicios, căscat suficient de mult, încât să îi smulgă 
capul. Dinţii erau la fel de lungi ca degetul mare al lui Aelin. 

Aedion înjură. Ceilalți nici măcar nu se mișcară. 

Însă magia lui Dorian ţinu bestia nemișcată și îngheţată, fără ca 
gheaţa să fie vizibilă. Era aceeaşi putere pe care o mânuise îm- 
potriva Copoiului. Aelin căută orice legătură, orice fir strălucitor al 
puterii, dar nu găsi niciunul. El nici măcar nu-și ridicase mâna ca 
să o direcționeze. Interesant. 

Dorian îi spuse lui Manon, care încă se uita în gura morţii de la 
câțiva centimetri de fața ei: 

- Să o ucid sau să îi dau drumul? 

Aelin cu siguranță avea o părere în privinţa asta, dar privirea cu 
care o avertiză Rowan o făcu să tacă şi să se uite puțin mirată la 
prinţul ei. 

„O, ticălos bătrân şi viclean!“ Faţa lui dură şi tatuată nu dezvă- 
luia nimic. 

Manon se uită la Dorian. 

- Elibereaz-o! 

Chipul regelui se încordă, apoi bestia dispăru în întuneric, ca şi 
când un zeu ar fi aruncat-o dincolo de mlaștină şi, la distanță, se 
auzi un pleoscăit. 

Lysandra oftă. 

- Nu-i aşa că sunt frumoşi? 

Aelin îi aruncă o privire. Creatura metamorfică zâmbi. 

Dar Aelin se uită din nou la Rowan, privindu-l în ochi. „Ce bine 
că scutul tău a dispărut tocmai când creatura aia s-a ridicat! Ce 
ocazie excelentă pentru o lecție de magie! Dacă se termina prost?“ 

Ochii lui Rowan sclipiră. „De ce crezi că gaura s-a deschis lângă 
vrăjitoare?“ 

Aelin îşi înecă râsetul exasperat. Dar Manon Cioc-negru îl stu- 
dia pe rege, cu mâna încă pe sabie. Aelin nu se deranjă să pretindă 
că nu i-ar fi urmărit când vrăjitoarea îşi întoarse privirea aurie spre 
ea. Spre Ochiul Elenei, încă în echilibru pe genunchiul lui Aelin. 

Manon zâmbi. 

- De unde ai ăla? 

Lui Aelin i se ridică părul de pe braţe. 

- Ochiul Elenei? Mi-a fost dăruit. 

Dar vrăjitoarea se uită din nou la Dorian - ca şi când s-ar fi sal- 
vat de chestia aceea... „O, Rowan nu coborâse scutul doar pentru o 
lecţie de magie, nu-i aşa?“ Aelin nu îndrăzni să-i arunce o privire, 
de data asta, nu când Manon își înfipse degetele în pământul no- 
roios ca să deseneze o formă. 

Un cerc mare — şi două cercuri suprapuse, unul deasupra celui- 
lalt, în circumferința lui. 

- Asta e Zeița-cu-trei-fețe, spuse încet Manon. Noi numim asta... 
Ea desenă o linie brută în cercul din mijloc, în spaţiul în formă de 
ochi în care se suprapuneau ele. Ochiul Zeiţei. Nu al Elenei. Ea în- 
cercui din nou exteriorul. Cotoroanţa spuse despre circumferința 
exterioară: „Încercui interiorul cercului de deasupra: Mama. Îl în- 
cercui şi pe cel de dedesubt: Fecioara“. Manon împunse ochiul din 
interior: „Şi inima Întunericului din ea“. 

Fu rândul lui Aelin să scuture din cap. Ceilalţi nici măcar nu 
clipiră. 

Manon spuse din nou: 

- Este un simbol al vrăjitoarelor Dinţi-de-fier. Profeții Sânge-al- 
bastru îl au tatuat pe inimi. Iar celor care dovedeau vitejie în luptă, 
pe vremea când locuiam în Pustiuri... li se dădea acest simbol. Ca 
să celebreze gloria şi faptul că eram binecuvântate de Zeiţă. 

Aelin se gândi dacă să arunce nenorocita de amuletă în mlaş- 
tină, dar spuse: 

- În ziua în care am văzut-o prima dată pe Baba Picioare-gal- 
bene... amuleta s-a încălzit şi a devenit grea în prezenţa ei. Am cre- 
zut că este un avertisment. Poate că a fost o... recunoaştere. 

Manon studie colierul de cicatrice care-i pătau gâtul lui Aelin. 

- Şi-a manifestat puterea în ciuda magiei înfrânate? 

- Mi s-a spus că anumite obiecte erau... scutite. Vocea lui Aelin 
se tensionă. Baba Picioare-galbene ştia toată istoria cheilor Wyrd și 
a porţilor. Ea a fost cea care mi-a spus despre ele. Şi asta face parte 
din istoria voastră? 

- Nu. Nu din perspectiva aceea, spuse Manon. Dar Picioare-gal- 
bene era o Antică - ştia lucruri acum pierdute pentru noi. Ea a 
distrus zidurile oraşului Crochan. 

- Legenda spune că măcelul a fost... catastrofal, spuse Dorian. 

Umbrele licăriră în ochii lui Manon. 

- Din câte am auzit, câmpul de luptă este neroditor. Niciun fir 
de iarbă nu creşte acolo. Se spune că din cauza blestemului lui 
Rhiannon Crochan. Sau a sângelui care l-a udat în ultimele trei săp- 
tămâni ale războiului. 

- Ce spune blestemul, mai exact? întrebă Lysandra, 
încruntându-se. 

Manon își studie unghiile de fier atât de mult, încât Aelin crezu 
că nu avea de gând să răspundă. Aedion îi aruncă burduful cu vin 
din nou în poală, iar Aelin mai bău când Manon răspunse în cele 
din urmă: 

- Rhiannon Crochan a apărat porțile oraşului ei timp de trei 
zile şi trei nopți împotriva celor trei Matroane Dinți-de-fier. În 
jurul ei, surorile îi erau moarte, copiii uciși, iar soțul țintuit de una 
dintre caravanele de război ale vrăjitoarelor Dinţi-de-fier. Ultima 
Regină Crochan, ultima speranţă a dinastiei lor vechi de o mie de 
ani... Nu a avut o moarte ușoară. Orașul a fost cu adevărat pierdut 
abia după ce a căzut la răsăritul celei de-a patra zile. Şi, când ago- 
niza pe câmpul de luptă, când vrăjitoarele Dinţi-de-fier au dărâmat 
zidurile orașului din jurul ei şi i-au ucis poporul... ea ne-a bles- 
temat. Le-a blestemat pe cele trei Matroane și, prin ele, tot clanul 
Dinţi-de-fier. A blestemat-o pe Picioare-galbene - care i-a dat 
lovitura finală lui Rhiannon. 

Niciunul dintre ei nu se mişcă, nu vorbi şi nu respiră prea 
zgomotos. 

- Rhiannon a jurat cu ultima suflare că vom câștiga războiul, 
dar nu pământul. Că, pentru ceea ce am făcut, vom moşteni pămân- 
tul doar ca să-l vedem uscându-se și murind în mâinile noastre; că 
animalele noastre se vor stafidi şi vor muri; că urmaşii noștri vor 
muri la naștere, otrăviți de râuri și pâraie. Că peştii vor putrezi în 
lacuri înainte de a-i putea prinde; că iepurii şi căprioarele vor fugi 
peste munți. Că Regatul Vrăjitorelor, cândva verde, se va trans- 
forma într-un pustiu. 

Vrăjitoarele Dinţi-de-fier au râs și au băut sângele Crochan. 
Până când primul copil de vrăjitoare Dinţi-de-fier s-a născut - 
mort. Şi apoi şi alții. Până ce vitele au putrezit pe câmp, iar culturile 
s-au uscat peste noapte. Până la sfârşitul lunii, au rămas fără mân- 
care. Până la sfârşitul celei de-a doua, cele trei Clanuri Dinţi-de-fier 
s-au dezlănţuit unul împotriva celuilalt, sfâșiindu-se în bucăți. Așa 
că Matroanele ne-au ordonat tuturor să plecăm în exil. Au separat 
Clanurile ca să traverseze munții și să hoinărească, așa cum am 
făcut şi noi. La câteva decenii, trimiteau grupuri ca să încerce să 
lucreze pământul, să vadă dacă blestemul mai are efecte. Grupurile 
acelea nu s-au mai întors. Am hoinărit cinci sute de ani - și paguba 

a fost şi mai mare din cauză că, în cele din urmă, oamenii l-au luat, 
iar pământul le-a răspuns. 

- Dar tot ai de gând să te întorci acolo? întrebă Dorian. 

Ochii aurii nu erau pământeni. 

- Rhiannon Crochan a spus că există o cale — una singură - de a 
rupe blestemul. Manon înghiți şi intonă cu o voce rece, încordată: 
Sânge la sânge și suflet la suflet, împreună ați făcut-o şi doar împre- 
ună puteți s-o desfaceţi. Fiți puntea, fiți lumina. Când fierul se va topi, 
când florile vor răsări pe câmpurile însângerate — lăsaţi pământul să 
fie martor şi reveniţi acasă. Manon răsuci între degete capătul cozii 
împletite, pe care o legase cu bucata de mantie roşie. Toate vrăjitoa- 
rele Dinţi-de-fier din lume s-au gândit la blestem. De cinci secole 
încercăm să-l rupem. 

— Şi părinţii tăi s-au căsătorit ca să rupă blestemul? insistă Aelin 
cu precauţie. 

Ea dădu din cap. 

- Nu am ştiut că a mai supraviețuit cineva din neamul lui 
Rhiannon. 

Şi, acum, sângele ei curgea prin venele albastre ale lui Manon. 

- Elena a trăit cu un mileniu înainte de războaiele vrăjitoarelor, 
spuse gânditor Dorian. Ochiul nu are nicio legătură cu asta. El îşi 
masă gâtul. Corect? 

Manon nu răspunse, ci doar întinse un picior ca să şteargă sim- 
bolul pe care îl desenase pe pământ. 

Aelin bău restul vinului și băgă Ochiul înapoi în buzunar. 

- Poate că acum înţelegi de ce mi s-a părut un pic dificil să mă 
ocup de Elena, îi spuse lui Dorian. 


Insula era destul de vastă pentru ca o conversaţie să se desfă- 
şoare fără să fie auzită. 

Rowan presupuse că tocmai asta voiau cei din fostul lui grup 
când îl găsiseră de strajă pe scara melc dărăpănată şi acoperită de 
plante agățătoare, de pe care se vedea insula și împrejurimile. Reze- 
mându-se de o bucată dintr-un zid cândva boltit, Rowan întrebă: 

- Ce este? 

- Ar trebui să o duci pe Aelin la o mie de kilometri de aici, spuse 
Gavriel. În seara asta. 

Un val al magiei lui şi instinctele ascuţite îi spuseră că totul era 
în siguranță în imediata vecinătate, calmând furia ucigaşă în care 
gândul acela îl făcuse să alunece. 

- Orice ne-ar aștepta mâine, ne așteaptă de mult timp, Rowan, 
spuse Fenrys. 

- Şi de unde ştiţi? 

Ochii roşiatici ai lui Gavriel străluciră ca ai unui animal în 
întuneric. 

- Viaţa iubitei tale și a vrăjitoarei sunt legate una de cealaltă. 
Ele au fost conduse aici de forțe pe care nici măcar noi nu le pu- 
tem înţelege. 

- Gândeşte-te la asta! insistă Fenrys. Două femei ale căror căi 
s-au intersectat în seara asta aşa cum rareori am văzut. Două regine 
care ar putea controla oricare jumătate a acestui continent - două 
feţe ale unei monede. Amândouă sunt metise. Manon, o vrăjitoare 
Dinţi-de-fier şi o Crochan. Aelin... 

- Om şi Fae, termină Rowan în locul lui. 

- Ele două acoperă cele trei rase principale de pe pământul 
acesta. Una este muritoare şi alta nemuritoare; una venerează Focul, 
iar cealaltă Întunericul. Trebuie să continui? Se pare că intrăm di- 
rect în mâinile cui controlează jocul acesta — de veacuri. 

Când se gândi la asta, Rowan îi aruncă lui Fenrys o privire care, 
de obicei, îi făcea pe oameni să se retragă. 

- Maeve aşteaptă, Rowan, interveni Gavriel. De pe vremea lui 
Brannon. Pe cineva care o va conduce spre chei. Pe Aelin a ta. 

Primăvara asta, Maeve nu spusese nimic despre Lacăt sau de- 
spre inelul Malei. Rowan rosti încet, cuvintele lui fiind promisiunea 
unei morți: 

- Maeve te-a trimis şi din cauza Lacătului? 

- Nu, spuse Fenrys. Nu, nu a zis nimic despre asta. El se agită 
pe loc, întorcându-se spre un urlet îndepărtat și amenințător. 
Dacă Maeve şi Aelin merg la război, Rowan, dacă se întâlnesc pe 
un câmp de luptă... 

EI încercă să nu își imagineze măcelul cataclismic şi pagubele. 

Poate că ar fi trebuit să rămână în nord, asigurându-şi apărarea. 

- Maeve nu îşi va permite să piardă, șopti Fenrys. Deja te-a 
înlocuit. 

Rowan se întoarse spre Gavriel. 

- Cu cine? 

Ochii de leu se întunecară. 

- Cairn. 

Sângele lui Rowan se răci mai mult decât magia lui. 

- Este nebună? 

- Ne-a spus că l-a promovat cu o zi înainte de plecarea noastră. 
El zâmbea ca un motan cu un canar în gură când am ieşit din palat. 

- El este un sadic. Cairn... 

Indiferent de cât de mult se antrenase, pe câmpul de luptă şi în 
afara lui, războinicul Fae nu scăpase de înclinația lui pentru cru- 
zime. Rowan îl închisese, îl biciuise, îl disciplinase şi ademenise 
orice urmă de compasiune pe care ar fi putut să o arate... fără niciun 
rezultat. Cairn se născuse savurând suferința celorlalți. 

Așadar, Rowan îl alungase din armata lui şi-l aruncase în poala 
lui Lorcan. Cairn rezistase cam o lună cu Lorcan, înainte să fie tri- 
mis într-o legiune izolată, comandată de un general care nu făcea şi 
nu era interesat să facă parte dintr-un grup. Poveştile despre ceea ce 
le făcea Cairn soldaţilor şi nevinovaţilor pe care îi întâlnea... 

Fiinţele Fae aveau puţine legi împotriva crimelor. lar Rowan se 
gândise să scutească lumea de răutatea lui Cairn de fiecare dată 

când îl vedea. Faptul că Maeve îl numise în grupul ei, că-i oferise 
putere şi influență, aproape fără limite... 

- Pun pariu pe tot aurul pe care îl am că ea o va lăsa pe Aelin 
aproape să se distrugă în încercarea de a-l nimici pe Erawan... pentru 
ca mai apoi să atace când va fi cât mai slăbită, spuse gânditor Fenrys. 

Pentru ca Maeve să nu dea niciunui mascul un ordin secret prin 
jurământul de sânge... Ea voia ca el - voia ca Aelin - să ştie asta. Să 
se îngrijoreze şi să speculeze. 

Fenrys şi Gavriel îşi aruncară reciproc priviri precaute. 

- Noi încă o slujim, Rowan, şopti Gavriel. Și tot trebuie să-l uci- 
dem pe Lorcan atunci când o să vină momentul. 

- De ce aţi deschis subiectul? Nu vă voi sta în cale. Nici Aelin, 
credeți-mă! 

- Deoarece, spuse Fenrys, Maeve nu execută, ci pedepseşte - 
lent. De-a lungul anilor. Dar ea îl vrea pe Lorcan mort. Şi nu mort 
pe jumătate sau cu gâtul tăiat, ci mort de-a binelea. 

- Decapitat şi ars, spuse încruntat Gavriel. 

Rowan expiră. 

- De ce? 

Fenrys aruncă o privire peste marginea scărilor - spre locul în 
care dormea Aelin, părul ei auriu strălucind în lumina lunii. 

- Lorcan şi cu tine sunteţi cei mai puternici masculi din lume. 

- Uiţi că Lorcan şi Aelin nu suportă nici să stea unul lângă celă- 
lalt. Mă îndoiesc de faptul că există vreo şansă să se alieze. 

- Noi nu-ţi spunem decât că Maeve nu ia decizii fără să aibă un 
motiv important, îi explică Fenrys. Fii pregătit pentru orice. Faptul 
că şi-a trimis flota, oriunde s-ar afla, este doar începutul. 

Animalele din mlaștini urlară, iar Rowan își dori să urle şi el. 
Dacă Aelin şi Cairn s-ar fi întâlnit vreodată, dacă Maeve avea vreun 
plan, în afară de dorinţa de a deţine cheile... 

Aelin se întoarse în somn, încruntându-se din cauza gălăgiei, iar 
Lysandra, care aţipea lângă ea ca leopard-fantomă, îşi mişcă stufoasa 
coadă. Rowan se dezlipi de perete, mai mult decât pregătit să se 

alăture reginei lui. Dar el îl găsi şi pe Fenrys holbându-se la ea, încor- 
dat şi nehotărât. Vocea lui Fenrys fu o şoaptă spartă când spuse: 

- Ucide-mă! Dacă ţi se va ordona să mă ucizi, Rowan, înainte să 
fiu nevoit să o fac eu. 

- Ai să mori înainte să poţi să te apropii la un pas de ea! 

Nu era o ameninţare, ci o promisiune şi o declaraţie simplă. 
Fenrys îşi încovoie umerii în semn de mulțumire. 

- Mă bucur, ştii, spuse Fenrys cu o seriozitate neobişnuită, că 
am acest timp. Că Maeve mi l-a dăruit fără intenţie. Că am ajuns 
să ştiu cum este -— să fiu aici, să fac parte din asta. 

Rowan nu ştiu ce să spună, aşa că se uită la Gavriel. 

Dar Leul nu făcu decât să dea aprobator din cap când îşi cobori 
privirea spre mica tabără de dedesubt. Spre fiul său, care dormea. 


CAPITOLUL 34 


Ultima parte a călătoriei din dimineața următoare era cea mai 
lungă de până acum, gândi Manon. 

Era atât de aproape de Lacătul pe care îl căuta regina cu emblema 
vrăjitoarelor în buzunar. 

Ea adormise, gândindu-se ce legătură ar fi putut să existe, dar 
nu găsi nimic. 

Se treziseră cu toţii înainte de răsărit, obligați de umiditatea 
apăsătoare şi atât de densă, încât lui Manon i se părea că-i atârna o 
pătură pe umeri. 

Regina fu, în mare parte, tăcută din locul în care mergea în 
fruntea grupului ei, cu partenerul său cercetând deasupra, flancată 
de verișorul ei şi de creatura care adoptase forma unei vipere de 
mlaştină cu adevărat îngrozitoare. Lupul şi Leul veneau din spate, 
adulmecând şi ascultând orice era în neregulă. 

Oamenii care locuiseră cândva în aceste ţinuturi nu avuseseră 
un sfârşit uşor sau plăcut. Ea le simţea durerea chiar şi acum, şop- 
tind printre pietre, unduindu-se prin apă. Bestia din mlaștină care 
se furişase aseară lângă ea era cea mai puţin îngrozitoare de aici. 
Alături, chipul încordat al lui Dorian Havilliard părea să sugereze 
că şi el simţea la fel. 

Manon merse printr-o baltă cu apă caldă, adâncă până la talie, şi 
puse întrebarea ca să nu se mai gândească la asta: 

- Cum va folosi cheile ca să-i alunge pe Erawan şi Valgii lui? 
Sau, la drept vorbind, cum va scăpa de bestiile create de el, care nu 
sunt din ţinutul lui originar, ci un fel de hibrizi? 

Ochii de safir se întoarseră spre ea. 

- Ce? 

- Este o cale prin care să-i identificăm pe cei care aparțin şi pe cei 
care nu? Sau toate bestiile cu sânge Valg — îşi puse o mână pe pieptul 
ud - vor fi trimise în ţinutul întunericului şi al frigului? 

Dinţii lui Dorian străluciră când îi încleştă. 

- Nu ştiu, recunoscu el şi o privi pe Aelin sărind cu agilitate 
peste o piatră. Dacă o să o facă, presupun că o să ne spună în cel 
mai potrivit moment pentru ea. 

Şi cel mai puţin convenabil pentru ei, gândi el, fără să fie nevoit 
să adauge. 

- Şi presupun că ea decide? Cine rămâne şi cine nu? 

- Aelin nu i-ar alunga pe oameni ca să locuiască împreună cu 
Valgii de bunăvoie. 

- Dar, în cele din urmă, ea decide. 

Dorian se opri în vârful unui deluşor. 

- Cine deţine cheile decide. Şi ai face bine să te rogi la zeii vi- 
cleni pe care îi venerezi ca Aelin să le dețină până la sfârşit. 

- Şi tu? 

- De ce aş vrea să mă apropii de creaturile acelea? 

- Eşti la fel de puternic ca ea. Le-ai putea folosi tu. De ce nu? 

Ceilalți înaintară repede, dar Dorian rămase nemișcat. Chiar 
avu îndrăzneala să o apuce de încheietura mâinii. 

- De ce nu? 

Ce răceală neînduplecată afişa chipul frumos! Ea nu îşi putea 
întoarce privirea de la el. O briză umedă şi fierbinte trecu pe lângă 
ei, fluturându-i părul odată cu ea. Vântul nu-l atinse, nu îi zburli 
niciun fir negru. Un scut - el se proteja. De ea sau de orice s-ar fi 
aflat în mlaștină? 

- Pentru că eu am fost cel care a făcut-o, spuse el cu blândeţe. 

Ea aşteptă. 

Răceala se citea în ochii lui albaştri. 

- Mi-am ucis tatăl. Am distrus castelul. Mi-am curăţat propriul 
regat. Deci, dacă aş fi avut cheile, Aripă Conducătoare, termină el 
când îi eliberă încheietura mâinii, nu mă îndoiesc de faptul că aș fi 
procedat la fel — pe continentul acesta. 

- De ce? şopti ea, cu sângele îngheţat în vene. 

Într-adevăr, furia de gheaţă care se unduia din el o sperie un pic 
atunci când Dorian spuse: 

- Pentru că ea a murit. Şi, chiar înainte de moartea ei, lumea s-a 
asigurat că suferă şi că eu sunt speriat şi singur. Și, cu toate că ni- 
meni nu îşi va aminti cine este, eu am să-mi amintesc. Nu am să-i 
uit niciodată culoarea ochilor sau zâmbetul. Şi nu am să-i iert nici- 
odată pe oameni pentru că mi le-au luat. 

Femeile umane erau prea fragile, spusese el. Nu era de mirare că 
se apropiase de ea. 

Manon nu veni cu niciun răspuns, iar ea ştia că el nu căuta unul, 
dar spuse oricum: 

- Prea bine. 

Manon ignoră licărul de uşurare care îi traversă chipul lui Dorian 
când ea înaintă. 


Calculele lui Rowan nu fuseseră greşite: ei ajunseră la Lacăt îna- 
inte de amiază. 

Chiar dacă Rowan nu ar fi cercetat înainte, Aelin presupunea că, 
din clipa în care văzură complexul de labirinturi inundate sau stâl- 
pii distruși, ar fi fost evident că Lacătul zăcea în domul pe piatră pe 
jumătate dărâmat din centru. În mare parte, deoarece totul — fie- 
care plantă agățătoare și picătură de apă — părea să se ferească de el. 
Ca şi când complexul ar fi fost bătaia inimii întunecate a mlaștinilor. 

Rowan se transformă când ateriză în faţa bucății înverzite de 
pământ uscat de la marginea complexului întins unde se adunaseră 
cu toţii, fără să rateze un pas când merse lângă ea. Aelin încercă să 
nu pară prea uşurată de întoarcerea lui în siguranță. 

De altfel, ea își dădu seama că era chiar o tortură pentru ei să o 
urmeze când se băga în faţa pericolelor, ori de câte ori avea chef. 
Poate că avea să încerce să fie mai atentă, dacă ei simțeau numai 
groaza asta. 

- Locul este prea liniştit, spuse Rowan. Am studiat zona, dar... 
nu am găsit nimic. 

Aedion scoase Sabia din Orynth din teaca de pe spate. 

- Vom încercui perimetrul şi vom înainta din aproape în 
aproape, până vom ajunge la clădire. Fără surprize. 

Lysandra se îndepărtă de ei, pregătindu-se să se transforme. 

- Eu am să intru în apă — dacă am să țip de două ori, să urcați pe 
uscatul mai înalt. Dacă am să ţip o dată, rapid, să ştiţi că drumul 
este liber. 

Aelin dădu din cap ca să-i confirme şi să-i ordone să înainteze. 
Până să se îndrepte Aedion către zidul exterior al complexului, 
Lysandra intrase în apă, toată numai solzi şi gheare. 

Rowan le făcu semn din bărbie lui Gavriel şi lui Fenrys. Ambii 
masculi se transformară în liniște, iar apoi înaintară, cel din urmă 
alăturându-i-se lui Aedion, primul ducându-se în direcția opusă. 

Rowan rămase lângă Aelin, Dorian şi vrăjitoarea din spatele ei 
cât timp aşteptară semnalul de drum liber. 

Când ţipătul solitar şi rapid al Lysandrei spintecă aerul, Aelin îi 
şopti lui Rowan: 

- Care este trucul? Unde este? Este prea uşor. 

Într-adevăr, nu era nimeni şi nimic acolo. Nicio ameninţare din- 
colo de ceea ce ar fi putut putrezi în puţurile şi canalele de scurgere. 

- Crede-mă, m-am gândit la asta. 

Ea aproape că îl simţi alunecând în acel loc furios şi îngheţat — 
unde instinctele înnăscute şi secolele de antrenament îl făcuseră 


544 SARAH J. MAAS 


să vadă lumea ca pe un câmp de luptă şi dornic de a face orice ca să 
elimine toate amenințările la adresa ei. Nu era doar natura unui 
Fae, ci natura lui Rowan de a proteja, de a apăra și de a lupta pentru 
un scop şi pentru ființa iubită. 

Aelin se apropie şi îl sărută pe gât. Ochii verzi ca pinul se îm- 
blânziră uşor când, lăsând ruinele în pace, îi studiară chipul. 

- Când o să ne întoarcem la civilizaţie, spuse el, vocea devenin- 
du-i mai gravă când o sărută pe obraz, pe ureche și pe frunte, am 
să-ți găsesc cel mai drăguţ han de pe tot continentul ăsta nenorocit. 

- 0? 

EI o sărută pe gură. O dată, de două ori. 

- Cu mâncare bună, un pat foarte confortabil și o cadă mare. 

Chiar şi în mlaștini, era uşor să se lase fascinată de el, de gustul, 
mirosul, vocea şi atingerea lui. 

- Cât de mare? şopti ea, fără să-i pese de ce crezură ceilalți 
când reveniră. 

- Destul de mare pentru amândoi, îi spuse el pe buze. 

Promisiunea îi făcu sângele să clocotească. Ea îl sărută o dată — 
rapid, dar pasional. 

- Sunt neajutorată în fața unor asemenea oferte. Mai ales în fața 
celor făcute de un mascul atât de drăguţ. 

Cuvântul drăguţ îl făcu să se încrunte şi să-i muşte urechea 
cu caninii. 

— Să ştii că ţin socoteala, prințesă. Ca să-mi amintesc să te răs- 
plătesc pentru toate lucrurile cu adevărat minunate pe care le spui, 
când o să fim singuri data viitoare. 

El îşi strânse degetele în cizmele ude. Ea îl bătu uşor pe umăr 
şi îl măsură din priviri cu o ireverenţă absolută, spunând în timp 
ce înaintă: 

- Chiar sper că ai să mă obligi să te implor să o faci. 

Din urmă, mârâitul său îi încălzi inima. 

Cu toate acestea, sentimentul dură cam un minut. După câteva 
cotituri în labirintul din ziduri şi stâlpi dărăpănaţi, lăsându-l pe 

Dorian să păzească intrarea şi pe Rowan să se strecoare înainte, 
Aelin se trezi lângă vrăjitoare - care părea mai mult plictisită. Des- 
tul de corect. La urma urmelor, ea fusese adusă cu forța aici. 

Înaintând cu greu şi pe cât de tăcuţi posibil pe sub bolțile înalte 
și stâlpii din piatră, Rowan le făcu semn de la răscrucea din faţă. Ei 
se apropiau. 

Aelin o scoase din teacă pe Goldryn, iar Manon își scoase și 
ea sabia. 

Aelin ridică din sprâncene când privi printre săbiile lor. 

- Cum îi spui sabiei tale? 

-~ Spintecă-Vânt. 

Aelin ţâţâi. 

- Bun nume. 

- Și tu? 

- Goldryn. 

Ea îşi arătă dinţii din fier când schiţă un zâmbet. 

- Nu este un nume bun. 

- Dă vina pe strămoşii mei. 

Ea cu siguranţă o făcea. Pentru foarte multe lucruri. 

Ei ajunseră la răscruce - un drum ducea la stânga, unul la dreapta 
și niciunul nu le indica vreo cale directă spre mijlocul ruinelor. 

Rowan îi spuse lui Manon: 

- Tu ia-o în stânga și fluieră dacă găsești ceva! 

Manon merse printre pietre, apă şi păpuriș, cu umerii destul de 
incordaţi, încât să sugereze că nu apreciase ordinul, dar că nu era 
destul de proastă să se certe cu el. 

Gândul o făcu pe Aelin să zâmbească uşor când ea şi Rowan 
merseră în continuare. Trecându-și palma liberă peste zidurile 
sculptate pe lângă care mergeau, ea întrebă nonșalant: 

- Ce anume ţi-a spus Mala, în zorii zilei în care ţi-a apărut? 

Fl îi aruncă o privire. 

- De ce vrei să ştii? 

Inima ei începu să bată cu putere şi, poate că era lașă să o 
spună acum... 

Rowan o apucă de cot când îi citi limbajul trupului şi îi mirosi 
frica şi durerea. 

- Aelin! 

Înconjuraţi fiind doar de apă, pietre şi mărăcini, ea îşi adună 
puterile şi coti. 

Şi, iată-l! 

Chiar şi Rowan uită să-i ceară un răspuns la întrebarea pe care 
ea intenționase să i-o adreseze când studiară spațiul deschis şi flan- 
cat de lângă zidurile dărăpănate şi scos în relief de stâlpii căzuți. Şi, 
în capătul nordic... 

- Mare surpriză, mormăi Aelin. Uite un altar! 

- Este un cufăr, o corectă Rowan, schițând un zâmbet. Are 
un capac. 

- Şi mai bine, spuse ea, înghiontindu-l cu cotul. Da - da, avea 
să-i spună mai târziu. 

Apa care îi separa de cufăr era liniştită şi de un argintiu deschis — 
prea întunecată ca să vadă dacă exista un fund dincolo de treptele 
care urcau spre platformă. Aelin apelă la magia apei, sperând că avea 
să-i murmure ce zăcea sub apă, dar flăcările ei ardeau prea zgomotos. 

Pleoscăitul se auzi din partea cealaltă, iar Manon apăru de după 
un zid din față. Ea se concentră la cufărul imens din piatră din par- 
tea din spate a spaţiului, piatra fiind crăpată şi plină de buruieni şi 
plante agățătoare. Începu să traverseze încet apa, pas cu pas. 

- Nu atinge cufărul! spuse Aelin. 

Manon îi aruncă o privire lungă şi continuă să se îndrepte 
spre platformă. 

Încercând să nu își piardă echilibrul pe podeaua alunecoasă, 
Aelin traversă spaţiul, împroşcând cu apă treptele platformei când 
le urcă, urmată îndeaproape de Rowan. 

Manon se aplecă deasupra cufărului ca să studieze capacul, dar 
nu îl deschise, iar Aelin îşi dădu seama că se uita cu atenţie la nenu- 
măratele semne Wyrd sculptate în piatră. 

Nehemia ştiuse cum să folosească semnele. Le învățase şi le ştia 
destul de bine, încât să le folosească puterea. Aelin nu o întrebase 
niciodată cum, de ce sau când. 

Dar, iată semnele Wyrd, în adâncul ținutului Eyllwe. 

Aelin se apropie de Manon, examinând capacul mai atent. 

- Ştii ce sunt astea? 

Manon își dădu pe spate părul lung şi alb. 

- Nu am mai văzut astfel de semne. 

Aelin studie câteva, străduindu-se să le traducă. 

- Pe unele le-am mai întâlnit. Pe altele, nu. Se scărpină în cap. Să 
aruncăm o piatră în el şi să vedem ce se întâmplă! propuse ea, răsu- 
cindu-se spre locul în care Rowan se uita peste umărul ei. 

Însă o zvâcnire goală de aer pulsă în jurul lor, oprind bâzâitul 
neîncetat al locuitorilor mlaștinii. Liniştea totală şi sunetul surprins 
al lui Fenrys le făcură pe Aelin şi pe Manon să ia poziţii defensive, 
pe laturi. Ca şi când ar mai fi făcut asta de sute de ori. 

Dar Rowan rămase nemișcat când scrută cerul cenușiu, ruinele 
şi apa. 

- Ce este? şopti Aelin. 

Înainte ca prinţul să-i poată răspunde, Aelin simţi din nou vân- 
tul întunecat care pulsa, cerându-le să fie atenți. Nu era Valg. Nu, 
acest întuneric era născut din altceva. 

- Lorcan, şopti Rowan, cu mâna pe sabie, dar fără să o scoată. 

- Asta e magia lui? 

Aelin tremură când vântul atins de moarte suflă în direcţia 
ei. Ea îl alungă, ca şi când ar fi fost un țânţar, iar acesta izbucni 
drept răspuns. 

- Este semnalul lui de avertisment, șopti Rowan. 

- Pentru ce? întrebă brusc Manon. 

Rowan se mișcă instantaneu, urcând cu uşurinţă zidurile înalte, 
chiar dacă pietrele se prăbușeau. În vârf, îşi găsi echilibrul şi studie 
pământul din partea cealaltă a zidului. 

Apoi cobori lin, pleoscăitul său răsunând din pietre când ateriză. 

Lysandra ocoli, şerpuind, o tufă de buruieni şi se opri cu o lovi- 
tură rapidă a cozii solzoase când Rowan spuse prea calm: 

- Se apropie o legiune aeriană. 

- Dinţi-de-fier? şopti Manon. 

- Nu, spuse Rowan, întâlnind privirea lui Aelin cu o fermitate 
de gheaţă care îl ajutase în secolele de luptă. De ilkeni. 

- Câţi sunt? 

Vocea lui Aelin deveni rece... spartă. 

Rowan înghiți, iar ea ştiu că studiase orizontul și ținutul din îm- 
prejurimi, nu pentru a-şi da seama dacă ar fi avut o şansă să câştige 
lupta care se apropia cu siguranţă, ci dacă ar fi reușit să o scoată de 
acolo. Chiar dacă toți ceilalți trebuiau să tragă de timp pentru ea cu 
preţul propriilor vieţi. 

- Cinci sute. 


4 


sila 


CAPITOLUL 58 


Fiecare inspirație îi pârjolea gâtul lui Lorcan, dar continua să 
alerge prin mlaştină, Elide chinuindu-se lângă el, fără să se plângă, 
doar scrutând cerul cu ochi negri şi mari. 

Lorcan trimise o altă explozie pâlpâitoare a puterii lui. Nu spre 
armata înaripată care alerga nu foarte departe în faţă, ci dincolo de 
ea - spre locul nenorocit în care s-ar fi aflat Whitethorn şi ticăloasa 
lui de regină. Dacă ilkenii ar fi ajuns la ei cu mult înainte de sosirea 
lui Lorcan, cheia Wyrd pe care o purta ticăloasa ar fi fost ca şi pier- 
dută. Iar Elide... El îşi alungă gândurile. Ilkenii zburau neîncetat şi 
repede, îndreptându-se spre ceea ce trebuia să fie mijlocul mlaştinii. 
Ce naiba o adusese pe regină acolo? 

Elide obosi, iar Lorcan o apucă de sub cot ca să o ţină dreaptă, 
când se împiedică de o mică piatră crăpată. Mai repede! Dacă ilkenii 
i-ar fi luat prin surprindere, dacă i-ar fi furat răzbunarea și cheia... 

Lorcan trimise izbucniri nenumărate ale puterii sale în toate 
direcțiile. În afară de chei, nu voia să vadă expresia de pe chipul lui 
Elide dacă ilkenii ar fi ajuns acolo primii. Şi ar fi găsit ce-ar mai fi 
rămas din scuipătoarea de foc și curtenii ei. 


I 


Nu aveau unde să fugă. În mijlocul câmpiei în descompunere, 
nu aveau unde să evadeze sau să se ascundă. 

Erawan le dăduse de urmă aici. Trimisese cinci sute de ilkeni ca 
să îi recupereze. Dacă ilkenii îi găsiseră pe mare şi în acest pustiu 
nesfârşit, fără îndoială că ar fi reuşit să-i găsească dacă ar fi încercat 
să se ascundă printre ruine. 

Toţi tăcură când se adunară pe un deal înverzit de la marginea 
ruinelor, privind acea masă neagră luând formă. În adâncul rui- 
nelor din spatele lor, cufărul aştepta încă. Neatins. 

Aelin ştia că Lacătul nu putea să-i ajute cu nimic altceva în afară 
de a le risipi timpul deschizând cufărul. Brannon putea să stea la 
coadă, dacă voia să se plângă. 

Iar Lorcan... era undeva acolo. Avea să se gândească la asta mai 
târziu. Măcar Fenrys şi Gavriel rămăseseră, în loc să atace ca să 
ducă la îndeplinire ordinul de asasinare dat de Maeve. 

Rowan spuse, cu ochii ațintiți asupra aripilor pieloase şi rapide 
de la orizont: 

- Vom folosi ruinele în avantajul nostru. Îi vom obliga să se 
adune în zone-cheie. 

Ca un nor de lăcuste, ilkenii acoperiră norii, lumina, cerul. Un 
fel de calm monoton o străbătu pe Aelin. 

Opt împotriva a cinci sute. 

Fenrys îşi legă rapid la spate părul auriu. 

- Îi despărțim şi îi distrugem. Înainte să se apropie prea mult. Cât 
sunt încă în aer. El lovi pământul cu piciorul, rotindu-şi umerii — 
ca şi când ar fi alungat încleştarea jurământului de sânge care îi 
vuia să-l vâneze pe Lorcan. 

- Mai este o cale, spuse Aelin răguşit. 

- Nu, fu răspunsul lui Rowan. 

Ea înghiţi cu greu şi îşi ridică bărbia. 

- Aici nu este nimeni şi nimic. Riscul de a folosi cheia ar fi 
minim... 

Rowan îşi dezgoli dinţii când mârâi. 

- Nu, şi cu asta am încheiat discuţia. 

- Nu-mi dai tu ordine, spuse Aelin păstrându-şi calmul. 

Ea văzu şi simţi enervarea lui Rowan escaladând cu o viteză 
ameţitoare. 

- Va trebui să-mi smulgi cheia din mâinile moarte şi reci. 

El vorbea serios - ar fi obligat-o să-l ucidă înainte să o lase să 
folosească cheia cu alt scop, în afară de cel menit. 

Aedion râse încet şi amar. 

- Aelin, ai vrut să le transmiţi un mesaj inamicilor noştri despre 
puterea ta. Armata se apropia tot mai mult, iar gheaţa şi vântul lui 
Rowan o atinseră, în timp ce el se afundă în magia lui. Aedion făcu 
semn din bărbie spre armata care se apropia. Se pare că şi Erawan 
ţi-a răspuns. 

Aelin spuse printre dinţi: 

- Mă învinovăţeşti pentru asta? 

Ochii lui Aedion se întunecară. 

- Ar fi trebuit să rămânem în Nord. 

- Îți amintesc că nu am avut de ales. 

- Ai avut, şopti Aedion, fără să intervină nimeni, nici măcar 
Rowan. Tot timpul ai avut de ales şi ai ales să îți etalezi magia. 

Aelin ştia foarte bine că ochii ei îi licăreau înflăcăraţi când făcu 
un pas spre el. 

- Aşadar, presupun că nu mă mai crezi perfectă. 

Aedion îşi dezgoli dinții. 

- Ăsta nu e un joc. E război, iar tu ai insistat să-l faci pe Erawan 
să arate ce poate. Ai refuzat să-ţi discuţi planurile mai întâi cu noi, 
să ne lași să contribuim, când noi am luptat în războaie... 

- Nu îndrăzni să dai vina pe mine! Aelin aruncă o privire în si- 
nea ei - la puterea de acolo, care tot cobora spre puţul cu foc etern. 

- Nu este momentul potrivit, spuse Gavriel. 

Aedion flutură o mână spre el, gestul fiind un ordin tăcut şi urât 
ca Leul să tacă. 

- Unde sunt aliaţii noştri, Aelin? Unde sunt armatele noastre? 
Pentru eforturile noastre, nu putem să ne mândrim decât cu Lordul 

Pirat, care ar putea foarte bine să se răzgândească dacă ar afla de 
asta de la cine nu trebuie. 

Ea îşi înghiți cuvintele. Timp. Avea nevoie de timp... 

- Dacă vrem să avem o şansă, spuse Rowan, trebuie să luăm 
poziție. 

Tăciunii licăriră în vârfurile degetelor ei. 

- O vom face împreună. 

Ea încercă să nu pară ofensată de sprâncenele ridicate, de gurile 
uşor căscate. 

- E posibil ca magia să nu reziste împotriva lor. Dar oţelul o va 
face. Ea făcu semn din bărbie spre Rowan și Aedion. Întocmiţi planul! 

Aşadar, ei se supuseră. Rowan veni lângă ea, atingându-i spatele 
cu o mână. Singura alinare pe care i-ar fi arătat-o - când el ştia, 
amândoi ştiau, că nu argumentul lui câștigase. EI îi întrebă pe cei 
doi masculi Fae: 

- Câte săgeți avem? 

- Zece tolbe pline, spuse Gavriel, privindu-l pe Aedion când îşi 
luă Sabia din Orynth de pe spate şi şi-o prinse din nou într-o parte. 

Din nou în forma ei umană, Lysandra plutise spre mal, cu spa- 
tele ţeapăn când ilkenii se adunară la orizont. 

Aelin îi lăsă pe masculi să-şi stabilească poziţiile şi se strecură 
lângă prietena ei. 

- Nu trebuie să lupţi. Poţi rămâne cu Manon ~ să păziți cea- 
laltă parte. 

Într-adevăr, Manon deja urca pe unul dintre zidurile ruinei, cu 
o tolbă cu destul de puţine săgeți aruncată pe spate, lângă Spin- 
tecă- Vânt. Aedion îi ordonase să cerceteze cealaltă direcţie, ca să 
depisteze surprizele neplăcute. Vrăjitoarea păruse gata să-l con- 
trazică — până ce păru să-şi dea seama că, măcar pe acest câmp de 
luptă, nu ea era prădătorul principal. 

Lysandra îşi împleti părul negru, pielea ei aurie fiind acum palidă. 

- Nu ştiu cum de au făcut asta de atât de multe ori. Secole la rând. 

- Sincer, nici eu nu ştiu, spuse Aelin, uitându-se peste umăr la 
masculii Fae care analizau acum amplasarea mlaştinii, direcția vân- 
tului şi orice altceva care le-ar fi fost de folos. 

Lysandra îşi masă faţa, apoi îşi îndreptă umerii. 

- Animalele mlaştinii se enervează uşor, ca o persoană pe care 
o cunosc. 

Aelin o înghionti pe creatură cu cotul, iar Lysandra pufni, în 
ciuda armatei din față. 

- Aş putea să le supăr - să le ameninţ cuiburile. Ca în cazul în 
care ilkenii aterizează... adăugă Lysandra. 

- Să nu se ocupe doar de noi, spuse Aelin zâmbind macabru. 

Dar pielea Lysandrei era încă palidă, iar respirația cam super- 
ficială. Aelin îşi împleti degetele cu cele ale creaturii metamorfice şi 
strânse puternic. 

Lysandra strânse și ea o dată înainte de a o elibera ca să se trans- 
forme, şoptind: 

- Vă dau un semn când termin. 

Aelin dădu din cap, mai rămânând pentru o clipă pe mal ca să 
urmărească pasărea albă cu picioare lungi bătând din aripi dea- 
supra mlaştinii - spre întunericul tot mai mare. 

Ea se întoarse la timp spre ceilalți ca să-l vadă pe Rowan făcân- 
du-le semn din bărbie lui Aedion, Gavriel şi Fenrys. 

- Voi trei îi ademeniţi spre noi. 

- Şi voi? spuse Aedion, măsurându-i din priviri pe ea, pe Rowan 
şi pe Dorian. 

- Eu trag prima, spuse Aelin, flăcările dansându-i ochii. 

Rowan își înclină capul. 

- Doamna mea vrea prima şi primeşte prima lovitură. Şi, după 
ce au să se împrăștie panicaţi, o să intervenim noi. 

Aedion îl privi lung. 

- Să nu ratezi de data asta. 

- Ticălosule! se răsti ea. 


554 SARAH J. MAAS 


Nu observă zâmbetul lui Aedion când se duse să mai ia o armă 
din bagajele lor, apucând o tolbă cu săgeți în fiecare mână şi arun- 
când unul dintre arcuri şi scutul pe spatele lui lat. Manon își ocu- 
pase deja postul în vârful zidului din spatele lor, mormăind când 
încordă celălalt arc al lui Aedion. 

Rowan îi spuse lui Dorian: 

- Izbucniri scurte. Găseşte-ţi ţintele - în mijlocul grupurilor - şi 
foloseşte doar câtă magie ai nevoie. Nu o risipi pe toată deodată. 
Ţinteşte spre capete, dacă poți. 

- Şi când au să înceapă să aterizeze? întrebă Dorian, măsurând 
din priviri terenul. 

- Protejează-te şi atacă atunci când poți. Să stai tot timpul cu 
spatele la zid. 

- Nu voi fi din nou prizonierul lui. 

Aelin încercă să ignore însemnătatea spuselor lui. 

Dar Manon preciză de pe zidul de deasupra lor, cu o săgeată 
pusă în arc: 

- Dacă o să se ajungă la asta, prinţişorule, am să te ucid înain- 
tea lor! 

Aelin spuse printre dinţi: 

- Nu vei face aşa ceva. 

Amândoi o ignorară când Dorian spuse: 

- Mulţumesc. 

- Niciunul din voi nu va fi luat prizonier! mormăi Aelin şi plecă. 

Şi nu aveau să mai aibă o a doua sau oa treia şansă. 

Doar pe prima. Singura ei şansă. 

Poate că era timpul să vadă cât de adânc era noul puț de putere. 
Ce locuia în el. 

Poate că era timpul ca Morathul să înveţe să țipe. 

Aelin se apropie de marginea apei, apoi sări pe următoarea in- 
sulă cu iarbă şi pietre. Rowan veni tăcut lângă ea, mergând în ace- 
laşi ritm. Abia după ce ajunseră pe următorul deal îşi înclină fața 

spre ea, pielea lui aurie întinzându-se, ochii fiindu-i la fel de reci ca 
ai ei. 

Numai că furia era îndreptată către ea - poate mai domolită 
decât o percepuse în Mistward. Ea îşi dezgoli dinții cu un zâmbet 
feroce, macabru. 

- Ştiu, ştiu. Adaugă sugestia mea cu privire la folosirea cheii Wyrd 
pe lista tuturor lucrurilor îngrozitoare pe care le fac sau le spun. 

Aripi mari şi pieloase bătură aerul şi, în sfârşit, țipetele ascuţite 
începură să coboare spre ei. Genunchii îi tremurară, dar ea îşi re- 
primă frica ştiind că şi el o putea simți. 

Aşadar, îşi impuse să mai facă un pas pe acea câmpie îmbibată 
cu apă şi plină de păpuriş - spre armata ilkenilor, care aveau să 
ajungă deasupra lor în câteva minute sau poate chiar mai repede. 

Şi îngrozitorul şi nenorocitul de Lorcan le câştigase răgazul, de 
oriunde s-ar fi aflat ticălosul. 

Rowan nu obiectă când ea mai făcu un pas, apoi un altul. Aelin 
trebuia să se distanțeze de toți — trebuia să se asigure că toți tăciunii 
puteau să atingă armata şi că nu îşi risipea puterea călătorind prea 
departe ca să facă asta. 

Ceea ce însemna că era nevoită să înainteze singură în mlaștină. 
Să aştepte ca acele creaturi să fie suficient de aproape, încât să le 
vadă dinţii şi să ştie cine mărşăluia acum prin păpuriș, în direcția 
lor, şi ce avea să le facă ea. 

Dar ilkenii atacară în continuare. 

La distanță, departe, în dreapta, creaturile mlaştinii începură să 
tipe — fără îndoială, în urma Lysandrei. Ea se rugă ca bestiile să fie 
flămânde. Și că nu le deranja carnea din Morath. 

- Aelin! 

Vocea lui Rowan trecu peste apă, peste plante şi prin vânt. Ea se 
opri, uitându-se peste umăr spre locul în care el stătea acum pe un 
banc de nisip, ca şi când i-ar fi fost imposibil să nu o urmeze. 

Oasele puternice şi neînduplecate ale feței lui erau fixate cu acea 
brutalitate de războinic. Dar ochii lui verzi erau strălucitori - 
aproape blânzi — când ea spuse: 

- Aminteşte-ţi cine eşti. Cu fiecare pas înainte şi înapoi. Amin- 
teşte-ți cine eşti. Şi că îmi aparții. 

Ea se gândi la cicatricele noi şi delicate de pe spatele lui - semne 
făcute de unghiile ei, pe care el refuzase să şi le vindece cu magia lui 
şi pe care, în schimb, le tămăduise cu apă de mare, sarea închizând 
cicatricele înainte ca trupul nemuritor să le poată netezi. Semnele 
revendicării ei, îi şoptise el ultima dată când făcuseră dragoste. 
Aşadar, el şi oricine i-ar fi văzut ar fi ştiut că era al ei. Că era al ei, 
aşa cum şi ea era a lui. 

Şi deoarece el era al ei, deoarece toți erau ai ei... 

Aelin se întoarse cu spatele la el şi traversă câmpia în fugă. 

Cu fiecare pas spre armata ale cărei aripi abia le zărea, se uită 
după bestiile stârnite de Lysandra, tocmai când începu să coboare 
rapid şi mortal în inima magiei ei. 

De câteva zile, zăbovise sleită de puteri, cu un ochi la abisul topit 
şi clocotitor de dedesubt. Rowan ştia. Fenrys şi Gavriel cu siguranță 
ştiau. Îi protejase, le uscase hainele, ucisese insectele care îi supă- 
rau... Apelase la diverse şi neînsemnate metode de a-şi elibera ten- 
siunea, de a-şi păstra echilibrul şi de a se obişnui cu profunzimea și 
presiunea puterii. 

Cu cât se afunda mai mult în puterea ei, cu atât mai mult pre- 
siunea îi apăsa corpul şi mintea. Aceea era arsura — când ceda presi- 
unii, când magia era epuizată prea repede sau prea lacom, când era 
consumată, iar purtătorul încerca încă să se scufunde mai mult 
decât ar fi trebuit. 

Aelin se opri în mijlocul câmpului. Ilkenii o văzuseră alergând, 
iar acum zburau spre ea, neatenţi la cei trei masculi care se strecu- 
rară în depărtare, cu arcurile pregătite, ca să-i împingă pe soldații 
lui Erawan în flăcările ei. 

Dacă ar fi putut să le ardă apărarea! Ar fi trebuit să-şi secătu- 
iască puterea ca să-i incinereze pe toți. Adevărata putere a lui Aelin 
Aducătoarea-Focului. Niciun tăciune mai puţin. 

Aşadar, Aelin renunţă la însemnele civilizaţiei, la conştiinţă, la 
reguli şi la umanitate şi plonjă în focul ei. 

Zbură spre acel abis în flăcări, mai deloc conştientă de umidita- 
tea densă de pe pielea ei, de presiunea care i se acumula în cap. 

Plonjase direct în jos şi se împinsese de pe fund, aducând toată 
acea putere la suprafață împreună cu ea. Efortul avea să fie imens şi 
adevăratul test al controlului și puterii. Uşor - era atât de uşor să 
pătrundă în inima focului și a cenuşii. Partea grea era să o aducă 
la suprafață; atunci urma să aibă loc explozia. 

Tot mai adânc, Aelin se avântă în puterea ei. Prin ochii muritori 
şi reci, îi observă pe ilkeni apropiindu-se. O clemenţă - dacă fuse- 
seră vreodată oameni, poate le-ar fi arătat îndurare ucigându-i. 

Aelin ştia că ajunsese la ultima limită a puterii ei, datorită alar- 
mei care-i bubui atunci când se aruncă în profunzimile arzătoare 
ale iadului. 

Regina Focului şi a Umbrei, Moştenitoarea Focului, Aelin a 
Focului Sălbatic, Inimă de Foc. 

Ea trecu arzând prin toate titlurile, asumându-şi-le, devenind 
ceea ce şuieraseră ambasadorii străini când dăduseră raportul 
despre puterea instabilă şi tot mai mare a reginei-copil din Terrasen, 
a copilului-regină. O promisiune care fusese şoptită în întuneric. 

Presiunea începu să i se adune în cap şi în vene. 

Mult în spate, în afara razei ei de acţiune, simți licăririle magiei 
lui Rowan şi ale lui Dorian care-și adunau exploziile ce aveau să le 
răspundă alor ei. 

Aelin se afundă în inima necunoscută a puterii ei. 

Infernul se continua la nesfârşit. 

Lorcan ştia că încă erau prea lenți, cu sau fără semnalul de 
avertisment. 

Elide gâfâia, împleticindu-se când Lorcan se opri la marginea 
unei câmpii mari şi inundate. Ea îşi dădu la o parte o şuviță rebelă 
de pe față, inelul lui Athril licărindu-i pe deget. Ea nu-l întrebase de 
unde îl avea sau ce făcea când Lorcan i-l strecurase pe deget în 
dimineaţa asta. Fl doar o avertizase să nu îl scoată niciodată; că, 
probabil, era singurul lucru care ar fi putut să o păzească de ilkeni, 
de Morath. 

Forţa se îndreptase spre nord şi departe de locul din care pleca- 
seră Lorcan şi Elide, fără îndoială ca să-și asigure o abordare mai 
bună. Şi, în capătul celălalt al câmpiei, prea departe pentru ca Elide 
să vadă clar cu ochii ei de om, Whitethorn, al cărui păr argintiu 
licări, era lângă Regele Adarlanului. Magia, strălucitoare şi rece, se 
rotea în jurul lor. Și, mai departe... 

Pe toți zeii! Gavriel şi Fenrys erau în păpuriş, cu arcurile încor- 
date. Şi fiul lui Gavriel. Îndreptate spre armata care se apropia. 
Aşteptând... 

Lorcan observă unde se uitau toți. 

Nu către armata care se apropia de ei. 

Ci spre regina care stătea singură, în inima câmpiei inundate. 

Lorcan îşi dădu seama o clipă prea târziu că el și Elide se aflau 
de partea greşită a liniei de demarcaţie - prea departe spre nord de 
locul în care tovarășii lui Aelin stăteau în siguranţă în spatele ei. 

Îşi dădu seama exact în clipa în care Elide o văzu pe femeia cu 
păr auriu care înfrunta armata. 

Braţele i se înmuiară pe lângă corp. Faţa îi era palidă. 

Elide făcu un pas clătinându-se - un pas spre Aelin, scoțând un 
mic zgomot. 

Atunci, el o simți. 

Lorcan o mai simţise, în ziua aceea din Mistward. Când Regina 
Terrasenului îi devastase pe prinții Valg, când puterea ei fusese un 
monstru venit din adâncuri, făcând lumea să tremure. 

Asta nu era nimic - nimic - în comparaţie cu puterea care vuia 
acum în lume. 

Elide se clătină, rămânând cu gura căscată la pământul buretos, 
când apa mlaştinii se undui. 

Cinci sute de ilkeni se apropiară. Ei primiseră avertismentul lui 
şi întinseseră o capcană. 

Iar acea putere... acea putere pe care Aelin o scotea din gaura 
iadului în care se afla, din puţul aprins pe care fusese condamnată 
să-l suporte... avea să treacă peste ei. 

- Ce este, şopti Elide, dar Lorcan sări spre ea, aruncându-se la 
pământ, acoperindu-i corpul cu al lui. 

El proiectă un scut peste ei, coborând repede şi puternic în 
magia lui, căderea fiind aproape necontrolată. Nu avu timp să facă 
nimic, ci doar să-şi verse fiecare gram de putere în scutul său, în 
singura barieră care i-ar fi împiedicat să se topească. 

Nu ar fi trebuit să-și risipească energia avertizându-i. Nu când 
acum era foarte probabil ca el şi Elide să moară din cauza asta. 

Whitethorn ştia - chiar şi în Mistward - că regina nu îşi intrase 
încă în drepturi. Ştia că o asemenea putere apărea o dată la câteva 
veacuri şi, ca să o servească, să o servească pe ea... 

Era un regat care nu doar ar fi schimbat lumea, ci ar fi dat naş- 
tere uneia noi. 

Un regat care ar fi putut cuceri această lume și pe oricare alta. 

Dacă şi-ar fi dorit. Dacă femeia de pe câmp şi-ar fi dorit. Şi asta 
era întrebarea, nu-i aşa? 

- Lorcan, şopti Elide, cu vocea spartă de dorinţă pentru regină 
sau de teama ei - el nu ştia. 

Nu avu timp să presupună, când un răget feroce se ridică din pă- 
puriş. Un ordin. 

Şi, apoi, o ploaie de săgeți ţintite precis şi brutal zburară din 
mlaștină ca să lovească flancurile exterioare ale ilkenilor. El observă 
săgețile lui Fenrys după vârfurile negre care îşi găsiră cu uşurinţă 
ţintele. Nici fiul lui Gavriel nu rată. Ilkenii căzură din cer, iar ceilalți 
intrară în panică, zburând unii în alţii, înclinându-se în interior. 

Chiar spre locul în care Regina Terrasenului îşi dezlănţui toată 
forţa magiei asupra lor. 


În clipa în care Lysandra urlă ca să anunţe că bestiile din mlaş- 
tină erau nervoase şi că ea se afla din nou în siguranţă în spatele 
liniilor lor, în clipa în care ilkenii se apropiară atât de mult, încât 
Aedion ar fi putut să-i doboare ca pe nişte gâşte, regina lui explodă. 

În ciuda faptului că ţinta lui Aelin era departe de ei, în ciuda 
scutului lui Rowan, cădura focului pârjolea. 

- Pe toţi zeii! se trezi Aedion spunând când se retrase clătinân- 
du-se prin păpuriş, retrăgându-se mai mult în spatele liniei ei de 
atac. Pe toți zeii! 

Cei din inima legiunii nu avură timp să ţipe când fură mistuiţi 
într-o mare de flăcări. 

Aelin nu era o salvatoare în spatele căreia să te afli, ci un cata- 
clism de care să te fereşti. 

Focul deveni mai fierbinte, oasele scârțâindu-i, când transpirația 
îi apăru pe frunte. Dar Aedion ocupă o nouă poziţie şi aruncă o 
privire ca să se asigure că tatăl său şi Fenrys făcuseră la fel în cealaltă 
parte a câmpului inundat și ţinti spre ilkenii care se fereau din calea 
flăcării. El îşi folosi inteligent săgețile. 

Cenușa cădea pe pământ ca o zăpadă, constant şi lent. 

Nu destul de rapid. Ca şi când ar fi simţit ritmul lent al lui Aelin, 
gheaţa şi vântul explodară deasupra. 

Acolo unde flacăra aurie şi roşie nu topea legiunea lui Erawan, 
Dorian şi Rowan o spulberau. 

Ilkenii încă rezistau, ca şi când ar fi fost o pată de întuneric mai 
greu de îndepărtat. 

Aelin ardea în continuare. Aedion nici măcar nu putea să o vadă 
în mijlocul acelei puteri. 

Era un preţ - o asemenea putere trebuia să aibă un preț. 

Ea se născuse ştiind greutatea coroanei şi a magiei ei. Îi simţise 
izolarea cu mult înainte de a ajunge la adolescenţă. Şi asta părea o 
pedeapsă suficientă, dar... trebuia să aibă un preț. 

„Necunoscut este preţul meu.“ Asta îi spusese vrăjitoarea. 

În minte îi încolți o idee, pe care încă nu o putea ajunge. El trase 
penultima săgeată între ochii unui ilken frenetic. 

Treptat, rezistenţa malefică împotriva magiei cedă în faţa explo- 
ziilor de gheaţă, vânt şi flăcări. 

Iar apoi, Whitethorn începu să se îndrepte spre furtuna de foc, 
de la cincisprezece metri în față. Spre Aelin. 


TOD 


Lorcan o țintui pe Elide la pământ, aruncând toate umbrele şi 
rezervele rămase de întuneric în acel scut. Flăcările erau atât de fier- 
binţi, încât transpiraţia îi curgea pe frunte, chiar în părul ei mătăsos, 
întins pe muşchiul verde. Apa mlaştinii din jurul lor fierbea. 

Fierbea. Peştii pluteau cu burta în sus. Ierburile se uscau şi luau 
foc. Toată lumea era un iad, fără început şi fără sfârşit. 

Cu sufletul întunecat şi sfâşiat, Lorcan îşi înclină capul şi urlă la 
unison cu cântecul arzător al puterii ei. 

Elide se crispa, cu pumnii strânşi în cămașa lui şi cu fața băgată 
în gâtul lui Lorcan, când el scrâşni din dinţi şi înfruntă furtuna de 
foc. Nu era doar foc, îşi dădu el seama. Ci vânt şi gheaţă. Alte două 
magii puternice i se alăturaseră ei — sfâşiindu-i scutul şi pe ilkeni. 

Val după val, magia se izbi în puterea lui. Un dar mai mic ar fi 
cedat - o magie inferioară ar fi încercat să se opună, nu doar să lase 
puterea să treacă peste ei. 

Dacă Erawan i-ar fi pus lui Aelin Galathynius un colier la gât... 
totul s-ar fi sfârşit. 

Să ţină legată femeia şi puterea aceea... Oare un colier ar fi fost 
în stare să controleze asta? 

Printre flăcări ceva se mișcă. 

Whitethorn mergea pe mlaştina care fierbea, fără să se grăbească. 

Flăcările se roteau în jurul cupolei scutului lui Rowan, răsucin- 
du-se cu vântul lui înghețat. 

Doar un mascul care îşi pierduse minţile s-ar fi aventurat în 
acea furtună. 

Ilkenii continuau să moară lent şi deloc curat, de vreme ce 
magia lor întunecată cedase. Cei care încercau să fugă de flăcări, 
de gheaţă sau de vânt erau doborâţi de săgeți. Cei care reuşeau să 
aterizeze erau sfâşiaţi în ambuscadele ghearelor, ale colţilor şi ale 
loviturilor cozilor solzoase. 

Profitaseră de fiecare minut al avertismentului său. Întinseseră 
cu ușurință o capcană pentru ilkeni. În care ei căzuseră atât de 
repede... 

Dar Rowan ajunse la regina din mijlocul mlaştinii când flăcările 
ei se stinseră, în timp ce vântul lui se opri şi fuioarele de gheaţă 
neiertătoare îi sparseră pe cei câțiva ilkeni care zburau pe cer. 

Cenușa și gheaţa strălucitoare căzură din belşug şi rotindu-se ca 
fulgii de zăpadă, tăciunii dansând între grămezile de cadavre ale 
ilkenilor. Nu mai erau supraviețuitori. Niciunul. 

Lorcan nu îndrăzni să ridice scutul. 

Nici când prințul păși pe mica insulă unde stătea regina. Nici 
când Aelin se întoarse spre Rowan și singura flacără rămasă era o 
coroană de foc pe capul ei. 

Lorcan urmări în linişte cum Rowan îi cuprinse cu o mână talia 
şi cu cealaltă obrazul şi își sărută regina. 

Tăciunii îi agitară părul desfăcut când ea îşi înfăşură brațele în 
jurul gâtului său şi se apropie. O coroană aurie de flăcări se aprinse 
pe capul lui Rowan - geamăna celei pe care o văzuse Lorcan arzând 
în ziua aceea, în Mistward. 

El îl cunoştea pe Whitethorn. Ştia că prinţul nu era ambițios — 
nu cum ar fi putut muritorii să fie. Probabil că ar fi iubit-o pe fe- 
meie dacă ar fi fost obişnuită. Dar puterea aceasta... 

În sufletul lui pustiit, Lorcan simți atracţia şi o uri. 

Era motivul pentru care Whitethorn mersese spre ea - motivul 
pentru care Fenrys era acum la jumătatea câmpului, uluit, cu toată 
atenţia îndreptată către locul în care stăteau ei, îmbrățișați. 

Elide se agită sub el. 

- S-a... terminat? 

Având în vedere pasiunea cu care regina își săruta prinţul, el nu 
ştia ce să-i spună lui Elide. Dar o lăsă să iasă de sub el, ridicându-se 
în picioare ca să se uite pe furiș la cele două siluete de la orizont. El 
se ridică şi le urmări împreună cu ea. 

-~ I-au ucis pe toţi, şopti ea. 

O întreagă legiune - dispărută. Nu cu ușurință, dar... ei 
reușiseră. 

Cenușa tot mai cădea, adunându-se în părul negru şi mătăsos al 
lui Elide. Fl luă uşor un fir, apoi ridică un scut pentru a nu se mai 
aşeza cenuşa pe ea. 

Din seara precedentă, nu o mai atinsese. Nu avusese timp, iar el 
nu voise să se gândească la ce îi făcuse sărutul acela. Cum îl distru- 
sese complet şi încă îi făcea stomacul să se răsucească în moduri cu 
care nu era sigur că s-ar fi putut obişnui. 

- Ce facem acum? întrebă Elide. 

Îi luă o clipă să-și dea seama la ce se referea ea. Aelin şi Rowan 
se retraseră în cele din urmă, deşi prințul se aplecă să-i atingă gâtul. 

Puterea atrăgea putere printre Fae. Poate că Aelin Galathynius 
avea ghinion că masculii din grup fuseseră atrași de puterea lui 
Maeve cu mult înainte ca ea să se fi născut şi că, în schimb, se în- 
lănțuiseră de ea. 

Poate că ei erau cei ghinionişti, pentru că nu așteptaseră ceva 
mai bun. 

Lorcan scutură din cap ca să-şi limpezească gândurile inutile şi 
trădătoare. 

Cea care stătea acolo era Aelin Galathynius. Cu puterea epuizată. 

El simţi acum lipsa completă a sunetului sau senzației de căldură 
acolo unde, cu câteva clipe în urmă, fusese o furtună groaznică. Şi 
frigul care se strecura. 

Ea își golise toată rezerva. Cu toţii o făcuseră. Poate că Whitethorn 
mersese spre ea și o îmbrățişase nu doar pentru că voia să o în- 
calece în mijlocul mlaştinii, ci să o ţină în picioare de îndată ce 
puterea ar fi dispărut. Imediat ce ea ar fi rămas vulnerabilă. 

Deschisă atacului. 

„Ce facem acum?“ întrebase Elide. 

Lorcan schiță un zâmbet. 

- Mergem să-i salutăm. 

Schimbarea din tonul lui o făcu să se oprească. 

- Nu sunteţi prieteni. 

Cu siguranţă nu erau, și el nici nu-şi dorea să fie, nu când regina 
era în raza lui vizuală. Nu când ea avea acea cheie Wyrd... geamăna 
celei pe care o purta Elide. 

- Nu au să mă atace, spuse el şi începu să se îndrepte spre ei. 

Apa mlaştinii era aproape fierbinte, iar el se strâmbă la peştii 
care pluteau, cu ochii lăptoşi deschişi larg spre cer. Broaştele şi alte 
animale pluteau printre ei, mişcându-se în valurile făcute de el. 

Elide șuieră când intră în apa fierbinte, dar îl urmă. 

Încet, Lorcan se apropie de prada lui, prea concentrat la ticăloasa 
care scuipa foc ca să observe că Fenrys și Gavriel dispăruseră din 
poziţiile lor din păpuriș. 


na 


CAPITOLUL 5S7 


Fiecare pas spre Aelin era o eternitate — şi fiecare pas era cumva 
prea rapid. 

Elide nu fusese niciodată mai conştientă de şchiopătatul ei, de 
hainele ei murdare, de părul dezordonat şi lung, de trupul firav şi 
de lipsa oricăror daruri vizibile. 

Ea își imaginase puterea lui Aelin, visase cum distrusese castelul 
de cleştar. 

Nu se gândise că faptul de a o vedea dezlănţuită i-ar fi făcut oa- 
sele să tremure de groază. Sau că şi ceilalți aveau astfel de daruri 
înfiorătoare - gheaţa şi vântul care se împletiseră cu focul, până 
când doar moartea se pogorâse din cer. Mai că îi păru rău de ilkenii 
pe care îi uciseseră ei. 

Lorcan era tăcut. Încordat. 

Acum, îşi dădea seama în ce stare era, îi cunoştea micile ticuri 
pe care el le credea insesizabile în faţa altora. Dar iată - mică zvâc- 
nire din partea stângă a gurii lui. Aceea era încercarea lui de a-şi 
reprima furia care îl controla acum. Şi, acolo, uşoara înclinare a 
capului spre dreapta... aşa evalua şi reevalua el împrejurimile, ar- 
mele şi obstacolele din câmpul vizual. Oricare ar fi fost scopul aces- 
tei întâlniri, Lorcan nu credea că avea să decurgă bine. 

El se aştepta să se lupte. 

Dar Aelin - Aelin - se întorsese acum spre ei din locul în care 
stătuse pe mormanul de iarbă. Prinţul ei cu păr argintiu se întoarse 

odată cu ea şi făcu nonșalant un pas în fața ei. Aelin îl ocoli. El 
încercă să îi blocheze din nou calea. Ea îl înghionti cu cotul şi ră- 
mase pe loc lângă el. Prinţul din Doranelle - iubitul reginei ei. Cât 
ar fi contat părerea în fața lui Aelin? Dacă el îl ura pe Lorcan, şi-ar 
fi însuşit imediat şi ea disprețul şi neîncrederea lui? 

Ea ar fi trebuit să se gândească la cum ar fi părut să fie văzută cu 
Lorcan, să se apropie cu Lorcan. 

- Regreţi că m-ai ales ca aliat? întrebă Lorcan cu un calm tăios. 
Ca şi când şi el ar fi reuşit să citească semnele care o dădeau de gol. 

- Asta spune ceva, nu-i aşa? 

Ea ar fi putut jura că în ochii lui licări ceva asemănător sufe- 
rinţei. Dar era tipic pentru Lorcan - abia tresărise chiar şi când se 
frecase de el, în barcă. 

- Se pare că oricum înţelegerea noastră este pe cale să se încheie, 
zise el. Am să mă asigur că am să le explic termenii, nu-ţi face griji. 
Nu mi-ar plăcea ca ei să creadă că-ţi petreci timpul cu mine. 

- Nu la asta m-am referit. 

El pufni. 

- Nu-mi pasă. 

Elide se opri şi-şi dori să îl facă mincinos pentru că, pe jumătate, 
ştia că el minţea și că, tot pe jumătate, pieptul i se strânse la auzul 
cuvintelor. Dar ea rămase tăcută, lăsându-l să înainteze, distanța 
dintre ei crescând cu fiecare pas grăbit. 

Dar ce ar fi putut să-i spună lui Aelin? „Bună? Ce mai faci? Te rog, 
nu mă incinera? Îmi pare rău că sunt atât de murdară și oloagă?“ 

O mână blândă o atinse pe umăr. „Fii atentă! Uită-te împrejur!“ 

Elide îşi ridică privirea din locul în care se strâmbase la hainele 
ei murdare. Lorcan era probabil la șase metri în față, ceilalți fiind 
doar nişte siluete aproape de orizont. 

Mâna invizibilă de pe umărul ei se strânse. „Observă. Vezi.“ 

Ce să vadă? Cenușa şi gheața cădeau în dreapta, ruinele se ridi- 
cau în stânga şi numai mlaştina se întindea înainte. Dar Elide se 
opri, studiind lumea din jurul ei. 

Ceva era în neregulă. Ceva făcu toate creaturile care supravie- 
țuiseră vârtejului de magie să devină din nou tăcute. Iarba arsă 
foşni şi suspină. 

Lorcan continuă să meargă, cu spatele rigid, deşi nu întinse 
mâna spre arme. 

„Vezi, vezi, vezi.“ 

Ce să vadă? Ea se întoarse pe loc, dar nu găsi nimic. Deschise 
gura ca să-l strige pe Lorcan. 

Ochii aurii licăriră în tufe, la mai puţin de treizeci de paşi în față. 

Ochi aurii imenşi, aţintiți asupra lui Lorcan, în timp ce el mer- 
gea la doar câțiva metri distanţă. Un leu de munte, gata să atace, să 
sfâşie carnea şi să rupă oasele... 

„Nu... 

Bestia se avântă din iarba arsă. 

Elide îl strigă pe Lorcan. 

El se roti, dar nu spre leu. Spre ea, acel chip furios se îndrepta 
spre ea... 

Dar ea alerga, cu piciorul străbătut de durere, în timp ce Lorcan 
simţi, în sfârşit, că urma să fie atacat. 

Leul de munte ajunse la el, gheare groase ţintind în jos, când îşi 
îndreptă colții chiar spre gâtul lui. 

Lorcan scoase cuțitul de vânătoare atât de repede, încât se zări 
numai licărul gri al oțelului. 

Bestia și masculul Fae căzură la pământ, chiar în apa noroioasă. 

Elide se grăbi spre el, un țipăt nerostit izbucnind din ea. Nu era 
un leu de munte obişnuit. Nici pe departe. Nu după cum cunoştea 
fiecare mişcare a lui Lorcan când ei se rostogoliră prin apă, când se 
feriră, se loviră şi se atacară, sângele ţâşnind, magia lovindu-se, 
scut pe scut... 

Apoi atacă lupul. 

Un lup alb şi imens, care ţâşnise de nicăieri, furios şi concentrat 
doar asupra lui Lorcan. 

Lorcan scăpă de leu, sângele curgându-i pe braț și pe picior, şi 
gâfâi. Dar lupul dispăruse în neant. Unde era, unde era... 

Apăru din aer, ca şi când ar fi păşit pe un pod invizibil, la trei 
metri de Lorcan. 

Nu era un atac. Era o execuţie. 

Elide traversă spaţiul dintre două movile de pământ, iarba 
înghețată tăindu-i palmele, ceva scârțâindu-i în picior... 

Lupul sări spre spatele vulnerabil al lui Lorcan, cu ochi lucioși şi 
însetaţi de sânge şi cu dinţi strălucitori. 

Elide urcă repede micul deal, timpul rotindu-se de sub ea. 

„Nu, nu, nu, nu.“ 

Colţii urâţi şi albi se apropiară de spatele lui Lorcan. 

Lorcan o auzi atunci, îi auzi suspinul tremurat când ea se aruncă 
în el. 

Îngrijorat, căscă ochii când ea se izbi în spatele lui neprotejat. 

Când observă lovitura fatală venind nu dinspre leul din fața lui, 
ci dinspre lupul care, în loc să-i cuprindă lui gâtul, o apucă pe Elide 
de braţ. 

Ar fi putut jura că ochii lupului se măriră de groază când încercă 
să retragă lovitura fizică, când un scut întunecat și dur se izbi de ea, 
lăsând-o fără aer cu rezistenţa lui de neclintit... 

Sânge, durere, oase, iarbă şi urlete de furie. 

Lumea se înclină când ea şi Lorcan căzură la pământ, trupul fi- 
indu-i aruncat peste al lui, iar lupul o trase de braţ cu fălcile. 

Ea se ghemui peste Lorcan, așteptând ca lupul şi leul de munte 
să-şi termine treaba, să îi apuce gâtul şi să-l muşte. 

Nu veni niciun atac. Liniştea spintecă lumea. 

Lorcan se întoarse peste ea, respirând sacadat, cu chipul însân- 
gerat şi palid când îi studie fața, braţul. „Elide, Elide, Elide... 

Ea nu putea respira, nu putea ignora senzația că braţul îi era 
doar fâşii de carne şi oase rupte... 

Lorcan îi cuprinse fața înainte ca ea să se poată uita și izbucni: 

- De ce ai făcut asta? De ce? 

El nu aşteptă un răspuns. Îşi înălță capul şi mârâitul lui atât de 
urât îi răsună în oase, îi făcu durerea din braț să sporească atât 
de mult, încât ea scânci. 

El mârâi la leu şi la lup, scutul lui fiind un vânt întunecat rotitor 
în jurul lor: 

- Eşti mort. Amândoi sunteţi morți... 

Elide întoarse capul suficient cât să-l vadă pe lupul alb holbân- 
du-se la ei. La Lorcan. Să vadă lupul transformându-se cu un licăr 
de lumină în cel mai frumos bărbat pe care îl văzuse vreodată. Chi- 
pul lui bronzat se încordă când îi studie braţul. Braţul ei, braţul ei... 

~- Lorcan, ni s-a ordonat, se auzi vocea blândă şi necunoscută a 
unui bărbat din locul în care şi leul se transformase într-un mas- 
cul Fae. 

- Să le ia naiba de ordine, ticălos nenorocit! 

Războinicul-lup spuse printre dinți, gâfâind: 

- Nu ne mai putem împotrivi mult ordinului, Lorcan... 

- Coboară scutul! spuse cel mai calm. O pot vindeca pe fată. 
Las-o să plece! 

- Am să vă ucid pe amândoi, jură Lorcan. Am să te ucid... 

Elide se uită la braţul ei. 

Lipsea o bucată. Din antebraţ. Sângele curgea în rămăşiţele ier- 
bii arse. Osul alb ieşea în afară... 

Poate că ea începu să ţipe sau să suspine sau să tremure în tăcere. 

- Nu te uita, izbucni Lorcan, strângându-i din nou fața ca să îi 
îndrepte privirea spre a lui. 

Chipul îi era brăzdat de o furie atât de grozavă, încât ea abia îl 
recunoscu, dar el nu făcu nicio mișcare împotriva masculilor. 

Puterea lui era epuizată. Şi-o consumase aproape pe toată prote- 
jându-i de flacăra lui Aelin şi de magia oricărei creaturi ce mai fu- 
sese pe câmp. Acest scut... era tot ce-i mai rămăsese lui Lorcan. 

Şi, dacă l-ar fi coborât ca ei să o poată vindeca... cei doi l-ar fi 
ucis. El îi avertizase în privinţa atacului, iar ei tot l-ar fi ucis. 

Aelin - unde era Aelin... 

Marginile lumii deveneau tot mai întunecate, corpul ei implo- 
rând să cedeze mai degrabă decât să suporte durerea care-i reor- 
dona totul în viaţă. 

Lorcan se încordă ca şi când ar fi simţit uitarea care ameninţa. 

- Vindec-o, îi spuse el masculului cu ochi blânzi, iar apoi, 
continuăm... 

- Nu, spuse ea. Nu pentru asta, nu pentru ea... 

Ochii negri ai lui Lorcan erau inexpresivi când ea îi studie chipul. 

- Voiam să te însoțesc în Perranth, rosti încet Lorcan, apoi 
cobori scutul. 


Nu era o alegere grea. Şi nu îl înspăimânta. Nu la fel de mult ca 
rana mortală din braţul ei. 

Fenrys atinsese o arteră. Ea ar fi rămas fără sânge în câteva 
minute. 

Lorcan fusese născut din şi dăruit cu întuneric. Să se întoarcă în 
el nu era o sarcină dificilă. 

Dar să lase acea lumină strălucitoare şi minunată să se stingă 
înaintea lui... În oasele lui vechi și amare, nu putea accepta asta. 

Ea fusese uitată - de tot şi de oricine. Şi totuși sperase. Şi totuși 
fusese bună cu el. 

Şi totuși îi oferise un licăr de pace în timpul în care el o 
cunoscuse. 

Ea îi oferise un cămin. 

El ştia că Fenrys nu ar fi putut să se împotrivească ordinului de 
asasinare dat de Maeve. Ştia că Gavriel avea să se ţină de cuvânt şi 
să o vindece, dar că Fenrys nu putea lupta împotriva ordinului 
jurământului de sânge. 

EI ştia că ticălosul urma să-şi regrete fapta. Ştia că lupul fusese 
îngrozit în clipa în care Elide sărise între ei. 

Lorcan renunță la scutul său, rugându-se ca ea să nu urmărească 
începutul vărsării de sânge. Aşa cum fusese când el şi Fenrys se 
atacaseră cu ghearele şi colții. Ar fi rezistat împotriva războinicului. 
Dacă Gavriel nu s-ar fi alăturat din nou. 

Scutul dispăru, iar Gavriel fu imediat în genunchi, întinzându-şi 
mâinile late spre braţul ei. Durerea o paraliza, dar ea încercă să-i 
spună lui Lorcan să fugă, să ridice din nou scutul... 

Lorcan se ridică în picioare, ignorându-i rugămintea. 

EI se întoarse spre Fenrys. Războinicul tremura de încordare, cu 
mâinile încleştate pe lângă corp, ca să nu-şi apuce vreuna din săbii. 

Elide încă suspina, încă îl implora. 

Trăsăturile încordate ale lui Fenrys erau brăzdate de regret. 

Lorcan îi zâmbi războinicului. 

Gestul îl scoase pe Fenrys din minți. 

Santinela lui sări spre el, cu sabia scoasă, iar Lorcan și-o ridică 
pe a lui, ştiind deja mișcarea pe care Fenrys plănuia să o folosească. 
EI îl învățase cum să o facă. Și știa că Fenrys își cobora garda în 
partea stângă, doar pentru o clipă, expunându-şi gâtul... 

Fenrys ateriză în faţa lui, lovind jos şi ferindu-se spre dreapta. 

Lorcan își înclină sabia spre gâtul vulnerabil. 

Amândoi fură aruncaţi în spate de un vânt intens şi rece, rămas 
în urma luptei. 

Fenrys se ridică în picioare, cuprins de furia de sânge, dar vân- 
tul se tot izbi în el, ţinându-l la pământ. Lorcan se luptă împotriva 
lui, dar scutul pe care îl aruncase Whitethorn peste ei, puterea 
brută pe care o folosea acum ca să-i țină țintuiţi, era prea puternică 
de vreme ce magia lui era epuizată. 

Cizmele scârțâiră pe iarba arsă. Întins pe malul unui delușor, 
Lorcan îşi ridică fruntea. Whitethorn, ai cărui ochi licăreau de 
furie, stătea între el şi Fenrys. 

Rowan îi studie pe Gavriel şi Elide care încă plângea, încă im- 
plora să se termine tot. Dar braţul ei... 

O zgârietură îi păta braţul alb ca luna, dar puterea de vindecare 
brută de pe câmpul de luptă a lui Gavriel umpluse golurile, carnea 
lipsă şi oasele rupte. Şi el trebuie să-şi fi folosit toată magia... 

Gavriel se legănă un pic. 

Vocea lui Whitethorn era aspră. 

- Asta se termină acum. Voi doi nu vă atingeţi de ei. Sunt sub 
protecţia lui Aelin Galathynius. Dacă îi răniţi, faptul va fi consi- 
derat act de război. 

Erau cuvinte vechi şi clare, singurul mod în care un ordin de 
sânge putea fi împiedicat. Nu anulat — ci doar întârziat puţin. Ca să 
le câştige timp. 

Fenrys gâfâi, dar uşurarea licări în ochii lui. Gavriel se înco- 
voie uşor. 

Ochii negri ai lui Elide erau încă sticloşi de durere, pistruii de pe 
obraji contrastând cu albul nefiresc al pielii ei. 

Whitethorn le spuse lui Fenrys şi lui Gavriel: 

- Ne-am înţeles cu ce naiba se va întâmpla dacă depășiți limita? 

Spre şocul definitiv al lui Lorcan, ei își plecară capetele şi spuseră: 

- Da, prinţe! 

Rowan cobori scuturile, iar Lorcan se grăbi spre Elide, care se 
chinuia să se ridice, holbându-se la brațul ei aproape vindecat. 
Gavriel se retrase cu înțelepciune. Lorcan îi examină brațul, fața, 
trebuind să o atingă, să o miroasă... 

El nu observă că paşii uşori din iarbă nu erau ai foştilor lui 
tovarăşi. 

Dar cunoştea vocea feminină care se auzi din spatele lui: 

- Ce naiba se întâmplă? 


Elide nu avea cuvinte să-i spună lui Lorcan ce simţise în mo- 
mentul în care el coborâse scutul. Ce simţise când prinţul războinic 
tatuat şi cu păr argintiu oprise măcelul fatal. 

Dar ea rămase fără suflare când se uită peste umărul lat al lui 
Lorcan şi văzu femeia cu păr auriu mergând spre ei. 

Era tânără, şi totuşi chipul ei... Era un chip antic, precaut, vi- 
clean şi puternic. Frumos, cu piele bronzată şi ochi turcoaz, strălu- 
citori. Ochi de turcoaz, cu un miez auriu în jurul pupilei. 

Ochi Ashryver. 

Aceiaşi ca ai bărbatului frumos şi blond care veni lângă ea cu un 
arc în mână și cu trupul musculos încordat când evaluă dacă tre- 
buia să verse sânge. 

Două feţe ale aceleiaşi monede aurii. 

Aelin. Aedion. 

Amândoi o ţintuiau cu privirea tipică familiei Ashryver. 

Aelin clipi şi chipul bronzat i se încreți când întrebă: 

- Tu eşti Elide? 

Elide nu putu decât să dea aprobator cap. Încă aplecat pe jumă- 
tate deasupra ei, Lorcan era încordat ca un arc. 

Aelin se apropie, fără să-şi mute privirea de la chipul lui Elide. 
Tânără — părea atât de tânără în comparaţie cu femeia care se apro- 
pia. Aelin avea cicatrice peste tot pe mâini, pe gât, pe încheieturile 
mâinilor... unde fuseseră cătuşele. 

Se lăsă în genunchi la mai puţin de un pas distanţă, iar Elide se 
gândi că ar fi trebuit să facă o plecăciune până la pământ... 

- Semeni... atât de mult cu mama ta, spuse Aelin, cu vocea spartă. 

Aedion îngenunche tăcut şi-şi puse o mână lată pe umărul 
lui Aelin. 

Mama ei, care murise luptând pentru ca femeia asta să poată 
trăi... 

- Îmi pare rău, spuse Aelin cu umerii ușor plecați şi privirea în 
pământ când lacrimile îi alunecară pe obrajii roşii. Îmi pare rău. 
Câţi ani aşteptaseră acele cuvinte să fie rostite? 

Chiar dacă pe Elide o durea brațul, asta nu o opri să-i atingă 
mâna lui Aelin, încleştată în poală. 

Să atingă mâna bronzată, plină de cicatrice. Pielea caldă şi lipi- 
cioasă îi întâlni vârfurile degetelor. 

Real. Acest lucru era real - Aelin era adevărată. 

Ca şi când Aelin şi-ar fi dat seama de acelaşi lucru, îşi ridică frun- 
tea. Deschise gura, dar regina strânse din buzele-i care tremurau. 

Niciunul dintre cei adunaţi nu vorbi. 

Şi, în sfârşit, Aelin îi spuse lui Elide: 

- Ea a tras de timp pentru mine. 

Elide ştia la ce se referea regina. 

Lui Aelin începu să îi tremure mâna. 

- Datorită mamei tale sunt azi în viață, spuse regina cu o voce 
răguşită. 

- Ştiu, şopti Elide. 

- Mi-a cerut să-ți spun... Ea inhală tremurând. Dar Aelin nu își 
luă ochii de la ea, în ciuda lacrimilor care-i tot curgeau prin praful 
de pe obraji. Mama ta mi-a zis să îţi spun că te iubeşte foarte mult. 
Au fost ultimele cuvinte pe care mi le-a spus. „Spune-i lui Elide că 
o iubesc foarte mult.“ 

De mai bine de zece ani, Aelin fusese singura purtătoare a acelor 
ultime cuvinte. Vreme de zece ani, prin moarte, disperare și război, 
Aelin le purtase prin regate. 

Iar aici, la marginea lumii, ele se regăsiseră din nou. Aici, la 
marginea lumii, doar pentru o clipă, Elide simți mâna caldă a ma- 
mei sale pe umăr. 

Când plânse, lacrimile îi înțepară ochii lui Elide. Apoi auzi iarba 
scârțâind în spatele lor. 

Ea văzu mai întâi părul alb şi, după aceea, ochii aurii. 

Iar Elide suspină când Manon Cioc-negru apăru, schițând un 
zâmbet. 

Când Manon Cioc-negru le văzu pe ea şi pe Aelin, îngenun- 
cheate în iarbă, şopti un singur cuvânt. 

Speranţă. 

Nu erau moarte. Niciuna din ele nu era moartă. 

- Brațul te... spuse Aedion răguşit. 

Aelin îl apucă ușor, inspectând tăietura superficială, noua piele 
roz care dezvăluia ce lipsise cu doar câteva clipe în urmă, apoi se 
răsuci pe genunchi, mârâind la războinicul-lup. 

Masculul cu păr auriu îşi feri privirea când regina se încruntă 
nemulțumită. 

- Nu a fost vina lui, reuşi să spună Elide. 

- Muşcătura sugerează contrariul, spuse sec Aelin, cu mânie în 
ochii turcoaz. 

~ Îmi pare rău, spuse masculul, ori reginei, ori lui Elide - ea 
nu ştia. 

EI îşi ridică privirea în care se citea ceva asemănător suferinței 
spre Aelin. 

Aelin ignoră cuvintele. Bărbatul tresări, iar prinţul cu păr argin- 
tiu păru să îi arunce scurt o privire compătimitoare. 

Dar dacă nu Aelin dăduse ordinul să-l ucidă pe Lorcan... 

Aelin se adresă celuilalt mascul cu păr auriu din spatele lui Elide, 
celui care o vindecase - leului: 

- Presupun că Rowan ţi-a spus condiţiile. Dacă te atingi de ei, 
mori. Dacă respiri cum nu trebuie spre ei, eşti mort. 

Elide încercă să nu se crispeze la răutatea acelor cuvinte. Mai 
ales când Manon zâmbi cu o încântare vicleană. 

Aelin se încordă când vrăjitoarea veni în spatele-i expus, dar îi 
permise lui Manon să se aşeze în dreapta ei. Ca să o măsoare din 
priviri pe Elide cu ochii aurii. 

- Îmi pare bine că ne întâlnim, pui de vrăjitoare, îi spuse Manon 
şi se întoarse spre Lorcan în același timp cu Aelin. 

Aelin pufni. 

- N-arăţi prea bine. 

- Nici tu, se răsti Lorcan la ea. 

Rânjetul lui Aelin era îngrozitor. 

- Ai primit biletul meu, nu-i aşa? 

Aedion pusese mâna pe sabie... 

- Sabia din Orynth, spuse Elide deodată când observă măciulia 
din os şi semnele antice. Aelin şi Lorcan încetară să se atace. 
Sabia... tu... 

O dată, Vernon îşi bătuse joc de ea, când venise vorba de sabie, 
spunându-i că fusese luată de Regele Adarlanului şi topită. Arsă, 
împreună cu tronul din corn de cerb. 

Ochii turcoaz ai lui Aedion se îmblânziră. 

- Este intactă. Noi am supraviețuit. 

Cei trei supraviețuitori din regatul şi familiile lor. 

Dar Aelin îl măsura din nou din priviri pe Lorcan, furioasă şi 
rânjind din nou primejdios. Elide spuse încet: 

- Maiestate, am supraviețuit datorită lui. Ea arătă cu bărbia spre 
Manon. Şi datorită ei. Eu sunt aici datorită lor. 

Manon dădu din cap, îndreptându-şi atenţia spre buzunarul în 
care Elide ascunsese bucata de piatră, confirmarea pe care o cău- 
tase, de altfel, amintirea celei de-a treia părţi a triunghiului. 

- Sunt aici, spuse Elide când Aelin o ţintui cu ochii descurajant 
de vii, datorită lui Kaltain Rompier. 

Ignoră nodul din gât când, cu degetele tremurânde, scoase 
bucăţica de pânză din buzunarul interior. Atingerea nelumească a 
acesteia îi pulsă în palmă. 

- Ea mi-a spus să-ţi dau asta. Să i-o dau Celaenei Sardothien, 
vreau să spun. Nu ştia că ele... că voi două sunteţi una şi aceeaşi 
persoană. A spus că este răsplata pentru... pentru mantia căldu- 
roasă pe care i-ai oferit-o într-o temniță friguroasă. 

Ea nu se ruşină de lacrimile care cădeau, nu în onoarea a ceea ce 
făcuse femeia. Aelin studie bucata de material din palma tremu- 
rândă a lui Elide. 

- Cred că a păstrat-o ca pe un memento al bunătății, spuse 
răguşit Elide. Ei... ei au distrus-o şi au rănit-o, iar ea a murit singură 
în Morath. A murit singură, ca eu să nu... ca ei să nu poată... 

Niciunul dintre ei nu vorbi şi nici nu se mişcă. Ea nu-şi dădea 
seama dacă asta înrăutățea situația. Dacă mâna cu care Lorcan îi 
atinsese spatele o făcea să plângă mai tare. 

Cuvintele se rostogoliră de pe buzele tremurânde ale lui Elide: 

- A spus s-să-ți aminteşti că ai promis s-să-i pedepseşti pe toți. 
Şi a s-spus că poți descuia orice uşă, dacă ai c-cheia. 

Aelin strânse din buze şi închise ochii. 

Un bărbat brunet şi chipeş se apropie. Era, poate, cu doar câțiva 
ani mai în vârstă decât ea, dar se mişca atât de grațios, încât fata se 
simțea mică şi neînsemnată în fața lui. Ochii lui de safir, inteligenți 
şi netulburaţi — şi trişti — o țintuiră pe Elide. 

- Kaltain Rompier ţi-a salvat viața? Și ţi-a dat aia? 

EI o cunoştea - o cunoscuse. 

Manon Cioc-negru spuse cu o voce slabă şi amuzată: 

- Lady Elide Lochan din Perranth, ţi-l prezint pe Dorian 
Havilliard, Regele Adarlanului! 

Regele ridică din sprâncene către vrăjitoare. 

- M-maiestate, se bâlbâi ea, înclinându-şi capul. De fapt, ar fi 
trebuit să se ridice. Să nu mai zacă pe pământ ca un vierme. Dar 
încă ținea crâmpeiul de pânză şi piatra. 

Aelin îi şterse fața umedă cu mâneca, apoi se îndreptă. 

— Ştii ce ai cu tine, Elide? 

- D-da, Maiestate. 

Ochii de turcoaz, bântuiți şi obosiţi, se ridicară spre ai ei. Apoi 
se îndreptară spre Lorcan. 

- De ce nu ai luat-o? Vocea era goală şi dură. Elide bănui că era 
norocoasă dacă nu fusese niciodată folosită asupra ei. 

Lorcan îi întâlni privirea fără să tresară. 

- Nu îmi aparţine. 

Aelin se uită acum între ei, văzând prea multe şi îi spuse lui 
Lorcan, cu un chip rece: 

- Mulţumesc pentru că mi-ai adus-o. 

Ceilalți parcă se străduiau să nu pară prea șocați de acele cuvinte. 

Dar Aelin se întoarse spre Manon. 

- O revendic. Cu sau fără sânge de vrăjitoare în vene, este Lady 
din Perranth şi îmi aparține. 

Ochii aurii licăriră încântați de provocare. 

- Şi dacă o revendic eu pentru clanul Cioc-negru? 

- Cioc-negru - sau Crochan? spuse mieros Aelin. 

Elide clipi. Manon - şi pentru vrăjitoarele Crochan? Ce căuta 
Aripa Conducătoare aici? Unde era Abraxos? 

- Ai grijă, Maiestate! zise vrăjitoarea. De vreme ce numai tăciu- 
nii i-au rămas din putere, va trebui să ne luptăm din nou după 
vechea modă. 

Rânjetul periculos reveni. 

- Ştii, speram la runda a doua. 

- Doamnelor! spuse printre dinţi prinţul cu păr argintiu. 

Amândouă se întoarseră, zâmbindu-i îngrozitor de nevinovat 
lui Rowan Whitethorn. Prinţul Fae, spre meritul lui, tresări doar 
după ce ele se uitară din nou în altă parte. 

Elide îşi dori să se fi putut ascunde în spatele lui Lorcan, când 
ambele femei îşi îndreptară încă o dată atenţia aproape feroce spre 
ea. Manon se întinse în față, înclinându-i mâna lui Elide spre locul 
în care aştepta Aelin. 

- Poftim, am terminat cu asta, spuse Manon. 

Aelin se crispă un pic, dar băgă în buzunar pânza cu cheia înă- 
untru. O umbră se ridică imediat din inima lui Elide, o prezență 
discretă, acum redusă la tăcere. 

- În picioare! îi ordonă Manon. Noi aveam ceva treabă. 

Ea întinse o mână ca să o ridice pe Elide, dar Lorcan interveni şi 
o făcu el însuşi. Nu-i eliberă braţul lui Elide, iar ea încercă să nu se 
sprijine în căldura lui. Încercă să nu pară că abia făcuse cunoştinţă 
cu regina ei, cu prietenii şi curtenii săi şi... cumva, îl consideră 
acum pe Lorcan cel mai neameninţător dintre toți. 

Manon îi zâmbi superior lui Lorcan. 

- Masculule, revendicarea ta este în coada listei, zise ea şi îşi ară- 
tă dinții din fier care-i făcură fața frumoasă să pară înspăimântătoare. 

Lorcan nu îi dădu drumul. Manon vorbi într-un fel care, de obi- 
cei, aducea moartea: 

- Nu. O. Atinge. 

- Nu-mi dai tu ordine, vrăjitoareo! spuse Lorcan. Şi nu ai nimic 
de spus cu privire la ceea ce este între noi. 

Elide se încruntă la el. 

- Înrăutăţeşti lucrurile. 

- Nouă ne place să-i spunem „prostie teritorială“, mărturisi 
Aelin. Şi „ticălos Fae posesiv“ se potrivește la fel de bine. 

Prinţul Fae tuşi cu subînţeles în spatele ei. 

Regina se uită peste umăr, ridicând din sprâncene. 

- Uit vreun nume de alint? 

Ochii prințului războinic străluciră, chiar dacă afișă o concen- 
trare de prădător. 

- Cred că le-ai spus pe toate. 

Aelin îi făcu semn din ochi lui Lorcan. 

- Dacă o răneşti, îţi voi topi oasele! fu tot ce spuse ea şi plecă. 

Manon îşi dezgoli și mai mult dinţii de fier şi mimă o plecăciune 
în fața lui Lorcan, când merse în urma reginei. 

Aedion îl măsură din priviri pe Lorcan şi pufni. 

- Aelin face ce vrea, dar cred că m-ar lăsa să văd câte oase pot 
să-ți rup înainte să ți le topească ea. 

După aceea, le urmă şi el pe cele două femei. Una cu păr argin- 
tiu, una blondă. 

Elide aproape ţipă când leopardul-fantomă apăru de nicăieri, 
zvâcnind din mustăţi spre Lorcan, iar apoi se duse după femei, agi- 
tându-și coada pufoasă. 

Apoi plecă şi regele, urmat de masculii Fae. Numai prințul Rowan 
Whitethorn rămase acolo. Fl îi aruncă o privire lui Elide. 

Elide se smuci imediat din prinsoarea lui Lorcan. Aelin şi Aedion 
se opriseră în față, așteptând-o. Schiţându-i un zâmbet binevoitor. 

Aşadar, Elide se îndreptară spre ei, spre curtenii ei, şi nu se 
uită înapoi. 


Rowan tăcuse în ultimele câteva minute, observând. 

Lorcan fusese dispus să moară pentru Elide. Fusese dispus să 
amâne să o caute pe Maeve ca Elide să trăiască. Şi, apoi, fusese des- 
tul de posesiv, încât să-l facă pe Rowan să se întrebe dacă tot timpul 
părea atât de ridicol în preajma lui Aelin. 

Acum singur, Rowan îl întrebă pe Lorcan: 

- Cum ne-ai găsit? 

El îi zâmbi tăios. 

- Un zeu întunecat m-a înghiontit în direcţia asta. Armata ilke- 
nilor s-a ocupat de restul. 

Era acelaşi Lorcan pe care-l cunoştea de secole şi, totuşi... nu era 
el. O parte dură fusese slăbită - nu, alinată. 

Lorcan se holbă spre sursa acelei alinări, dar maxilarul i se 
încleştă când își îndreptă atenţia spre locul în care Aelin merse 
lângă ea. 

- Puterea aia ar putea la fel de uşor să o distrugă, ştii. 

- Ştiu, recunoscu Rowan. Ceea ce făcuse ea în urmă cu câteva 
minute, puterea pe care o invocase şi o dezlănţuise... Fusese un cân- 
tec la auzul căruia magia lui explodase natural. 

Când rezistenţa ilkenilor cedase în cele din urmă în faţa focului, 
a gheții şi a vântului, Rowan nu reuşise să-şi înăbușe dorința de a 
pătrunde în mijlocul arzător al puterii şi să o vadă strălucind în ea. 

La jumătatea drumului, îşi dăduse seama că nu era doar o sim- 
plă ispită. Îl interesa femeia dinăuntru, care poate că avea nevoie de 
contactul fizic cu o altă ființă pentru a-şi reaminti că avea un trup şi 
de oamenii care o iubeau; şi acest lucru ar fi adus-o înapoi din 
starea de calm ucigaș, care îi doborâse atât de nemilos pe ilkeni 
din ceruri. 

Dar, apoi, flăcările dispăruseră, cadavrele inamicilor se transfor- 
maseră în gheață şi cenuşă, iar ea se uitase la el. Pe toți zeii! Când îl 
privise, aproape căzuse în genunchi. 

Fra regina, iubita şi prietena lui — şi mai mult de atât. Lui nu-i 
păsase că aveau spectatori. E] trebuise să o atingă, să se asigure că ea 
era bine, să simtă femeia care putea face lucruri atât de măreţe şi de 
îngrozitoare şi în ochii căreia tot se zărea vitalitatea care-l chema. 

„Mă faci să vreau să trăiesc, Rowan.“ 

EI se întrebă dacă Elide Lochan îl făcuse cumva pe Lorcan să 
simtă acelaşi lucru. 

— Şi cum rămâne cu misiunea ta? îl întrebă pe Lorcan. 

Blândeţea părăsise trăsăturile sculptate în granit ale lui Lorcan. 

- Ce-ar fi să-mi spui ce cauţi în locul ăsta infect, şi apoi o să 
discutăm despre planurile mele. 

- Aelin poate să decidă ce să-ţi spun. 

- Ce câine cuminte! 

Rowan îi zâmbi indolent, dar se abţinu să facă vreun comen- 
tariu cu privire la femeia delicată şi brunetă care îl controla acum 
pe Lorcan. 


că 
"ei aa 


CAPITOLUL, 58 


Kaltain Rompier tocmai schimbase soarta războiului. 

Dorian nu se mai simțise niciodată atât de rușinat de propria 
persoană. 

El ar fi trebuit să fie mai bun. Ar fi trebuit să vadă mai bine. Cu 
toții ar fi trebuit. 

Gândurile îl ameţiră când Dorian rămase în spatele complexu- 
lui templului pe jumătate inundat, urmărind în tăcere cum Aelin 
studia cufărul de pe altar, ca și când ar fi fost un inamic. 

Regina era acum flancată de Lady Elide, Manon fiind de partea 
cealaltă a fetei brunete, iar Lysandra stătea întinsă în forma-i de 
leopard-fantomă la picioarele reginei. 

Puterea, doar din acel grup, era ameţitoare. Iar Elide... În dru- 
mul înapoi spre ruine, Manon îi şoptise lui Aelin cum că Elide era 
păzită de Anneith. 

Păzită, așa cum și restul păreau să fie de alți zei. 

Lorcan intră în ruine, cu Rowan lângă el. Fenrys, Gavriel şi 
Aedion se apropiară de ei, cu mâinile pe săbii, corpurile încă vibrân- 
du-le de încordare în timp ce-l ţineau sub observaţie pe Lorcan. Mai 
ales cele ale războinicilor lui Maeve. 

Ei formau un alt inel al puterii. 

Lorcan - Lorcan era binecuvântat de însuși Hellas, îi spusese 
Rowan în călătoria cu barca spre Insulele Morţii. Hellas, zeul mor- 
ţii. Care călătorise aici cu Anneith, consoarta lui. 

Lui Dorian i se ridică părul de pe brațe. 

Urmaşi - fiecare din ei atins de un alt zeu, fiecare din ei ghidat 
aici subtil și în liniște. Nu era o coincidență. Nu putea fi. 

Manon îl observă stând la câţiva pași distanță, îi zări chipul 
atent şi se desprinse din cercul de femei care vorbeau încet, ca să 
vină lângă el. 

- Ce e? 

Dorian îşi încleştă maxilarul. 

- Chestia asta nu-mi miroase a bine. 

El aşteptă să fie contrazis, luat în râs, însă Manon îi spuse 
doar atât: 

- Explică-mi! 

El deschise gura, dar Aelin urcă pe platformă. 

Lacătul - Lacătul care ar fi ţinut cheile Wyrd, care i-ar fi permis 
lui Aelin să le pună din nou în poarta lor. Mulțumită lui Kaltain, 
mulțumită lui Elide, ei mai aveau nevoie doar de cea a lui Erawan, 
oriunde ar fi păstrat-o. Dar să pună mâna pe Lacăt... 

Rowan ajunse imediat lângă regină, când ea se uită în cufăr. 

Încet, ea la ei. La Manon. 

- Urcă aici! spuse regina cu o voce descurajant de calmă. 

Manon avu înţelepciunea să nu refuze. 

- Nu este locul sau momentul să-l explorezi, îi spuse Rowan 
reginei. O să-l luăm cu noi pe navă şi apoi o să mai vedem ce e 
de făcut. 

Aelin îi confirmă în șoaptă, albă la față. 

- Lacătul a fost vreodată aici? îi întrebă Manon. 

- Nu ştiu. Dorian nu o auzise pe Aelin rostind cuvintele, însă 
asta fu suficient să îl facă să urce treptele, apa picurând în urma lui 
când aruncă o privire înăuntru. 

Nu era niciun Lacăt. Nu aşa cum se așteptaseră, nu cum i se pro- 
misese reginei şi nu cum fusese instruită să-l găsească. 

În cufărul din piatră era doar un singur obiect: o oglindă înră- 
mată în fier, a cărei suprafaţă era aproape aurie din cauza vechimii, 

pătată şi acoperită de murdărie. Şi, de-a lungul marginii complicat 
sculptate, ascuns în colţul din dreapta sus... 

Semnul Ochiului Elenei. Un simbol al vrăjitoarelor. 

- Ce naiba este asta? întrebă Aedion de pe treptele de dedesubt. 

Manon fu cea care îi răspunse, uitându-se chiorâș la chipul aspru 
al reginei: 

- Este oglinda unei vrăjitoare. 

- Ce? întrebă Aelin. 

Ceilalţi se apropiară. 

Manon bătu uşor, cu unghia, marginea de piatră a cufărului. 

- Când ai ucis-o pe Picioare-galbene, ţi-a dat ceva de înţeles în 
ceea ce priveşte motivul pentru care era aici, ţi-a spus ce voia de la 
tine sau de la fostul rege? 

Dorian încercă să-şi amintească, dar nu reuşi. 

- Nu, răspunse apoi. 

Aelin îi aruncă o privire întrebătoare, dar Dorian scutură din cap. 

- Tu ştii de ce a fost aici? o întrebă ea pe vrăjitoarea care dădu 
uşor din cap, ezitând un pic. 

Dorian se pregăti. 

- Vrăjitoarea Picioare-galbene a venit aici ca să-l întâlnească pe 
rege - să-i arate cum funcționează oglinzile ei magice. 

- Le-am spart aproape pe toate, spuse Aelin, încrucişându-şi 
braţele. 

- Nu ai distrus decât nişte imitații şi trucuri ieftine. Adevăratele 
ei oglinzi de vrăjitoare... Pe acelea nu le poți sparge. Cel puţin, nu 
cu uşurinţă. 

Pe Dorian îl îngrozea direcţia în care se îndrepta discuţia. 

- Ce poţi să faci cu ele? 

- Poţi să vezi viitorul, trecutul şi prezentul. Poţi să vorbeşti între 
oglinzi, dacă cineva are una la fel. Și, apoi, mai sunt cele rare din 
argint - a căror făurire necesită ceva vital din partea cui le face. 

Vocea lui Manon se auzi mai încet. Dorian se întrebă dacă până 
şi printre vrăjitoarele Cioc-negru poveştile acestea fuseseră şoptite 
doar la focurile de tabără. 

- Celelalte oglinzi amplifică şi înmagazinează explozii de putere 
brută, ca să fie dezlănțuite în cazul în care oglinda este îndreptată 
spre ceva. 

- Sunt o armă, spuse Aedion, făcând-o pe Manon să dea din cap. 

Probabil că şi generalul pusese cap la cap toate informațiile, de- 
oarece întrebă înaintea lui Dorian: 

- Vrăjitoarea Picioare-galbene s-a întâlnit cu el pentru armele 
astea, nu-i aşa? 

Manon rămase tăcută destul de mult, încât el ştiu că Aelin voia 
să insiste. Însă Dorian o avertiză din priviri să tacă, iar ea își ținu 
gura, la fel ca toți ceilalți. 

În cele din urmă, vrăjitoarea spuse: 

- Ei fac turnuri. Imense, dar care să poată fi cărate pe câmpul de 
luptă, acoperite de astfel de oglinzi, pentru ca Erawan să le folo- 
sească împreună cu puterile lui — ca să vă incinereze armatele din 
câteva lovituri. 

Aelin închise ochii. Rowan puse o mână pe umărul ei. 

- Asta este... una dintre oglinzile pe care vrea să le folosească? 
întrebă Dorian, gesticulând spre cufăr, spre oglinda dinăuntru. 

- Nu, spuse Manon, studiind oglinda vrăjitoarei din cufăr. Orice 
fel de oglindă ar fi asta, este... Nu ştiu pentru ce a fost făcută şi nici 
ce puteri are. Dar, cu siguranţă, nu este Lacătul pe care îl cauţi. 

Aelin scoase Ochiul Elenei din buzunar, cântărindu-l în palmă 
şi oftă brusc pe nas. 

- Sunt gata să termin cu ziua de azi. 


TD 


Masculii Fae transportară oglinda între ei kilometri în şir. 

Rowan şi Aedion insistară ca Manon să le mai dea detalii despre 
turnurile vrăjitoarelor. Două erau deja construite, dar ea nu ştia 
câte altele se mai construiau. Acestea erau postate în trecătoarea 
Ferian şi, probabil, şi în alte părți. Nu, nu ştia cum le transportau 
sau câte vrăjitoare erau la un turn. 

Aelin lăsă cuvintele să se ordoneze într-o parte profundă şi 
liniştită a ei. Avea să înţeleagă cum stătea treaba cu oglinda aia bles- 
temată a doua zi, după ce ar fi dormit. 

Magia ei era epuizată. Pentru prima dată în ultimele zile, puţul 
de magie era inactiv acum. 

Putea să doarmă o săptămână. O lună. 

Fiecare pas prin mlaștină, înapoi spre locul în care i-ar fi aşteptat 
cele trei nave, era un efort. Lysandra se oferea deseori să se trans- 
forme într-un cal şi să o poarte, dar Aelin refuza. Și creatura meta- 
morfică era epuizată. Cu toții erau. 

Ea voia să discute cu Elide, voia să o întrebe atât de multe lucruri 
despre anii în care fuseseră despărțite, dar... Epuizarea care o cople- 
şise făcea aproape imposibilă discuţia. Ştia ce fel de somn o chema — 
somnul profund şi reconfortabil, pe care trupul i-l cerea după un 
consum prea mare de magie, după o lungă perioadă de înfrânare. 

Aşadar, Aelin nu prea vorbi cu Elide, lăsând-o pe Lady să se re- 
zeme de Lorcan în graba lor spre coastă, cărând oglinda. 

Prea multe secrete - erau încă prea multe secrete în legătură cu 
Elena, Brannon şi războiul lor de demult. Existase Lacătul vreo- 
dată? Sau oglinda vrăjitoarei era Lacătul? Prea multe întrebări şi 
prea puţine răspunsuri. Avea să deslușească totul, odată întorși în 
siguranță, odată ce ar fi avut şansa să doarmă. 

De îndată ce... şi toate celelalte lucruri s-ar fi aşezat. Așadar, ei 
merseră cu greu prin mlaștină, fără odihnă. 

Lysandra fu cea care, cu simţurile de leopard, detectă la un kilo- 
metru distanță de plaja cu nisip alb şi de marea calmă și gri de din- 
colo un zid de dune de nisip înverzite, care blocau câmpul vizual 
din faţă. 

Toţi îşi scoaseră armele când urcară pe dune, nisipul alune- 
cându-le de sub picioare. Rowan nu se transformă - singura do- 
vadă a extenuării pe care o arătase. El ajunse primul pe deal și-și 
scoase sabia de pe spate. 

Respiratul o făcu pe Aelin să simtă arsuri în gât când se opri lân- 
gă el, Gavriel şi Fenrys aşezând uşor oglinda în cealaltă parte a ei. 

Pentru că o sută de pânze gri se vedeau înainte, înconju- 
rându-le nava. 

Acestea se Împrăştiau spre orizontul vestic, într-o linişte deplină, 
cu excepţia oamenilor pe care abia îi puteau zări la bord. Nave din 
vest... din Golful din Oro. 

Flota lui Melisande. 

Şi, pe plajă, îi aşteptau... o armată de douăzeci de războinici, 
conduși de o femeie cu mantie gri. Lysandra își scoase ghearele 
când mârâi încet. 

Lorcan o împinse pe Elide în spatele lui. 

- Ne retragem spre mlaștini, îi spuse el lui Rowan, care evaluă 
împietrit grupul de pe plajă şi flota care se ivea. Putem să scăpăm 
de ei. 

Aelin îşi băgă mâinile în buzunare. 

- Nu au să ne atace. 

- Presupui asta bazându-te pe anii întregi de experienţă în răz- 
boi? întrebă Lorcan zeflemitor. 

- Ai grijă! mârâi Rowan. 

- E absurd, spuse Lorcan, răsucindu-se, ca şi când ar fi vrut să 
o ia pe Elide, care era palidă la față, lângă el. Rezervele noastre 
sunt epuizate... 

Un zid de foc subţire ca hârtia îl împiedică pe Lorcan să o arunce 
pe Elide peste umăr. Cam cât reuşi Aelin să invoce. 

Manon, cu unghiile ei de fier, păşi în faţa lui când mormăi: 

- Nu o duci nicăieri pe Elide. Nici acum şi nici altă dată. 

Lorcan se îndreptă. Şi, înainte să poată strica totul cu cearta lor, 
Elide îi atinse brațul lui Lorcan, care ţinea sabia, cu o mână delicată. 

- Este alegerea mea, Manon. 

Manon doar se uită la mâna de pe braţul lui Lorcan. 

- Vom discuta mai târziu despre asta. 

Într-adevăr. Aelin îl măsură din priviri pe Lorcan şi făcu semn 
din bărbie. 


- Du-te şi fii supărat în altă parte! 

De pe plajă, însoțită de soldaţii săi, femeia cu mantie se îndrepta 
în direcţia lor. 

- Chestia asta nu s-a terminat, mormăi Lorcan. 

Aelin schiță un zâmbet. 

- Crezi că nu ştiu? 

Însă Lorcan merse spre Rowan, puterea întunecată licărindu-i 
şi unduindu-se pe valuri ca un tunet tăcut, şi adoptă o poziție 
defensivă. 

Aelin se uită la prințul ei cu chip de piatră, apoi la Aedion, 
care-și ținea sabia şi scutul înclinate şi pregătite, și la ceilalți. 

- Să mergem să-i salutăm. 

Rowan tresări. 

- Aelin... 

Dar ea deja cobora duna, străduindu-se să nu alunece pe ni- 
sipul instabil, să-şi ţină fruntea sus. Ceilalţi, care veneau din urmă, 
erau încordaţi ca nişte arcuri, dar respirau normal — pregătiți pen- 
tru orice. 

Soldaţii în armuri grele şi uzate, de culoare gri, cu fețe dure şi cu 
cicatrice, îi măsurară din priviri când atinseră nisipul. Fenrys mârâi 
la unul dintre ei, iar bărbatul îşi feri privirea. 

Însă femeia cu mantie își dădu jos gluga în timp ce se apropie cu 
o graţie de felină, oprindu-se la aproximativ trei metri distanță. 

Aelin ştia tot despre ea. 

Ştia că acum avea douăzeci de ani. Ştia că acel roşu ca vinul era 
culoarea naturală a părului de lungime medie. Ştia că ochii că- 
prui-roşiatici erau singurii pe care îi văzuse în orice tărâm, în orice 
aventură. Ştia că blazonul familiei sale era capul de lup de pe măciu- 
lia sabiei puternice de la șold. Îi cunoştea pistruii, buzele pline şi 
surâzătoare şi braţele înşelător de subțiri, care-i ascunseră muşchii 
tari ca piatra, când şi le încrucişă. 

Ansel din Briarcliff, Regina Pustiurilor, schiță un rânjet când în- 
trebă tărăgănat: 

- Aelin, cine ţi-a permis să-mi foloseşti numele în luptele 
din groapă? 

- Eu mi-am acordat permisiunea să-ți folosesc numele cum 
vreau, Ansel, în ziua în care ţi-am cruțat viaţa în loc să ţi-o curm, ca 
unei lașe. 

Zâmbetul încrezut i se întinse şi mai mult pe buze. 

- Bună, ticăloaso, spuse mieros Ansel. 

- Bună, trădătoareo, îi răspunse la fel Aelin, studiind flota care 
se întindea în faţa lor. Se pare că ai ajuns la timp, în cele din urmă. 

Aelin simţi şocul total al tovarășilor ei când Ansel făcu teatral o 
plecăciune, gesticulând spre navele din fața lor, şi spuse: 

- Aşa cum mi-ai cerut: flota ta. 

Aelin pufni. 

- Se pare că soldaţii tăi au prins şi zile mai bune. 

- O, mereu arată așa! Am încercat din răsputeri să îi fac să se 
intereseze mai mult de înfățișarea şi de frumuseţea lor interioară, 
dar... ştii cum sunt bărbaţii. 

Aelin chicoti, chiar dacă simţi că șocul tovarășilor ei se trans- 
formă în ceva fierbinte. 

Manon înaintă, briza mării suflându-i şuviţele albe peste faţă, şi 
îi spuse lui Aelin: 

- Flota lui Melisande se pleacă Morathului. La fel de bine ai 
putea să semnezi o alianță cu Erawan, dacă ai să lucrezi cu 
această... persoană. 

Ansel păli când văzu dinţii şi unghiile de fier. Iar Aelin îşi aminti 
povestea pe care i-o şoptise cândva asasina transformată în regină, 
pe nisipurile bătute de vânt ale deşertului şi sub covorul de stele. O 
prietenă din copilărie - mâncată de vie de o vrăjitoare Dinţi-de-fier. 

Pe de altă parte, după măcelul familiei ei, Ansel fusese cruțată 
când intrase în tabăra vrăjitoarei Dinţi-de-fier. 

- Ea nu este din Melisande, îi spuse Aelin lui Manon. Pustiurile 
sunt aliații Terrasenului. 

Aedion tresări, studiind acum navele şi femeia din fața lor. 

Manon Cioc-negru spuse cu o voce ca moartea: 

- Cine este ea ca să vorbească despre Pustiuri? 

O, pe toţi zeii! Aelin îşi impuse să afişeze lipsă de respect şi ges- 
ticulă între cele două femei. 

- Manon Cioc-negru, Moştenitoarea Clanului vrăjitoarelor 
Cioc-negru și, acum, ultima Regină Crochan... ţi-o prezint pe Ansel 
din Briarcliff, asasina şi Regina Pustiurilor Vestice. 


Vuietul îi umplu mintea lui Manon când ei vâsliră înapoi spre 
nava lor, întrerupți numai de pleoscăitul vâslelor în valurile calme. 

Avea să o ucidă pe ticăloasa roșcată. Lent. 

Ei rămaseră în tăcere până ce ajunseră şi urcară la bordul 
navei înalte. 

Nici urmă de Abraxos. 

Manon scrută cerul, flota, marea. Nici urmă de solzi. 

Furia din stomac i se transformă în altceva, în ceva mai rău, iar 
ea făcu un pas spre căpitanul roşu la față, ca să ceară răspunsuri. 

Dar Aelin îi tăie nonşalant calea, aruncându-i un zâmbet de vi- 
peră când privi între Manon și femeia roșcată, care se rezema acum 
de stâlpul scării. 

- Voi două ar trebui să discutați mai târziu. 

Manon o ocoli rapid. 

- Ansel din Briarcliff nu vorbeşte în numele Pustiurilor. 

Unde era Abraxos... 

- Dar tu o faci? 

Iar Manon trebui să se întrebe dacă ea cumva... se încurcase în 
planurile urzite de regină. Mai ales când Manon se trezi din nou 
forțată să se oprească, să se întoarcă spre regina care rânjea supe- 
rior şi să spună: 

- Da, vorbesc. 

Până şi Rowan clipi la tonul lui Manon Cioc-negru - la vocea 
care nu era a unei vrăjitoare, a unei războinice sau a unui predator, 
ci unei regine. 

A ultimei Regine Crochan. 

Rowan evaluă lupta posibil explozivă dintre Ansel din Briarcliff 
şi Manon Cioc-negru. 

EI își aminti tot ce îi spusese Aelin despre Ansel - despre tră- 
darea din timpul antrenamentului celor două femei în deșert, des- 
pre lupta până la moarte, care o făcuse pe Aelin să o cruțe pe femeia 
roșcată. Era o datorie de viață, pe care Aelin îi ceruse să i-o plătească. 

Ansel, cu o aroganță care explica pe deplin de ce ea şi Aelin se 
împrieteniseră rapid, îi spuse tărăgănat lui Manon din locul în care 
se cățărase pe treptele punţii pupei: 

- Ei bine, din câte ştiu, nici vrăjitoarele Crochan şi nici cele 
Dinţi-de-fier nu s-au deranjat să aibă grijă de Pustiuri. Presupun că, 
de vreme ce sunt cea care i-a hrănit şi apărat pe oamenii Pustiurilor 
în ultimii doi ani, pot să vorbesc în numele lor. Şi să decid pe cine 
ajutăm şi cum să o facem. Ansel rânji cu superioritate către Aelin. 
Vrăjitoarea se holba la gâtul ei, ca şi când ar fi vrut să-l sfâşie cu 
dinţii ei de fier. Noi suntem vecine, la urma urmelor. N-aș fi o bună 
vecină, dacă nu aş da o mână de ajutor. 

- Explică-mi, spuse ferm Aedion, inima bătându-i destul de 
puternic, încât Rowan să o audă. 

Era primul cuvânt pe care îl rostise generalul de când Ansel îşi 
scosese gluga. De când mica surpriză a lui Aelin îi aşteptase pe plajă. 

Ansel îşi înclină capul, iar Rowan își dădu seama că nuanța păru- 
lui mătăsos, care strălucea în lumină, era cea a celui mai bogat vin 
roşu. Întocmai cum i-l descrisese Aelin odată. 

- Ei bine, acum câteva luni, îmi vedeam de treabă în Pustiuri, 
când am primit din senin un mesaj de la Aelin. Din Rifthold, mi-a 

trimis un mesaj clar şi răspicat. Lupte în groapă. Ea chicoti, scutu- 
rând din cap. Şi mi-am dat seama că trebuie să mă pregătesc. Să-mi 
mut armata la poalele munţilor Anascaul. 

Aedion respiră sacadat. Numai secolele de antrenament îl împie- 
dicau pe Rowan să respire la fel. Cei din grupul său rămaseră neclin- 
tiți în spatele tuturor, pe poziţiile pe care le luaseră de sute de ori de-a 
lungul secolelor. Gata de măcel — sau să scape cu viaţă, luptând. 

Ansel afișă un rânjet victorios. 

- Jumătate dintre soldaţi se îndreptară într-acolo, gata să se ală- 
ture Terrasenului, patria prietenei mele, Celaena Sardothien, care 
nu a uitat asta, nici măcar când era în Deşertul Roşu; şi care nu a 
încetat să privească spre nord în toate nopţile în care vedeam ste- 
lele. Salvarea regatului pe care nu l-a uitat era cel mai important dar 
pe care puteam să i-l ofer, ca să o răsplătesc. Şi asta înainte să pri- 
mesc scrisoarea ei de acum câteva luni, în care mi-a spus cine este 
şi că o să mă spintece dacă nu am să-i susțin cauza. Eram deja pe 
drum cu armata mea, dar... apoi a sosit următoarea scrisoare, prin 
care mi-a transmis să mă duc în Golful din Oro. Să o întâlnesc 
acolo şi să urmez nişte instrucțiuni exacte. 

Aedion întoarse repede capul spre Aelin, apa sărată a valurilor 
strălucindu-i încă pe fața bronzată. 

- Depeşele din Ilium... 

Aelin flutură leneş o mână spre Ansel. 

- Lasă femeia să termine. 

Ansel se îndreptă spre Aelin şi o luă de braţ. Ea rânji ca o 
diavoliță. 

- Presupun că ştiţi cât de autoritară este Majestatea Sa. Dar i-am 
urmat instrucțiunile. Mi-am adus cealaltă jumătate a armatei când 
m-am îndreptat spre sud, am traversat Colţii Albi şi am ajuns în 
Melisande. Regina de acolo a presupus că am sosit ca să-i oferim 
ajutor. Ne-a lăsat să intrăm pe porţile principale. 

Rowan își ţinu respiraţia. 

Ansel fluieră ascuţit, iar pe nava cea mai apropiată, caii se auziră 
nechezând şi bătând din copite. 

Şi, apoi, un cal Asterion ieși din grajduri. 

Calul era întruparea unei furtuni. 

Rowan nu-şi amintea ultima dată când o văzuse pe Aelin radiind 
de încântare când şopti: 

- Kasida. 

- Ştii că îmi cam place să jefuiesc? continuă Ansel. Cu trupele 
din Melisande împrăștiate spre Morath, a fost nevoită să cedeze. 
Deşi s-a înfuriat când a văzut că iau calul şi situaţia s-a înrăutățit 
când am scos-o din temniţă ca să-i dezvălui că steagul Terrasenului 
flutură alături de lupul meu la ea acasă. 

- Ce? spuse Aedion fără să gândească. 

Aelin şi Ansel se întoarseră spre ei, cu sprâncenele ridicate. 
Dorian făcu un pas înainte, clătinându-se la cuvintele lui Ansel, iar 
Regina Pustiurilor îi aruncă o privire care spunea că i-ar fi făcut 
plăcere să-l devoreze. 

Ansel gesticulă larg cu un braţ către navele din jurul lor. 

- Flota din Melisande este acum flota noastră, iar capitala ne 
aparţine. Ea făcu semn din bărbie spre Aelin. Cu plăcere! 

Manon Cioc-negru izbucni în râs. 


Aedion nu ştia pe cine să fie mai furios: pe Aelin, pentru că nu-i 
spusese despre Ansel din Briarcliff și nenorocita de armată căreia îi 
ordonase să prade ţinutul Melisande şi să îi cucerească flota sau pe 
el însuşi, pentru că nu avusese încredere în ea. Pentru că întrebase 
unde erau aliaţii lor, pentru tot ce insinuase în momentele dinaintea 
atacului ilkenilor. Ea îi acceptase, pur şi simplu, comportamentul. 

În vreme ce toți cei adunaţi pe puntea principală se gândeau la 
vorbele lui Anser, verişoara lui spuse încet: 

- Melisande a vrut să asiste Morathul în despărțirea Nordului 
de Sud. Nu i-am luat orașul pentru glorie sau cucerire, dar nu am să 
permit să intervină nimic între mine şi înfrângerea Morathului. 
Melisande o să înţeleagă acum clar costul alianţei cu Erawan. 

El încercă să nu se enerveze. Era prințul ei general. Rowan era 
consortul ei — sau ceva asemănător. Şi, cu toate acestea, ea nu le 
împărtăşise lucrul acesta. El nici măcar nu se gândise la Pustiuri ca 
la un aliat. Poate că asta era cauza. l-ar fi spus să nu se deranjeze. 

Aedion îi zise lui Ansel: 

- Probabil ca Melisande i-a anunţat deja pe cei din Morath. Fără 
îndoială că armatele lor se grăbesc să se întoarcă în capitală. 
Spune-le oamenilor care ţi-au rămas să traverseze Colţii. Putem 
conduce flota de acolo. 

Ansel se uită la Aelin, care dădu afirmativ din cap. Apoi Regina 
Pustiurilor îl întrebă: 

- Şi după aceea o să mărşăluim în nord, spre Terrasen, şi o să 
traversăm trecătorile din munţii Anascaul? 

Aedion îi confirmă dând doar o dată din cap, gândindu-se deja 
unde urma să-şi posteze oamenii şi cui din legiunea Bane avea să-i 
încredințeze comanda. Fără să-i vadă pe oamenii lui Ansel lup- 
tând... Aedion începu să se îndrepte spre scările punţii pupei, fără 
să se deranjeze să aştepte permisiunea. 

Dar Aelin îl opri, dregându-şi vocea: 

- Mâine-dimineaţă, înainte să plece, să vorbeşti cu Ansel despre 
locul în care să-şi aducă armata, după ce şi-o reîntregeşte. 

El abia dacă dădu din cap şi continuă să urce treptele, ignorând 
privirea îngrijorată a tatălui său când plecă. Ceilalţi se despărţiră în 
cele din urmă, iar lui Aedion nu-i păsa unde plecau, ci doar că avea 
câteva minute de intimitate. 

Se rezemă de balustradă, uitându-se în valurile care loveau 
carena navei, încercând să nu-i observe pe oamenii de pe navele 
din jur, care-i măsurau din priviri pe el şi pe tovarășii lui. 

De la distanţă, auzi câteva din şoaptele lor. „Lupul Nordului, 
Generalul Ashryver.“ Unii începură să spună poveşti - multe dintre 
ele, nişte minciuni sfruntate, doar câteva fiind destul de aproape de 
adevăr. Aedion lăsă sunetul valurilor să le înece. 

Îi simţi mirosul mereu altul şi ceva din pieptul lui se relaxă. Se 
relaxă un pic mai mult la vederea braţelor ei subțiri şi aurii, când ea 
şi le sprijini de balustradă, lângă ale lui. 

Lysandra privi peste umăr spre locul în care vrăjitoarea şi Elide — 
pe toţi zeii, Elide! - plecaseră să se aşeze lângă catargul provei, vorbind 
încet. Probabil că-și povesteau aventurile, de când se despărţiseră. 

Flota nu avea să navigheze până dimineaţă, îl auzise el pe căpi- 
tan spunând. Se îndoia că asta avea vreo legătură cu Aelin, care voia 
să vadă dacă balaurul Aripei Conducătoare s-ar fi întors. 

- Nu ar trebui să zăbovim, spuse Aedion, scrutând acum ori- 
zontul nordic. Ilkenii veniseră dintr-acolo şi, dacă îi găsiseră atât de 
ușor, chiar dacă acum erau înconjurați de o flotă... Avem două chei 
și Lacătul - sau ce naiba este oglinda aia. Fluxul este în avantajul 
nostru. Ar trebui să plecăm. 

Lysandra îi aruncă o privire tăioasă. 

- Du-te şi discută cu Aelin! 

Aedion o studie din cap până în picioare. 

- Ce te preocupă? 

Ea fusese distantă în ultimele câteva zile. Dar acum, văzu cum 
îşi puse masca de curtezană când păru să le impună ochilor să 
strălucească, iar gurii încordate să se relaxeze. 

- Nimic. Pur și simplu sunt obosită. 

Ceva din felul în care ea privea marea îl puse pe gânduri. 

Aedion spuse precaut: 

- Ne-am luptat pe tot continentul. Chiar și după zece ani, lup- 
tele tot mă epuizează. Îmi obosesc trupul şi inima. 

Lysandra îşi trecu un deget pe lemnul neted al balustradei. 

- Credeam... Totul părea o mare aventură. Chiar şi atunci când 
pericolul era atât de îngrozitor, tot era ceva nou, iar eu nu mai 
eram prinsă-n rochii şi-n dormitoare. Dar, după ziua din Golful 
Craniului, nu a mai fost aşa. A început să se transforme în... luptă 
pentru supraviețuire. Și unii dintre noi s-ar putea să nu supra- 
viețuiască. Gura îi tremură uşor. Nu am avut niciodată prieteni — 
nu aşa cum am acum. Şi astăzi, pe plajă, când am văzut flota şi 
m-am gândit că îi aparține inamicului nostru... Pentru o clipă, 
mi-am dorit să nu vă fi întâlnit. Pentru că gândul că oricare dintre 
voi... Ea inspiră. Cum reuşeşti? Cum ai învăţat să păşeşti pe câm- 
pul de luptă cu legiunea Bane şi să nu laşi groaza că nu toți veți 
putea scăpa cu viaţă să te distrugă? 

Aedion ascultă fiecare cuvânt, evaluă fiecare respiraţie tremu- 
rată şi îi vorbi deschis: 

- Tot ce poți să faci este să o înfrunţi. El îşi dori ca ea să nu fi fost 
nevoită să se gândească la astfel de lucruri, să nu o apese o astfel de 
povară. Frica de a pierde... poate să te distrugă la fel de mult ca 
pierderea în sine. 

În cele din urmă, Lysandra îi întâlni. Tristeţea din ochii ei verzi îl 
lovi ca un pumn în stomac. Făcu un efort să nu întindă mâna spre ea. 

- Cred că amândoi o să fim nevoiţi să ne aducem aminte de asta 
pe viitor, spuse ea. 

El dădu din cap, oftând pe nas. 

- Şi să ne amintim să ne bucurăm de timpul pe care îl avem. 
Probabil că ea îşi dăduse seama de asta de atâtea ori ca şi el. 

Gâtul subțire şi minunat i se mişcă atunci când înghiţi, iar ea îi 
aruncă o privire piezişă printre genele plecate. 

— Să ştii că asta — orice ar fi — îmi face plăcere. 

Inima îi bătu cu putere. Aedion se gândi dacă să fie sau nu subtil 
şi să-şi acorde trei secunde ca să decidă. În final, apelă la metoda lui 
obişnuită, care îl ajutase şi pe câmpurile de luptă, şi în afara lor: un 
atac direct şi suficient de arogant ca să-şi surprindă oponenții. 

- Orice ar fi chestia asta dintre noi? spuse el cu o jumătate 
de zâmbet. 

Lysandra deveni chiar defensivă şi ridică mâna. 

- Ştiu că trecutul meu nu este... interesant. 

- Am să te opresc acum, spuse Aedion, îndrăznind să se apropie 
un pas. Și am să-ți spun că nimic nu este neinteresant în ceea ce te 
priveşte. Nimic. Am fost cu mulţi oameni. Cu femei, cu bărbați... 
am încercat tot. 

Ea ridică din sprâncene. Aedion dădu din umeri. 

- Mă simt bine cu ambele sexe, în funcţie de starea mea de spirit 
şi de persoană. Unul dintre foştii iubiţi încă-i era unul dintre prie- 
tenii cei mai apropiaţi — şi cel mai priceput comandant din legiunea 
Bane. Atracția este atracţie. Fl îşi adună curajul. Și ştiu suficiente 
despre asta încât să înţeleg ceea ce noi doi... 

Ceva se întunecă în privirea ei, iar el rămase fără cuvinte. Prea 
curând. Era prea curând pentru o discuţie de genul acesta. 

- Putem să ne dăm seama de cum stau lucrurile. Nu trebuie 
decât să fim sinceri unul cu celălalt. 

Într-adevăr, sinceritatea era singurul lucru pe care voia să-l 
ceară. De la un prieten, nu s-ar fi aşteptat la mai mult. 

Un mic zâmbet dansă pe buzele ei. 

- Da, şopti ea. Hai să-ncepem de acolo. 

El îndrăzni să se mai apropie un pas, fără să-i pese de cine îi 
urmărea de pe punte, de pe tachelaj sau de pe navele din jurul lor. 
Culoarea înflori în obrajii frumoşi şi pentru el fu un efort să nu-i 
atingă cu un deget, apoi cu buzele. Să îi guste pielea. 

Însă nu avea să se grăbească, ci să se bucure de fiecare clipă, aşa 
cum îi spusese şi ei să facă. 

Deoarece asta urma să fie ultima lui vânătoare. Nu intenţiona să 
risipească fiecare moment glorios din prima. Să risipească vreun 
moment pe care i-l oferise soarta şi din tot ce voia să-i arate ei. 

Toate râurile, pădurea şi marea din Terrasen. Voia să o vadă pe 
Lysandra râzând la balurile de toamnă; să împletească panglici în 
jurul pomilor de arminden primăvara și să asculte, cu ochi mari, 
vechile poveşti de război și cu fantome în fața focurilor aprinse, în 
palatele din munți. Totul. I-ar fi arătat totul. Şi-ar fi pășit pe câmpul 
de luptă de nenumărate ori, ca să se asigure de asta. 

Așadar, Aedion îi zâmbi Lysandrei și îi atinse ușor mâna. 

- Mă bucur că, pentru prima dată, suntem de acord. 

Aelin şi Ansel ciocniră sticlele de vin peste masa lungă şi zgâriată 
din bucătăria de pe vas şi băură cu nesaţ. 

În zori, ei trebuiau să navigheze spre nord, înapoi în Terrasen. 

Aelin își rezemă antebraţele de masa alunecoasă. 

- Un toast pentru intrările dramatice. 

Lysandra, ghemită pe bancă în forma-i de leopard-fantomă, cu 
capul în poala lui Aelin, scoase un sunet ca un râs de felină. Ansel 
clipi uimită. 

- Aşadar, ce urmează acum? 

- Ar fi frumos, mormăi Aedion din capătul mesei, de unde el şi 
Rowan se încruntau la ele, să fim incluşi în măcar unul dintre pla- 
nuri, Aelin. 

- Dar faceţi nişte fețe atât de grozave când vi le dezvălui! spuse 
Aelin. 

El şi Rowan mârâiră. O, ea ştia că ei erau supăraţi. Atât de 
supăraţi că nu le spusese despre Ansel. Dar gândul de a-i fi deza- 
măgit, de a fi eşuat... Intenţionase să facă asta de una singură. 

Aparent, Rowan îşi stăpâni suficient supărarea, cât să o întrebe 
pe Ansel: 

- În Melisande nu erau ilkeni sau Valgi? 

- Sugerezi că, dacă ar fi fost, armatele mele nu sunt atât de bune, 
încât să cucerească oraşul? 

Ansel bău din vinul ei, iar amuzamentul îi dansă în privire. 
Dorian stătea la masă între Fenrys şi Gavriel, toți trei găsind de 
cuviință să tacă. Lorcan și Elide erau pe punte - undeva. 

- Nu, prințe, continuă Ansel. Am întrebat-o pe regina din 
Melisande ce-i cu absența ororilor create în Morath şi, după ceva 
muncă de convingere, m-a informat că, prin nişte şiretlicuri şi in- 
trigi, a reuşit să-l ţină pe Erawan departe de ea. Și de soldaţii ei. 

Aelin se îndreptă uşor, dorindu-și să fi avut mai mult vin decât 
sfertul care-i mai rămăsese în sticlă, atunci când Ansel adăugă: 

- După terminarea războiului, Melisande nu va avea cum să se 
scuze că e la mâna lui Erawan sau a Valgilor. Tot ce a făcut regina și 
armata ei — alegerea de a se alia el - a fost o opțiune umană. Ea aruncă 
o privire cu subințeles spre cea mai întunecată parte a bucătăriei, 
unde Manon Cioc-negru stătea singură. Cel puţin Melisande o să 
simpatizeze cu clanul Dinţi-de-fier. 

În lumina slabă, dinţii de fier ai lui Manon licăriră. Părea că ba- 
laurul ei nu fusese reperat sau auzit de când plecase. Iar ea şi Elide 
discutaseră mai mult de o oră pe punte în după amiaza asta. 

Aelin hotări să le facă tuturor o favoare şi interveni: 

- Am nevoie de mai mulți oameni, Ansel. Și nu pot să fiu în mai 
multe locuri, în același timp. 

Acum, toți erau atenţi. 

Ansel lăsă jos sticla. 

- Vrei să-ţi mai adun încă o armată? 

- Vreau să le găseşti pe vrăjitoarele Crochan dispărute pen- 
tru mine. 

Manon se îndreptă brusc. 

— Ce? 

Aelin zgârie un semn de pe masă. 

- Ele se ascund, dar încă sunt acolo, dacă vrăjitoarele din clanul 
Dinţi-de-fier le vânează. Posibil într-un număr destul de mare. 
Promite-le că ai să împarţi Pustiurile cu ele. Tu controlezi Briarcliff 
şi jumătate de coastă. Dă-le lor insula şi Sudul! 

Manon se apropie, cu o privire ucigătoare. 

- Nu ai dreptul să promiţi asemenea lucruri. 

Rowan şi Aedion își apucară rapid săbiile, dar Lysandra des- 
chise un ochi somnoros, întinse o mână pe bancă şi-şi dezvălui 
ghearele ascuţite ca nişte ace, acum între tibiile lui Manon şi Aelin. 

Aelin îi spuse lui Manon: 

- Nu poţi păstra pământul, din cauza blestemului. Ansel l-a câș- 
tigat, cu sânge şi pierderi şi datorită inteligenţei. 

- Este patria mea, patria poporului meu... 

- Ăsta a fost prețul cerut, nu-i aşa? Clanul Dinţi-de-fier îşi pri- 
meşte pământul, probabil în schimbul promisiunii lui Erawan de a 
rupe blestemul. Aelin pufni la ochii mari ai lui Manon. O - Anticele 
nu ţi-au spus asta, nu-i așa? Păcat. Asta au aflat spionii lui Ansel. Ea 
o măsură din priviri pe Aripa Conducătoare. Dacă tu şi vrăjitoarele 
tale o să vă dovediţi mai bune decât Matroanele voastre, o să aveţi şi 
voi un loc în ţinut. 

Manon se întoarse la locul ei şi se încruntă la micul cuptor din 
bucătărie, ca şi când ar fi putut să-l îngheţe. 

- Ce sensibile sunt vrăjitoarele astea! şopti Ansel. 

Aelin strânse din buze, dar Lysandra râse din nou. Manon își 
lovi unghiile unele de altele din celălalt capăt al camerei. Lysandra 
îi răspunse cu ale ei. 

Aelin îi spuse lui Ansel: 

- Găseşte-le pe vrăjitoarele Crochan! 

- Au dispărut toate, interveni din nou Manon. Le-am vânat 
până când aproape le-am exterminat. 

Aelin se uită încet peste umăr. 

- Dar dacă le-ar chema regina lor? 

- Nu sunt regina lor, aşa cum nici tu nu eşti. 

Aveau ele să se lămurească în privinţa asta. Aelin puse o palmă 
pe masă. 

- Trimite în nord pe cine şi orice poţi, îi spuse ea lui Ansel. 
Măcar o să-l enervăm pe Erawan dacă o să prădăm capitala din 

Melisande pe ascuns, dar nu vrem să rămânem blocați aici când 
Terrasenul o să fie atacat. 

- Cred că Erawan s-a născut supărat. 

Numai Ansel, care sfidase o dată moartea sărind peste o râpă și 
o convinsese şi pe Aelin să sară, lucru care aproape o costase viața, 
ar fi luat peste picior un rege Valg. Dar Ansel adăugă: 

- Am s-o fac. Nu ştiu cât de eficient o să fie planul, dar oricum 
trebuie să mă duc în nord. Deşi cred că lui Hisli o să i se frângă ini- 
ma să îşi ia din nou rămas-bun de la Kasida. 

Nu era nicio surpriză că Ansel reuşise să o păstreze pe Hisli, 
iapa Asterion pe care o furase pentru sine. Dar Kasida - o, Kasida 
era la fel de frumoasă cum şi-o amintea Aelin, chiar mai frumoasă 
odată ce fusese condusă peste o pasarelă, pe navă. Aelin mângâiase 
iapa când o duse în grajdurile înghesuite şi umede şi o mituise cu 
un măr, ca să o ierte. 

Ansel bău din sticlă. 

- Am auzit, ştii? Când te-ai dus în Endovier, încă îmi făceam loc 
spre tron şi mă luptam cu hoarda Lordului Loch, împreună cu lor- 
zii pe care i-am adunat, dar... chiar şi în Pustiuri, noi am aflat când 
ai fost trimisă aici. 

Aelin zgârie din nou masa, perfect conştientă că ceilalți ascultau. 

- Nu a fost amuzant. 

Ansel dădu aprobator din cap. 

- După ce l-am ucis pe Loch, a trebuit să rămân ca să-mi apăr 
tronul, să îndrept din nou lucrurile pentru poporul meu. Dar am 
ştiut că, dacă exista cineva care să supraviețuiască în Endovier, tu 
erai aceea. Am plecat vara trecută. Am ajuns în munţii Ruhnn când 
am aflat că nu mai eşti acolo. Că ai fost dusă în capitală de... Ea se 
uită la chipul împietrit al lui Dorian, din cealaltă parte a mesei. El. 
Dar nu am putut să mă duc în Rifthold. Era prea departe şi eu eram 
plecată prea mult timp. Aşadar, m-am întors. Am plecat acasă. 

Aelin vorbi gâtuit. 

- Ai încercat să mă salvezi? 

Focul făcea ca părul lui Ansel să capete nuanţe de rubiniu şi auriu. 

- Nu a trecut o oră în care să nu mă gândesc la ce am făcut în 
deșert. La cum ai tras săgeata aceea după douăzeci şi unu de mi- 
nute. Mi-ai spus douăzeci; că ai să tragi chiar dacă nu aș fi ieşit din 
raza de acţiune. Eu număram; ştiam câte au trecut. Mi-ai dat un 
minut în plus. 

Lysandra se întinse, băgându-şi botul în mâna lui Ansel. Ea o 
scărpină leneş pe creatura metamorfică. 

- Tu erai oglinda mea, spuse Aelin. Minutul în plus a fost 
pentru amândouă. Aelin ciocni din nou sticla de cea a lui Ansel. 
Mulţumesc! 

- Nu-mi mulţumi încă, zise simplu Ansel. 

Aelin se îndreptă. Ceilalţi se opriră din mâncat, lăsându-și tacâ- 
murile în tocană. 

- Focurile de-a lungul coastei nu au fost aprinse de Erawan, 
spuse Ansel, ochii căprui licărind în lumina lămpii. I-am interogat 
pe regina din Melisande şi pe locotenenţii ei, dar... nu a fost un 
ordin din Morath. 

Mârâitul uşor al lui Aedion îi spuse că toți cunoşteau răspunsul 
înainte ca Ansel să continue. 

- Am primit un raport că soldaţii Fae le-au aprins, trăgând 
săgeți de pe nave. 

- Maeve, şopti Gavriel. Dar lui nu-i stă în fire să işte incendii. 

- Mie da, spuse Aelin. 

Se uitară unii la alţii. Ea râse ironic. 

Ansel dădu din cap. 

- Ea a pornit incendiul şi a dat vina pe tine. 

- Cu ce scop? întrebă Dorian, trecându-şi mâna prin părul 
negru-albăstrui. 

- Ca să o submineze pe Aelin, spuse Rowan. Ca să o facă să pară 
o tirană, nu o salvatoare. O ameninţare pe care să o înfrunţi, nu 
căreia să i te alături. 

Aelin țâţâi. 

- Maeve joacă bine, trebuie să recunosc. 

- Deci a ajuns pe țărmurile acelea, spuse Aedion. Dar unde 
naiba este? 

Frica se instală în stomacul lui Aelin. Ea nu reuşi să spună că în 
nord. Să sugereze faptul că poate Maeve naviga acum spre 
Terrasenul lipsit de apărare. O uitătură spre Fenrys şi Gavriel îi 
dezvălui deja scuturând din cap, răspunzând în tăcere privirii 
tăioase a lui Rowan. 

- Plecăm la răsărit, spuse Aelin. 


După o oră, în lumina slabă a cabinei lor private, Rowan trasă o 
linie pe harta întinsă în centrul podelei, a doua linie alături şi o a 
treia lângă aceasta. Trei linii, trasate la distanţe aproximative ca niște 
brazde late ale continentului de la mijloc. Aelin, care stătea lângă el, 
le studie. 

Rowan trase o săgeată spre interior, de la linia din stânga spre 
cea din mijloc, şi spuse încet, astfel încât ceilalți din camerele alătu- 
rate sau de pe hol să nu audă: 

- Ansel și armata ei lovesc dinspre munţii vestici. Altă săgeată 
în direcţia opusă - spre linia din dreapta. Rolfe, mycenienii şi flota 
asta lovesc de pe coasta estică. O săgeată îndreptată în jos, spre sec- 
țiunea din dreapta a micului desen, unde cele două săgeți se întâl- 
neau. Legiunea Bane şi cealaltă jumătate a armatei lui Ansel pleacă 
din centru, din munţii Staghorns, spre mijlocul continentului — și 
toate se îndreaptă spre Morath. Ochii îi erau ca niște focuri verzi. 
Ţi-ai poziționat armatele? 

- Mai am nevoie de oameni, răspunse ea. Ci de mai mult timp. 

El se încruntă. 

- Şi în ce armată ai să lupți? Colţul gurii îi zvâcni. Presupun că 
nu am să pot să te conving să rămâi în spatele liniilor. 

- Ştii că nici măcar nu trebuie să încerci. 

- Păi unde ar mai fi distracţia, dacă aş obţine toată gloria, în 
timp ce tu ai sta degeaba? Te-aş sâcâi mereu cu chestia asta. 

Ea pufni şi se uită cu atenţie la celelalte hărți pe care le întinse- 
seră pe podeaua din cabina lor. Împreaună, formau o „cuvertură“ a 
lumii lor - nu înfățişau doar continentul, ci şi tărâmurile de din- 
colo. Ea se ridică în picioare, deasupra ei, ca şi când ar fi putut să 
vadă armatele, atât pe cele de aproape, cât şi pe cele de la distanță. 

Rowan, încă îngenuncheat, se uită la lumea întinsă la picioarele ei. 

Şi ea îşi dădu seama că, într-adevăr, era — dacă ar fi câştigat acest 
război, dacă ar fi recuperat continentul. 

Aelin studie întinderea lumii care i se păruse atât de vastă cândva 
și care, acum, la picioarele ei, părea atât de... vulnerabilă. Atât de 
mică şi de vulnerabilă! 

- Ai putea, ştii, spuse Rowan, tatuajul lui ieşind în evidenţă în 
lumina lămpii. Să îl cucereşti pentru tine. Să îl iei cu totul. Folo- 
seşte-te de metodele de rahat ale lui Maeve împotriva ei. Ţine-ţi 
promisiunea. 

Nu o judeca. Pur și simplu, făcea calcule sincere şi se gândea. 

- Şi mi te-ai alătura, dacă aş face-o? Dacă m-aş transforma 
într-o cuceritoare? 

- Ai uni pământurile, nu le-ai prăda şi nu le-ai pârjoli. Și, da, aş 
face-o, până la capăt. 

- Asta-i amenințarea, nu-i aşa? spuse ea gânditoare. Celelalte 
regate şi teritorii au să-şi petreacă restul existenţei întrebându-se 
dacă, într-o zi, o să mă apuce neliniştea în Terrasen. Au să se stră- 
duiască să se asigure că rămânem fericiţi între granițele noastre şi 
că-i considerăm mai utili în calitate de aliaţi şi parteneri comerciali 
şi nu de posibile cuceriri. Probabil că Maeve a atacat coasta ţinutu- 
lui Eyllwe şi a pretins că am făcut-o eu ca să întoarcă tărâmurile 
acelea străine împotriva mea - să lovească în demonstraţia făcută 
de puterea mea în Golful Craniului... şi să se folosească de asta îm- 
potriva noastră. 

El dădu din cap. 

- Dar, dacă ai putea... ai face-o? 

Pentru o clipă, își văzu fața sculptată în statui din regate atât de 
îndepărtate, încât nici nu ştiau că Terrasenul exista. Un zeu în viaţă, 
aceasta era moștenitoarea Malei şi cuceritoarea lumii cunoscute. 
Ar fi adus muzica, şi cărţile, şi cultura, ar fi eliminat corupția care 
putrezea toate colțurile lumii... 

- Nu acum, spuse ea încet. 

- Dar mai târziu? 

- Poate dacă am să mă plictisesc să fiu regină... Am să mă gân- 
desc să devin împărăteasă. Să le ofer urmașilor mei nu un singur 
regat, ci o puzderie. 

Oricum, nu strica să o spună. Să se gândească la asta, pe cât de 
stupid şi inutil era. Chiar dacă faptul că posibilităţile o făceau să își 
pună întrebări... poate nu o făcea mai bună decât Maeve sau Erawan. 

Rowan făcu semn din bărbie spre cea mai apropiată hartă - spre 
Pustiuri. 

- De ce ai iertat-o pe Ansel, după tot ce ţi-a făcut ţie şi altora 
în deşert? 

Aelin se ghemui din nou. 

- Pentru că a ales greşit, în încercarea de a vindeca o rană pe 
care nu ar fi putut niciodată să o vindece. Pentru că a încercat să-i 
răzbune oamenii pe care i-a iubit. 

- Şi tu chiar ai pus toate astea în mișcare când eram în Rifthold? 
Când te luptai în gropi? 

Ea îi făcu ştrengăreşte semn din ochi. 

- Am ştiut că, dacă mă dau drept Ansel din Briarcliff, o să afle 
cumva că o tânără cu păr roşcat îi foloseşte numele ca să ucidă 
soldaţi instruiți în Gropi. Şi că o să-și dea seama că eu sunt. 

- Deci părul roșcat de atunci - nu era doar pentru Arobynn. 

- Nicidecum. 

Aelin se încruntă la hărți, nemulțumită că nu reperase nicio altă 
armată ascunsă în jurul lumii. 

Rowan îşi trecu o mână prin păr. 

- Uneori, îmi doresc să ştiu tot ce gândeşti, să-ți aflu toate pla- 
nurile şi intrigile. Apoi îmi aduc aminte cât de încântată sunt atunci 
când le dezvălui - de obicei, când este cel mai probabil să îmi faci 
inima să-mi stea în piept. 

- Ştiam eu că eşti sadic. 

E] îi sărută buzele o dată, de două ori şi vârful nasului, mușcân- 
du-l cu caninii. Ea şuieră şi îl alungă, iar chicotul lui profund răsună 
din pereţii de lemn. 

- Asta e pentru că nu mi-ai spus, zise el. Din nou. 

Dar, în ciuda cuvintelor lui, în ciuda tuturor lucrurilor, el părea 
atât de... fericit. Atât de mulțumit și fericit să fie acolo, îngenun- 
cheat printre hărţi, cu lampa aproape consumată şi cu lumea care 
se ducea naibii. 

Masculul nefericit şi rece pe care îl întâlnise prima dată, cel care 
aşteptase un oponent destul de bun ca să-i aducă moartea... Acum 
o privea fericit. 

Ea îl luă de mână, apucând-o strâns. 

- Rowan! 

Scânteia dispăru din ochii lui. 

Ea îi strânse degetele. 

- Rowan, am nevoie să faci ceva pentru mine. 


Manon se ghemui pe o parte în patul ei îngust, nereușind să 
doarmă. 

Nu din cauza condiţiilor proaste — nu, ea dormise în condiţii 
mult mai rele, chiar şi cu gaura din perete prost peticită. 

Ea fixă cu privirea golul din perete, lumina lunii care pătrundea 
pe briza sărată de vară. 

Nu avea de gând să plece să le găsească pe vrăjitoarele Crochan. 
Indiferent de cum îi spunea Regina Terrasenului, faptul de a admite 
că se trăgea dintr-un alt neam era diferit... a-şi revendica moştenirea 

aceea. Oricum se îndoia că vrăjitoarele Crochan ar fi fost dispuse să o 
servească, având în vedere că ea le ucisese prințesa. Pe sora ei vitregă. 

Şi chiar dacă vrăjitoarele Crochan ar fi ales să o servească, să 
lupte pentru ea... Manon puse o mână pe cicatricea groasă care 
acum îi traversa stomacul. Vrăjitoarele Dinţi-de-fier nu voiau să 
împartă Pustiurile. 

Dar mentalitatea aceea le trimisese pe toate în exil, presupuse 
ea când se întoarse pe spate, dându-și părul de pe gâtul ud de 
transpiraţie. 

Se uită din nou prin spaţiile din gaură, spre marea de dincolo, 
aşteptând să zărească o umbră pe cerul nopții, să audă vuietul ari- 
pilor puternice. 

Abraxos ar fi trebuit să ajungă deja. Ea ignoră groaza din stomac. 

Dar, în locul aripilor, pașii scârțâiră pe holul de afară. 

O clipă mai târziu, uşa se deschise aproape în linişte, apoi se în- 
chise din nou şi fu încuiată. 

Fără să se ridice, Manon întrebă: 

- Ce cauţi aici? 

Lumina lunii trecea prin părul negru-albăstrui al regelui. 

- Nu mai eşti în lanţuri. 

Auzind asta, ea se ridică şi se uită cu atenţie la locul din care 
lanţurile coborau de pe pereți. 

- Te incită mai mult să mă vezi înlănţuită? 

Ochii de safir părură să strălucească în întuneric în timp ce el se 
rezemă de ușa închisă. 

~- Uneori. 

Ea pufni, dar se trezi spunând: 

- Nu ţi-ai adus contribuţia niciodată. 

~ La ce? întrebă el, deşi ştia la ce se referea. 

~ La ce sunt. La cine sunt. 

- Părerea mea contează pentru tine, vrăjitoareo? 

Manon se îndreptă spre el, oprindu-se la câţiva pași distanță, 
conştientă de fiecare centimetru de întuneric dintre ei. 

- Nu pari indignat de faptul că Aelin a prădat ținutul Melisande 
fără să spună nimănui, nu pare să-ți pese că sunt o Crochan... 

- Nu-mi confunda tăcerea cu lipsa sentimentelor. Am motive 
întemeiate să nu îmi exprim gândurile. 

Gheaţa licări în vârful degetelor lui, iar Manon o urmări. 

- Mă întreb cine o să-l înfrunte pe Erawan, la sfârşit: tu sau regina? 

- Povestea focului împotriva întunericului este mai bună. 

- Da, dar şi una în care-l sfâșii pe regele demon fără să-ţi folo- 
seşti mâinile este la fel de bună. 

El schiţă un zâmbet. 

- Cred că pot să-mi folosesc mâinile - invizibile şi reale - la 
ceva mai bun. 

Vorbele lui erau o invitaţie şi o întrebare. Ea se uită în ochii lui. 

- Atunci, termină ce ai început, şopti Manon. 

Dorian îi răspunse cu un zâmbet blând - însoţit de licărul de 
cruzime care îi încălzi sângele ca şi când însăşi Regina Focului l-ar 
fi acoperit suflând flăcări. 

Ea îl lăsă pe Dorian să o împingă cu spatele la perete. ÎI lăsă să o 
privească în ochi în timp ce îi desfăcu şireturile cămășii ei albe. 

Unul câte unul. 

Îl lăsă să se aplece ca să-și atingă buzele de gâtul ei gol, chiar 
sub ureche. 

Mângâierea şi limba care trecu peste locul în care fuseseră bu- 
zele lui o făcură pe Manon să se arcuiască uşor. Apoi el se retrase. 
Se îndepărtă. 

Tocmai când mâinile-fantomă continuară să înainteze spre şol- 
durile şi talia ei, el deschise uşor gura, corpul tremurându-i de reți- 
nere. Se abținea atunci când majoritatea bărbaţilor profitau de ce le 
oferea, înfruptându-se din ea. Dar Dorian Havilliard spuse: 

- Copoiul a mințit în seara aia, când a vorbit despre Aghiotanta 
ta. Am simţit că minte — i-am gustat minciuna. 

O parte din pieptul ei încordat se relaxă. 

- Nu vreau să vorbesc despre asta. 

El se apropie din nou, iar mâinile-fantomă se mişcară sub sânii 
ei. Ea scrâșni din dinți. 

- Şi despre ce vrei să vorbim, Manon? 

Ea nu era sigură că îi mai rostise vreodată numele. Şi felul în 
care îl spusese... 

- Nu vreau să vorbesc deloc, îi răspunse. Şi nici tu, adăugă ea, cu 
o privire plină de înţeles. 

Zâmbetul întunecat şi tăios reapăru, iar când el se apropie din 
nou, mâinile lui le înlocuiră pe cele fantomă. 

Atingându-i şoldurile, talia, sânii, în cercuri indolente şi lente, 
pe care ea îi permise să le traseze, doar pentru că nimeni nu în- 
drăznise niciodată. Fiecare atingere a pielii lui de a ei lăsa o urmă 
de foc şi gheaţă. Se bucură, fascinată, de fiecare mişcare senzuală. 
Nici măcar nu se gândi să obiecteze când Dorian îi scoase cămaşa şi 
îi studie corpul gol, carnea cu cicatrice. 

Lăcomia i se citi pe chip când se uită atent la sânii şi abdomenul 
ei — la cicatricea care-l traversa. 

Pofta se transformă în ceva înghețat şi rău. 

- O dată, m-ai întrebat unde trag linie între a ucide pentru a 
proteja şi a o face de plăcere. Degetele îi atinseră cicatricea de pe 
abdomen. Am să trec de cealaltă parte a liniei când am să o găsesc 
pe bunica ta. 

Un fior îi străbătu corpul, făcându-i sfârcurile să se întărească. 
El se uită la ei şi apoi trasă un cerc în jurul unuia. Dorian se aplecă, 
buzele şi după aceea limba lui urmând linia desenată de degetul 
său. Ea îşi reprimă geamătul care i se năştea în gât, muşcându-şi 
buza, şi înfigându-şi mâinile în buclele lui mătăsoase. 

Încă-i ţinea sfârcul între buze când îi întâlni din nou privirea, 
ochii de safir fiind umbriţi de gene negre, şi-i spuse: 

- Vreau să-ţi gust fiecare centimetru. 

Manon renunţă la pretextul rațiunii când regele îşi ridică fruntea 
şi o sărută. 

Şi, cu toată dorinţa lui de a o gusta, când deschise gura, i se păru 
lui Manon că regele avea gust de mare, de dimineaţă de iarnă; ceva 
atât de străin şi, totuşi, atât de familiar, reuşi să o facă să geamă. 

Îşi strecură degetele spre maxilarul ei, înclinându-i faţa ca să o 
sărute mai pasional, fiecare mişcare a gurii lui fiind o promisiune 
senzuală care o făcu să se arcuiască spre el şi să îi întâmpine toate 
mişcările când o exploră şi o tachină până ce abia mai fu în stare 
să gândească. 

Ea nu se gândise la cum ar fi fost să-şi piardă controlul. Şi să nu 
fie o slăbiciune, ci o libertate. 

Mâinile lui Dorian îi alunecară pe coapse ca şi când i-ar fi savu- 
rat muşchii de acolo, apoi împrejur - cuprinzându-i partea din 
spate, frecând-o de fiecare centimetru tare al lui. Sunetul slab din 
gâtul ei fu întrerupt când o ridică de pe perete cu o mişcare lină. 

Manon îi cuprinse talia cu picioarele când o purtă spre pat, încă 
devorând-o cu sărutări când o întinse sub el, în timp ce îi descheie 
pantalonii nasture cu nasture, apoi îi scoase. 

Dar Dorian se retrase în sfârşit, lăsând-o să gâfâie când o stu- 
die, goală în faţa lui. Cu un deget, o mângâie pe interiorul coap- 
sei. Mai sus. 

- Te-am dorit din prima clipă în care te-am văzut în Oakwald, 
spuse el încet şi răguşit. 

Manon se întinse ca să-i scoată cămaşa, pânza albă alunecând 
ca să-i dezvăluie pielea bronzată şi muşchii conturați. 

- Da, fu tot ce îi spuse ea, în timp ce îi desfăcea cureaua, cu mâi- 
nile tremurânde. Da, spuse din nou, când Dorian îi atinse cu un 
mont mijlocul şi mormăi aprobator la ceea ce găsi. 

Hainele lui căzură pe podea, lângă ale ei. Manon îi permise să-i 
ridice braţele deasupra capului, magia lui ţintuind-o uşor de încheie- 
turile mâinilor pe saltea în timp ce o atinse, mai întâi cu acele mâini 
păcătoase, apoi cu gura lui păcătoasă. Şi, când Manon trebui să îl 
muşte de umăr ca să-şi înăbuşe geamătul când o excită, Dorian 
Havilliard o pătrunse adânc. 


614 SARAH J. MAAS 


Ei nu-i mai păsă cine era, cine fusese şi ce promisese cândva să 
fie atunci când el se mișcă. Își trecu mâinile prin părul lui des și 
peste muşchii spatelui când se încordau şi se unduiau cu fiecare 
mişcare care o conducea din nou spre orgasmul sclipitor. Aici, nu 
era decât carne, foc şi fier; aici nu exista decât nevoia egoistă a am- 
belor trupuri. 

Mai mult. Voia mai mult - voia totul. 

Poate că-i șoptise asta, poate că-l implorase deoarece Întunericul 
îi era martor, Dorian îi oferi ce-şi doreau amândoi. 

Când se linişti în cele din urmă, rămase peste Manon, cu buzele 
la un milimetru deasupra buzelor ei — plutind după ce o sărutase 
brutal, ca să-şi înece strigătul când avu orgasm. 

Tremura... în urma a ceea ce-i făcuse el, orice ar fi fost. Dorian îi 
dădu la o parte o şuviţă de pe faţă, cu degetele tremurânde. 

Ea nu îşi dăduse seama de cât de liniștită era lumea -— de cât de 
zgomotoşi fuseseră probabil, mai ales cu atât de mulţi Fae prin 
apropiere. 

El era tot deasupra ei, în ea. Încă gâfâind, își îndreptă privirea de 
safir spre gura ei. 

- Asta ar fi trebuit să ne detensioneze. 

Ea vorbi încet când hainele lui alunecară, împinse de 
mâinile-fantomă. 

- Şi a făcut-o? 

El îi contură buza de jos cu degetul mare şi tremură când ea i-l 
sărută pasional. 

- Nu. Nici pe departe. 

Dar lumina gri care se strecura în cameră, făcând pereţii argin- 
tii, anunţa deja răsăritul. El păru să o observe în aceeași clipă cu ea. 
Mormăind încet, se ridică de pe ea. Ea se îmbrăcă rapid şi doar 
când îşi lega şireturile de la cămaşă, Dorian spuse: 

- Noi doi n-am terminat. 

Şi promisiunea pur masculină o făcu să-şi dezgolească dinții. 

Dorian îi aruncă un nou zâmbet pur masculin, ridicând din 
sprâncene, şi ieşi pe uşă la fel de tăcut cum sosise. Păru să se oprească 
în prag - ca şi când un cuvânt i-ar fi stârnit interesul. Dar ieşi, uşa 
închizându-se cu un țăcănit slab, liniştit şi calm. 

Manon se uită cu gura căscată după el, înjurându-şi sângele 
pentru că se încălzi din nou, pentru... ce îi permisese să-i facă. 

Se întrebă ce ar fi zis Dorian dacă i-ar fi spus că nu-i permisese 
niciodată unui bărbat să stea așa deasupra ei. Nici măcar o dată. 
Se întrebă ce ar fi spus dacă i-ar fi zis că voia să îşi înfigă dinţii în 
gâtul lui, ca să afle ce gust avea; să-i atingă cu gura şi alte părți şi să 
vadă ce gust avea acolo. 

Manon îşi trecu mâinile prin păr şi se lăsă pe pernă. 

Întunericul o învălui. 

Se rugă în linişte ca Abraxos să se întoarcă în curând. Prea mult 
timp - petrecuse prea mult timp printre aceşti oameni şi masculi 
Fae. Trebuia să plece. Elide era în siguranţă aici - poate că Regina 
Terrasenului era în multe feluri, dar Manon ştia că avea să o prote- 
jeze pe Elide. 

Dar, cu Cele Treisprezece împrăștiate şi probabil moarte, indi- 
ferent de ce afirmase Dorian, Manon nu ştia sigur încotro să se în- 
drepte după ce ar fi plecat. Lumea nu i se mai păruse niciodată atât 
de mare. 

Şi atât de goală. 


În ciuda epuizării, Elide abia dormi în timpul nopții lungi în 
care ea şi Lorcan se legănau în hamacuri cu ceilalți marinari. Miro- 
surile, sunetele, legănatul mării... Toate o sâcâiau şi nimic nu o făcea 
să se liniştească. Un deget păru să o trezească împungând-o, ca şi 
când i-ar fi spus să fie atentă, dar... nu era nimic. 

Lorcan se agită şi se roti ore întregi. De parcă aceeaşi forță l-ar fi 
implorat să se trezească. 

Ca şi când el ar fi așteptat ceva. 

Lorcan îşi epuizase puterea până să ajungă la navă, deși nu ară- 
tase niciun semn de oboseală, în afară de o mică încordare a gurii. 
Dar Elide ştia că era aproape de ceea ce el îi descrisese ca fiind 
epuizare. Ştia pentru că, la câteva ore după aceea, mica atelă de 
magie care-i susținea glezna tot pâlpâia. 

După ce Manon o informase despre soarta nesigură a Celor 
Treisprezece, Elide se ferise în mare parte din calea însoțitoarelor 
ei, lăsându-le să discute cu femeia roșcată care îi găsise pe plajă. La 
fel procedase şi Lorcan. El le ascultase discuţiile şi planurile, cu 
chipul încordat, ca şi când ceva încolăcit în el s-ar fi strâns cu fie- 
care clipă. 

Urmărindu-l cum dormea la doar câţiva pași distanță, chipul 
dur îmblânzindu-se în somn, o mică parte din Elide se întrebă dacă 
nu cumva ea aduse un alt pericol asupra reginei. Se întrebă dacă 
ceilalți observaseră cât de des fusese îndreptată privirea lui Lorcan 
către spatele lui Aelin, ațintită, chiar. 

Ca şi când i-ar fi simţit atenţia, Lorcan deschise ochii şi îi întâlni 
privirea fără să clipească. Pentru o clipă, ea studie privirea pro- 
fundă de la doar câţiva pași distanţă, eterică în lumina argintie de 
dinaintea răsăritului. 

El fusese dispus să moară pentru ea. 

Chipul aspru se mai îmblânzi când privirea îi alunecă spre braţul 
care îi atârna în afara hamacului. Pielea tot mai era un pic umflată, 
dar... vindecată miraculos. Ea îi mulțumise lui Gavriel de două ori 
deja, dar el o ignoră, dând ușor din cap şi ridicând din umeri. 

Un mic zâmbet apăru pe buzele dure ale lui Lorcan când se 
întinse peste spațiul dintre ei și îşi trecu degetele bătătorite pe bra- 
tul fetei. 

— Tu ai ales asta? şopti el un pic mai tare decât scârțâitul funiilor 
hamacului. Cu degetul mare, îi mângâie palma. 

Elide îi studie cu atenţie toate ridurile. Nord - azi aveau să 
plece acasă. 

- Credeam că este evident, spuse ea la fel de încet, obrajii 
încălzindu-i-se. 

El își împleti degetele cu ale lui Elide, o emoție necunoscută ei 
pâlpâind ca lumina stelelor în ochii negri. 

- Trebuie să vorbim, spuse el. 

Strigătul santinelei fu cel care îi făcu să tresară. Unul com- 
plet îngrozit. 

Elide aproape se răsturnă din hamac, marinarii trecând repede 
pe lângă ea. Până să-şi dea părul din ochi, Lorcan deja dispăruse. 

Diversele punți erau aglomerate, iar ea trebui să şchiopăteze pe 
scări ca să vadă ce îi stârnise. Pe celelalte nave, oamenii erau treji şi 
agitați. Dintr-un motiv întemeiat. 

Traversând orizontul vestic, o altă flotă se îndrepta spre ei. 

Iar Elide ştiu că nu era una chemată de Aelin. 

Fenrys şopti lângă ea, pe trepte: 

- Maeve! 

Nu avură de ales decât să o întâmpine. Flota lui Maeve era aju- 
tată de vânt şi de curenți, iar ei nu ar fi ajuns la țărm înainte să fie 
prinşi. Și să fugă de soldaţii Fae... Nu era o opţiune. 

Rowan şi Aedion îi expuseră lui Aelin toate variantele. Toate 
aveau același deznodământ: confruntarea. Iar ea era încă epuizată, 
atât de epuizată încât... Ştia cum aveau să decurgă lucrurile. 

Maeve avea trei nave în plus. Și războinici nemuritori. Cu magie. 

Dură mult prea puţin timp pentru ca pânzele negre să umple 
cerul şi ei să afle că bărcile inamice erau mai bine făcute, iar soldaţii 
lor mult mai antrenați. Rowan și grupul lui supervizaseră mare 
parte din antrenament și detaliile oferite nu erau încurajatoare. 

Maeve le trimise un mesaj cu o barcă cu vâsle, ornată cu sculpturi. 

Să se predea - sau să fie trimiși pe fundul oceanului. Aelin avea 
timp să decidă până a doua zi dimineaţă. 

O zi întreagă, astfel încât frica să dea roade şi să se răspândească 
printre oamenii lor. 

Aelin se întâlni din nou cu Rowan şi cu Aedion. Grupul nu 
fusese chemat de regina lor, deşi Lorcan păşea ca o bestie în cușcă, 
iar Elide urmărea cu un chip care, în mod impresionant, nu dezvă- 
luia nimic. 

Ea nu avea nicio soluţie. Dorian rămase tăcut, cu toate că se uita 
des între ea şi Manon. Ca şi când ar fi avut o nedumerire. El nu 
spuse care era. 

Aedion insistă să atace - să adune în linişte bărcile şi să atace. 
Însă Maeve s-ar fi aşteptat la manevra asta. Şi ei ar fi putut ataca 
mai repede cu magia, decât cu săgețile de foc şi harpoanele. 

Timpul. Numai timpul îi rămânea ei la îndemână. 

Ei dezbătură şi speculară problema și plănuiră. Rowan încercă 
să-i sugereze să fugă. Ea nu îl întrerupse, doar ca să-l lase să-şi dea 
seama cât de stupidă era ideea. După noaptea trecută, ar trebui să 
fie conştient că nu avea de gând să-l părăsească. Nu de bunăvoie. 

Așadar, soarele apuse. Iar flota lui Maeve aştepta, urmărind pre- 
gătită. Ca o panteră întinsă, gata să atace la răsărit. 

Timpul. Singura ei unealtă - şi pierzania ei. Şi timpul expirase. 

Aelin numără pânzele negre de nenumărate ori, când noaptea 
îi învălui. 

Şi nu ştiu ce să facă. 


Era inacceptabil, hotărâse Rowan în lungile ore de dezbateri. 

Inacceptabil că făcuseră atât de multe, doar ca să fie opriţi nu de 
Erawan, ci de Maeve. 

Ea nu catadicsise să-şi facă apariţia, chiar dacă nu era stilul ei. 

La răsărit, avea să accepte personal predarea lui Aelin, în văzul 
tuturor. lar apoi... Rowan nu ştia ce urma să facă după aceea. Ce 
voia Maeve, în afară de chei. 

Aelin fusese atât de calmă. Era şocată, îşi dăduse el seama. Aelin 
intrase în şoc. Rowan o văzuse înfuriindu-se şi ucigând, râzând şi 
plângând, dar nu o văzuse niciodată... pierdută. Iar el se ura pentru 
asta, dar nu găsea o cale de scăpare. Nu găsea o cale ca ea să scape. 

Aelin dormea buştean când Rowan se holbă la tavanul de deasu- 
pra patului, apoi îşi îndreptă privirea spre ea. El îi studie liniile feţei, 
buclele aurii, toate cicatricele albe ca luna şi spiralele negre de cer- 
neală. Aplecându-se liniştit, o sărută pe frunte. 

Nu avea să permită să se termine aici, să fie asta situația care 
să-i distrugă. 

El cunoştea blazoanele care fluturau sub coroana lui Maeve. Le 
numărase şi le catalogase toată ziua, scotocind în adâncurile me- 
moriei sale. 

Rowan se îmbrăcă şi aşteptă până se strecură pe hol înainte să-și 
pună centura cu sabia. Cu mâna încă pe mâner, se mai uită o dată 
la ea. Pentru o clipă, trecutul îl acapară - pentru o clipă, o văzu așa 
cum o zărise pe acoperișurile din Verese, beată şi căzută zdravăn. 
El îşi luase forma de uliu, evaluându-și noua pradă, iar ea îl 
observase şi, deşi distrusă şi clătinându-se, tot îl reperase acolo. Și 
scosese limba la el. 

Dacă cineva i-ar fi spus că femeia beată, certăreață şi amară 
avea să devină singurul lucru fără de care nu putea trăi... Rowan 
închise ușa. 

Asta era tot ce putea să-i ofere el. 

Rowan ajunse pe puntea principală şi se transformă, abia zărin- 
du-se când se protejă şi zbură spre cerul sărat al nopții - în mijlocul 
flotei lui Maeve. 


Verişorul lui Rowan avu destulă minte ca să nu încerce să-l 
ucidă pe loc. 

Ei erau destul de apropiaţi ca vârstă, aşa că Rowan crescuse îm- 
preună cu el, în casa unchiului său de alături, după moartea părin- 
ţilor lui. Dacă unchiul său ar fi murit, Enda ar fi luat pelerina de şef 
al casei lor — era un prinţ cu un titlu important, proprietate şi arme. 

Enda, spre meritul său, îi simţi sosirea înainte ca Rowan să se 
strecoare prin scutul slab de la ferestre. Iar Enda rămase aşezat pe 
pat, deşi îmbrăcat pentru luptă, cu o mână pe sabie. 

Verişorul lui îl măsură din cap până în picioare când Rowan 
se transformă. 


Imperiul furtunilor 621 


- Asasin sau mesager, prinţe? 

- Niciuna, spuse Rowan înclinând ușor capul. 

Ca și el, Enda avea părul argintiu, deşi ochii verzi îi erau împes- 
trițaţi cu un maroniu care, uneori, putea să acopere tot verdele 
când era nervos. 

Dacă Rowan fusese crescut şi menit pentru luptă, Enda se pri- 
cepea să işte intrigi la curte. Verişorului său, în ciuda înălțimii și a 
musculaturii, îi lipseau umerii lați ai lui Rowan și constituția 
masivă -— deşi asta ar fi putut fi rezultatul diferitelor antrenamente 
la care participaseră. Enda ştia suficiente despre luptă, aşa încât să fie 
trimis aici să conducă armata tatălui său, dar educaţia lor se inter- 
sectase puțin după primele decade ale tinereții, când alergaseră 
împreună la moșia principală a familiei lui. 

Enda îşi ţinu mâna pe mânerul sabiei subţiri, complet calm. 

- Arăţi... diferit, spuse verişorul lui, încruntându-se. Mai bine. 

Într-o vreme, Enda fusese prietenul lui — înainte de Lyria. Îna- 
inte de... toate. Iar Rowan poate ar fi fost înclinat să-i explice cine şi 
ce cauzaseră schimbarea, dar nu avea timp. Nu, timpul nu era ali- 
atul lui în seara asta. 

- Şi tu arăţi diferit, prințe! spuse Rowan. 

Enda schiță un zâmbet. 

- Poţi să-i mulțumeşti partenerei mele pentru asta. 

Cândva, vorbele l-ar fi făcut să simtă un junghi agonizant. Fap- 
tul că Enda pomenise de asta îi aminti că, poate, verișorul lui nu era 
un războinic format în luptă, dar curteanul era la fel de priceput ca 
oricare altul să observe detaliile importante - mirosul lui Aelin, 
acum împletit pentru totdeauna cu al lui. Așadar, Rowan dădu din 
cap, schițând şi el un zâmbet. 

- A fost fiul lordului Kerrigan, nu-i așa? 

Într-adevăr, mirosul lui Enda era pătruns de un altul, revendi- 
carea fiind profundă. 

- A fost. Enda zâmbi din nou, de data asta la inelul de pe degetul 
lui. Ne-am căsătorit în vara asta. 

- Vrei să-mi spui că l-ai aşteptat o sută de ani? 

Enda ridică din umeri, ţinând sabia mai uşor. 

- Când vine vorba de persoana potrivită, prințe, merită să 
aştepţi o sută de ani. 

Ştia şi el asta. Îl înțelegea atât de bine, încât gândul îi crăpa pieptul. 

- Endymion, spuse el răgușit. Enda, trebuie să mă asculți. 

Erau destui oameni care ar fi putut chema gărzile, dar el îl cu- 
noştea pe Enda - sau îl cunoscuse. Fl era doar unul dintre cei câțiva 
verişori care îşi băgaseră mulți ani nasul în treaba lui. Încercaseră, 
se minună Rowan acum, nu pentru bârfe, ci... ca să lupte să păs- 
treze vie o parte din el. Enda, mai mult decât oricare dintre ei. 

Aşadar, Endymion îl ascultă. Rowan încercă să fie concis, 
încercă să îşi împiedice mâinile să-i mai tremure. La sfârşit, presu- 
puse că cererea lui era simplă. 

După ce termină, Enda îl studie, răspunsul fiind ascuns în spa- 
tele măștii neutre, antrenate la curte. 

- Mă voi gândi la asta, spuse Enda. 

Era cel mai bun lucru la care putea spera Rowan. Nu îi mai spuse 
nimic vărului său înainte să se transforme din nou şi să zboare în 
noapte - spre un alt stindard lângă care mărşăluise cândva. 

Iar Rowan trecu de la o navă la alta. Rosti acelaşi discurs. Ceru 
acelaşi lucru. 

Toţi verii lui îi dădură acelaşi răspuns. 

„Mă voi gândi la asta.“ 

Manon era trează când Dorian dădu buzna în camera ei, cu o oră 
înainte de răsărit. El ignoră cămașa descheiată, sânii mari pe care îi 
gustase chiar cu o zi în urmă şi-i spuse: 

- Îmbracă-te şi urmează-mă! 

Din fericire, vrăjitoarea îl ascultă. Deși avea sentimentul că, în 
mare parte, o făcuse din curiozitate. 

Când el ajunse la camera lui Aelin, se deranjă să bată la ușă — 
în cazul în care regina şi Rowan ar fi profitat de ultimele câteva ore 
împreună. Dar regina era deja trează și îmbrăcată, iar prințul nu se 
vedea nicăieri. Aelin se uită o dată la chipul lui Dorian. 

- Ce este? 

El nu spuse niciunei femei nimic în timp ce le conduse în cală, 
nivelurile superioare ale navei forfotind cu pregătirile pentru luptă. 

În timp ce ei dezbătuseră şi se pregătiseră în ultimele zile, el se 
gândise la avertismentul lui Manon, după ce îi făcuse sângele să cânte 
de plăcere. „Dacă nu vrei să afli exact ce părți din mine sunt făcute 
din fier când ai să mă atingi data viitoare, eu decid lucrurile astea.“ 

Se gândise de nenumărate ori la felul în care cuvintele îi treziseră 
o amintire. Rămăsese treaz toată noaptea când cobori în puțul lui, 
epuizat de magie. Şi, când începuse a se lumina... 

Dorian trase cearşaful de pe oglinda vrăjitoarei, atent prinsă în 
perete. De pe Lacăt — sau ce era obiectul. În reflexia mută, cele două 
regine se încruntau în spatele lui. 

Manon îşi scoase unghiile din fier. 

- Dacă aş fi în locul tău, aş manevra cu grijă obiectul. 

- Apreciez şi am să țin cont de avertisment, spuse el, întâlnind 
ochii aurii în oglindă. Ea nu îi zâmbi. Nici Aelin. El oftă. Nu cred că 
oglinda vrăjitoarei are vreo putere. Sau, mai degrabă, nu una brută, 
palpabilă. Cred că puterea sa este cunoaşterea. 

Paşii lui Aelin fură aproape tăcuţi când se apropie. 

- Mi s-a spus că Lacătul o să-mi permită să unesc cele trei chei 
în poartă. Crezi că oglinda ştie cum să fac asta? 

El dădu pur şi simplu din cap, încercând să nu fie prea ofensat 
de scepticismul care-i contorsiona chipul. 

Aelin luă un fir descusut de pe jacheta ei.. 

- Dar ce legătură are Lacătul-oglinda-orice-ar-fi-asta cu flota 
care ne respiră în ceafă? 

Fl încercă să nu-şi dea ochii peste cap. 

- Are legătură cu ce a spus Deanna. Dar dacă Lacătul nu doar 
uneşte cheile din nou în poartă, ci este o unealtă prin care să le con- 
trolezi în siguranţă? 

Aelin se încruntă la oglindă. 

- Deci am să car chestia asta pe punte şi am să o folosesc ca să-i 
distrug flota lui Maeve cu cele două chei pe care le am? 

El inspiră adânc, rugându-se zeilor să-i dea răbdare. 

- Am spus că eu cred că puterea oglinzii este cunoaşterea. Cred 
că îţi va arăta cum să foloseşti în siguranţă cheile. Deci poţi să te 
întorci aici şi să le foloseşti fără consecinţe. 

Ea clipi încet. 

- Cum adică să mă întorc aici? 

Manon îi răspunse, apropiindu-se când studie oglinda. 

- Este o oglindă de călătorie. 

Dorian dădu din cap. 

- Gândeşte-te la cuvintele Deannei: „Focul şi fierul unite, con- 
topite în argint ca să afle ce trebuie găsit. Un simplu pas e tot ce 
trebuie să faci.“ El arătă spre oglindă. Păşeşte în argint - şi află. 

Manon ţâţâi. 

- Şi presupun că noi două suntem focul şi fierul. 

Aelin își încrucişă braţele. 

Dorian îi aruncă o privire strâmbă Reginei Terrasenului. 

- Ştii, şi alții pot să rezolve lucruri, nu numai tu. 

Aelin se încruntă la el. 

- Nu avem timp pentru presupuneri. Prea multe ar putea să 
meargă prost. 

- Ţi-a mai rămas puţină magie, îi răspunse Dorian, fluturând o 
mână spre oglindă. Ai putea să intri şi să ieşi din oglinda asta îna- 
inte de răsărit. Şi să foloseşti ce afli ca să îi trimiți lui Maeve un 
mesaj sigur. 

- Încă pot lupta cu sabia — fără riscuri şi fără să pierd vremea. 

- Poţi să opreşti lupta înainte ca pierderile să fie prea mari de 
ambele părţi. Deja nu mai avem timp, Aelin, adăugă el precaut. 

Ochii turcoaz îi erau calmi - dacă nu încă furioși că dezlegase 
ghicitoarea înainte ei — dar ceva licări în ei. 

- Ştiu, spuse ea. Speram... Ea scutură din cap, mai mult ca 
pentru sine. Nu mai am timp, şopti ca şi când ar fi fost un răspuns 
şi se gândi la oglindă, apoi la Manon, şi expiră. Nu asta plănuiam. 

- Ştiu, spuse Dorian schițând un zâmbet. De asta nu-ţi place. 

Manon întrebă înainte ca Aelin să-l atace: 

- Dar unde ne va conduce oglinda? 

Aelin își încleştă maxilarul. 

- Sperăm că nu în Morath. Dorian se încordă. Poate că planul 
acesta... 

- Simbolul ne aparține amândurora, spuse Manon, studiind 
Ochiul Elenei incrustat în oglindă. Şi, dacă o să te ducă în Morath, 
o să ai nevoie de cineva care ştie pe unde să ieşi. 

Pe treptele din spatele calei se auziră nişte paşi zgomotoşi. 
Dorian se întoarse către ei, dar Aelin îi rânji lui Manon şi se apropie 
de oglindă. 

- Atunci, ne vedem dincolo, vrăjitoareo! 

Capul auriu al lui Aedion apăru printre lăzi. 

- Ce naiba... 

Semnul uşor din cap al lui Aelin păru să fie tot ce îi trebui lui 
Manon. Ea îşi puse mâna peste a lui Aelin. 

Ochii aurii îi întâlniră pe ai lui Dorian pentru o clipă, iar el des- 
chise gura ca să-i spună ceva, cuvintele ieşindu-i ca dintr-un câmp 
gol din piept. 

Dar Aelin şi Manon apăsară sticla pătată cu mâinile unite. 

Strigătul de avertisment al lui Aedion răsună prin cală când ele 
dispărură. 


X 
A 


CAPITOLUL 63 


Elide urmări cum nava se poziţionă în faţa flotei care se ivea 
înaintea lor şi apoi fu învăluită de haos când Aedion începu să 
strige dedesubt. 

Ştirea se află după câteva clipe. Se află când prințul Rowan 
Whitethorn ateriză pe puntea principală, tras la față, cu ochii plini 
de frică, în timp ce Aedion ieşi pe uşă, urmat de Dorian, care avea 
o vânătaie la ochi. Plimbându-se şi clocotind de furie, Aedion le 
spuse cum Aelin şi Manon trecuseră prin oglinda-lacăt - şi dispă- 
ruseră, cum Regele Adarlanului dezlegase ghicitoarea Deannei şi 
le trimisese în ţinutul argintiu ca să le ajute să aibă o şansă în 
această bătălie. 

Ei coborâră în cală. Dar, indiferent de cât de tare forță Aedion 
oglinda, aceasta nu se deschise pentru el. Indiferent de cât o cercetă 
Rowan cu magia lui, aceasta nu le dezvălui locul în care plecaseră 
Aelin şi Manon. Aedion scuipă pe podea, părând înclinat să îi mai 
învinețească un ochi regelui, când Dorian le explică faptul că nu 
prea avusese de ales. Nu părea să aibă păreri de rău - până ce 
Rowan refuză să-l privească în ochi. 

Numai când se adunară din nou pe punte, regele şi creatura meta- 
morfică plecând să discute cu căpitanul despre noua schimbare de 
situație, Elide îi spuse, precaută, lui Aedion în timp ce se plimbau: 

- Faptul e consumat. Nu putem să aşteptăm ca Aelin şi Manon 
să găsească o cale de a ne salva. 

Aedion se opri, iar Elide se strădui să înfrunte furia care se con- 
centra asupra ei. 

- Când am să vreau să-ți aflu părerea în legătură cu modul în 
care am să mă ocup de regina mea dispărută, am să ţi-o cer. 

Lorcan mârâi la el. Dar Elide îşi ridică bărbia, chiar dacă insulta 
îi lovi ceva în piept. 

- Am aşteptat la fel de mult ca tine ca să o regăsesc, Aedion. Nu 
eşti singurul care se teme să o piardă încă o dată. 

Într-adevăr, Rowan Whitethorn își freca acum fața. Ea bănuia 
că era singura emoție pe care ar fi afişat-o prinţul Fae. 

Rowan îşi cobori mâinile, iar ceilalți îl urmăriră, aşteptân- 
du-i ordinele. 

Chiar şi Aedion. 

Elide tresări când îşi dădu seama. Când căută dovada, dar nu 
o găsi. 

- Continuăm pregătirile de luptă, spuse răguşit Rowan. 

EI se uită la Lorcan, apoi la Fenrys şi Gavriel, iar înfățișarea i se 
schimbă total când își îndreptă umerii, iar duritatea şi calculele i 
se citiră în privire. 

- E imposibil ca Maeve să nu ştie că sunteți aici. O să apeleze la 
jurământul de sânge când o să ne doară cel mai mult. 

Maeve. O mică parte din ea îşi dori să o vadă pe regina care pu- 
tea să-i controleze concentrarea neîncetată și afecțiunea lui Lorcan 
de secole. Şi poate să-i spună lui Maeve ce credea ea. 

Fenrys apucă mânerul sabiei şi spuse mai încet decât îl auzise 
Elide până acum: 

- Nu ştiu cum să procedez. 

Într-adevăr, Gavriel părea pierdut, studiindu-şi mâinile tatuate 
ca şi când răspunsul s-ar fi aflat acolo. 

Lorcan fu cel care spuse: 

- Dacă sunteți văzuţi luptând de partea asta, s-a terminat. Ori 
vă va ucide pe amândoi, ori vă va face să regretaţi în alte feluri. 

- Şi cu tine cum rămâne? îl provocă Fenrys. 

Lorcan își îndreptă privirea spre a ei, apoi din nou spre masculii 
din faţa lor. 

- Pentru mine s-a terminat cu luni în urmă. Acum nu trebuie 
decât să aştept să văd ce va face în privința asta. 

Dacă avea să-l omoare sau să-l târâie înapoi în lanţuri. 

Lui Elide i se întoarse stomacul şi evită impulsul de a-l apuca de 
mână, de a-l implora să fugă. 

- Ea o să-şi dea seama că i-am evitat ordinul de a te ucide, spuse 
în cele din urmă Gavriel. Dacă a lupta de partea lui Aelin nu ne 
condamnă suficient, atunci asta cu siguranţă o va face. Şi probabil 
că a făcut-o deja. 

- Mai este o jumătate de oră până la răsărit, dacă voi doi vreţi să 
încercaţi din nou, spuse Lorcan. 

Elide se încordă, dar Fenrys spuse: 

- Totul face parte dintr-un plan. Elide îşi ţinu respiraţia când el 
îi studie pe masculii Fae - pe însoțitorii lui. Ca să ne despartă când 
Maeve ştie că, uniți, am putea prezenta o ameninţare considerabilă. 

- Nu ne-am întoarce niciodată împotriva ei, replică Gavriel. 

- Nu, confirmă Fenrys. Dar i-am oferi puterea aceea altcuiva. 

Iar el se uită la Rowan când spuse: 

- Când ne-ai cerut să-ţi venim în ajutor, primăvara trecută — 
când ne-ai cerut să venim ca să apărăm Mistwardul, am plecat 
înainte ca Maeve să afle. Am fugit. 

- Destul, mormăi Lorcan. 

Dar Fenrys continuă, uitându-se în ochii lui Rowan: 

- Când ne-am întors, Maeve ne-a biciuit aproape până la moarte. 
L-a legat pe Lorcan de stâlpi timp de două zile şi l-a lăsat pe Cairn 
să-l biciuiască până când a obosit. Lorcan ne-a ordonat să nu-ţi 
spunem - nu ştiu din ce motiv. Dar eu cred că Maeve a văzut ce am 
făcut împreună în Mistward și şi-a dat seama cât de periculoși 
putem fi - pentru ea. 

Rowan nu-şi ascunse devastarea din privire când se întoarse 
spre Lorcan - devastare pe care Elide o simţi ca pe un ecou în inima 

ei. Lorcan îndurase asta... şi tot îi era loial lui Maeve. Elide îşi trecu 
degetele peste ale lui. Mişcarea nu trecu neobservată de ceilalți, dar 
ei tăcură, chibzuiți. Mai ales când Lorcan își trecu şi el degetul mare 
pe dosul mâinii ei. 

Iar Elide se întrebă dacă și Rowan înțelegea că ordinul lui Lorcan 
ca ei să-şi țină gura nu făcea parte dintr-o strategie, ci că, poate, era 
o metodă prin care să-l scutească pe prinț de a se mai simţi vinovat. 
De a nu-și dori să se răzbune pe Maeve într-un mod care, cu sigu- 
ranţă, l-ar fi rănit. 

- Ştiai că te-ar fi pedepsit înainte de a veni în Mistward? îi spuse 
răgușit Rowan lui Lorcan. 

Lorcan se uită în ochii lui. 

- Toți ştiam care va fi preţul. 

Gâtul lui Rowan se mișcă atunci când înghiţi, iar el inspiră 
adânc, îndreptându-și privirea spre scări, ca şi când Aelin ar fi apă- 
rut cu salvarea la îndemână. Dar ea nu o făcu, iar Elide se rugă ca, 
oriunde ar fi fost acum regina, să obțină informaţiile de care aveau 
disperată nevoie. Rowan le spuse tovarășilor lui: 

- Ştiţi cum se va sfârși probabil lupta asta. Chiar dacă în flota 
noastră sunt mulți soldaţi Fae, şansele sunt încă împotriva noastră. 

Cerul începu să capete nuanţe roz și purpurii când soarele se 
mişcă sub valurile distante. 

- Şansele au mai fost împotriva noastră şi înainte, spuse Gavriel 
și-i aruncă o privire lui Fenrys, care dădu serios din cap. Vom 
rămâne până ce ni se va ordona contrariul. 

Gavriel se uită la Aedion când spuse ultimul cuvânt. În ochii 
generalului se citea ceva asemănător recunoştinței. 

Elide simţi atenţia lui Lorcan și îl găsi privind-o încă în timp ce 
îi spuse lui Rowan: 

- Elide o să meargă pe țărm, păzită de oamenii de care te poți 
lipsi. Sabia mea îţi aparține doar dacă faci asta. 

Elide tresări, însă Rowan spuse: 

- S-a făcut. 

Rowan îi răspândi prin flotă, dând fiecăruia comanda câtorva 
nave. El îi postă pe Fenrys, pe Lorcan și pe Gavriel pe navele dinspre 
centru şi spate, cât mai departe de Maeve. El şi Aedion ocupară pri- 
mele linii, Dorian şi Ansel comandând linia de nave din spatele lui. 

Lysandra era deja sub valuri, ca de dragon de mare, pregătită 
pentru ordinul lui de a distruge carena, prova şi cârma navelor pe 
care le marcase pentru ea. El ar fi pariat că, deşi probabil navele Fae 
erau apărate de scuturi, nu ar fi pierdut rezerve importante de pu- 
tere protejându-se sub apă. Lysandra avea să lovească repede şi 
puternic şi să dispară înainte ca ei să-şi dea seama cine şi ce îi dis- 
trusese de sub apă. 

Soarele răsări, clar şi strălucitor, aurind pânzele. 

Rowan nu îşi permise să se gândească la Aelin - la locul în care 
se afla, oricare ar fi fost acela. 

Minutele treceau, iar Aelin tot nu se întorcea. 

O bărcuţă cu vâsle din stejar ieşi din flota lui Maeve şi se îndreptă 
spre el. 

În barcă erau trei oameni, însă niciunul dintre ei nu era Maeve. 

EI simţi miile de ochi de ambele părţi ale fâşiei prea înguste de 
apă dintre flotele lor, care urmăreau apropierea bărcii. Care îl ur- 
măreau pe el. 

Un mascul în uniforma lui Maeve se ridică în picioare cu un 
echilibru supranatural Fae, în timp ce vâslaşii ţinură barca pe loc. 

- Maiestatea Sa aşteaptă răspunsul vostru. 

Rowan plonjă în rezervele lui epuizate de putere, păstrându-și 
chipul calm. 

- Informeaz-o pe Maeve că Aelin Galathynius nu mai este pre- 
zentă ca să-i dea un răspuns. 

Singurul semn de şoc afişat de mascul fu doar clipitul său. Crea- 
turile lui Maeve erau prea bine instruite, prea conştiente de pe- 
deapsa primită pentru dezvăluirea secretelor ei. 

- Prințesei Aelin Galathynius i se ordonă să se predea, spuse 
masculul. 

- Regina Aelin Galathynius nu se află pe această navă şi nici pe 
oricare alta din flota asta. De fapt, nu este pe țărm sau în tărâmurile 
din apropiere. Așadar, Maeve va afla că a făcut atâta drum degeaba. 
Vă vom lăsa flota în pace, dacă veți proceda la fel. 

Masculul îi rânji superior. 

- Ai vorbit ca un laş care ştie că este copleșit numeric. Ai vorbit 
ca un trădător. 

Rowan schiță un zâmbet către mascul. 

- Să vedem ce are acum de spus Maeve. 

Masculul scuipă în apă, dar cei din barcă vâsliră înapoi spre flotă. 

Pentru o clipă, Rowan îşi aminti ultimele cuvinte adresate lui 
Dorian înainte să-l trimită pe rege ca să-şi protejeze propria linie 
de nave. 

Nu mai era cazul să-şi ceară scuze. Aelin fie avea să se întoarcă, 
fie... el nu își permise să se gândească la alternativă. Dar puteau să 
tragă de timp pe cât de mult posibil, să încerce să scape - pentru ea 
şi pentru viitorul acestei flote. 

Chipul lui Dorian dezvăluise aceleaşi gânduri când dăduse mâna 
cu el şi-i spusese încet: 

- Nu este un lucru atât de greu să mori pentru prietenii tăi, 
nu-i așa? 

Rowan nu se deranjase să insiste în convingerea lui că aveau să 
supraviețuiască. Regele fusese instruit în arta războiului, chiar dacă 
nu o practicase încă. Aşadar, Rowan îi zâmbise sever şi-i răspunsese: 

- Nu, nu este. 

Cuvintele răsunară din nou prin el când barca mesagerului dis- 
păru. Şi, pentru cât le-ar fi fost de folos, pentru cât ar fi putut ei să 
tragă de timp, Rowan își întări din nou scuturile. 

Soarele răsărise deasupra orizontului când răspunsul lui 
Maeve sosi. 

Nu era un mesager într-o şalupă, ci o ploaie de săgeți — erau atât 
de multe, încât se făcu întuneric atunci când traversară cerul cu boltă. 

- Apăraţi-vă! le strigă Rowan nu doar stăpânilor magiei, ci şi 
bărbaţilor înarmaţi care îşi ridicaseră scuturile îndoite şi uzate dea- 
supra lor când săgețile căzură dincolo de linie. 

Săgeţile loviră, iar magia lui se îndoi sub atacul lor. Vârfurile le 
fuseseră înfăşurate cu o magie proprie, care îl făcu pe Rowan să 
scrâşnească din dinţi. Pe celelalte nave, unde scutul nu era rezis- 
tent, unii bărbaţi ţipară. 

Flota lui Maeve începu să se îndrepte încet spre ei. 


CAPITOLUL 64 


Aelin avea un corp care nu era un trup. 

Ştia doar din cauză că, în vidul acesta, în amurgul cețos, Manon 
avea un corp. Unul aproape transparent, ca de fantomă, dar... cu 
toate acestea, avea o formă. 

Dinţii şi unghiile lui Manon licăriră în lumina slabă când ea 
studie ceața gri care se rotea. 

- Ce este locul ăsta? Oglinda le transportase... oriunde aici, ori- 
unde s-ar fi aflat. 

- Nici eu nu ştiu, vrăjitoareo! 

Oare se oprise timpul dincolo de ceață? Renunţase Maeve să 
atace când aflase că ea nu era prezentă - sau atacase oricum? Aelin 
nu se îndoia de faptul că Rowan avea să rămână pe poziţie pe cât de 
mult posibil. Nu se îndoia că el şi Aedion aveau să-i conducă. Dar... 

Dacă oglinda vrăjitoarei era Lacătul pe care îl căutase, se aştep- 
tase să aibă vreun soi de reacție imediată la cele două chei Wyrd pe 
care le ascunsese în jachetă. 

Nu... la asta. Nu la absolut nimic. 

Aelin o scoase pe Goldryn. În ceaţă, rubinul sabiei pâlpâi - sin- 
gura culoare, singura lumină. 

- Ținem aproape; vorbim doar când este necesar, spuse Manon. 

Aelin înclina să fie de acord. Stăteau pe pământ, dar ceața îi as- 
cundea picioarele — ascundea orice bănuială că aveau pământ sub 
tălpi, mai puţin târşâitul slab. 

- Bănuieşti încotro? şopti Aelin. Dar ele nu fură nevoite să decidă. 

Ceaţa învolburată se întunecă, iar Manon şi Aelin se apropiară 
una de cealaltă, spate în spate. Bezna le învălui — orbindu-le. 

Apoi se văzu o lumină slabă, înainte. Nu, nu înainte. Se apropia 
de ele. Umărul osos al lui Manon intră în al ei când se lipiră mai 
strâns, ca un zid impenetrabil. 

Dar din lumina care se undui şi se întinse, apărură nişte siluete 
care prinseră formă. 

Aelin află trei lucruri când lumina şi culoarea le învăluiră şi de- 
veniră palpabile. 

Cine era în faţa lor nu le vedea şi nici nu le auzea sau simţea 
mirosul. 

Şi ele se aflau în trecut. Mai exact, în urmă cu o mie de ani. 

În genunchi, într-o trecătoare montană întunecată şi pustie, 
cu sângele picurându-i din nas şi lacrimile curgându-i prin pra- 
ful de pe față şi stropindu-i, în fața unui sarcofag negru, era 
Elena Galathynius. 

Pe tot sarcofagul, semnele Wyrd licăreau cu o flacără slabă şi 
albastră. Iar în centrul lui... Se afla Ochiul Elenei, amuleta prinsă în 
piatră, al cărei aur galben nelustruit strălucea. 

Apoi, ca şi când o suflare fantomatică trecu peste el, Ochiul se 
stinse, împreună cu semnele Wyrd. 

Elena întinse o mână tremurând ca să răsucească Ochiul, rotin- 
du-l de trei ori în piatra neagră. Ochiul țăcăni şi se rostogoli în 
mâna Elenei, sigilând sarcofagul şi încuindu-l. 

- Ai avut Lacătul în tot acest timp. Dar oglinda... 

- Cred, şopti Aelin, că am fost în mod intenţionat induse în 
eroare în privinţa obiectului pe care trebuie să-l recuperăm. 

- De ce? spuse Manon la fel de încet. 

- Presupun că urmează să aflăm. 

O amintire - asta era. Dar ce era atât de important, încât fuse- 
seră trimise să îl recupereze, când toată lumea aceea nenorocită se 
năruia în jurul lor? 

Aelin şi Manon rămaseră tăcute când scena se desfăşură. Când, 
în sfârşit, adevărurile se împletiră. 


CAPITOLUL 65 


Răsăritul în Trecătorile de obsidian 


Lacătul făurise sarcofagul din munte. 

Îi luase toată puterea ca să-l lege strâns, pe Erawan, de piatră, 
să-l închidă înăuntru chiar. 

Ea simţea cum Regele Întunecat dormea înăuntru. Auzea ţipe- 
tele armatei lui decăzute înfruptându-se din carnea oamenilor, de- 
parte în valea de dedesubt. Cât aveau să mai lupte după răspândirea 
veştii înfrângerii lui Erawan? 

Ea nu era destul de proastă să spere că tovarășii ei supraviețuiseră 
măcelului. Nu atât de mult timp. 

În genunchi, pe roca neagră şi ascuţită, Elena se uită la sarco- 
fagul din obsidian, la simbolurile sculptate. La început, strălu- 
ciseră, dar acum se stinseră şi se răciră - se liniştiră. Când furase 
Lacătul de la tatăl ei, în urmă cu multe luni, ea nu ştiuse - nu 
înţelesese — adevărata profunzime a puterii lui. Încă nu ştia de ce 
el îl făurise, ci doar că puterea Lacătului putea fi folosită o singură 
dată. Iar acea putere... o, puterea imensă şi distrugătoare... îi sal- 
vase pe toți. 

Gavin, întins şi însângerat în spatele ei, se agită. Faţa îi era atât 
de distrusă, încât ea abia îi vedea trăsăturile frumoase şi feroce. 
Brațul stâng îi era inutil pe lângă corp. Era preţul plătit pentru dis- 
tragerea lui Erawan, cât ea dezlănțuise puterea Lacătului. Dar nici 

măcar Gavin nu ştiuse ce plănuise ea. Ce furase şi ce ascunsese în 
ultimele luni. 

Ea nu regreta asta. Nu când lui îi cruţase viaţa. Mai rău. 

Gavin se uită la sarcofag, la amuleta goală şi complicată a Lacă- 
tului din palma pe care şi-o sprijinea pe coapsă. El o recunoscu 
imediat, deoarece o văzuse la gâtul tatălui ei în primele săptămâni 
din Orynth. Piatra albastră din mijloc era acum epuizată, slab lu- 
minată, unde, cândva, pâlpâise un foc interior. Abia îi mai rămăsese 
un strop de putere. 

- Ce ai făcut? Vocea îi era spartă şi răguşită din cauza strigătelor, 
când o ajutase cu Erawan. Ca să-i câştige timp, să-şi salveze oamenii... 

Elena strânse Lacătul în pumn. 

- El este închis. Nu poate scăpa. 

- Lacătul tatălui tău... 

- S-a terminat, spuse ea, îndreptându-şi atenţia spre zecile de 
figuri antice, acum de partea cealaltă a sarcofagului. 

Gavin tresări, mişcarea bruscă a trupului său distrus făcându-l 
să şuiere. 

Ei nu aveau forme. Erau doar fragmente de lumini şi umbre, 
vânt şi ploaie, muzică şi amintiri. Entităţi separate, şi totuși parte a 
unei majorităţi, a unei conştiinţe. 

Toţi se uitau la Lacătul spart cu piatră mată din mâinile ei. 

Gavin îşi plecă fruntea spre roca udă de sânge şi îşi feri privirea. 

Elenei îi tremurară oasele în prezenţa lor, dar îşi ținu fruntea sus. 

- Descendenţa surorii noastre ne-a trădat, spuse unul din mare 
şi cer şi furtuni. 

Elena scutură din cap, încercând să înghită. Cedând. 

- Ne-am salvat. L-am oprit pe Erawan... 

- Proasto, spuse una dintre vocile schimbătoare, de oameni şi 
animale. Corcitură proaspătă! Nu te-ai gândit de ce a purtat-o tatăl 
tău, de ce nu s-a grăbit în toţi aceşti ani, adunându-şi puterea? A 
vrut să o folosească - pentru a pune din nou cele trei chei Wyrd în 
poartă şi a ne trimite acasă înainte de a o închide pentru totdeauna. 

Pe noi și pe Regele Întunecat. Lacătul a fost făcut pentru noi —- şi 
promis nouă. Iar tu l-ai distrus. 

Elena se sprijini cu o mână de pământ ca să nu se clatine. 

- Tatăl meu poartă cheile Wyrd? 

EI nu făcuse niciodată nici măcar o aluzie... Iar Lacătul... ea cre- 
zuse că era o simplă armă. O armă pe care el refuzase să o folo- 
sească în acest război sângeros. 

Ei nu îi răspunseră, tăcerea fiind o confirmare suficientă. 

Un mic zgomot spart îi ieşi din gât. 

- Îmi pare rău, şopti Elena. 

Furia îi hurui în oase, amenințând să-i oprească inima în piept. 
Cea făcută din foc, din lumină și cenuşă păru să se abțină, păru să 
se oprească în fața furiei ei. 

Ca să-şi amintească. 

Nu-şi văzuse mama și nici nu-i vorbise de când ea își părăsise 
corpul ca să făurească Lacătul. De când Rhiannon Crochan o aju- 
tase pe Mala să-şi verse în amuletă propria-i esență, mulțimea pu- 
terii din mica oglindă a vrăjitoarei deghizate în piatră albastră 
trebuind să fie dezlănțuită doar o dată. Ei nu îi spuseseră niciodată 
Elenei de ce. Nu îi spuseseră că nu era o simplă armă pe care, cândva, 
tatăl ei urma să fie nevoit să o folosească, în disperare de cauză. 

Prețul: corpul muritor al mamei ei, viața pe care şi-o dorise pen- 
tru ea, alături de Brannon şi copiii lor. Trecuseră zece ani de atunci. 
Preţ de zece ani, tatăl ei nu încetase să aștepte ca Mala să se în- 
toarcă, în speranța că avea să o vadă din nou. Măcar o dată. 

„Nu îmi voi aminti de voi“, le spusese tuturor Mala înainte să se 
dăruiască făuririi Lacătului. Şi totuşi, iat-o, oprindu-se, ca şi când 
şi-ar fi amintit. 

- Mamă, se auzi într-o şoaptă spartă rugămintea Elenei. 

Mala, Aducătoarea-Focului, își mută privirea de la ea. 

Cel care vedea totul cu ochi înţelepţi și calmi spuse: 

- Eliberează-l! Aşadar, am fost trădaţi de aceste bestii pământeşti. 
Haideţi să le întoarcem favoarea! Eliberează-l pe Regele Întunecat 
din sicriu! 

- Nu! se rugă Elena, ridicându-se în picioare. Te rog... te rog! 
Spune-mi ce trebuie să fac pentru a-mi răscumpăra greşeala, dar te 
rog să nu-l eliberezi! Te implor! 

- El se va ridica într-o zi, spuse cel din întuneric şi moarte. El se 
va trezi. Ai irosit puterea Lacătului nostru pe o prostie, când ai fi 
putut rezolva totul, dacă ai fi avut răbdare și minte să înţelegi. 

- Atunci, să se trezească, imploră Elena, cu vocea spartă. Să moş- 
tenească altcineva acest război — cineva mai bine pregătit. 

- Laşo! spuse cel cu o voce ca de oţel, scuturi și săgeți. Eşti o lașă 
dacă arunci povara altcuiva! 

- Te rog! spuse Elena. Am să vă dau orice, orice, dar nu asta. 

La unison, ei se uitară la Gavin. 

Nu... 

Dar mama ei fu cea care spuse: 

- Am aşteptat atâta timp ca să ne întoarcem acasă. Mai putem 
aştepta un pic. Ai grijă de acest... loc încă puţin. 

Nu erau doar zei, ci ființe superioare, diferite. Pentru care timpul 
era fluid, iar corpurile, nişte lucruri schimbătoare şi care puteau 
exista în mai multe locuri, întinși ca nişte plase aruncate. Erau la 
fel de puternici, de imenşi şi de eterni, aşa cum era omul pentru o 
muscă efemeră. 

Nu se născuseră în această lume. Poate că deveniseră captivi 
aici, după ce trecuseră printr-o poartă Wyrd. Iar ei făcuseră o înţe- 
legere cu tatăl ei, cu Mala, ca, în cele din urmă, să îi trimită acasă, 
alungându-l pe Erawan împreună cu ei. Iar ea le stricase înţelegerea. 

Cel cu trei fețe spuse: 

- Vom aștepta. Dar trebuie să plăteşi un preţ. Şi să ne faci o 
promisiune. 

- Spuneţi ce vreţi, zise Elena. 

Dacă i l-ar fi luat pe Gavin, l-ar fi urmat. Ea nu era moştenitoa- 
rea tronului tatălui ei. Nu conta dacă ieşea din trecătoarea mon- 
tană. Nu era tocmai sigură că ar fi putut suporta să îl mai vadă - nu 
după aroganța, mândria şi fariseismul ei. Brannon o implorase să 
asculte, să aștepte. În schimb, ea îi furase Lacătul și fugise cu Gavin 
în noapte, disperată să salveze aceste tărâmuri. 

Cel cu trei fețe o studie. 

- Cineva din familia Malei va sângera din nou, ca să făurească 
un nou Lacăt. Şi tu îi vei conduce, ca pe un miel la tăiere, ca să plă- 
tească prețul pentru că tu ai ales să-i zădărniceşti puterea aici, pen- 
tru lupta asta neînsemnată. Îi vei arăta acestui urmaș cum să 
făurească un nou Lacăt cu darurile Malei, cum să îl folosească pen- 
tru a mânui cheile şi a ne trimite acasă. Târgul nostru inițial rămâne 
valabil: îl vom lua pe Regele Întunecat cu noi. Îl vom spulbera în 
lumea noastră, unde va fi doar praf şi amintire. După ce vom pleca 
— îi vei arăta urmaşului cum să închidă poarta în urma noastră cu 
Lacătul care să o menţină intactă pentru totdeauna, renunțând la 
ultima picătură de forța vitală. Aşa cum a fost pregătit să o facă tatăl 
tău, la momentul potrivit. 

-Te rog, şopti Elena. 

Cel cu trei fețe rosti: 

- Spune-i lui Brannon al Focului Sălbatic ce s-a petrecut aici; 
spune-i prețul pe care îl va plăti într-o zi un urmaş de-al său. Spu- 
ne-i să se pregătească pentru asta. 

Elena asimilă cuvintele, condamnarea. 

- O voi face, şopti ea. 

Dar ei dispărură, lăsând doar o urmă de căldură, ca şi când o 
rază de soare i-ar fi atins obrazul. 

Gavin ridică fruntea. 

- Ce ai făcut? întrebă el din nou. Ce le-ai dat? 

- Nu ai... auzit? 

- Doar pe tine, spuse el răguşit, cu fața îngrozitor de palidă. Nu 
şi pe ceilalți. 

Ea se holbă la sarcofagul din piatră neagră din faţa lor, înrădăci- 
nată în pământul trecătorii. Era neclintit. Ei trebuiau să constru- 
iască ceva în jurul lui ca să-l ascundă, să-l protejeze. 

- Prețul va fi plătit... mai târziu, zise Elena. 

- Spune-mi. 

Cu buzele-i umflate şi crăpate, abia reuși să rostească vorbele. 

De vreme ce ea se condamnase deja, dacă tot îşi condamnase 
descendența, își dădu seama că nu mai avea nimic de pierdut min- 
tind. Nu de data asta, nu de această ultimă dată. 

- Erawan se va trezi din nou - într-o zi. Când va sosi clipa, îi voi 
ajuta pe cei care trebuie să se lupte cu el. 

În ochii lui se citea neîncrederea. 

- Poţi să mergi? îl întrebă ea, întinzând mâna ca să-l ajute să se 
ridice. 

Soarele care se ridica, poleia munții negri în auriu şi roşu. Ea nu 
avea nicio îndoială că valea din spatele lor era scăldată în sânge. 

Gavin își relaxă prinsoarea, degetele fiindu-i încă rupte, din 
locul în care ţinuse mânerul sabiei Damaris. Dar nu luă mâna pe 
care i-o oferise ea. 

Iar el nu îi spuse ce detectase când atinsese Sabia Adevărului, ce 
minciuni simţise şi descoperise. 

Ei nu mai vorbiră niciodată despre ele. 


Răsărit de lună la Templul din Sandrian, Mlaştinile Stâncoase 


Prinţesa din Eyllwe rătăcise prin Mlaştinile Stâncoase câteva săp- 
tămâni, căutând răspunsuri la ghicitorile rostite în urmă cu o mie de 
ani. Răspunsuri care ar fi putut să-i salveze regatul condamnat. 

Chei, şi porţi, şi lacăte - porţi, şi puțuri, şi profeţii. Asta îşi şopti 
prințesa în săptămânile în care mersese singură prin mlaştină, 

vânând ca să rămână în viață, luptându-se cu bestiile cu dinți şi 
venin, când era necesar, şi uitându-se la stele ca să se distreze. 

Aşadar, când prințesa ajunse în cele din urmă la templu, când 
rămase în fața altarului de piatră şi a cufărului, replica mai deschisă 
la culoare a celui negru de sub Morath, ea apăru într-un final. 

- Tu eşti Nehemia, spuse ea. 

Prințesa se învârti, cu hainele-i de vânătoare din piele pătate şi 
umede, vârfurile aurii ale şuvițelor împletite scoțând un mic zgomot. 

O privire evaluatoare din partea unor ochi care păreau prea bă- 
trâni pentru doar optsprezece ani; ochi care se uitaseră prea mult în 
întunericul dintre stele şi tânjise să le cunoască secretele. 

- Şi tu eşti Elena. 

Elena dădu aprobator din cap. 

- De ce ai venit? 

Prințesa din Eyllwe făcu semn din bărbia-i elegantă spre cufărul 
din piatră. 

- Nu am fost chemată să-l deschid? Să aflu cum să ne salvăm şi 
să-i plătesc prințului? 

- Nu, spuse încet Elena. Nu tu. Nu aşa. 

Prinţesa își arătă nemulțumirea doar strâmbând din buze. 

- Atunci, în ce fel trebuie să sângerez, Lady? 

Ea privise, aşteptase şi plătise pentru alegerile ei pentru prea 
mult timp. De prea mult. 

Iar acum, că întunericul se lăsase... acum avea să răsară un nou 
soare. Trebuia să răsară. 

- Descendentele Malei vor plăti, nu ale tale. 

Spatele ei înțepeni. 

- Nu mi-ai răspuns la întrebare. 

Elena își dori să-şi fi putut retrage cuvintele, să le zăvorască. Dar 
acesta era prețul pentru regatul şi poporul ei. Preţul pentru aceşti 
oameni, pentru acest regat. Şi pentru ceilalți. 

- În Nord, două ramuri se desprind din Mala. Una spre Casa 
Havilliard, unde prințul cu ochii partenerului meu posedă magia 

mea brută — și forța ei brută. Cealaltă ramură trece prin Casa 
Galathynius, unde sângele a fost pur: din foc, tăciuni şi cenuşă. 

- Aelin Galathynius a murit, spuse Nehemia. 

- Nu este moartă. Nu, ea se asigurase de asta; încă plătea pen- 
tru ce făcuse în noaptea aceea de iarnă. Doar se ascunde, uitată de 
o lume recunoscătoare să vadă o asemenea putere stinsă înainte 
de maturitate. 

- Unde este? Şi ce legătură are cu mine, Lady? 

- Te pricepi la istorie, la jucători şi mize. Cunoşti semnele Wyrd 
și știi cum să le foloseşti. Ai înţeles greșit ghicitorile, crezând că tu 
trebuie să vii aici. Această oglindă nu este Lacătul - este o sursă de 
amintiri. Făurită de mine, de tatăl meu și de Rhiannon Crochan. 
Făcută astfel încât moștenitoarea acestei poveri să poată înţelege 
într-o zi. Să ştie totul înainte de a decide. Și această întâlnire se va 
afla în ea. Dar tu ai fost chemată ca să ne putem întâlni. 

Chipul tânăr şi înţelept aşteptă. 

- Du-te în nord, prințesă! spuse Elena. Intră în casa inamicului 
tău! Stabileşte legăturile, primește invitația, fă ce trebuie, dar intră 
în casa inamicului tău. Cei doi urmași se vor întâlni acolo. Sunt 
deja pe drum. 

- Aelin Galathynius se îndreaptă spre Adarlan? 

- Nu Aelin. Nu cu acel nume, cu acea coroană. Să o recunoşti 
după ochii ei - turcoaz cu un miez auriu. Să o recunoști după sem- 
nul de pe frunte — semnul bastardului, semnul lui Brannon. Ghi- 
deaz-o. Ajut-o. Va avea nevoie de tine. 

- Şi prețul? 

Elena nu simţi decât ură atunci. 

Uri zeii care ceruseră asta. Se uri pe sine. Uri că i se ceruse asta; 
uri luminile strălucitoare... 

- Nu ai să mai pui niciodată piciorul în Eyllwe. 

Prinţesa se uită la stele ca şi când i-ar fi vorbit, ca și când răs- 
punsul ar fi fost scris acolo. 

- Poporul meu va supravieţui? întrebă ea încet. 

- Nu ştiu. 

- Atunci, voi face paşii necesari şi pentru asta. Am să-i unesc 
rebelii cât am să fiu în Rifthold, am să pregătesc continentul pen- 
tru război. 

Nehemia îşi cobori privirea de la stele. Elena îşi dori să cadă în 
genunchi în fața tinerei prințese, să îi ceară iertare. 

- Unul din ei trebuie să fie pregătit — să facă ce trebuie făcut, 
spuse Elena, pentru că era singura cale să-i explice, să-şi ceară scuze. 

Nehemia înghiți. 

- Atunci, am să te ajut cum am să pot. Pentru Erilea şi pentru 
poporul meu. 


CAPITOLUL 66 


Aedion Ashryver fusese antrenat să ucidă oameni şi să apere 
frontul în luptă de când fusese suficient de mare cât să ridice o 
sabie. Prințul Moștenitor Rhoe Galathynius începuse să-l antreneze 
personal, ridicându-l pe Aedion la standarde pe care unii le-ar fi 
putut considera nedrepte, prea dure pentru un băiat. 

Dar Rhoe ştiuse, îşi dădu seama Aedion de la prova navei, cu 
oamenii lui Ansel din Briarcliff înarmaţi şi pregătiți în spatele lui. 
Rhoe ştiuse până şi faptul că Aedion avea să-l slujească pe Aelin şi 
că atunci armatele străine ar fi provocat puterea Aducătoarei-Focu- 
lui... şi probabil că nu ar fi înfruntat numai muritori. 

Rhoe - Evalin - speculase că armata nemuritorilor care se întin- 
dea acum în faţa lui urma să ajungă într-o zi pe aceste țărmuri. Iar ei 
îşi doriseră să se asigure că Aedion era pregătit când avea să se 
întâmple asta. 

- Ridicaţi scuturile! le ordonă Aedion oamenilor când a doua 
salvă de săgeți căzură dinspre flota lui Maeve. Mantia magică din 
jurul navelor lor rezista destul de bine mulțumită lui Dorian 
Havilliard şi, chiar dacă el se bucura că îi cruţase de vărsarea de sân- 
ge, după isprava pe care o făcuse cu Aelin şi Manon, Aedion scrâşni 
din dinţi la fiecare unduire a culorii din timpul impactului. 

- Sunt soldaţi, la fel ca voi, continuă Aedion. Nu vă lăsaţi păcăliți 
de urechile lor ascuţite! Sângerează ca şi ceilalți. Şi pot muri din 
cauza aceloraşi răni. 

El nu își permise să se uite înapoi — spre locul din care tatăl său 
comanda şi proteja un alt şir de nave. Gavriel tăcuse când Fenrys le 
dezvăluise cum să doboare un războinic Fae care se vindeca re- 
pede: trebuiau să le taie muşchii, nu să îi înjunghie. Să-i rupă un 
tendon şi să-l oprească pe nemuritor suficient timp cât să-l ucidă. 

Era mai uşor de zis decât de făcut. Soldaţii albiseră la gândul 
ăsta - la lupta deschisă, corp la corp, împotriva războinicilor Fae. Şi 
pe bună dreptate. 

Însă datoria lui Aedion nu era să le amintească aceste fapte 
simple. Datoria lui era să îi facă dispuşi să moară, să facă lupta asta 
să pară complet necesară. Frica ar fi putut rupe rândurile mai re- 
pede decât orice atac inamic. 

Rhoe - adevăratul său tată - îi spusese asta, iar Aedion o învățase 
în anii petrecuţi în nord. O învățase luptând în noroi şi sânge până 
la genunchi, împreună cu legiunea Bane. 

El îşi dori ca ei să-l flancheze, nu nişte soldaţi necunoscuţi 
din Pustiuri. 

Dar nu își putea lăsa frica să-i înmoaie tăria de caracter. 

A doua salvă a lui Maeve se ridică tot mai sus, săgețile plutind 
mai repede şi mai departe decât cele din arcurile muritorilor. Cu o 
ţintă mai bună. 

Scutul invizibil de deasupra lor se undui licărind albastru și 
purpuriu când săgețile şuierară şi alunecară de pe el. 

Dar acesta deja se încovoia, pentru că vârfurile săgeților erau 
magice. 

Soldaţii de pe punte se agitară mişcându-şi scuturile, antici- 
parea lor şi groaza tot mai mare învăluindu-i simţurile lui Aedion. 

- E o ploaie neînsemnată, băieți, spuse el zâmbind larg. Credeam 
că v-aţi obişnuit cu asta în Pustiuri. 

Se auziră unele mormăituri, dar scuturile metalice încetară 
să mai tremure. 

Aedion chicoti. Se transformă în Lupul Nordului, dornic să verse 
sânge pe mările sudice. Aşa cum îl învățase Rhoe, aşa cum îl pregă- 
tise el, cu mult înainte de căderea Terrasenului, în umbra Adarlanului. 

Situaţia nu avea să se mai repete — şi, cu siguranţă, nu în faţa lui 
Maeve. Cu siguranţă, nu aici, fără ca nimeni să vadă asta. 

În faţă, pe linia frontului, magia lui Rowan licări alb, ca un 
semn tăcut. 

- Pregătiţi săgețile! ordonă Aedion. 

Arcurile scârțâiră, săgețile îndreptându-se spre cer. 

Alt licăr. 

- Salvă! strigă Aedion. 

Lumea se întunecă sub săgețile care zburară spre flota lui Maeve. 

O furtună de săgeți - ca să le distragă atenţia de la adevăratul 
atac din adâncuri. 


Apa era mai slab luminată aici, razele soarelui fiind numai nişte 
scânteieri care alunecau printre numeroasele bărci de pe valuri. 

Agitaţia adună şi alte creaturi, carnivorii căutând mâncarea din 
care aveau să se înfrupte cu siguranță când cele două flote urmau să 
se întâlnească în cele din urmă. 

Un licăr de lumină o trimisese pe Lysandra în adâncuri, undu- 
indu-se printre necrofagii care-i dădeau târcoale, pierzându-se în 
mulțimea lor cât de bine putu când luă viteză. 

Ea își modificase forma de dragon. Acum, avea membre mai 
lungi — cu degete opozabile. 

Şi o coadă mai puternică, pe care putea să o controleze mai bine. 

Era micul ei proiect din lungile zile de călătorie. Să ia o formă 
originală şi să şi-o perfecţioneze. Să modifice pe placul ei ceea ce 
făcuseră zeii. 

Lysandra ajunse la prima navă pe care o însemnase Rowan, 
harta precisă a locului și a modului în care să atace. Cu o lovitură 
de coadă, spulberă cârma. 

Auzi strigătele celor de pe punte chiar și din adâncuri, dar 
Lysandra zbura deja, plutind spre următoarea barcă marcată. 

De data asta, îşi folosi ghearele, apucând cârma şi smulgând-o. 
Apoi dădu o gaură în carenă cu coada-i contondentă. Contondentă, 
nu țepoasă - nu, pentru că țepii rămăseseră în Golful Craniului. 
Aşadar, îşi transformase coada într-un berbec. 

Săgeţile fură trase cu o precizie mai bună decât a infanteriştilor 
Valgi, ţâşnind ca razele de soare în apă. Ea se pregătise şi pentru asta. 
Acestea ricoşară din solzii de Mătasea-păianjenului. În orele petre- 
cute studiind materialul care-i acoperea aripile lui Abraxos, învățase 
cum să-şi transforme propria piele într-o fibră impenetrabilă. 

Lysandra rupse mai multe cârme. 

Soldaţii Fae țipară în fața ei. Dar harpoanele pe care le traseră 
erau prea grele, iar ea era prea rapidă şi plonja prea adânc şi prea 
repede. Bice magice de apă se întinseră spre ea, încercând să o 
prindă, dar nu reuşiră. 

Era regatul care putea schimba lumea, îşi spuse ea de nenu- 
mărate ori când epuizarea o apăsă, în timp ce continuă să distrugă 
cârmă după cârmă, dând găuri în navele Fae alese. 

Ea făcuse o promisiune acelui regat, acelui viitor. Lui Aedion şi 
reginei ei. Nu avea să o dezamăgească. 

Şi dacă nenorocita de Maeve ar fi vrut să se confrunte cu ei, dacă 
Maeve s-ar fi gândit să-i atace când erau slăbiţi... Lysandra inten- 
ţiona să o facă pe ticăloasă să-şi regrete alegerea. 


VD 


Magia lui Dorian se tulbură când flota lui Maeve transformă 
lansatul săgeților într-un haos total. Dar el îşi păstră scuturile in- 
tacte, peticind zonele prin care pătrunseseră săgețile. Deja, puterea 
i se clătina, consumată prea repede. 

Fie din cauza vreunui truc de-al lui Maeve, fie din cauza magiei 
care acoperea săgețile. 

Însă Dorian scrâşni din dinți şi îşi controlă magia pentru ca 
avertismentele strigate de Rowan să nu răsune din apă - amplifi- 
cate aşa cum Gavriel îşi folosise vocea în Golful Craniului. 

Dar, în ciuda haosului flotei lui Maeve, care-şi găsea navele ase- 
diate de sub apă, rândurile se întindeau la nesfârşit. 

Aelin şi Manon nu se întorseseră. 

Un mascul Fae panicat era o privelişte îngrozitoare. Era aproape 
o catastrofă să vezi doi. 

Când Aelin şi Manon dispăruseră în oglindă, Dorian bănui că 
doar strigătul lui Aedion îl făcuse pe Rowan să iasă din furia care-l 
cuprinsese. Şi doar vânătaia care-i zvâcnea pe obrazul lui Dorian îl 
făcuse pe Rowan să se abţină din a-i face una asemănătoare. 

Dorian privi spre primele linii, unde prinţul Fae stătea la prova 
navei lui, cu sabia şi securea scoase, cu o tolbă de săgeți şi un arc pe 
spate şi cu diverse cuțite de vânătoare ascuţite ca briciul. Prinţul nu 
ieşise deloc din starea aceea, își dădu el seama. 

Nu, Rowan deja coborâse la un nivel de furie de gheaţă care-i 
făcu magia lui Dorian să tremure, în ciuda distanţei dintre ei. 

El simţea puterea lui Rowan - o simţea așa cum o simţise pe a 
lui Aelin ridicându-se. 

Rowan coborâse deja adânc în rezerva lui de putere când Aelin şi 
Manon plecaseră. De îndată ce Aedion își concentrase frica şi furia 
spre lupta din faţă, el folosise ultima oră ca să plonjeze și mai adânc. 
Acum plutea în jurul lor ca marea de la câţiva metri dedesubt. 

Dorian îi urmase exemplul, revenind la antrenamentul insuflat 
de prinţ. Gheaţa îi acoperi venele şi inima. 

Aedion îi spusese doar un singur lucru înainte de a pleca spre 
propria parte a flotei. Prinţul general îl măsurase o dată din priviri, 
fixând cu ochii de Ashryver vânătaia pe care i-o făcuse şi-i spusese: 
„Frica este o condamnare la moarte. Când ai să fii acolo, să îți aduci 
aminte că noi nu trebuie să supraviețuim - ci numai să-i lovim su- 
ficient astfel încât, atunci când ea o să se întoarcă... să îi extermine 
pe restul.“ 

Când, nu dacă. Dar când Aelin le-ar fi găsit trupurile sau orice 
ar mai fi rămas din ei dacă ar fi fost înghiţiţi de mare... ar fi putut 
foarte bine să distrugă lumea de furie. 

Poate că trebuia să o facă. Poate că lumea o merita. 

Poate că Manon Cioc-negru ar fi ajutat-o să o facă. Poate că 
aveau să domnească împreună peste ruine. 

Fl îşi dori să fi avut mai mult timp să discute cu vrăjitoarea. Să o 
cunoască nu doar fizic. 

Deoarece, în ciuda cârmelor distruse... navele avansară acum. 

Războinici Fae. Născuţi şi crescuţi să ucidă. 

Aedion şi Rowan trimiseră altă salvă de săgeți aţintite spre na- 
vele lor. Scuturile le dezintegrară înainte să atingă vreo țintă. Asta 
nu avea să se termine cu bine. 

Inima îi bătu cu putere şi înghiţi în sec când navele se strecurară 
pe lângă cele scufundate, apropiindu-se de linia de demarcaţie. 

Magia lui se zvârcoli. 

Trebuia să aibă grijă încotro să o îndrepte şi să o facă să conteze. 

Nu avea încredere că puterea ar fi rămas concentrată dacă ar fi 
dezlănțuit-o. 

Iar Rowan îi spusese să nu o facă. Îi spusese să aştepte până ce 
flota ar fi ajuns cu adevărat lângă ei. Până ce navele ar fi traversat 
acea linie. Până ce prinţul Fae i-ar fi ordonat să tragă. 

Pentru că focul şi gheaţa se luptau acum în Dorian, implorân- 
du-l să le elibereze. 

EI îşi ținu bărbia sus când tot mai multe nave se apropiară de 
cele distruse din față şi apoi se strecurară pe lângă ele. 

Dorian ştia că avea să-l doară să-și distrugă magia şi, după 
aceea, corpul. Ştia că avea să-l doară să-şi vadă tovarășii doborâţi, 
unul câte unul. 

Totuşi Rowan păstră prima linie, nu îşi lăsă navele să se întoarcă 
şi să fugă. 

Din ce în ce mai aproape, navele inamice se îndreptară spre 
primele lor linii, împinse de vâsle mari şi puternice. Arcaşii erau 
pregătiţi să tragă, iar lumina soarelui licărea de pe armura lustruită 
a războinicilor Fae însetaţi de luptă, de la bord. Erau pregătiți şi 
odihniţi, instruiți să ucidă. 

Nu avea să fie nicio capitulare. Maeve urma să-i nimicească doar 
ca să o pedepsească pe Aelin. 

EI îi dezamăgise trimițându-le departe pe Manon şi pe Aelin. 
Asumându-şi riscul, probabil că îi dezamăgise pe toți. 

Dar Rowan Whitethorn nu o făcuse. 

Nu. Când navele inamice se poziționară printre navele lor scu- 
fundate, Dorian văzu că fiecare avea acelaşi steag: un stindard ar- 
gintiu, cu un uliu înfiorător. 

Şi, acolo unde steagul negru al lui Maeve cu o cucuvea fluturase 
lângă acesta... Acum, steagul negru cobori. 

Acum, steagul reginei întunecate dispăru complet, în timp ce 
Fae, care purtau stindardul argintiu al Casei Whitethorn, deschi- 
seră focul asupra propriei flote. 


CAPITOLUL 67 


Rowan îi povestise lui Enda despre Aelin. 

Îi spusese vărului său despre femeia pe care o iubea, despre re- 
gina a cărei inimă ardea ca un foc sălbatic. Îi povestise lui Enda 
despre Erawan şi despre amenințarea cheilor şi despre faptul că 
Maeve şi le dorea. 

Şi, după aceea, îngenunchease şi-l implorase să-l ajute. 

Să nu deschidă focul asupra flotei Terrasenului, ci asupra flotei 
lui Maeve. 

Să nu irosească unica şansă la pace. Să oprească întunericul 
înainte de a-i consuma pe toți, pe cei din Morath şi pe ai lui Maeve. 
Să lupte nu pentru regina care îl înrobise, ci pentru cea care îl salvase. 

„Mă voi gândi la asta“, îi spusese Endymion. 

Şi, astfel, Rowan se ridicase din genunchi și zburase spre nava 
altui văr. Prinţesa Sellene, cea mai tânără verişoară, cu ochi şireți, îl 
ascultase. Îl lăsase să o implore. Şi, schițând un zâmbet, îi spusese 
acelaşi lucru. „Mă voi gândi la asta.“ 

Aşa că mersese de la o navă la alta. Spre verii care ştia că ar fi 
putut să-l asculte. 

Un act de trădare - asta le ceruse. Să comită un act de trădare şi 
unul atât de mare, încât nu ar mai fi putut să se întoarcă acasă, iar 
pământurile şi titlurile le-ar fi fost confiscate sau distruse. 

Şi, când navele lor nevătămate navigară lângă cele pe care le 
distrusese Lysandra, când atacară cu săgeți şi magie forțele care 

nu bănuiau nimic, Rowan le strigă celor din flota lui: „Acum, 
acum, acum!“ 

Vâslele intrară în valuri pleoscăind, bărbaţii mormăind când 
vâsliră din răsputeri spre flota aflată într-un haos total. Toţi verii lui 
atacaseră. 

Toţi, ca şi când s-ar fi întâlnit şi ar fi hotărât să riște să se rui- 
neze împreună. 

Rowan nu avusese o armată proprie pe care să i-o dea lui Aelin. 
Pe care să i-o dea Terrasenului. 

Aşadar, câștigase o armată pentru ea, apelând la singurele lu- 
cruri pe care i le pretinsese Aelin. 

Inima lui. Loialitatea și prietenia. 

Iar Rowan îşi dori ca Inima lui de Foc să fi fost acolo, ca să vadă 
cum Casa Whitethorn îi atacă flota lui Maeve, gheaţa şi vântul ex- 
plodând peste valuri. 


Lui Lorcan nu-i venea să creadă. 

Nu-i venea să-şi creadă ochilor când o treime din flota lui Maeve 
deschisese focul asupra navelor ei în derivă. 

Iar el știu, fără să i se confirme, că stindardele care fluturau pe 
navele acelea erau argintii. 

Oricum îi convinsese, oricând îi convinsese... 

Whitethorn reușise. Pentru ea. 

Toate astea, pentru Aelin. 

Rowan ordonă, urlând către oamenii săi să își foloseasă avanta- 
jul, ca să distrugă flota lui Maeve dintre ei. 

Lorcan, un pic uimit, transmise ordinul spre navele lui. 

Maeve nu avea să permită aşa ceva şi, pentru asta, urma să ni- 
micească neamul Whitethorn. 

Dar, iată-i, dezlănțuindu-șşi gheaţa și vântul asupra propriilor 
nave, însoţite de săgeți și harpoane care treceau prin lemn și soldați. 

Vântul îi suflă în păr, iar el ştiu că Whitethorn își folosea acum 
magia la maximum ca să-şi împingă navele în încăierare, înainte ca 
verii lui să piardă avantajul surprizei. Erau toţi nişte nebuni. 

Nebuni şi, cu toate acestea... 

Fiul lui Gavriel striga numele Whitethorn. Un strigăt afurisit de 
victorie. De nenumărate ori, bărbaţii îi răspunseră. 

Apoi Fenrys ridică vocea. Şi Gavriel. Şi regina cu păr roşcat. Şi 
regele Havilliard. 

Flota lor pluti spre cea a lui Maeve, înconjurată de soare, mare 
şi pânze, săbiile strălucind în lumina dimineţii. Până şi vâslele ridi- 
cate şi coborâte păreau să repete scandările. 

Intrară în luptă și în vărsarea de sânge, strigând numele prințului. 

Pentru o clipă, Lorcan îşi permise să se gândească la asta — la 
puterea lucrului care îl convinsese pe Rowan să riște totul. Și Lorcan 
se întrebă dacă, probabil, ar fi fost singura forță la care Maeve şi 
Erawan nu s-ar fi aşteptat. 

Dar Maeve - era undeva, pe o navă. 

Urma să se răzbune, să riposteze, să îi facă pe toți să sufere... 

Rowan izbi flota lui Maeve în primele linii, dezlănțuind furia 
gheții şi a vântului său alături de săgețile lor. 

Şi, acolo unde puterea lui Rowan se oprea, intervenea cea a 
lui Dorian. 

Imposibilitatea de a câştiga se transformase acum în șansa unui 
nebun. Dacă Whitethorn și ceilalți ar fi putut să țină rândurile, să 
rămână pe poziţii. 

Lorcan se trezi căutându-i cu privirea pe Fenrys şi pe Gavriel, 
dincolo de nave şi de soldaţi. 

Şi ştiu că răspunsul lui Maeve venise când îi urmări înțepenind 
unul după celălalt. Îl zări pe Fenrys sărind din alergare și dispărând 
în aer. Lupul Alb din Doranelle apăru imediat lângă Gavriel, apa- 
riția lui din neant făcându-i pe oameni să strige. 

Însă el îl apucă pe Gavriel de braţ şi amândoi dispărură din 
nou, cu chipurile încordate. Numai Gavriel reuşi să se uite spre 

Lorcan înainte să dispară - cu ochi mari, în semn de avertisment. 
Gavriel îi arătă ceva, după care ei dispărură în lumina soarelui şi-n 
spuma mării. 

Lorcan se holbă la locul pe care Gavriel reuşise să i-l arate, la 
mica sfidare care, probabil, lăsase o rană adâncă. 

Lui Lorcan i se răci sângele în vene. 

Maeve permitea luptei să izbucnească pe apă, deoarece avea alte 
jocuri în mişcare. Pentru că nu era deloc pe mare. 

Ci pe țărm. 

Gavriel îi arătase nu plaja îndepărtată, ci țărmul - spre vest. 

Întocmai unde o lăsase pe Elide în urmă cu câteva ore. 

Iar lui Lorcan nu-i păsă de bătălie, de ceea ce căzuse de acord să 
facă pentru Whitethorn, de promisiunea făcută prințului. 

Ea fusese prima căreia îi făcuse o promisiune. 

Soldaţii nu fură destul de proști încât să încerce să-l oprească în 
timp ce Lorcan îi predă unuia comanda și luă o barcă. 


Elide nu vedea lupta din locul în care aștepta printre dunele de 
nisip, ierburile de mare șuierând în jurul ei. Dar putea să audă 
strigătele şi bubuiturile. 

Ea încercă să nu asculte vacarmul luptei şi, în schimb, să o im- 
plore pe Anneith să-i călăuzească prietenii. Să-l ţină pe Lorcan în 
viaţă și pe Maeve departe de el. 

Dar Anneith stătea pe-aproape, plutind în spatele umărului ei. 

„Vezi, spuse ea, așa cum o făcea mereu. Vezi, vezi, vezi.“ 

În afară de nisip, iarbă, apă și cer albastru, nu se vedea nimic. 
Nimic în afară de cei opt paznici cărora Lorcan le ordonase să rămână 
cu ea, care stăteau întinşi pe dune, părând nici ușuraţi, nici deranjați 
că pierdeau lupta furioasă de pe valurile din jurul cotului coastei. 

Vocea deveni insistentă. „Uită-te, uită-te, uită-te!“ 

Apoi Anneith dispăru cu totul, de fapt, fugi. 

Norii se adunau dinspre mlaștină, îndreptându-se spre soarele 
care începea să răsară. 

Elide se ridică în picioare, alunecând un pic pe duna abruptă. 

Vântul bătu şi şuieră printre ierburi - nisipul cald căpătă o nu- 
anţă gri şi amuţi când norii acoperiră soarele, întunecându-l. 

Ceva se apropia. 

Ceva care ştia că Aelin Galathynius își trăgea puterea din lu- 
mina soarelui. De la Mala. 

Lui Elide i se uscă gura. Dacă Vernon ar fi găsit-o aici... nu ar 
mai fi putut scăpa de el. 

Paznicii de pe dunele din spatele ei se agitară, observând vântul 
ciudat şi norii, simțind că furtuna care se apropia nu era naturală. 
Aveau să reziste în faţa ilkenilor până la sosirea ajutorului? Sau 
Vernon avea să aducă mai mulți de data asta? 

Însă Vernon apăru pe plajă ca şi când ar fi ieşit dintr-o briză 
trecătoare. 

Era o tortură. 

O agonie să o vadă pe Nehemia, tânără și puternică și înțeleaptă, 
vorbind cu Elena în mlaștină, printre aceleași ruine. 

Iar apoi, mai era şi cealaltă tortură. 

Că Elena şi Nehemia se cunoscuseră şi lucraseră împreună. 

Că Elena făcuse aceste planuri în urmă cu o mie de ani. 

Că Nehemia se dusese în Rifthold ştiind că avea să moară. 

Ştiind că trebuia să o distrugă pe Aelin - să-și folosească moar- 
tea ca să o distrugă, astfel încât să poată renunţa la a fi asasină și să 
urce pe tron. 

Lui Aelin și lui Manon li se arătă o altă scenă, a unei conversații 
şoptite la miezul nopții, în subsolurile castelului de cleştar, unde o 
regină şi o prințesă se întâlneau în secret. Așa cum o făceau de 
câteva luni. 

Regina îi cerea prințesei să plătească prețul pe care îl oferise în 
mlaștină. Să îşi organizeze propria moarte - să pună totul în mișcare. 
Nehemia o avertizase pe Elena că ea — că Aelin — avea să fie distrusă. 
Mai rău, că urma să se cufunde atât de adânc într-un abis al furiei şi 
al disperării, încât nu ar mai fi reuşit să iasă. Nu drept Celaena. 

Nehemia avusese dreptate. 

Aelin tremura — corpul pe jumătate vizibil îi tremura atât de tare, 
încât crezu că pielea avea să-i cadă de pe oase. Manon se apropie şi îi 
oferi, probabil, singura consolare cunoscută vrăjitoarei: solidaritatea. 

Ele fixară din nou cu privirea ceața învolburată, unde scenele — 
amintirile — se desfăşuraseră. 

Aelin nu era sigură că putea suporta un alt adevăr. O altă reve- 
laţie a finalității faptului că Elena îi vânduse pe ea şi pe Dorian 
zeilor pentru greşeala prostească pe care o făcuse, fără să înțeleagă 
adevăratul scop al Lacătului, cel de a-l închide pe Erawan în mor- 
mântul lui, decât să-l lase pe Brannon să îi pună capăt — şi să-i trim- 
ită pe zei spre locul pe care îl numeau „acasă“, luându-l şi pe Erawan 
cu ei. 

Să îi trimită acasă... folosind cheile ca să deschidă poarta Wyrd. 
Şi un nou Lacăt care să o închidă pentru totdeauna. 

„Necunoscut este preţul meu.“ 

Îşi folosise puterea, secătuită până la ultima picătură - viaţa — ca 
să făurească acel nou Lacăt. Să-și exercite puterea cheilor doar o 
dată - o singură dată, ca să-i alunge pe toți, iar apoi să închidă 
poarta pentru totdeauna. 

Amintirile licăriră de jur împrejur. 

Elena şi Brannon ţipau unul la celălalt într-o cameră pe care 
Aelin nu o văzuse de zece ani - apartamentul regelui din palatul 
din Orynth, în apartamentul ei - sau unul care ar fi trebuit să îi 
aparțină. Un colier strălucea la gâtul Elenei: Ochiul. Primul Lacăt, 
acum distrus, pe care Elena, acum Regina Adarlanului, părea să îl 
poarte ca pe un fel de memento al prostiei ei, al promisiunii făcute 
acelor zei furioși. 

Cearta cu tatăl ei se înteţi până ce prinţesa plecă, iar Aelin ştiu 
că Elena nu avea să se mai întoarcă niciodată în palatul strălucitor 
din Nord. 

Apoi, într-o cameră din piatră greu de descris, oglinda vrăjitoa- 
rei dezvălui o frumuseţe brunetă cu o coroană din stele care stătea 
în fața Elenei și a lui Gavin, explicându-le cum funcţiona oglinda 
vrăjitoarei — cum avea să păstreze amintirile. Rhiannon Crochan își 
făcu apariția. Manon tresări când o văzu, iar Aelin privi între ele. 

Chipul... era acelaşi. Chipul lui Manon şi al lui Rhiannon 
Crochan. Ultimele regine Crochan - din două ere diferite. 

După aceea, apăru imaginea lui Brannon - singur şi cu capul în 
mâini, plângând în fața unui cadavru înfăşurat în giulgiu pe un 
altar din piatră. Silueta încovoiată a unei babe zăcea dedesubt. 

Era Elena, care renunţase la grația-i nemuritoare, ca să ducă o 
viață obişnuită de om alături de Gavin. Brannon încă arăta ca la 
treizeci de ani. 

Brannon, în al cărui păr blond-roşcat strălucea căldura a o mie 
de forje, mârâi, dezgolindu-şi dinţii când sfărâmă un disc de metal 
pe o nicovală, muşchii spatelui său unduindu-se sub pielea aurie 
când lovi neîncetat. 

Când făuri Amuleta din Orynth. 

Când puse o bucată de piatră neagră de ambele părţi şi apoi o 
fixă, sfidarea citindu-i-se în tot trupul. 

Apoi scrise mesajul cu semne Wyrd pe spate. 

Un singur mesaj. 

Pentru ea. 

Pentru adevărata lui moştenitoare, dacă pedeapsa Elenei şi pro- 
misiunea făcută zeilor aveau să fie împlinite. Pedeapsa şi promi- 
siunea care îi separase. Pe care Brannon nu putea şi nu voia să le 
accepte. Nu câtă vreme mai avea putere. 

„Necunoscut este prețul meu.“ Scris chiar acolo - cu semne 
Wyrd. Cea care purta semnul lui Brannon, semnul copilului fără 
nume, născut din flori... Ea avea să fie prețul plătit pentru a pune 
capăt acestui lucru. 

Mesajul de pe spatele Amuletei din Orynth era singurul avertis- 
ment pe care i-l putea oferi, singura scuză pentru ceea ce făcuse fiica 
lui cu toate că, înăuntru, conţinea un secret atât de îngrozitor, încât 
nimeni nu trebuia să-l cunoască şi care nu putea fi spus nimănui. 

Dar aveau să existe indicii. Pentru ea. Ca să termine ceea ce în- 
cepuseră ei. 

Brannon construi mormântul Elenei cu propriile mâini şi gravă 
şi mesajele pentru Aelin. 

Ghicitorile şi indiciile. Cele mai bune pe care putea să i le ofere ca 
să-i explice adevărul şi, în acelaşi timp, să ascundă cheile de ochii 
lumii, de puterile care le-ar fi folosit ca să domnească şi să distrugă. 

Apoi făuri metalul ciocănelului pentru uşă, Mort, dăruit de 
Rhiannon Crochan, care-i atinse uşor obrazul regelui cu mâna îna- 
inte de a pleca din mormânt. 

Rhiannon nu era prezentă când Brannon ascunse bucata de pia- 
tră neagră sub bijuteria din coroana Elenei - a doua cheie Wyrd. 

Sau când o lăsă pe Damaris în postamentul ei, în apropierea 
celui de-al doilea sarcofag, pentru regele muritor pe care îl urâse şi 
pe care cu greu îl suportase, dar în prezența căruia îşi reprimase 
sila, de dragul fiicei lui. Chiar dacă Gavin îi luase fiica, fiica sufletu- 
lui său, departe de el. 

Ultima cheie... 

Se duse în templul Malei, locul în care își dorise, de la bun în- 
ceput, să pună capăt lucrurilor. 

Focul curgător din jurul templului era un cântec în sângele lui, o 
chemare. O întâmpinare. 

Doar cei cu darurile lui — cu darurile ei - puteau intra aici. Nici 
măcar preotesele nu puteau ajunge pe insula din mijlocul râului 
de foc. Numai moștenitorul ar fi putut să o facă. Sau oricine ar fi 
deţinut o altă cheie. 

Aşadar, puse cheia rămasă sub o lespede de piatră. 

Şi, după aceea, intră în râul de foc, în inima arzândă a iubitei lui, 
iar Brannon, Regele Terrasenului, Lordul Focului, nu mai ieşi 
niciodată. 

Aelin nu ştia de ce o surprindea faptul că era capabilă să plângă 
în corpul acesta. Că trupul putea să verse lacrimi. 

Dar Aelin le vărsă pentru Brannon, care ştia ce le promisese 
Elena zeilor - şi se împotrivise cu furie, cedând povara unuia din- 
tre descendenții lui. 


Imperiul furtunilor 661 


Brannon făcuse tot ce-i stătea în puteri pentru ea. Ca să domo- 
lească lovitura acelei promisiuni, dacă nu-i putea schimba cursul. 
Să-i dea lui Aelin o şansă să lupte. 

„Necunoscut este prețul meu.“ 

- Nu înţeleg ce înseamnă asta, spuse încet Manon. 

Aelin nu ştia cum să-i spună. Ea nu reuşise să-i zică lui Rowan. 

Elena apăru, la fel de reală ca ele şi se uită în lumina aurie și tot 
mai slabă din templul Malei, când amintirea dispăru. 

- Îmi pare rău, îi spuse ea lui Aelin. 

Apropierea Elenei o făcu pe Manon să înțepenească şi să se re- 
tragă un pas de lângă Aelin. 

- A fost singura cale, îi explică Elena. În ochii ei se citea o sufe- 
rință adevărată. Regretul. 

- Faptul că am fost aleasă a fost o alternativă sau ai făcut-o doar 
ca să cruți neamul preţios al lui Gavin? Vocea lui Aelin era dură şi 
răutăcioasă. La urma urmelor, de ce să verşi sângele Havilliard, 
când poţi să revii la vechile obiceiuri şi să alegi pe altcineva să 
ducă povara? 

Elena tresări. 

- Dorian nu era pregătit. Tu erai. Am ales împreună cu Nehemia 
ca să ne asigurăm că lucrurile decurg conform planului. 

- Conform planului, repetă şoptit Aelin. Conform tuturor in- 
trigilor tale de a mă face să îndrept porcăria pe care ai început-o 
prin furt și laşitate? 

- Ei au vrut să sufăr, spuse Elena. Şi am suferit. Faptul că am 
ştiut că tu trebuie să faci asta, să porți povara... Mi-a sfâşiat con- 
stant și fără încetare sufletul timp de o mie de ani. Mi-a fost atât de 
uşor să spun „da“, să-mi imaginez că vei fi o străină, cineva care nu 
va trebui să ştie adevărul, ci doar să se afle în locul potrivit cu darul 
potrivit şi totuşi... şi totuşi m-am înşelat. M-am înşelat atât de mult. 
Elena îşi ridică braţele în față, cu palmele în sus. Credeam că 
Erawan urma să se ridice şi că lumea îl va înfrunta. Nu am ştiut... 
Nu am ştiut că bezna se va pogori. Nu am ştiut că tărâmul tău va 

suferi. Că va suferi cât am încercat să-l feresc pe al meu de sufe- 
rință. Şi s-au auzit atât de multe voci... atât de multe voci chiar îna- 
inte de cucerirea Adarlanului. Vocile m-au trezit. Vocile celor care 
îşi doreau un răspuns, care voiau ajutor. Privirea Elenei se îndreptă 
spre Manon, apoi din nou spre ea. Erau din toate regatele, din toate 
rasele. Oameni, vrăjitoare, Fae... Dar au ţesut o tapiserie a visurilor, 
în care toţi cereau un singur lucru... O lume mai bună. Apoi te-ai 
născut. Şi, cu flacăra aceea, ai fost răspunsul la întunericul care se 
aduna. Flacăra tatălui meu şi puterea mamei mele - renăscute în 
sfârşit. Şi tu erai puternică, Aelin. Atât de puternică şi atât de vul- 
nerabilă totodată. Nu în faţa amenințărilor exterioare, ci în fața 
amenințărilor din propria-ţi inimă, a izolării de puterea ta. Dar 
unii au ştiut cine eşti şi ce puteai oferi. Părinţii tăi, curtenii lor, 
fratele bunicului tău... şi Aedion. Aedion ştia că eşti Regina Promisă 
fără să ştie ce înseamnă asta, fără să ştie ceva despre tine, sau despre 
mine, sau ce am făcut ca să-mi cruţ poporul. 

Cuvintele o loviră ca nişte pietre. 

- Regina Promisă, spuse Aelin, dar nu lumii, ci zeilor — cheilor. 

Ca să plătească preţul. Ca să fie sacrificiul lor pentru a bloca, în 
sfârşit, cheile în poartă. 

Deanna apăruse nu doar ca să-i spună cum să folosească oglinda, 
ci ca să-i aducă aminte că le aparţinea lor şi că le era datoare. 

Aelin spuse prea încet: 

- În noaptea de pe râul Florine nu am supravieţuit din întâm- 
plare, nu-i aşa? 

Elena scutură din cap. 

- Noi nu am... 

- Nu, izbucni Aelin. Arată-mi! 

Elena înghiţi în sec, dar apoi ceața deveni neagră şi colorată şi 
până şi aerul din jurul lor îngheță. 

Crengi rupte, respirații sacadate întrerupte de suspine, pași uşori 
trecând printre mărăcini şi tufişuri. Mersul zgomotos al unui cal 
care se apropia... 

Aelin îşi impuse să rămână nemișcată când pădurea cunoscută 
şi înghețată apăru exact așa cum şi-o amintea ea. Când apăru ea, 
atât de mică şi de tânără, cu cămașa albă de noapte ruptă și murdară, 
cu părul zburlit, cu ochii strălucindu-i de groază şi cu o suferință 
atât de mare, încât o distrusese complet. Grăbindu-se să ajungă la 
râul învolburat de dincolo, la pod... 

Pe partea cealaltă erau stâlpii şi pădurea. Refugiul ei... 

Manon înjură încet când Aelin Galathynius se aruncă printre 
stâlpii podului şi îşi dădu seama că podul fusese rupt... şi plonjă în 
râul agitat şi pe jumătate înghețat de dedesubt. 

Ea uitase cât de mare era distanța şi cât de violent era râul negru, 
braţele albe fiindu-i luminate de luna ca de gheaţă. 

Întunericul şi liniştea înlocuiră imaginea, iar ele se rostogoliră 
de nenumărate ori când râul le izbi cu furie. 

- Au murit atât de mulți, șopti Elena când ei urmăriră cum Aelin 
era aruncată, învârtită şi trasă în jos de râu. Frigul era nimicitor. 
Atâţia morți și atâtea lumini stinse, spuse Elena, cu vocea spartă. Tu 
erai atât de mică. Şi ai luptat... ai luptat din răsputeri. 

Şi, iat-o, apucând apa, agitându-se şi lovind cu picioarele, încer- 
când să iasă la suprafață, la aer, simțind că plămânii începeau să i se 
încingă, simțind presiunea din ce în ce mai mare... 

Lumina pâlpâi din Amuleta din Orynth care-i atârna la gât, 
simbolurile verzui şuierând ca bulele în jurul ei. 

Elena îngenunche, urmărind cum amuleta strălucea sub apă. 

- Ei au vrut să te iau, chiar atunci. Aveai Amuleta din Orynth, 
toată lumea credea că ai murit, iar inamicul era distras de măcel. 
Puteam să te iau, să te ajut să dai de urma celorlalte două chei. Mi 
s-a permis să te ajut — să fac atâta lucru. Şi, după ce le-aș fi obținut 
pe celelalte două, ar fi trebuit să te oblig să făureşti un nou Lacăt. Să 
te folosesc până la ultima picătură ca să făuresc Lacătul, să invoc 
poarta, să pun din nou cheile în ea, să-i trimit acasă şi să termin cu 
toate. Aveai destulă putere, chiar și atunci. Ai fi murit dacă ai fi fă- 
cut-o, dar oricum erai probabil moartă. Aşa că m-au lăsat să ocup 
un Corp, ca să te iau. 

Elena respiră sacadat când o siluetă plonjă în apă. O femeie fru- 
moasă cu păr argintiu, îmbrăcată cu o rochie antică. Ea o apucă pe 
Aelin de talie, ridicând-o tot mai sus. 

Ele ajunseră la suprafața râului întunecat, zgomotos şi agitat, iar 
ea nu putu decât să apuce buşteanul în care o împinsese Elena, să-și 
înfigă unghiile în lemnul ud și să se agaţe de el în timp ce era pur- 
tată în aval, departe în noapte. 

- Am ezitat, şopti Elena. Te-ai agăţat de buştean cu toată forța. 
Chiar dacă ţi s-a luat tot, ai continuat să lupţi. Nu ai cedat. Iar ei 
mi-au spus să mă grăbesc, deoarece, chiar și atunci, puterea lor de a 
mă ţine în trupul solid ceda. Mi-au spus doar să te iau şi să plec, 
dar... am ezitat. Am aşteptat până ce ai ajuns pe malul râului. 

Noroiul, păpurişul şi copacii se iveau deasupra, iar zăpada încă 
acoperea dealul abrupt al malului. 

Aelin își urmări urcușul de-a buşilea pe mal, centimetru cu cen- 
timetru dureros, şi simți urma înghețată de noroi de sub unghii; îşi 
simţi corpul distrus şi înghețat când se trânti pe pământ şi tremură, 
fără încetare. 

Simţi cum frigul ucigător o învălui când Elena urcă pe mal, 
lângă ea. 

Când Elena se întinse spre ea, strigându-i numele, frigul și șocul 
instalându-se... 

- Credeam că înecul era pericolul, şopti Elena. Nu mi-am dat 
seama că din cauză că ai stat atât de mult timp în frig... 

Buzele i se albăstriseră. Aelin urmări cum pieptul mic i se tot 
înălță şi cobori... 

Şi, apoi, cum nu se mai mişcă. 

- Ai murit, şopti Elena. Ai murit chiar acolo. Ai luptat din răs- 
puteri, iar eu te-am dezamăgit. Şi în momentul acela nu mi-a mai 
păsat că i-am dezamăgit din nou pe zei, că mi-am încălcat promi- 
siunea de a îndrepta lucrurile şi tot aşa. Nu m-am gândit decât la 
cât este de nedrept... Lacrimile curgeau pe obrajii Elenei. Nici 
măcar nu ai apucat să trăieşti, să primeşti o şansă... Şi toți oamenii 

care şi-au dorit şi au aşteptat o lume mai bună... Nu aveai să fii 
acolo ca să le-o oferi. 

O, pe toți zeii! 

- Elena, şopti Aelin. 

Regina Adarlanului suspină în mâini, în vreme ce versiunea ei 
de odinioară o scutură pe Aelin, de nenumărate ori. Încercând să o 
trezească, încercând să resusciteze micul trup care cedase. 

- Nu am putut să permit şi să îndur aşa ceva. Nu de dragul zei- 
lor, ci... de dragul tău, spuse Elena cu o voce răgușită. 

Lumina care licări în palma Elenei îi învălui brațul şi apoi tot 
trupul. Era o flacără. Ea o îmbrăţişă pe Aelin, căldura topind zăpada 
din jurul lor şi uscându-i părul acoperit de gheaţă. 

Buzele albastre căpătară o nuanţă roz, iar pieptul care încetase a 
se mai mişca se ridică acum. 

Întunericul dispăru în lumina gri a răsăritului. 

- Iar apoi, i-am sfidat. 

Elena o lăsă în păpuriş şi se ridică, scrutând râul şi lumea. 

- Ştiam cine are o proprietate în apropierea râului, atât de de- 
parte de casa ta încât părinţii tăi i-au tolerat prezența, câtă vreme 
nu a fost destul de prost să facă probleme. 

Elena, ca un licăr de lumină, îl trezi pe Arobynn dintr-un somn 
adânc, în fosta lui reşedinţă din Terrasen. Ca şi când ar fi fost în 
transă, el îşi puse cizmele, părul roșcat strălucindu-i în lumina 
răsăritului, încălecă un cal şi plecă în pădure. 

Ce tânăr era fostul ei stâpân! Doar cu câțiva ani mai în vârstă 
decât ea, acum. 

Calul lui Arobynn se opri ca şi când o mână invizibilă ar fi tras 
de frâu, iar asasinul scrută râul învolburat, copacii, parcă în cău- 
tarea a ceva despre care nici măcar nu ştia că era acolo. 

Dar acolo era Elena, invizibilă ca lumina soarelui, ghemuită în 
păpuriş, când Arobynn zări mica siluetă murdară şi inconştientă de 
pe malul râului. EI sări de pe cal cu graţia unei feline, scoțându-şi 
mantia când îngenunche în noroi şi căută să vadă dacă ea respira. 

- Ştiam ce este şi ce era probabil să-ți facă. Cum te va antrena. 
Dar era mai bine decât să fii moartă. Și m-am gândit că, dacă supra- 
viețuiai, dacă deveneai puternică, dacă aveai şansa să ajungi la ma- 
turitate, poate reuşeai să le dai oamenilor care şi-au dorit şi au visat 
la o lume mai bună, cel puţin o şansă. Să-i ajuţi - înainte ca datoria 
să fie cerută din nou. 

Mâinile lui Arobynn ezitară când observă Amuleta din Orynth. 
EI îi scoase amuleta de la gât şi o puse în buzunar. Uşor, o luă în 
braţe şi o purtă pe mal, spre calul care îl aștepta. 

- Frai atât de tânără, spuse din nou Elena. Și, mai presus de 
visători, mai presus decât datoria... am vrut să-ţi ofer timp. Ca mă- 
car să afli cum este să trăieşti. 

- Care a fost preţul, Elena? întrebă Aelin cu o voce răgușită. Ce 
ți-au făcut pentru asta? 

Elena se cuprinse cu brațele când imaginea se înceţoșă, iar 
Arobynn urcă pe cal, cu Aelin în brațe. Ceaţa se învolbură din nou. 

- Când se va sfârşi, reuşi Elena să spună, și eu voi pleca. Pentru 
timpul pe care ţi l-am oferit, la finalul jocului, sufletul meu se va 
contopi din nou în întuneric. Nu am să-i mai văd niciodată pe 
Gavin, pe copiii sau prietenii mei... Am să dispar. Pentru totdeauna. 

- Ai ştiut asta înainte să... 

- Da. Ei mi-au spus, de nenumărate ori. Dar... nu am putut. 
N-am putut să fac altfel. 

Aelin îngenunche în faţa reginei şi-i cuprinse faţa pătată de la- 
crimi în palme. 

- Necunoscut este prețul meu, spuse Aelin. 

Elena dădu din cap. 

- Oglinda este doar... o oglindă. Un şiretlic să te aducă aici. Ca 
să poți înțelege tot ce am făcut. „Doar o bucăţică de metal şi sticlă“, 
spusese Elena când Aelin o invocase în Golful Craniului. Dar acum 
eşti aici şi ai văzut. Acum înţelegi prețul. Ca să făureşti un nou 
Lacăt, ca să pui cele trei chei înapoi în poartă... 

Un semn străluci pe fruntea lui Aelin, încălzindu-i pielea. Sem- 
nul bastardului lui Brannon. 

Semnul celor fără nume. 

- Sângele Malei trebuie vărsat - puterea ta trebuie consumată. 
Fiecare picătură de magie, de sânge. Tu eşti prețul ce trebuie plătit 
pentru a face un nou Lacăt şi a bloca în poartă cheile. Ca să între- 
geşti poarta Wyrd. 

- Ştiu, rosti Aelin încet. 

Ştia deja de ceva timp. 

Se pregătise pentru asta cât de bine putuse, pregătind lucrurile 
pentru ceilalți. 

- Am două chei, îi spuse Aelin reginei. Dacă am să o găsesc pe a 
treia, dacă am să o fur de la Erawan... ai să vii cu mine? Să mă ajuţi 
să pun capăt lucrurilor o dată pentru totdeauna? 

„Ai să vii cu mine, ca să nu fiu singură?“ 

Elena dădu din cap, dar şopti: 

- Îmi pare rău. 

Aelin îşi luă mâinile de pe faţa reginei şi respiră adânc şi tremurat. 

- De ce nu mi-ai spus de la început? 

Avea sentimentul vag că, în spatele lor, Manon evalua situația 
în tăcere. 

- Abia ieşeai din robie, spuse Elena. Abia rezistai, încercând atât 
de mult să pretinzi că eşti încă puternică şi întreagă. Doar atât am 
putut să fac pentru a te călăuzi, pentru a te înghionti pe calea cea 
bună. Oglinda a fost făcută şi ascunsă ca, într-o zi, să-ţi arate toate 
astea. Într-un fel în care eu nu puteam - nu aș fi reuşit să rezist doar 
câteva minute. 

- De ce mi-ai spus să mă duc în Wendlyn? Maeve este o ame- 
nințare la fel de mare ca şi Erawan. 

Ochii albaştri de gheaţă îi întâlniră în sfârşit pe ai ei. 

- Ştiu. Maeve îşi doreşte de mult să aibă din nou cheile. Tatăl 
meu credea că şi le doreşte nu doar ca să cucerească, ci pentru ceva 
mai întunecat, mai rău. Nu ştiu de ce a început să le caute doar 
după ce ai sosit. Dar te-am trimis în Wendlyn ca să te vindeci. Şi ca 
să-l... găseşti pe el. Pe cel care te-a aşteptat atât de mult timp. 

Inima lui Aelin se frânse. 

- Rowan. 

Elena dădu aprobator din cap. 

- El era o voce în neant, un visător ascuns şi tăcut. La fel erau şi 
tovarăşii lui. Dar prințul Fae era... 

Aelin își reprimă suspinul. 

- Ştiu. Ştiu de mult timp. 

- Am vrut să simți şi acea bucurie, şopti Elena. Oricât de scurtă. 

- Am simțţit-o, reuși Aelin să spună. Mulţumesc. 

Elena îşi acoperi faţa la aceste cuvinte, tremurând. Dar, după o 
clipă, ea o studie pe Aelin şi apoi pe Manon, care încă urmărea 
în tăcere. 

- Puterea oglinzii vrăjitoarei scade; nu o să vă mai țină aici mult 
timp. Te rog - permite-mi să-ţi arăt ce trebuie făcut. Cum să în- 
drepți lucrurile. Nu ai să mai poți să mă vezi după aceea, dar... am 
să fiu cu tine. Până la sfârşit, la fiecare pas, am să fiu cu tine. 

Manon nu făcu decât să pună mâna pe sabie. Aelin înghiţi în sec 
şi spuse: 

- Atunci, arată-mi! 

Aşa că Elena îi arătă. Și, după ce termină, Aelin tăcu. Manon se 
plimba, mârâind încet. 

Dar Aelin nu se împotrivi când Elena se aplecă să o sărute pe 
frunte, pe semnul nenorocit pe care-l avea de o viaţă întreagă, ca o 
vită, însemnată ca să fie măcelărită. 

Semnul lui Brannon. Semnul copilului din flori... al Celor 
fără nume. 

„Necunoscut este preţul meu.“ Ca să le cumpere un viitor, ea 
avea să-l plătească. 

Făcuse tot posibilul să pună lucrurile în mişcare ca să se asi- 
gure că, odată ce ar fi dispărut, ajutorul tot ar fi sosit. Era singurul 
lucru pe care putea să li-l ofere, ultimul ei dar pentru Terrasen. Pen- 
tru cei pe care îi iubea cu inima ei de foc sălbatic. 

Elena o mângâie pe obraz. Apoi antica regină şi ceața dispărură. 

Lumina soarelui le inundă, orbindu-le pe Aelin şi pe Manon atât 
de puternic, încât ele şuierară și se izbiră una în cealaltă. Sarea 
mării, şuierul valurilor din apropiere şi foşnetul ierburilor de mare 
le întâmpinară. Şi, la distanţă, vuietele şi strigătele unui război. 

Se aflau la marginea mlaștinii, chiar pe buza mării, iar lupta se 
dădea în larg. Cumva, călătoriseră în ceaţă... 

Râsetul ușor al unei femei şerpui prin iarbă. Aelin cunoştea râ- 
setul acela. 

Şi îşi dădu seama că poate nu călătoriseră prin ceaţă... 

Ci fuseseră poziționate acolo. De forțele care acționau, de zeii 
care urmăreau. 

Ca să stea pe câmpul nisipos din fața mării de turcoaz, a gărzilor 
moarte în armurile din Briarcliff, măcelărite şi încă sângerând pe 
dunele din apropiere, ca să stea în fața Reginei Maeve a fiinţelor Fae. 

Elide Lochan era în genunchi în fața ei — cu sabia unui războinic 
Fae la gât. 

Aedion înfruntase armate, înfruntase moartea de mai multe ori 
decât își putea aminti, dar asta... 

În ciuda celor făcute de Rowan... navele inamice tot îi copleşeau. 

Lupta dintre nave devenise prea periculoasă, iar mânuitorii 
magiei prea conştienţi de Lysandra, încât să-i permită să atace pe 
sub valuri. 

Ca leopard-fantomă, lupta acum brutal lângă Aedion, doborân- 
du-i pe toți războinicii Fae care încercau să le abordeze nava. Pe toți 
soldaţii care reuşeau să pătrundă prin protecţia slăbită a magiei lui 
Rowan şi a lui Dorian. 

Tatăl lui plecase. La fel şi Fenrys şi Lorcan. Fl își văzuse ultima 
dată tatăl pe puntea pupei de pe una dintre navele care se aflaseră 
sub comanda sa, cu o sabie în fiecare mână, Leul fiind pregătit să 
ucidă. Şi, de parcă i-ar fi simţit privirea lui Aedion, un zid de lu- 
mină aurie îl învăluise. 

Aedion nu era prost să îi ceară lui Gavriel să-l îndepărteze. Scu- 
tul se tot mişcora, până ce îl acoperi pe Aedion ca o a doua piele. 

După câteva minute, Gavriel nu mai era — dispăruse. Dar scutul 
magic rămăsese. 

Acela fusese începutul virajului brusc pe care îl făcuseră, întor- 
cându-se să se apere când lupta copleşitoare a nemuritorilor împo- 
triva muritorilor se lăsă cu victime în flota lor. 

El era sigur că Maeve avea o legătură cu asta. Dar căţeaua nu era 
problema lui. 

Problema lui era flota care îl înconjura; şi faptul că soldaţii ina- 
mici pe care îi ataca erau foarte bine antrenați şi nu se lăsau uşor 
doborâţi. Problema lui era că-l durea mâna cu care ţinea sabia, că 
scutul lui era plin de săgeți şi îndoit şi că tot mai multe nave se ve- 
deau la distanţă. 

Nu îşi permise să se gândească la Aelin, la locul în care se afla 
ea. Instinctele Fae i se ascuţiră la magia lui Rowan şi a lui Dorian 
care se înălță şi izbi apoi rândurile inamice. Navele se distruseră în 
urma acelei puteri; războinicii se înecară sub greutatea armurii lor. 

Propria lor navă se clătină înapoi dinspre cea pe care o atacaseră 
mulțumită fluxului de putere, iar Aedion folosi răgazul ca să se în- 
toarcă spre Lysandra. Sângele din rănile lui şi din cele pe care le fă- 
cuse îl acoperea, amestecându-se cu transpiraţia care îi curgea pe 
piele. El îi spuse creaturii metamorfice: 

- Vreau să fugi. 

Lysandra întoarse un cap flocos spre el, mijind uşor ochii de un 
verde-deschis. Sângele proaspăt îi picură din bot pe scândurile 
de lemn. 

Aedion se uită în continuare în ochii ei. 

- Ai să te transformi într-o pasăre, într-o molie sau într-un 
peşte - chiar nu contează în ce - şi ai să pleci. Să fugi dacă vezi că 
urmează să fim înfrânți. E un ordin. 

Ea şuieră ca şi când i-ar fi spus: „Nu-mi dai tu mie ordine!“ 

- Tehnic vorbind, sunt superiorul tău, spuse el, lovind scutul cu 
sabia ca să îndepărteze două săgeți în timp ce se clătinară din nou 
spre o altă navă plină cu războinici Fae odihniţi. Deci ai să fugi. Sau 
am să te iau la bătaie în Lumea de Dincolo. 

Lysandra veni spre el. Un bărbat mai slab s-ar fi îndepărtat de 
un prădător atât de mare, care se apropia. Unii dintre soldaţii lui 
chiar o făcură. 

Însă Aedion rămase pe loc atunci când ea se ridică pe picioarele 
din spate, punându-și labele mari pe umerii lui, şi îşi apropie fața 
însângerată de felină de a lui. Mustăţile ude îi zvâcniră. Lysandra se 
aplecă şi îşi băgă botul în obrazul şi în gâtul lui. 

Apoi se întoarse la locul ei, sângele pleoscăind sub labele-i si- 
lenţioase. Când ea catadicsi să îi arunce o privire, scuipând sânge 
pe punte, Aedion spuse încet: 

- Data viitoare, să faci asta ca femeie. 

Drept răspuns, ea dădu uşor din coada pufoasă. 

Însă nava lor se clătină înapoi spre ultimul lor atacator. Tempe- 
ratura scăzu, iar Aedion nu ştia dacă asta se întâmpla din cauza lui 
Rowan, a lui Dorian sau a unuia dintre nobilii Whitethorn. Ei fuse- 
seră norocoşi că Maeve adusese o flotă ai cărei mânuitori de magie 
se trăgeau, în mare parte, din familia lui Rowan. 

Aedion se pregăti, îndepărtându-şi picioarele când vântul şi 
gheaţa sfâşiară liniile inamice. Soldaţii Fae, poate cei pe care îi coman- 
dase chiar Rowan, ţipară, dar Rowan şi Dorian loviră necruţător. 

Linie după linie, Rowan şi Dorian își aruncară puterea asupra 
flotei lui Maeve. 

Totuşi mai multe nave trecură pe lângă ei, atacându-i pe Aedion 
şi pe ceilalți. Ansel din Briarcliff ținu flancul stâng, iar... liniile răma- 
seră pe loc. Chiar dacă flota lui Maeve tot îi copleşea numeric. 

Primul soldat Fae care sări peste balustrada navei lor se îndreptă 
direct spre Lysandra. 

Fu ultima greşeală pe care o făcu masculul. 

Ea sări, aplecându-se pe el şi îl apucă de gât. 

Oasele scârțâiră şi sângele ţâșni. 

Aedion făcu un salt înainte, ca să-l atace pe următorul soldat 
care trecu peste balustradă, tăind căngile care se boltiră şi căzură. 

Aedion se relaxă într-un calm ucigător, cu un ochi la creatura 
care dobora soldat după soldat, scutul auriu al tatălui său rezistând 
şi în jurul ei. 

Moartea căzu peste ei. 

Aedion nu-și permise să se gândească la câţi mai rămâneau. La 
cât de mulți doborâseră Rowan și Dorian, la epavele navelor lor 
care se scufundau în jurul lor, sângele şi resturile sufocând marea. 

Aşadar, Aedion continuă să ucidă. 

Şi să ucidă. 

Şi să tot ucidă. 


Pe Dorian îl ardea gâtul când respira, magia lui era lentă, o du- 
rere de cap îi pulsa la tâmple, dar el continua să-şi dezlănțuie pu- 
terea asupra liniilor inamice, în timp ce soldaţii luptau și mureau în 
jurul lui. 

Atât de mulți. Atât de mulți războinici instruiți, dintre care prea 
puţini erau binecuvântaţi cu magie - şi o folosiseră ca să treacă de ei. 

El nu îndrăzni să vadă cum se descurcau ceilalți. Nu auzea decât 
strigătele şi mârâiturile de furie, ţipetele muribunzilor, lemnul care 
scârţâia şi funiile care se rupeau. Norii se formaseră şi se adunaseră 
deasupra, blocând soarele. 

Magia lui cântă când le curmă viaţa soldaţilor, când se scăldă în 
moartea lor. Dar tot se ofilea. El pierduse noțiunea timpului. 

Totuşi ei continuau să vină. Şi Manon şi Aelin tot nu se 
întorseseră. 

Rowan apără prima linie, cu armele înclinate, pregătite pentru 
soldaţii care ar fi fost suficient de proşti, încât să se apropie. Dar 
prea mulţi treceau de magia lor. Prea mulţi îi copleşeau acum. 

Imediat ce se gândi la asta, strigătul de durere al lui Aedion tra- 
versă valurile, urmat de unul de furie. Oare Aedion... 

Gustul de cupru al sângelui îi umplu gura lui Dorian - era sem- 
nul epuizării. Un alt strigăt, profund şi strident, spintecă lumea. 
Dorian se pregăti, adunându-şi magia poate pentru ultima dată. 

Strigătul se auzi din nou când o siluetă mare se îndreptă în jos, 
cu viteză, din norii denşi. 

Era un balaur. Un balaur cu aripi strălucitoare. 
Şi, în spatele lui, coborând spre flota Fae cu o încântare răută- 
cioasă, zburau alți doisprezece. 

Lysandra cunoştea strigătul acela. 

Iar apoi Abraxos apăru plonjând din norii grei, urmat de alți 
doisprezece balauri încălecaţi de vrăjitoarele Dinţi-de-fier. 

- Nu trageţi! le strigă Rowan, de la o distanță de şase nave, 
arcaşilor care îşi îndreptaseră cele câteva săgeți rămase spre vrăji- 
toarea cu păr auriu din apropierea lui Abraxos, balaurul ei de un 
albastru-deschis scoțând un strigăt de luptă. 

Celelalte vrăjitoare şi balaurii lor dezlănțuiră iadul asupra crea- 
turilor Fae, spulberând liniile convergente, rupând funiile căn- 
gilor, câştigându-le o clipă de răgaz. Cum de ştiau pe cine să atace, 
de care parte să lupte... 

Abraxos şi alți unsprezece se înclinară spre nord cu o mișcare 
lină, apoi plonjară către panicata flotă inamică. Totuşi, călăreața 
blondă se îndreptă spre nava Lysandrei, balaurul ei albastru ate- 
rizând grațios la provă. 

Vrăjitoarea frumoasă, cu o fâşie de piele neagră împletită pe 
frunte, strigă oricui putea s-o audă: 

- Unde este Manon Cioc-negru? 

- Cine eşti? întrebă Aedion răgușit. 

Dar recunoaşterea i se citi în ochi ca şi când şi-ar fi amintit de 
ziua de la templul lui Temis... 

Vrăjitoarea zâmbi, dezgolindu-şi dinţii albi, fierul licărindu-i 
în vârfurile degetelor. 

- Asterin Cioc-negru, la dispoziția ta! Ea scrută navele în for- 
mație de luptă. Unde este Manon? Abraxos ne-a condus... 

- Este o poveste lungă, dar ea este aici, strigă Aedion acoperind 
vacarmul. Lysandra se strecură mai aproape, măsurând din priviri 
vrăjitoarea şi sabatul care făcea acum prăpăd printre liniile Fae. Tu 
şi Cele Treisprezece ale tale ne-aţi salvat fundurile, vrăjitoareo, 
spuse Aedion, iar eu am să-ţi spun tot ce vrei să ştii! 

Ea îi zâmbi şiret şi îşi înclină capul. 

- Atunci, o să curățăm câmpul pentru tine. 

Apoi Asterin şi balaurul se ridicară în aer şi ţâşniră printre va- 
luri, îndreptându-se spre locul în care luptau celelalte. 

La apropierea lui Asterin, balaurii şi călăreţele se retraseră, 
ridicându-se la înălțime şi intrând în formaţie, ca un ciocan gata 
să lovească. 

Soldaţii Fae ştiau asta. Ei începură să-şi ridice scuturile slabe, 
trăgând frenetic spre ele, panica făcându-i să ţintească neglijent. 
Dar balaurii erau protejaţi de o armură - de una frumoasă și 
eficientă. 

Cele Treisprezece râseră de inamici când intrară în flancul 
sudic. 

Lysandra îşi dori să fi avut puterea de a se transforma măcar 
pentru o ultimă dată, ca să li se alăture în distrugerea glorioasă. 

Cele Treisprezece adunară navele panicate între ele şi le spulbe- 
rară folosindu-și toate armele din arsenal - balaurii, săbiile, dinţii 
de fier. Cine trecea de ele era întâmpinat de compasiunea brutală a 
magiei lui Rowan şi a lui Dorian. 

Lysandra întâlni chipul stropit cu sânge al lui Aedion. Prinţul 
general rânji în felu-i caracteristic, insolent, făcând-o să simtă un 
fior mai puternic decât setea de sânge. 

- Nu vrem ca vrăjitoarele să ne pună într-o lumină proastă, 
nu-i aşa? 

Lysandra rânji şi ea şi se avântă din nou în luptă. 

Nu mai erau mulți. 

Magia lui Rowan era forțată la maximum - iar panica lui, un 
strigăt slab în cotloanele minţii — dar el continuă să atace, continuă 
să lovească tare cu săbiile în orice trecea de vântul şi de gheaţa lui 
sau de exploziile de putere brută şi necontrolată ale lui Dorian. 
Fenrys, Lorcan şi Gavriel fugiseră în urmă cu o oră sau cu o veşni- 
cie, dispărând spre locul în care, fără îndoială, îi chemase Maeve, 
dar flota rezista. Oricine ar fi fost oamenii lui Ansel din Briarchiff, 
nu se temeau de războinicii Fae. Şi nu erau străini de vărsarea de 
sânge. Nici oamenii lui Rolfe. Niciunul dintre ei nu fugi. 

Cele Treisprezece continuară să aducă prăpădulasupra flotei pani- 
cate a lui Maeve. Asterin Cioc-negru dădu ordine la înălțime, cele 
douăsprezece vrăjitoare rupând liniile inamice cu o hotărâre feroce şi 
inteligentă. Dacă aşa lupta un sabat, atunci, o armată întreagă... 

Rowan scrâşni din dinţi când ultimele nave hotărâră să fie mai 
inteligente decât însoțitorii lor morţi și începură să se îndepărteze. 
Dacă Maeve le ordona să se retragă... 

Păcat! Mare păcat! Avea să-şi trimită nava proprie în adâncuri. 

Fl îi fluieră lui Asterin când ea trecu din nou pe deasupra, adu- 
nându-le pe Cele Treisprezece şi, la rândul ei, îi fluieră confirmarea. 
Cele Treisprezece porniră după flota care fugea. 

Lupta se domoli, valurile roşii fiind încărcate de resturile care 
pluteau pe lângă ei, duse de fluxul rapid. 

Rowan îi ordonă căpitanului să ţină liniile şi să se ocupe de orice 
prostie ar fi încercat flota lui Maeve, dacă vreuna dintre nave ar fi 
hotărât să nu fugă. 

Cu picioarele care-i tremurau şi braţele care îi dârdâiau atât de 
rău încât se temea că, dacă ar fi lăsat jos armele, nu ar mai fi fost în 
stare să le ridice, Rowan se transformă şi zbură la înălțime. 

Verii lui se alăturaseră Celor Treisprezece în urmărirea flotei 
care încerca acum să fugă. Fl evită impulsul de a număra. Dar 
Rowan zbură mai sus, scrutând. 

Lipsea o navă. 

O navă pe care navigase, la care lucrase şi pe care luptase în răz- 
boaiele trecute şi în călătorii. 

Nava personală de luptă a lui Maeve, Privighetoarea, dispăruse. 

Nu în flota care se retrăgea, apărându-se de nobilii Whitethorn 
şi de Cele Treisprezece. 

Nu în epavele care se scufundau acum în apă. 

Lui Rowan, sângele i se răci în vene, dar se avântă repede şi pu- 
ternic spre nava lui Aedion şi a Lysandrei, unde sângele închegat 
acoperea atât de bine puntea, încât se undui când el se transformă 
şi ateriză. 

Aedion era acoperit de sângele lui şi de al altora, iar Lysandra îşi 
golea stomacul de el. Rowan reuşi să-şi impună picioarelor să oco- 
lească ființele Fae doborâte. El nu se uită prea atent la fețele lor. 

- S-a întors? întrebă imediat Aedion, tresărind când își lăsă 
greutatea pe coapsă. 

Rowan se uită cu atenţie la rana fratelui său. Trebuia să-l vin- 
dece — de îndată ce magia lui și-ar fi revenit. Într-un loc precum 
acesta, nici măcar sângele Fae al lui Aedion nu putea ţine infecția 
departe mult timp. 

- Nu ştiu, spuse Rowan. 

- Găsește-o, mârâi Aedion. 

EI îşi mută privirea de la Rowan doar ca să o vadă pe Lysandra 
transformându-se în om - şi se uită în treacăt la rănile care-i aco- 
pereau pielea. 

Lui Rowan, pielea i se strânse pe oase. Simţi că pământul avea 
să-i alunece de sub picioare, când Dorian apăru lângă balustrada 
punţii principale, tras la față, deoarece, fără îndoială, își folosise 
toată magia ca să propulseze şalupa, şi gâfâi: 

- Pe coastă. Aelin este lângă coasta unde am trimis-o pe Elide - 
toate sunt acolo. 

Asta era la câţiva kilometri. Cum naiba ajunseseră acolo? 

- De unde ştii? întrebă Lysandra, strângându-şi părul la spate cu 
degetele însângerate. 

- Pentru că simt ceva acolo, spuse Dorian. Flacără, și umbră, şi 
moarte. Ca şi când ar fi fost Lorcan, Aelin şi altcineva. Cineva 
antic. Puternic. 

Rowan se pregăti pentru asta, dar încă nu fu pregătit pentru 
groaza pură când Dorian adăugă: 

- O femelă. 

Maeve le găsise. 

Lupta nu se dăduse ca să obţină vreo victorie sau să cuce- 
rească ceva. Fusese o distracţie, pentru ca Maeve să se strecoare şi 
să-şi ia adevărata pradă. 

Ei nu aveau să ajungă suficient de repede. Dacă ar fi zburat sin- 
gur, cu magia deja secătuită, nu ar fi fost de mare ajutor. Dacă ar fi 
fost toți acolo, ar fi avut o şansă mai bună, Aelin ar fi avut o şansă 
mai bună. 

Rowan se întoarse spre orizontul din spatele lor - spre balaurii 
care distrugeau flota rămasă. Ar fi durat prea mult să vâslească; 
magia lui era epuizată. Dar un balaur ar fi putut să-i ajute. 


ăi 

Regina creaturilor Fae era întocmai cum şi-o amintea Aelin. Cu 
veşminte negre şi învolburate, cu un chip frumos și alb sub părul 
negru, cu buze roşii care schițau un zâmbet... Nicio coroană nu îi 
împodobea capul pentru că toţi cei vii, dar chiar şi morţii, ar fi ştiut 
cine era. 

Vise şi coşmaruri întrupate; faţa întunecată a lunii. 

Şi, în genunchi, în fața lui Maeve, o santinelă cu chip de piatră 
ţinea o sabie la gâtul gol al lui Elide, care tremura. Gărzile ei, toți în 
armura lui Ansel, fuseseră probabil ucise înainte să poată striga un 
avertisment. Judecând după armele scoase doar pe jumătate din 
teci, nici măcar nu avuseseră şansa de a lupta. 

Manon rămase nemișcată ca moartea când o văzu pe Elide şi îşi 
scoase unghiile din fier. 

Aelin se forță să schițeze un zâmbet şi îşi împinse inima rănită 
şi sângerândă într-o cutie din profunzimea pieptului ei. 

- Peisajul nu este la fel de impresionant ca în Doranelle, dacă 
mă întrebi, dar măcar mlaştina chiar îţi reflectă adevărata natură, 
ştii? Va fi o casă nouă şi minunată pentru tine. Cu siguranță merită 
să baţi atâta drum ca să o cucereşti. 

La marginea dealului care cobora spre plajă, un mic grup de 
războinici Fae le supravegheau. Masculi şi femele, cu toţii înarmaţi, 
cu toții străini. O navă mare şi elegantă era ancorată în golful calm 
de dincolo. 

Maeve schiţă un zâmbet. 

- Ce mă bucur să aflu că eşti tot veselă în astfel de vremuri 
întunecate! 

- Cum să nu fiu, când atât de mulţi dintre masculii tăi frumoși 
mă însoțesc? 

Maeve înclină capul, iar părul des şi negru îi alunecă de pe un 
umăr. Şi, ca şi când i-ar fi răspuns, Lorcan apăru la marginea 
dunelor gâfâind, cu ochi mari şi sabia scoasă. Concentrarea lui — şi 
groaza, îşi dădu seama Aelin - era îndreptată asupra lui Elide. 
Asupra santinelei care-i ţinea sabia la gâtul alb. Maeve îi schiță un 
zâmbet războinicului, dar se uită la Manon. 

Cu atenţia ei concentrată în altă parte, Lorcan veni lângă Aelin - 
ca şi când, cumva, ar fi fost aliaţi; ca şi cum aveau să lupte spate 
în spate. Aelin nu se deranjă să-i spună nimic. Nu când Maeve îi 
zise vrăjitoarei: 

- Îți cunosc faţa. 

Acel chip rămase rece şi indiferent. 

- Las-o pe fată să plece! 

Ea râse zgomotos. 

- A! Lui Aelin stomacul i se strânse când concentrarea antică se 
îndreptă spre Elide. Revendicată de regină, și de vrăjitoare, şi de... 
aghiotantul meu, se pare. 

Aelin se încordă. Nu credea că Lorcan respira lângă ea. 

Maeve se juca absent cu o şuviță din părul moale al lui Elide. 
Lady de Perranth tremură. 

- Fata pe care Lorcan Salvaterre m-a chemat să o salvez. 

Unduirea puterii lui Lorcan din ziua în care flota lui Ansel se 
apropiase... Ştiuse că era o chemare. La fel cum şi ea îi chemase pe 
Valgi în Golful Craniului. Ea refuzase să explice imediat prezența 
lui Ansel, dorindu-și să se bucure de surpriză, iar el chemase flota 
condusă de Maeve ca să se ocupe de ceea ce i se păruse lui a fi o 
flotă inamică. Pentru a o salva pe Elide. 

- Îmi pare rău, fu tot ce spuse Lorcan. 

Aelin nu ştia dacă i se adresase ei sau lui Flide, ai cărei ochi erau 
acum mari de furie. Dar Aelin spuse: 

- Crezi că nu am ştiut? Că nu mi-am luat măsuri de precauţie? 

Lorcan se încruntă. Aelin ridică din umeri. 

Dar Maeve continuă: 

- Lady Elide Lochan, fiica lui Cal şi a lui Marion Lochan. Nu e 
de mirare că vrăjitoarea arde de nerăbdare să te recupereze, dacă 
sângele neamului ei îţi curge prin vene. 

Manon mârâi un avertisment. 

Aelin îi spuse tărăgănat reginei Fae: 

- Ei bine, nu ţi-ai târâit cadavrul antic tocmai până aici de po- 
mană. Așadar, să terminăm odată. Ce vrei pentru fată? 

Zâmbetul de viperă apăru din nou pe buzele lui Maeve. 


Elide tremura; tremura din toate oasele şi prin toți porii, îngro- 
zită de regina nemuritoare care stătea deasupra ei, de sabia gardia- 
nului de la gât. Ceilalţi din escorta reginei păstrară distanţa — dar la 
escortă se tot uita Lorcan, cu chipul încordat şi tremurând şi el din 
cauză că-şi înăbuşea furia. 

Asta era regina căreia îşi înclinase inima? Creatura asta rece, 
care privea lumea cu ochi trişti? Care îi ucisese pe soldaţii aceia 
fără să ezite? 

Regina pe care Lorcan o chemase pentru ea. El o adusese pe 
Maeve ca să o salveze pe ea... 

Elide respiră sacadat. F] îi trădase. O trădase pe Aelin pentru ea... 

- Ce recompensă ar trebui să cer pentru fată? spuse gânditoare 
Maeve, făcând câțiva paşi spre ea, graţioasă ca o rază de lună. De ce 
nu-mi spune Aghiotantul meu? Ai fost atât de ocupat, Lorcan! Ai 
fost atât de ocupat în ultimele luni! 

El vorbi răgușit când îşi cobori capul. 

- Am făcut-o pentru tine, Maiestate. 

- Atunci, unde este inelul meu? Unde sunt cheile mele? 

Un inel. Elide era dispusă să parieze că era cel auriu de pe de- 
getul ei, ascuns sub cealaltă mână, când şi le încleştă pe amândouă 
în faţă. 

Dar Lorcan făcu semn din bărbie spre Aelin. 

- Ea are cele două chei. 

Frigul răsună prin Elide. 

- Lorcan! 

Sabia gardianului zvâcni la gâtul ei. 

Aelin îi aruncă lui Lorcan doar o privire. 

El nu se uită nici la Elide, nici la Aelin. Nici măcar nu le băgă în 
seamă când continuă: 

- Aelin are două şi probabil bănuieşte unde o ascunde Erawan 
pe a treia. 

- Lorcan! îl imploră Elide. 

Nu - nu, el nu era pe cale să facă asta, nu era pe cale să îi trădeze 
din nou... 

- Taci, îi spuse el. 

Maeve își plecă din nou privirea spre Elide. Întunericul antic și 
etern era sufocant. 

- Cu ce intimitate îi rosteşti numele, Lady de Perranth! Cu ce 
apropiere! 

Aelin pufni în semn de avertisment. 

- Nu ai lucruri mai bune de făcut decât să terorizezi oameni? 
Dă-i drumul fetei şi hai să ne încheiem socotelile într-un mod mai 
distractiv! 

Flăcările dansară în vârfurile degetelor lui Aelin. 

Nu. Magia epuizată plutea aproape de extenuare. 

Dar Aelin păși înainte, înghiontind-o pe Manon cu partea late- 
rală a corpului când trecu - forțând-o pe vrăjitoare să se retragă. 
Aelin zâmbi. 

- Vrei să dansezi, Maeve? 

Dar Aelin îi aruncă lui Manon o privire tăioasă peste umăr, ca şi 
când i-ar fi spus „Fugi. Să o iei pe Elide în momentul în care garda 
lui Maeve o să cadă la pământ şi să fugiți.“ 

Maeve îi zâmbi lui Aelin. 

- Nu cred că ai fi un partener de dans potrivit în momentul ăsta. 
Mai ales când magia ta este aproape epuizată. Crezi că sosirea mea 
a depins numai de chemarea lui Lorcan? Cine crezi că i-a şoptit 
Morathului că eşti într-adevăr aici? Bineînţeles, proştii nu şi-au dat 
seama că, după ce ai să te epuizezi cu armata lor, eu am să aştept. 
Erai deja extenuată după ce ai stins incendiile pe care le-a aprins 
flota mea, ca să te obosească pe coasta ținutului Eyllwe. Mi-a prins 
bine faptul că Lorcan mi-a indicat locul exact şi m-a scutit de efor- 
tul de a te găsi personal. 

Era o capcană. O capcană mare şi vicleană. Ca să-i secătuiască 
puterea lui Aelin de-a lungul zilelor, a săptămânilor. Dar Aelin ri- 
dică o sprânceană. 

- Ai adus o flotă întreagă doar ca să işti câteva incendii? 

- Am adus o flotă ca să văd dacă te-ai ridica la înălțimea aştep- 
tărilor. Lucru pe care se pare că prințul Rowan l-a făcut. 

Speranţa se înălță în pieptul lui Elide. 

- Flota a fost o măsură de precauţie, spuse Maeve. Pentru cazul 
în care ilkenii nu ar fi sosit ca să te epuizezi complet... M-am gândit 
că, până am să fiu eu pregătită, câteva sute de nave ar fi, deja, bune 
de surcele. 

Să-şi sacrifice propria flotă — sau o parte — ca să câştige un sin- 
gur premiu... Asta era o nebunie. Regina era complet nebună. 

- Faceţi ceva, le spuse Elide printre dinţi lui Lorcan şi lui Manon. 
Faceţi ceva! 

Niciunul din ei nu-i răspunse. 

Focul din jurul degetelor lui Aelin se mări ca să-i învăluie mâna, 
apoi brațul când îi spuse bătrânei regine: 

- Nu aud decât pălăvrăgeală. 

Maeve se uită la escorta ei, iar ei se îndepărtară. O luară pe Elide 
cu ei, ținându-i încă sabia la gât. 

Aelin îi spuse tăios lui Manon: 

- Ieşi din raza de acţiune! 

Vrăjitoarea se retrase, dar privirea îi era aţintită la gardianul care 
o ţinea pe Elide, sorbind fiecare detaliu posibil. 

- Doar nu speri că ai câştigi, spuse Maeve, ca şi când ar fi urmat 
să joace cărți. 

- Cel puţin ne vom distra până la sfârşit, răspunse Aelin, flăcările 
învăluind-o acum în întregime. 

- O, n-am niciun interes să te ucid, spuse mieros Maeve. 

Apoi ele izbucniră. 

Flăcările ţâşniră, roşii şi aurii — când un zid de întuneric fu arun- 
cat spre Aelin. 

Impactul scutură lumea. 

Până şi Manon fu aruncată în fund. 

Dar Lorcan deja se mişca. 

Gardianul care o ţinea pe Elide îi udă părul cu sânge când Lorcan 
îi tăie gâtul. 

Celelalte două gărzi din spatele lui muriră cu o secure în față, 
unul după celălalt. Elide se ridică, simțind o durere usturătoare în 
picior, şi alergă spre Manon dintr-un instinct pur şi orb, dar Lorcan 
o apucă de gulerul tunicii. 

- Proasta naibii! izbucni el, iar ea îl lovi cu mâinile... 

- Lorcan, ţine-o pe fată, spuse încet Maeve, fără să se uite la ei. 
Să nu-ţi treacă prin capul ăla prost să fugi cu ea! El rămase complet 
nemișcat, prinzând-o şi mai strâns. 

Maeve şi Aelin loviră din nou. 

Lumină şi întuneric. 

Nisipul tremură pe dune şi valurile se unduiră. 

Abia acum - Maeve îndrăznise să o atace pe Aelin acum. 

Deoarece, în deplinătatea forțelor, Aelin... 

Aelin putea să o învingă. 

Dar Aelin, aproape lipsită de putere... 

- Te rog, îl imploră Elide pe Lorcan. Dar el o ținu ferm, robul 
ordinelor date de Maeve, cu un ochi la reginele care se luptau, cu 
celălalt la escortele care nu erau atât de proaste, încât să se apropie, 
după ce văzuseră ce le făcuse însoțitorilor lor. 

- Fugi! îi spuse Lorcan la ureche. Dacă vrei să trăieşti, fugi, Elide. 
Împinge-mă - ignoră-i ordinul! Împinge-mă şi fugi! 

Nu avea de gând să o facă. Mai degrabă ar fi murit decât să fugă 
ca o laşă, nu când Aelin lupta pentru ei toţi, când... 

Întunericul devoră flacăra. 

Şi chiar şi Manon tresări când Aelin fu aruncată înapoi. 

Zidul de foc subţire ca hârtia împiedică întunericul să o lovească. 
Un zid care pâlpâia... 

Ajutor. Ei aveau nevoie de ajutor... 

Maeve lovi în stânga, iar Aelin îşi ridică o mână, focul ricoşând. 

Aelin nu văzu lovitura din dreapta. Elide strigă un avertisment, 
dar prea târziu. 

Un bici negru o lovi pe Aelin. 

Ea căzu. 

lar lui Elide i se păru că impactul genunchilor lui Aelin 
Galathynius cu nisipul ar fi putut să fie cel mai îngrozitor sunet pe 
care îl auzise vreodată. 

Maeve nu îşi risipi avantajul. 

Întunericul cobori, lovind de nenumărate ori. Aelin se feri, dar 
trecu de ea. 

Elide nu putu să facă nimic atunci când Aelin ţipă. 

Când puterea antică şi întunecată o lovi ca un ciocan pe nicovală. 

Elide o imploră pe Manon, acum la doar câțiva metri distanţă. 

- Fă ceva! 

Manon o ignoră, cu privirea aţintită asupra luptei din fața lor. 

Aelin se târâi înapoi, sângele curgându-i din nara dreaptă şi 
pătându-i cămaşa albă. 

Maeve înaintă, întunericul rotindu-se în jurul ei ca un vânt 
descendent. 

Aelin încercă să se ridice. 

Încercă, dar picioarele îi cedaseră. Regina Terrasenului gâfâi, fo- 
cul licărind ca niște tăciuni aproape stinşi în jurul ei. 

Manon arătă cu un deget. 

Un bici negru, mai rapid decât focul lui Aelin, se întinse şi i se 
înfășură în jurul gâtului. Aelin îl apucă, zvârcolindu-se şi cu dinții 
dezgoliți, flacăra pâlpâind încontinuu. 

- De ce nu foloseşti cheile, Aelin? spuse mieros Maeve. Cu sigu- 
ranță, aşa ai câştiga. 

- Foloseşte-le! o imploră Elide. Folosește-le! 

Dar Aelin nu o făcu. 

Spirala de întuneric se strânse în jurul gâtului lui Aelin. 

Flăcările scânteiară şi se stinseră. 

Apoi întunericul se răspândi, învăluind-o din nou pe Aelin și 
strângând-o puternic, strângând-o în timp ce ea ţipa, ţipa într-un 
fel pe care Elide îl ştia ca fiind agonia de nepătruns... 

Un mârâit slab şi urât se undui din apropiere, singurul avertis- 
ment când un lup mare sări prin iarbă şi se transformă. Fenrys. 

O clipă mai târziu, un leu de munte alergă peste o dună, privi 
scena şi se transformă şi el. Gavriel. 

- Las-o în pace! mârâi, Fenrys la regina întunecată, avansând un 
pas. Las-o în pace acum. 

Maeve întoarse capul, întunericul lovind-o încă pe Aelin. 

- Uite cine a sosit în sfârșit. Alți trădători. Ea își netezi o cută de 
pe rochia graţioasă. Fenrys, ce efort cavaleresc din partea ta să 
ajungi pe plajă cât mai târziu posibil — cât ai reuşit să rezişti che- 
mărilor mele! Ea țâțâi. Ţi-a plăcut să te joci de-a supusul loial cât ai 
gâfâit după tânăra Regină a Focului? 

Ca şi când i-ar fi răspuns, întunericul se strânse, iar Aelin ţipă 
din nou. 

- Încetează! izbucni Fenrys. 

- Maeve, te rog, spuse Gavriel, expunându-şi palmele spre ea. 

- Maeve? şopti regina. Nu Maiestate? Cumva Leul e un pic mai 
feroce? Poate şi-a petrecut prea mult timp cu bastardul lui corcit 
şi nestăpânit?! 

- Nu-l băga în asta, spuse prea încet Gavriel. 

Dar Maeve lăsă întunericul din jurul lui Aelin să plece. 

Ea se ghemui gâfâind pe o parte, sângerând din ambele nări 
acum, mai mult sânge picurându-i din gură. 

Fenrys se întinse spre ea. Un zid de întuneric se ridică între ei. 

- Nu prea cred, şopti Maeve. 

Aelin gâfâi după aer, cu ochii sticlind de durere. Ochi care alu- 
necară spre cei ai lui Elide. Gura însângerată şi crăpată a lui Aelin 
rosti din nou cuvântul. „Fugi.“ 

Ea nu avea de gând să o facă. Nu putea. 

Lui Aelin îi tremurară braţele când încercă să se ridice. Iar Elide 
ştiu că nu-i mai rămăsese niciun strop de magie. 

Nicio flăcără. Niciun tăciune. 

Şi singurul mod prin care Aelin ar fi putut înfrunta şi accepta 
asta era să refuze să se predea. Aşa cum făcuse Marion. 

Respirația umedă și sacadată a lui Aelin era singurul sunet care 
acoperea valurile ce se spărgeau în spatele lor. Chiar şi lupta se 
liniştise la distanță. Se terminase - sau poate că erau cu toții morți. 

Manon încă stătea acolo. Încă nu se mișca. Elide o imploră: 

- Te rog. Te rog! 

Maeve zâmbi la vrăjitoare. 

- Cu tine nu am nimic, Cioc-negru. Nu te băga și eşti liberă să 
pleci unde vrei. 

- Te rog! o imploră Elide. 

Ochii aurii ai lui Manon erau duri. Reci. Ea dădu din cap 
spre Maeve. 

- De acord. 

Dar Gavriel spuse din partea cealaltă a micului lor cerc: 

- Maiestate, te rog! Las-o pe Aelin Galathynius propriului ei 
război de aici. Hai să ne întoarcem acasă. 

- Acasă? întrebă Maeve. 

Zidul negru dintre Fenrys şi Aelin cobori, dar războinicul nu 
încercă să-l traverseze. Fl doar o fixă cu privirea pe Aelin; se holbă 
la ea aşa cum probabil o făcea şi Elide. Fl continuă să se holbeze 
până ce Maeve îi spuse lui Gavriel: 

- Mai este Doranelle casa ta? 

- Da, Maiestate, spuse calm Gavriel. Este o onoare să-i spun aşa. 

- Onoare... spuse gânditoare Maeve. Da, tu şi onoarea vă potri- 
viţi de minune, nu-i aşa? Dar cum rămâne cu onorarea jurământu- 
lui tău, Gavriel? 

- Mi-am respectat jurământul pe care ţi l-am făcut. 

- Ți-am spus sau nu să-l execuţi pe loc pe Lorcan? 

- Au fost... circumstanţe care m-au împiedicat. Am încercat. 

- Totuşi ai eşuat. Nu ar trebui să-l disciplinez pe cel care mi-a 
jurat cu sânge şi m-a dezamăgit? 

Gavriel îşi cobori capul. 

- Bineînţeles - vom accepta asta. Și voi prelua asupra mea şi 
pedeapsa lui Aelin Galathynius. 

Aelin îşi ridică uşor capul, căscând ochii lucitori. Ea încercă să 
vorbească, dar rămăsese fără cuvinte, strigătele lăsând-o fără voce. 
Elide recunoscu cuvântul de pe buzele reginei. „Nu.“ 

Nu pentru ea. Elide se întrebă dacă Gavriel nu se sacrifica doar 
de dragul lui Aelin. Ci şi pentru Aedion. Ca fiul său să nu fie nevoit 
să poarte povara suferinţei reginei lui... 

- Aelin Galathynius, spuse gânditoare Maeve. Prea multă vor- 
bărie despre Aelin Galathynius. Regina Promisă. Ei bine, Gavriel — 
şi zâmbi răutăcios — dacă îi eşti atât de loial, de ce nu i te alături? 

Fenrys se încordă, pregătindu-se să sară în faţa puterii întune- 
cate pentru prietenul său. 

- Îți rup jurământul de sânge, Gavriel. Fără onoare, fără 
bună-credință, spuse Maeve. Eşti eliberat din serviciul meu şi de- 
posedat de titlu. 

- Căţea ce eşti! izbucni Fenrys când Gavriel începu să respire 
superficial. 

- Maiestate, te rog... şopti Gavriel, prinzându-şi braţul cu mâna 
când ghearele invizibile îi trasară două linii pe piele, făcând sângele 
să curgă în iarbă. 

Un semn similar apăru pe braţul lui Maeve, care sângeră la 
rândul ei. 

- S-a făcut, spuse ea simplu. Să ştie lumea că tu, un mascul ono- 
rabil, nu ai nimic. Că ţi-ai trădat regina pentru alta, pentru un copil 
din flori. 

Gavriel se clătină înapoi şi apoi căzu pe nisip, cu o mână pe 
piept. Fenrys mârâi, cu o față mai mult de lup decât de Fae, dar 
Maeve râse încet. 

- O, ţi-ar plăcea să procedez şi cu tine la fel, nu-i aşa, Fenrys? 
Dar cum altfel să-l pedepsesc mai crunt pe cel care m-a trădat pro- 
fund, dacă nu să-l pun să mă servească pentru totdeauna? 

Fenrys şuieră şi începu să respire sacadat, iar Elide se întrebă 
dacă avea de gând să sară pe regină şi să încerce să o ucidă. 

Dar Maeve se întoarse spre Aelin şi-i spuse: 

- Ridică-te! 

Aelin încercă, dar corpul ei o dezamăgi. 

Maeve ţâţâi şi o mână invizibilă o ridică pe Aelin în picioare. 
Ochii înceţoşaţi de durere se limpeziră, apoi se umplură cu o furie 
rece când Aelin se uită cu atenţie la regina care se apropia. 

O asasină, își aminti Elide. Aelin era o asasină şi, dacă Maeve 
s-ar fi apropiat suficient de mult... 

Dar Maeve nu o făcu. lar acele mâini invizibile rupseră curelele 
de la centura sabiei lui Aelin. Goldryn căzu pe pământ. Apoi pum- 
nalele alunecară din tecile lor. 

- Atât de multe arme, medită Maeve când mâinile invizibile o 
dezarmară pe Aelin cu o eficiență brutală. 

Până şi cuţitele ascunse sub haine ieşiră - tăind-o. Sângele apăru 
pe sub cămaşa şi pantalonii lui Aelin. De ce stătea acolo... 

Îşi aduna puterea. Pentru o ultimă lovitură. O ultimă șansă. 

Să creadă regina că ea era distrusă. 

- De ce? spuse tăios Aelin, trăgând de timp. 

Maeve împinse cu vârful piciorului un pumnal căzut, a cărui 
lamă era pătată de sângele lui Aelin. 

- De ce să mă mai deranjez cu tine? Pentru că nu prea pot să te 
las să te sacrifici ca să făureşti un nou Lacăt, nu-i aşa? Nu când ai 
deja ce vreau. Iar eu ştiu de foarte mult timp că îmi vei da ceea ce 
caut, Aelin Galathynius, şi am luat toate măsurile ca să mă asigur 
de asta. 

- Ce? şopti Aelin. 

- Nu ţi-ai dat seama? zise Maeve. De ce am vrut ca mama ta să te 
aducă la mine, de ce ţi-am cerut asemenea lucruri primăvara asta? 

Niciunul nu îndrăzni să se miște. 

Maeve pufni, scoțând un sunet delicat şi feminin de triumf. 

- Brannon mi-a furat cheile, după ce le-am luat de la Valgi. Erau 
ale mele, iar el le-a înșfăcat. Iar apoi, s-a căsătorit cu zeița aia a 
voastră şi a transmis focul neamului său, asigurându-se că eu mă 
voi gândi bine înainte să-i ating pământul şi urmaşii lui. Dar toate 
neamurile se sting. lar eu am ştiut că va veni o vreme când flăcările 
lui Brannon se vor stinge şi că voi fi pregătită să atac. 

Aelin se lăsă în mâinile care o ţineau în picioare. 

- Dar, cu puterea mea întunecată, am văzut un licăr de viitor. 
Am văzut că puterea Malei se va ridica din nou. Şi că tu mă vei 
conduce la chei. Doar tu -— care ai primit indicii de la Brannon şi 
care le vei găsi pe toate trei. Și am văzut cine şi ce eşti. Am văzut pe 
cine iubeşti. Ți-am văzut partenerul. 

Briza mării care şuiera prin iarbă era singurul sunet. 

- Ce nucleu de putere ați fi voi doi - tu şi prințul Rowan. Și orice 
urmaş din acea unire... Ea rânji răutăcios. Tu şi Rowan aţi putea 
conduce acest continent, dacă aţi vrea. Dar copiii voştri... copiii 
voştri ar fi destul de puternici încât să conducă un imperiu care ar 
putea să se întindă peste tot în lume. 

Aelin închise ochii. Masculii Fae scuturau acum încet din cap — 
fără să le vină a crede. 

- Nu ştiam când te vei naşte, dar când prințul Rowan 
Whitethorn s-a născut şi a ajuns la maturitate, cel mai puternic 
mascul Fae pur sânge din ţinutul meu... tu încă nu erai pe-aici. Şi 
am ştiut ce trebuie să fac. Să te controlez. Să te supun, să te fac 
să-mi dai cheile fără să te gândeşti că eşti destul de puternică şi 
instruită, încât să le obţii. 

Lui Aelin îi tremurau umerii. Lacrimile i se strecurară din 
ochii închişi. 

- Ce uşor a fost să trag de firul psihic potrivit în ziua în care 
Rowan a văzut-o pe Lyria la piaţă. Ca să-l împing pe cealaltă cale, 
să-i păcălesc instinctele. O mică schimbare a soartei. 

- O, zeilor! şopti Fenrys. 

- Deci partenerul tău a fost dat alteia, spuse Maeve. Şi l-am lăsat 
să se îndrăgostească, i-am permis să o lase însărcinată. lar apoi 
i-am despărțit. Nimeni nu s-a întrebat niciodată cum de forțele 
inamice au trecut pe lângă casa lui din munte. 

Genunchii lui Aelin cedară complet. Numai mâinile invizibile o 
ţinură în picioare când plânse. 

- El a depus jurământul de sânge fără întrebări. Şi eu am ştiut 
că, atunci când te-ai fi născut, când ai fi ajuns la maturitate... Mă voi 
fi asigurat că drumurile voastre aveau să se intersecteze, voi v-aţi fi 
uitat unul la celălalt, iar eu v-aş fi avut în palmă. Orice ţi-aş fi cerut, 
tu mi-ai fi dat. Până şi cheile. Pentru partenerul tău, nu puteai face 
mai puţin. Aproape ai făcut-o atunci, în Doranelle. 

Încet, Aelin își trase picioarele din nou sub ea, mişcarea fiind 
atât de dureroasă, încât Elide se crispă. Dar Aelin îşi ridică fruntea, 
dezgolindu-și dinţii. 

— Am să te ucid, mârâi Aelin la regina Fae. 

- Asta i-ai spus lui Rowan după ce l-ai întâlnit, nu-i aşa? Maeve 
schiță în continuare un zâmbet. Am tot insistat ca mama ta să te 
aducă la mine, ca să-l poți întâlni, ca să te am în sfârşit, atunci când 
Rowan a simțit legătura, dar a refuzat. Iar noi ştim cât de bine s-a 
terminat pentru ea. Şi în cei zece ani care au urmat, am ştiut că eşti 
în viaţă. Undeva. Dar când tu ai venit la mine... când tu şi parte- 
nerul tău v-aţi uitat unul la celălalt doar cu ură în privire... Recu- 
nosc, n-am anticipat asta. Că l-am distrus atât de grav pe Rowan 
Whitethorn, încât să nu-şi recunoască partenera -— că erai atât de 
distrusă de propria durere, încât nici tu nu ai observat. Şi când sem- 
nele au apărut, legătura carranam i-a îndepărtat orice îndoială că 
n-ai putea fi a lui. Dar asta nu s-a întâmplat şi în cazul tău. Cât timp 
a trecut, Aelin, de când ţi-ai dat seama că el este partenerul tău? 

Aelin nu spuse nimic, ochii clocotindu-i de furie, şi suferinţă, 
şi disperare. 

- Las-o în pace, şopti Elide. Lorcan o strânse mai tare în semn 
de avertisment. 

Maeve o ignoră. 

- Ei bine? Când ai aflat? 

- La templul lui Temis, recunoscu Aelin, privind spre Manon. 
În clipa în care săgeata i-a trecut prin umăr. În urmă cu câteva luni. 

- Iar tu i-ai ascuns asta, fără îndoială ca să-l scuteşti de a se simţi 
vinovat față de Lyria, de orice fel de tulburare emoțională... Maeve 
țâţâi. Ce mincinoasă nobilă eşti! 

Aelin se holbă în gol, ochii devenindu-i inexpresivi. 

- Am plănuit ca el să fie aici, spuse Maeve, încruntându-se la 
orizont. De vreme ce v-am lăsat pe amândoi să plecaţi în ziua aceea 
din Doranelle pentru ca tu să mă conduci din nou spre chei. Te-am 
lăsat chiar să crezi că ai scăpat, eliberându-l. Nu ştiai că eu te-am 
lăsat să pleci. Dar dacă el nu este aici... trebuie să improvizez. 

Aelin înțepeni. Fenrys mârâi un avertisment. 

Maeve ridică din umeri. 

- Dacă te consolează cu ceva, Aelin, ai fi trăit o mie de ani cu 
prințul Rowan. Poate chiar mai mult. 

Lumea păru că se opreşte în loc, iar Elide îşi auzi sângele vuin- 
du-i în urechi când Maeve spuse: 

- Descendenţa surorii mele Mab este pură. Are toate puterile, 
abilităţile de transformare şi nemurirea unui Fae. Mai ai probabil 
cinci ani până la Stabilire. 

Aelin se crispă. Asta nu era o epuizare a magiei și a puterii fizice, 
ci a spiritului. 

- Poate că vom sărbători împreună Stabilirea ta, spuse gânditoare 
Maeve, de vreme ce cu siguranță nu plănuiesc să te risipesc pe acel 
Lacăt. Să risipesc cheile, Aelin, când ele sunt menite să fie folosite. 

- Maeve, te rog! şopti Fenrys. 

Maeve îşi studie unghiile imaculate. 

- Ceea ce mi se pare cu adevărat amuzant este că, aparent, nici 
măcar nu aveam nevoie să fii partenera lui Rowan. Sau să-l distrug. 
La drept vorbind, a fost doar un experiment fascinant al puterii 
mele. Dar, de vreme ce mă îndoiesc de faptul că tu tot n-ai să cedezi 
de bunăvoie, cel puţin nu fără să încerci să mori mai întâi, îți voi 
da de ales. 

Aelin păru să se pregătească în timp ce Maeve îşi ridică o mână 
şi spuse: 

- Cairn. 

Masculii înțepeniră. Lorcan se întoarse amenințător în spatele 
lui Elide, încercând subtil să o tragă înapoi, să ignore ordinul primit. 

Un războinic frumos cu păr castaniu veni spre ei din grupul de 
escorte. Frumos, dacă în ochii albaştri nu i s-ar fi citit cruzimea 
sadică. Dacă nu ar fi avut săbiile de la şold, biciul strâns de-a lungul 
unei coapse şi zâmbetul zeflemitor. Ea mai văzuse acel zâmbet și pe 
faţa lui Vernon şi pe atât de multe alte fețe din Morath. 

- Permite-mi să ţi-l prezint pe cel mai nou membru al grupu- 
lui meu, cum îţi place să-i numeşti. Cairn, ţi-o prezint pe Aelin 
Galathynius. 

Cairn veni lângă regina lui. Şi privirea pe care i-o aruncă reginei 
lui Elide o făcu să i se întoarcă stomacul pe dos. Sadic — da, acela 
era cuvântul care-l definea, fără ca el să fie nevoit să vorbească. 

- Cairn, spuse Maeve, a fost instruit să-şi folosească abilitățile 
pe care le aveţi în comun. Desigur, tu ai avut doar câţiva ani la dis- 
poziţie să înveţi arta torturii, dar... poate Cairn o să reuşească să te 
învăţe unele lucruri pe care şi le-a însuşit în secolele de practică. 

Fenrys era alb de furie. 

- Maeve, te implor... 

Întunericul îl izbi pe Fenrys şi-l trânti în genunchi, forțându-l să 
îşi plece capul în pământ. 

- Ajunge, spuse printre dinți Maeve. 

Maeve zâmbea din nou când se întoarse spre Aelin. 

- "Ţi-am spus că ai de ales. Și chiar ai. Ori vii de bunăvoie cu 
mine şi îl cunoşti pe Cairn, ori... 

Acei ochi se îndreptară spre Lorcan şi spre Elide. 

Iar inima lui Elide se opri când Maeve spuse: 

- Ori tot te omor... şi o iau pe Elide Lochan cu noi. Sunt sigură 
că ea şi Cairn se vor înţelege de minune. 


Rien 


CAPITOLUL 72 


Pe Aelin o durea corpul. 

Totul o durea. Sângele, respirația, oasele. 

Rămăsese fără magie. Fără nimic care să o salveze. 

- Nu, spuse încet Lorcan. 

Numai mișcarea capului o făcea să simtă agonia pe şira spinării. 
Dar Aelin se uită la Elide, la Lorcan forțat să o ţină, cu faţa albă de 
groază când se uită la Cairn, Maeve şi Elide. Manon făcea același 
lucru - evaluând şansele, calculând cât de rapidă trebuia să fie ca 
să plece de acolo. 

Bun. Bun - Manon avea să o ia de acolo pe Elide. Vrăjitoarea aş- 
teptase ca Aelin să facă o mişcare, fără să-şi dea seama că... nu mai 
avea ce să facă. Nu-i mai rămăsese putere pentru o lovitura finală. 

Iar acea putere întunecată îi era încă răsucită în jurul oaselor 
atât de strâns, încât o mişcare agresivă... o mișcare, şi oasele aveau 
să i se rupă. 

Maeve îi spuse lui Lorcan: 

- Ce nu, Lorcan? Nu vrei să o luăm pe Elide Lochan cu noi, dacă 
Aelin decide să se împotrivească sau acel „nu“ era pentru oferta 
mea generoasă de a o lăsa în pace pe Elide, dacă Maiestatea Sa vine 
de bunăvoie? 

Dintr-o singură privire spre războinicul Fae şaten - Cairn - care 
stătea lângă Maeve, Aelin ştiuse ce era el. Ucisese destui ca el de-a 
lungul anilor. Îşi petrecuse timpul cu Rourke Farran. Ce i-ar fi făcut 

lui Elide... Și Lorcan ştia ce i-ar fi putut face un mascul precum 
Cairn unei tinere femei. Iar dacă el era sancţionat de Maeve... 

- Ea este nevinovată, zise Lorcan. Ia-o pe regină și lasă-ne 
să plecăm. 

Manon chiar izbucni către Maeve: 

- Ea aparţine clanului Dinţi-de-fier. Dacă nu ai nimic de împăr- 
tit cu mine, atunci nu ai nici cu ea. Las-o în pace pe Elide Lochan! 

Maeve o ignoră pe Manon și îi spuse tărăgănat lui Lorcan: 

- Îţi ordon să nu acţionezi! Îți ordon să priveşti şi să nu faci 
nimic! Îţi ordon să nu te mişti și să nu vorbeşti până când nu îţi 
spun eu să o faci! Ordinul e valabil şi pentru tine, Fenrys! 

Iar Lorcan se supuse. La fel şi Fenrys. Corpurile pur și simplu le 
înțepeniră - iar apoi, nu mai mișcară deloc. 

Elide se întoarse ca să-l implore pe Lorcan: 

- Poţi să opreşti asta, poţi să te opui... 

Lorcan nici măcar nu se uită la ea. 

Aelin ştia că Elide ar fi luptat. Că nu ar fi înțeles că Maeve jucase 
jocul acesta de secole şi că așteptase până acum, până ce capcana 
era perfectă, ca să o prindă pe ea. 

Aelin o văzu pe Maeve zâmbindu-i din nou. Ea jucase, riscase 
şi pierduse. 

Maeve dădu din cap ca şi când i-ar fi confirmat. 

Întrebarea nerostită dansă în ochii lui Aelin când Elide ţipă la 
Lorcan şi la Manon să dea o mână de ajutor. Dar vrăjitoarea îşi 
cunoştea şi ordinele, şi sarcina. 

Maeve citi întrebarea de pe chipul lui Aelin şi spuse: 

- Am să ţin cheile într-o mână şi pe Aelin Aducătoarea-Focului 
în cealaltă. 

Mai întâi, ar fi trebuit să o distrugă. Să o ucidă sau să o distrugă... 

Cairn rânji. 

Escortele târâiau acum ceva pe plajă, de la şalupa cu care navi- 
gaseră, spre nava care îi aştepta. Deja, pânzele negre se desfăceau. 

Elide se întoarse spre Maeve, care nu catadicsi să se uite la ea. 

- Te rog, te rog... 

Aelin pur și simplu dădu din cap spre regina Fae. În semn că 
accepta şi că se preda. 

Maeve făcu o plecăciune, triumful dansând pe buzele ei roşii. 

- Lorcan, elibereaz-o! 

Mâinile războinicului i se înmuiară pe lângă corp. 

Şi, pentru că ea câștigase, Maeve îşi relaxă până şi strânsoarea de 
pe oasele lui Aelin şi îi permise să se întoarcă spre Elide şi să spună: 

- Du-te cu Manon! Ea va avea grijă de tine. 

Elide începu să plângă, plecând de lângă Lorcan. 

- Voi merge cu tine, voi veni cu tine... 

Fata ar fi făcut-o. I-ar fi înfruntat pe Cairn şi pe Maeve... Dar 
Terrasenul ar fi avut nevoie de asemenea curaj. Dacă era să supra- 
viețuiască, dacă era să se vindece, Terrasenul urma să aibă nevoie 
de Elide Lochan. 

- Spune-le celorlalți... şopti Aelin, încercând să găsească cuvin- 
tele potrivite. Spune-le celorlalți că îmi pare rău. Spune-i Lysandrei 
să nu-şi uite promisiunea şi că nu voi înceta niciodată să îi fiu recu- 
noscătoare. Spune-i lui Aedion... Spune-i că nu este vina lui şi că... 
Vocea îi era răgușită. Îmi doresc să fi putut depune jurământul, dar 
că Terrasenul se va bizui de acum pe el şi că rândurile nu trebuie să 
se rupă. 

Elide dădu din cap, lacrimile alunecându-i pe fața stropită 
de sânge. 

- Şi spune-i lui Rowan... 

Sufletul lui Aelin se frânse când văzu cutia din fier pe care o 
cărau acum escortele între ei. Un coşciug antic din fier. Suficient de 
mare pentru o singură persoană şi făcut pentru ea. 

- Și spune-i lui Rowan, zise Aelin, reprimându-și suspinele, că 
îmi pare rău că am minţit, dar că, oricum, totul a fost o amânare. 
Chiar şi înainte de ziua de azi, am ştiut că totul este doar o amânare, 
dar că încă îmi doresc să fi avut mai mult timp împreună. Ea se 
luptă să nu plângă. Spune-i că trebuie să lupte. El trebuie să salveze 

Terrasenul şi să-şi aducă aminte ce mi-a jurat. Și spune-i... spune-i 
că îi mulțumesc - pentru că a mers pe calea întunecată cu mine, 
spre lumină. 

Ei deschiseră capacul cutiei, scoțând lanţurile lungi şi grele. 

Una dintre escorte îi dădu lui Maeve o mască din fier ornamen- 
tată. Ea o studie ţinând-o în mâini. 

Masca, lanţurile, cutia... fuseseră făurite cu mult înainte de mo- 
mentul prezent. În urmă cu câteva secole. Făurite ca să rețină şi să-l 
distrugă pe urmaşul Malei. 

Aelin aruncă o privire spre Lorcan, ai cărui ochi negri erau fixaţi 
asupra ei. 

Şi recunoştinţa străluci acolo. Pentru că o cruța pe tânăra căreia 
îi dăruise inima, fie că el ştia sau nu asta. 

Elide o imploră pe Maeve o ultimă dată: 

- Nu face asta! 

Aelin ştia că nu i-ar fi folosit la nimic, aşa că îi spuse lui Elide: 

- Mă bucur că ne-am întâlnit. Sunt mândră de tine. Şi cred şi că 
mama ta ar fi fost mândră de tine, Elide. 

Maeve coborî masca şi îi spuse tărăgănat lui Aelin: 

- Se spune că nu te supui nimănui, moștenitoare a Focului. Ea 
zâmbi ca un şarpe. Ei bine, acum ai să te pleci în fața mea! 

Ea îi arătă nisipul. 

Aelin se supuse. 

Genunchii o durură când căzu pe pământ. 

- Mai jos. 

Aelin îşi cobori corpul până ce fruntea îi ajunse în nisip. Ea nu 
îşi permise să simtă asta; nu-i permise nici sufletul ei. 

- Bun. 

Elide suspina, implorând fără cuvinte. 

- Scoate-ţi cămaşa! 

Aelin ezită când îşi dădu seama unde voia să ajungă şi de ce Cairn 
avea un bici la centură. 

- Scoate-ţi cămaşa! 

Aelin își scoase cămașa din pantaloni și peste cap, aruncând-o 
pe nisipul de lângă ea. Apoi îşi scoase pânza elastică din jurul sâni- 
lor ei. 

- Varik! Heiron! 

Doi masculi Fae înaintară. 

Aelin nu se împotrivi când amândoi o luară de câte un braț şi o 
ridicară în picioare. Şi îi întinseră braţele. Aerul mării îi atinse 
sânii, buricul. 

- Zece bice, Cairn! Să vadă Maiestatea Sa la ce să se aştepte când 
ajungem la destinaţie, dacă nu cooperează. 

- Va fi plăcerea mea, doamnă! 

Aelin se uită cu răceală în ochii răutăcioşi ai lui Cairn, când el îşi 
scoase biciul. Când o măsură din priviri şi zâmbi. Era ca o pânză pe 
care să o picteze cu sânge şi durere. 

Maeve spuse, cu masca atârnându-i de degete: 

- De ce nu numeri pentru noi, Aelin? 

Aelin tăcu. 

- Numără sau vom începe din nou cu fiecare lovitură pe care o 
ratezi. Tu decizi cât de mult durează chestia asta. Dacă nu cumva 
preferi ca Elide Lochan să primească loviturile. 

Nu. Niciodată. 

Niciodată altcineva în afară de ea. Niciodată. 

Dar când Cairn înaintă încet, savurând fiecare pas, când lăsă 
acel bici să se târâie pe pământ, corpul ei cedă şi începu să tremure. 

Ea cunoştea durerea. Ştia ce urma să simtă şi cum avea să se audă. 

Încă visa asemenea momente. 

Fără îndoială, acesta era motivul pentru care Maeve alesese bi- 
ciuirea şi pentru care îl supusese pe Rowan la asta în Doranelle. 

Cairn se opri. Ea îl simţi studiindu-i tatuajul de pe spate. Cuvin- 
tele de dragoste ale lui Rowan, scrise acolo în Vechea Limbă. 

Cairn pufni. Apoi îl simţi savurând felul în care urma să dis- 
trugă tatuajul. 

- Începe! spuse Maeve. 

Cairn inspiră. 

Şi, chiar dacă își adună puterile, chiar dacă îşi încleştă puternic 
maxilarul, nimic nu o putea pregăti pentru pocnet, usturime şi du- 
rere. Ea nu îşi permise să țipe, ci doar să șuiere printre dinți. 

Un bici folosit de un supraveghetor din Endovier era un lucru. 

Unul mânuit de un mascul Fae pursânge... 

Sângele îi alunecă pe spatele pantalonilor, iar pielea crăpată o duru. 

Dar ea ştia cum se putea linişti, cum să cedeze durerii şi cum să 
o primească. 

- Ce număr a fost ăsta, Aelin? 

Ea nu avea de gând să răspundă, să numere vreodată pentru 
cățeaua nenorocită... 

- Începe din nou, Cairn! spuse Maeve. 

Se auzi un râset. Apoi pocnetul şi ruperea, iar Aelin se arcui, 
tendoanele de la gât aproape rupându-se când gâfâi printre dinţi. 
Masculii care o ţineau o apucară destul de strâns încât să o rănească. 

Maeve și Cairn așteptară. 

Aelin refuză să spună cuvântul. Să înceapă numărătoarea. Ar fi 
murit înainte să o facă. 

- O, zeilor, o, zeilor! suspină Elide. 

- Încă o dată! ordonă simplu Maeve, peste vocea fetei. 

Aşadar, Cairn o făcu. 

Din nou. 

Din nou. 

Din nou. 

Ei o luară de la capăt de nouă ori înainte ca Aelin să țipe în cele 
din urmă. Lovitura fusese chiar deasupra alteia, rupându-i pielea 
până la os. 

Din nou. 

Din nou 

Din nou. 

Din nou. 

Cairn gâfâia. Aelin refuză să vorbească. 

- Încă o dată! repetă Maeve. 

- Maiestate, şopti unul din masculii care o țineau. Ar fi poate 
prudent să amânăm până mai târziu. 

- Mai am piele de biciuit! izbucni Cairn. 

Dar masculul spuse: 

- Ceilalţi se apropie - sunt încă departe, dar se apropie. 

Rowan. 

Aelin scânci atunci. Timp - avea nevoie de timp... 

Maeve scoase un mic sunet de dezgust. 

- Vom continua mai târziu. Pregătiţi-o! 

Aelin abia îşi putu înălța fruntea când masculii o ridicară în pi- 
cioare. Mişcarea îi provocă o asemenea durere în corp, încât întu- 
nericul pătrunse înăuntru. Dar ea se împotrivi, scrâşnind din dinți 
şi strigând în tăcere la acea agonie, la acel întuneric. 

La câțiva metri distanță, Elide căzu în genunchi ca şi când ar fi 
implorat până ce i-ar fi cedat corpul, dar Manon o prinse. 

- Plecăm acum, spuse Manon, trăgând-o departe - spre continent. 

- Nu, spuse Elide, agitându-se. 

Lorcan făcu ochii mari, dar, din cauza ordinului lui Maeve, nu 
putu să se miște; nu putu face nimic în timp ce Manon o lovi în 
tâmplă pe Elide cu mânerul salcei Spintecă- Vânt. 

Fata căzu ca o piatră. Doar de asta avu nevoie Manon ca să o 
ridice pe umăr şi să-i spună lui Maeve: 

- Noroc! Privirea îi alunecă spre Aelin o dată - doar o singură 
dată. Apoi se uită în altă parte. 

Maeve ignoră vrăjitoarea când Manon merse spre mijlocul mlaş- 
tinii. Lorcan îşi încordă corpul. 

Îl încordă - ca şi când s-ar fi luptat cu jurământul de sânge cu 
toată puterea. 

Lui Aelin nu-i păsa. 

Masculii aproape o târâră spre Maeve. 

Spre cutia de fier. Şi spre lanţuri. Şi masca de fier. 

Fuioare de foc, mici sori şi tăciuni fuseseră desenaţi pe suprafața 
întunecată. O ridiculizare a puterii pe care trebuia să o rețină ~- pu- 
terea de care Maeve trebuia să se asigure că era complet epuizată 
înainte de a o închide. Era singurul mod în care ar fi putut să o 
închidă pe ea... 

Fiecare centimetru în care îşi târşâi picioarele pe nisip era o 
veşnicie; fiecare centimetru era o clipă. Sângele îi uda pantalonii. 
Probabil că nu ar fi avut cum să-şi vindece rănile cu tot acel fier. Nu 
până ce Maeve nu ar fi hotărât să i le vindece. 

Însă Maeve nu avea de gând să o lase să moară. Nu cu cheile 
Wyrd în joc. Nu încă. 

Timp - ea era recunoscătoare că Elena îi dăduse acel timp furat. 

Era recunoascătoare că îi întâlnise pe toți, că văzuse o mică 
parte din lume, că auzise o muzică atât de minunată, că dansase, 
râsese şi cunoscuse prietenia adevărată. Era recunoscătoare că îl 
găsise pe Rowan. 

Ea era recunoscătoare. 

Aşadar, Aelin Galathynius îşi şterse lacrimile. 

Şi nu se împotrivi când Maeve îi puse frumoasa mască din fier 
pe față. 


CAPITOLUL 73 


Manon continuă să meargă. 

Nu îndrăzni să privească înapoi. Nu îndrăzni să-i dea acelei 
regine antice cu privire rece vreun indiciu că Aelin nu avea cheile 
Wyrd. Că Aelin le strecurase pe amândouă în buzunarul lui Manon, 
când o înghiontise. Elide avea să o urască pentru asta - deja o ura. 

Ăsta avea să fie preţul. 

O privire din partea lui Aelin şi ea ştiuse ce trebuia să facă. 

Să ia cheile departe de Maeve. Să o ia pe Elide. 

Ei făuriseră o cutie de fier ca să o închidă pe Regina Terrasenului. 

Elide se agită, revenindu-şi în cele din urmă, tocmai când erau 
aproape ieşite din raza auditivă. Ea începu să se agite, iar Manon o 
aruncă în spatele unei dune, apucând-o de ceafă atât de strâns, 
încât Elide înțepeni când unghiile de fier îi înțepară pielea. 

- Linişte! şopti Manon printre dinţi, iar Elide ascultă. 

Rămânând ascunse, se uitară printre ierburi. Doar o clipă - ea 
putea zăbovi doar o clipă ca să privească, să zărească unde o ducea 
Maeve pe Regina Terrasenului. 

Lorcan rămase nemişcat, aşa cum îi ordonase Maeve. Gavriel 
abia dacă era conştient, gâfâind în iarbă, ca şi când, smulgându-i 
jurământul de sânge, l-ar fi rănit grav, fizic. 

Fenrys - ochii lui Fenrys erau plini de ură când îi privi pe Maeve 
şi pe Cairn. Sângele acoperea biciul lui Cairn, atârnându-i încă pe 

lângă corp, când soldaţii lui Maeve terminară de fixat masca pe fața 
lui Aelin. 

Apoi îi puseră cătuşe la mâini. 

La glezne. 

La gât. 

Nimeni nu îi vindecă spatele distrus, din care nu mai rămase 
decât o bucată însângerată de carne, când o conduseră în cutia de 
fier şi o făcură să se întindă pe răni. 

Iar apoi puseră capacul şi încuiară cutia. 

Elide vomită în iarbă. 

Manon puse o mână pe spatele fetei când masculii începură să 
care cutia pe dune, spre barcă şi nava de dincolo de ea. 

- Pleacă, Fenrys! îi ordonă Maeve, arătându-i nava. 

Respirând sacadat, dar incapabil să refuze ordinul, Fenrys se 
supuse. El aruncă o privire la cămaşa albă, aruncată în nisip. Era 
stropită cu sânge - în urma biciuirii. 

Apoi el dispăru, pășind prin aer şi vânt şi în neant. 

Singură cu Lorcan, Maeve îi spuse războinicului: 

- Ai făcut toate astea pentru mine? 

El nu se mișcă. 

- Vorbeşte! îi spuse Maeve. 

Lorcan expiră tremurând şi-i zise: 

- Da. Da, totul a fost pentru tine. Totul. 

Elide apucă iarba de mare în pumni, iar furia de pe chipul ei o 
făcu pe Manon să se întrebe dacă aveau să-i crească unghii de fier, 
cu care să o facă bucăţi. Atât de mare era ura pe care o simţea. 

Maeve păşi peste cămaşa stropită de sânge a lui Aelin şi îşi trecu 
o mână peste obrazul lui Lorcan. 

- Nu-mi trebuie, şopti ea, masculi fariseici, care cred că ştiu 
mai bine. 

El înțepeni. 

- Maiestate... 

- Te eliberez de jurământul de sânge. Îți iau bunurile și titlurile 
şi proprietățile. Tu, ca şi Gavriel, eşti eliberat cu dezonoare şi ruşine. 
Eşti exilat din Doranelle pentru neascultare şi trădare. Dacă vei mai 
păşi vreodată pe tărâmul meu, vei muri. 

- Maiestate, te implor... 

- Imploră pe altcineva. Nu îmi trebuie un războinic în care să 
nu pot avea încredere. Îmi revoc ordinul de asasinare. Presupun că 
a te lăsa să trăieşti cu ruşinea îţi va face mai mult rău. 

Sângele se adună mai întâi la încheietura mâinii lui, apoi la a ei, 
şi curse pe pământ. 

Lorcan căzu în genunchi. 

- Nu suport proştii, spuse Maeve, lăsându-l în nisip, şi plecă. 

Ca şi când l-ar fi lovit ca pe Gavriel, Lorcan nu păru să poată să 
se miște, să gândească sau să respire. El încercă totuși să se târâie. 
Spre Maeve. Ticălosul încercă să se târâie. 

- Trebuie să plecăm, şopti Manon. În clipa în care Maeve avea 
să verifice unde erau acele chei... Ele trebuiau să plece. 

Un vuiet se auzi la orizont. 

Abraxos. 

Inima îi bătu cu putere în piept, bucurându-se, dar... 

Elide rămase în iarbă, urmărindu-l pe Lorcan cum se târa spre 
regina care mergea acum pe plajă, cu rochia neagră fluturând în 
urma ei. 

Privind barca vâslind spre nava care aștepta, cu sicriul din fier 
în mijloc, Maeve stând lângă el, cu o mână pe capac. Pentru sănăta- 
tea ei mintală, Manon se rugă ca Aelin să nu se trezească atât timp 
cât era înăuntru. 

Şi, de dragul lumii lor, Manon se rugă ca Regina Terrasenului să 
poată supraviețui, chiar dacă doar pentru a putea muri pentru ei 
toți, după aceea. 

Era atât de mult sânge! 

Se împrăștiase până în locul în care Lorcan era în genunchi, 
scânteind când intra în nisip. 

Îi acoperea cămașa, aruncată şi uitată lângă el. Stropise până şi 
mânerul sabiei şi cuţitelor ei, împrăştiate în jurul lui ca nişte oase. 

Ce făcuse Maeve... 

Ce făcuse Aelin... 

Avea o gaură în piept. 

Şi era atât de mult sânge! 

Se auzeau aripi şi vuiete, iar el încă nu-şi putea ridica privirea. 
Nu reuşi să se motiveze să îi pese. 

Vocea lui Elide traversă lumea, spunând cuiva: „Nava - nava a 
dispărut pur și simplu; ea a plecat fără să-şi dea seama că noi avem... 

Chiuituri de bucurie - strigăte feminine de fericire. 

Se auziră paşi rapizi şi zgomotoşi. 

Apoi o mână îl apucă de păr, trăgându-i capul înapoi în timp ce 
un pumnal îi atinse gâtul. Când chipul lui Rowan, calm cu o furie 
mortală, îi apăru în raza vizuală. 

- Unde este Aelin? 

Şi panica i se citea în ochi - panica pură, când Whitethorn văzu 
sângele, armele împrăştiate și cămașa. 

- Unde este Aelin? 

Ce făcuse el, ce făcuse... 

Durerea îi străbătu gâtul lui Lorcan, sângele cald curgându-i pe 
gât şi pe piept. 

Rowan spuse printre dinţi: 

- Unde este soția mea? 

Lorcan se clătină în genunchi. 

Soţie. 

Soţie. 

- O, zeilor! suspină Elide când auzi, cuvintele purtând sunetul 
inimii frânte a lui Lorcan. O, zeilor! 

Şi, pentru prima dată în atâtea secole, Lorcan plânse. 

Rowan împlântă mai adânc pumnalul în gâtul lui Lorcan, în ciuda 
lacrimilor care îi alunecau pe față. 

Ce făcuse acea femeie... 

Aelin ştiuse. Că Lorcan o trădase şi că o chemase pe Maeve aici. 
Că ea mai avea puțin timp de trăit. 

Şi se căsătorise cu Whitethorn... ca Terrasenul să poată avea un 
rege. Poate că o făcuse în grabă, deoarece ştia că Lorcan o trădase 
deja, că Maeve venea... 

Iar Lorcan nu o ajutase. 

Soţia lui Whitethorn. 

Partenera lui. 

Aelin îi lăsase să o biciuiască, să o pună în lanţuri şi mersese de 
bunăvoie cu Maeve, ca Elide să nu încapă pe mâna lui Cairn. Şi fu- 
sese un sacrificiu la fel de mare pentru Elide, tot aşa cum fusese un 
dar pentru el. 

Ea se plecase în fața lui Maeve. 

Pentru Elide. 

- Te rog, îl imploră Rowan. 

- Maeve a luat-o, spuse Manon, apropiindu-se. 

Gavriel spuse răguşit de unde era îngenuncheat în apropiere, 
clătinându-se din cauza ruperii jurământului său de sânge: 

- Ea s-a folosit de jurământul de sânge ca să ne supună - ca să 
nu putem să dăm o mână de ajutor. Nici măcar lui Lorcan. 

Rowan încă nu-şi îndepărtă cuțitul de la gâtul lui Lorcan. 

Lorcan se înşelase, se înşelase atât de mult! 

Iar el nu putea să regrete întru totul, nu dacă Elide era în sigu- 
ranță, dar... 

Aelin refuzase să numere. Cairn își dezlănțuise toată puterea asu- 
pra ei cu acel bici, iar ea tot refuzase să le dea satisfacția de a număra. 

- Unde este nava, întrebă Aedion, apoi înjură la cămașa însân- 
gerată din apropiere. O apucă pe Goldryn, ştergând frenetic petele 
de sânge de pe mâner cu jacheta. 

- A dispărut, spuse din nou Elide. Pur şi simplu... a dispărut. 

Whitethorn își cobori privirea spre el, cu agonie și disperare în 
ochi, iar Lorcan şopti: 

- Îmi pare rău. 

Rowan scăpă cuțitul și își relaxă pumnul care-i ţinea părul lui 
Lorcan. Se clătină un pas în spate. În iarba din apropiere, Dorian 
îngenunche lângă Gavriel, o lumină slabă strălucind în jurul lor, 
vindecându-i rănile de pe braţe. Nu se mai putea face nimic în 
privinţa rănii sufleteşti pe care Maeve le-o făcuse lui şi lui Lorcan, 
rupând jurământul cu o asemenea dezonoare. 

Manon se apropie, flancată acum de vrăjitoarele ei. Ele adul- 
mecară toate sângele. Una cu părul auriu înjură încet. 

Manon le povesti despre Lacăt. 

Despre Elena. Despre preţul pe care îl cereau zeii de la ea. Şi de 
la Aelin. 

Dar Elide fu cea care preluă discuţia, rezemându-se de Lysandra 
care fixa cu privirea sângele și cămașa ca şi când ar fi fost un cadavru, 
spunându-le ce se întâmplase pe dune, ce sacrificase Aelin! 

Ea îi spuse lui Rowan că era partenerul lui Aelin. Îi spuse 
despre Lyria. 

Îi spuse despre biciuire, despre mască şi cutie. 

După ce Elide termină, ei tăcură, iar Lorcan urmări numai când 
Aedion se întoarse spre Lysandra şi spuse: 

- Ai ştiut. 

Lysandra nu tresări. 

- Ea mi-a cerut - în acea zi de pe navă - să o ajut. Mi-a spus că 
bănuieşte care e preţul pentru a-l alunga pe Erawan şi a reface cheile. 
Ce trebuie să fac. 

- Ce ai fi putut tu... zise Aedion. 

Lysandra îşi ridică bărbia. 

Rowan şopti: 

- Aelin ar muri ca să făurească noul Lacăt ca să închidă cheile în 
poartă - ca să-l alunge pe Erawan. Dar nimeni nu ar şti. Nimeni, 
în afară de noi. Nu dacă i-ai purta pielea pentru tot restul vieții. 

Aedion îşi trecu o mână prin părul murdar de sânge. 

- Dar niciun urmaș cu Rowan nu ar semăna deloc cu... 

Chipul Lysandrei era rugător. 

- Tu ai rezolva asta, Aedion. Cu mine. 

Cu părul auriu şi ochii de Ashryver... Dacă acea descendență era 
pură, urmașul creaturii metamorfice ar fi putut părea nobil. Aelin îl 
voia pe Rowan pe tron, dar Aedion i-ar fi făcut în secret moştenitori. 

Aedion tresări, ca şi când ar fi fost lovit. 

- Şi când aveai de gând să-mi spui asta? Înainte sau după ce 
m-aş fi culcat cu afurisita mea de verișoară din te miri ce motiv aţi 
plănuit voi? 

Lysandra spuse încet: 

- Nu mă voi scuza faţă de tine. Eu o servesc pe ea. Și sunt dis- 
pusă să-mi petrec restul vieţii pretinzând că sunt ea, astfel încât sa- 
crificiul ei să nu fie inutil... 

- Poţi să te duci naibii! izbucni Aedion. Poţi să te duci naibii, 
cățea mincinoasă! 

Mârâitul de răspuns al Lysandrei nu era uman. 

Rowan o luă pe Goldryn de la general şi plecă spre mare, vântul 
fluturându-i părul argintiu. 

Lorcan se ridică în picioare, clătinându-se din nou. Dar Elide 
era acolo. 

Și nu recunoscu nimic pe chipul palid şi încordat al acelei tinere. 
Vocea răguşită nu păru a ei când Elide îi spuse lui Lorcan: 

- Sper să-ți petreci restul vieții mizerabile de nemuritor sufe- 
rind. Sper să ţi-o petreci singur. Sper să trăieşti cu regret şi vinovăție 
în inimă şi să nu găseşti niciodată o cale să o înduri. 

Apoi ea se îndreptă spre Cele Treisprezece. Cea cu părul auriu 
ridică un braţ, iar Elide se strecură sub el, intrând într-un sanctuar 
de aripi, gheare şi dinți. 

Lysandra se grăbi să-l ajute pe Gavriel, care avu bunul simţ să nu 
tresară la chipul ei încă încruntat, iar Lorcan se uită la Aedion, ca 
să-l vadă pe general privindu-l deja. 

Ura străluci în ochii lui Aedion. Ură pură. 

- Chiar şi înainte să primeşti ordinul de a nu acţiona, nu ai făcut 
nimic ca să o ajuţi. Ai chemat-o pe Maeve aici. Nu voi uita nicio- 
dată asta. 

Apoi el merse spre plajă — spre locul în care Rowan era înge- 
nuncheat în nisip. 


Asterin era în viață. 

Cele Treisprezece erau în viață. Și era bucurie în inima lui 
Manon - bucurie, îşi dădu ea seama când privi chipurile zâmbi- 
toare, zâmbind şi ea. 

Ea îi spuse lui Asterin, toate stând printre balaurii lor pe o dună 
a cărei privelişte dădea spre mare: 

- Cum? 

Asterin o mângâie uşor pe păr pe Elide, când fata plânse pe 
umărul ei. 

- Căţelele bunicii tale ne-au urmărit, dar am reuşit să le spin- 
tecăm. Ne-am petrecut ultima lună căutându-te. Dar Abraxos ne-a 
găsit şi părea să ştie unde eşti — aşadar, l-am urmărit. Ea şterse nişte 
picături de sânge închegat de pe obraz. Şi te-a salvat, se pare. 

Nu destul de curând, gândi Manon, văzând lacrimile tăcute ale 
lui Elide, felul în care oamenii şi masculii Fae fie stăteau în picioare, 
fie se certau, fie nu făceau nimic. 

Nu destul de curând, încât să fi oprit asta. Să o salveze pe Aelin 
Galathynius. 

- Ce facem acum? întrebă Sorrel din locul în care se rezemă de 
coastele balaurului ei, bandajându-şi o tăietură de pe antebraț. 

Toate Cele Treisprezece se uitară la Manon, așteptând. 

Ea îndrăzni să întrebe: 

- Aţi auzit ce a spus bunica mea înainte de... toată situaţia? 

- Umbrele ne-au spus, zise Asterin, cu privirea jucăușă. 

- Şi? 

- Şi ce? mormăi Sorel. Deci eşti pe jumătate Crochan. 

- Regină Crochan. Şi moştenitoarea lui Rhiannon Crochan. 
Oare Anticele observaseră? 

Asterin ridică din umeri. 

- Cele cinci secole ale clanului pursânge Dinţi-de-fier nu ne-au 
putut aduce acasă. Poate reuşeșşti tu. 

Un copil - nu al războiului... ci al păcii. 

- Iar voi mă veţi urma? le întrebă încet Manon. Ca să facem ce 
trebuie înainte de a ne întoarce în Pustiuri? 

Aelin Galathynius nu îi ceruse Elenei o altă soartă. Ea ceruse 
doar un singur lucru de la antica regină: 

„Vei veni cu mine?“ Din acelaşi motiv pentru care le întrebase 
Manon acum. 

La unison, Cele Treisprezece îşi ridicară degetele la frunte. La 
unison, le coborâră. 

Manon se uită spre mare, cu un nod în gât. 

- Aelin Galathynius şi-a cedat de bunăvoie libertatea, astfel încât 
o vrăjitoare Dinţi-de-fier să poată fi liberă, spuse Manon. 

Elide se îndreptă, retrăgându-se din braţele lui Asterin. 

Dar Manon continuă: 

- Avem la ea o datorie de viaţă. Şi, mai mult decât atât... Este 
vremea să devenim mai bune decât înaintaşele noastre. Suntem co- 
piii acestui pământ. 

- Ce vei face? şopti Asterin, cu ochi strălucitori. 

Manon se uită în spatele lor. Spre nord. 

- Am de gând să le găsesc pe vrăjitoarele Crochan. Şi să ridic o 
armată cu ele. Pentru Aelin Galathynius. Și pentru poporul ei. Şi 
pentru al nostru. 

- Nu vor avea încredere în noi, spuse Sorrel. 

- Atunci va trebui să fim fermecătoare, zise tărăgănat Asterin. 

Unele dintre ele rânjiră; altele se agitară pe loc. 

Manon le întrebă din nou pe Cele Treisprezece: 

- Mă veţi urma? 

Şi când toate îşi atinseră din nou fruntea cu degetele, Manon 
făcu la fel. 


Rowan şi Aedion stăteau tăcuți pe plajă. Gavriel îşi revenise des- 
tul de mult din şocul ruperii jurământului, încât el şi Lorcan erau 
acum pe faleză, vorbind încet; Lysandra stătea singură, în forma 
leopardului-fantomă, prin iarba unduitoare; iar Dorian doar îi... 
privea din vârful unei dune. 

Ce făcuse Aelin... despre ce mințise... 

O parte din sângele ei de pe pământ se uscase. 

Dacă Aelin ar fi murit, dacă viaţa ei ar fi fost într-adevăr prețul, 
dacă ar fi scăpat vreodată... 

- Maeve nu are cele două chei, spuse Manon de lângă Dorian, 
strecurându-se în tăcere. Sabatul zăbovi în spatele ei, Elide fiind as- 
cunsă printre vrăjitoare. În caz că erați îngrijorați. 

Lorcan şi Gavriel se întoarse spre ei. Apoi Lysandra. 

Dorian îndrăzni să întrebe: 

- Unde sunt? 

- Eu le am, spuse categoric Manon. Aelin mi le-a strecurat în 
buzunar. 

O, Aelin. Ea o agitase pe Maeve atât de mult, o făcuse pe regină 
să se concentreze atât de mult la a o prinde, încât nu se gândise să 
verifice dacă Aelin avea cheile înainte de a dispărea. 

Ea riscase atât de mult - şi totuşi Aelin reuşise. Pentru ultima 
dată, ea reușise. 

- De aceea nu am putut face nimic, spuse Manon. Ca să o ajut. 
Trebuia să par neimplicată. Neutră. 

De unde stătea el pe plaja de mai jos, Aedion se întorsese spre 
ei, auzul lui ascuţit de Fae captând fiecare cuvânt. Manon le spu- 
se tuturor: 

- Îmi pare rău. Îmi pare rău că nu am putut ajuta. 

Ea băgă mâna în buzunarul hainei de zbor din piele şi întinse 
Amuleta din Orynth şi o piatră argintie spre Dorian. Acesta ezită. 

- Elena a spus că descendența Malei poate opri războiul. Ambele 
case moştenesc asta. 

Ochii aurii erau obosiţi — grei. El îşi dădu seama ce îi cerea Manon. 

Aelin nu plănuise să mai vadă Terrasenul. 

Ea se căsătorise cu Rowan ştiind că ar fi avut cel mult câteva 
luni, cel puţin câteva zile alături de el. Dar avea să dăruiască 
Terrasenului un rege legal. Ca să-şi ţină teritoriile unite. 

Făcuse planuri pentru toţi - şi niciunul pentru ea. 

- Căutarea nu se termină aici, spuse încet Dorian. 

Manon scutură din cap, iar el ştiu că ea se referea mai mult decât 
la chei, la război, când spuse: 

- Nu, nu se termină. 

Când luă cheile de la ea, acestea zvâcniră și licăriră, încălzindu-i 
palma. O prezenţă străină și oribilă şi, totuși... era tot ce stătea între 
ei şi distrugere. 

Nu, căutarea nu se termina aici. Nici pe departe. Dorian băgă 
cheile în buzunar. 

Iar drumul care se întindea acum în faţa lor, cotind spre necu- 
noscut, spre umbra care îi aştepta... nu îl înspăimânta. 


CAPITOLUL 78 


Rowan se căsătorise cu Aelin înainte de răsărit, cu doar două 
zile în urmă. 

Aedion şi Lysandra fuseseră singurii martori când ei îl treziseră 
pe căpitanul cu ochi înceţoşaţi, care îi căsătorise repede şi în linişte, 
şi semnase un jurământ secret. 

Ei avuseseră cincisprezece minute în cabina lor ca să-și con- 
sume căsnicia. 

Aedion încă ţinea documentele oficiale, iar căpitanul, copiile. 

Rowan rămăsese în genunchi pe acea bucată de plajă o jumătate 
de oră deja. Tăcut, hoinărind prin gândurile lui agitate, Aedion îi 
ținuse companie, uitându-se în gol spre mare. 

Rowan ştiuse. 

O parte din el ştiuse că Aelin era partenera lui. Şi se îndepărtase 
de gândul acela de nenumărate ori, din respect pentru Lyria, de 
groază pentru ce însemna asta. El sărise în fața ei în Golful 
Craniului ştiind asta, în adâncul sufletului său. Ştiind că partenerii 
conştienţi de legătură nu suportau să se rănească unul pe celălalt şi 
că ar fi putut fi singura forță care să o convingă să își recapete con- 
trolul față de Deanna. Şi chiar şi după ce ea îi dovedise asta... El re- 
fuzase dovada, încă nepregătit, alungându-şi ideea din minte, în 
timp ce o revendicase în orice alt fel. 

Cu toate acestea, Aelin ştiuse că el era partenerul ei şi nu igno- 
rase faptul, nu îi ceruse să recunoască, deoarece îl iubea, iar el ştia 

că ea ar fi preferat să-şi scoată inima, decât să-l facă să sufere sau să 
se neliniştească. 

Inima lui de Foc. 

Egala lui, prietena lui, iubita lui. Soţia lui. 

Partenera lui. 

Căţeaua nenorocită o pusese într-o cutie din fier. 

Îi biciuise partenera atât de brutal, încât rareori văzuse atâta 
sânge vărsat. Apoi o înlănţuise şi o băgase pe Aelin într-un adevărat 
sicriu de fier, încă sângerând, încă suferind. 

Ca să o închidă. Ca să o distrugă. Ca să o tortureze. 

Inima lui de Foc, închisă în întuneric. 

Ea încercase să-i spună. Chiar înainte ca ilkenii să se adune. 

Încercase să-i spună când vomitase pe navă în acea zi, nu pentru 
că era însărcinată, ci pentru că îşi dăduse seama că urma să moară. 
Că preţul închiderii porţii, al făuririi unui nou Lacăt pentru a face 
asta, era viaţa ei. Viaţa ei de nemuritoare. 

Cu Goldryn lângă el, cu rubinul mat în soarele strălucitor, 
Rowan luă doi pumni de nisip şi îl lăsă să alunece, lăsă vântul să îi 
poarte spre mare. 

„Oricum nu a fost decât o amânare.“ 

Aelin nu se aşteptase ca ei să vină după ea. 

Ea, care venise pentru ei, care îi găsise pe toți. Ea aranjase ca 
toate lucrurile să meargă când îşi cedase viața. Când renunţase la o 
mie de ani ca să-i salveze. 

Iar Rowan ştia că ea îşi închipuia că ei aveau să ia decizia potri- 
vită şi înțeleaptă şi să rămână aici. Să le conducă armatele spre vic- 
torie — armatele pe care le adunase pentru ei, presupunând că nu 
avea să mai fie aici ca să vadă finalul. 

Ea nu credea că urma să-l mai vadă vreodată. 

El nu accepta asta. 

El nu avea de gând să accepte asta şi faptul că se găsiseră reci- 
proc şi că supraviețuiseră împreună unei asemenea tristeți şi dureri 
şi disperări, doar ca să fie despărțiți. Nu avea să-i accepte soarta, că 

viaţa ei era prețul cerut pentru salvarea acestei lumi. Viaţa ei sau a 
lui Dorian. 

Fl nu va avea să accepte asta nicio clipă. 

Pașii se auziră pe nisip, iar el îl mirosi pe Lorcan înainte să se 
deranjeze să privească. Pentru o clipă, se gândi să-l ucidă imediat 
pe mascul. 

Rowan ştia că azi avea să câştige. Ceva se rupsese în Lorcan, iar 
dacă Rowan l-ar fi atacat acum, celălalt mascul ar fi murit. Poate că 
Lorcan nici nu s-ar fi împotrivit prea mult. 

Chipul de granit al lui Lorcan era dur, dar în ochii lui... Se citea 
agonia. Şi regretul. 

Ceilalți coborâră dunele, sabatul vrăjitoarei rămânând în urmă, 
iar Aedion se ridică în picioare. 

Toţi se holbară la Rowan când el rămase în genunchi. 

Marea se unduia sub cerul senin şi albastru. 

Fl aruncă acea legătură în lume, vastă ca o plasă, împreună cu 
magia lui, cu sufletul și inima lui frântă. Căutând-o pe ea. 

„Împotriveşte-te! îi ceru, trimițând cuvintele prin legătură - le- 
gătura căsătoriei, care poate se stabilise în prima clipă în care deve- 
niseră carranam, ascunsă sub focul, gheaţa și speranța pentru un 
viitor mai bun. Împotriveşte-te! Vin după tine. Chiar dacă o să îmi 
ia o mie de ani. Te voi găsi, te voi găsi, te voi găsi.“ 

Doar sarea, vântul şi apa îi răspunseră. 

Rowan se ridică în picioare. Şi se întoarse încet spre ei. 

Dar atenţia lor se îndreptă spre navele care navigau acum din 
vest — de pe câmpul de luptă. Navele verilor lui, cu ce mai rămăsese 
din flota pe care Ansel din Briarcliff o câştigase pentru ei, și cu trei 
nave ale lui Rolfe. 

Dar nu acele nave îl făcură să se oprească. 

Ci cea care viră spre vârful estic al țărmului - o șalupă. Aceasta 
se apropie pe un vânt-fantomă, prea repede ca să fie naturală. 

Rowan se pregăti. Forma bărcii nu aparţinea niciunei flote adu- 
nate. Dar stilul ei îi stârni amintirile. 

Din flota lor, Ansel din Briarcliff şi Enda pluteau pe valuri într-o 
şalupă, îndreptându-se spre plajă. 

Rowan şi ceilalți priviră în tăcere, când barca străină trecu prin 
valuri şi alunecă pe nisip. 

Urmăriră cum marinarii cu piele măslinie o târâră pe plajă. Un 
tânăr cu umeri largi sări sprinten din ea, briza suflându-i prin părul 
uşor ondulat. 

El nu emană nicio urmă de frică în timp ce se îndreptă spre ei — 
nici măcar nu își îndreptă mâna spre atingerea liniştitoare a sabiei 
elegante de la şold. 

- Unde este Aelin Galathynius? întrebă străinul cam fără suflare 
când îi studie. 

Iar accentul lui... 

- Cine eşti? întrebă Rowan. 

Dar tânărul era acum destul de aproape încât Rowan să-i vadă 
culoarea ochilor. Turcoaz - cu un miez auriu. 

Aedion şopti ca şi când ar fi fost în transă: 

- Galan. 

Galan Ashryver, Prințul moştenitor al Wendlynului. 

Tânărul făcu ochii mari când îl studie pe prințul-războinic. 

- Aedion, spuse el răgușit, cu un fel de uimire şi suferință pe 
chip, pe care le alungă clipind, încrezător şi sigur şi întrebă din nou: 
Unde este ea? 

Nimeni nu răspunse. Aedion întrebă: 

- Ce cauţi aici? 

Galan îşi încruntă sprâncenele negre. 

- Credeam că v-a spus. 

- Ce să ne spună? zise Rowan prea încet. 

Galan băgă mâna în buzunarul tunicii lui uzate şi albastre, sco- 
țând o scrisoare boțită care arăta de parcă ar fi fost citită de sute de 
ori şi i-o dădu tăcut lui Rowan. 

Aedion citi peste umăr ce scria pe hârtia boţită, care încă-i mai 
purta mirosul. 

Scrisoarea lui Aelin pentru Prințul din Wendlyn era scurtă. 
Brutală. Literele mari erau întinse pe pagină ca şi când îşi pier- 
duse cumpătul: 


TERRASENUL ÎŞI AMINTEŞTE DE EVALIN ASHRYVER. 
TU ÎŢI AMINTEŞTI? 
AM LUPTAT ÎN MISTWARD PENTRU POPORUL TĂU. 
ÎNTOARCE-MI, NAIBII, FAVOAREA! 


Iar apoi coordonatele — pentru acest loc. 

- Mi-a fost adresată mie, spuse încet Galan. Nu tatălui meu. 
Doar mie. 

Flotei pe care o conducea Galan - ca să blocheze Adarlanul. 

- Rowan, şopti Lysandra în semn de avertisment. 

El îi urmări privirea. 

Nu spre locul în care Ansel şi Enda sosiră acum la marginea 
grupului lor, făcându-le loc Celor Treisprezece când ridicară din 
sprâncene la Galan. 

Ci spre micul grup de oameni îmbrăcaţi în alb, care apărură pe 
vârfurile dunelor din spatele lor, stropiţi cu noroi şi arătând de parcă 
şi ei ar fi mers prin mlaştină. 

Iar Rowan ştiu. 

Ştiu cine erau înainte de a ajunge pe plajă. 

Ansel din Briarcliff se albise la vederea hainelor lor stratificate şi 
vaporoase. Iar când bărbatul înalt din mijlocul lor îşi scoase gluga 
ca să dezvăluie un chip măsliniu cu ochi verzi, încă frumos şi tânăr, 
Regina Pustiurilor şopti: 

- Ilias. 

Ilias, fiul Maestrului Mut al Asasinilor Tăcuţi, se uită cu gura 
căscată la Ansel, cu spatele rigid. Dar Rowan se îndreptă spre băr- 
bat, atrăgându-i atenţia. Ilias îl evaluă cu ochi mijiți. Iar el, ca şi 
Galan, îi studie pe toţi, căutând o femeie cu păr auriu care nu era 

aici. Ochii lui se întoarseră spre Rowan, ca și când l-ar fi considerat 
conducătorul grupului. 

Cu o voce răguşită de atâta nevorbit, Ilias îi întrebă: 

- Am venit ca să ne achităm datoria de viață față de Celaena 
Sardothien - Aelin Galathynius. Unde este? 

- Tu eşti sessiz suikast, spuse Dorian, scuturând din cap. Asasinul 
Tăcut din Deşertul Roşu. 

Ilias dădu aprobator din cap şi se uită la Ansel, care părea că era 
pe cale să vomite, înainte să-i spună lui Rowan: 

- Se pare că prietena mea a revendicat multe alte datorii, în 
afară de ale noastre. 

Ca şi când cuvintele ar fi fost un semnal, mai multe siluete îm- 
brăcate în alb apărură pe dunele din spatele lor. 

Zeci. Sute. 

Rowan se întrebă dacă fiecare asasin din Fortăreaţa din deşert 
venise să îşi onoreze datoria față de tânăra femeie. O legiune mor- 
tală în sine. 

Iar Galan... 

Rowan se întoarse spre Prinţul Moştenitor al Wendlynului. 

- Câţi? întrebă el. Câţi ai adus? 

Galan schiță un zâmbet şi arătă spre orizontul estic. 

Unde pânzele albe apăreau acum la orizont. Nenumărate nave, 
fiecare având steagul de culoarea cobaltului al Wendlynului. 

- Spune-i lui Aelin Galathynius că Wendlynul nu a uitat nicio- 
dată de Evalin Ashryver, îi zise Galan lui Aedion. Sau de Terrasen. 

Aedion căzu în genunchi pe nisip când flota Wendlynului se 
împrăștie în fața lor. 

„Promit că, indiferent de cât de departe am să plec, indiferent de 
preţ, când ai să-mi ceri ajutorul, am să vin, îi spusese Aelin că îi jurase 
lui Darrow. Am să cer să mi se plătească vechi datorii şi promisiuni. 
Ca să adun o armată de asasini, hoţi, exilați şi oameni de rând.“ 

Iar ea asta făcuse; vorbise serios şi obținuse tot. 

Rowan numără navele care alunecau peste orizont. Numără na- 
vele din propria lor flotă. Le adăugă pe cele ale lui Rolfe - şi pe 
mycenienii pe care el îi aduna din Nord. 

- Pe toţi zeii! şopti Dorian când flota Wendlynului continuă să 
se întindă tot mai mult. 

Lacrimile alunecară pe chipul lui Aedion când suspină în tăcere. 
„Unde sunt aliaţii noştri, Aelin? Unde sunt armatele noastre?“ 
Suportase critica - şi-o asumase deoarece el ştia că ea nu voia să-i 
dezamăgească, dacă eşua. Rowan puse o mână pe umărul lui Aedion. 

„Tot pentru Terrasen', spusese ea în ziua în care le dezvăluise că 
uneltise o cale de a obține averea lui Arobynn. Iar Rowan ştia că 
fiecare pas pe care îl făcuse ea, fiecare plan şi calcul, fiecare secret 
şi risc disperat... Erau pentru Terrasen. Pentru ei. Pentru o lume 
mai bună. 

Aelin Galathynius adunase o armată nu doar ca să provoace 
Morathul... ci ca să zguduie stelele. Ea ştiuse că nu avea să apuce să 
o conducă. Dar tot şi-ar fi respectat promisiunea făcută lui Darrow: 
„Promit cu sângele meu, cu numele familiei mele, că nu îmi voi 
întoarce spatele Terrasenului, aşa cum mi l-ai întors tu.“ 

Și ultima parte din asta... dacă Chaol Westfall şi Nesryn Faliq ar 
fi putut aduna o armată de pe continentul sudic... 

Aedion îşi ridică în cele din urmă privirea la el, cu ochii mari, 
când îşi dădu seama de același lucru. 

O şansă. Soţia lui, partenera lui, le câștigase o şansă nebunească 
în războiul acesta. 

Iar Aelin nu credea că ei aveau să vină pentru ea. 

- Galan? 

Rowan rămase nemișcat ca moartea când auzi vocea care pluti 
peste dune. Când o văzu pe femeia cu păr auriu care semăna cu 
iubita lui. 

Aedion sări în picioare, gata să mârâie, când Rowan îl apucă 
de braț. 

Când Lysandra, ca Aelin, aşa cum îi promisese, se îndreptă spre 
ei, zâmbind larg. 

Acel zâmbet... îi dădu o gaură în inimă. Lysandra învățase zâm- 
betul lui Aelin, acea urmă de viclenie şi încântare, finisat cu un 
strop de cruzime. 

Comportamentul Lysandrei, însușit în aceeași hazna în care şi 
Aelin şi-l însuşise pe al ei, fu fără cusur când vorbi cu Galan. Când 
vorbi cu Ilias, îmbrățişându-l ca pe un prieten pierdut demult şi ca 
pe un aliat. 

Aedion tremura lângă el. Dar lumea nu putea să afle. 

Aliaţii lor, inamicii lor, nu trebuiau să afle că focul nemuritor al 
Malei fusese furat. Înlănțuit. 

Galan spuse celei pe care o crezu a fi vara lui: 

- Încotro ne îndreptăm acum? 

Lysandra se uită la el, apoi la Aedion, fără urmă de regret sau 
vină, sau îndoială pe chip. 

- Mergem spre nord. Spre Terrasen. 

Stomacul lui Rowan se transformă în plumb. Dar Lysandra îi 
întâlni privirea şi spuse cu o voce egală și nonşalantă: 

- Prințe, trebuie să recuperezi ceva pentru mine înainte să ni te 
alături în nord. 

„Găseşte-o, găseşte-o, găseşte-o, păru să implore creatura 
metamorfică. 

Rowan dădu din cap, rămas fără cuvinte. Lysandra îi luă mâna şi 
o strânse o dată în semn de mulțumire, un rămas-bun public şi po- 
liticos între o regină şi consortul ei, şi se îndepărtă. 

- Veniţi! le spuse Lysandra lui Galan și lui Ilias, făcându-le semn 
spre locul în care aşteptau Ansel, cu chipul palid, şi Enda, care se 
încrunta. Avem lucruri de discutat înainte de a pleca. 

Apoi micul lor grup rămase din nou singur. 

Aedion îşi strânse şi-şi desfăcu pumnii pe lângă corp când se uită 
după creatură care-i purta pielea lui Aelin, conducându-le aliaţii pe 
plajă. Ca să le ofere intimitate. 

O armată cu care să atace Morathul. Ca să le dea o şansă pentru 
a lupta... 

Nisipul şuieră în spatele lui când Lorcan veni lângă el. 

- Voi merge cu tine. Te voi ajutasă o recuperezi. 

Gavriel spuse răguşit: 3 / 

- O vom găsi. Aedion îşi îndepărtă în sfârșit privirea de la 
Lysandra auzind asta. Dar nu îi spuse nimic tatălui său - nu îi spu- 
sese nimic de când debarcaseră pe plajă. 

Elide se apropie şchiopătând, çu vocea la fel de răguşită ca a 
lui Gavriel. 

- Împreună. Vom merge împreună. 

Lorcan îi aruncă o privire evaluatoare lui Lady de Perranth, pe 
care ea o ignoră. Ochii îi licăriră când îi spuse lui Rowan: 

- Fenrys este cu ea. El va şti că venim după ea - va încerca să 
lase urme, dacă va putea. 

Dacă Maeve nu îl închisese. Dar Fenrys se luptase cu jurămân- 
tul de sânge în fiecare zi de când îl depusese. Iar dacă el era tot ce 
stătea acum între Cairn şi Aelin... Rowan nu se gândi la Cairn. La 
ce îl pusese deja Maeve să facă sau la ce avea să-i facă ei înainte de 
sfârşit. Nu - Fenrys s-ar fi împotrivit. Şi Aelin s-ar fi împotrivit. 

Aelin nu ar fi încetat niciodată să lupte. 

Rowan se întoarse spre Aedion, iar prințul războinic îşi întoarse 
din nou privirea de la Lysandra suficient de mult timp cât să se uite 
în ochii lui. Aedion înțelese privirea şi puse o mână pe mânerul 
Sabiei din Orynth. 

- Voi merge în nord. Cu... ea. Ca să supraveghez armatele, să mă 
asigur că sunt pe poziţie. 

Rowan îl prinse pe Aedion de antebraţ. 

- Liniile trebuie să reziste. Trage de timp cât poți, frate! 

Aedion îl apucă şi el de antebraţ, cu ochi strălucitori. Rowan ştia 
cât de mult îl chinuia asta. Dar, dacă lumea credea că Aelin se întor- 
cea în nord, atunci unul dintre generalii ei trebuia să fie lângă ea, ca 

să-i conducă armatele. Şi, de vreme ce Aedion comanda loialitatea 
legiunii Bane... 

- Adu-o înapoi, prinţe! spuse Aedion, cu vocea spartă. Adu-o 
acasă! 

Rowan se uită în ochii fratelui său şi dădu din cap. 

- Ne vom vedea din nou. Cu toţii. 

Fl nu îşi risipi cuvintele convingându-l pe prințul războinic să o 
ierte pe creatura metamorfică. Nu prea ştia ce să înţeleagă din pla- 
nul lui Aelin şi al Lysandrei. Care ar fi fost rolul său. 

Dorian se apropie, dar aruncă o privire spre Manon, care se 
holba la mare ca şi când ar fi putut să vadă unde îşi transportase 
Maeve nava, folosindu-se de puterea de camuflare la care apelase ca 
să-i ascundă pe Fenrys şi pe Gavriel în Golful Craniului — să-şi as- 
cundă flota de privirile celor din Eyllwe. 

- Vrăjitoarele zboară spre nord, spuse Dorian. Iar eu voi merge 
cu ele. Ca să văd dacă pot face ce trebuie făcut. 

- Rămâi cu noi! îi propuse Rowan. Vom găsi o cale să ne ocu- 
păm de chei, şi de Lacăt, şi de zei — de toate. 

Dorian scutură din cap. 

- Dacă te duci după Maeve, cheile trebuie ţinute la mare dis- 
tanţă. Dacă pot să ajut făcând asta, găsind-o pe a treia... Te voi servi 
mai bine în felul ăsta. 

- Probabil că ai să mori, interveni brusc Aedion. Noi ne ducem 
în nord spre vărsare de sânge şi câmpuri de luptă - tu te îndrepți 
spre pericole mult mai grave. Morathul poate aștepta. 

Rowan îi aruncă o privire încruntată. Dar fratelui său nu îi mai 
păsa. Nu, Aedion era acum pe o pantă rea şi vulnerabilă — şi nu i-ar 
fi trebuit mult ca să devină mortal. Mai ales când Dorian îşi jucase 
rolul în separarea lui Aelin de grup. 

Dorian se uită din nou la Manon, care schiță acum un zâmbet. 
Era un zâmbet care îi îmblânzea chipul, făcându-l să prindă viaţă. 

- Nu va muri dacă voi putea să-l ajut, spuse vrăjitoarea, apoi îi 
studie pe toți. Noi călătorim ca să le găsim pe vrăjitoarele Crochan - 
ca să adunăm armata pe care ar putea-o avea. 

O armată de vrăjitoare pentru a contracara legiunile Dinţi-de-fier. 

Speranţa — o speranţă fragilă, prețioasă — îi agită sângele lui Rowan. 

Manon făcu un semn din bărbie în semn de rămas-bun şi urcă 
pe faleză, spre sabatul ei. 

Aşadar, Rowan dădu din cap spre Dorian. Bărbatul făcu o ple- 
căciune - nu era un gest ca între prieteni. Ci ca între doi regi. 

Consort, voia el să spună. El era doar consortul ei. 

Chiar dacă ea se căsătorise cu el astfel încât să aibă dreptul legal 
de a salva şi reconstrui Terrasenul. Ca să comande armatele pentru 
care ea dăduse totul ca să le adune. 

- După ce vom termina, ne vom alătura vouă în Terrasen, 
Aedion, promise Regele Adarlanului. Astfel încât, atunci când te vei 
întoarce, Rowan - când vă veţi întoarce amândoi - să mai aveţi 
ceva pentru care să luptaţi. 

Aedion păru să se gândească. Să cântărească vorbele şi înfăţişarea 
bărbatului. Iar apoi prinţul general înaintă şi îl îmbrățişă pe rege. Fu 
un gest rapid şi puternic, iar Dorian tresări, dar pericolul din ochii 
încețoşaţi de suferință ai lui Aedion se domoli puţin. Tăcut, Aedion 
se uită la Damaris, în teaca de la şoldul lui Dorian. Sabia primului şi 
celui mai mare rege al Adarlanului. Aedion păru să cântărească 
prezența sabiei şi a celui care o purta. În cele din urmă, prințul ge- 
neral dădu aprobator din cap, mai mult pentru sine decât pentru 
cineva. Dar Dorian tot îşi plecă fruntea în semn de mulțumire. 

Când Aedion se îndreptă spre şalupe, ocolind-o intenţionat 
pe Lysandra-Aelin când ea încercă să îi vorbească, Rowan îi spu- 
se regelui: 

- Ai încredere în vrăjitoarele tale? 

Fl dădu din cap. 

- Ele lasă doi balauri ca să vă păzească navele până la marginea 
continentului. De acolo, ni se vor alătura din nou, iar voi vă veţi 
îndrepta oriunde... trebuie să mergeţi. 

Maeve ar fi putut-o duce oriunde; ar fi putut să facă nava să dis- 
pară în cealaltă parte a lumii. 

Rowan îi spuse lui Dorian: 

- Mulţumesc. 

- Nu-mi mulțumi mie. El schiță un zâmbet. Mulţumeşte-i lui 
Manon. 

Dacă toţi urmau să scape cu viaţă şi să o recupereze pe Aelin, 
avea să o facă. 

El îl îmbrăţişă pe Dorian, îi ură regelui cele bune şi îl urmări pe 
bărbat urcând pe bancul de nisip, spre vrăjitoarea cu păr alb care 
îl aştepta. 

Lysandra deja le dădea ordine lui Galan şi lui Ilias în privinţa 
transportării celor două sute de Asasini Tăcuţi pe navele Wendlynului, 
Aedion supraveghind totul cu braţele încrucişate. Ansel era adâncit 
în conversaţia cu Endymion, care nu părea să ştie ce să-i facă 
reginei roşcate, cu zâmbet de lup. Cu toate acestea, Ansel părea deja 
înclinată să dezlănţuie iadul şi să se distreze făcând asta. Rowan îşi 
dori să fi avut mai mult de o clipă de răgaz ca să le mulțumească 
tuturor — să-i mulțumească lui Enda şi fiecăruia dintre verii lui. 

Totul era pregătit, totul era gata pentru asaltul spre nord. Aşa 
cum plănuise Aelin. 

Nu aveau cum să se odihnească sau să aștepte. Ei nu aveau timp 
de pierdut. 

Balaurii se agitară, bătând din aripi. Dorian urcă în şa în spatele 
lui Manon și îi cuprinse talia cu braţele. Vrăjitoarea îi spuse ceva 
care îl făcu să zâmbească din toată inima. 

Dorian ridică mâna în semn de rămas-bun, tresărind când 
Abraxos se înălță spre cer. 

Alţi zece balauri se ridicară în aer în spatele lor. 

Vrăjitoarea zâmbitoare cu părul auriu - Asterin - și una zveltă şi 
brunetă, cu ochi verzi, pe nume Briar, îi aşteptară călare pe balaurii 
lor pe Gavriel, pe Lorcan şi pe Elide. Ca să-i poarte spre nava de pe 
care aveau să exploreze pe mare. 

Lorcan voi să înainteze spre Elide când ea se apropie de balaurul 
lui Asterin, dar fata îl ignoră. Nici măcar nu se uită la mascul când 
apucă mâna lui Asterin şi fu ridicată în şa. Şi, chiar dacă Lorcan îl 
ascundea bine, Rowan îi zări licărul de suferință pe trăsăturile în- 
cercate de secole. 

Înjurătura lui Gavriel fu singurul sunet de neliniște când o apucă 
pe vrăjitoarea cu păr auriu de talie, în timp ce se ridicară spre cer. 
Abia după ce toți fură în aer, urcă Rowan încet pe dealul nisipos, le- 
gând din mers teaca antică a sabiei Goldryn de centura cu cuțite. 

Cămașa ei stropită de sânge încă era acolo, chiar lângă balta de 
sânge care uda nisipul. El nu avea nicio îndoială că fusese lăsată 
intenţionat de Cairn. 

Rowan se aplecă, luând cămașa, trecându-şi degetul mare peste 
materialul moale. 

Sabatul dispăru la orizont; tovarășii lui ajunseră pe nava lor, iar 
ceilalți se pregătiră să mute armata pe care o chemase, pentru ei, 
partenera lui, împingând şalupele în valuri. 

Rowan duse cămaşa spre faţă şi îi inhală parfumul. Simţi ceva 
agitându-se în el — simţi legătura pâlpâind. 

El dădu drumul cămășii, lăsând vântul să o poarte departe spre 
mare, departe de acest loc îmbibat cu sânge, care duhnea a durere. 

„Ie voi găsi.“ 

Rowan se transformă şi se înălță în aer pe un vânt rapid şi puter- 
nic produs de el, marea strălucitoare întinzându-se în dreapta lui, 
iar mlaştina, un amestec de verde şi gri, în stânga. Luând în stăpâ- 
nire vântul şi ajungându-i din urmă pe tovarăşii lui care zburau 
acum de-a lungul coastei, îşi întipări în memorie mirosul ei şi pâl- 
pâirea legăturii. 

Pâlpâirea pe care ar fi putut jura că o simțise ca pe un răspuns, 
ca pe pâlpâirea unui tăciune. 

Descătuşând un strigăt care făcu lumea să tremure, prințul Rowan 
Whitethorn Galathynius, consortul Reginei Terrasenului, plecă în 


căutarea soţiei sale. 


MULTUMIRI 


Mereu îmi este greu să îmi rezum recunoştinţa copleşitoare 
pentru oamenii care nu doar că au lucrat neobosit la apariţia acestei 
cărți, ci care mi-au oferit şi un sprijin atât de ferm şi prietenia lor. 
Nu ştiu ce m-aş face fără ei în viața mea şi îi mulțumesc universului 
în fiecare zi pentru că ei fac parte din ea. 

Soţului meu, Josh: 

Chiar şi atunci când această lume va fi o urmă de praf printre 
stele, te voi iubi. Mulţumesc pentru râsetele din zilele în care nu 
credeam că pot zâmbi, pentru că m-ai ținut de mână când trebuia 
să-mi aduc aminte că sunt iubită, pentru că eşti cel mai bun prieten 
al meu şi pentru că îmi oferi siguranță. Eşti cea mai mare bucurie a 
vieţii mele şi nici măcar o mie de pagini nu ar fi suficiente să-ți 
spun cât de mult te iubesc. 

Lui Annie: 

Nu m-ar surprinde deloc dacă, între timp, ai învățat să citeşti. 
Eşti cealaltă mare bucurie a vieţii mele şi iubirea ta necondiționată 
şi siguranța constantă transformă o muncă solitară în ceva care nu 
mă stinghereşte - nici măcar o singură clipă. Te iubesc, puiul meu! 

Lui Tamar Rydzinski: 

Am fost atât de recunoscătoare pentru înțelepciunea, duritatea 
şi genialitatea ta, chiar din prima clipă în care m-ai chemat, în 
urmă cu toţi acei ani. Dar, mai ales anul acesta, sunt chiar mai 
recunoscătoare pentru prietenia ta. Mulţumesc pentru că m-ai 

susținut, indiferent de situație. Sunt atât de norocoasă să te am de 
partea mea! 

Lui Cat Onder: 

Munca alături de tine a fost un element de bază în cariera mea. 
Îţi mulțumesc din adâncul inimii pentru părerile inteligente şi pro- 
funde, pentru că mi-ai promovat cărţile şi pentru că ai făcut tot 
acest proces atât de amuzant. Sunt foarte mândră să te am ca editor 
şi prietenă. 

Lui Margaret Miller: 

Îţi mulțumesc pentru tot ajutorul şi îndrumarea de-a lungul 
anilor - am evoluat atât de mult ca scriitoare datorită ţie şi sunt 
foarte recunoscătoare pentru asta. 

Lui Cassie Homer: 

De unde să încep măcar să-ți mulțumesc pentru toate astea? 
Chiar nu ştiu cum aș fi reuşit fără ajutorul tău. Eşti uimitoare! 

Pentru echipele minunate şi inegalabile de la Bloomsbury din 
toată lumea și de la CAA - Cindy Loh, Cristina Gilbert, Jon Cassir, 
Kathleen Farrar, Nigel Newton, Rebecca McNally, Natalie Hamilton, 
Sonia Palmisano, Emma Hopkin, lan Lamb, Emma Bradshaw, 
Lizzy Mason, Courtney Griffin, Erica Barmash, Emily Ritter, Grace 
Whooley, Eshani Agrawal, Emily Klopfer, Alice Grigg, Elise Burns, 
Jenny Collins, Linette Kim, Beth Eller, Kerry Johnson, Kelly de 
Groot, Ashley Poston, Lucy Mackay-Sim, Melissa Kavonic, Diane 
Aronson, Donna Mark, John Candell, Nicholas Church și întregii 
echipe pentru drepturi în străinătate. 

Sunt atât de binecuvântată să lucrez cu un grup atât de specta- 
culos și nu-mi pot imagina cărțile pe mâini mai bune! Mulţumesc, 
mulțumesc, mulțumesc pentru tot! 

Părinților mei: 

Mulţumesc pentru dragostea neclintită şi pentru că aveți un 
număr cu adevărat jenant de copii ale tuturor cărților mele. 

Socrilor mei: 

Mulţumesc pentru că aţi avut grijă de Annie când am fost ple- 
caţi — şi pentru că ne-aţi ajutat mereu, indiferent de situaţie. 

Familiei mele minunate, 

Vă iubesc pe toți! 

Lui Louisse Ang, Sasha Alsberg, Vilma Gonzalez, Alice 
Fanchiang, Charlie Bowater, Nicola Wilksinson, Damaris Cardinali, 
Alexa Santiago, Rachel Domingo, Kelly Grabowski, Jessica Reigle, 
Jamie Miller, Laura Ashforth, Steph Brown şi Maas Thirtheen. 

Vă mulțumesc atât de mult pentru bunătatea, generozitatea și 
prietenia voastră! Sunt onorată să vă cunosc. 

Şi cititorilor mei: 

Mulţumesc pentru scrisori, pentru operele de artă, pentru ta- 
tuaje (!!) şi muzică — vă mulțumesc pentru toate. Nu pot să vă spun 
cât de mult înseamnă pentru mine sau cât de recunoscătoare vă 
sunt. Voi faceţi ca toată strădania să merite. 


De același autor 

Mânată de promisiunea de a-şi apăra familia, făcută mamei ei, 
Feyre va afla că în lumea zânelor totul este posibil, chiar și să te 
îndrăgosteşi de un Mare Lord al spiriduşilor. O ameninţare pluteşte, 
însă, asupra acestui tărâm magic, iar Feyre este singura care poate 
salva de la pieire regatul zânelor şi lumea oamenilor. 

După ce a aflat că magia există şi a primit acest dar preţios de la 
stăpânii lumii fermecate a zânelor, Feyre nu poate uita evenimentele 
întunecate prin care a trecut. Nu poate uita nici înţelegerea pe care 
a făcut-o cu Rysand, vicleanul stăpân al Regatului Nopţii. Care va 
fi preţul pe care îl va plăti pentru a-și recăpăta libertatea? Şi, mai 
presus de orice, va reuși Feyre să-şi vindece sufletul ca să schimbe, 
pentru totdeauna, soarta lumii sale? 

Cenușăreasa / 
Cartea Junglei / 
Frumoasa-din- Pădurea-Adormită / 
Iepurele şi broasca țestoasă / 
Motanul încălțat / 
Scufiţa- Roșie / 
Hänsel şi Gretel / 
Tom Degețel 


Carte surpriză 
Leul 


Cărți de activități 
e LOGICO RONDO - ÎNVĂȚĂM 
JUCÂNDU-NE 
Copiii se joacă / Cum ne îmmbrăcăm / O zi cu Joana 
și Vlad / La circ / La circ (set) / Priam și vorbim / 
Privim şi vorbim (set) / Ne distrăm şi cumpărăm / 
Ne distrăm şi cumpărăm (set) / Animale de casă (set) / 
În camera copiilor (set) / La fermă / Jocuri de calcul 
(1, 2) / Să gândim logic / Jocuri cu numere / 
Să circulăm corect / Noi jocuri de concentrare / 
Sudoku peste 6 ani / Sudoku peste 8 ani / 
Seria Ferestre magice: 
În ocean / În junglă / La drum / Gângănii 
e FIONNA WATT 
Artă şi imaginaţie 
e MOIRA BUTTERFIELD 
Leul mănâncă lăptuci / Hipopotamul stă în casă? / 
Broasca zboară? / Vaca face miau? 
Carte cu abțibilduri: Aeronave / 
Creaturi mitice / Spaţiul 
e CARTEA SECRETELOR 
e HINKLER BOOKS 
Perfect albastru — Ne jucăm şi învăţăm / 
Perfect roz — Ne jucăm și învăţăm 
e MACMILLAN 
Să ne pregătim de şcoală 
e QUANTUM BOOKS 
Fii creati! / Fii istef! 
e ARINA GHEORGHIŢĂ / Alfabetul desenat, 
mai ușor de învățat / Numărăm până la 10 


Cărți interactive 
Prima mea carte Snappy: De Crăciun / Numere / 
Forme / Culori / Contrarii / În vacanță 
Mate pentru pici: Adunarea / Împărțirea / Înmulțirea / 
Scăderea 
POVEŞTI CU LIPICI / Bucle-Aurii și cei trei ursuleți / 

Cartea junglei / Frumoasa-din- Pădurea-Adormită / 
Jack şi urejul de fasole / Mica sirenă / 
Motanul-Încălțat / Pinocchio / Scufiţa-Roşie / 
Albă-ca-Zăpada / Frumoasa și bestia / Bambi / 
Aladdin / Alice în Țara Minunilor / Peter Pan 


Cărţi eveniment 
Cum să crești și să îngrijești un dragon / 
Pinguinul și prietenii lui / 
Cleopatra / 
Mumi / 
Ursulejul şi prietenii lui 


Enciclopedii LAROUSSE 
+ ENCICLOPEDIA PENTRU PRICHINDEI 


(LAROUSSE): Prima mea carte cu dinozauri / 
Prima mea carte cu personaje / Prima mea carte de 
științe / Prima mea carte despre eroi / Prima mea carte 
despre mări şi oceane / Primul meu atlas al lumii 


+ INCREDIBILA ENCICLOPEDIE 
(LAROUSSE - 5-8 ani): 
Piraţii / Terra 


+ ENCICLOPEDIA PENTRU COPII 
(LAROUSSE): 
Animale dispărute / Conviețuirea / Corpul uman / 
De jur împrgurul pănântului / Dinozaurii / Egipt 
/ Invenţă şi descoperiri / Istoria / Lumea animalelor 
/ Marea / Planeta Terra / Religiile / Romanii / 
Unisersul / Viaja 


+ MINIENCICLOPEDII (LAROUSSE) 


Animalele din savană / Bebelușul / Cavaleri și 
fortărețe / Corpul / Delfini şi balene / Dinozaurii / 
La munte / Noapte bună / Universul 


+ PRIMA MEA ENCICLOPEDIE (LAROUSSE) 


Animalele / Corpul omenesc / Cum este vremea / 
Cum se face... / Istoria / La țară / Marea / 
Meseniile / Pământul / Plantele / Știința / Trans- 
porturile / Universul 


+ MICA ENCICLOPEDIE LAROUSSE 
Apa — bătălia pentru viață / Clima / Fenomene ale 
naturii / Globalizarea — o singură planetă, proiecte 
divergente / Lumea musulmană — o religie, societăți 
multiple / Mări şi oceane / Specii pe cale de 
dispariție / Statele Unite ale Americii — o hiperpulere? 


+ LAROUSSE JUNIOR 
Egiptul / Mitologia 


Insiders 
PHILIP DIXON / Cavaleri și castele 
ALAN DYER / Spațiul 
SUSAN LUMPKIN & 
JOHN SEIDENSTICKER 
Animale de pradă 


GLENN MURPHY / Invenţii 
BEVERLY MCMILLAN & 

JOHN A. MUSICK / Rechini / Ocsane 
KEN RUBIN / Vulcani și cutremure 
NOEL TAIT / Insecte și păianjeni 
RICHARD C.VOGT / Păduri tropicale 


Ce și cum Junior 


EVA DIX / Cetăți și cavaleri 

INA LUTTERBUSE, EVA DIX / La fermă 
TINA BEUTNER / Pe șantier 

SABINE STAUBER / Dinozauri 


Ce și cum 


Aer şi apă / Cati / Câinii / China antică / Comori 
pierdute şi regăsite / Europa / Evul Mediu occidental 
/ Fenomene explicate și neexplicate / Minerale și roci 
/ Multimedia / Mumii din toată lumea / Munţii / 
Oraşe dispărute / Piramide / Somuraii / Tâlharii 
mărilor / Vrăjitori, vrăjitoare şi magie / Zodii şi con- 
stelații 


Programul Micul Prinţ 


ANTOINE DE SAINT EXUPERY 

Fnanoasa poveste a Micului Prinţ / Micul Prinţ 
JOANN SFAR / Micul Prinţ — benzi desenate 
DESPINA CALAVREZO 

Le Français avec Le Petit Prince — Hiver; 

Le Français avec Le Petit Prince — Printemps; 

Le Français avec Le Petit Prince — LPEte; 

Le Français avec Le Petit Prince — L’ Automne. 
DESPINA CALAVREZO 

English with The Little Prince — Winter; 

English with The Little Prince -- Spring; 

English with The Little Prince Summer; 

English with The Little Prince — Autumn. 

Carnet de însemnări. Cele mai frumoase citate din 

Micul Prinţ — Jurnalul prietenilor cu ilustraţii 

din Micul Pring 


RAO junior 


Călătorie spre centrul pământului 
Călătoriile lui Gulliver 

Insula comori 

Ocolul Pământului în 80 de zile 
Robin Hood 


www.raobooks.com « www.facebook.com/rao.editura 
office Brao.ro e libraria.raoBrao.ro 


= 


© Josh Wasserman 


SARAH J. MAAS este o tânără scri- 
itoare care a studiat scrierea creativă la 
Hamilton College din California. Este 
pasionată de legende și povești, de ba- 
let şi de filmele lui Disney. 


VA CURGE side g 
VISURILE SE VOR NĂRUI 


y Krie forțelor malefice, hotărâte să pună stă 


lea acesteia. În nijte unui Ii ce pin s-o împresoare” 
A d 


www.raobooks.com 


WWwW.rao.ro 


